
[1590] L, France, en ceste année, fut le lieu du 
monde où se passa plus d'importantes actions. Après 
que le duc de Mayenne, sur la fin de l'an passé, eut 
receu à composition le chasteau du bois de Vincennes, 
et osté cest espine hors du pied des Parisiens, le dessein 
de l’union fut de rendre libre les rivieres de Seine et 
d'Oise, affin que les vivres fussent amenez à Paris sans 
empeschement. Il fut resolu, pour cest effect, d’assieger 
Pontoise et Meulan occupez par les royaux. Suivant 
ceste resolution, le duc de Mayenne mena devant Pon- 
toise son armée, laquelle estoit lors composée de deux 
mil chevaux et douze mil hommes de pied. Le premier 
jour de l'an il commença à battre ceste ville de telle 


furie, que, le sixiesme de janvier, le sieur de Buhy, qui 


en estoit gouverneur pour le Roy, fut contraint de 
rendre la place au duc, et en sortir avec ses soldats la 
vie sauve seulement. 

De Pontoise le duc de Mayenne alla vers Meulan. 
Durant qu’il faisoit ses approches et se preparoit pour 

[1590] cmronozoete NOVENAIRE 
assieger ceste place, le Roy, ayant pris re ainsi 
que nous avons dit l'an passé, alla avec:son armée 
assieger Falaise, où le comte de Brissac et le chevalier 
Picard avec son regiment s'estoient jettez dedans. Fa- 

laise est Situé au fonds d’un vallon, et environné de 
toutes parts de montagnes; la ville est longue et es- 
troite, n'ayant que trois ruës, deux desquelles vont. 
d’un bout à l’autre de la ville-où est le chasteau, basty 
sur un roc commandant à la ville, ayant des fossez fort 
profonds, et environné de deux estangs, l’un desquels 


“ne tarit jamais à cause des sources qui y sont. L’ union 


publioit par tout que céste place, forte d'assiette et 
garnie d'hommes de guerre, estant assiegée par le Roy 
dans le milieu de l’hyver, arresteroit le cours de ses 
victoires et ruineroit son armée, à cause de l'extreme 
froid qu’il faisoit alors. Mais il en advint tout au con- 
traire, car, par ce froid la terre estant gelée, le canon 
de l’armée royale fut plus aisé à conduire ; si bien 
qu'estant arrivé devant Falaise, la bresche faicte, les 
royaux entrerent dedans par assaut. Le comte de Bris- 
sac et le chevalier Picard se rendirent prisonniers de 
Sa Majesté. Autant que ceux de l’union furent eston- 
nez de ceste prise contre leur opinion, autant les 
royaux, en la Normandie et en d’autres endroits, se 


: rendirent hardis à toutes entreprises. 


Le sieur de Lignery, qui commandoit dans Vernueil 
pour l'union, rendit ceste ville à M. le comte de Sois- 
sons par un traicté que le Roy approuva. 

Sa Majesté avec l’armée tira droict à Lisieux, où 
il y avoit cinq compagnies de gens de pied en garnison 
et nombre de cavalerie; mais, voyans la diligence que 
l'on avoit fait faire au canon, sans en vouloir ouyr le 

- attendre l'extremité, se rendirent au Roy, vies et ba- 
- gues sauves. 
Le 21 janvier les habitans de Ponfratidémer et le 

_ gouverneur qui y estoit dedans pour l'union avec 
_ Quatre cents soldats se rendirent au Roy, lequel fit 
” incontinent cheminer son armée devant Honfleur, pe- 
tite ville assez forte, où est un bon port à l’embou- 
 cheure de la Seine dans la mer. Le chevalier de Gril- 
lon commandoit dedans ceste ville pour l'union, avec 
nombre de soldats. Geste place estoit fournie de ca- 
_ nons et munitions necessaires pour un siege; mais, 
. sept jours après que le Roy fut arrivé là devant, ayant 
faict battre ceste place de furie, le chevalier, ne s’es- 
tant imaginé d’estre si promptement etrudement mené, 
parla d’entrer en accord. Le Roy escouta ses demandes, 
et luy accorda que si dans quatre jours Honfleur n’es- 
toit secouru du duc de Mayenne ou du duc de Ne- 
_mours, que ledit chevalier remettroit ceste place entre 
les mains de Sa Majesté, ou de celuy à qui il l’ordon- 
neroit, et que les soldats en sortiroient tous vie et ba- 
gues sauves. Le duc de Nemours, qui en ce temps-là 
pretendoit avoir le gouvernement de la Normandie 
pour lunion, affin d’avoir la faveur de ceux de ce 
party, se mit en quelque devoir de s’acheminer pour 
pouvoir secourir Honfleur; mais le degel survint si 
grand, que les mauvais chemins l’'empescherent de 
passer oultre. Ainsi le chevalier de Grillon rendit 
Honfleur entre les mains de M. de Montpensier; car, 
si tost que Sa Majesté en eut accordé la capitulation, 
il partit pour aller secourir le fort de Meulan avec 
sept ou huit cents chevaux et mil harquebusiers à che- 

-qu’il auroit receu Honfleur, qu’il le suivist avec toute 
_ l'armée. : Re 

Le siege du fort de Meulan cependant se continuoit, 
et le duc de Mayenne y employoit tout ce que l’on 
pouvoit faire par la force et par l'invention, car ce fort 
est en une isle au milieu de la Seine. Pour empescher 
qu’il n’y entrast aucun secours dedans, le duc avoit 
divisé Son armée en deux des deux costez de la ri- 
viere; mais, sentant approcher le Roy près de luy, il 
retira toute son armée du costé du Vexin, si soudaine- 
ment toutesfois, que les assiegez, ayans faict une 
sortie, gaignerent quelques munitions de guerre et ba- 
gages. 

Le Roy, estant entré dans le fort de Mulanss y mit 
quelque infanterie; et, voyant que le duc s’estoit logé 
en lieu fort avec beaucoup de forces, ne voulut entre- 
prendre de l'en faire sortir que toute son armée ne fust 
arrivée, au devant de laquelle il s’en retourna jusques 
à Btetieib 

Le duc, sçachant que le Roy estoit sorty du be fit 
repasser la riviere de Seine à sa cavalerie et à la plus 
grand part de son armée. Il envoya sa cavalerie pour 
entreprendre sur le Roy, qui s’en alloit rejoindre son 
armée à Bretueil, jusques sur le bord de la riviere 
d'Eure; mais elle s'en revint au siege de Meulan sans 
faire aucun exploit. Cependant ledit sieur duc fit battre 
le fort furieusement, et fit faire bresche pour aller à 
l'assaut. Or il avoit fait venir nombre de grands ba- 
teaux que vulgairement sur la Seine on appelle fon- 
cets, sur lesquels ayant fait passer les soldats comme 
sur un pont pour aller à l'assaut, ils furent repoulsez 


val, Fe à M. Re Le toit: 


sn vifvement, que re de ces foncets furent. 
_ enfondrez dans l eau , et. y ont.esté, comme pour re- 
… marque, encor un Done temps depuis. Le Roy ayant. 
… joinct son armée s’en revint vers Meulan. Dès que le 
_ duc sceut qu’il s’y acheminoit, il fit repasser la riviere 
de bon heure à tous ses gens et à son artillerie, lais- 
- sant encor le passage libre au Roy pour entrer à.sa 
volonté dans le fort de Meulan. De pouvoir attaquer 
_ le duc dans le bourg de Meulan, où il s’estoit fortifié 
» du costé du Vexin, il fut jugé impossible ; et, quoy 
que le Roy fist tirer dedans leur logis quelques coups 
de canon, cela fut sans grand effect. 

Pour LÉ donc sortir le duc de Mayenne et son 
armée d’où il estoit logé, le Roy resolut d’aller pren- 
dre Poissy, que ledit sieur duc avoit reprins peu au- 
paravant, et là où il avoit laissé deux regiments de gens 
de pied françois pour garder ceste ville et le pont qui 
y est sur la Seine. Poissy n’est distant de Meulan que 
de trois lieuës. Sa Majesté s’y achemina, et fit donner 
l'escalade si oportunément qu’il emporta la ville sans 
peïte d’aucuns des siens. Ceux de l’union qui escha- 
perent la mort ou la prison en ceste surprise se reti- 
rerent dans un petit fort qui estoit au milieu du pont. 
Aussi-tost que les ducs de Mayenne et de Nemours 
furent advertis de ceste prise, ils s’y acheminerent 
avec leur armée et leur canon, avec lequel ils firent 
une contrebatterie au bout du pont pour empescher 
les royaux de prendre le fort; ce qui ne leur servit de 
rien, car le Roy y fit donner l'assaut si vifvement, que 
peu se sauverent qu’ils ne fussent taillez en pieces ou 
noyez : l’un des maistres de camp des deux regiments 
y fut tué, et le sieur de Ligone, qui y commandoit, 

6 [1590] CHRONOLOGIE NOVENAIRE : 
fat faict prisonnier. Il y avoit desjà une des arches du 
pont rompué ; mais le duc de Mayenne, pour empes- 
cher les royaux de passer la Seine, en fit encor rom-. 
pre deux arches. 
Cependant que le duc de Mayenne tasche d’em- 
pescher aux royaux de passer la Seine à Poissy, les 
victoires et la prosperité des affaires du Roy, qui se 
publioient de tous costez, firent enhardir ceux qui 
l’affectionnoient à des entreprises hazardeuses pour 
son service : toute la Normandie, excepté Roüen et le 
Havre de Grace et quelques autres petites places, s'es- 
toit remise en l’obeyssance royale. Le marquis d’Al- 
legre, qui avoit sa principale demeure à Blainville prez 
de Roüen, et qui tenoit le party royal, practiqua quel- 
ques uns dans Roüen qui s’emparerent du chasteau 
le 21 de fevrier. Le capitaine qui estoit dedans se 
sauva descendant d’une tour avec une corde dans la 
ville, de laquelle les habitans furent incontinent en 
armes, et, s’estans retranchez contre le chasteau, poin- 
terent huict canons avec lesquels ils ne cesserent de 
battre jusques au lendemain midy, que ceux qui es- 
toient dedans demanderent à parlementer. Par la com- 
position les soldats que le marquis d’Alegre y avoit 
envoyé sortirent la vie sauve : les habitans qui se 
trouverent dedans ne furent pris qu’à discretion, au- 
cuns desquels furent executez à mort. Du dus ce 
chasteau, qui estoit à la porte de Bouvreul, a esté 
abatu. Si tost que le duc de Mayenne eut la soSÈTe 
de ceste prise, il s'achemina vers Roûen; mais, dez qu'il 
en eut entendu la reprise, il s’en alla recevoir les forces 
que le comte d'Egmont luy amenoit de Flandres, ainsi 
que nous dirons cy après. Le Roy, de l’autre costé : 

voulant continuer de chasser l'union de la Normandie, 


_alla assieger Dreux. . 


Les affaires du Roy, s’advançans ainsi en la Nor- 


:  mandie, servirent de subjet au duc de Mayenne et à 


Î 


* 


ceux de l’union de demandér secours d'hommes et 
d'argent au roy d'Espagne. Il a esté dit cy-dessus, sur 


la fin de l'an passé, que c’estoit un plaisir de voir les 
menées qui se faisoient dans le party de l'union, les 
chefs duquel vouloient tirer de l'argent et des commo- 
ditez du roy d’Espagne sans luy rien baïller, et luy 
d'autre costé ne leur vouloit rien bailler que sur bons 
gages. Mais, nonobstant qu’ilne pust obtenir le tiltre de 
protecteur en France, l’apprehension extreme qu’eu- 
rent Mendozze et ses ministres à Paris à cause de la 


. prosperité des affaires du Roy en Normandie, et du 


bruit que l’on fit courir que l’on vouloit traicter avec 
le Roy, fut la cause qu’ils luy manderent qu’il ne de- 
voit laisser d'envoyer des hommes et de l'argent en 
France, tant pour y authoriser ses affaires dans le party 
de l'union, les chefs duquel se rendoient foibles, que 
pour le secourir contre le roy Henry 1v, afin de luy 
empescher de s’agrandir. 

Or le duc de Mayenne, pour estre plus foible de 
cavalerie que le Roy, demanda seulement secours aux 
ministres d'Espagne à Paris, de quinze cents lances et 
de cinq cents harquebusiers à cheval, affin de pouvoir 
tenir la campagne et combattre le Roy si l'occasion 
s'en presentoit. Sur ceste demande le roy d'Espagne 
commanda au duc de Parme de luy envoyer ce se- 
cours : ce qu’il fit sous la conduitte du comte d'Eg- 
mont. Et, pource que c’estoient les premiéres forces 
qu’il envoya en son nom et à l'ouvert en France du- 

rant ces derniers troubles, il fit publier une declara- 
tion en forme de protestation, en laquelle il dit: «Nous 
prions et requerons tous les princes chrestiens catho- 
liques de vouloir se joindre avec nous pour l'extirpa- 
tion de l'heresie et delivrance du Très-Chrestien roy de 
France Charles dixiesme, injustement detenu en cap- 
tivité par les heretiques, à fin que, moyennant la grace 
de Dieu, le florissant royaume de France estant re- 
purgé d’heresie, nous tournions nos armes unanime- 
ment contre des autres provinces commandées par les 
heretiques, afin qu’iceux estans exterminez les chres- 
tiens puissent arracher des mains des barbares et in- 
fideles la Terre Saincte, que l’ancienne noblesse catho- 
lique avoit si valeureusement gagnée. Protestant neant- 
moins devant Dieu et ses anges, que les preparatifs 
que nous faisons ne tendent à autre but que pour 
Fexaltation de nostre mere Saincte Eglise catholi- 
que, apostolique et-romaine, repos des bons catholi- 
ques sous l’obevssance de leurs princes legitimes, ex- 
tirpation entiere de toutes sortes d’heresies, paix et 
concorde des princes chrestiens : pour à quoy parvenir 
nous sommes prests d'y employer non seulement nos 
moyens. mais aussi nostre propre vie, que nous tien- 
drons bien employée en ceste saincte cause, où il s’agit 
de l'honneur de Dieu, de sa Saincte Eglise et du bien 
general de toute la ébheebte à 
Le lendemain qu’il eut faict ne ceste re — 
tion, il envoya aussi un commandement à l’archeves- 
que de Tolede pour dresser un estat des beneficiers 
de toute l'Espagne qui pourroient soudoyer les armées 
qu'il desiroit envoyer au secours de ceux de l'union. 
Les royaux françois firent plusieurs discours sur ceste 


; DE ita €. cayer. as HET 
£ ne cu et sur ce mandement, pour monstrer que 
l'Espagnol doroit la pilule qu’il leur vouloit faire ava- 

- ler du pretexte de la religion, et disoient : 

« Sic’est unsainctzele que le roy SA pne a d’ex- 

tirper l'heresie de toute la chrestienté, il n’a pas faute 
de subjects heretiques en ses Pays - Bas pour employer 
ses armes et l'argent des ecclesiastiques d'Espagne. Il 
est plus obligé de conserver le repos de ses pauvres 
subjects que celuy des François, ausquels il n'a au- 
cune obligation. C’est un abus de croire que le roy 
d'Espagne procure la grandeur et la conservation de 
la couronne de France dont le roy precede tous les 
autres roys chrestiens. Ne sçait-on pas qu’il ne desire 
que la division de ceste couronne affin qu'il tienne le 
premier rang entre les roys chrestiens, et qu’à l’ad- 
venir nul ne luy puisse plus empescher d'effectuer 
toutes les entreprises qu’il voudra faire contre les 
princes de la chrestienté, lesquels il desire ruiner les 
uns après les autres, ainsi que l’on rompt des flesches 
separées de leur trousseau ? S’il a tant de zele pour 
l'augmentation de la foy catholique, pourquoy a-t-il 
fait trefve pour trois ans avec le Turc, moyennant 
certaine somme de deniers qu'il luy baille, et à la 
charge qu’il envoyera un ambassadeur resident à Cons- 
tantinople? Il faut donc croire, disoient-ils, que ce 
n’est qu’un pretexte qu'il prend d’extirper l’heresie 
pour ruyner la monarchie françoise. 

« Ce qu’il met en avant, que c’est pour la delivrance 
du pretendu roy Charles x, entendant parler de M. le 
cardinal de Bourbon, n’est qu’un pretexte; car qui est 
celuy qui ne void que le roy d'Espagne se veut servir 
du nom de ce bon prince et cardinal, aagé de soixante 

et tant d'années, que le Roy son neveu a trouvé pri- 
sonnier à son advenement à la couronne, et qui y a 
esté mis du vivant et par le commandement du feu 
Roy, pour venir diviser le royaume de France et s'es- 
tablir en une grande partie d’iceluy ? c’est une charité 
trop suspecte. Et puis, qui ne sçait que le secours d’un 
grand est tousjours redoutable à un royaume plein de 
guerres civiles? Qui sera la caution pour le roy d'Es- 
pagne que, venant avec des armées en France , il ne 
s'emparera des places où il se trouvera le plus fort, et 
principalement des frontieres? Combien de batailles 
faudra-il qu’il donne devant que ses armées soient ar- 
rivées à Fontenay où M. le cardinal est prisonnier? Et 
d'avantage, qui est celuy qui ne juge que si l'on void 
approcher une armée de ce costé là qu’il sera mené 
incontinent dans La Rochelle, là où estant, combien 

. de temps faudra-il aux armées du roy d'Espagne pour 
forcer ceste ville? 

« Le roy d'Espagne veut que l’on croye qu’il n’a 
aucun particulier interest ny pretension sur la cou- 
ronne de France, et qu’il n’est poussé à la secourir par 
ses armes que pour en chasser l’heresie. Pourquoy 
donc a-t-il fait consulter et escrire le droict et les pre- 
tensions que l’Infante sa fille a, disoit-il, en la duché 
de Bretagne, et ce dez le vivant du feu Roy? Pour- 
quoy maintenant ne dit-il rien dans ceste declaration 
touchant ceste pretension, veu qu’il s’est donné par 
Cy devant de la peine assez pour faire accroire au 

-monde qu’elle fust bonne? Le but de son dessein est 
trop aisé à cognoistre; car, sile royaume de France est 
divisé en portions, il luy sera bien aisé de s’emparer 
de la Bretagne et de l’oster des mains de M. de Mer- 

- cœur, s’il la peut avoir pour sa part, car ceux ut 
tiendront les autres provinces ne voudront pas s’in- 
_commoder pour resister à l'Espagnol, lequel ne s’ac- 
commodera seulement de ceste province, mais d’autres 
_ encor, selon que l’appetit luy en prendra. 
.- « Le roy d'Espagne offre d'employer sa propre vie 
pour la conservation de la religion catholique en 
France. C'est chose que l’on croira quand on le verra; 
. car s’il n’a voulu se transporter ez Pays-Bas, bien que 
-.ses affectionnez subjets l’en eussent supplié à jointes 
mains, et qu'il leur eust promis d’y aller, tant dez que 
le duc d’Albe par ses cruautez espagnoles fut cause de 
luy faire revolter et perdre tous sesdits pays et y faire 
establir l’heresie, qu’aussi après la mort du comman- 
dadeur major, s’il n’a voulu, disoient-ils, hazarder sa 
personne pour la deffense de la religion catholique et 
recouvrement de ses propres pays de Flandres, com- 
ment à present qu’il a soixante et quatre ans viendra- 
il du fonds de l'Espagne en ce royaume pour le seul 
respect de favoriser la religion catholique? On cog- 
noist trop la charité et l'amour de ce Roy, et sçait-on 
bien que, quand il voudroitse mettre en chemin pour 
venir en France, qu’il ne faudroit pas de commencer 
ses exploicts par la frontiere, selon que son interest et 
profit particulier le requerroit. 

« Le roy d’Espagne faict lever de l'argent sur le 
clergé d’Espagne pour chasser l'heresie de France. Il 
devroit, disoient-ils, plustost continuër à fournir des 
moyens au duc de Parme pour faire la guerre aux 
heretiques de Flandres. Mais qui ne sçait que, faute 
d'argent, ce duc n’a peu continuër ses heureuses 1 
treprises, et chasser l’heresie de la Flandres? Qui ne 

sçait qu'au commencement de ceste année , faute de 


payement, les Espagnols qu’il a au Pays-Bas se sont. 


mutinez et ont pris la ville de Courtray, vivans à dis- 
cretion sur le peuple sans faire aucun exploict memo- 
rable contre les heretiques , et mesmes que le duc de’ 
Parme a esté contraint de l’escrire à ce Roy son mais- 


tre et au legat Caëtan par le sieur Camillo Capizuca, 


qu'il a envoyé exprez à Paris?» Bref, les royaux fran- 
çois disoient que tout ce que faisoit le roy d'Espagne 
n’estoit que pour donner courage aux seditieux de s’o- 
piniastrer en leur rebellion contre le Roy, tout ainsi 
que l’on anime des dogues sur un furieux sanglier pour 
le desir et plaisir que l’on a de voir sa ruine. 

Puis que nous sommes tombez sur le propos des af- 
faires de Flandres, voyons tout d’une suitte ce qui s’y 
passa en ce temps-là. Au commencement de ceste an- 
née le ducde Parme, estant à Bains, fit insinuer un pla- 
cart à ceux d'Aix la Chapelle, par lequel il declaroit 
ceste ville n’estre plus neutrale, quoy qu'elle soit l’une 
des quatre villes capitales de l'Empire et où l'Empereur 
doit recevoir sa premiere couronne : la cause estoit 
pour ce que quelques protestans s’estoient de force em- 
parez du magistrat, et avoient mis hors la ville le ma- 
gistrat catholique. Pour ceste fois ceste declaration 
ne fit grand effect, et le magistrat catholique n'y fut 
restabli qu’en l'an 1598, ainsi que nous avons dit en 
nostre Histoire de la paix. : 

Nous avons dit l'an passé que le comte Charles de 
Mansfeld s’'approcha pour tenir Bergk de plus prez as- 
siegé ; il le fitavec un tel soinet vigilance, qu'il contrai- 
gnit les assiegez de se rendre à luy, lesquels toutesfois 
eurent une composition honorable, car ils sortirent 

_etbale en bouche. Ar retourna Bergk, qui est du 
diocese de Cologne , sous le pouvoir de l'Espagnol, 
_ qui par ceste reprise eut toute la riviere du Rhin àson 


: À | x 
. commandement, jusques à Arnhem en Gueldres. 


Cependant que le prince de Parme tasche d'appaiser 
les Espagnols mutinez qui s’estoient emparez de Cour- 
tray, et que les habitans de Bruges et autres lieux se 
tenoient sur leurs gardes de peur que d’autres mutinez 
s’emparassent de leurs villes, le prince Maurice vint 
à bout du long dessein qu’il avoit de se rendre maistre 
de la ville de Breda, qui est de son patrimoine, par le 
moyen d’un batelier qui menoit d'ordinaire des tour- 
bes au chasteau de Breda, dans le basteau duquel il 
envoya le sieur de Herauguiere avec quelques soldats 
pour prendre ce chasteau. La surprise se fit de ceste 
façon. 

Le prince, ayant faict courir le bruit qu’il vouloit 
assieger. Gerthruydemberghe , s’achemina avec plu- 
sieurs troupes à Clundert cependant que le sieur de 
Herauguiere, avec soixante et dix hommes qu’il avoit 
esleus pour l'accompagner en ceste entreprise, partit 
de Nort-dan, où il estoit en garnison pour les Estats; 
mais Herauguiere n’ayant trouvé le batelier ny le ba- 
teau au lieu où il avoit promis de se rendre, et l'ayant 
trouvé après l'avoir long temps cherché, l’execution 
fut remise à une autre fois. Herauguiere, contraint pour 
ce jour de se retirer avec ses gens à Sevenberghe, ren- 
tra le lendemain dans le bateau chargé de tourbes, sous 
lesquelles luy et les siens se cacherent affin de n’estre 
aucunement descouverts; mais, après avoir esté trois 


jours sur l’eau, eudurans le froid, la faim et le mau- 

vais temps, ils furent contraints de sortir et de se reti= 
rer encor à Noort-dan. Le prince, adverty par Herau- 
guiere que le temps estoit contraire à leur entreprise, 
luy rescrivit d'avoir un encor un jour; mais, peu 
après qu'ils furent arrivez à N oort-dan, le bastelier 
leur vint dire que le temps estoit changé et propre à 
executer leur dessein, tellement qu'ils s’en revindrent 
‘au bateau, et s’'acheminerent. vers Breda, où ils arri- 
verent le troisiesme de mars devant La Heronniere qui 


est prez le chasteau de Breda. Arrestez en ce lieu, un 
-caporal vint dans une nacelle visiter le bateau, etentra 


dans la cabanne du batelier, puis ouvrit le guichet qui 
regardoit sur la pompe, joignant laquelle estoit Herau- 
guiere et ses compagnons, lesquels il ne vid point à 
cause d’une planche qui estoit entredeux. Ce caporal, 
ayant fait sa visite, s’en retourna, et raporta qu’il n’y 
avoit rien dans ce basteau que des tourbes pour la pro- 
vision du chasteau. Le batelier , attendant le retour de 
la marée pour entrer au chasteau, fut jusques au len- 
demain sur les trois heures après midy avant que d'y 
“pouvoir entrer. Durant ceste attente, le bateau s’estant 
pensé perdre sur un banc de sables, les soldats qui es- 
toient cachez dedans eurent de l’eau jusques à my- 
jambes, et murmuroient contre Herauguiere, qui les 
rasseura le mieux qu’il put, car le froid les faisoit tous- 
ser, cracher, et n’attendoient en ces extremitez que 


d’estre descouverts et pendus. L’escluse du chasteau 


ouverte , les soldats de la garnison ayderent à tirer le 
basteau jusques au milieu du chasteau , où le sergent 
major commanda qu'incontinent on eust à le deschar- 
ger, et qu'on fournist tous les corps de garde de tour- 
bes. Un portefais fut mis après pour le descharger , et 

- travailla en telle diligence, qu'il descouvrit jusques aux 
_ planches sous lesquelles .estoient cachez les soldats ; 
- mais le batelier s’advisa d’une finesse, et luy donna de 
. l'argent pour boire, disant qu’il acheveroit le reste au 


premier jour. 
La nuict venué, afin débpescher d'estre descou- 


. verts à cause que tousjours quelqu'un des soldats cra= 


choit ou toussoit, le batelier fit le plus de bruit qu’il 
put à tirer la pompe. Sur le minuict, Herauguiere 
exhorta ses soldats à bien faire leur de puis les fit. 
descendre à la fille le plus coyement qu'il put, et leur 
fit prendre leurs armes à mesure qu’ils sortoient. Es- 
tans tous sortis, il les separa en deux troupes, l’une 
desquelles il bailla au capitaine Lambert pour aller 
attaquer le corps de garde du costé du havre de la ville; 
et luy avec l’autre troupe alla attaquer un autre corps 
de garde qui estoit à la porte vers la ville. Ils donne- 
rent tous si furieusement qu’ils emporterent chacun 
de leur costé ces deux corps de garde, et tuërent tout 
ce qu'ils y trouverent., Paul Anthoine Lancavecha, 
qui commandoit dedans ce chasteau en l'absence de 
son pere qui en estoit gouverneur, se retira au donjon, 
d’où il fit une sortie, et y eut là un furieux combat; 
mais Lancavecha, blessé, fut contraint de se retirer. À 
ce bruit l’alarme se donna si chaude dans la ville, qu’au- 
cuns mesmes vindrent mettre le feu dans la porte du chas- 
teau, où Herauguiere courut, et ayant là trouvé encor 
un corps de garde de seize soldats, il les tailla en pie- 
ces,et pourveut à la seureté de ce costé là. Le comte de 
mb; lieutenant du prince Maurice, et menant son 
ane de,s’estant appr roché prez de Breda, etayant 
entendu le bruit du combat, s’advança si à propos, que, 

deux heures après la prise, il entra avec grand nombre 
de gens dans le chasteau par une pallissade contre 
la riviere auprès de l’escluse; à la venuë duquel Lan- 
cavecha se rendit, et sortit luy et les siens la vie sauve. 
Peu après le prince Maurice y arriva aussi avec toutes 
ses troupes, et, comme il mettoit ordre pour faire une 
sortie du chasteau dans la ville, un tambour vint de la 
part des bourgmaistres, qui demanda pour parlemen- 
ter. Dans une heure l'accord fut faict , et les bourgeois 
payerent deux mois de gages de toutes les troupes qui 
_estoient là venués avec le prince. Par cest accord ceux 
de Breda eviterent le pillage. Herauguiere fut pourveu 
par le prince du gouvernement de ceste place, et Lam- 
bert eut l'estat de sergent major. 

Le duc de Parme fut grandement fasché de ceste 
perte ; et, pource que la compagnie de cavalerie du 
marquis du Guast, et cinq compagnies d'infanterie qui 
estoient en garnison dans la ville de Breda, avoient 
incontinént abandonné la ville dès qu'ils virent le 
chasteau pris, ledit duc fit couper les testes à Cesar 
Buitra, à Julio Gratiano, et à Tarlatino, lieutenant de 
la compagnie du marquis du Guast. 

Dez le mois d’aoust de l’an passé, le connestable d’Es- 
cosse, estant allé en Dannemarc, avoit espousé dans 
Cronebourg , au nom et pour son maistre Jacques, 
sixiesme roy d'Escosse, Anne, fille de Federic 11, roy 
de Dannemarc, ainsi qu’il est accoustumé de faire entre 
roys. Maïs comme l’admiral de Dannemarc, et autres 
grands seigneurs danois, conduisoient ladite Royne es- 
pouse au roy d'Escosse son mary sur la fin du mois 
de septembre, il s’esleva de si grandes tourmentes sur 
mer, que plusieurs navires furent separés de ceste 


espouse, aprè avoir esté six sep= 
maines sur F mer, fut par les vents, avec quelques-uns 
des navires qui l’accompagnoient, jettée sur les costes 
de Novergue. Le roy d'Escosse, ayant receu ceste nou: 
velle, après avoir laissé le comte Bothuel pour gou- 


__ verner l'Escosse en son absence, se mit en mer au mois 


de novembre afin d'aller trouver son espouse, la- 
quelle il rencontra à Aggershusiane en Novergue, 
où, après avoir confirmé le mariage promis en son 
nom par son connestable, et l'avoir consommé, invité 
par la royne de Dannemarc sa belle-mere et par les 
grands du royaume de venir en Dannemarc, il arriva 
au commencement de ceste année dans Cronebourg, 
où le duc de Medelbourg, oncle maternel de la Royne 
son espouse, et le duc de Brunsvic, qui avoit espousé 
en secondes nopces la sœur aisnée de ladite Royne 
espouse, se trouverent avec plusieurs grands princes 
et seigneurs allemans, là où, par l’espace de trente 
jours, les nopces furent. celebrées avec des magnifi- 
cences toutes royales. Sur la fin d'avril, le roy et 
royne d’Escosse partirent de Dannemarc pour aller en 
Escosse, là où ils arriverent heureusement au com- 
mencement de may, et, suivant la coustume de ce 
royaume, la Royne fut couronnée et receue magnifi- 
quement par les Escossois. > 
Cependant que ces peuples septentrionaug se res- 
jouyssent en nopces et en festins, tous les François, 
armez les uns contre les autres, s’entretüent en des 
batailles, en des rencontres et en des sieges de villes. 
Aussi-tost que le duc de Mayenne eut joinct le comte 
d'Egmont avec les forces estrangeres, il s’achemina 
pour faire lever le siege que le Roy tenoit devant 

Dreux, et fit tourner la teste de son armée vers la 


riviere de Seine, pour la venir passer sur le pont de 
la ville de Mante qui tenoit pour luy, et qui n’est 


distante de celle de Dreux que de huict ou neuf 


lieués. S 

Le Roy, ayant eu un advis certain que le duc de 
Mayenne et son armée estoient entierement passez et 
advancez jusques au village de Dampmartin, qui es- 


- toit deux lieuës en avant vers luy, partit de devant 


Dreux le lundy douziesme, et commença dèslors de 
‘faire marcher son armée en bataille, et vint ledit jour 
loger en la ville de Nonancourt, qui s’estoit peu de 
temps auparavant fait prendre par assaut, affin de 
prendre le gué d’une petite riviere qui y passe. Si tost 
. qu'il y fut arrivé il fit advertir que le lendemain un 
chacun se tinst prest. 

Le soir et la nuict le Roy s’estant retiré, il dressa 
et traça luy-mesme le plan et l’ordre de la bataille, 
lequel, dez le grand matin, il monstra à M. de Mont- 
pensier et aux mareschaux de Biron et d’Aumont, 
au baron de Biron, mareschal de camp, et autres prin- 
cipaux capitaines de l'armée, qui tous le trouverent 
faict avec tant de jugement et prudence militaire, 
qu'ils n’y changerent rien. Puis, ayant mis ce plan 
entre les mains du baron de Biron pour advertir cha- 
cun de #on rang et place, et choisi le sieur de Vicq, 
lun des maiïstres de camp de l'infanterie françoise, 
pour sergent de bataille, il dit à tous les princes, offi- 
ciers de la couronne, et autres grands du royaume 
qui y estoient presents : 

« Je ne doute point de vostre foy et de vostre va- 
leur, ce qui me fait promettre une victoire certaine 


À 
f 


de la bataille comme si elle estoit desjà advenuë. : ë 


ne doute point aussi que vous ne perseveriez tous en 
l'ancienne reverence que les François ont tousjours 
porté à leurs roys, et en la promesse que vous avez 
- faicte de venger la mort du feu Roy nostre très-bon 
et très-honoré seigneur, et en la bonne affection que : 


vous me portez tous en particulier. Je suis certain 
aussi que vous combattrez tous jusques au dernier 
souspir de vos vies pour conserver la monarchie fran- 
çoise, et delivrer la France de la tyrannie de ceux 
qui ont appellé les anciens ennemis du nom françois 
affin de leur donner en proye les villes de ce royaume, 
qui ont esté conservées du sang de vos peres et de vos 
ayeuls. Les faicts d'armes que vous avez exploictez, 
tant en campagne qu'en la deffense des villes, où vous 


vous estes trouvez en moindre nombre que vos enne- 


mis, et desquels vous en avez remporté la victoire par 
vostre valeur, me fait esperer que , combien que nos 
ennemis ayent d'avantage de gens que nous, que vous 
desirerez aussi d'autant plus de demeurer victorieux, 
affin d’avoir d'avantage de gloire. Dieu cognoist l'in- 
tention de mon cœur, et sçait que je ne desire point 
combattre pour appetit de sang, desir de vengeance, 
ou par quelque dessein de gloire ou d’ambition : il est 
mon juge et tesmoin irreprochable; aussi protestay-je 
devant luy que la seule charité que je porte à mon 
peuple pour le soulager de la violence de la guerre 
me pousse à ce combat. » Puis, eslevant les yeuxauciel, 


il dit : « Je supplie ce grand Dieu , qui cognoist’seul 


l'intention du cœur des hommes, de faire sa volonté 

de moy comme il verra estre necessaire pour le bien 

de la chrestienté, et de me vouloir conserver autant 
2. 


De 

qu'il cognoïstra que je seray propre et utile au bien et 


repos de cest Estat, et non plus. » 

2 Ceste priere ravit tant tous les assistans, que l'on 
+ vid ‘aussi-tost les eglises de Nonancourt pleines de 
. princes et séigneurs, noblesse et soldats de toutes na- 
| tions, ouyi messes, se communier, et faire tous offices 
de vrays et bons catholiques. Geux de la religion pre- 


tenduë reformée, qui y estoient en petit nombre, veu 


- la quantité des catholiques qu’il y avoit lors en l'armée, 
firent aussi leurs prieres à leur mode. 
Le Roy ayant donné le rendez-vous au village de 
Sainct André, distant de Nonancourt dequatre lieuës, 
sur le chemin pour aller à Yvri, où il estimoit que le 


duc de Mayenne avec son armée fust logé, toute l’ar- 


mée royale s’y rendit. Au delà de ce village de Sainct 
André il y a une fort grande plaine bordée à veuë de 
quelques autres villages et d’un petit bois appellé 
La Haye des Prez; là le Roy avec les mareschaux de 
Biron et d’'Aumont et le baron de Biron, mareschal 
de camp, commencerent à dresser les troupes en 
bataille suivant le plan qui en avoit esté resolu, qui 
cstoit tel : 

Le Roy, qui avoit experimenté en d’autres batailles 
et combats qu’il estoit plus advantageux de faire com- 
battre la cavalerie en escadron qu’en haye , mesmes la 
sienne qui ne portoit point de lances, departit toute 
sa cavalerie en sept regimens rengez en autant d’esca- 
drons, et toute son infanterie aux flancs desdits esca- 
drons, qui avoient chacun une troupe d’enfans perdus. 

Le fr ont de l’armée estoit quasi en droicte ligne, 


toutesfois faisant un peu de corne par les deux bouts. 


Le premier escadron de la main gauche estoit celuy 


d'Aumont, qui estoit FRS 


2: à Es françoise. Le second estoit celuy de M. de 
Montpensier, qui estoit du mesme nombre de trois cents 
chevaux, et avoit au costé gauche quatre ou cinq cents 
Jansquenets, au costé droict un regiment de Suisses ; 


lesdites forces estrangeres couvertes d'infanterie fran- 


çoise. Un peu devant lesdits deux escadrons estoit 
celuy de la cavalerie legere en deux troupes : en l’une 
estoit le grand prieur, colonel d’icelle, et en l’autre le 
sieur de Givry, mareschal de camp de ladite cavalerie 
legere, qui pouvoient faire en tout quatre cents bons 
chevaux. Un peu tirant plus à la gauche estoit l'artil- 
lerie, qui estoit de quatre canons et deux coulevrines. 


Le quatriesme estoit celuy du baron de Biron, qui pou- 


voit estre de deux cens cinquante chevaux, eten mesme 
ligne que celuy desdits chevaux legers, un peu plus à 
la gaulche, et quasi au devant de celuy de M. de Mont- 
pensier. Le cinquiesme escadron estoit celuy du Roy, 
qui faisoit cinq rangs, en chacun desquels il y avoit de 
front six vingts chevaux, de sorte qu’il estoit de six cens 
bons chevaux. Il avoit à sa gauche deux regimens de 
Suisses du canton de Glaris et des Grisons, et à sa 
droite un autre gros batailion de deux autres regimens 
de Suisses, l’un du canton de Soleure, et l’autre du 
colonnel Baltazard. Ces deux regimens estoient de dix- 
huit enseignes ; lesdits bataillons ayans chacun aux 
ailes, à sçavoir, de la main droite le regiment des gar- 
des du Roy et celuy de Brigneux, et de la gauche ceux 
de Vignolles et de Sainct Jean. Le sixiesme estoit celuy 
du mareschal de Biron, qui pouvoit estre de deux cens 
cinquante bons chevaux, ayant aussi à ses costez deux 


_-chevaux, et avoit à ses deux costez Me regiments 


x 

regimens d'infanterie françoise. Et le septiesme estoit 


celuy des reistres, qui estoit aussi de deux cens cin- 
quante chevaux, et qui avoit, comme les autres, aux 
costez de l'infanterie françoise. Tout cela fut si bien 
disposé par la diligence du Roy, de messieurs les 
mareschaux de Biron et d’Aumont et du baron de 
Biron, qu’en moins d’une heure tout fut mis en l’ordre 
qu'il devoit estre. ; 

Pendant que le Roy fit un peu rassoir son armée en 
cest ordre, qui put estre sur les deux heures après 
 midy, y arriverent M. le prince de Conty avec sa 
troupe de cavallerie et quelque infanterie, le sieur de 
La Guiche, grand maistre de l'artillerie, et le sieur 
du Plessis Mornay, lesquels se mirent dans l’escadron 
du Roy. Gependant Sa Majesté envoya ses chevaux Le- 
gers du costé de la main droicte, estimant que l'en- 
nemy fust logé audit Yvry, qui est un grand bourg où 
y a un pont sur la riviere d'Eure ou de Dure, et en 
resolution de l'y aller attaquer; mais ils n’eurent pas 
faict un quart de lieuë, qu’ils descouvrirent et adver- 
tirent le Roy que le duc de Mayenne avoit esté plus 


diligent que l’on n’eust sceu penser, et qu'il estoit * 


passé tout au decà ladicte riviere d’'Eure, là où son 
armée estoit en bataille et en bon ordre, marchant 
pour venir trouver le Roy et le combattre. 

Si-tost que ceste nouvelle fut entenduë que le duc 
de Mayenne paroissoit, l’on entendit une allegresse 
universelle en toute l’armée royale, à laquelle Sa Ma- 
jesté fit au mesme temps tourner la teste du costé où il 
estoit, et n'eut gueres cheminé que l’on commença à 
descouvrir son armée à veuë, toutesfois fort esloi- 
gnée; et entre les uns et Les autres y avoit un village 


ane éèux de l'union s'estoient saisis, lequel Sa Me 
jesté fit incontinent attaquer, et leur fit quitter. 

Pendant que l’armée royale estoit ainsi en cest ar- 
dre, arriverent les troupes des garnisons de Diepe, 
Evreux et du Pont de L’Arche, et autres compagnies 
de quelques seigneurs et gentils-hommes de Norman- 
die, qui pouvoient estre de deux cens bons chevaux 
et plus, lesquels prindrent aussi tost place dans le re- 
giment de M, de Montpensier. 

Les deux armées demeurerent ainsi le reste du jour 
à la veuë l’une de l’autre, sans qu'il s’y entreprist rien 
d'avantage que quelques legeres escarmouches. La 
nuict estoit quasi toute fermée qu’elles estoient en- 
cores en bataille. En fin elles furent contraintes de se 
loger. Le logis de la personne du Roy fut à Fourcan- 
ville, qui est un petit village un peu à la gauche de la- 
dicte plaine où l’armée avoit esté premierement mise 
en bataille. Le reste de l’armée fut logé aux autres vil- 
lages, que ceux de l'union pensoient avoir ce jour là 
pour eux. 

Comme le Roy avoit esté quasi Le premier qui s’es- 
toit le matin trouvé au rendez-vous, aussi fut-il le 
dernier à se retirer au logis, ayant voulu, avant que 
partir, voir-la forme de loger des ennemis, et ordon- 
ner de toutes les gardes de son armée. 

Quant Sa Majesté arriva à son logis il estoit plus 
de deux heures de nuict, où, ayant un peu repeu, il 
envoya advertir un chacun de se tenir prest à la pointe 
du jour; mais il le fut bien plustost, car, s'estant jetté 
sur une paillasse, et ayant reposé deux heures, sou- 
dain il commença à envoyer querir des nouvelles de 
l'armée de l’union. L’on luy rapporta premierement 


“ 


24 ee [1590] CHRONOLOGIE NOVENAIRE 
qu’il y avoit apparence qu’elle eust repassé la riv 


parce qu’en leur place de bataille il y avoit des feux, … 
mais qu’il sembloit qu'il n’y eust personne derriere. . 


ve 


iere, DA ns 


Il y renvoya pour la seconde fois, et luy fut rapporté 
que sans doute les ennemis n’avoient point repassé la 
riviere, et qu'ils estoient logez aux villages qui bor- 
dent ceste riviere d'Eure, derriere leur place de ba 
taille, et au reste qu'il n’y avoit point d'apparence 
qu’ils fussent pour repasser, parce que, s'ils l'eussent 
- voulu faire, ils y eussent commencé dès la nuict. Ce 
rapport conforta le Roy, qui sembloit apprehender de 
perdre ceste occasion. Et encores que ceste nuict eust 
esté bien rude pour plusieurs, ayans la plus-part esté 
contraints de camper, toutesfois la confirmation de 
ceste nouvelle que ce jour là se donneroit la bataille 
lés remplit tous de telle allegresse, que le jour couvrit, 
avec les tenebres de la nuit, toute la memoire du mal 
et de la peine qu’ils y avoient receuë et tout le jour 
precedent. 

Sa Majesté se rendit au champ de bataille sur les neuf 
heures, et peu après s’y rendirent toutes les troupes, 
lesquelles, à mesure qu’elles arrivoient, estoient desjà 
toutes sçavantes de leurs places : de sorte que, sur les 
dix heures du matin, toute l’armée estoit en l’ordre 
qu'elle avoit esté le jour precedent. 

Celle du duc de Mayenne parut en mesme temps en 
lieu un peu plus relevé, et aussi un peu plus reculé 
qu'elle n’estoit le-jour precedent. L'ordre et disposi- 
tion dé son armée pour la bataille estoit quasi pa- 
reille à celle du Roy, excepté que les poinctes advan- 
çoient d'avantage, et avoient un peu plus de la forme 
de croissant. Ainsi que la cornette du Roy estoit au mi- 


_d ances de ne qui estoient anandres, à qui : æ 
Æ | Pouvoient estre de douze ou treize cents lances. Ceste 


Gornelte du duc de Mayenne pouvoit aussi estre de 
% deux cents cinquante chevaux, et bien autant qui es- 


toient de la troupe du duc de Nemours, qui sy vint 
joindre, lesquels faisoient un troisiesme escadron au 


milieu des deux autres, faisans prez de dix-huict cents 
chevaux qui marchoient tous ensemble. Au costé du- 
dit escadron estoient deux regiments de Suisses , cou- 


verts aussi d'infanterie françoise. Il y avoit après 


deux autres escadrons de cavalerie composez de reis- 
tres, Bourguignons et Flamands; celuy de leur main 
droite estoit de huict cents chevaux, et celuy de la 
gauche de sept cents, au devant duquel estoient deux 
coulevrines et deux bastardes, l’un et l’autre escadron 


pareillement flanquez d’un grand nombre d'infanterie, 


tant Suisses, François, qu'Allemans. Ainsi que le Roy 
avoit exhorté les siens, aussi le duc de Mayenne parla 
aux princes et seigneurs de son armée, et leur dit: 

« Messieurs, nous sommes tous grandement obligez 
à la providence de Dieu pour ceste heureuse jour- 
née, en laquelle il luy a pleu, après tant de peines 
et de travaux que nous avons soufferts depuis tant 
d'années, de nous faire naistre l’oportunité d'une ba- 
taille contre les ennemis de son Eglise et les nostres, 
et encores de nous la donner avec l’advantage que 
nous avons maintenant sur eux, tant en nombre de 
bons soldats que pour le lieu où nous devons com- 
baitre; si bien qu'il se peut cognoistre aysement que 
la justice de Dieu a conduit nos ennemis en ce lieu 

pour estre punis de toutes les meschancetez qu’ils ont 
par cy-devant commises. Quoy que Dieu retarde qu el- 
quefois son chastiement, la qualité de la peine n’amoin- 
drit pas, au contraire elle augmente. Il ÿ a trente ans 
que les heretiques persecutent la France par sacri- 
leges, bruslemens et meurdres; Dieu les a mis à ceste 
heure en vos mains pour en faire le chastiement. Rendez 
vous donc dignes de ceste gloire, soldats de Christ ar- 
mez de l’invincible escu de nostre mere Saincte Eglise, 
et de l’espée de la justice divine, pour deffendre les 
fermes fondements du Sainct Siege apostolique, et 
faites recouvrir au royaume de France le nom de 
tres - chrestien affin qu'il jouysse d’une heureuse 
paix. Ne pensez pas que la victoire que vous obtien- 
drez serve seulement pour la France; car la Flandre, 
l'Allemagne, l'Italie, et l'Espagne mesmes, se senti- 
ront du benefice de vostre valeur. Les gueux de Flan- 
dres en perdront leur support; l’on ne craindra plus 
les menaces des heretiques du Piedmont; la Lombardie 
ne sera troublée en sa longue paix; il ne se trouvera 
plus personne qui veuille nourrir les sectes de Luther, 
de Zuingle et de Calvin; l’on ne travaillera plus le 
Portugal par les armes; les navigations des Indes se- 
ront libres; bref, de la valeur que vous monstrerez en 
ceste bataille despend le repos de toute la chrestienté, 
et principalement la fin de nos longues miseres. Voicy 
devant nous tous les chefs des ennemis de Dieu et de 
son Église; mais que vous les ayez vaincus, il ne res- 
tera plus rien à combattre, et ne ferez que poursuivre 
une heureuse victoire. Vous sçavez qu’ils n’ont jamais 
voulu venir à une juste bataille contre nous, quoy que 
nous leur ayons plusieurs fois presentée, et que nous 


pas tant Fa gens de: guerre que nous avons à 


- present. Quel triomphe doncdesireriez vous plus grand 
_que de respandre vostre sang pour la defense de la foy ? 


Car, quant à moy, je jure devant Dieu que je n’ay autre 
passion que celle là, car je n’ay à present aucun sub- 
ject de combattre pour avoir vengeance de la misera- 
ble mort de mes deux freres, assez recognus pour avoir 
esté durant leur vie deux fermes colonnes de la foy 
catholique, à cause que celuy qui les avoit faict mourir 


_aesté tué, ainsi que vous avez sceu. Combattons donc, 


soldats de Nostre Seigneur Jesus-Christ, pour la def- 
fense de la foy, pour l'honneur et la gloire du nom 
chrestien, et pour venger les communs oultrages et 
ruines que ces heretiques ont fait en ce royaume. » 
Les princes, seigneurs et capitaines, ayans entendu 
ceste exhortation, monstrerent tous à leurs visages le 
desir qu'ils avoient de combattre, et asseurerent le 
duc de faire tous leur devoir. 

. Les deux armées estans ainsi à la veuë et si proches 
l'une de l’autre, le Roy commença à faire marcher 
premierement la sienne, et la fit advancer de plus de 
cent cinquante pas, gaignant par ce moyen là le dessus 
du soleil et du vent, qui eust peu rejetter toute la fu- 
mée des harquebuzades dans son armée, advantage qui 
n'est pas petit en un jour de bataille. Comme elle 
fut approchée, le Roy et ses capitaines recogneurent 
à veuë que les ennemis estoient bien plus grand 
nombre qu’ils n’avoient estimé, et qu'ils. estoient plus 
de quatre mille chevaux et de dix à douze mille 
hommes de pied; toutesfois il sembla que ce fust un 
surcroist de courage qui. leur fust survenu. 

L'armée de l'union estoit chargée de clinquant d'or 


....... Bravache, il ne se pare 

D'un clinquant enrichi de mainte perle rare : 
_ILs’arme tout à cru, et le fer seulement 
… De sa forte valeur est son riche ornement. 


Et toutesfois peu aprèsildit: | ES 


De marques despouillé, laschement il ne cache 
Sa vie dans la presse : un horrible pannache 
Ombrage sa salade (1) y 


(G:) Ombrage sa salade. On sera probablement satisfait de se rap- 
peler, à l’occasion de ces vers de du Bartas, un passage très-remar- 


_ quable de a Henriade, où le poète applique la même idée à la bataille | 


de Coutras, gagnée par Henri de Bourbon le 20 octobre 1585. Ce prince 
en donne les détails à la reine Elisabeth, et peint d’abord les officiers 
de l’armée du duc de Joyeuse : 


Les courtisans en foule, attachés à son sort, 

‘Du sein des voluptés s’avançoient à la mort : 

Des chiffres amoureux, gages de leurs tendresses, 

Traçoient sur leurs habits les noms de leurs maîtresses. 

Leurs armes éclatoient du feu des diamans, 

De leurs bras énervés frivoles ornemens. 
Ardens, tumultueux, privés d’expérience, 

Ils portoient au combat leur superbe imprudence ; 

Orgueilleux de leur pompe, et fiers d’un camp nombreux, 

Sans ordre, ils s’'ayancoient d’un pas impétueux. 


Le prince fait ensuite le tableau de son armée : 


D'un éclat différent mon camp frappoit leur vue : 
Mon armée en silence, à leurs yeux étendue, 
N'offroit de tous côtés que farouches soldats, 
Endurcis aux travaux, vieillis dans les combats, 

Aaron, déni le premier rang n PS . princes , 
comtes et barons, chetibas du Sainct Esprit, et des 
- principaux seigneurs et gentils-hommes des princi- 


pales familles de la France, il recommença à prier 


Dieu , et fit exhorter un chacun de faire le semblable. 


Puis î fit une passade à la teste de son armée, animant 
un chacun avec une grande modestie, et neantmoins 
pleine d’asseurance et resolution. 


Retourné qu’il-fut en sa place, arriva le sieur de 
-Marrivault (car dez que le Roy fut adverty que le 


duc de Mayenne avoit receu les forces estrangeres 
et qu'il s’'acheminoit droict à luy, il avoit mandé de 
tous costez que l’on le vinst trouver), lequel le vint 
advertir que les troupes de Picardie qu’amenoient 
les sieurs de Humieres , de Mouy, et autres seigneurs 
et gentils-hommes du pays, qui pouvoient estre plus 
de deux cents chevaux, estoient à deux mille pas du 
champ de bataille. Pour cela il ne voulut pas differer 
la bataille d’un poinct, et envoya commandement au 
sieur de La Guiche, grand maistre de l'artillerie , de 
faire tirer : ce qu’il fit incontinent et avec grande 


Accoutumés au sang et couverts de blessures; 

Leur fer et leurs mousquets composoient leurs parures. 
Comme eux vêtu sans pompe, armé de fer comme eux, 
Je conduisois aux coups leurs escadrons poudreux : 
Comme eux, de mille morts affrontant la tempête, 

Je n’étois distingué qu'en marchant à leur tête. 


(Voyez, à l'égard de du Bartas, la note de la page 420 des Mémoires 
de de Thou, tom. xxxvn, première série de notre Collection.) 

promptitude, dont ceux de l'union receurent beau- 


coup de dommage. Il avoit fait tirer neuf canonnades 


avant que’ ses ennemis eussent commencé. 

Après trois ou quatre volées de part et d'autre, 
l'escadron des anciens chevaux legers de l'union, tant 
François, Italiens, qu’Albanois, qui pouvoient estre 
de cinq à six cents chevaux, voulut s'advancer pour 
venir à la charge contre celuy du mareschal d’Au- 
mont, menans avec eux les lansquenets qui estoient à 
leurs costez ; mais le mareschal voulut entamer le com- 
bat, et le leur fit à eux-mesmes si rude et furieux, qu’il 
les perça de part en part, et aussi-tost ils ne mons- 
trerent plus que le dos et les croupes de leurs che- 
vaux ; et le mareschal les mena battant jusques dans 
un petit bois qui estoit derriere, où il fit ferme pour 
venir retrouver le Roy, comme il en avoit eu le com- 
mandement. 

Au mesme instant que ceux-là fuyoient, le hot 
des reistres de leur main droicte, qui vouloit venir 
vers l'artillerie du Roy, y trouvant les chevaux legers 
qui s’y estoient advancez, leur fit une charge, qui fut 
si bien receue, que, sans les enfoncer, ils tournerent 
tout court se r’allier derriere. 

Cependant un autre escadron de lances de Wallons 
et Flamans, voyant les chevaux legers du Roy un peu 
separez de ce grand effroy qu’avoit mis parmy eux 
ceste troupe de reïstres, leur voulut venir faire une 
autre charge; mais le baron de Biron s’advanea, et ne 
l'ayant peu prendre par la teste, en print une partie 
de la queuë, qu’il perça, et y fut blessé au bras et au 
visage. Au devant du reste M. de Montpensier s’a- 
chemina et leur fit une très-belle charge, en laquelle 

nt. S te porté par terre, son cheval tué, ÿ 
mais i incontinent remonté sur un autre, il s’y comporta 
avec telle valeur qu’il demeura maistre de la place. 
En ce mesme temps le duc de Mayenne avec ce 
gros escadron, lequel il n’avoit fait si fort que pour 


- combattre avec advantage celuy de Sa Majesté, et 


dans lequel s’estoient rengez le duc de Nemours, le 
chevalier d’Aumale et le comte d'Egmont, s’advança 
pour venir à la charge, faisant marcher à son aisle 
gauche le vicomte de Tavannes avec quatre cents 
narquebuziers à cheval estrangers, appellez carabins, 
qui estoient armez de plastrons et morions, lesquels 
firent une salve de vingt-cinq pas près de celuy du Roy. 


La salve achevée, la teste desdits gros escadrons af- 


fronta celle de celuy du Roy, du front duquel on le vid 
partir la longueur deux fois de son cheval avant aucun 
autre, et se mesler si furieusement parmy ses ennemis, 
qu’il fit bien recognoistre que si auparavantil avoit, en 
commandant et ordonnant, bien fait l'office d’un grand 
capitaine, au combat il sceut bien faire celuy d’un 
brave et magnanime gendarme. 

Ceste rencontre fut très-furieuse, n’ayant neant- 
moins jamais esté au pouvoir de ceste espouvantable 
forest de lances de faulser l’escadron du Roy, lequel, 
au contraire, fut si bien suivy, qu'il perça celuy de 
l'union, et fut un grand quart d'heure parmy eux tous- 
jours combattant. Cependant ce gros corps, duquel 
les royaux affoiblissoient le fondement en combattant, 
commença à chanceler, et en moins de rien on vid le 
dos de ceux de l’union qui estoient si furieusement 
venus presenter le visage, et employer leurs testes et 
bras, encores tous armez, à l’aide et au secours de 

leurs talons qui ne l’estoient point. Du Bartas, parlant. 
de ceste fuite, dit : 
O prince Se hé pourquoy t’enfuis-tu ? 
Quelle terreur panique-estonne ta vertu? 
. Qui grave un pasle effroy sur ton constant visage ? 
Le droict manque à tes mains, et non pas le courage. 


Ce commencement de victoire ne pouvoit encores 
resjouyr l’armée, ne voyant point le Roy. Mais aussi- 
tost on le vid paroistre couvert du sang de ses enne- 
mis, sans qu'ils eussent veu une goutte du sien, en- 


cores qu'il fust assez remarquable par son pannache 
blanc qu’il portoit et par celuy de son cheval. Dès 


qu’il fut sorty de la meslée, en s’en revenant, et n'es- 
tant accompagné au plus que de douze ou quinze de 
sa troupe, il rencontra, entre les deux bataillons des 
Suisses ennemis, trois estendarts de Vallons et quel- 
ques autres qui les accompagnoient, portans tous les 
croix rouges, qu’il chargea si valeureusement que les 
cornettes lui demeurerent, et ceux qui les portoient 
ét accompagnoient tuez sur la place. Arrivé qu'il 
fut quasi d’où il estoit party, il se fit de toute l’armée 
un cry universel de vive le Roy. 

Incontinent le mareschal d’Aumont , le grand 
prieur, le baron de Biron et autres seigneurs, avec 
plusieurs dez leurs qu'ils avoient ralliez, vindrent 
joindre Sa Majesté, qui alla avec eux vers le mares- 
chal de Biron, lequel estoit demeuré ferme avec sa 
troupe, laquelle sans frapper avoit autant ou plus fait 
de mal aux ennemis que nulle autre. À leur ren- 
contre le mareschal dit au Roy : « Sire, vous avez 
faict le devoir du mareschal de Biron, et le mares- 
chal de Biron a faict ce que devoit faire le Roy. » Sa 


i respondit : « Il faut louer Dieu. monsieur 


le mareschal, car la victoire vient de lui seul.» 
Alors Sa Majesté, voyant que l'union luy laissoit 
_ la place toute couverte de leurs morts, et qu'il ne 
_ restoit plus que leurs Suisses, lesquels, ee qu’aban- 
‘ donnez de toute leur rie qui à gauche et à 
droite avoit prins party, ne laïissoient de faire très- 


bonne contenance, proposa une fois de les envoyer 
rompre par l'infanterie françoise de main droite qui 


m'avoit point combattu ; mais, se resouvenant de 
l'ancienne amitié et alliance que ceste nation a de 
tout temps euë avec la couronne de France, il se 
contenta, les ayant renvoyez au mareschal de Biron, 


de leur faire grace, et au lieu de leur envoyer la 


mort, comme il pouvoit faire, il leur envoya la vie 
et les receut à grace et misericorde; et ayans mis les 
armes bas passerent du costé des royaux. Ce qui 
estoit avec eux de François jouyrent de ceste mesme 
clemence. en 

Au mesme instant que le Roy se joïgnit avec le ma- 
reschal de Biron, il y fut rencontré desdictes troupes 
de Picardie. Mais ainsi que premierement Sa Ma- 
jesté avoit fait l'office de capitaine et de gendarme, il 
voulut faire celuy de general de l’armée, qui est de 
poursuivre la victoire avec son gros, et, ayant jetté 
devant luy le grand prieur avec une troupe à sa gau- 
che, et le baron de Biron à la droicte, ayant avec luy 
le reste de sa cavallerie qui s’estoit ralliée, et lesdites 
troupes de Picardie, il se mit à suivre la victoire, 
estant accompagné des princes de Conty et duc de 
Montpensier, du comte de Sainct Paul, du mareschal 
d'Aumont , du sieur de La Trimoüille, et infinis autres 

seigneurs, capitaines et gentils-hommes de l’armée , 
laissant le mareschal de Biron avec le corps d’icelle, 
qui suivoit après. | 
La retraicte des chefs et capitaines de l’union se fit 
de deux costez : le duc de Nemours, Bassompierre, le 
vicomte de Tavannes, Rosne et quelques autres, prin- 
drent la route de Chartres; et le duc de Mayenne et 
ceux qui se retirerent avec.luy prindrent le chemin 
d'Yvry pour y passer la riviere. Le temps que le Roy 
arresta à pardonner aux Suisses donna grand advan- 
tage au duc de Mayenne et à ceux qui se retiroient : 
de sorte que, quand il fut arrivé à Yvry, il trouva que 
le duc de Mayenne estoit pieçà passé et avoit après luy 
rompu le pont, qui fut cause de la mort et perte d’une 
infinité des siens, specialement. des reistres, dont une 
grande partie se noya, estans contrains, pour empes- 
cher les ruës afin qu’on ne les peust suivre, de cou- 
per les jarrets de leurs chevaux et en faire des rem- 
parts dans les ruës. à 
Estant le pont d'Yvry rompu et le gay très dange- 
reux, le Roy fut conseillé d’aller passer la riviere au 
gay d’Anet, qui est beaucoup meilleur, qui fut une 
grande lieuë et demie de destour : toutefois cela n’em- 
pescha pas que l’on ne trouvast les chemins bordez de 
fuyards qui n'avoient peu estre si diligens que les 
autres, lesquels demeuroient à discretion. Ceux qui se 
voulurent eschapper dans les bois tomberent à la 
mercy des paysans, qui leur estoient bien plus cruels : 
que n’estoient les gens de guerre. 
Sa Majesté, estant advertie que le duc de Mayenne 
estoit entré dans Mante, alla loger à Rosny, une lieuë 
près de Mante , aussi mal garny de bagage pour ceste 


Ne STD CES 
nuict qu’estoient ceux de l'union. Voylà ce qui se 
_ passa en la bataille d'Yvry, où toute l'infanterie de 
l'union fut ou taillée en pieces, ou se rendit. De la 
cavalerie il en fut tué ou noyé plus de mille et plus 
_de quatre cents prisonniers. Entre les morts furent 
recognus pour principaux le comte d'Egmont, che- 
valier de l’ordre de la Toison, colonel des troupes en- 
voyées par le prince de Parme; Guillaume, fils du 
duc Henry de Brunsvic, mais naturel; le baron d'Hu- 
rem , le seigneur de La Chastaigneraye, et plusieurs 
autres seigneurs ; des prisonniers, le comte Danstfrist, 
colonel des reïstres , et plusieurs seigneurs estrangers, 
tant espagnols, flamands, qu'italiens; et des Fran- 
çois, les seigneurs de Bois-Dauphin, Sigongne , qui 
portoit la cornette blanche du duc de Mayenne, Mes- 
davit, Fontaine-Martel, Loncham , Lodonan,, Falen- 
dre, Henguessan , les maistres de camp Treuzail, La 
Casteliere, Disemieux, et beaucoup d’autres. Il y fut 
aussi gaigné vingt cornettes de cavallerie, entre les- 
quelles estoient la cornette blanche du duc de Mayenne, 
le grand estendart rouge du general des Espagnols et 
Flamands, et la cornette du colonel des reistres, avec 
soixante enseignes de gens de pied , tant françois , 
flamans, que lansquenets , et les vingt-quatre en- 
seignes des Suisses qui se rendirent. L’artillerie aussi, 
qui ne put cheminer si viste que le duc, demeura en la 
possession du Roy. 

De ceux de l’armée royale y ont esté tuez le sieur de 
Clermont d'Entragues, capitaine des gardes du corps, 
qui mourut bien près de la personne ft son maistre ; 
le sieur Tich Schomberg, lequel, ayant commandé et 
mené de grosses troupes de sa nation, se contenta pour 

36 
ceste journée d’estre simple gendarme à la cornette de 
Sa Majesté; les sieurs de Longaulnay de Normandie, 
aagé de soixante et douze ans, de Crenay, cornette de 
M. de Montpensier, Fesquieres , et jusques à: ne: 
vingtaine d’autres gentils-hommes. 

Des blessez, le sieur marquis de Nesle, lequel, bien 
qu'il fust capitaine de gensd’armes, voulut combattre 

au premier rang des chevaux légers : il mourut peu de 
jours après au chasteau d’Esclimont ; le comte de 
Choisi, les sieurs Do, le comte du Lude , les sieurs de 
Montlouët , Lauvergne et Rosny, et une vingtaine 
d’autres gentils-hommes, dont la. pluspart ne furent 
que legerement blessez. 

Ceste journée du quatorziesme de mars fut grande- 
ment heureuse pour les affaires du Roy; car, comme 
plusieurs ont remarqué, oultre qu’il semblast que la 
terre eust fait naistre des hommes armez pour son ser- 
vice, comme il se vid la veille et le jour du combat, 
où il arriva de tous costez plus de six cents gentils- 
hommes, Dieu encore eut soin aussi des affaires de Sa 
Majesté en deux autres endroits de son royaume, sça- 
voir, en Auvergne, où le comte de Rendan, tenant 
assiegé Issoire, fut tué ce mesme jour, et son armée 
desfaicte; et au pays du Mayne, où le sieur de Lansac, 
qui luy avoit juré fidelité, ainsi qu'il a esté dit cy 
dessus , ayant sceu que le duc de Mayenne avoit passé 
la Seine pour combattre Sa Majesté, se remit derechef 
de la ligue, et ayant secrettement assemblé plusieurs 
gens de guerre, s’esforça de surprendre Le Mans en 
ceste mesme journée, d’où il fut repoulsé et ses trou- 
pes peu après desfaictes , ainsi que nous dirons cy des- 


sous 3 mais que nous drop veu ce que le ge fit après 
son heureuse victoire d'Yvry. - 

Le duc de Mayenne, comme plusieurs ont escrit, 
estant arrivé de nuict aux portes de Mante, affin d'et 


-trer dedans la ville, dit aux habitans que le Biarnois 


estoit mort ( ceux de l'union appelloient ainsi le Roy); 
toutesfois qu’il y avoit eu quelque desroute des siens, 
mais petite au regard du grand nombre de morts du 
costé des heretiques. Les habitans de Mante, à l’exem- 
ple de beaucoup de villes de l’union, n’avoient receu 
garuison ny gouverneur qu'à telle condition qu'ils 
avoient voulu, et n’aimoient pas trop ceux de ce party 
pour en avoir receu de l’incommodité lors que le feu- 
Roy alla battre Pontoise, parce qu’ils y avoient faict 
abbattre quelques eglises et maisons dans les faux- 
bourgs, et mesmes les murailles de leur cymetiere : 
pour ces raisons ils se mirent en armes aux premieres 
nouvelles qu’ils receurent de la bataille, et ne vou- 
loient laisser entrer personne dans leur ville. Après 
plusieurs paroles ils y laisserent entrer le due, à la 
charge que ceux qui le suivoient n’entreroient que dix 
à dix, et passeroient en mesme temps au faux-bourg 
de Limoy delà le pont. 

Le duc, entré ainsi dans Mante, receut quelques 
restes de son armée, puis il proposa de mettre des gens 
de guerre dans ceste ville, pour arrester là contre les 
victorieux cependant qu’il donneroit ordre à ses af- 
faires. Le Roy d'autre costé.estoit à Rosny, qui, dez 
la poincte du jour, envoya le vidame de Chartres avec 
quarante chevaux pour prendre langue et sçavoir nou- 
velles du duc. Ledit sieur vidame estant proche de 
Mante s’arresta , et, n’ayant-rencontré personne à 

cause du grand effroy auquel estoient ceux de Mante, 
commanda au sieur de Villeneufve, gentil-homme du 
pays de Quercy, lequel estoit auprès de luy, d'aller le 
plus près qu'il pourroit de la porte de la ville pour 
apprendre des nouvelles du duc. Villeneufve aussi tost 
s'advança, et voyant quelques uns qui se sauvoient par 
dans des vignes pour entrer dans Mante, alla droict 
à eux pensant les joindre ; mais ils coururent si viste- 
ment, qu'ils allerent donner l'alarme à ceux de la 
porte, où il les suivit jusques à trente pas près. Entre 
la porte, la barriere et le pont-levis, estoient plus de 
deux cents hommes en armes, la plus-part harquebu- 
siers , qui avoient la meche sur le serpentin prest à 
tirer. Villeneufve les ayant contemplez, et voyant 
qu'ils ne le tiroient point, s’advança droict à eux : ap- 
proché, il leur dit tout haut qu’il estoit là venu ex- 
près par le commandement du Roy, lequel estoit à 
Rosny, pour sçavoir d'eux ce qu'ils pretendoient 
faire : puis leur ayant raconté l’heureuse victoire que 
Sa Majesté avoit obtenue contre le duc de Mayenne, 
et les avoir asseuré de la clemence de Sa Majesté 
pourveu qu’ils le recogneussent, et dit plusieurs choses 
sur ce subject, lesdits habitans s’approcherent plus 
prez dudit sieur de Villeneufve, et le supplierent de 
leur dire s’il venoit vers eux exprez de la part du Roy 
pour leur parler : il leur dit qu’éuy. Incontinent les 
capitaines desdits habitans commanderent aux mous- 
quetaires et harquebusiers de lever la mesche de des- 
sus le serpentin; ce qu'ils firent, et, ayans mis leurs 
harquebuzes et mousquets sur l’espaule, le chapeau à 
la main, ils luy dirent : « Vous pouvez asseurer le Roy 
que nous ne desirons autre chose que de le recognois- 

tre, et que nous sommes resolus de vivre et mourir à 
son service : » ce qu'ils protesterent tous de faire, en 
levant les mains. 

Pendant ces discours, qui furent un petit longs, 
survint un capitaine de la garnison de la ville, lequel, 
ayant escouté la resolution des habitans, tira son espée, 
et leur dit de colere' que l'on les empescheroit bien 
d’executer leur resolution; puis, pénsant joindre ledit 
Villeneufve pour le tuér, et se voulant jetter sur luy, 
il en fut empesché. Alors ce capitaine et Villeneufve 
se mirent à contester devant ceshabitans: chacun d’eux 
leur disoit l'advantage de son party. Le capitaine, 
voyant qu’il n'estoit escouté selon son desir, rentre en. 
la ville, et les habitans prierent Villeneufve de dire au 
Roy qu “il vinst se presenter devant leur ville le plustost 
qu'il pourroit , affin qu’ils luy rendissent tesmoignage 
de leur affection. 

Villeneufve d’un costé va advertir le Roy de ce qu'il 
avoit fait; le capitame, de l’autre, alla trouver M. de 
Mayenne, et luy dit qu’il y avoit à la porteungentil- 
homme de la part du Roy qui parlementoit avec les 
habitans, lesquels promettoient de rendre la ville‘ 
au Roy. Le duc, sur cest advis, de peur de se trouver 
enfermé dans ceste ville, monte incontinent à cheval, 
et, sans laïsser une bonne garnison dans Mante, ainsi 
qu'il avoit resolu, partit tout aussi-tost pour se retirer 
dans Sainct Denis. 

Les habitans, estans entrez en confusion avec les 
gens de guérre, envoyerent vers le Roy. Le sieur de 
Chasteau-Poissy, l’un desdits habitans, practiqua leur 
accord, ét dez le lendemain Sa Majesté fit son entrée 
dans Mante, et y mit pour gouverneur le sieur de 

Rosny. La ville de Vernon en.mesme. temps se vec 
aussi : tellement que le Roy eut en sa possession tous 
les ponts qui sont sur la Seine entre Rouen et Paris. : 

Avant: que de dire comment le Roy se rendit maistre 
de Corbeil et des ponts qui sont sur la riviere deSeine 
au dessus de Paris, voyons ce qui advint de plus no-+ 
table en la journée d’Issoire en Auvergne, puis que 
ceste bataille fut donnée au mesme jour que celle 
d’Ivry, et que Dieu voulut en ce jour, et presque en 
mesme heure, monstrer une liberale profusion de sa 
faveur et de son assistance au party royal. 

Nous avons dit l'an passé comment Issoire fut re- 
pris par le sieur de Randan sur les royaux. Ceste ville 
est. une, des principales de la province d'Auvergne, 
tant pour la commodité qu’elle rapporte à tout le plat 
pays où elle est assise et située comme au milieu d’ice- 
luy, que pour l'artifice de sa forteresse, qui est d’un 
large fossé plain d’eau et d’un grand terrain dans la 
ville. En une guerre civile, quiconque en Auvergne 
est maistre de ceste ville, donne la loy à une grande 
estenduë du pays, et leve par tout, à son plaisir les.de- 
niers des tailles. Les royaux estoient merveilleusement 
faschez de la perte de ceste place. Tissandier, l’un des 
eschevins de Clermont, ayant, par le moyen d’aucuns, 
de ceux d’Issoire qui s’estoient refugiez audit Cler- 
mont, fait sonder tous les endroits plus propres pour 
surprendre ceste ville, et ayant communiqué son des- 
sein à ses autres compagnons eschevins et au sienr 
Dalmas, president au presidial. de Clermont , se reso- 
lurent ensemblement d'en faire l’execution : et, ayans 
conferé. avec les capitaines Basset et La Sale de leur 
entreprise, ils leur donnerent la charge de l’executer. 

ne 2% re fevrier, lesdits deux capitaines, 
ayans faict courir un bruict d'estre malcontents des 
_eschevins de Clermont, sortirent sur le soir des faux- 


- bourgs de Clermont avec les compagnies du sieur de 


- La Guesle.et du capitaine La Croix, parmi lesquelles 


- se. meslerent quelques -gentilshommes -et aucuns des 


habitans d’Issoire qui s’y estoient reffugiez. Tous en- 
semble marcherent en telle diligence, qu'ils aborderent 
aux murailles d’Issoire sur le matin et un peu devant 
jour. L'endroit destiné pour planter l'escalade recognu, 
_un desdits refugiez d’Issoire, ayant dresséson eschelle, 
monta le premier sur la muraille: et fut suivy: incon- 
tinent des sieurs de Bobiere, Basset etautres, lesquels, 
après avoir tué quelques rondes sur le couroir de la 
muraille, donnerent de furie jusques au milieu de la 
place de la ville, en laquelle quelques uns de la gar- 
nison s’y voulans renger furent tuez : le reste de la 
garnison espouvanté, n’oyant par tout qu’un cry de 
Vive le Roy, se retira dans la citadelle. Les royaux, 
pensant d’une mesme suitte s’en rendre maistres, alle- 
rent planter trois petards contre les trois portes ; mais 
cela ne leur profita de rien , et ne firent pour ce coup 
que loger cinquante harquebusiers dans les faux-bourgs 
proche de ladite citadelle, pour empescher qu’elle ne 
fust secouruë par le dehors. 

Basset et La Salle ayant donné advis aux eschevins 
de Clermont de la prise d’Issoire, et demandé forces 
pour parvenir à la prinse de la citadelle, le sieur de 
Florat, seneschal d'Auvergne, avec les sieurs de Blot, 
de Barmonthet, de La Mothe-Arnauld -et de Frede- 
ville, monterent incontinent à cheval, et, faisans une 
troupe de quatre-vingts cuirasses, firent telle diligence. 

qu'ils se rendirent de Clermont en cinq heures dans 
_ Issoire, l’unziesme de fevrier. Incontinent le sieur de 
Florat , prenant le commandement general, disposa à 
chacun son quartier pour entourer la citadelle; les uns. 
s'employerent aux approches, les autres à la sape, 
d’autres à la mine, et tous travaillerent sans inter- 
mission jour et nuit. 

Le comte de Randan, adverly que la citadelle te- 
noïit encor pour l'union, envoya quelques cavaliers 
affin d’asseurer par quelque signal les assiegez d’un 
prompt secours : ce qu’ils firent, et sur le soir du dou- 
ziesme fevrier, quatrevingts chevaux vindrent fort près 
de la citadelle, lesquels, après avoir faict plusieurs 
signals, s’en retournerent incontinent. Le lendemain 
ils y revindrent encor, mais ils estoientbien cent cin- 
quante, lesquels, en s’en retournant, allerent prendre 
les munitions et les petards qu'envoyoient ceux de 
Clermont à Issoire. 

Tout le plat pays d'Auvergne, ainsi qu'aux autres 
endroicts de la France, favorisoit lors fort le party de 
l’union, qui se preparoit pour assieger et reprendre 
ceste ville. Lesroyaux dans Issoire, en ayans eu advis, 
mirent en deliberation d'abandonner leur prise et de 
se retirer, ou bien de la conserver au party royal. Il 
se presenta plusieurs raisons pour l'abandonner, en- 
tr'autres le peu de vivres qu’il y avoit dans la ville, 
tant pour les hommes que pour les chevaux, le man- 
quement de poudres et autres armes propres à la def- 
fence d’une place, et sur tout le peu d’esperance qu'il 
y avoit d’en recouvrer. Toutesfois, se mettans devant 
les yeux de quelle importance la conservation de ceste 
place estoit au service du Roy, ils se resolurent et se 

jurerent les uns aux autres de perdre plustost la vie 
que de la quitter. Ils donnerent incontinent advis de 
leur resolution à ceux de Clermont, les priant de con- 
vier tous les gouverneurs des provinces voisines ser- 
viteurs de Sa Majesté, pour leur prester assistance et 
- donner secours. Le sieur d’Effiat, agent pour le Roy 
en Auvergne, avec les eschevins de Clermont mande- 
rent et convierent de tous costez la noblesse royale de 
leur prester assistance, et principalement au sieur de 
Rostignac, gouverneur du haut pays d'Auvergne, au 
vicomte de Lavedan, et au sieur de Chazeron, gou- 
verneur de Bourbonnois. Le marquis de Curton, les 


sieurs de Chaptes, de Rivoire, de Chappes, et autres. 


gentilshommes d'Auvergne, se rendirent incontinent 
à Clermont. 

Cependant que les royaux s'assembloient à Cler- 
mont, le comte de Randan avec ses troupes investit la 
ville d’Issoire, et envoya prierle sieur de Neufvy, com- 
mandant pour l'union en Bourbonnois, et le sieur de 
Sainct Marc, commandant aussi pour l’union au pays 
de a Marche, de luy donner aussi assistance. Ainsi les 

royaux et les ligueurs se mettent tous à la campagne, 
chacun pour rendre fort son party. 

Au lieu que les royaux dans Issoire assiegeoient la 
citadelle, le comte de Randan, ayant faict entrer du 
secours dedans, assiegea la ville et desfit deux cents 
cinquante harquebusiers conduits par les capitaines 
Orgemont et du Bois, lesquels estoient partis exprès 
de Clermont pour entrer dans Issoire. Et depuis, le 
sieur de Neufvy estant venu au secours dudit sieur 
comte, accompagné de cent hommes d'armes et de 
deux cents argoulets à cheval, après s'estre emparé des 

faux-boures, il fit baitre la ville avec trois piecès de 
canon de dedans la citadelle, ayant esperance de forcer 
les royaux par ce costé là ; mais les retranchements et 
fortifications qu'ils avoient faictes rendirent ceste bat- 
terie sans effect. 

Il se faisoit tous les jours quelque combat ou quel- 
que escarmouche. Les royaux , qui du commencement 
avoient eu du pire, sur la fin furent plus heureux. 
Premierement ils receurent cinquante hommes de ren- 

: fort en une fois, puis de jour en jour ils receurent des 
poudres, grenades, lances à feu et autres armes pour 
leur deffence; par le moyen de quelques paysans qui 
sehäzardoient de leur porter. Sur l’advis qu'ils receu- 
rent que le secours s’assembloit à Clermont, ils se re- 
solurent de faire des sorties; le sieur de Fredeville en 

eut la conduitte, et, ayantmis dans lesruynes du faux- 
bourg du Pontet nombre d’harquebusiers, luy, avec 
quinze salades, alla convier les assiegeans de donner 
coups d’espée à pareil nombre. Le sieur de Neufvy, qui 
esloit là avec ses troupes, tascha de l’enclorre : Frede- 
ville, s’en prenant garde, fit semblant de se retirer, et 
par ce moyen l’attira dans son embuscade, laquelle 
tra si à propos, que ledit sieur de Neufvy et plusieurs 
des siens furent blessez, quelques uns de tuez et beau- 
coup de chevaux; ce qui fut cause que ledit sieur de 
Neufvy:se retira avec les siens et abandonna du de- 
puis ce siege. 

Le comte de Randan cependant avoit fait changer 
sa batterie, laquelle fit un grand eschet aux retranche- 
ments et barricades; mais, ayant entendu l’achemine- 

‘ment du sieur de Rostignac et du vicomte de Lavedan, 
il se resolut de les aller combattre devant qu’ils fussent 

Clermont. Le le Curton, qui estoit 
dans Mens ayanteu advis ;s’achemina avec une 
troupe de cavalerie et d'infanterie au devant desdits 
sieurs de Rostignac et de Lavedan, et, les ayant joints 
_ à trois lieuës de Clermont, ils y revindrent tous en- 
- --semble sans aucun empeschement. Randan, retourné 
. à son siege, faict retirer ses canons de. del la cita- 
delle, et les fit mener dedans le chasteau de Villeneufve 
appartenant au sieur de Sainct Heran, ne laissant 
toutesfois de continuër son siege, esperant de com- 
battre tout secours et d'en empescher l’entrée dans 
Issoire. 4% 
En attendant le sieur de Chazeron ayecses trou- - 
pes, les royaux assemblez dans Clermont entrepri- 
rent de se saisir du fort de Neschers pour leur ser- 
vir de retraicte entre Clermont et Issoire; mais ils 
faillirent leur entreprise, ce qui fut cause que Randan 
mesprisa les royaux, et jugea qu'ils estoient sans 
bonne conduite et sans chef. Aussi tost qu'il eut receu 
le secours que luy amena le sieur de Sainct-Marc du 
pays de la Marche, il fit remener ses canons devant 
Issoire, et recommenca à faire dresser une nouvelle 
batterie. Les assiegez, ayans recogneu son dessein, et 
estans en peine de ce que le secours qui leur avoit esté 
promis retardoit tant, resolurent de faire sortir quel- 
qu'un en habit desguisé pour aller à Clermont afin 
d'y representer l’estat auquel ils estoient reduits. Ce- 
pendant que le sieur de Florat faisoit desguiser. un 
gentilhomme avec un habit de paysan pour yraller; le 
sieur de. Randan leur presenta une inopinée commo- 
dité, qui futtelle : Quelques uns de sa part proposerent 
aux assiegez qu'il failloit faire une trefve generale 

dans le pays d'Auvergne, attendant laquelle il seroit 
bon d’accorder une surseance d'armes. Sur ceste pro- 
position les assiegez respondirent qu'ils ne pou- 
voient rien faire sans le conseil éstably pour le Roy 
dans Clermont, maïs que s’ils vouloient donner seurèté 
à un des leurs pour y aller et revenir, qu’ils esperoiïent 
que ledit conseil ne refuseroit le bien du pays. Ceux 
de l'union n’avoient pas faiet ceste proposition pour 
donnér du repos au pays, mais seulement afin que 
les forces assemblées à Clermont, n'estant prompte- 
ment employées, s’en retournassent chacun chez eux, 
d’où puis après il seroit malaisé de les rassembler; et 
les royaux ne l’accepterent aussi que pour envoyer 
seurement le sieur du Blot à Clermont afin de 
scavoir en quel estat estoit le secours qu'ils atten- 
doient, et pour faire entendre le leur, et aussi pour 
persuader que l’on fist advancer quelques forces pour 
favoriser la sortie des chevaux des assiegez, qui mou- 
roient de jour en jour faute de fourrage, ensemble les 
personnes inutiles qui ne servoient qu'à incommoder 
les autres. Par ce moyen ledit sieur du Blot alla à 
Clermont, et retourna à Issoire le treiziesme jour de 
mars, sur les trois heures après midy, alors que l’as- 
saut se commençoit à donner; car ce mesme jour le 
sieur de Randan avoit faict tirer six vingts coups de 
canon; et avoit faict bresche en un endroict où il pou- 
voit faire aller à l’assaut par le moyen d’une coule- 
vrine qu’il avoit fait mettre dans la citadelle, laquelle 
commandoit entierement le long de la bresche au 
dedans de la ville. Du Blot, rentré, asseura les as- 
Siègez qu'il avoit veu leur secours de Clermont en 
ordre de bataille, et qu’ils l’auroient dans le lendemain 

matin. Ceste vale encouragea tellement les as- 
‘siegez, qu'ils soustinrent l'assaut de ceux de l'union, 
et les repoulserent avec perte. 

Le quatorziesme de mars, le secours royal partit, 
sur le point du jour, de Coude, à deux lieuës d’Issoire, 
et, ayant repris la forme de bataille qu’il tenoit à la 
sortie de Clermont, s’achemina pour entrer dans Is- 
soire. M. le marquis de Curton en estoit general; 
M. de Rostignac conduisoit la bataille, et M. de Cha- 
zeron l’advantgarde ; lessieurs de Rivoire et de Chappes 
estoient mareschaux de camp. Ce secours estoit de 
trois cents cuirasses et de cinq cents harquebusiers 
commandez par les sieurs de Bouquetreau et Bertry, 
ayant pour sa deffence quatre petites pieces d’artil- 
lerie et deux chariots d’harquebuses à croc faictes en 
orgues. Tandis que le sieur de Randan se preparoit 
d’un costé pour aller combattre ce secours, de l’autre 
le sieur de Florat se preparoit de sortir de la ville 
pour l'aller joindre, et, après avoir donné l’ordre ne- 
cessaire dans la ville, accompagné desdits sieurs de 
Blot, de Barmontet, de La Mothe-Arnauld, de Basset 
et autres, jusques au nombre de soixante salades, par- 
tirent d’Issoiresi heureusement, que l’ennemy mesmes 
leur fit naistre une occasion de se joindre au secours 
sans empeschement. 

Le sieur de Randan, ayant mis ses troupes en ba- 
taille dans la plaine d'Issoire, entre la ville et la mon- 
tagne de Croz-Roland, qui n’en est qu'à demie heué, 
par où devoit passer le secours royal, logea aussi ses 
harquebuziers dans un petit bois et en lieu fort ad- 
vantageux pour eux; mais le sieur de Rostignac, ayant 
recognu l’'advantage que l'union avoit en ce lieu, et 

Pau 
que les royaux n’eussent sceu passer par là qu'à la. 


mercy de ces harquebuziers, ny n’eussent aussi sceu 
prendre la place ny l'ordre pour le combat qu'ils 

desiroient rendre, s’advisa de ne faire paroistre qu une 


partie: du secours, cependant qu'il feroit couler et 
monter le reste du costé de main droite par un valon 
de ladite montagne. Par ce moyen les royaux, y estans 
montez, en firent desloger aucuns de l'union qui s'en 
estoient saisis. Rostignac, ayant de-dessus la montagne 
contemplé l’ordre de l’armée de l’union, leur envoya 
“quatre volées de canon, qui servirent, tant pour ad- 
vertir les assiegez, que pour faire changer d'ordre à 


l’armée de Randan. Ainsi les royaux, ayans recognu 


l’armée.de l'union, descendirent de la montagne et 
marcherent en bonne ordonnance vers Issoire, avec 
les vivres, munitions et pieces d'artillerie, lesquelles 
leur servoient comme de barrieres entre eux et leurs 
ennemis, qu'ils laissoient tousjours à leur main gau- 
che-Randan, qui void que les royaux s’'advancent vers 
Issoire, affin de leur donner à droict ou à dos, monta 
avec toutes ses troupes sur le mont de Croz-Roland 
d'où les royaux estoient descendus, ce qui vint lors 
très à propos pour le sieur de Florat, qui, estant sorty 
de la ville, ne sçavoit joindre le secours, d'autant que 
ledit sieur de Randan estoit en bataille au lieu par où 
il devoit passer. Ainsi le sieur de Florat et sa troupe 
joints au secours, print place à la teste d’iceluy, entre 
les sieurs de Rivoire, de Chappes et de Chazeron. 
L'ordre auquel cheminoient les royaux fit encor 
changer de dessein au sieur de Randan, lequel des- 
cendit de la montagne et resolut de regaigner {la 
plaine pour les combattre avant qu’ils fussent appro- 

diligemment, ayant disposé son armée en trois esca- 
drons, marchans, serrez et en bel ordre, fort furieu- 


sement droict contre la teste de la petite arinée royale. : 


Le premier escadron de l’union estoit conduit par les 
“Sieurs de Chaslus, Sainet Marc et Monfan; le second 


marchoit à vingt pas près du premier, et estoit conduit 
par les sieurs de Syogheat, Flagheat, Cormilhon et 
Cons; le dernier marchoit après , et estoit conduit par 
les sieurs comte de Randan, vicomte de Chasteauclou 
et Monravel. Ces trois escadrons ainsi ordonnez, d’une 
brave resolution, commencerent à venir au combat. 
Le canon et les orgues des royaux les endommagerent 
fort du commencement. Le premier escadron, s’estant 
approché comme pour venir au combat, fut salué de 


- cent harquebusiers qui estoient à la teste de l’infan- 


terie royale, ce qui le contraignit de tourner le flanc 
et passer outre, comme s’il eust voulu choquer la 
bataille des royaux dans laquelle estoient les sieurs 
marquis de Curton, de Rostignac, vicomte de Lave- 
dan, Defhat et autres; mais cest escadron passa à la 
teste des sieurs de Florat, de Chappes et de Rivoire, 
qui ne le voulurent charger, craignant d’estre prins 
en flanc par celuy qui venoit après : ainsi passa ce 
premier escadron; le second, le voulant suivre, passa 
aussi outre, et fit jour au troisiesme , où estoit le sieur 
de Randan, qui vint à la charge contre le sieur de 
Florat et sa troupe, laquelle fut soustenuë par lesdits 
sieurs de Rivoire et de Chappes, où, après un long et 
furieux combat, ils perserent à jour l’escadron. du 
sieur de Randan, et le mirent à vau-de-route. Cepen- 
dant les deux autres escadrons s'estans joincts ensemble, 
4o. 4 

k enls courageusement l’advantgarde conduite 
_ par le sieur de Chazeron, et la bataille royale : cha- 
cun desiroit avoir l’honneur de-son costé. Il y eut 
entr’eux un long et furieux combat; mais les royaux 
furent en fin victorieux, demeurant sur la place plus 
de six vingts gentils-hommes morts de l'union, et une 

| partie de ce qu’ils avoient d'infanterie. Il y eut grande 


quantité de prisonniers de qualité, entre-autres ledit 


comte-de Randan, que le sieur de La Mothe-Arnauld 
fit son prisonnier, et le mena dans Issoire, où il 
mourut, une heure après, d’une blessure qu’il avoit 
receuë en la bataille, d’un coup de pistolet chargé de 
deux bales, dans la hanche droicte. Les autres morts 
du costé de l'union furent les sieurs de Sainct Marc, 
Sainct Gervasy, seneschal de Clermont, Montfan 
l'aisné, d’Arbouze, Ronzay, Neuf-ville l’aisné, La 
Villatte, Sainct Pardoux, Peirisieres, Chavaignac de 
Dienne, Ville-velours, Bussiere le jeune, Murat, La 
Salle, Bouschet le jeune, de Lair, Sainct Flour, Le 
Vernet de Berry, Rochemore et les Vignaux; de pri- 
sonniers, le sieur vicomte de Chasteauclou, lequel fut 
pris par M. de Florat, son lieutenant et enseigne 
Mont-ravel, les Bravards, le jeune Brezon, Hercules, 
fils au sieur de Villebouche, Fressinet de Roüargues, 
La Borde, Le Chay, Verdonnet, La Martre, de Toro- 
ques, Sainct Michel, qui depuis est mort à Clermont, 
et plusieurs autres. 

L'armée royale, ayant poursuivy quelque temps la 
victoire, se rassembla le plus diligemment qu’elle le 
put, et alla investir la citadelle d’Issoire avec le faux- 
bourg proche d’ icelle, où s’estoit retiré une partie de 
l'infanterie de ini Mais ceux de dedans, estans 

assedfeé de la mort de leur chef, entrérent en compo- 

‘sition, et rendirent la citadelle, l'artillerie et les mu- 

mitions dudit sieur de Randan ez mains des royaux, 
et le sieur de La Vort avec le capitaine Barriere et 

leurs soldats sortirent de ceste place vies et bagues 
“ sauves, mesche esteinte. | 

La remarque est notable que l'on a faict du costé des 
royaux, en cequ'il ne fut tuéen ce combat que trois gen- 
tils-hommes du party royal, et dix ou douze de blessez. 
Pendant aussi que le sieur de Randan tint le siege de- 
vant Issoire, bien que les royaux eussent esté si vifve- 
ment attaquez cinq semaines durant, qu’ils n’eurent pas 
loisir de se desarmer , logeant tousjours dedans leurs 
corps de garde et dans leurs retranchemens , iln’y futtué 
que cinq soldats avec le sieur de Fredeville, lequel, 
pour ses louables qualitez, fut regretté de tous ceux de 
son party. 

Le jeudy, seiziesme de mars, après que , du consente- 
ment de tous les seigneurs, le sieur de Barmontet fut 
laissé gouverneur dans Issoire, ils s'en retournerent 
tous à Clermont, et de là chacun s’en retourna en ses 
gouvernements et places. Voylà ce qui s’est passé en la 
bataille d’Issoire, de laquelle victoire le sieur de Rosti- 
gnac, que du depuis on a appellé le sieur de Messillac, 
a esté grandement honoré, comme aussi il le fut en- 
core beaucoup de celle qu’il obtint contre le duc de 
Joyeuse à Villemur, ainsi que nous dirons cy-après. 

Nous avons dit cy-dessus que le Roy après la bataille 
d’Ivry se rendit maistre de Mante et de Vernon, et 
que par ce moyen il tenoit tous les ponts entre Rouën 
et Paris. Après la reduction de ces deux places, quel- 


ques-uns de la noblesse s'en retournerent chacun chez 

eux aux provinces d’où ils étoient, tant pour s'opposer 
et garantir des hostilitez et courses que faisoient ceux 
des villes de l’union , lesquels surprenoïent tousjours : 
quelques petits lieux forts qui leur servoient de re- 
traicte en chasque province, d’où ils molestoient gran- 
dement les royaux, qu’aussi pour se rafraischir, etpour 
se preparer de venir au siege de Paris, que le Roy es- 
peroit faire sur l’esté prochain. 
: Sa Majesté, après avoir demeuré quinze jours vers 
. Mante, se voyant maistre du bas de la riviere de Seine, 
resolut de faire advancer son armée vers Corbeil pour 
se rendre aussi maistre des ponts et villes du hault de 
ladite riviere, affin d’empescher les Parisiens derecevoir 
des vivres par les rivieres de Seine, de Marne, d’Ionne, 
de Loing et d’Estampes; mais les historiens qui ont es- 
crit en faveur de la ligue des catholiques disent que 
si le Roy, au lieu du sejour qu'il fit vers Mante, fust 
allé droict à Paris, et eust faict exercer les practiques 
estroittes de la guerre, qu’il estoit impossible que les 
Parisiens eussent faict aucune resistance, et que dès- 
lors il se fust rendu maistre de ceste grande ville , et 
que ce sejour de Mante fut cause qu’ils prirent nou- 
veaux conseils et nouvelles deliberations avec le duc 
de Mayenne, qui s’estoit sauvé à Sainct Denis, distant 
de deux lieuës de Paris, là où le cardinal Caëtan, legat 
de Sa Saincteté, le fut trouver avec Mendozze, ambas- 
sadeur d'Espagne, l’archevesque de Lyon, lequel es- 
toit sorty quelque temps auparavant de prison par 
rançon, et plusieurs autres prelats et gens de conseil 
qui estoient de son party, où ils resolurent entr'eux 
qu’en s’accommodant du benefice du temps que Sa Ma- 
jesté leur donnoit sans se presenter devant Paris, de- 

nué Se e ss és , tant 2 peus de guerre 4 
d'artillerie et munitions, ils devoient entretenir le Roy 


‘par quelque conference et traicté d'accord, pendant le- 


quel on tascheroïit à faire entrer des vivres dans Paris 


__et des gens de guerre pour y tenir le peuple ferme en 
“leur party, et que cependant le commandeur Morée» 


biarnoïs de nation, mais grand serviteur de l'Espagne 
où il a esté nourry, iroit vers le duc de Parme pour 
obtenir nouvelles forces afin d’empescher Paris de se 
rendre au party royal, et pour le secourir en cas de 
necessité; « car sans doute, disoient-ils, si Paris quitte le 
party de l’union, beaucoup d’autres villes suivront 
ceste voye. » | 

Ainsi qu'il advient d'ordinaire ez guerres civiles 
que les grands, après une perte notable, ne laissent de 
racommoder leurs affaires par des conseils qu’ils 
prennent en leurs necessitez , lesquels souvent leur 
reüssissent et les font maintenir en reputation dans 
leur party, aussi ces conseils que print lors le duc de 
Mayenne dans Sainct Denis luy conserverent sa repu- 
tation et son authorité dans son party. 

Pour faire entrer des vivres à Paris devant que le 
Roy se fust emparé du haut de la riviere, le sieur de 
Givry, qui tenoit le pont de Chamois pour le party 
royal , fut sommé de laisser passer la traicte de dix 
mille muids de vin et trois mille muids de bled et 
autres grains, moyennant certaine somme de deniers, 
ainsi qu’il l'avoit accordé auparavant la victoire d'[vry: 
ce qui fut executé trop promptement; et il se-peut 
dire que ceste seule action fut cause de faire opinias- 
trer Paris contre le Roy. 

Pour y faire entrer des gens de guerre , le duc de 

Nemours, qui s’estoit sauvé de la bataille d’Ivry dans 
Chartres, se rendit incontinent dans Paris avec le che- 
valier d'Aumale, et fut mis gouverneur dans ceste 
ville avec douze cents lansquenets (sous la conduite 
de Bernardin, baron libre d'Erbestain, lieutenant du 
comte Jaques de Colalte, qui en mesme temps fut aussi 
envoyé en Allemagne pour y faire une nouvelle levée 
de lansquenets au nom du roy d'Espagne), cinq cents 
Suisses et mille hommes de pied françois avec quelque 
cavalerie. Peu après s’y rendirent le sieur de Vitry et 
quelques seigneurs de ce party avec leurs compagnies. 
Pour plus promptement soliciter le secours du duc 
de Parme, M. de Mayenne s’en alla de Sainct-Denis à 
Soissons; il despescha aussi incontinent des courriers 
de tous costez, tant vers le Pape que vers le roy 
d’Espagne et les autres princes de la ligue, s’excusant 
le mieux qu’il pouvoit de l’infortune qui lui estoit ad- 
venuë à Ivry, leur demandant secours de gens et d’ar- 
gent. Loys Perron, l’un de ses secretaires, fut le plus 
infortuné de tous ces courriers, car, passant par Tours, 
et ayant abusé d’un passeport qu’il avoit du Roy, pour 
faire quelques affaires pour le party du sel, et luy es- 
tant trouvé dans la selle de son cheval des lettres en 
chiffres que le duc de Mayenne envoyoit au duc de 
Mercœur, qui contenoient beaucoup de choses contre 
les affaires du Roy, fut pendu le jour mesme de sa prise. 
Pour advancer quelques paroles d'accord avec le 
Roy, le legat Caëtan en print la charge per acquistar 
tempo, € aver pit comodità d’apparecchiarsi alla 
difesa (1), disent les historiens italiens. Or, en ce 


(*) Pour gagner du temps, et avoir plus de facilité de préparer sa 
défense. 


æT 


7 M. le is re estoit retiré 

en sa maison de Noësy, à cinq lieues de Paris; et, 
quoy qu'il s’y tinst comme neutre, il alloit souvent à 
Paris voir ledit sieur legat, qu sçavoit bien que 


__ ce prelat estoit affectionné au party royal, et qu’il 
|estoit aymé de Sa Majesté et grandement honoré des 


princes et seigneurs du conseil du Roy. 1l luy de- 
manda s’il n’y avoit point moyen de donner quelque 
repos aux troubles de la France. Les choses furent si 
promptement menées, que le legat s’offrit mesmes 
d'aller au chasteau de Noësy, sous la foy du Roy, pour 
en communiquer avec M. le mareschal de Biron qui 
s'y devoit aussi rendre. 
Ledit sieur mareschal de Biron et le sieur de Givry 
allerent à Noësy trouver ledit sieur legat, lequel es- 
toit accompagné dudit sieur cardinal de Gondy et des 
prelats italiens qui luy avoient esté ordonnez par le 
Pape, et qui estoient venus d'Italie avec luy. Or, 
comme nous avons dit, ce que ledit sieur legat avoit 
poursuivy ce traiclé d'accord n’estoit que pour gai- 
gner le temps (1), affin que le party de l'union se pre- 
parast mieux à la deffensive ; aussi il proposa premie- 
rement qu’il failloit assembler les trois estats de France 
affin de donner un bon ordre au royaume ; mais, ayant 
veu que ceste proposition avoit esté rejettée bien loing, 
il dit qu’il falloit donc faire une trefve pour quelques 
jours aflin d’acheminer les affaires à une paix. On luy 
respondit que l'on ne vouloit point de trefve, que l’'es- 


, 

(x) W'estoit que pour gaigner le temps. Le légat avoit un autre motif 
pour négocier. Il savoit que sa conduite n’avoit pas été approuvée à 
Rome, et que le duc de Luxembourg, envoyé de Henri 1v, y avoit été 


bien reçu. 

tat des affaires du Roy n’en requeroit point, mais que 
l'on desiroit une bonne paix. Il fut recognu lors que 
ledit sieur legat ne cerchoit que des dilayements. Ce 
fut pourquoy ceste conference fut rompuë, et ledit 
sieur legat se retira à Paris un peu confus Far il 
vid que l’on eut jugé de son dessein. is 

Le Roy, voyant que toutes ces conferences n 'estoient 
que des amusements, fit passer son armée vers Corbeil, 
à sept lieuës au-dessus de Paris. Ceste ville luy fut 
incontinent renduë. Lagny sur Marne fut aussi pris 
en mesme temps. De là l’armée s’achemina à Melun, 
qui se rendit aussi, et le Roy y mit dedans pour gou- 
verneur le sieur de La Grange Le Roy. De Melun l’ar- 
mée alla à Provins, où le sieur de Montglas y fut 
laissé gouverneur. De là on alla à Bray, qui se rendit 
aussi, et où ledit sieur de Montglas vint trouver le 
mareschal de Biron, et y acconduit l’evesque de Ce- 
neda avec le secretaire dudit sieur mareschal , lesquels 
venoient tous deux de Paris; mais, après plusieurs 
discours entre ledit sieur mareschal et ledit sieur eves- 
que, il ne se put rien accorder, et ledit sieur evesque 
s'en retourna vers ledit sieur legat. Montereau-faut- 
Yonne fut aussi en mesme temps remis en l’obeyssance 
du Roy, et beaucoup d’autres places. De là Sa Majesté 
fit tirer l'armée vers Sens, où le sieur de Chanvallon 
estoit pour l'union, lequel fut incontinent secouru du 
marquis de Fortuna avec la compagnie d'hommes 
d'armes de M. de Nemours, du capitaine Peloso et 
d'autres, lesquels encouragerent si bien les habitans, 
que, ny par menaces, ny par belles paroles, ny pour 
quelque effort que les royaux firent pour les penser 
avoir de force, ils en furent vivement repoulsez. Le 


Roy, qui ne sonore perdre le temps à faireun siege 
devant ceste ville, fit tourner la teste de son armée 


droict vers Paris, où desjà rien ne pouyoit plus entrer 


par eau , car tous les ponts du haut et du bas de la. 


riviere de Seine estoient à la devotion de Sa Majesté. 
- Mais, avant que dire quel fut ce siege, voyons ce qui 


se passa en plusieurs endroicts depuis la victoire d’Ivry. 

Nous avons dit cy-devant que, le mesme jour que le 
Roy gaigna la bataille d’Ivry, le sieur de Lansac pensa 
surprendre Le Mans. Voyons quelle fut son entreprise, 
et tout d’une suitte plusieurs choses notables advenuës 
en ces pays là et aux autres circonvoisins. 

Ledit sieur de Lansac s’estoit retiré à Ballon, Chess 
teau qui appartenoit à sa belle mere madame la ma- 
reschale de Cossé, distant de quatre lieuës du Mans, 
où, après qu’il eut presté serment de fidelité au Roy, 
il ne laissoit toutesfois d’estre tousjours accompagné 
de plusieurs personnes tenans ouvertement le party de 
la ligue. M. de Rambouillet, qui commandoit dans Le 
Mans en l’absence du sieur du Fargis son frere, lequel 
estoit en l’armée du Roy, l’en ayant admonesté par let- 
tres, et prié de se gouverner fidellement au service de 
Sa Majesté, Lansac luy respondit qu’il seroit à jamais 
bon et fidele serviteur du Roy, et que s’il s’accompa- 
gnoit des Touchevaux, habitans du Mans, et d’autres 
telles gens dela ligue, qu’il faisoit comme le bon char- 
latan qui composoit le bon tyriaque de viperes. En 
mesme temps aussi ledit sieur de Lansac convia les 
sieurs d’Allieres et de Malerbe , qui avoient leurs-com- 
pagnies en garnison dans Le Mans, de l'aller voir audit 
Ballon; mais eux, ne se voulans fier à un ennemy nou- 
vellement reconcilié, le remercierent. Il avoit envie de 

les y attraper, affin d'executer plus seurement son en- 
treprise sur Le Mans. Du depuis, ayant entendu que 
M. de Mayenne passoit la Seine pour venir rencon- 
trer le Roy à Dreux, il fit secrettement une assemblée 
de toutes les forces qu’il put avec les sieurs de La 
. Patriere de Beauce, de La Croix-Cotereau , de Pes- 
cheray, de Vaux, de La Pierre et autres, et vint, la 
nuict du quatorziesme mars, se loger avec ses trou- 
pes dans le faux-bourg Sainct Vincent du Mans, pen- 
sant surprendre la ville à l'ouverture de la porte, par 
Je moyen de quelques soldats desguisez en couvreurs 
qui devoient feindre de porter des gouttieres pour 
l'eglise Sainct Julien, et, estans sur le pont, devoient 
laisser choir lesdites goutieres, et se rendre maistres 
de la porte. Ce dessein avoit de l'apparence de venir 
à effect, mais l’ordre que l’on tenoit de baisser la 
planchette un demy-quart d'heure devant que d’ab- 
baisser le pont, par laquelle on faisoit sortir un ser- 
gent avec quelques soldats pour faire la descouverte 
par tout le faux-bourg ; fut la cause que ce sergent et 
ses soldats, ayant descouvert les gens de Lansac, de 
prime abord tuërent un nommé La Rochegovaut, ce 
qui donna une telle alarme, que ce sergent et quel- 
ques-uns des soldats qui estoient sortis pour descou- 
vrir furent aussi tuez par les entrepreneurs, lesquels, 
voyans leur entreprise descouverte, et que la garnison 
de la ville sortoit en gros pour les venir charger, se 
retirerent tous à Memers, qui est un grand bourg en 
Sonnois, où le sieur de Hertray, gouverneur d'Alen- 
çon, les alla attaquer et desfit la plus-part de ces 
troupes: Lansac fut contraint, avec les mieux montez, 
de se retirer en Bretagne pour amasser nouvelles forces. 

Presque en mesme temps plusieurs. gentils-hommes 
de l'union, des pays d'Anjou et du Mayne, entr'autres 
les sieurs des Chesnayes, du Pin, de La Rocheboisseau, 
Charles de Biragues, de Corces et autres, lesquels : 
avoient donné la principale charge de leur conduite 
au sieur de La Saulaye, et qui avoient tous de belles 
troupes de cavalerie et d'infanterie, surprinrent la ville 
de Sablé, où ils arresterent prisonniere madame de 
Ramboüillet qui y estoit. Dans le chasteau estoit pour 
le Roy le sieur de Landebry, qui se defendit fort bien; 
et toutesfois ceux de l’union luy emporterent la basse- 
court du chasteau, et firent un trou dans la muraille 
pour sortir dehors, avec plusieurs forts et barricades 
pour empescher tout secours que l’on pourroit donner 
audit chasteau. 

Landebry donna advis incontinent au sieur de Ram- 
bouillet de ceste surprise, lequel convia de tous costez 
la noblesse royale de ceste province de se rendre au 
Mans aflin de secourir le chasteau de Sablé. En ce 
mesme temps le sieur du Fargis son frere, revenant 
de la bataille d’Ivry, après avoir repris Mondoubleau, 
petite ville de son gouvernement du Mayne, quoy 
quelle soit de la duché de Vendosmois, et en avoir 
faict sortir le sieur d’Alleray qui l'avoit surprise pour 
union, arriva au Mans, où il trouva aussi ses autres 
freres les sieurs de Maintenon et de Pongny, avec le 
sieur deBouillé, gouverneur de Clerac, et de L’Estelle, 
gouverneur de Mayenne, et beaucoup d’autre noblesse, 
tous assemblez pour le secours du chasteau de Sablé. 

Ceux de l’union s’estoient aussi emparez de Bruslon, 
et s’estoient fortifiez dans le prieuré; le sieur du Fargis, 
en s’acheminant à Sablé, resolut de les faire sortir de 

là. Toutes les troupes s’y estant acheminées, condui- 
sans de petites pieces qui portoient calibre comme 
d’une boulle de mail, ledit sieur du Fargis, voulant 
luy mesme recognoistre le lieu pour attaquer ledit fort, 
fut blessé d'une harquebuzade à à la jambe, dont il fut 
contraint de se retirer au Mans. La noblesse et les 
troupes là assemblées ne laisserent de continuer leur 
resolution, et, ayans receu ceux du fort de Bruslon à 
discretion, firent pendre le capitaine ; ce qu'ayantsceu, 
ceux de l'union dans Sablé pendirent deux prisonniers 
du party du Roy. Ce sont des œuvres des guerres ci- 
viles: tel en patit qui n’en peut mais. 

Le marquis de Vilaines, le sieur d’Achon, avec leurs. 
troupes, s'estans venus rendre aussi à Bruslon, les. 
royaux firent lors comme un corps d'armée, et fut faict 
advantgarde et bataille. Les sieurs de La Patriere d’An- 
jou et de La Rochepatras furent esleus mareschaux 
de camp. Le sieur de Beauregard commandoit à l’in- 
fanterie de l’advantgarde, et le sieur de Malerbe à celle 
de la bataille. Ainsi les royaux, allans en ordre de ba- 
taille , tirerent droict vers Sablé pour en secourir le 
chasteau ; l’advantgarde marcha par le costé du parc, et 
la bataille le long du grand chemin droict à la grande 
porte de la ville. Ceux de l'union, ne les voulant laisser 
approcher si près d’eux sans les recognoistre, firent 
une brave sortie, où il y fut bien combatu de part et 
d'autre : en ce commencement ledit sieur de Beaure- 
gard du costé des royaux y fut blessé ; de ceux de 
l'union, de Corces, leur sergent de bataille, y fut tué, 
et ledit sieur de La Saulaye pris avec beaucoup d’au- 
tres, et furent remenez battans jusques sur la-contr’es- 
carpe du fossé par le marquis de Vilaines et les sieurs 

par le sieur de Pongny, qui leur fit une rude charge. 
Après, ceux de l'union sortirent par les portes de la 
ville, etvindrent attaquer le sieur de Malerbe avec son 
héatere qui estoit en bataille, et derriere luy M. de 
 Bouillé avec un gros de cavalerie pour le soustenir. La 
charge se fit tout du long du grand chemin, à travers 
duquel ceux de l’union avoient faict une bunriésdé: 
jaquelle estoit defenduë de la courtine de la ville, par 
le moyen de laquelle ils incommodoient grandement 
les royaux; ce que voyant ledit sieur de Malerbe, 
suivy des siens, donna si vifvement à ceste barricade 
qu’il l’emporta, bien qu'il eust esté porté par terre,de 
la force de deux harquebuzades qu’il receut dans ses 
armes sans estreblessé. Ainsi, cestebarricade emportée, 
les royaux gaignerent un petit champ où il y avoit une 
haye, de laquelle ilstenoient un costé et ceux de l'union 
l'autre ; de façon qu'ils se commencerent à se battre à 
coups de main. L’escarmouche cependant se renforçoit 
de tous costez, tant vers le parc qu’au grand chemin. 
Ceux de l'union firent derechef une autre sortie sur 
ledit Malerbe et ses troupes, et se fit lors une salve sur 
le grand chemin de plus de deux mil harquebuzades. 
En fin, après plusieurs charges et combats, il survint 
des esclairs et tonnerres si espouvantables, suivis d’o- 
rages et de pluye, qu'il fut impossible aux uns et aux 
autres de s’ayder de leurs harquebuzes, et ne se purent 
plus battre qu'avec l’espée, ce qu’ils continuerent jus- 
ques à cinq heures du soir que les royaux se fetire- 
rent à Sainct Denis d'Anjou, sans avoir peu mettre au- 
cun secours dans le chasteau. Ceste escarmouche fut 
bien maintenuë de part et d'autre, et tient-on que ça 


62 [1590] cnonoLociE NOVENAIRE 
esté une des belles qui se soient faictes durant ces trou- 
bles, car elle dura neuf heures sans cesser. 

M. de La Rochepot, gouverneur pour le Roy en 
Anjou, ayant quitté son entreprise de Brissac pour se- 
courir aussi le chasteau de Sablé, sur la priere que 
luy en firent les seigneurs susdits, il leur envoya d’An- 
gers deux canons avec quelques troupes d'infanterie et 
de cavalerie. Si tost que les royaux eurent receu ce se- 
cours, ils s’allerent derechef loger auprès de Sablé du 
costé du parc, affin de battre les forts que les ligueurs 
avoient de nouveau faicts au dehors du chasteau pour 
empescher d'y mettre du secours. 

Dez le lendemain matin le canon fut pointé contre 
lesdits forts et retranchemens, et en peu de temps 
toutes ces fortifications et barricades furent emportées. 
Les royaux, ayant fait un petit pont d’aix sur des 
eschelles, passerent le ruisseau pour aller à l'assaut, 
lequel ils donnerent si furieusement que tout ce qui 
se trouva dans ces forts fut taillé en pieces ; puis, en- 
trans pesle-mesle avec les ligueurs dedans la basse 
court du chasteau par ledit susdit trou, tuërent tout 
ce qui se trouva devant eux. Ceux de l’union entrerent 
lors en tel effroy, comme il advient d'ordinaire en 
tels accidents, qu’ils ne songerent plus qu’à se sauver; 
ce qu'ils firent en telle confusion, que, sans prendre 
advis de rompre le pont de la riviere de Sartre pour 
se retirer en seureté de l’autre costé de la ville, ou- 
blians en cest endroict ce qui estoit necessaire pour 
leur sauver la vie, ils donnerent aux victorieux meil- 
leur marché de Leu vies qu'ils ne pensoient avoir 
d'eux : presque toute l'infanterie fut taillée en pieces, 
et en fut tué jusques au nombre de sept à huict cents. 

La sieur des Gheriye. qui estoit le principal chef 
de toutes ces troupes, avec plusieurs autres, s’allerent 
sauver au logis de madame de Rambouillet, où ils ne 
trouverent que de la courtoisie au lieu de la rigueur 
qu'ils luy avoient tenuë, car elle leur fit sauver la vie. 
- La Rocheboisseau, conduisant la cavalerie de l'union, 
se sauva par une des portes de la ville. Peu après, les 
portes estans ouvertes du costé du chasteau, la cava- 
lerie royale passa au travers la ville pour le suivre: 
on en glanna quelques-uns sur la queuëé; mais le 
temps et la diligence de Rocheboïsseau en sauva la 
plus grande partie. Voylà le succez de la surprise et 
reprise de Sablé pour le Roy. 

Les royaux pensoient par ceste prise avoir rendu ceux 
de l'union sans mouvement dans le pays du Mayñe; 
mais ils furent trompez, car ils ne furent pas si tost re- 
tournez, les uns en leurs garnisons, autres chez eux, 
d’autres ayans prins le chemin pour aller trouver le 
Roy qui estoit auprès de Paris, que le sieur de Lansac, 
qui s’estoit sauvé en Bretagne, revint au Mayne avec 
des nouvelles forces que M. de Mercœur lui avoit 
baillées, au nombre de deux mille cinq cents hommes 
de pied et de deux cents bons chevaux, amenant avec 
luy les sieurs de Vicques de Normandie, de Guebriant, 
de La Fuéillée, du Bellay, et autres, lesquels, estans 
tous arrivez aux villages de Gerron et d'Embrieres , 
estans advertis que le sieur de L’Estelle, gouverneur 
de Mayenne, estoit allé avec sa troupe trouver le Roy, 
prirent occasion, par les intelligences que ledit sieur 
de Lansac avoit avec quelques habitans de Mayenne, 
de se saisir de la ville, et d’en assieger le chasteau. 

M. le prince de Conty estoit lors arrivé à Tours, 

de retour de la bataille d’Ivry; car le Roy, voya 
qu'il ne pouvoit estre par tout à la suitte de sa favo- 
rable fortune, luy decerna une : armée, et le fit son 
lieutenant general en icelle ez pays d’ FE ou, Touraine, 
le Mayne, Poictou, le grand et petit Perche, Berry, 
Blaisois, Vendosmois, Danois, Limosin et la Marche. 
Ledit sieur prince, ayant entendu ceste surprinse et 
le siege dudit chasteau, envoya en diligence vers le 
sieur de L’Estelle, qui s’estoit acheminé avec tout ce 
qu'il avoit de troupes pour aller trouver le Roy, affin 
qu’il s’en retournast en diligence à Mayenne pour en 
secourir le chasteau. L’Estelle n’eut plustost receu 
ce mandement, que, rebroussant chemin et marchant 
jour et nuit, il arriva à Lassé, quatre lieuës prez de 
Mayenne, d’où il envoya le sieur du Motet avec quel- 
ques soldats pour tascher à se jetter dedans le chas- 
‘teau; ce qu'il executa si heureusement, qu'après avoir 
taillé en pièces deux corps de garde et gaigné une en- 
seigne , ils entrerent tous dans le chasteau. És 
Le sieur de Hertray, gouverneur d'Alençon, eut 
aussi mandement dudit sieur prince de se joindre avec 
le sieur de L'Estelle, pour ensemblement adviser à 
ce qui seroit necessaire pour la reprise dé la ville de 
Mayenne. Suyvant ce mandement, ledit sieur de Her- 
tray se rendit à Lassé avec ses troupes. Par ce moyen 
ledit sieur de Lestelle et luy, joincts, faisoient bien 
deux cents bons chevaux et quinze cents hommes de 
pied, lesquels s'en allerent droict vers Mayenne se 
saisir du faux-bourg Sainct Martin, ce qu'ils firent 
sans avoir trouvé beaucoup de resistance. 
Ledit sieur de Lestelle, voyant que le gué pour 
entrer dans le chasteau estoit empesché par des har- 

. ion logez dans des maisons F pie 
la riviere à nage, et entra dans le chasteau, d'où il 
fit promptement sortir du Motet avec six vingts sol- 
dats pour gaigner lesdites maisons; ce qu'il fit si 
 Courageusement qu'il garda tousjours lesdites mai- 
- Sons, et par ce moyen toutes les troupes eurent 
moyen de passer au gué vers le chasteau Sans in- 
commodité. 

Les sieurs de Lestelle et de Hertray, ayans, le len- 
demain matin, recognu du haut d’une tour que Lan- 
sac et ses troupes avoient esté advertis de leur entrée, 
et qu'ils vouloient lever le siege, resolurent ensem-= 
blement de ne les laisser retourner si à leur ayse, et 
de sortir sur eux par deux endroicts, sçavoir, le sieur 
de Hertray et de Montaterre avec soixante cuirasses 
et cent cinquante harquebusiers, lesquels attaque- 
roient ceux qui estoient au dessous du chasteau, tandis 
que ledit sieur de Lestelle, avec cent hommes armez 
de toutes pieces et cent harquebuziers, les chargeroit 
aussi du costé de la ville. Ils sortent les uns et les 
autres. Lestelle , ayant rompu trois barricades sur 
une chaulsée d’estang, lesquelles se soustenoient l’une 
l'autre, garnies chacune de cent hommes, et faict 
fuyr devant luy tout ce qu’il rencontra, trouva en 
teste, au milieu d’une grande place, Lansac avec un 
gros de cavalerie estant en bataille, et ayant sur sa 

‘ main droicte un bataillon de deux mille soldats. 
Après que L’Estelle eut contemplé la contenance de 
ses ennemis, il alla droict au petit pas attaquer là ca- 
valerie, et d’abordée les fit saluër de vingt-cinq har- 

quebuzades qui, tuerent douze chevaux; puis ayant 
faict redoubler encor de plus près une pareille salve 
40. 5 

d'harquebuzades, cela fit un si terrible effect que 
toute la cavalerie se mit à la fuitte. Lestelle, les lais- 
sant fuyr, alla droict aux gens de pied, et les attaqua 
par le coing de la main gauche de leur bataillon, 
qui fut occasion qu’ils rompirent leur ordre de ba- 
taille : ce qu'ayant recognu, il leur fit faire une salve 
d’harquebuzades à dix pas prez, puis se mesla avec 
toute sa troupe parmy eux, et à coups d’espée com- 
batit de telle furie qu’il les rompit et mit en fuite. 

L’'Estelle les poursuivant jusques hors la ville, ils 
se recogneurent estre plus grand nombre beaueoup 
que luy, et voulurent se rallier; mais ils n’en eurent 
pas le moyen, car les sieurs de Hertray et de Mon- 
taterre, qui de leur costé avoient chassé devant eux 
tout ce qu’ils avoient rencontré, arriverent à l'instant, 
et, s’estans joincts avec ledit sieur de Lestelle, firent 
une telle charge qu'ils les empescherent lors de se 
r’allier : ainsi Lansac et les siens, se mettans à la fuitte, 
se sauverent à une lieuë de là, où ils trouverent moyen 
de se r’allier sur une chaulsée d’estang; mais le mar- 
quis de Vilaines estant arrivé avec cent cuirasses de 
renfort aux victorieux, qui poursuivoient tousjours 
les fuyards, chargerent de telle furie ces nouveaux 
raliez, que tout fut mis à vau-de-route sans se pou- 
voir plus rejoindre. Il fut tué du costé de l’union de 
douze à quatorze cents soldats, et de personnes de 
remarque le baron de Montezon, les sieurs de La 
Bezaudiere, de La Chevalerie, de Lurnois, de La Chap- 
pelle de Beaumanoir, enseigne colonelle de Gue- 
briant, et plusieurs autres : leurs enseignes et cor- 
nettes furent gaignées, avec trois cents prisonniers. 
Du costé des royaux il y mourut de remarque les 


ir. Poe de Coulonges, 
avec quelques soldats. Voylà ce qui se passa à 
Mayenne. Quant à Lansac, il se sauva en Bretagne, 
et ne retourna plus au Mayne pour faire la guerre. 

M. le prince de Conty, ayant sceu ceste desfaicte, 


___se resolut de se. Preperen pour assieger La Ferté- 


Bernard, seul ce qui restoit au pays du Mayne 
pour le party de nion, dans laquelle commandoit 
le sieur Dragues de See Ceste ville est assise 
sur la riviere de Duyne au travers d’un pré, presque 
en forme de quarré long, laquelle n’a que deux seules 
advenuës par lesquelles on la peut attaquer et où on 
se peut loger, sçavoir au faux-bourg de la porte 
Sainct Barthelemy, et l’autre au faux-bourg de la 
porte Sainct Julien; car les deux flancs de ceste ville 
sont prairies si à descouvert, qu’on n’y peut becher 
deux pieds au plus sans trouver l’eau. 

Après que M. le prince de Conty fut arrivé en sa 
maison de Bonnestable, qui n’est distante de La Ferté- 
Bernard que de trois lieuës, et que le-sieur de Bui- 
gnieres, qu'il avoit envoyé à La Ferté pour les exhor- 
ter de se mettre en leur devoir sans estre cause de la 
ruine de tout le pays, fut retourné luy dire qu'il n’a- 
voit cognu au gouverneur et aux habitans qu'une 
opiniastre resolution de tenir pour l'union, il manda 
aux sieurs du Fargis, de Lestelle, de Hertray et au- 
tres, de le venir trouver avec leurs troupes. D'autre 
costé, le sieur de Comnene se prepara pour se deffen- 
dre, et fit entrer dans la ville quatre-vingts bons har- 
quebuziers des environs de La Ferté, avec lesquels il 
se trouva qu'il avoit deux cents bons hommes de 


pied et cent bons chevaux, sans les habitans. 
D: 

La nuict du 30 avril les troupes royales s achemine: 
rent pour investir La Ferté. Les sieurs de Malerbe et 
de Marigny d’un costé, avec la garnison du Mans, al- 
lerent se loger à Sainct Anthoïine, proche le faux-bourg 
Sainct Julien, et le sieur de La Raïniere se logea dans 
le faux-bourg Sainct Barthelemy, d’où il chassa le ca- 
pitaine Meziere; ce qui ne se fit sans perte d'hommes 
de part et d'autre. Ë 

Comnene, qui ne desiroit avoir de si proches voi- 
_sins, fit faire une rude sortie en plain midy, etesperoit 
faire mettre le feu dans tout ledit faux-bourg Sainct 
Barthelemy ; mais après que les siens eurent forcé quel- 
ques barricades et le premier corps de garde, et couru 
une partie du faux-bourg, ils furent rechassez dans la 
ville par les royaux, et n’eurent loisir que de mettre 
le feu aux plus proches maisons des fossez du costé du 
Mans. 

-_ Deux jours après, Comnene voyant qu'il ne pouvoit 
plus garder le faux-bourg de Sainct Julien, et que les 
royaux se preparoient de passer la riviere d’entre-eux 
et ledit fauxbourg, il y fit mettre le feu par tout, et n’y 
eut rien de sauvé qu’une chappelle, de laquelle les 
royaux se saisirent incontinent, et par les ruynes des 
maisons s’'approcherent assez prez du ravelin. L'on a 
remarqué que tous ceux du party de l'union ont fort 
usé de ceste voye d’embrasements pour se fortifier, et 
toutesfois les ruynes qu’ils ont faictes ne leur ont de 
rien servy. Plust à Dieu qu'ils eussent eu engravé dans 
l'ame ceste belle parole dont usa, durant ces troubles, 
Ja dame d'Alegre, sœur de M. le mareschal d'Aumont, 
estant assiegée dans son chasteau par M. de Nemours. 
« Vous me conseillez, disoit-elle à un capitaine, de 

_ faire pres des maisons pour fortifier mon chasteau ; 
cela seroit bon à dire si nous avions à faire à des estran- 

gers. Apprenez qu'aux guerres civiles and huy 

l'on se bat et demain l’on s’appointe, et que chacun 
trouvant son logis entier, la haine en est moindre et 
_ de moins de durée. » 

Comnene, en ce commencement de siege, fit tout 
ce qu'il put pour la defense de La Ferté. Il s’atten- 
doit d’avoir du secours de M. de La Bourdaisiere, qui 
commandoit dans Chartres pour l'union, lequel avoit | 
amassé quelques troupes vers Orleans, avec lesquelles 
il prit Meun sur Loire, qui n’est qu’à deux lieues de 
Boisgency, et du depuis Chasteaudun; mais il n’en re- 
ceut point. I] fit aussi faire quelques sorties, ausqueles 
il n’oublia rien de ce qui estoit de la practique et de la 
ruse de la guerre. 

Le sieur de L'Estelle, avec mille hommes de pied et 
cent chevaux, le sieur de Hertray, avec aussi cent che- 
vaux et trois cents harquebuziers, et plusieurs gentils- 
hommes et seigneurs, estans arrivez au siege, on com- 
mença à faire tirer un canon et une oblanite et 
deux petites pieces, dont lesdits sieurs de L’Estelle et 
de Hertray eurent la charge. Le sixiesme may la ville 
fut saluée d’une vollée de canon, et incontinent après 
la batterie commença contre le front du ravelin de fa 
porte Sainct Berthelemy, et continua jusques un peu 
devant soleil couchant, que les royaux, portans quand 
et eux des eschelles, se presenterent pour montér par 
la bresche sur le ravelin, mais ils en furent rudement 
repoulsez par le bon ordre qu'avoit mis Gomnene pour 
les soustenir. | 

M. le prince, qui desiroit avoir ceste place, et où il 

“y alloit de son honneur, pource que c’estoit la pre- 
miere place qu'il avoit assiegée depuis que le Roy l'a- 

voit creé son lieutenant general en ces païs là, voyant 
le peu d’effect qu’avoit faict le canon, et le peu de mu- 


nitions qu’il avoit encor pour contraindre les assiegez 


à se rendre, envoya à Angers, d’où M. de 1 Roche- 
pot luy envoya deux gros canons et des munitions. Si 
tost qu’il eut receu ce renfort, il fit recommencer la 
batterie-contre le susdit ravelin, dont les assiegez es- 
_tonnez, sans esperance de ggeours, commencerent à 
s’espouvanter. | Le 
Le sieur de Comnene, pour sa Pete. fit alors le- 
ver les ponts du Re par dedans la ville, lesquels 
-dez le commencement du siege il avoit fait abbattre, 
et les avoit laissez libres à tous les habitans qui y vou- 
loient entrer, leur disant qu’il ne vouloit point d'autre 
retraicte que la leur, et qu’il vouloit courir leur mesme 
fortune. Les femmes, d’autre costé, commencerent à 
craindre la violence des soldats si la ville estoit prise 
d'assaut. Le sieur de La Barre Menardiere, sergent 
major dans La Ferté, faisant sortir sa femme par le 
moyen du sieur de La Pelletiere Tibergeaut, qui estoit 
au camp du prince, luy fit ouverture qu'il y avoit 
moyen de parvenir à une composition si on vouloit. 
Le sieur de L’Estelle, par le commandement de M. le 
prince, escouta ledit sieur de La Barre, lequel, rentré 
dans la ville, rapporta au sieur de Comnene que 
M: le prince faisoit estat d'entrer par force en La Ferté 
dans vingt-quatre heures; ce neantmoins qu'il estoit 
prest d'entrer en composition si on vouloit. Comnene 
ayant faict assembler quelques-uns des habitans, en- 
voya, de leur consentement, deux deputez vers M. le 

PALMA CAYET. Bo} “LE 
prince, Ee leur demanda ce  vouloient : eux 
luy dirent qu'ils n’avoient nie que d’entendre les 
propositions qu’il plairoit à Son Excellence de leur 
faire. « Je vous accorde, leur dit-il, une suspension 
d'armes depuis six heures jusques à dix heures; re- 
tournez en la ville, et m’apportez vos demandes par 
escrit. » Les deputez rentrez, il y eut quelque different 
entre ledit sieur de Comnene et le baïllif Gaudin, ce 

qui fut cause que, dix heures passées, la batterie re- 
commença; mais cessée encor une fois et trefve faicte, 
ledit baillif dressa par articles les demandes des habi- 
tans, qu’il fit signer au greffier de la ville; puis, sans 
les communiquer audit sieur de Comnene, il les en- 
voya à M. le prince, lequel les receut, et cognut bien 
qu’il auroit meilleur marché d’eux qu’il n’avoit pensé, 
puis que le gouverneur et les habitans estoient en dis- 
cord. Par ce moyen ledict sieur de Comnene, se voyant 
circonvenu, se retira au chasteau et envoya vers M. le 
prince aussi ses demandes, desquelles il luy en ac- 
corda une partie. Ainsi ledit sieur de Comnene,suyvant 
la capitulation, sortit de La Ferté accompagné de tous 
les gens de guerre, et de ceux qui le voulurent suivre, 
avec leurs armes et bagages, et furent conduits par la 
compagnie de M. du Fargis jusques à Chartres. Les 
principaux points de ceste capitulationfurent : Queles 
habitans demeureroient paisibles en leurs maisons, et 
seroient doresnavant fidelles serviteurs du Roy; que, 
pour toutes choses, les creanciers de la ville, ausquels 
ledit sieur de Comnene avoit respondu pour les-gens 
de guerre, seroient payez, et luy seroit delivréen outre 
cinq cents escus pour distribuër aux blessez, ainsi qu'il 
adviseroit ; qu’il emmeneroit les-prisonniers de guerre 

qui n'auroient payé rançon; et que luy, et tous ceux 
qui sortiroient avec luy, auroïent deux mois pour aller 
etrevenir par tout où bon leur sembleroit pour nego- 
tier et faire leurs affaires, sans en estre rechercliez ny 
molestez pendant lesdits deux mois. Voylà ce qui s'st 
passé au siege et en la reddition de La Ferté. He 
Nous avons dit que le sieur de La Bourdaïsiere avoit 
pris Chasteaudun. Après ceste prise il se retira à Char- 
tres, et laissa le sieur de La Patriere de Beauce de- 
ds Geste place incommodoit fort le passage de Tours 
à l’armée du Roy qui estoit autour de Paris; ce fut 
pourquoy Sa Majesté commanda audit sieur prince de 
la reprendre; mais après la prise de La Ferté, les An- 
gevins et les Manceaux avoient remené chacun leur 
canon en leurs provinces; et le sieur de L’Estelle, avec 
ses troupes, par le commandement dudit sieur prince, 
estoit allé pour secourir ledit sieur marquis de Vilaines 
à Laval, que le duc de Mercœur menaçoit d’un siege, 
lequel, scachant que ledit sieur de L’Estelle y estoit ar- 
rivé avec ses troupes, s’en retourna vers Nantes; ce qui 
donna plus de commodité audit sieur prince de faire 
revenir ledit sieur de L’Estelle, et d’executer la vo- 
lonté du Roy pour aller reprendre Chasteaudun, le- 
quel il fit incontinent investir. Les ligueurs qui estoiént 
dedans, se voyants si soudainement investis, s'adviserent 
de faire brusler les fauxbourgs, qui estoient presque 
aussi grands que la ville. Cest embrasement fut grand 
pour ce que la plus-part des maisons en ce pays-là ne 
sont couvertes que de bardeau et de chaume : tous les 
biens des habitans y furent perdus; les vins boüilloient 
dans les caves de la chaleur du feu ; les bleds brusloient 
dans, les greniers; c’estoit une ue désolation qui 

NT aucun advantage RE EE ns 
le Roy ayant envoyé de devant Paris M. le mareschal 


 d'Aumont et le sieur de Chanlivaut avec des troupes. 


de cavalerie et d'infanterie, pour renfort audit sieur 


_prince, et le sieur du Fargis avec ses troupes estant 


venu du Mans audit siege avec un canon et une cou- 
levrine, après quelques volées tirées ils se rendirent. 
Ledit La Patriere fut conduit en seureté avec quelques- 
uns, et S'excusa des embrasements. Le capitaine Basque 
et autres furent pendus. Voylà ce qui se passa en la re- 
prise de Chasteaudun, après laquelle ledit sieur prince 
s'en alla avec toute ceste petite armée retrouver le Roy 
devant Paris. 

Nous avons dit que le Roy, ayant tenté Sens par 
quelques efforts, ne voulut perdre l’oportunité du 
temps pour assieger Paris, et qu’il fit tourner da teste 
de son armée vers ceste grande ville. Les ponts de Cha- 
renton et de Sainct Maur furent incontinent saisis; 
ceux qui y estoient dans les forts voulant resister, puis 
s'estans rendus à discretion, furent pendus. Vis à vis 
de Conflans les royaux firent incontinent un pont de 
baïques pour passer la Seine et courir la campagne du 
costé de l'Université, affin d’empescher que les Pari- 
siens ne receussent aucuns vivres par la terre. Par ce 
moyen Paris fut investy de tous costez. 

Le huictiesme de may Le Roy fit mettre deux pieces 
d'artillerie sur le mont de Montmartre, et quatre sur 
la bute de Monfaucon, desquelles il fit tirer quelques 
coups pour saluer les Parisiens. Depuis que le duc de 
Nemours fut esleu gouverneur de Paris, ainsi que 
nous avons dit, il pourveut le mieux qu'il put d'y 
faire entrer quelques vivres, de recouvrer des muni- 

5 tions, et de faire reparer les lieux les plus foibles. Il fit | 
abattre les maisons des fauxbourgs qui estoient les | 
plus proches des portes de la ville et des fossez. Il mit 
les Suisses dans le Temple.Une partie des lansquenets 
farent mis pour prendre garde depuis la Porte Neufve 
jusques à l’Arsenal. Les Parisiens gardoient les portes 
et les murailles. Ceste ville se mit tellement sur la 
deffensive, que tous ceux qui ont escrit de ce siege 
ont tenu qu'il y avoit dedans plus de cinquante mil 
hommes tous en armes, et que le Roy qui la tenoit 
assiegée n’avoit au plus en ce commencement que , 
douze mil hommes de pied ettrois mil chevaux. Et afin 
que les royaux ne peussent entreprendre quelque ef- 
fort par la riviere de Seine, les Parisiens tendirent une 
chesne de la Tournelle aux Celestins, laquelle estoit 
soustenuë de petits bateaux et deffenduë des deux 
costez d’une quantité de gens de guerre et de quelques 
pieces ; ils en mirent aussi une vers la porte de Nesle 
qui respondoit auprès du Louvre, affin de n’estre sur- 
pris ny par le haut ny par le bas de ladite riviere. Et 
pource qu'il n’y avoit pas grand nombre d'artillerie 
dans ceste ville, pour la perte que le party de l’union 
en avoit faicte en plusieurs endroits, le duc de Ne- 
mours en fit fondre en diligence quelques pieces, et, 
avec celles qui se trouverent dans la ville, tant petites 
que grosses, il en fut mis jusques au nombre de 
. soïxante-cinq sur les boulevards des portes etaux en- 

droicts qu’ils jugerent necessaires. Toutes ces choses 
firent juger dèslors que Paris seroit plus difficile à 
avoir que beaucoup ne s’estoient imaginé. 

Paris est divisé comme en trois villes par la riviere 
de Seine qui passe au milieu. La partie qui est à la 


France s nomme % Ville, 
et de ce costé est Sainct Denis et le bois de Vincennes. 
L'autre partie qui est à gauche de ladite riviere est 
nommée l’Université; et la troisiesme partie, qui est 
- une isle entre la Ville et l'Université, dans laquelle sont 
les deux magnifiques bastiments de la grande eglise 
Nostre-Dame et du Palais Royal, où se tient la cour 
de parlement, siege des pairs de France, se nomme 
la Cité. | 
Le duc de Mayenne, devant que partir de Sainct 
Denis, y avoit donné l’ordre requis en cas d’un siege, 
et avoit laissé dedans les maistres de camp du Bourg, 
Vaudargent et La Chanterie avec une bonne garnison. 
Geste ville est en une raze campagne, à deux lieuës de 
Paris, descouverte de tous costez, de laquelle on ne 
peut ibéer pour l’assieger sans peine et perte. Le 
chasteau du bois de Vincennes, place forte, est aussi 
distante d’une lieuë de Paris, dans laquelle le duc 
de Nemours avoit aussi mis bonne garnison, et avoit 
contraint tous les villages circonvoisins de porter tous. 
leurs vivres dedans ces places, ou de se retirer dans 
Paris. Sa Majesté, pour espargner le sang des Fran- 
çois qui se fust respandu en forçant ces villes et ses 
subjects de le recognoistre, resolut de les matter par 
la necessité de vivres, et les faire devenir sages par la 
longueur d’un siege : resolution qu’il prit avec double 
dessein, ou que le duc de Mayenne s’approcheroit 
pour les secourir, et que, hazardant encoreunebataille 
contre luy, il esperoit en obtenir la victoire pour ar- 
racher la racine du mal de son royaume, ou bien que 
par la necessité il se feroit maistre de ces villes, et 
qu'il couperoit par ce moyen ces branches de l'arbre 

de la ligue, qui seroit la cause qu’il ne porteroit plus 
gueres de fruict. 

Le duc de Nemours avoit mis Fc les faux- -bourgs 
Sainct Martin et Sainct Denis quelque infanterie fran- 
çoise sous la conduite des maistres de camp La Cas- 
telliere, Dizemieux et Montilly; mais, affin d’empes- 
cher que ceux de Paris ne pussent donner secours à 
ceux de Sainct Denis, le sieur de La Nouë fut pour 
se loger ausdits faux-bourgs, où il trouva ceux de l’u- 
. nion bien barricadez. Il y fut là bien escarmouché de 
part et d'autre. Les Suisses, les lansquenets ,etaucuns 
Parisiens mesmes, y furent pour les soustenir. À la troï- 
siesme fois que ledit sieur de La Nouë voulut les for- 
cer, son cheval fut tué sous luy, et luy blessé d'une 
harquebuzade à la cuisse droicte. Les royaux alors 
furent contraints de se retirer, et remener ledit sieur 
de La Nouë à Villepinte où estoit son quartier. Du 
depuis les royaux bruslerent les moulins de ce costé 
là, et se logerent aux prochains villages autour de 
Sainct Denis. Sur la fin de ce mesme mois de may, 
Poitrincourt rendit au Roy Beaumont sur Oyse, et ce 
au mesme temps que le legat, l'ambassadeur d’Espa- 
gne et tous ceux de l’union consultoient quel pretexte 
is prendroient d’oresnavant, puis que M. le cardinal 
de Bourbon estoit mort à Fontenay en Poictou le 8 
de may. 

La mort de ce prince advint d’une retention d'urine 
par une pierre qui luy donna la fievre continuë de 
laquelle il mourut, Son corps fut mis en un cercueil, 
et, passant par Tours, fut mené à Gaïllon où il avoit 
ordonné d’estre ensepulturé. Messieurs les princes du 
sang ses nepveux chargerent tous le dueil de sa mort, 

Ce prince estoit debonnaire et AE de son natu- 
rel, et grandement zelé envers l'Eglise catholique, 
apostolique et romaine, ce qui luy a faict mesmes 
_quelquesfois delaisser le devoir d'amitié envers ses 
plus proches, ainsi qu'il se peut cognoistre par le 
voyage qu'il fit en Bearn pour aller querir ses deux 
freres le roy de Navarre et le prince de Condé, par 
les procès qu’il a intentez contre la royne Jeanne d’Al- 
bret, et pour s’estre joinct à la ligue des princes catho- 
liques après la mort de monseigneur le duc-d’Anjou, 
ainsi qu’il a esté dit cy-dessus; lesquels princes luy 
firent apprehender de pouvoir succeder au feu roy 
Henry 111, quoy que ce prince cardinal ne fust que le 
puisné de la maison de Vendosme, premiere branche 
de la famille royale des Bourbons, et prestre. 

Du commencement qu'il se mit de ceste ligue, ses 
principaux et fidelles serviteurs luy dirent tout ce 
qu'ils purent pour l'en destourner; mais il leur fut im- 
possible. Toutesfois, un jour, estant dans l’armée que 
le duc de Guise avoit levée sous son nom, Vergnetes, 
qui luy estoit serviteur domestique et qui l’avoit tous- 
jours servy dez son enfance, le trouvant fasché et las 
d’une cavalcade qu’il luy convint faire en diligence, 
luy dit: «Monsieur, que pensez vous faire? vous estes 
icy en une armée, mais vous n'ignorez vostre aage, 
et vostre foiblesse qui s’abbat tous les jours : si les. 
gouttes vous prennent où vous tiendrez vous? car 1} 
n’y a point de ville assez forte pour vous guarantir 
contre la puissance du Roy.— Ha! Vergnettes , dit ce 
prince, j'y suis embarqué, et tout le monde ne sçait pas 

pourquoy : mais sçache, encor qu ‘on m'en blasme, 


neantmoins que je me suis point accordé avec ces gens 
icy sans raison. Penses-tu que je ne sçache pas bien 
. qu'ils en veulent à la maison de Bourbon ; et qu'ils 
_ n’eussent laissé de faire la guerre quand je ne me fusse 
pas joinct avec eux ? Pour le moins, tandis que je suis 

avec eux, c’est tousjours Bourbon qu’ils recognoissent. 

Le roy de Navarre, mon nepveu, cependant fera sa for- 

tune. Ce que je fais n’est que pour la conservation 

du droict de mes nepveux : le Roy et la Royne mere 

sçavent bien mon intention. » Voylà ce que ce prince 
….respondit à Vergnetes. Aussi l’autheur de la suitte du 
Manant et du Maheustre dit qu’il fut expressement 
accordé à Nancy, entre les princes de la ligue et les 
ministres d'Espagne, qu’advenant la mort du roy 
Henry ri, l'on recognoistroit M. le cardinal de Bourbon 
pour roy, et, après luy, son plus prochain neveu qui 
ne seroit heretique ou fauteur d’heretique, à la condi- 
tion d’espouser la fille du duc de Guise. Il se peut 
cognoistre par ce que dessus, et Se cognoistra encor 
plus à la suitte de ceste histoire, combien ledit sieur 
cardinal, le roy d’Espagne et tous les princes de la 
ligue, chacun en leur particulier, estoient discordans 
d’intentions et de desseins. 

Il se rapporte dudit sieur prince cardinal qu’il estoit 
en son cabinet quand on luy vint dire que le roy de 
Navarre avoit gaigné la bataille de Coutras, et qu’il se 
tourna vers deux de ses anciens serviteurs, levant son 
bras droict, et leur disant : « Loüé soit Dieu, le roy de 
Navarre, mon nepveu, est demeuré victorieux , nostre 
ennemy est mort : ainsi en prendra-il à tous éeux qui 
s'attaqueront à nostre maison : Vive Bourbon! Dieu 

roit sans hoirs , que ie verray mon nepveu roy : toutes 
fois je me garderay bien d’en parler en l’estat où sont 
les affaires. » C'est pourquoy plusieurs ont tenu que … 
ce prince n'estoit point ennemy des siens, et qu’il n’es- 
toit ennemy que de la religion pretenduë reformée. 
Jamais aussi il ne print le tiltre de roy depuis la 
mort du roy Henry ir; et, parlant du Roy à present 
regnant, il ne l’appelloit que Le Roy mon nepveu. Tou- 
tesfois, sous son nom et sous le tiltre de Charles x, le 
roy d'Espagne prit le pretexte de faire la declaration du 
huictiesme mars de ceste année, ainsi que nous avons 
dit, et envoya de ses gens de guerre en France. Les 
princes de la maison de Lorraine aussi et les villes de 
l'union firent battre monnoye, et firent expedier tou- 
tes les affaires publiques sous son nom; mais la nou- 
velle de sa mort les mit tous en nouveaux pensers. 
D'un costé le legat Caëtan, affectionné à l'Espagnol, 
et l'ambassadeur Mendozze, sçavoient que M. de 
Luxembourg avoit parlé au pape Sixte, et que depuis 
la victoire d’Ivry Sa Saincteté avoit cognu que ceux de 
l'union ne luy avoient dit les affaires de France ainsi 
qu’elles s’estoient passées. D'autre costé le duc de 
Mayenne et les grands de son party avoient laissé tom- 
ber la puissance entre les mains du tiers-estat et des 
grandes villes, et se trouvoient en de merveilleuses 
_peines, et craignoient quelque remuëment sur la nou- 
velle de ceste mort, veu qu'après tant de victoires le 
Roy tenoit la campagne et la ville capitalle de son 
royaume assiegée, aussi qu'ils n’avoient plus de sub- 
ject de tenir contre Sa Majesté pour la preference qu'ils 
alleguoient de l’oncle au nepveu. 


j'espere que s'il mou- . | 

Sur la sde donc de la mort de ce prince car 


sue ils eurent recours à leur premier pretexte, qui 
“estoit l'heresie, affin qu'il ne se remuast rien dans 
Paris ny aux autres villes de leur party, et s'advise- 
rent de faire presenter une requeste à messieurs de la 
Faculté par le prevost des marchands, signée de quel- 
ques bourgeois, laquelle contenoit trois articles prin- 
cipaux, savoir : > | 


I. Si advenant la mort du (pretendu }roy Charlesx, 
. où qu’il cedast son droict à Henry de Bourbon (roy de 
France et de Navarre), les Françaoïs sont tenus ou peu- 
vent le recevoir pour roy, quand mesmes il seroit ab- 
sous des censures qu’il a encouru. 

II. Si celuy qui poursuit ou permet de faire quelque 
paix avec ledit Henry, la pouvant empescher, n’est 
pas suspect d’heresie ou fauteur d’icelle. 

IT. Si c'est chose meritoire de s'opposer audit 
Henry, et y resistant jusques à la mort, si cela peut 
estre appellé martyre. 


La Faculté de Paris estoit reduicte en ce temps là 
sous le pouvoir de quelques docteurs qui estoient de 
la faction des Seize, et qui entreprenoient tellement, 
qu'eux seuls se disoient la Faculté : aussi, 2emine con- 
tradicente, par acte qu'ils datterent du 7 may, un jour 
auparavant la mort dudit sieur prince et cardinal, ils 

‘declarerent : 

« Qu'il est de droict divin inhibé et defendu aux 
catholiques recevoir pour roy un heretique ou fauteur 
d’heresie et ennemy notoire de l'Eglise, et plus estroit- 
tement encores de recevoir un relaps, et nommement 
excommunié du Sainct Siege. 

dote sil éschéË qu'aucun diffamé 32 ‘ces LE 
ait obtenu en jugement exterieur absolution de ses. 
crimes et censures, et qu il reste toutesfois un danger 
evident de feintise et perfidie, et de la ruine et sub- 
version de la religion catholique, iceluy neantmoins 
- doit estre exclus di royaume par mesme droict. 

«Et quiconque s’esforce de faire parvenir un tel 
personnage au royaume , ou luy ayde et fävorise, ou 
mesme permet qu'il y parvienne y pouvant empes- 
cher, et le devant selon sa charge, céstuy faict injure 
aux sacrez canons, et Le peut-on justement soupçonner 
d’heresie, et reputer pernicieux à la religion et à 
l'Eglise, et pour ceste cause on peut et doit agir contre 
luy sans aucun respect de degré ou preeminence. 

« Et pourtant, puis que Henry de Bourbon est he- 
retique, fauteur d'heresie, notoirement ennemy de 
l'Eglise, relaps et nommement excommunié par nostre 
Sainct Pere, et qu’il y auroit danger evident de feintise 
et perfidie, et ruine de la religion catholique, au cas 
qu'il vinst à impetrer exterieurement son absolution, 
les François sont tenus et obligez en conscience. de 
l'empescher de tout leur pouvoir de parvenir au gou- 
vernement du royaume très-chrestien, et de ne faire 
aucune paix avec luy nonobstant ladite absolution, 
et quand ores tout autre legitime successeur de Ja 
couronne viendroit à deceder ou quitter de son droict; 
et tous ceux qui luy favorisent font injure aux canons,. 
sont-suspects d’heresie et pernicieux à, l'Eglise, et. 
comme tels doivent. estre soigneusement reprins et, 
punis à bon escient. 0 

« Or, tout ainsi comme ceux qui AGE ayde ou 
faveur en quelque maniere que ce soit audit Henry, 

pretendant au royaume, sont deserteurs de la religion, 
et demeurent continuellement en peché mortel, ainsi 
ceux qui s'opposent à luy par tous moyens à eux pos- 
sibles, meus du zele de religion, meritent grande- 
ment devant Dieu et les hommes; et comme on peut à 
bon droict juger qu’à ceux là estans opiniastres à esta- 
blir le royaume de Satan la peine eternelle est pre- 
parée, ainsi peut on dire, avéc raison, que ceux icy 
seront recompensez au ciel du loyer eternel s'ils per- 
sistent jusques à la mort, et comme deffenseurs de la 
foy emporteront la salite de martyre, » 

Geste resolution fut incontinent imprimée ; publiée 
et envoyée par tout avec une lettre sous le nom des 
bourgeoïs de Paris, addressante aux habitans catho- 
liques des villes du party de l'union, dans laquelle, 
après leur avoir dit-qu’ils n’estoient ignorans du mal 
qui les pressoit et de l’estat auquel ils estoient reduits, 
et plusieurs autres choses sur ce subject , ils estoient 
exhortez de suivre, d’embrasser et caresser la susdite 
resolution , et de jamais ne subir le joug d’un prince 
qui soit heretique ou favorise l'heretique, ou sous la 
puissance duquel on coure hazard d’heresie, mais 
d’endurer plustost le feu , le glaive, la famine, et toute 
autre extremité. 

Les Espagnols et toute la faction des Seize dans 
Paris trouverent ceste resolution saincte : ceux-là 
pour entretenir la division et le trouble en France 
afin de venir à bout de leurs pretensions; ceux-cy 
de peur d’estre chastiez de leur’ rébellion et de leurs 
actions passées. Le duc de Mayenne; les princes de 
Eorraime et la noblesse de son party, la trouverent 
aussi très-utile pour deux raisons : l’une, afin que lé 

roy d'Espagne, voyant ceste résolution de ne faire 
aucune paix avec le roy de Francé et de Navarre, son 
ancien ennemy, les secourust plus volontairement 
d'hommes et d'argent, car ils estoient sans moyens, 
hors d'esperance de pouvoir desormais tous seuls se 
défendre contre le Roy, ainsi qu'ils avoient fait aupa- 
ravant, et ne pouvoient faire paix avec Sa Majesté en 
conservant leur réputation, et obtenir de luy les seu- 
retez qu'ils eussent desirées, ainsi, disoient-ils, que 
l'on l’avoit recognu à un pourparler qui s’en estoit 
fait près de Mante entre le sieur de Villeroy et le 
sieur du Plessis Mornay; et l’autre, afin que les 
grandes villes du party de l’union, dont le gouverne- 
ment estoit tombé entre les mains du tiers-estat, et sur 
lesquelles ils n’avoient pas assez d’authorilé d’en dis- 
poser, demeurassent unies en leur party. 

Les chefs de l’union dans Paris, voyant le peuple 
disposé selon leur intention, publierent la mort du 
cardinal de Bourbon (sans luy rendre l’honneur qu’ils 
luy devoient après sa mort pour le tiltre qu’ils luy 
avoient baïllé; aussi ne s’en estoient ils servy que pour 
pretexte), puis firent une procession generale au con- 
vent des Augustins, où se trouverent le legat Gaëtan, 
l'archevesque de Lyon, les evesques de Senlis, de 
Rennes, de Frejus, de Plaisance, d’Ast, de Ceneda, le 
predicateur Panigarole, le referendaire comte Porcia, 
le protenotaire Bianchetti, l'ambassadeur d'Espagne 
Mendozze , l'ambassadeur de la feüe royne d’Escosse, 
que l’on nommoit l’archevesque de Glasco, avec celuy 
du duc de Ferrare, les ducs de Nemours, le chevalier 
d'Aumale , et autres seigneurs, la cour de parlement, 
et autres cours souveraines, avec le prevost des mar- 

chands, les eschevins, colonels et capitaines de la ville, 
où, après que la messe fut chantée, et qu'un religieux 
eut faict une predication pour les exhorter à estre 
fermes en_leur party, ils allerent les uns après les 
autres jurer sur le livre des Evangiles, qui estoit ou- 
vert devant le legat vestu et seant en pontificat, d’em- 
ployer leurs vies pour la conservation et defense de la 
religion catholique, apostolique etromaine, de la ville 
de Paris et autres du party de l'union, et de ne 
prester jamais obeyssance à un roy heretique, et que 
tout ce qui viendroit à leur cognoissance au prej udice 
de leur union qu'ils le reveleroient. Il fut fait depuis 
une forme de ce serment par escrit, que les colonels 
et capitaines firent jurer au peuple chacun en leurs 
quartiers. Voylà comment on disposa les Parisiens de 
ne recevoir le Roy. Ils furent entretenus en ceste 
creance par plusieurs predicateurs, qui par leurs. per- 
suasions eurent tant de puissance, qu’ils prindrent 
leurs afflictions pour occasions de s’opiniastrer contre 
Sa Majesté. Il se fit aussi une compagnie de plusieurs 
moynes, prestres et escoliers, jusques au nombre de 
treize cents, lesquels firent comme une monstre en 
armes parmy la ville, de laquelle compagnie estoit 
capitaine Roze, evesque de Senlis; Hamilton, curé de 
Sainct Cosme, escossois de nation, en estoit le sergent; 
mais 1] advint qu’en passant ainsi armez auprès du 
pont Nostre Dame, et voulans saluër le legat qui pas- 
soit dans son carrosse, une harquebuzade tüa son se- 
cretaire tout auprès de luy. Aucuns attribuerent ceste 
monstre de moynes et prestres en armes à zele et de- 
volion; d’autres s’en mocquerent, les voyans ainsi 
armez contre leur profession, et comme estans gens 

incapables du maniement des armes. Les catholiques 
royaux en firent aussi des discours où ils disoient 
que l’on n’avoit point veu les moynes et prestres en 


armes aux troubles de l'an 1562 et 1567, quoy que 
les huguenots fussent venus jusques aux portes de 


Paris. « En quels troubles sommes nous, disoient-ils, 
d’avoir veu les ecclesiastiques s'habiller de diverses 
sortes de couleurs, avec des chapeaux panachez de 
couleur, portant harquebuzes, corselets et autres sortes 
d’armes, faisant la garde aux tranchées quand le feu 
Roy fut assassiné à Sainct Clou, de voir à present les 
capucins et fueillans porter la cuirasse à nud sur leur 
habit, avec des armes offensives en la main ? Quiconque 
jugera les choses sans passion, cognoistra que C’est 


.une desbauche generale qui est parmy eux, et non 


pas une devotion. » Voylà ce que les uns et les autres 
en disoient. Les religieux de Saincte Geneviefve, de 
Sainct Victor, ceux de l’ordre de Sainct Benoist, des 
Celestins et autres, ne se trouverent pas aussi en ces 
remuëments là. Voyons, cependant que le Roy taschoit 
d’avoir Paris et Sainct Denis par la necessité, et que 
le duc de Mayennealloit demander secours en Flandres 
au duc de Parme, ce qui se passa à Rome touchant 
M. de Luxembourg, lequel messieurs les princes du 
sang et les officiers de la couronne du conseil du 
Roy avoient envoyé vers Sa Saincteté. Nous avons 
dit que, dez le commencement de son arrivée entalie, 
le pape Sixte ne le voulut voir; il luy defendit mesmes 
l'enirée dans les terres de l'Eglise. Mais le bruit des 
victoires d’Arques et de Diepe, et les prises de tant de 
villes en Normandie, apporterent du changement à la 
resolution de Sa Saincteté. 

M. le marquis de Pisany avoit esté ambassadeur du 
feu Roy à Rome, et s’estoit opposé , comme nous avons 
dit, ayec M. l’evesque du Mans, aux entreprises des 
agents de l'union à Rome, jusques-là que le Pape luy 
dit un jour qu’il luy feroit trancher la teste s’il ne luy 
verifioit ses pouvoirs. Il s’y offrit de les verifier. Mais 
la mort du Roy survenuë, il demeura en Italie quel- 
que temps devant que retourner en France. Il estoit 
lors à Rome quand M. de Luxembourg arriva en Italie. 
Ledit sieur marquis, sur la deffence que Sa Saincteté 
fit audit sieur de Luxembourg de venir sur les terres 
de l'Eglise, employa lors les ambassadeurs de Venise : 
et de Florence, et d’autres grands princes amis de la 
France, desquels il fut assisté. Il remonstra à Sa 
Saincteté beaucoup de raisons pour lesquelles il devoit 
_ouyr M. de Luxembourg, et qu’en son ambassade il 
estoit question du plus grand et du premier royaume 
de la chrestienté, d’un roy recognu par les princes et 
principaux seigneurs et officiers de la couronne, d'un 
prince guerrier, victorieux, suivy d’un grand nombre 
de catholiques, qui avoit un party grand, assisté de la 
plus grande part de la noblesse françoise, ayant en son 
pouvoir de bonnes et fortes villes, lesquelles il estoit 
impossible d'oster de sa puissance ; qu’il y alloit de la 
salvation de lame du premier prince de la chrestienté, 
et qui devoit estre le premier fils de l'Eglise, lequel 
desiroit se faire. instruire pour se remettre en son 
devoir de recognoistre l'Eglise et le Sainct Siege; que 
ceste conversion pourroit ramener les autres here- 
tiques en leur devoir, prenant exemple sur un si grand 
prince; qu'outre toutes ces choses, qu’il failloit craindre 
un schisme en la France, et que les princes du sang et 


à 


se voyans refusez d’estre ouys de Sa Saincteté, se 

-pourroient resoudre de faire eslire un patriarche en 
France, comme desjà il en avoit esté tenu quelques 
propos. Ledit sieur marquis fit sa remonstrance d’une 


telle grace et gravité, que le pape Sixte, qui estoit 


dun naturel rude, ramolit son courage, et permit à 
M. de Luxembourg de venir à Rome, ainsi que les 
autres princes qui y vont pour leurs affaires particu- 
lieres, sans qu'il prinst aucune qualité d’ambassadeur. 

M. de Luxembourg, contraint de ceder au malheur 
du temps, arrivé à Rome, et introduit dans la chambre 
du Pape, et non au consistoire, traicta avec Sa Saincteté 
avec tant de reverence, que le pape Sixte cognut lors 


que ceux de l'union ne luy avoient pas tout dit. Les 


affaires en ce commencement prirent un long traict: 
le Pape voulut estre informé au vray des affaires de la 


. France, et cependant deffendit au cardinal Caëtan de 


n’user d’excommunication contre les princes et sei- 
gneurs catholiques du party royal. Du depuis M. de 
Luxembourg, ayant esté à Nostre-Dame de Lorette, 
et revenu à Rome, où le bruit estoit parvenu de la 
victoire que le Roy avoit obtenuë à Ivry sur l'union, 
et qu’il alloit mettre le siege devant Paris, il alla voir 
Sa Saincteté, qui s’enquesta de luy fort particuliere- 
ment des conditions et des humeurs de Sa Majesté. 
M. de Luxembourg, qui vid l’occasion née de faire un 
service à son prince, ne manqua de representer à Sa 
Saincteté la generosité, la clemence et l’humañité du 
Roy, et les endroicts où il en avoit monstré les effects. 
Le Pape, l'ayant long temps escouté, s’enquestant tous- 
jours de la verité de quelques actions que l’on luy 

avoit dites de Sa Majesté, luy dit en fin : M'incresce 


di l’aver scommunicato essendo di tai costumi, ma io 
che no l'hd fatto perche l’era fatto (1). Depuis il l'ap- 
pella roy de Navarre, car auparavant il ne Pape 
que prince de Bearn. | Eu] 
M. de Luxembourg avoit mené avec luy maistre 
Hugues de Lestre, homme très-eloquent en la langue 
latine, et bien versé aux affaires d'Estat. Sa Saincteté 
l'ayant ouy parler des affaires de la France, il voulut 
que cest orateur eust audience au consisioire au nom 
de ceux qui l'avoient envoyé. Le comte Olivarez, am- 
bassadeur d'Espagne à Rome, les agents de l'union, et 
sur tous le cardinal de Pellevé, sçachans la resolution 
de Sa Saincteté, tascherent par tous les moyens qu'ils 
purent d'empescher ceste audience; mais Sixte v l'ayant 
resolu, il falut qu’ils passassent par là, car il estoit 
pape absolu. Après que l’orateur de M. de Luxem- 
bourg eut esté.ouy au consistoire, les opinions de 
plusieurs cardinaux, pour n’avoir esté bien advertis 
des affaires de France, se changerent. Le Pape mesme 
rescrivit à M. le cardinal de Vendosme (lequel depuis 
la mort de son oncle print le tiltre de Bourbon) et à 
M. le cardinal de Lenoncourt. L’ambassadeur d’'Es- 
pagne à Rome et les agents de l'union se trouverent 
lors esbahys de ce changement d’affaires : ceux-cy font 
courir contre Sa Saincteté plusieurs calomnies sous 
main, ceux-là le menacent à l’ouvert. 
Le comte Olivarez fut si outrecuydé que de dire 
au Pape que s’il ne chassoit M. de Luxembourg pour 
le bien de la religion catholique, que son maistre le 

en = luy feroit la guerre, et le feroit de- 
clarer incapable de son pontificat par un concile qu’il 
feroit tenir en ses royaumes et pays. La bravade de 
cest Espagnol fut cause qu'il sortit de Rome, et le duc 
… de Gesse vint tenir sa place. 
= Les agents de l'union firent courir lors plusieurs 
escrits contre Sa Saincteté, la substance de la plus- 
part desquels estoit que le cardinal Montalto avoit fait, 
de la part de Sa Saincteté, promesse à ceux de l’union 
de leur ayder et secourir de thresors, mais que, pour 
les affaires du royaume de France, il ne failloit es- 
“perer de Sa Saincteté sinon les thresors spirituels de 
l'Eglise, et non pas les temporels; que quand on par- 
loit à Sa Saincteté des affaires de la France, et qu’il 
estoit besoin de mettre la main à la bource, qu'il re- 
mettoit les agents de l’union de jour en jour, et d’une 
congregation de messieurs les cardinaux à l’autre sub- 
sequente ; que quoy que Sa Saincteté dist qu'avant 
que rien ordonner il desiroit estre bien instruit des 
affaires de France, et que pour cest effect il avoit en- 
voyé querir Grimaldi en son archevesché d'Avignon 


pour en avoir plus de lumiere, et qu'il desiroit estre 
inspiré du Sainct Esprit de ce qu'il auroit à faire, ainsi 
qu’il le pensoit estre bien-tost par les prieres de plu- 
sieurs personnes ausquelles il avoit donné charge de 
prier Dieu , que tout cela n’estoit que des delais pour 
ne donner aucune resolution, parce qu’on ne pouvoit 
offenser plus les oreilles de Sa Saincteté que de luy 
parler d'argent pour le secours de France; que Sa 
Saincteté desiroit plustost rendre son comtat d’Avi- 
gnon tributaire de six mille escus par an au sieur 
Desdiguieres, chef des huguenots en Dauphiné, afin 

qu'il fusten paix, que non pas d'employer son thresor 
pour le defendre de payer tribut en faisant la guerre 
aux heretiques ; qu'il ne failloit donc plus esperer d’a- 
voir de Sa Saincteté aucun secours que sa seule be- 
nediction, puis que les cinq millions d’or qu'il avoit 
ramassez du patrimoine de sainct Pierre et mis au 
chasteau Sainct Ange n'estoient que pour enrichir 
ses parens, mesmes qu'il avoit baillé six cens mille 
escus à Marc Antoine Colômna qui avoit espousé sa 
niepce , et avoit achepté de belles terres pour l'exer- 
“cice du sieur don Michel. 

Ainsi le pape Sixte entra en l’inimitié de l'Espagnol 
et de ceux qui supportoient à Rome les ligueurs de 
France. Le duc de Cesse, nouvel ambassadeur d’Es- 
pagne à Rome, y vint exprès pour empescher que l’on 
ne receust le roy Henry 1v au giron de l'Eglise, quoy 
qu'il s’y reduisist, et pour faire sortir .M. de Luxem- 
bourg de Rome. Plus, il somma Sa Saincteté de se- 
courir d'argent les princes de la ligue en France, et 
d'y excommunier tous les catholiques royaux. Sixte 
luy respondit qu’il n’en feroit rien. Le consistoire s’as- 
sembla, où Sa Saincteté remonstra qu’aux affaires de 
France il s'estoit tousjours porté suyvant l’equité et la 
raison, Entre le Pape et le roy d'Espagne quelques 
cardinaux furent esleus arbitres affin d’appaiser ces 
differens. Mâis comme Sa Saincteté, vrayment conduit 
de l’esprit de Dieu au chemin qu'il tencit pour appai- 
ser les troubles de France, eut pris resolution d'y ra- 
mener par la douceur ce qu’il y avoit esgaré par sa vio- 
lence, il mourut le vingt-septiesme aoust, la nuict sur 
les vingt-quatre heures, ayant tenu le siege cinq ans 
quatre mois trois jours, aagé de soixante et dix ans. 

Ceste mort, advenuë assez subitement, car il ne 
fut que deux jours malade, ne fut sans soupçon de 
poizon. Quelques-uns ont dit qu’il fut empoisonné en 
ouvrant une lettre venant d’Espagne ; d’autres, d’une 
autre façon. 

M. de Luxembourg se retira de Rome incontinent 
après ceste mort pour s’en revenir en France, et es- 
crivit amplement au college des cardinaux touchant 
les affaires des François; mais il s’en trouva parmy 
eux tant de passionnez pour l'Espagnol , que ses let- 
tres ne furent point veuës ne receuës au conclave. Ce 
fut aussi en ce temps là que l’on disoit que les minis- 
tres du roy d'Espagne y faisoient tenir des billets, et 
mandoient à leurs partisans : Su Magestad no quiere 
que N. sea papa : se holgarä que N. le sea : quiere 
que NN. lo tenga (1). La suitte de ceste histoire le don- 
nera mieux à cognoistre. 


Avant que retourner voir ce qui se passa en France, 
voyons un petit epitome de la vie de Sixte v, que 
Dieu avoit pris des tenebres d’une infirme condition 
et bergerie temporelle, pour l’eslever à la plus haute 
et vive splendeur de toutes les dignitez publiques. 
Sixte, auparavant que d’estre pape, s’appelloit Perreti, 
et fut fils d’un pauvre homme en la Marque d’Ancone 
qui gardoit les pourceaux. Le gardien des cordeliers 
de Florence, passant par là, s’addressa à ce Perreti, 
qui, petit enfant, gardoit aussi les pourceaux, et luy 
demanda le chemin. Perreti le luy enseigna de si 
bonne grace, que ce bon pere gardien luy demanda 
s'il vouloit s’en aller avec luy; à quoy il s’accorda 

(:) Sa Majesté ne veut pas que N. soit pape; elle consent que N. le 
soit; elle veut que N. obtienne cette dignité. 

POUPEE pere le voulust. Te demandé 
congé à son pere, qui e consentit, il s’en alla avec 
. ce pere gardien. 

Estant à Florence, et mis à  l'estude, ï s’y employa 
si bien, qu’en peu de temps il surmonta tous ses com- 
pagnons, et de degré en degré parvint aux licences, 
et eut charge entre les siens. Ne pouvant plus se tenir 
en choses si basses, il devint hautain, et tient-on 
mesmes que le convent fut comme contraint de le 
congedier pource qu'il se rendoit du tout incom- 
patible. 

Or, estant à Rome, il s’alla rendre au palais du car- 
dut d’Est, lequel l'employa en maniement d’affaires 
dont il s’acquitta fort bien. Il advint que Hugues Bon- 
compagne, qui depuis a esté cardinal et pape, appellé 
Gregoire xur, fut envoyé en Espagne. Le cordelier 
Perreti trouva moyen d'aller avec luy, où il prit les 
affaires si bien , qu'avec Sfondrat, qui depuis a esté 
pape, appellé Gregoire quatorziesme, il eut l'honneur 
un jour d’estre festoyé du roy d'Espagne avec ledit 
sieur cardinal Boncompagne legat. 

En la cour d'Espagne il y a tousjours des locos, 
qui font les nabis, c'est-à-dire des plaisans ou fols; ces 
gens-là sont de Barbarie, et contrefont les prophetes. 
Il advint que l’un de ces locos, tandis qu'ils estoient 
tous à table, s’addressa au roy d'Espagne Philippe u, 
ét luy dit: « Tu ne sçais pas avec qui tu manges. » En- 
quis par le Roy pourquoy il disoit cela , il luy respon- 
dit : « Pource que tu manges: avec trois papes. » Ce 
qu'ayant dit, il alla frapper sur l’espaule du legat Bon- 
compagne , et puis descendit au bas de la table où es- 
toit Perreti , qu'il frappa aussi, puis remonta de l’autre 

costé, F aussi Sfondrat pour le trois 
monstrant l’ordre de leur promotion comme elle es 
advennë : ce qui fut lors très-bien noté. 

* Au retour de là, Perreti, allant et venant par l'Italie, 
le Piedmont et la France, mania tellement son ordre 
de Sainct François, qu'il fut esleu general. 

: Depuis ceste heure là il commença de se figurer le 
siege papal; et comme, après ses visites dans les pro- 
vinces, il fut arrivé dans Rome, il regardoit un jour 
entr'autres le chasteau Sainct Ange, et dit : Si questo 
loco ayrebbe ben potuto dir la verità, che foss’io fatto 
papa (1)! ce qu'il disoit pource que Hugues Boncom- 
pagne avoit estéeslu pape qui se nomma Gregoire xur, 
lequel Gregoire le fit peu après cardinal à l'instance 
du cardinal d’Est. Estant cardinal, il se retira dans sa 
vigne, c'est-à-dire maison champestre, combien qu’elle 
fust dans la ville , ainsi que les grands ont accoustumé 
faire dans Rome. Mais on tient que de là il regardoit 
souvent les tours du chasteau Sainct Ange, esperant un 
jour d’y parvenir. Et de fait, Gregoire, sur la fin de 
ses jours, se resouvenant de ce qu’avoit dit le loco 
d'Espagne, disoit souvent : Questo monaco pensa anche 
d’esser papa dopo la mia morte (2): ce qui survint, 
car, advenant qu’il y eut grande contestation entre les 
partys contendans au papat, on s’advisa, par le moyen 
dudit cardinal d’Est, de faire Perreti pape, lequel, es- 
tant venu à ce sainct degré, se fit appeller Sixte y, car 
il s’appelloit Felix. 

Il se comporta en ceste dignité fort magnifiquement, 
faisant beaucoup de belles choses; mais én son parti- 

(1) Ce foù auroit-il dit vrai en prédisant que je serois pape ? —(?) Ce 
moine pense encore qu’il sera pape aprés ma mort. 

culier il estoit hautain et severe; et quant on luy re= 

monstroit, au regard de quelqu'un. prisonnier ou en 

peine de sa vie, que c'estoit un gentilhomme, affin de 

l'induire à quelque douceur, il disoit: W’incresce che 

no sia principe (1); dequoy il a esté blasmé de quel- 

ques-uns, qui, au lieu de le qualifier du tiltre de severe, 
l'appellerent cruël, superbe, et audacieux. Bref, la 

justice fut administrée durant son regne avec telle 

severité ez terres de l'Église, que sur la fin de ses jours; 
en plaidant, on'disoit quelquesfois: Souviens -toy que 
Sixte est encores en vie. Plusieurs historiens ont escrit 
beaucoup de particularitez de sa vie, des beaux basti: 
ments qu'il a fait faire durant qu’il a esté pape, des 
ordonnances qu’il a faictes pour la creation des cardi- 

naux à l’advenir, des loix qu'il a faict publier et ob- 
servér ès terres de l’Église contre les adulteres et 
contre les astrologues, des festes qu’il a establies, de 

ceux qu'il a canonisez, des grands tributs qu’il a faict 

establir dans Rome, de la punition des bannis, qu’il a 

chassez durant son pontificat des terres de l’Église , et 
comme il desiroit sur tout de laisser une memoire de 

ses actions après sa mort, s’eslant fait dresser une sta- 
tuë au Capitole, que quelques Romains après sa mort 

voulurent abbattre, ce qui ne fut faict ; et toutesfois, ce 

tumulte appaisé, l’on fit un decret ou arrest dans 
Rome par lequel il fut deffendu à l’advenir d’eslever 
à aucun pape vivant sa statuë. Après la mort de Sixte 

le siege fut vacant dix-huit jours, et fut esleu pape 

Urbain vir, ainsi que nous dirons cy-après. Retour- 

nons voir ce qui se passe en France. 

Nous avons dit cy-dessus que le Roy tenoit en un 

(@) J'ai regret qu'il ne soit prince. 

mesme. be comme enclos Paris et Sainct Denis, 
et avoit logé son armée ès villages plus prochains dé 
ces deux villes. Au commencement du mois de juin le 
duc de Nemours fit trois actions dans Paris qui inti- 
miderent merveilleusement ceux qui y eussent voulu 


_entreprendre de faire quelque practique pour le ser- 


vice du Roy. Premierement, il fit que la cour de par- 
lement publia un arrest contre ceux qui seroient si 
hardis que de parler d'aucune composition avec Sa 
Majesté. Secondement, il eut tellement l’œil sur ceux 
que l’on appelloit politiques ou royaux, qu’il descou- 
vrit que le sieur de Vigny, receveur de la ville, et 
beau-frere du president Brisson , avoit quelque intel- 
ligence avec le Roy. Geste entreprise n’estoit pas petite; 
mais le duc de Nemours et-ceux qui le conseilloient 
s’adviserent de ne rien remuër, pource que l'on trouva 
que plusieurs personnes notables en estoient : ils le 
firent sortir en payant douze mille escus pour sa ran- 
con, laquelle rançon tourna au profit du sieur de La 
Chapelle Marteau, prevost des marchands, auquel du 
depuis les Seize reprocherent qu'il avoit eu pour sa. 
part la somme de six vingts mille escus provenus des 
rançons de quelques uns de messieurs de la cour de par- 
lement, lors qu’ils furent menez prisonniers à la Bastille 
l'an 1588, outre les susdits douze mille escus, et six 
mille escus que les ministres d'Espagne luy avoient bail: 
léz pour tenir le party espagnol. Si celuy là en a tanteu 
à luy seul pour sa part, il'est facile à considerer com- 
bien ceux qui estoient plus grands que luy en ont'eu, 
et combien de rançonnements et de pilleries furent 
exercées en ceste grande ville. La troisiesme action 
que fit lé duc de Nemours pour avoir promptement 

de l'argent, fut que, par l'advis du legat et de l'ambas= 
sadeur d'Espagne, les ornements d’or et d'argent les 
moins necessaires qui estoient aux eglises furent ven- 
dus pour payer les gens de guerre, à la charge que l'on 
en redonneroit d'autres dans trois mois : on le promit, 
mais on n'en fit rien. Oultre tout cela, les anciens 
joyaux de la couronne de France furent aussi pris, 
vendus, et l'or fondu et monnoyé. Quelques-unes, et 
des plus belles pierreries, ont esté depuis recouvrées, 
lors que le Roy entra dans Paris, l'an 1594, d'entre les 
mains de ceux qui en ce temps là se les approprierent, 
et toutesfois, s'en trouvans saisis, ont dit depuis qu'ils 
n'en estoient que depositaires. 

Le chevalier d'Aumalle, le sieur de Vitry et au- 
tres seigneurs qui estoient dedans Paris, faisoient 
journellement plusieurs sorties à la faveur du canon: 
aucunesfois ils revenoient victorieux, et quelquesfois 
on les rechassoit plus viste qu'ils n’estoient sortis. Ce- 
pendant M. de Mayenne ayant esté quelque temps à 
Soissons et rassemblé quelques troupes de gens de 
guerre autour de luy, entr'autres le marquis de Me- 
nelay et le vicomte de Tavannes, il s'achemina à Cam- 
bray, où il fut bien receu de M. de Balagny. Tout leur 
dessein estoit de trouver la maniere de secourir Paris, 
assiegé par le Roy. Les forces qu'ils eussent peu amas- 
ser de, leur seule puissance estoient petites : ce fut 
ce qui fit resoudre le duc d'aller trouver le duc de 
Parme à Condé. Celuy qui a faict le second discours 
sur l’estat de la France dit en cest endroict : 

Qué le duc de Mayenne y receut des traittemens, 
non seulement indignes de sa qualité, mais indignes de 
la majesté du royaume, et qu’il fallut que celuy qui 

tiltre de lieutenant re son mar en ie k ET 


_ Qui en maison de prince entre, il devient 
Serf, quoy y soit libre quand il y vient, LÉ 
Sa 


ce dit Pompée à ses amis, quand après A Patsills F 
Pharsale il s'en alloit demander secours à Ptolomée. 
Les vaincus qui, les mains vuides, vont requerir les 
princes leurs voisins, sont subjets à ces affronts là. 

Toutes ses prieres neantmoins, toutes ses conjura- 
tions, toutes ses offres estoient inutiles, si le propre 
interest du roy d'Espagne n’y eust esté meslé; car 
cependant, sans perdre temps, le Roy pressoit Paris 
de telle sorte qu’il s'en alloit perdu, et sa perte sans 
difiiculté entrainoit tout le party de la ligue. Cela 
esveilla beaucoup l'Espagnol, car la continuelle crainte 
de la prosperité du Roy le gehennoiït plus que toutes 
les considerations qu'il disoit avoir de la religion, ny 
que les vrayes du danger de ses partisans ne l’eussent 
sceu esmouvoir. Il voioit bien que ceste ville conquise 


‘il conqueroit l'Estat, et, le feu esteint chez nous, qu’il 


y avoitapparence que ce seroit à luy à recevoir le flam- 
beau : toutesfois, comme bon mesnager avec son inte- 
rest, il ne laissa de se servir de la peur des pauvres 
Parisiens, et de deffendre exprès à son lieutenant le 
duc de Parme de ne s’advancer point qu’à leur ex- 

treme necessité. 

Le roy d’Espagne, bien-ayse donc de voir le chef de 
l'union reduit à la necessité de luy. presenter presque 
la carte blanche, se resjoüit de voir reüssir ses inten- 


40. 7 


98 [1590] cHRONOLOG1E NOVENAIRE 
tions; car d’un costé il envoya à Rome, ainsi que 
nous avons dit , affin que l’on ne receust point le Roy 
au sein de l'Eglise, quand bien il se voudroit conver- 
tir, de l'autre il fit lever des gens de guerre en Alle- 
magne et en Flandres pour troubler tellement la 
France qu’il s’en pust rendre le maistre, ou; pour le 
moins, la diviser si bien qu’il n’en craignist jamais 
la puissance. ‘On tient que si ce Roy eust esté aussi 
bien à Condé comme le duc de Parme, ou qu'il eust 
peu éstre adverty promptement de l’estat de l'union, 
et’aussi promptement leur respondre, qu’ils fussent 
tous entrez en de grandes capitulations pour la peur 
qu'ils eurent à ceste heure là : mais, devant que les 
courriers fussent allez de Bruxelles à l'Escurial qui 
est au fonds de l'Espagne, les chefs de l'union, ayans 
veu les villes rasseurées de ceste premiere peur, juge- 
rent qu'il y avoit encor moyen de se conserver sans se 
donner si promptement à l'Espagnol. Quelques-uns 
ont escrit qu’ils luy accorderent toutesfois tout ce qu’il 
voulut, mesmes de lui donner des places à faire cita- 
delles; mais cela n’a point d'apparence d’estre creu, 
veu ce qui est advenu depuis, et est plus facile à croire 
ce que d’autres ont dit, qu’il luy fut promis seulement 
quelques places, comme Guise, Peronne et La Fere 
(veu qu'il a eu La Fere du depuis, ce qui a tant ap- 
porté de ruyne à la France pour la r’avoir), que non 
pas tout ce qu'on pourroit dire. Tant y a que le roy 
d'Espagne commanda au duc de Parme de secourir 
Paris avec toutes ses forces de Flandres, nonobstant 
toutes les remonstrances que ledit ducluy envoya dire 
que cela ne se pouvoit faire sans desgarnir de forces 
plusieurs places du Pays-Bas sur lesquelles, en son 


absence, le prince Merci ne “Hadroit d'entrepren- 
dre et de s’en rendre maiïstre : ce qui advint, ainsi que 
nous dirons cy après. Bref, ce roy Harne, qui 
au mois de mars protestoit de delivrer le cardinal de 
Bourbon de prison (lequel ilnommoit roy de France), 
ayant sceu les nouvelles de sa mort, commença à pin- 
cer sourdement ceste corde des pretentions de l’Infante 
sa fille, pour la faire entendre aux aureilles des chefs 
de l’union. La suitte de ceste histoire donnera à cog- 
noistre toutes ses practiques et ce qui en est advenu. 
Paris est tellement pressé de la faim, que ceux qui 
avoient accoustumé de manger des viandes delicates 
n'usoient plus que du pain d’avoine, dela chair d’asne, 
mulets et chevaux, encor ne s’en trouvoit il que bien 
peu et bien cherement. Le pauvre peuple ne vivoit 
que de bouillies faictes de son d'avoine. Le duc de 
Mayenne envoyoit souvent de Meaux, où il estoit de 
son retour de Flandres, des messagers pour asseurer 
les Parisiens d’un prompt secours. Les chefs qui estoient 
dedans Paris, selon qu'il en estoit occasion, se ser- 
voient de ses lettres, ou en faisoient , selon leur inten- 
tion, d’autres, lesquelles les predicateurs de la faction 
des Seize lisoient en leurs sermons au peuple, et n’ou- 
blioient de l’encourager à endurer pro aris et focis, 
pour Dieu, pour leur religion , et pour leur patrie. Ce 
sont de specieux pretextes qui ont fait faire des actes 
esmerveillables par le passé à plusieurs peuples, quand 
ils ont esté persuadez à ce faire par les predicateurs 
qui leur devoient dire la verité. Le docteur Boucher 
et les autres predicateurs de la faction des Seize, avec 
Panigarole et autres predicateurs italiens de la maison 
du legat, monstrerent lors combien l'eloquence joincte 

au pretexte de la religion faict animer un éd 
Bref, ils sceurent si dextrement entretenir les Parisiens 
par des processions , par des prieres de huict jours, et 
par des ceremonies qu'ils faisoient selon qu'ils en ju- 
geoientesire occasion, que plusieurs ont fait une com- 
paraison de cg siege de Paris à celuy de Hierusalem 
pour les extremitez ausquelles les uns et les autres se 
trouverent reduits’: ceux de :Hierusalem par les ze- 
lotes, et les Parisiens par les zelez. Le docteur Bou- 
cher, qui (osté ceste tache d'avoir l'ame toute espa- 
gnole bien qu'il soit parisien) est un grand predica- 
teur et docte, s’advisa de faire faire un vœu au nom 
de toute la ville de Paris. En une assemblée dans 
l'Hostel de la ville, après une longue harangue qu’il 
fit, il proposa qu’il failloit se vouër à Nostre-Dame de 
Lorette, et qu’en cas que l’on fust delivré du siege, 
qu’on luy feroit present d’une lampe et d’un navire 
d'argent pesant'trois cents marcs. Ce vœu fut faict le 
lendemain par le prevost des marchans et Les eschevins 
dans l’eglise Nostre Dame en la presence du legat. 
Ils firent bien ce vœu, mais, le peril passé, peu se sou- 
vindrent de le mettre en effect, et n’y eut qu’un bour- 
geois lequel donna quelque argent à deux religieux 
feuillans pour aller à Lorette y faire quelques devo- 
tions. 

Tandis que le duc de Nemours donnoit àses favorits 
les biens des politiques ou royaux de Paris qui estoient 
en l’armée du Roy, le legat Caëtan et l'ambassadeur 
Mendoze employoient tout ce qu’ils pouvoient pour 
entretenir Le peuple, de peur qu'eux ne tombassent en 
la puissance du Roy; ils faisoient aussi quelques au- 
mosnes tous les jours; leur vaisselle d'argent et leurs 

_ bagues mesmes Fret employées pour le payement 
des soldats. Plusieurs dans Paris disoient quelquefois 
_ tout haut qu'ils estoient la cause de leur misere. Ceux 
qui disoient cela voulurent faire une entreprise, mais 
ils se trouverent si foibles, comme nous dirons tantost, 
qu'ils ne firent aucun érès 

La ville de Sainct Denis cependant estoit nent 
pressée de faim, que ceux de dedans estoient reduits à 
ne manger chacun jour que quatre onces de pain de 
son. Le duc de Nemours, estant adverty de ceste ne- 
cessité, desireux de ne laisser perdre ceste place si im- 
portante à Paris, s'advisa de leur donner quelque se- 
cours en.attendant celuy du duc de Mayenne qui s’as- 
sembloit à Meaux. Pour ce faire il choisit trente des 
siens bien montez, ausquels il fit pendre à chacun un 
sac de farine à l’arçon de la selle, et les fit sortir par 
une porte, tandis que luy, le chevalier d’Aumale et 
quelques cavaliers, sortirent par un autre endroit pour 
amuser les royaux et donner moyen à ce secours de 
s’escouler dans Sainct Denis. Quelques-uns des trente 
y allerent, les autres ne purent passer. Ce peu de farine 
que receurent ces assiegez les encouragea ; mais, voyant 
qu’il n’en venoit d'avantage, ils se rendirent à compo- 
sition, laquelle ils eurent du Roy telle qu'ils desirerent, 
pour l'importance de ceste placeque Sa Majesté desiroit 
avoir, d’où ils emmenerent le canon et tout leur bagage. 

Ceste sortie du due de Nemours fut cause du combat 
quise fit peu de jours après entre le sieur de Montglas 
et le baron de Contenant. Leur querellevint quelesieur 
de Montglas estant royal, et le baron de Contenantdela 
ligue, s’estansrecognus en ceste sortiecomme amis qu'ils 
estoient , et s’estans donné parole, se retirerent seuls à 

part pour parler de quelque accord ; mais Contenalts F 


ayant apperceu que quelques royaux venoient en cou- 
rant approcher prez d'eux, se retira vers les siens, et en 
fuyant laissa tomber son chappeau, ce qui fut cause 


qu’il usa de quelques paroles contre l’honneur du sieur 


de Montglas, lesquelles, reportées, firent que ces deux 
gentils-hommes accorderent de terminer leur querelle 
en quatre coups, savoir, un de lance, un du pistolet, 
et deux d’espée. Le jour qu’ils combattirent il se fit 
une trefve, et un grand nombre de personnes se trou- 
verent, tant d’un party que d’autre, pour les voir com- 
battre hors le faux-bourg Sainct Honoré. Leur combat 
finy sans avoir eu aucun advantage l’un sur l’autre, 
leurs parrains les separerent, et incontinent la trefve 
fut finie, que l’on signifia par un coup de canon tiré 
de l’armée du Roy. 

M. le cardinal de Gondy estoit dans Paris durant ce 
siege ;iln’y avoit occasion qui se presentast pour trou- 
ver quelque moyen de paix ou de reconciliation que 
ce prelat n’embrassast. Les Seize mesmes ont fait es- 
crire dudit sieur cardinal que le Roy l’avoit envoyé à 
Paris auprès du legat pour l’advertir de tout ce qui s’y 


_feroit , et pour y disposer le clergé à recognoistre Sa 


Majesté: ce qu’il executa, disent-ils, d’une telle affec- 
ton, qu'ayant practiqué la plus-part de son clergé, 
lequel estoit ‘auparavant de la ligue, il le fit tellement 
devenir royal, qu’aucuns s'employerent si courageuse- 
ment pour le service du Roy, que les effects en sont 
reussis à son contentement. Or au retour du marquis de 
Pisany en France, lequel estoit venu en l’armée du Roy 
se descharger de son ambassade de Rome, le legat Caë- 
tan et ledit sieur marquis, qui s’estoient veus à Rome 

firent par le moyen d ‘une 2 rates = 


et d'autre, et s’entrevirent à l’hostel de Gondy au 


1 faux-bourg ES Germain. En ceste entreveuë ledit 


sieur cardinal de Gondy s’y trouva aussi. Le legat n'a- 


- voit envie que de sçavoir ce qui se passoit à Rome, et 


le marquis pensoit de l'induire à procurer la paix. 
Leurs intentions se trouverent bien dissemblables; ils 
estoient tous deux personnages prudents. M. le car- 
dinal ne vid point de jour en leurs discours pour y 
apporter de la moderation et trouver un moyen 
d'accord. Aussi, après plusieurs paroles sans fruict, 
leur pourparler finit, et ledit sieur cardinal se retira 
encor avec le legat Fes Paris, et le marquis au “amp 
du Roy. 

Le Roy, voyant l’opiniastreté des Parisiens, se resolut 
de les faire serrer de plus près. Ayant receu les troupes 
du Languedoc que le sieur de Chastillon luy amena, 
et celles qui estoient à la reprise de Chasteaudun, ainsi 
que nous avons dit , tous les faux-bourgs de Paris fu- 
rent pris en un mesme jour, et fit on approcher le ca- 
non fort près des portes de la ville; ce qui fut occasion 
que le duc de Nemours fit terrasser la porte Sainct 
Honoré. 

La faim et la necessité s'augmenterent alors davan- 
tage dans Paris ; les chiens, les chats, les rats, les sou- 
ris, le vieil oing, et les herbes cruës sans pain, furent 
les viandes du peuple, qui n’avoit point d'argent pour 
acheter du pain de son d'avoine et de la bouillie de 
son : plusieurs moururent de faim ; beaucoup furent 
deux, trois, quatre et cinq jours sans rien manger, el 
puis mouroient : il ne s’est jamais rien veu de plus de- 

plorable. Le Roy mesme fut marry du mal qu'ils endu- 


roient, et bien que la raison de la guerre vouloit, puis : 


que la resolution avoit esté de combattre et vaincre 


lopiniastrété des assiègez par le jeune et l'abstinence, 


sans souffrir qu’il y fust porté aucuns vivres pour qui 
que ce fust, ét de faire demeurer däns la ville tous ceux 
qui y estoient, sans permettre d'en laisser sortir un 


seul, affin que tant plus il y en auroit, tant plustost 


les vivres qui estoient dedans fussent consommez, si 
est-ce toutesfois que les hurlements du peuple, les ge- 
missements des meres qui trouvoient à redire leurs en- 
fans, penetrerent non seulement l'air, mais aussi les 
murailles, et vindrent jusques aux aureilles de Sa 
Majesté par les prieres de ceux qui estoient mesmèés 
dans son armée , aucuns desquels avoient dans Paris 
leurs peres, leurs parens et leufsamis : si que, consi- 
derant que tous ces peuples estoïent tous ses subjects, 
et la plus-part innocents, et qu’estans chrestiens ül 
leur faïlloit oster le moyen de se desesperer et se per- 
dre, conduit de son bon naturel, il rompit luy mesmes 
la barriere des loix militaires, et ayant accordé pre- 
mierement de donner des passeports pour les femmes, 
les filles et les enfans, et pour tous les escoliers , il 
laugmenta peu après pour les gens d’eglise , et puis il 
en fut baillé à d’autres qui avoient mesmes esté des 
plus remuans. Quelques-uns aussi de son armée $e li- 
centierent d'envoyer des vivres aux princes et prin- 
cesses. Toutes ces choses furent occasion que Sa Ma- 
jesté ne put entrer dans Paris pour ceste fois, quoy 
que quelques uns de dedans qui tenoient sous main 
le party royal y fissent tous leurs efforts. 

Leur entreprise se fit sous le pretexte de demander 


L PRE ; mais ceste iènée n'estant faicte 
que par du menu peuple et par quelques gens de pra- 
ticque sans beaucoup de conduite, elle fut descou- 
verte imcontinent par le docteur Christi, qui en adver- 
tit M. de Nemours, lequel mit dedans lé logis du bally 


Flu Palais le chevalier d’Aumale, lesieurde Ligneracet 


bon nombre de gens de guerre, pour ce qu'ils avoient 
esté advertis que ces remueurs là se devoient trouver 
dans la salle du Palais, où mesmes quelques - uns 
ävoient caché des espées sous les bancs des procu- 
reurs et des marchands, affin de s’en servir à ceste es- 
motion ; mais comme ils estoient sans conduite, aussi 
firent ils des effects sans apparence de jugement. Quel- 
ques femmes, ayantesté gaignées par ces entrepre- 
neurs , firent à l’entrée de messieurs du conseil de 
grandes plaintes de leur misere, et demandoient la 
paix ou du pain; mais les entrepreneurs, impatiens, si 
tost qu’ils virent entrer le capitaine Le Gois dans la 
salle du Palais, lequel ils sçavoient estre de la faction 
des Seïze, ne se purent tenir de l’attaquer de paroles, 
puis le blesserent tellement d’un coup d’espée, que 
peu de jours après il en mourut. A l'instant ils cou- 
rurent tous aux armes , mais ils se trouverent eston- 
nez que ledit sieur chevalier d'Aumale et Lignerac 
se rendirent si soudain en armes dans la cour du Pa- 
lais, de laquelle ils firent fermer incontinent les portes, 
que chacun d'eux se sauva le mieux qu'il put: plu- 
sieurs furent incontinent pris, deux desquels furent 
pendus puis après. Voylà comme ceste esmotion fut 
sans effect : toutesfois elle fut cause que messieurs du 
conseil, qui s'assembloient d'ordinaire dans la cham- 
bre Sainct Loys, commencerent à proposer que, pour 

remede à ceste necessité, il failloit adviser s'il n'y avoit 


point moyen de traicter quelque paix. On assembla 
cinq ou six fois le conseil : tous les principaux qui 
estoient dans Paris s’y trouverent, où en fin il fut re- 
solu d’envoyer vers le Roy pour traicter de la paix. 

Le legat, le duc de Nemours et l'ambassadeur Men- 
dozze, consentirent que M. le cardinal de Gondy et 
l'archevesque de Lyon allassent vers le Roy; mais en 

effect c’estoit per dar soddisfazione al popolo, sapendo 
che no si fora concluso niente (1), et que cela serviroit 

seulement pour faire passer plus allegrement le temps 
aux Parisiens en attendant le secours du duc de 
Parme que Mendozze asseura estre sur la frontiere. Ils 
deputerent donc ces deux prelats : mais ils sçavoient 
que ledit sieur cardinal estoit fort aggreable au Roy, 
aussi se caen ils bien de luy dire leur intention, 
et ne la dirent qu’à l’archevesque. 

Ces deputez ne voulurent aller trouver le Roy qu ‘ils 
ne fussent munis d’une descharge contre l’excommu- 
nication du Pape. Le legat, avant que l’octroyer, con- 
sulta avec Panigarole Tirius Bellarminus et quelques 
theologiens sur trois articles: Utrum reddentes urbem 
hæretico principi, ob necessitatem famis , sint excom- 
municati. Utrum adeuntes principem hæreticum- ut 
eum convertant , vel ut conditionem Ecclesiæ catho- 
licæ faciant meliorem , incurrant excommunicationem 
bullæ Sixti Quinti (2). Sur ce les susdits docteurs res- 


(1) Pour contenter le peuple, sachant bien que rien n’y seroit conclu. 

(?) Ceux qui sont forcés par la famine à rendre une ville à un prince 
hérétique sont-ils excommuniés? Ceux qui vont trouver un prince hé- 
rétique, soit pour le convertir, soit pour obtenir des conditions favo- 
rables à la religion catholique, encourent-ils l'excommunication pro- 
noncée par la bulle de Sixte-Quint? 

pondirent regativë, qudd non incurrunt. Lesdits pre- 
lats ambassadeurs, munis de ce, demanderent sauf- 
conduit au Roy pour le venir trouver à Sainct Denis. 
. Il leur manda qu’ils le vinssent trouver à Sainct An- 
thoine des Champs, où il alla le sixiesme d'aoust, ac- 
— compagné de mil ou douze cents gentils - hommes du 
moins. Les deux prelats le vindrent trouver dans le 
cloistre entre midy et une heure, où ils, luy firent la 
reverence, et luy. leur fit un bon recueil. Estans mon- 
tez en haut, M. le cardinal de Gondy luy fit une ha- 
rangue, luy representant le miserable estat de la 
France, et que les gens de bien de Paris, meuz d'un 
juste desir d’y voir une fin, les avoient despeschez vers 
Sa Majesté pour le prier d'y apporter un remede, et, 
aflin qu’il fast general, leur donner sauf-conduit pour 
aller trouver le duc de Mayenne, d’où ils retourne- 
roient dans quatre jours pour l’induire à rechercher 
Sa Majesté d’une paix generale; que lesdits quatre 
jours passez, cela fait ou failly, ils prendroient conseil 
pour Paris. Le Roy luy dit qu’il luy feroit responce, 
et, ayant pris ledit sieur cardinal pour luy parler à 
part, et après luy ledit sieur archevesque, ce qui dura 
deux heures, il s’en alla sommairement deliberer avec 
ceux de son conseil. Cela fait, il fit venir lesdits prelats, 
ausquels il demanda leur pouvoir, qu'ils luy presen- 
terent couché en forme d’un arrest, portant que les 
deputez assemblez en la chambre Sainct Loys avoient 
ordonné que messieurs les cardinal de Gondy et ar- 
chevesque de Lyon iroient vers le roy de Navarre pour 
le supplier d'entrer en pacification generale de ce 
royaume, et iroient au duc de Mayenne pour l'induire 
à rechercher ladite pacification, Le Roy leur contre- 

dit ceste qualité de roy de Navarre, et leur dit que, $ il 
n’avoit que ceste qualité, il n’auroit que faire de paci- 
fier Paris et la France, et que toutesfois, sans s’amu- 
ser à ceste formalité, pour le desir qu’il a de voir son 
royaume en repos, il passeroit outre, encores que cela 
fust contre sa dignité. Puis il dit: « Je ne suis point 
dissimulé, je dis rondement et sans feintise ce que j'ay 
sur le cœur. J’aurois tort de vous dire que je ne veux 
point üne paix generale; je la veux, je la desire affin 
de pouvoir eslargir les limites de ce royaume , et des 
moyens que j'en acquerrois soulager mon peuple au 
lieu de le perdre et ruiner. Pour avoir une bataille je 
donnerois un doigt, et pour la paix generalle deux; 
mais ce que vous demandez ne se peut faire. J’ayme 
ma ville de Paris: c’est ma fille aisnée, j'en suis jaloux. 
Je luy veux faire plus de bien, plus de grace et de 
misericorde qu’elle ne m'en demande; mais je veux 
qu’elle m'en sçache gré et à ma clemence, et non au 
duc de Mayenne ny au roy d'Espagne. S'ils luy avoient 
moyenné la paix et la grace que je luy veux faire, elle 
leur devroit ce bien, elle leur en sçauroit gré, elle les 
tiendroit pour liberateurs et non point moy, ce que 
je ne veux pas. D'avantage, ce que vous demandez de 
differer la capitulation et reddition de Paris jusques à 
une paix universelle, qui ne se peut faire qu’après plu- 
sieurs allées et venues, c’est chose trop prejudiciable à 
ma ville de Paris qui ne peut attendre un si long terme. 
IL est desjà mort tant de personnes de faim, que, si elle 
attend encores huit ou dix jours, il en mourra un très- 
grand nombre, qui seroitune estrange pitié. Je suis le 
vray pere de mon peuple. Je ressemble ceste vraye 
mere dans Salomon : j'aimerois quasi mieux n'avoir 


que de l'avoir tout ruiné et dissipé après 

la mort de tant de personnes. Ceux de la ligue ne sont 
pas ainsi ; ils ne craignent point que Paris soit deschiré 
pourveu qu’ils en ayent une partie : aussi sont-ils tous . 
Espagnols ou espagnolisez. Il ne se passe jour que les 


point de Paris 


 faux-bourgs de Paris ne souffrent ruine de la valeur 


de cinquante mil livres par les soldats qui les demo- 
lissent, sans tant de pauvres gens qui meurent. Vous, 
monsieur le cardinal, en devez avoir pitié; ce sont vos 
oueilles, de la moindre goutte du sang desquelles vous. 
serez responsable devant Dieu, et vous aussi, monsieur 
de Lion, qui estes le primat par dessusles autres eves- 
ques : je ne suis pas bon theologien, mais j'en sçay 
assez pour vous dire que Dieu n’entend point que vous 
traictiez ainsi le pauvre peuple qu'il vous a recom- 
mandé, mesmes à l'appetit et pour faire plaisir au roy 
d'Espagne et à Bernardin Mendozze et à M. le le- 
gat. Et comment voulez-vous esperer de me convertir 
à vostre religion, si vous faites si peu de cas du salut 
et de la vie de vos oueilles ? C’est me donner une pau- 
vre preuve de vostre saincteté : j'en serois trop mal 
edifié. » Sur ce M. de Lion s’excusa fort, disant qu’il 
n’estoit point espagnol. Le Roy luy dit : « Je le veux 
croire ainsi, mais il faut que le monstriez par les 
effects. Au surplus je vous monstreray une lettre par 
laquelle le roy d'Espagne mande qu'on luy conserve 
sa ville de Paris, car s’il la perd ses affaires vont.très- 
mal. » 

M. le cardinal, prenant la parole, dit que l’oc- 
casion pour laquelle ils demandoient que le mAé 
fust general avecle duc de Mayenne, estoit par-ce qu ils 
sçavoient bien que Paris estant rendu sans une paix 

generale, il ne seroit point en seureté, parce que tost 
après le roy d'Espagne et le duc de Mayenne l'iroient | 
assieger et le pourroient reprendre; joïnct que, si Paris | 


estoit rendu sans une paix generale, les trois quarts de 
la ville s’en iroient. Sur ce le Roy, jettant les yeux sur 
toute la noblesse, dit : « S’il y vient, luy et tous ses 
alliez, par Dieu nous les battrons bien, et leur mons- 
trerons bien que la noblesse françoise se sçait def- 
fendre. » Puis soudain se corrigea : « J'ay juré contre 
ma‘coustume; mais je vous dis encores que par le Dieu 
vivant nous ne souffrirons point ceste honte.» Sur ce 
la noblesse, avec une acclamation grande, luy dit qu'il 
n’avoit point juré sans cause, et que ce qu'il avoit dit 
| valoit bien un bon jurement. 

Puis il leur dit que si sa ville de Paris se despeu- 
ploit d’aucuns meschans, il la repeupleroït de cent 
mille hommes gens de bien des plus riches, et nulle- 
ment seditieux, et que par tout où il iroit il feroit un 
Paris; qu'il avoit en son armée cinq cents gentils- 
hommes reünis avec luy qui avoient esté de la ligue, 
qu’on sceust d'eux s'ils s’y trouvoient mal, et s'ils se 
repentoient d’estre venus à luy; au surplus, qu’il ne 
pouvoit trouver bon que sadite ville de Paris fust si 
soigneuse du bien du duc dé Mayenne et du roy 
d'Espagne que de se vouloir rendre arbitre de la 
pacification d’entr'eux et luy ; que si c'estoit une re- 
publique de Venise ou une’autre ville franche, cela 
seroit tollerable ; mais qu’une ville sa subjecte se 
vueille mesler d’estre arbitre entre luy et ses ennemis, 
c'est chose qu'il ne peut souffrir. « Au surplus, l’ab- 
surdité est fort grande qu'une ville affamée et pleine 
de necessité entreprenne de persuader la paix au duc 

_ vouloir sortir. » 
Sur ce l’archevesque de Lyon repliqua que ce 
qu'ils vouloient traiter la paix generale estoit pour le 
bien de la France, et afin de la remettre tout en un 
coup en repos. À quoy tout soudain le Roy respondit 
en ceste sorte : « Et vrayement, affin de vous oster, £ 
et à tout le monde, l'opinion qu’on pourroit avoir 
que je vous vueille trop presser, je me viens adviser 
d'un moyen, sans en avoir communiqué à mon con- 
seil, par lequel je vous rendray satisfaits. Vous es- 
perez prompt secours du duc de Mayenne. Je ferai 
un accord avec vous. Dressons des articles et condi- 
tions sous lesquelles vous promettrez vous rendre à 
moy au cas que dans huict jours vous ne serez se- 
courus du duc de Mayenne, et me donnerez ostages. 
Je vous accorde qu’en cas que vous ne soyez secourus 
dans ledict temps, ou que dans le mesme temps ledit 
duc de Mayenne ne soit d'accord avec moy d'une 
pacification generale et des articles d’icelle, de vous 
recevoir, lesdits huict jours passez, sous lesdictes 
conditions ; et au cas que dans lesdits huict jours 
vous soyez secourus par ledit duc de Mayenne, ou 
qu'il se face une paix generale, en ce cas vous serez 
delivrez de ladicte promesse, et vos ostages vous’se- 
ront rendus, pendant lesquels vous pourrez aller voir 
ledit duc de Mayenne. Et voilà tout ce que je vous 
puis accorder : ce que vous representerez à ceux de 

Paris, aflin qu ‘ils cognoissent que je ne leur refuse la 
paix, et que je leur tends les bras ouverts, desirant 
leur salut plus qu 'eux-mesmes. S'ils acceptent ceste 
condition, dans huict jours ils seront en repos. S’ils- 
cuident attendre à capituler quand ils n'auront que 
pour un jour de vivres, je les lairray disner et sou- 
per ce jour là; mais le lendemain ils seront contraints 
se rendre la corde au col : au lieu de la misericorde 
que je-leur offre, j'en osteray la misere, et ils auront 
la corde, car j'y seray contraint pour mon devoir, 
“estant leur roy et leur juge, pour faire pendre quel- 
ques centaines d'eux qui, par leur malice, ont faict 
mourir plusieurs innocens et gens de bien de faim. 
Je suis debteur de ceste justice devant Dieu. Vous 
ferez donc, comme je vous ay dit, entendre cecy à 
mon peuple, et je vous somme et conjure d’ainsi le 
faire en presence de tous ces princes et de toute ceste 
belle et grande noblesse, lesquels, au cas que vous y 
failliez, vous reprocheront tout le temps de leur vie, 
comme encore je feray, vostre infidelité envers vostre 
patrie, si vous avez teu et celé à mes subjects le desir 
que j'ay de leur donner la paix et mettre ce royaume 
en repos. Et, au surplus, quand vous celerez cela à 
mon peuple de Paris, vous n’y gaignerez rien; car 
mes soldats, qui sont aux faux-bourgs et parlent jour 
et nuict aux vostres et à ceux de Paris, le leur feroient 
entendre à vostre confusion. » Sur ce lesdits cardinal 
et archevesque promirent solemnellement faire en- 
tendre tout ce qu'il leur avoit dit au peuple de Paris. 
En ce pourparler on tomba en plusieurs discours : 
les sieges de Gand et de Sancerre furent alleguez , et 
la paix faicte l'an 1585. Surquoy le Roy dit que ceste 

-paix avoit at cause de la ruine de la France et de la 


mort du feu Roy; qu’il failloit qu’à ce coup ledit sieur 
de Lyon fist tout au contraire affin de bien faire, et 
lors qu’il le tiendroit pour homme de bien, autre- 
ment ne le tiendroit pour tel. 

Sur ce ledit sieur archevesque repliqua qu’il n’avoit 
fait ladite paix que pour obeyr au feu Roy, et suivant 
ce qui avoit esté resolu et trouvé bon par tout son 
conseil. À quoy l’un des premiers du conseil du Roy 


luy respondit : « Tant s'en faut que cela soit, qu’au : 


contraire je vous dis lors que tout ce qu’on faisoit en 
ladite paix n’estoit que pour exterminer la maison 
de France, et, sous ce mot d’heretique, priver le plus 
proche parent du REY etysôus ce mot de fauteurs, 
les autres. » 
Le Roy après monstra ausdits sieurs de Gondy et 
de Lyon les lettres qui venoient d’estre surprises que 


Mendozze envoyoit au roy dE’spagne, par lesquelles 


il se plaignoit que trop tost les theologiens avoient 
resolu qu’il estoit licite à ceux de Paris d'envoyer 
vers le Roy (qu’il appelloit le prince de Bearn ) pour 
traicter de pacification, et finissoit sa lettre par ce 
mot : « Dieu sauve Vostre Catholique Majesté, et me 
vueille consoler ! » Et estoit ladite lettre escrite du 
cinquiesme de ce mois d’aoust. 

Cela fait, la conference se finit, et le Roy, après 
avoir un peu parlé separement à l’un et à l'autre, 
monta à cheval pour s’en aller. Les deputez d'autre 
costé s’en retournerent à Paris, où du depuis le Roy 


leur envoya des passeports pour aller trouver le duc 


de Mayenne à Meaux. 
Ceste conference finie, la trefve que l'on avoit faicte 

pour ce jour le fut aussi. Les assiegez se resolurent à 
se deffendre , et le Roy d’assaillir : toutesfois , Suivant 
sa premiere resolution, il fit tenter toutes les voyes. 
de pacification, il en rescrivit mesmes à M. de Ne- 
mours et à madame de Nemours sa mere par le sieur 
d’Andelot, frere du sieur de Chastillon, qui avoit esté 
pris prisonnier par les assiegez, et lequel sortoit quel- 
quefois de la ville au camp du Roy, puis retournoit. 
Ce fut luy qui porta aussi les passeports ausdits sieurs 
cardinal de Gondy et archevesque de Lion pour aller 
trouver M. de Mayenne à Meaux. 

Les royaux ne pouvoient croire que le duc de Parme 
vinst luy-mesme en France au secours de Paris, quel- 
que bruit que ceux de l'union en fissent courir. Leur 
opinion estoit fondée sur plusieurs considerations d'Es- 
tat, entr'autres qu'il n’y pouvoit venir assez fort pour 
hazaïder une bataille sans laisser la Flandre comme 
en proye aux gens des estats des Provinces Unies, et 
que le conseil d'Espagne n’approuveroit pas de laisser 
le certain pour l’incertain. 

Depuis la fin du mois de juin , que le Roy avoit esté 
avec une belle troupe de cavalerie vers la Picardie, 
et fait une traicte de dix-sept lieues, pensant y ren- 
contrer le duc de Mayenne, qui se renferma dans Laon, 
on creut aussi que l'union ne recevroit pas grandes 
forces des Pays-Bas, et qu’il n’y avoit que le regiment 
de lansquenets du comte de Colalte, le regiment d’Ita- 
liens de Capizzuca, avec trois cents chevaux de Va- 
lons, destinez pour leur secours; mais il en advint au- 
trement. Aussi le ducde Mayenne ayant receu secours 
de la cavalerie de Lorraine conduite par le comte de 
Ghaligny, et s’estant joinct avec luy le duc d'Aumale, 


Balagny, Ene Sainct Paul et aütres seistieuss ; 
ils Echeniimierent vers Meaux à la faveur des villes 
qui tenoient pour l'union, pour R y attendre le duc 
de Parme. : 


Or, suyvant lé sauf-conduit du Roy, lesdits sieurs 


cardinal de Gondy et archevesque de Lyon furent 
trouver ledit duc à Meaux, lequel, ayant receu advis 
que le duc de Parme estoit sur la frontiere de France, 
et qu'il le joindroit au plustard dans six jours avec dix 
mille hommes de pied et trois mille chevaux, dit d’un 
costé ausdits sieurs cardinal et archeresqée qu'il ne 
desiroit rien tant que la paix, qu’ils s’en retournassent 
à Paris pour cest effect, et le fissent entendre au Roy 
afin de traicter des moyens d’y parvenir; et de l’autre 
il envoya une lettre au duc de Nemours par un sien 
secretaire qui passoit à la suitte desdits sieurs cardinal 
et archevesque, auquel il mandoit qu’il ne prinst au- 
cune alarme de ce traicté de paix, et qu'il n’en feroit 
point, mais qu'il asseurast seulement leurs partisans 
d’un bref secours, et que le duc de Parme seroit à 
Meaux dans quatre jours. Ceste lettre fut descouverte; 
et M. le cardinal de Gondy, ayant recognu qu'il ne 
pouvoit rien reüssir de bon en cest affaire, se retira en 
sa maison à Noësy. L’archevesque de Lyon, suivant sa 
coustume, amusa Les royaux d’esperance de paix, et, 
estant allé et retourné de Meaux en l’armée du Roy, 
rapporta pour la derniere fois qu'il estoit trop tard de 
parler d'accord, et que le duc de Mayenne ne pouvoit 
rien faire ny traicter sans l'intention du duc de Parme 
qu’on attendoit à Meaux. 

M. le duc de Nevers, qui avoit demeuré comme 

neutre depuis la mort du feu roy Henry nr, s’estant de- 
claré royal, vint trouver Sa Majesté en ce mesme 
temps avec. de belles troupes. Il soustint au conseil 
_que c’estoit une faute signalée d’avoir laissé entrer un 
tel ennemy que le duc de Parme jusques au cœur du 
. royaume sans l'en avoir empesché sur la frontiere. 
D’autres disoient que c’estoit le moyen d’avoir une ba- 
taille de laquelle ils esperoient remporter la victoire, 
et par ce moyen que l’on termineroit en un seul coup 
toute ceste guerre; mais ceux-là ne sçavoient pas bien 
le dessein de l'Espagnol, ny ses finesses accoustumées. 
Le lendemain que le duc de Parme fut arrivé à 
Meaux, l'union publioit par tout qu'ils donneroient 
bataille, car ce duc avoit amené avec luy plusieurs 
princes et seigneurs espagnols, italiens et flamans, en- 
tr'autres les princes d’Ascoli, de Chasteau Beltran et 
de Chimay, les comtes de Barlemont et d'Aremberg, 
le marquis de Renty, le sieur de La Mothe, gouver- 
neur de Graveline, maistre de camp general et de 
l'artillerie, le sieur Jean Baptiste Taxis, don Alonze 
Ydiaques, Pierre Gaëtan, maistre de camp du regi- 
ment des Neapolitains, don Antonio Zagninga, maistre 
de camp du regiment des Espagnols qui s’estoient mu- 
tinez en Flandres, ainsi que nous avons dit au com- 
mencement de ceste année, lesquels on avoit appaisez 
depuis avec de l'argent, et plusieurs autres capitaines. 
Peu de jours après l’arrivée du duc de Parme à 
Meaux, l'armée de l’union commença à cheminer 
droict vers Paris, et vint loger à Claye et au chasteau 
de Fresnes. Le Roy, qui s’attendoit à la bataille, partit 
du village de Chaliot près Paris, et assigna le rendez- 
vous de toute son armée à la plaine de Bondy, qui est 

. à la teste de la forest de Livry, sur le droict chemin : 


de son ennemy, et pour estre preparé pour luy aller 
au devant, s’il prenoit le chemin des costez pour eviter 
le passage de ladicte forest; ayant ce mesme jour Sa 
Majesté retiré l’iffanterie qui estoit aux faux-bourgs 


“ de Paris pour se trouver à la bataille. Son armée de- 


meura tout ce jour et le lendemain en ladite plaine 
de Bondy en bataille, sans descouvrir celle de l'union; 
ce que voyant Sa Majesté, il se resolut de les appro- 
cher de plus près, et de prendre le logis de Chelles; 
pour ce faire, il y envoya le seigneur de Laverdin, 
l'un de ses mareschaux de camp, et le seigneur de 
Chastillon, lesquels, y arrivans sur le soir, trouvérent 
les mareschaux et fourriers de l’union qui commen: 
çoient à y faire leurs logis, d’où ils les dechasserent ; 
et y estant peu après Sa Majesté arrivé, et descouvert 
quelques sept ou huict cents chevaux de ses ennemis 
où estoient les deux chefs, il leur fit une charge avec 
beaucoup moindre nombre, et les remena jusques 
dans leurs logis. 

Lelendemain samedy, premier de septembre, le Roy 
se tint pour tout asseuré d’avoir la bataille ; il donna le 
rendez-vous à toute son armée à une place de bataille 
au-dessus de Chelles, qui estoit une plaine qui a der- 
riere deux costes à la teste d’un petit bois separé d’un 
ruisseau , et dans ledit bois un chasteau nommé Brou, 
et par delà est un marais separé d’un peu de plaine 
qui est entre ledit chasteau et ledit marais par un 
autre petit ruisseau, qui estoit le logis qu’avoit pris 
l'union. L'armée royale se trouva toute rangée en, ba- 
taille sur les onze heures. Le duc de Parme aigna 
un costau pour la recognoistre, et, l’ay2”;t veuë, il se 


118 [1590] cuHronoLocis NOVENAIRE 
trouva estonné, et se retourna vers le duc de Mayenne, ; 
luy disant : « Ce n’est pas là ceste armée de dix mil 
hommes que vous me disiez, car j'en voy là compa- 
roistre plus de vingt-cinq mille, et en bonne ordon- 
nance. » Cest estonnement ne luy a pas deu estre re- 
proché pour faute, car il y avoit dequoy s’estonner, 
et se peut dire veritablement que c'estoit la plus belle 
armée qui se soit veuë de long temps en France. Il s’y 
trouva dix-huict mille hommes de pied, dont il y en 
pouvoit avoir six mille estrangers, et bien cinq à six 
mille chevaux, entre lesquels il y avoit près de quatre 
mille gentils-hommes françois, et des meilleures mai- 
sons de la France : il y avoit six princes, deux mares- 
chaux de France, et plusieurs seigneurs et capitaines. 
Il se pouvoit dire qu’ez deux armées il y avoit plus de 
chefs d’armées qu’il n'y en avoit en tout le reste de 
la chrestienté. Le duc de Parme, au lieu de venir au 
combat, vid bien qu’il failloit user de ruse et non de 
force , tellement qu'ayant faict changer d’armes à tous 
les siens, et au lieu de lances leur ayant mis des pio- 
ches en la main, ils ne firent toute la nuict que se re- 
trancher dans ledit marais, où tant la cavalerie que 
l'infanterie logea toute au picquet. 

Dès l’aprèsdinée du samedy, le Roy leur fit quitter 
le ruisseau, le bois et la maison qui est dans le bois, 
et se retirerent tous dans ledit marais; et dès lors, au 
lieu de bataille, ledit duc de Parme ne pensa plus qu’à 
se retrancher et forlifier, comme il fit très-fortement. 

Sa Majesté, la nuict venuë, se vint loger au village 
de Chelles, et continua tous ES jours suivans par tous 
les moyens qu’il put pour attirer son ennemy au com- 
bat, faisant attaquer incessamment des escarmouches, 

où il en demeuroit tousjours quelques-uns d’une part 
et d'autre; mais pour tout cela il n’y eut ordre de les 
fure venir au combat , confessans publiquement que 
la fantasie de la bataille leur estoit passée dez l'après- 


disnée du samedy, le duc de Parme ayant dit à plu- 


— sieurs : «Je n’ay charge du Roy mon maistre que de 


secourir Paris. » | 

Les historiens espagnols disent qu’il fit response à 
un heraut du Roy qui le desfioit et luy offroit la ba- 
taille : «Dites à votre maïistre que jesuis venu en France, 
par le commandement du Roy mon maistre, pour 
mettre fin et extirper les heresies de ce royaume, ce 
que j'espere faire, avec la grace de Dieu, devant que 
d'en sortir : et si je trouve le chemin plus court pour y 
parvenir en luy donnant bataille, je la luÿ donneray, 
et le contraindray de la recevoir, ou feray ce qu'il 
me semblera pour le mieux.» Quand le duc auroit 
faict ceste responce, et en mesmes termes, la suitte de 
ceste histoire monstrera qu’à toutes les deux fois 
qu'il est venu en France il a esté contraint d’en sor- 
tir, et luy et ses armées, poursuivy l’espée dans les 
reins jusques en Flandres: ce qui monstre quecela 
n’estoit qu’une rodomontade espagnole. Plusieurs ont 
comparé ce duc à Ulisses pour les ruses de guerre 
dont il est venu à bout; mais toutes ces ruses n’ont 
servy que d'empescher pour quelque temps les heu- 


_reuses victoires du Roy. 


Les armées ayant donc demeuré sept jours à la 
veuë l’une de l’autre en bataille, les ducs resolurent 
d'attaquer la petite ville de Lagny, qui leur estoit 
proche de demie lieuë derriere eux, ét, ayant fait un 
pont à batteaux joignant quasi ladite ville, le sep- 

tiesme dudit mois, à la pointe du jour, ils y passerent 


la plus-part de leur infanterie, et, la faisant battre de 


neuf pieces, la riviere entre-deux , la bresche fut plus- 


tost faite que le Roy n’en fut adverty , par ce que le 
. vent estoit tellement tourné , et le brouillard si grand 
et espais, que les coups de canon ne s’'entendoient 


pas. Il y avoit cinq cents hommes dedans avec le sieur. 


de La Fin qui y commandoit , lequel n'ayant peu 


estre secouru assez à temps, après s’estre valeureuse-. 


ment deffendu , il fut emporté par un assaut que les 
ducs firent donner par dessus un pont de batteaux, si 
furieusement qu'ils emporterent et .tuérent tout ce 
qui se trouva dedans les armes au poing. Le sieur de 
La Fin estant blessé fut pris prisonnier avec quelques 
autres gentils-hommes. Ceste place, aussi tost prise, 
fut aussi tost demantelée ; et quoy qu’il y a mille vil- 
lages en France qui se peuvent mieux defendre, si 
est-ce que ledit sieur de La Fin et ses soldats vendirent 
leur sang assez cherement, car il y mourut autant des 
victorieux que des vaincus. 

Le Roy, estimant. que ceste prise leur auroit peut 
estre enflé le courage, les attaqua encores le lende- 
main plus qu'auparavant ; mais ils s’en picquerent en- 
cores moins. En fin, ayant consideré que la plus-part 
de sa noblesse, qui estoit accouruë sans equipage 
sous le bruit de labataïlle, cognoissant que l’esperance 
en estoit perduë, pressoient de se retirer , il estima 
qu’il estoit temps de penser à faire la guerre d’autre 
mode avec ses ennemis, puis qu'il ne les avoit pu 
attirer à un grand combat, dont ils avoient fait cog- 
noistre qu'ils n’en vouloient point taster : toutes- 
fois, avant qued’entrer en ceste deliberation, il voulut 

premiere, il se resolut de vouloir faire un effort à 
Paris, et, pour ceste occasion, il fit partir le sieur de 
Chastillon dudit Chelles avec une bonne troupe d'in- 
fanterie, et luy avec quelque noblesse le suivit inconti- 
nent après, pour se rendre tous au point du jour aux 
portés de Paris du costé de l'Université, et y donner 
une escalade en certains endroicts qui avoient esté 
remarquer, affin de se saisir de l’abbaye Saincte Gene- 
viefve et s’y fortifier. La seconde fut qu'il fit partir 
son armée de Chelles pour retourner en la plaine de 
Bondy: ce qu'il faisoit affin que les ducs de Mayenne 
et de Parme, sçachans qu’il auroit donné dans Paris, 
sortiroient de leur marais, tant pour secourir Paris 
que pour se mettre à la suitte de l’armée, et que ce 
seroit une occasion de combattre. Mais ces deux des- 
seins ne reüssirent point, car, ainsi que les royaux ar- 
rivoient dans le faux-bourg SainctJacques sur les unze 
heures du soir, ils furent entendus, ce qui donna l’'a- 
larme à toute la ville : toutesfois, estans demeurezlong 
temps sans faire bruit, l'alarme s’appaisa, et les Pari- 
siens presumerent que ce n’estoit rien. Or les jesuistes, 
qui avoient leur college vers ce quartier là, furent les 
premiers en armes sur la muraille, où ils demeurerent 
toutela nuict en garde, quoy que les bourgeois s’en 
fussent retournez en leurs maisons. Sur les quatre 
heures du matin, les royaux, estimans estre temps 
d’executer leur entreprise, descendirent tout douce- 
ment dans le fossé entre la porte de Sainct Jacques 
et celle de Sainct Marcel, et planterent sept ou huict 
eschelles. Les jesuistes, qui n’ayoient bougé de là en 
garde, entendans quelque bruit, donnerent l'alarme 

tenter encores deux occasions de les y faire venir. La 


si chaudement, que les corps de ee voisins ac 
rurent vers eux. Cependant trois royaux monterent 
avec leurs eschelles sur la muraille, mais ils furent 
incontinent tuez et renversez dans les fossez à coups 
d'halehardes et de pertuisanes par les jesuistes et par 
quelques habitans qui estoient accourus à leur se- 
cours. Les royaux, voyans l'alarme estre si grande, se 
retirerent , et laisserent plusieurs de leurs eschelles 
dans le fossé. Ainsi ceste entreprise fut descouverte, 
et ne servit de rien, non plus que le deslogement de 
l'armée ; car les ducs pour cela ne deslogerent de leur 
marais, craignans tousjours quelque faulse amorce 
pour les attirer au combat, où ils avoient resolu de 
ne venir point. C’est pourquoy le Roy estant revenu 
en son armée dans la plaine de Bondy où elle avoit 
esté tout le long du jour, attendant si les ducs appro- 
cheroient , n'ayant aucunes nouvelles de leur deslo- 
gement, il resolut de venir loger ce mesme jour à 
Gonnesse. 

Sa Majesté le lendemain y ayant assemblé tous les 
princes , officiers de la couronne et autres grands capi- 
taines qui se trouverent près de luy, et ayant ample- 
ment esté discouru et traicté que la resolution des ducs 
de Mayenne et de Parme estoit assez manifeste et de- 
clarée de ne vouloir point combattre, que de les y 
penser forcer avec le temps, se logeant tousjours près 
d'eux, qu’en cela ils auroient advantage, estant leur 
armée fresche et sur la solde, composée d’estran- 
gers qui ne se desbandoient point, au contraire de 
celle de Sa Majesté qui estoit pour la pluspart desjà 
harassée, et ne recevoit point de payement, il fut 
advisé que puis que l'Espagnol ne vouloit faire la 


 …: mode de Fr: nçois, qu’il estoit expedient 
de la faire à la sienne, et qu’il les failloit faire com- 

battre et destruire par la necessité de vivres et au- 
tres incommoditez qui ne faulsent point compagnie 
_ aux armées qui font l'exercice qu'il faudroit que la 
sienne fist ; que l’on pourvoiroit, aux villes royales sur 
la riviere de Seine, de vivres et de fortes garnisons , 
affin de tousjours tenir Paris autant assiegé que par 
la presence d’une armée ; que l’on licentieroit une 
partie de l’armée, et en feroit on seulement une me- 
diocre, aflin que si les ducs attaquoient quelque place 
d'importance, le Roy pust estre aussi tost sur leurs 
bras; que l'on renvoyeroit les forces dans les pro- 
vinces dont elles estoient parties, ce qui seroit gran- 
dement consoler lesdites provinces; aussi qu’en y fai- 
sant refraischir lesdites troupes, c’estoit leur donner 
moyen d'y acquerir quelque chose ; et mesmes, adve- 
nant que l'Espagnol, ou autres forces estrangeres , 
voulussent par cy après entrer en France, que lesdites 
troupes, ainsi refraischies en chasque province, se 
pourroient reünir incontinent auprès du Roy , lequel 
par ce moyen se trouveroit avoir tousjours plus de 
forces que ses ennemis, qui seroit le moyen de les 
contraindre de faire encor pis que de se retrancher 
dans un marais. Voilà ce que les royaux resolurent au 
conseil à Gonnesse. 

Suyvant ceste resolution, le Roy, voyant que quel- 
ques-uns de la noblesse mesmes, usans d'impatience, 
s’estoient d'eux mesmes lieenciez de se retirer aux pro- 
vinces d’où ils estoient, fit passer son armée au delà 
de la riviere d’Oyse, après avoir laissé M. de Laver- 
din dans Sainct Denis pour defféndre ceste place en 

cas d’un siege. Ce seigneur usa d’une grande diligence 
à y faire be les reparations qui y estoient neces- 
saires, et à mettre un ordre au grand desordre qu il y 
avoit Je ceste ville à cause des maladies. 

* Le Roy envoya aussi en mesme temps de bonnes et 
fortes garnisons ez villes de Melun, Corbeil, Senlis, 
Meulan et Mante, et retint avec luy une armée me- 
diocre que conduisoit le mareschal de Biron, avec la- 
quelle il reprit Clermont en Beauvoisis, et quelques 
autres places en ce quartier là. Il renvoya aussi M. le 
prince de Conty en Touraine, Anjou et le Maine, 
M. de Montpensier en Normandie, M. de Longueville 
en Picardie, M. de Nevers en Champagne; et le ma- 
reschal d’Aumont en Bourgongne, chacun avec des 
forces suflisantes pour tenir la campagne en toutes ces 
provinces là. 

D'autre costé les ducs de Mayenne et ide Parme, 
estans venus à bout de leurs desseins par leur tempori- 
sement dans le marais où ils estoient campez, desga- 
gerent Paris sans perdre un homme, et arracherent 
des mains du Roy ceste ville, qui dans quatre jours au 
plus-tard se fust renduë à luy par l’extreme famine 
qui estoit dedans. Aussi-tost que le Roy eut retiré son 
infanterie des faux-bourgs de Paris du costé de l’Uni- 
versité, qui fut le trentiesme d’aoust, le capitaine 
Jacques, ferrarois, qui commandoit dans Dourdan 
pour l'union, fut le premier qui le lendemain matin 
amena à Paris, par la porte Sainct Jacques, une grande 
quantité de vivres. Quatre jours après il y arriva encor 
mille charrettes plaines de bled qui furent amenées 
de devers Chartres; bref, du costé de l’Université ils 
receurent beaucoup de vivres de plusieurs endroits : 

ce qu'ils eurent en ce commencement à assez bon mar- 
ché, et qui fut cause, ainsi que plusieurs ont escrit, 
que lesdits sieurs ducs, ayant eu advis de ce renvitail- 
lement, se retrancherent dans le susdit marais, bat- 
tirent et prirent Lagny afin de tirer commodité de 

-vivres de la Brie pour leur armée , et firent si bien, 
que, sans se bouger d’un lieu, ils furent cause de la 
dissipation de l’armée royale. Voyons si leur armée 
aussi demeura long temps sur pied. 

Aussi-tost que les ducs eurent sceu que le Roy et 
son armée tiroient vers Beaumont, ils sortirent de leur 
marais, et, au lieu de poursuivre les royaux, ils tour- 
nerent à gauche, passerent la Marne, rendirent libres 
les pontsde Sainct Maur et de Charenton, et firent loger 
leur armée en Brie. Plusieurs petites places se rendi- 
rent de leurparty incontinent, comme Provins, Crecy 
et autres, puis en un coup toute ceste grande armée se 
tourna, le 24 septembre, droict à Corbeil, distant de 
sept lieuës de Paris, la divisant en deux, deçà et delà 
la riviere. Ceste ville est du costé du Gastinois en un 
angle que faict la riviere d'Estampes entrant dans la 
Seine ; elle est commandée de deux colines comme de 
deux cavaliers d’où on peut battre les maisons enruine. 
Aux approches le marquis de Renty fut blessé, dont du 
depuis il mourut. Ge siege fut plus long que les ducs 
ne l’avoient imaginé; car le sieur de Rigaud, avec son 


regiment que le Roy y avoit envoyé dedans, arresta l'ar- 
mée desdits ducs cinqsemaines durant, quelquesomma- 
tion et quelque belle composition que l’on luy offrist. 

Ainsi que l’on commençoit à battre ceste ville, le 
legat Caëtan , accompagné de plusieurs des principaux 
de Paris, s’y achemina le 25 de ce mois, au devant 

duquel alla ledit duc de Mayenne, et puis. celuy d 
Parme, lesquels luy firent de grands honneurs à leur 
rencontre. Pour s’en retourner en Italie, il prit excuse 
sur la mort du pape Sixte v, et sur l’eslection d’un 
nouveau pape; mais en effect, c'estoit pour ne tomber 
plus aux fatigues qu’il avoit euës depuis qu’il. estoit 
venu en France, où il ne fit rien de tout ce qu'il 
s'estoit proposé, et fut peu heureux en son voyage. 
Dez son entrée il perdit tout son bagage en venant de 
Lion à Paris; arrivé à Sens, le plancher de la grand 
sale de l’archevesché où il estoit logé tomba; il de- 
meura quatre mois assiegé dans Paris, avec une infi- 
nité d'incommoditez; bref, toute sa legation ne fut 
que confusion. Les catholiques royäux en leurs escrits 
disoient de luy qu’il estoit venu en France pour di- 
viser la France, vendre la noblesse, et esteindre en 
la France la France, et abolir la maison royale; qu'il 
s’estoit conjoinct avec ceux du milieu desquels estoit 
sorty le parricide meurtrier du feu Roy, afin de les 
encourager en leur rebellion, ruyner le Roy, et 
mettre en proye tous les gens de bien. Aussi ils ne le 
nommerent jamais legat, et l’appelloient seulement 
cardinal. Deux jours après son arrivée, il partit de 
devant Corbeil, et fut conduit jusqu’en Lorraine par 
le comte de Chaligny et par le sieur de Sainct Paul, 
avec nombre de gens de guerre, car il craignoit mer- 
veilleusement les royaux, et avoit sceu que M. de 
Nevers estoit à Chasteau - Tierry avec force troupes: 
mais il passa sans destourbier; et quoy qu'il reçust 
advis de la creation du pape Urbain vir, il ne laissa 
de passer oultre, et s'en retourna par leËpays des 
Suisses en Italie. 


ont le eee 
Paris, s estoient se ardent et violents avec leurs: 
predicateurs, pour empescher que l’on ne traictast 
d'aucune _ paix avec le Roy. Ils se faisoient appeller 
catholiques zelez, et portoient toute leur affection et 


-__tous leurs vœux à l'Espagnol. Les principaux de ceste 


faction estoient du conseil general de l'union que le 
duc de Mayenne avoit licentié, ainsi que nous.avons 
dit, lequel conseil ils desiroient estre restably, et pen- 
soient que le duc de Mayenne le leur devoit accorder, 
tant à cause de ce qu’ils avoient faict au siege de Paris, 
que pour ce que l'Espagnol avoit esté le principal s se- 
cours dudit duc. Ils deputerent donc quelques-uns 
d’entr’eux pour aller vers luy au camp de Corbeil, 
affin de luy presenter quelques memoires pour à l'ad- 
venir maintenir mieux leur party, la substance desquels 
estoit : 


I. Qu'il plust au duc de Mayenne se resouldre de 
faire la guerre ouverte, sans esperance d'accord ny 
paction aucune avec leur ennemy commun (ainsi ap- 
pelloient-ils le Roy). | 

IT. Que si ledit duc de Mayenne ne se séntoit assez 
fort de Iuy mesime , tant pour le peu d’assistance de la 
noblesse françoise, que pour les necessitez du peuple 
qui estoit fort atenué, qu'il luy plust cercher et re- 
souldre promptement ayde et secours des potentats 
catholiques, et specialement du Pape et du roy d'Es- 
pâgne;, qui estoit le plus proche et prompt secours, 
desquels le legat et l'ambassadeur estoient au camp 
prez de la personne dudit sieur duc, avec lesquels il 
pouvoit promptement et facilement composer et faire 

comme celuy qui est au peril de sa vie en l’eau, lequel 
tend la main au premier qui se presente pour le 
sauver, ne se souciant de quelle main il soit pris 
pourveu qu’il se sauve :-ainsi qu’il failloit que ledict 
sieur duc en fist de mesme, sans craindre la difficulté 
de l'obligation qu'il feroit au potentat catholique qui 
léur donneroit secours. 

III. Que ledit sieur duc considerast les actions de 
son conseil, et en changeast ceux qui avoient usé de 
propos d'accord avec le Roy, en ostast aussi ceux qui 


luy demandoient incessamment des recompenses, 


ceux qui luy conseilloient de n’entendre les plaintes 
du peuple catholique (un des Seize) comme chose im- 
portune et sans raison, ceux qui ne tendoient à autre 
chose qu’à restablir l’Estat aux despens de la religion, 
ceux qui s’estoient approchez de luy en intention de 
sauver leurs biens, et qui n’estoient parus auprès de 
luy (1) que depuis la mort de messieurs ses freres, 
servans auparavant de conseil au feu Roy contre leur 
party; de toutes lesquelles qualitez ils soustenoient 
que la pluspart de son conseil estoit composé, ainsi 
qu'ils luy feroient cognoistre s’il vouloit. 


IV. Que pource qu’aucuns des cours souveraines, 


et principalement de la justice, se’ ressentoient des 
desarmements et emprisonnements que l’on avoit faits 
de leurs personnes contre ceux qui les avoient de- 
sarmez et emprisonnez, ce qui engendroit une juste 
desfiance entr’eux et les catholiques de Paris, de sorte 
que ceux-là exerçans leurs charges, et vivans en ap- 
petit de vengeance contre ceux-cy, c’estoit entretenir 


(&) Quin’estoient parus auprès de luy. Application à Villeroy, qui avoit 
cteministre de Henri 1, et qui donnoit beaucoup d’ombrage aux Seize. 

tds Es uns et es Des; pour à quoy re- 
medier ils supplioient premierement ledit sieur duc 
de faire publier un edict d'adveu desdits emprison- 
nements et desarmements, sans qu'il en fust faict à. 
 l'advenir aucune recherche par qui que ce fust ; secon- 
— dement, qu’il fist establir une chambre de personnes 
esleues et choisies pour cognoistre indifferemment et 
juger souverainement de tous ceux qui contrevien= 
droient à l’union des catholiques, et de toutes les causes 
des catholiques (un de la faction des Seize) qui ont faict 
lesdits desarmements et emprisonnements. 

V. Qu'il plust audit sieur duc mander au conseil 
general de l'union de reprendre leurs seances et y 
continuer, comme chose necessaire pour la continua- 
tion de l’union des catholiques, estant le seul et unique 
corps souverain de tout leur party, et sous l’authorilé 
duquel il avoit esté fondé, en attendant l’assemblée des 
trois estats du royaume ; la discontinuation duquel 
corps leur avoit grandement prejudicié, pource que 
tout leur party s'estoit desmembré faute de la subs- 
tance de ce corps, auquel seul toutes les provinces et 
villes de l’union des catholiques avoient promis obeys- 
sance : si bien que, si ce corps venoit à defaillir, la 
des-union s’ensuivroit si grande, que tout leur party 
seroit entierement ruiné. Pour à quoy obvier, disoient- 
ils, il estoit très-necessaire que ce corps reprinst son 
authorité, et exerçast ses fonctions le plustost qu’il 
seroit possible. 


Pour porter ces memoires au duc de Mayenne, les 
Seize deputerent le docteur Boucher, F, Bernard, 
feuillan, Le Gresle, Crucé, Borderel, et quelques 

autres d'entreux. Arrivez à Choisy, où estoit logé 


ledit sieur duc, ils allerent luy donner le bonsoir. 
Ledit Boucher porta la parole pour tous, et presenta 
les memoires susdits. Le duc les receut avec promesse 
d'y pourveoir; mais, aussi-tost qu'ils furent partis, le 
conseil que le duc avoit estably près de luy, ainsi que 
nous avons dit, s'assembla, où se trouverent les presi- 
dents Le Maistre, Velus ét d'Orcey, les sieurs de 
Rosne, de Vitry et de Videville. L’intention des Seize 
fut incontinent descouverte, et cognut-on qu'ils ne 
tendoient qu’à la ruine de la monarchie françoise, 
qu'ils n’estoient que gens turbulents, lesquels vou- 
loient reduire l'Estat de France en une republique 
en laquelle ils se promettoient de faire les souverains, 
et ruyner par ce moyen la noblesse. L'autheur du 
livre du Manant et du Maheustre dit que plusieurs 
du conseil du duc dirent qu’il failloit faire des tor- 
chons de leurs memoires sans leur rien respondre ; 
d’autres proposerent qu'il failloit mettre en pieces, 
tant les memoires que ceux qui les avoient apportez: 
l'original toutesfois en fut monstré à l’archevesque de 
Lyon et à d’autres du conseil dudit sieur duc, tous 
lesquels s’en mocquerent. Ainsi les deputez des Seize, 
après avoir esté huict jours à Choisy, s'en retournerent 


à vuide et mocquez, quoy que Rossieux, l’un des : 


quatre secretaires du duc, leur portast de l’affection. 
Ces deputez pensoient aussi, comme deputez du con- 
seil des Seize, saluër le duc de Parme, et vouloient 
contrefaire les ambassadeurs d’une republique libre 
d'Allemagne ou d'Italie; mais le duc de Mayenne, 
ayant descouvert leur intention, leur fit defendre d'y 
aller; ce que le duc ne faisoit sans grande prudence, 


L'hbEs- 5 … 


yoit bien que si ces sn avoient communi- 
cation ou ee à part avec l'Espagnol, que cela 
apporteroit la ruine des François, et principallement 
de la noblesse. Nonobstant, le docteur Boucher, sous 
ombre d’aller voir Sega, evesque de Plaisance, qui 
- depuis fut legat en France, ainsi que nous dirons, ne 
laissa d'aller au logis du duc de Parme, dont le duc de 
Mayenne adverty le fit appeller, et re en tint de 
rudes propos ; mais, comme ce docteur estoit un des 
principaux pivots de la faction des Seize, il ne tint 
beaucoup de compte des paroles du duc, et trouva 
depuis d’autres moyens de communiquer seurement 
et secrettement avec l'Espagnol, ainsi que nous dirons 
cy-après, taschant , avec ceux de sa faction, d’oster le 
duc de sa charge de lieutenant pour porter la domi- 
nation de la France entre les mains des Espagnols. 
Les Seize donc cognurent lors que ce que ledit duc 
avoit licencié pour un temps le conseil general de 
l'union estoit en effect une vraye cassation d'iceluy, 
et que ledit sieur duc, avec le conseil qu'il avoit 
estably près sa personne, vouloit tenir toute l’autho- 
rité et souveraineté à sa volonté. Contraints donc de 
ceder pour ce coup, et de se retirer à Paris, ils ne 
laisserent encores de poursuivre leurs desseins, ainsi 
que nous dirons, ce qui fut la cause des divisions et 
de la ruine de leur party. 

Retournons au siege de Corbeil où les ducs de 
Mayenne et de Parme, ayans trouvé plus de dificulté 
qu'ils n’avoient pensé pour prendre ceste place, à 
cause qu’il leur fallut plusieurs fois changer leurs 
batteries pour les retranchemens dont useérent les 
assiegez, resolurent d’y faire nn effort general. Après 
9: 


à 


132 soon CHRONOLOGIE NOVENAIRE FR 


qu'ils eurent faict faire un cavalier qui commandoit 
‘fort à l'endroit où dez le commencement ils avoient 
‘dressé leur batterie, et faict emplir une maison plaine 
de terre dans le faux-bourg au delà du pont du costé 
de la Brie, sur laquelle ils mirent quatre canons 
qui battoient en courtine, puis deux coulevrines qui 
battoient d’une colline dans la ville, et d’autres pieces 
en d’autres endroicts, ils firent recommencer la bat- 
terie si furieusement , que, quelque resistance que s’es- 
forçassent de faire les assiegez, les Espagnols les em- 
porterent par un assaut, et tuërent tout ce qu'ils trou- 
verent dedans ceste place, entr'autres le sieur de Ri- 
gaud, auquel du depuis les gentils esprits françois 
firent plusieurs epitaphes en sa loüange, pour avoir 
arresté en une si petite et mauvaise place cinq se- 
maines durant une telle armée. 

Ceste prise ne se fit pas sans que plusieurs Espa- 
gnols et Italiens n’y laissassent la vie, entr’autres At- 
tila Tissin et le proveditor Tassis. Mais ce fut une 
chose deplorable de voir la cruauté et les violements 
des femmes et des filles que firent les Espagnols; 
lerrs propres historiens disent : Quivi fu il sacco nota- 
bile più tosto per la molt avarizia e crudeltà de’ sol- 
dati, che per la ricchezza di esso, et a gran fatica dalia 
loro libidine fu salvata una sorella di M. d’Aron, 
maestro di campo della lega; il che dava ampia 
materia, & nimici di biasmar gli Spagnuoli, ricifa- 
ciendo loro queste, e molt’altre sceleratezze, etc. (). 


(x) Ce qu'il y eut de plus horrible au sac de .cette ville fut que les 
soldats se montrérent encore plus altérés de sang qu’avides de ri- 
‘chesses, et on eut la plus grande peine à soustraire à leur brutalité la 

sœur de M. d'Aron, mestre de camp de la ligue : ce qui donna ample- 

Après la prise de Corbeil, le duc de Parme, > Voyant 
qu’il ne pouvoit faire aucun effort aux TR les- 
quelles tenoient encores Paris comme assiegé, et que 
son armée se diminuoit, que l’ hyver s’approchoit, que 
le prince Maurice avoit taillé plus de besongne ez 
Pays-Bas que ledit duc n’eust sceu en desmesler d’un 
an, il resolut de s’en retourner en Flandres, et avant 
son partement de donner ordre le mieux qu'il pour- 
roit, affin que les partisans de l'union eussent moyen 
de resister aux royaux. Ce ne fut toutesfois, ainsi que 
plusieurs ont escrit, sans semondre le duc de Mayenne 
et ceux qui avoient traicté avec luy en Flandres de 
faire paroistre quelques effects de leurs promesses, et 
de rendre quelques fruicts à son maistre le roy d'Es- 
pagne de toute ceste grande despence qu’il avoit 
faicte pour les secourir; mais eux, ne pouvans plus 
desguiser leur foiblesse, la luy firent entendre ouver- 
tement, et luy monstrerent que toute la puissance des 
grandes villes de leur party estoit tombée entre les 
mains du peuple. Ce duc recognut lors avec l’ambas- 
sadeur Mendozze que Le Roy son maistre ne recevroit 
d'eux aucune utilité evidente que premierement «il 
n’eust mis le pied sur la gorge à tous les partisans de 
la ligue et à toutes les capitalles villes du royaume, 
et que d'oresnavant il ne leur failloit fournir de se. 
cours que pour resister tellement quellement aux 
royaux, affin qu’en se consumant en guerres civiles, 
et s'entretenans en leurs partialitez, ils ne rentrassent 
en leur bon sens et ne recognussent le Roy; mais que 
s’il advenoit qu’ils fussent contraints une autre fois de 


sujet aux ennemis des Espagnols de leur reprocher leur cruauté et 


beaucoup d’autres excés, etc. 

demander secours au roy d'Espagne leur maisire, 
qu’alors on ne leur en donneroit point qu'auparavant 
ils n’eussent livré des places et accordé de recevoir 
l'infante d'Espagne pour royne. En attendant que cela 
reüssiroit, Mendozze prit la charge de faire practi- 
quer des partisans en chasque ville pour le Roy son 
maistre, et de plus' en plus entretenir à cest effect la 
faction des Seize dans Paris, la confrairie du Cordon 
dans Orleans, et de mesmes aux autres villes, en con- 


tinuant ou augmentant les pensions d’aucuns prees= 
teurs et des factieux. 


Pour l’execution de ces desseins, après que le due, 


de Parme eut envoyé le seigneur Mario Farnese à 
Paris faire les compliments aux princesses qui y es- 
toient, il fit partir, le premier de novembre, son ar- 
mée des environs de Corbeil pour s’en retourner en 
Flandres. Traversant la Brie, il arriva autour de Co- 
lomiers, où il receut nouvelles que les sieurs de Gi- 
vry et de Parabelle avec les troupes qui estoient 
dans Melun, avoient le dixiesme novembre reprins 
Corbeil par surprise, et avoient tué Alonzo Toraques 
et les Espagnols qu’il y avoit laissez dedans avec 
deux cents lansquenets. Ceste reprise resjouit autant 
les royaux que ceux de l’union en furent faschez. Le 
Roy en eut la nouvelle à Compiegne, où il estoit 
venu d'Escoüy avec quelque cavalerie sur l'avis qu'il 
avoit recew que le duc de Parme s’en retournoit en 
Flandres, lequel il n’avoit envie de laisser retourner 
sans conduite, et principalement pour l'empescher 
d'entreprendre sur quelqu’une des places royales du- 
rant son retour. 


Sa Majesté, ayant donc laissé dans le pays de Vexin 


| 

M. le chancelier et les gens de son conseil, avec le 
mareschal de Biron et l'armée pour lives en 
ce qu'il trouveroit de plus propre, par de Com- 
piegne avec huict cents chevaux qui s’y trouverent 
de la noblesse de Picardie, laquelle à son mande- 
ment l'y estoit venu trouver, et envoya M. de La 
Nouë avec la compagnie de l'Isle de France se jetter 
dans Chasteau-Tierry , luy promettant de le secourir 
et de combattre le duc s’il attaquoit ceste place. Il 
manda aussi incontinent à M. de Nevers et au sieur 
de Givry de le venir rencontrer. Tous s’acheminerent 
vers luy pour luy ayder à reconduire le duc de Parme, 
lequel, voyant que ledit sieur de La Nouë s’estoit mis 
dans Chasteau-Tierry, y fit sejourner son armée aux 
environs quelque temps, puis, suivant la resolution 
qu'il avoit prise avec le duc de Mayenne dez le siege 
de Corbeil, M. de La Chastre (à qui le duc de Mayenne, 
comme lieutenant general de l’Estat et couronne de 
France, fit depuis expedier lettres de mareschal de 
France, lesquelles furent verifiées au parlement de 
Paris) fut renvoyé à Orleans avec un regiment de lans- 
quenets conduit par un gentil-homme de la maison 
des viscomtes de Milan, quatre regiments françois des 
sieurs de Vaudargent, de Lignerac, du Coudray et 
de Montigny, avec cinq cens chevaux, pour employer 
toutes ces troupes contre les royaux vers la Sologne 
et le Berry, et le long de la riviere de Loire. Le sieur 
Dragues de Comnene commandoit en ceste petite 
armée de mareschal de camp; les exploicts qu’elle 
fit nous le dirons l’an suivant. Dans Paris, le sieur 
de Belin y fut mis gouverneur au lieu de‘M. de Ne- 
mours, avec quinze cents lansquenets du regiment 

du comte Colalte, huict cents François et.deux cents 
chevaux sous la charge du sieur de Maroles. M. de 
Nemours, qui avoit tañt desiré le gouvernement de 
la Normandie, ayant eu response du due de Mayenne 
qu'il ne failloit partir la peau du loup avant que d’estre 
pris, et qu’il estoit necessaire de patienter et de sçavoir 
comme les affaires iroient, s’en retourna aussi avec 
de belles troupes en son gouvernement de Lyonnois 
pour y commander, el aux provinces du Dauphiné, 
Auvergne et Bourbonnois. Du depuis ces deux ducs 
ne s’accorderent pas des mieux, ainsi qu'il se verra 
cy après, quoy qu’ils fussent freres de mere; et le duc 
de Mayenne pourveut son fils aisné du gouvernement 
de Normandie. 

Ainsi lesdits ducs de Mayenne et de Parme, ayans 
renvoyé plusieurs troupes de gens de guerre en di- 
verses provinces, s’acheminerent pour aller vers les 
frontieres de Flandres; mais le Roy, ayant donné ordre 
à toutes les places qu’il pensoit pouvoir estre par eux 
assaillies, commença d'aller droit à eux, et les joignit 
de si près, que, le 23 de novembre, il fit tailler en 
pieces une compagnie de gens de pied espagnols. 
Le 26, les ducs estans deslogez de Fismes pour aller à 
Pontravers où passe la riviere d'Esne, le Roy, accom- 
pagné de huict cents bons chevaux et autant d’har- 
quebuziers à cheval, fatigua tant l’armée des ducs 
qu’il la contraignit de rompre le dessein de leur logis. 
Ce qu'ayant faict, le Roy se retira au village de Lon- 
gueval, où la cavalerie de Flandres vint donner des 
coups de lances jusques dans les portes; mais les har- 
quebusiers qui estoient sur les murailles leur firent 
une salve quasi à mire, dont ils en tuërent plusieurs, 

et les contraignirent de se retirer plus loing. Le Roy 
aussi perdit une trentaine de ses harquebusiers à che- 
val, lesquels avoient mis pied à terre pour escarmou- 
cher. Après cela Sa Majesté se retira à Pontarsy, et 

les ducs furent contraints de camper toute la nuict, 

_se doutant du devant et du derriere pour ce que, ce 
mesme jour, M. de Nevers avec cinq cents chevaux, 
et les sieurs de Givry et de Parabelle, qui venoient 
de Melun avec une autre bonne troupe de cavalerie, 
joignirent Sa Majesté, laquelle, se trouvant lors avoir 
près de deux mil chevaux et mille harquebuziers à 
cheval, se resolut d'enlever l’arrieregarde des ducs 

_avec mille bons chevaux ; mais il advint que deux des 
canons des ducs estans demeurez embourbez, toute 
leur avantgarde rebroussa, et demeurerent là tout ce 
jour en bataille, et y camperent mesmes la nuict, si 
bien que Sa Majesté ne put rien entreprendre sur eux. 

Le lendemain, Sa Majesté estant advertie que les 
ducs prenoient le chemin de Marle pour gaigner 
l'arbre de Guise, il ordonna à toute sa cavalerie de se 
rendre à Crequy avec les armes sans bagage. Estant : 
arrivé le premier au rendez-vous, quelques-uns ayans 
esté un peu paresseux, ne voulant perdre l'occasion 
de voir encor l’ennemy, il jetta devant luy le baron 
de Biron, le suivant avec quarante gentils-hommes 
seulement. Depuis, M. de Longueville et sa troupe 
le joignirent, et en mesme temps il parut au coing 
d'un bois cent lances espagnolles en deux troupes, 
avec chacune une cornette de carabins, lesquelles, 
ayans descouvert le baron de Biron, partirent incon- 
tinent pour le charger; ce que Sa Majesté voyant, fit 
advancer le sieur de Charmont avec vingt chevaux 

pour le renforcer; mais ledit sieur de Biron fit à 
l'instant une si rude charge à ceux qui venoient pour 
le combattre, qu’il leur fit tourner la teste jusques à 
leur gros qui estoit de six vingts lances, mené par 
Georges Bate qui faisoit la retraicte, lesquels tous 
ensemble revindrent à la charge ; mais, parce que le 
cheval dudit sieur baron de Biron avoit esté blessé en 
ceste charge, le Roy s'advancça, et, r'alliant ceux qui 
s’estoient separez, fit une charge si furieuse à toute 
_ceste arrieregarde, qu’elle se plia et se sauva à toute 
bride, laissant leurs morts tous armez sur la place 
et quelques chariots, Le Roy, n'ayant pas toute sa 
cavalerie avec luy pource qu’elle n’avoit esté si di- 
ligente que luy, les laissa aller, se contentant d'avoir 
empesché le duc de Parme de rien entreprendre en 
toute sa retraicte , et l’ayant contraint de loger si 
serré, et faire de si grandes journées, qu'il laissa une 
grande file de ceux qui ne pouvoient marcher si le- 
gerement que luy, avec beaucoup de bagage qui 
demeura à la mercy des paysans. 

Après cela Sa Majesté s'en alla faire son entrée à 
Sainct Quentin , où il fut receu avec une grande alle- 
gresse des habitans. Le 10 decembre il y receut les 
nouvelles comme la ville de Corbie, distante de trois 
lieuës d'Amiens, avoit esté surprinse, dez la pointe du 
jour , avec un petard et une escalade , par les sieurs de 
Humieres, de La Boissiere et de Parabelle. Le sieur de 
Bellefourier, qui commandoit dans ceste place pour 
l'union, y fut tué en combattant, avec la plus-part de 
la garnison , sans perte que de deux royaux. On trouva 
dans ceste place deux gros canons, deux coulevrines 

et plusieurs autres pieces montées sur rouës ; avec une 
grande quantité de munitions et de vivres. 

Le duc de Parme, arrivé aux frontieres de Flandres 5 


fit assembler les troupes qu’il avoit destinées pour de- 


meurer avec le duc de Mayenne, scavoir, le Terzo 


des Italiens, et autres compagnies, tant d'infanterie 
que de cavalerie ; puis, ayant faict appeller auprès de 
luy les capitaines et gens de commandement, il leur 
dit, devant M. de Mayenne et les seigneurs fran- 
çois du party de l'union qui l'accompagnoient : « Je 


ne vous appelle point icy pour vous ramentevoir 


les grandes louanges que vous avez acquises d’avoir 
delivré Paris d’un très-grand siege, ny pour tant de 
braves exploicts militaires dont vous estes venu à vostre 
honneur, mais seulement pour vous prier de conserver 
l'honneur que vous avez acquis, en continuant le ser- 
vice que vous devez à Dieu, à l'Eglise romaine, et au 
roy Catholique, vostre souverain seigneur. Je ne doute 
point qu'en peu de temps vous ne remettiez la France 
en liberté, sous l’obeyssance du Sainct Siege aposto- 
lique, dont vous recevrez de Dieu et des hommes le 
juste guerdon de vos labeurs. Mais, si dans le printemps 
vous n’aviez achevé ceste guerre contre l’heresie, soyez 
asseurez que vous ne manquerez point de secours, et, 
s'il est besoin que je revienne encores en personne, je 
ne feray faute de m’y acheminer, vous asseurant qu'il 
n’y a chose que Sa Majesté Catholique desire plus que 
de voir durant sa vie exterminer l’heresie et les hereti- 
ques, contre lesquels pour le devoir de sa dignité il est 
resolu de despendre tous ses moyens, etemployer toutes 
ses forces et toute sa puissance. » Puis, se retournant 
vers le duc de Mayenne et les seigneurs françois, il 


‘ 

leur recommanda ses gens de guerre avec de belles pa- 
roles. Il faisoit toutes ces choses à dessein, afin que 
ceux qui estoient avec le duc de Mayenne, estans re- 
tournez aux villes de l'union , asseurassent ceux de leur 
party que l'Espagnol ne les secouroit que pour la seule 
occasion de la religion, et que par ce moyen ils se 
rendissent plus opiniastres contre leur roy, car il ne 
vouloit pas en ce commencement publier les plaintes 
des promesses que l’on luy avoit faictes, de peur que 
toutes les villes de l'union, recognoissans la charité de 
l'Espagnol, et avec quels ds il avoit entendu les 
secourir, ne songeassent à eux; mais.on tient qu'en 
traictant à part avec M. de Mayenne, il luy con- 
seilla d'entretenir le Roy tousjours par quelque ouver- 
ture de paix ou de trefve, et l'amuser par ce moyen, 
aflin de rendre les efforts de ses armes inutiles durant 
l'hyver. « Car j'ay recognu, luy dit-il, au prince de 
Bearn qu'il use plus de botes que de souliers, et que 
l'on le ruynera plustost par dilayemens et temporise- 
ments que non pas par la force. » Le duc de Mayenne 
fit practiquer depuis ce conseil , et fit ouvrir plusieurs 
paroles de paix, ce qui luy servit bien à rasseurer et 
mettre ordre en beaucoup de villes de l’union. Ceux 
qui s'en meslerent pour luy luy furent fidelles; les 
royaux qui confererent avec eux les blasmerent de 
peu de verité et d'affection à leur patrie, et eux trou- 
verent leur excuse sur ce que ceux qui traictoient avec 
eux estoient de la religion pretenduë. 

Ainsi le duc de Parme s’achemina droict à Bru- 
xelles, où il trouva que le prince Maurice avoit en 
plusieurs endroicts des Pays-Bas repris plusieurs 
places fortes. Affin de mieux entendre ce‘ qui se passa 

ays-là, il est besoin de sçavoir ce qui s’y estoit 
passé 4e la surprise de Breda pareledit sieur 
prince, ainsi qu'il a esté dit cy-dessus. 
Après la reddition de Bergh, le comte Charles de 
Mansfeldt vint à Anvers, d’où il partit le 10 de mars, 
-six jours après la surprise de Breda, aflin d’empescher 
les courses que faisoient les gens des Estats en la cam- 
pagne de Brabant; ce qu'ayant fait, il tourna droict 
avectoutesses troupes vers Sevenberghe, jugeant qu’en 
prenant ce lieu là il pourroit recouvrer Breda, pour 
ce que Gertruydemberghe tenoit pour l'Espagnol. 
Sevemberg estant peu fort, il luy fut incontinent 
rendwà discretion, et Mansfeldt, suyvant son naturel, 
comme plusieurs ont escrit, fit tailler toute la gar- 
nison en pieces, et ses Éoldats commirent là dedans 
une infinité de cruautez et de meschancetez. De là il 
alla assieger un fort dans une isle à l’orée de la mer, 
et à la teste de l’'emboucheure de Steembergh, lequel 
pouvoit estre secouru à toutes marées par les Holan-- 
dois. Mansfeldt, ayant battu ce fort cinq jours durant 
depuis le 8 de may, et voyant qu’il n’advançoit rien 
pour pouvoir donner un assaut, voulut passer le canal 
et y conduire de l'artillerie sur des barques qu il fi 
très-bien armer pour cest effect; mais son dessein ne 
luy reüssit, à cause du flux de la mer qui laissoit les 
environs de ceste isle, qui ne sont que de très-dange- 
reux marescages, comme à sec. Toutesfois Charles 
de Mansfeldt ,'ne se contentant de la premiere fois qu'il 
y avoit envoyé, voulut derechef tenter de faire reussir 
son dessein ; mais estant entré en une marée trois cens 
soldats holandois dans ledit fort, avec deux pieces 
d'artillerie, les Espagnols, qui s’'approcherent avec 

leurs barques prez dudit fort, furent si bien saluez 
avec une infinité de canonnades et de feux artificiels, 


qu’il y en demeura plus d'une centaine de morts, entre . 


lesquels estoient plusieurs capitaines de commande- 
ment. Mansfeldt, contraint de se retirer, cognoissant 
qu'il perdoit là son temps, abandonna Sevembergh, 

changea son camp, et vint aux environs de Breda, fai- 
sant semblant de l’assieger; mais, en effect, c'estoit 
pour la prendre par une intelligence qu’il avoit de- 
dans, laquelle descouverte, il resolut de se retirer du 
tout. En sa retraicte la garnison de Breda voulant 
l'attaquer par une sortie qu’ils firent sur sa cavalerie, 
luy, ruzé, les fit entretenir en une escarmouche ce- 


pendant qu’il les faisoit entourer, ce qui luy reüssit 


tellement, que tout ce qui estoit sorty de Breda, au 
nombre A plus de deux cents, furent taillez en pieces. 
De là Mansfeldt s'en alla ez te de Cleves et de 
Juilliers , où les siens firent une infinité d’hostilitez, et 
.se fortifierent en plusieurs endroicts pour y faire leurs 
courses plus à leur aise. De l’autre costé, Verdugo, 
gouverneur de Groninghe, avec nombre d’Espagnols, 
travaillerent infiniment le diocese de Gologne. Toutes 
ces hostilitez faictes par les Espagnols sur les terres 
de l'Empire furent occasion d’une journée que les 
princes allemans tinrent à Cologne où il ne fut rien 
resolu. Du depuis il fut tenu encor une diete à Franc- 
fort pour y remedier, ainsi que nous dirons cy-après. 
Cependant le prince Maurice avec les Estats qui ne 
vouloient point demeurer oisifs font leurs aprests pour 
assieger Numeghe; le prince, desirant plustost la sur- 
prendre que de l’assieger , entreprit de la petarder; et 
s'estant rendu secrettement à Tiel, il s’'achemina de 


loc deux brassées, faict de bois et entouré de fer; 
puis les siens s’estans retirez dix pas en arriere, il fit 
mettre le feu à la trainée de la poudre qui nie le 
mettre à la queuë du petard, ce qui ne reüssit selon 
leur desir, car, soit pour l'humidité de la terre, ou 
pour autre occasion, il n'y eut que la poudre de la 
trainée qui prit feu alors. La flamme en estant veuë par 
les sentinelles, toute la ville fut incontinent en armes : 
ce que voyant le prince.et les siens se retirerent. Peu 
après leur retraicte le petard'prit feu , et fit tel effect 
qu'il mit la porte par terre : dequoy les habitans eston- 


nez se preparerent à deffendre l'entrée ; mais, ne voyans 


personne dehors que le petard, ils l’allerent querir,, et 
reparerent incontinent la ruine qu’il avoit faicte , puis 
rendirent graces à Dieu de les avoir delivrez de ce pe- 
ril , et changerent leur crainte en allegresse, qui ne 
leur dura gueres, car le prince, cinq jours après, ayant 


faict monter contremont le Rhin toutes ses forces, avec . 


trente pieces d'artillerie, fit descendre ses gens en terre 
sans beaucoup d’empeschement, etbattit ceste ville de 
treize pieces d'artillerie. Le duc de Parme, qui estoit 
encor à Condé, manda incontinentau comte Charles de 
s’acheminer avec toutes ses troupes vers Numeghe, ce 
qu’il fit en diligence. Devant qu'il y fust, le prince fut 
encor un mois sans discontinuër son siege, où il fai- 
soit tirer des balles qui portoient du feu artificiel, les- 
quelles ,en tumbantsur letoict des maisons, y mettoient 
un tel feu qu'il ne se pouvoit presque esteindre, ce 
qui causa de grandes ruines; bref, ils canonnerent si 
bien la tour Sainct Estienne à coups de canon qu’elle 
fut toute ruinée. Ledit comte Charles, arrivé près de 


,et mit à la porte de Hezel un RE 

Numeghe , renvitailla seulement la place, et y mit 
bonne garnison, car le combat luy estoit deffendu par 
le duc de Parme. Le prince Maurice , voyant la lon- 
gueur de ce siege, se resolut d'anolrehe ville d'une 
autre façon, et, ayant faict passer son armée en la Be- 
tuve vis à vis de Numeghe, il fit dresser le fort de 
Knotzembourg, qu’il munit de bonne artillerie, d'où 
ïl faisoit tirer continuellement contre la ville. Ce fort , 
ayant esté achevé par le prince Maurice sans aucun 
empeschement depuis qu’il eut commencé à le bastir, 
_a esté la cause que l'Espagnol perdit Numeghe, ainsi 
que nous dirons cy-après ; car il ne faut ‘point donsèt 
que si on ne ruine ces forts dez leur commencement, 
que peu à peu ils ne deviennent imprenäbles, et pro- 
duisent des effects qui ne pourroient être creus. Or le 
comte Charles avoit assez de forces pour empescher le 
prince Maurice de le bastir; mais le president Richar- 
dot, revenu d'Espagne apportant commandement ex- 
près au duc de Parme de passer en France, fut la cause 
que le duc defendit audit comte Charles de ne hazar- 
der aucun combat, mais de renvitailler seulement Nu- 
meghe ; ce faict, qu’il le vinst trouver en diligence : ce 
qu'il fit. 

Le prince et les Estats, qui voyoient que l’Espa- 
gnol tournoit toutes ses forces contre la France, reso- 
furent de ne laisser passer une si belle occasion pour 
eux sans profiter. D'un costé par mer ils envoyerent 
au roy Très-Ghrestien quelques munitions de guerre 
sous la conduite de cinq de leurs navires, lesquelles 
arriverent à Diepe; mais, sçachant que le navire du sieur 
de Villars, gouverneur du Havre de Grace pour l’u- | 
mom, estoit en mer, ils se mirent à la voyle du long 


d'artillerie, de 
ARE et de cent soldats. Après avoir FEne 
ombatu contre luy, et l’ayans gaigné, le feu s’y 
print si promptement ; que les Holandoiïs n’eurent au- 
te loisir que d’en sortir, car le navire et tout ce qui 
estoit dedans fut si LéSNénient brusléque l'on n’en put 
rien sauver. Ils ne firent ce voyage sans Butiner aussi 
quelques navires des villes du party de l'union. 

De l'autre costé le prince Maurice, voyant que le 
comte Charles de Mansfeldt avoit passé la Meuse avec 
son armée pour aller trouver le duc de Parme, lequel 
laissoit le comte Pierre Ernest de Mansfeldt pour com- 
mander ez Pays-Bas en son absence sans beaucoup de 
forces, passa incontinent le Vahal, pensant attraper 
l’arrieregarde dudit comte Charles; mais ce dessein ne 
luy ayant succedé, il tourna à droict, et le premier 
d’aoust il alla assieger Doddedael, qu’il batit si furieu- 
sement que les assiegez furent contraincts de se rendre 
à luy et à sa discretion. Il pardonna à tout ce qui es- 
toit dedans, et ne voulut pas que l’on y fist aucun tort: 
toutesfois il fit pendre le gouverneur qui estoit dans 
ceste place. 

Le prince ayant laissé une bonne garnison au fort 
de Knotzembourg vis à vis de Numeghe, il se mit en 
campagne avec toutes ses troupes, et alla le long du 
Rhin et de la Meuse, où il reprint plusieurs chasteaux 
et forts que les Espagnols y tenoient, entr'autres; eh 
l'isle de Bommel, les chasteaux de Heel et de Hevnel, 
en la duché de Cleves, la ville et le chasteau de Burich 
à l’opposite de Vezel, et le fort de Grave où sou- 
loient estre les chartreux de Vezel, au diocese de Cou- 

logne, Lan haren. , puis fit razer tous Fe ane qu 


l'Espagnol avoit faicts le long du Rhin sur les terres de 


l'Empire. Ayant passé son armée en Brabant , il print 
le fort de Terrheyden à l'emboucheure de la riviere 


de Breda, celuy de Roosendaël, et la ville de Steen- 


berghe. 
En ce mesme temps les garnison de Breda et de 


Bergh sur le Zoom firent plusieurs courses dans le 


pays de Campeine, prirent par escalade Tillemont en 
Brabant qu'ils pillerent, puis l’'abandonnerent. 

En ce temps là aussi l'Espagnol avoit faict un fort 
joignant la : ville de Hoy au pays du Liege pour tenir 
la Meuse en leur puissance , ce qui empeschoit fort 
le trafiq : le prince et les Estats pour mettre ce fort 
par terre envoyerent huict cents soldats , lesquels 
ayans sommé le capitaine Grobendonc qui estoit de- 
dans avec cent soldats de se rendre à sqposition 
sans attendre d’estre forcé, sinon qu’il n’y demeure- 
roit homme en vie, Grobendonc, voyant l'ennemy si 


proche, sans esperance de secours, se rendit la vie, 


sauve, et sortit avec les siens un baston blanc au poing. 
Les Holandoïis, après avoir abbatu le fort, s'en retour- 
nerent chargez d’un grand butin. 

En mesme temps les Zelandois eurent aussi une 
entreprise sur Dunkerke qu'ils pensoient prendre 
d'escalade ; maïs, estans partis trois mille hommes de 
pied et cent chevaux pour l’execution, le vent leur fut 
tellement contraire, que, demeurant plus long temps 
en mer qu'ils ne devoient, ils furent descouverts par 
les Flamans; toutesfois, estans descendus en terre, l’en- 
trepreneur voulut monstrer au comte de Solms et au 
chevalier Veer la facilité de son dessein : tous trois 

ent chacun une 
de se rembar- 
s Espagnols d'autre costé pansërent aussi sur- 
_ prendre Lochen avec trois chariots chargez de foin : 
le premier chariot estoit desjà dans la ville, quand le 
” portier, voulant prendre du foin pour son A , üra 
le pied d’un soldat, ce qui le fit à l'instant crier: Trahi- 
son ! trahison ! surquoy tous les soldats sortirent des 
chariots , et avec les chartiers , qui estoient aussi des 
soldats desguisez , se ruërent sur les corps de garde, 
qu’ils taillerent en pieces. Maïs l'alarme estant donnée 
-_ vivement par la ville, toute la garnison fut si diligente 
- de se rendre à la porte, que les Espagnols furent re- 
poulsez dehors, le pont levis levé, auparavant que 
l’embuscade de la cavalerie et de l'infanterie espagnole 


y pussent arriver. L’entrepreneur y fut le premier 
tué. 

Les bourgeois de Venloo en Gueldre, se sentans 
oppressez de leur garnison, qui estoit d’Italiens et d’Al- 
lemans, resolurent de s’en delivrer , et, voyans que le 
sieur Bentink leur gouverneur estoit absent , ils dirent 
aux Allemans qu'ils vouloient chasser les Italiens 
pour leurs insolents deportements , et qu’ils ne desi- 
roient avoir que lesdits Allemans, lesquels ils entre- 
tiendroient mieux qu'ils n’estoient. Les bourgeois, 
ayans asseurance des Allemans qu’ils ne se banderoïent 
contr’eux et qu'ils ne les empescheroient de chasser 
les Italiens, se mirent en armes, commanderent-aux 
Italiens de sortir, sinon qu'ils les tailleroïient en pie- 
ces:les Italiens, pour estre foibles, ét voyants les Alle- 
mans ne se remuer point, obeyssent et sortent; mais, 

10. 


Pen mesme avec 2 fonte ute la er. 
Bentink. Se voyans libres de leur ; 1isO 


par lettres leurs excuses au comte Pierre Ernest de 


Mansfeldt et au conseil d’Estat à Bruxelles, s'excu- 
sans qu’ils avoient esté contraints de ce faire pour 
les insolents deportements des gens de guerre, desi- 
rans toutesfois vivre tousjours sous l’obeyssance de 
l'Espagne. 


La garnison d' Ostende aussi en mesme temps sur- 


print la ville d'Oudembourg près Bruges, où il y 
avoit quatre cents soldats : après l'avoir pillée ils la 
bruslerent. | 

Au mois de decembre aussi le comte d'Everstain 
avec nombre de cavalerie alla faire une course dans 
le pays de Westphalie, où il pilla plusieurs villages 
ez environs de Munster et de Padeborne, et y commit 
de grandes hostillitez sous un pretexte qu'il prit que 
ceux de ces quartiers là favorisoient les Espagnols. 
D'autre costé les Espagnols qui s’estoient mutinez à He- 
rental faisoient aussi des courses et de grands ravages’, 
et les vrybuters des Estats, qui sont soldats advantu- 
riers sans gages, firent aussi des courses en Brabant 
et en Flandres, où ils firent de grandes hostilitez. 
Voylà comme les Pays-Bas furent afiligez de la guerre 
en ceste année. 

Si l'Espagnol a bien faict de laisser ainsi traicter ses 
subjects tandis-que le duc de Parme par son com- 
mandement alla en France secourir ceux de l'union 
contre leur Roy, j'en laisseray le jugement à un cha- 
cun; mais l'on peut dire qu'outre les pertes qu'il fit 


à 

_ royne de France sa fille l'Infante sur l’occasion de 
À la division des François, il a perdu de bonnes et gran- 


des villes qu'il n’a peu recouvrer depuis pour le loi- 
_ sir que le prince Maurice et les Estats ont eus de se 


noit ses desseins contre la France. Or le duc de Parme 
avoit respondu, lors que le Roy l’envoya deflier à la 
bataille par un heraut, qu'il estoit venu par le com- 
maudement du roy d'Espagne pour mettre fin aux 
guerres de France avant que: d’en sortir, et que sil 

fast de donner une bataille au Roy, qu’il la luy don- 
“neroit, et le contraindroit de la recevoir, ou feroit ce 
qu’il luy sembleroit pour le mieux. S'il a eu la puis- 
sance d’executer ceste responce il se peut juger par 
ce que dessus et par ce qu’en a dit l'historien Cam- 
pana, qui a escrit du tout en sa faveur en ces mots: 
Approssimandosi il tempo che disegnava il duca di 
tornare in Flandra essendo la sua muilisia afflitta 
_molto da malatie, et da carestia di vettovaglie, e tro- 
vandost bisognoso di denari, non avendo potuto Pa- 
rigint ristorargli in parte alcuna le spese fatte 1 
quelle spediziont, sollecito la partita, et fece avvi- 
sato il Verdugo che con 24 compagnie di fanteria, 
et sei cornette di cavaleria andasse ad incontrarlo, 
perciocche il Re drizsatosi à confini di Picardia; di- 
segnava di molestarlo al ritorno. Arrivato dunque a 
Brusselle , il quarto giorno di decembre , con solo set 
mila di suoi, commincid a dar ordine alle cose di quei 


_ fortifier pendant que ledit sieur roy d'Espagne tour- 


trouvoit que le chemin plus court pour y parvenir 

paesi, ee in cattivo. stato (1). Voylà comme ‘cest 


autheur tesmoigne que ce duc fut contraint pour s'en 


retourner , non seulement de se faire accompagrier du 
dac de Mayenne, mais de mander encor des Pays-Bas 
le colonel Verdugo, craignant le Roy, qui le poursui- 
voit de si près en sa retraicte, que plusieurs ont es- 
crit qu'il ne dormit point à son aise qu'il ne fust ar- 
rivé à Brusselles. à 

Nous avons dict cy-dessus que le pape Sixte mourut 
le 27 aoust, que le siege fut vacquant dix-huict jours, 
“et qu'Urbain septiesme fut esleu pape, lequel mourut 
le treiziesme jour de son pontificat, au regret de plu- 
sieurs, qui esperoient que, pour ce qu'il estoit person 
nage à bonne vie et bien entendu ès affaires publiques, 
il restaureroit l’estat ecclesiastique. Auparavant son 
eslection on le nommoit Jean Baptiste Castaigne, car- 
dinal de Sainct Marcel. Il estoit romain de nation, et 
avoit durant sa-vie exercé plusieurs belles charges, et 
demeuré sept ans nunce en la cour d'Espagne. Il se 
proposoit de faire beaucoup de belles choses, mais le 
second jour de son pontificat il tomba malade, dont il 
mourut peu de jours après. L'Italie, depuis la mort de 
Sixte v , avoitesté grandement travaillée des bannis et 


(1) Le duc voyant approcher l’époque où il avoit résolu de retourner 
en Flandre, son armée désolée de maladies, dépourvue de vivres, et 


sans argent, n'ayant pu trouver à Paris aucuns fonds pour couvrir une 


partie quelconque des dépenses qu’il avoit faites pour ces expéditions , 


accéléra son départ, et fit dire à Verdugo de venir au-devant de lui avec 
vingt-quatre compagnies d'infanterie et six cornettes de cavalerie, parce 
que le Roi , qui l’attendoit sur les confins de la Picardie, avoit l’intention 
de inquiéter dans sa retraite. Arrivé à Bruxelles le 4 décembre, ayec 
seulement six mille hommes, il conimença à mettre ordre aux affaires de 
ce pays qui étoient dans un fàcheux état. 


Là dant de à mat maria dés te té 


in ele le fut 6 e 


| Fait à mort THE Picélomini, chef d'i- 
0 Après la mort d'Urbain le siege vacqua JET 20 
mois et neuf jours. de 
Le huictiesme jour de decembre le cardinal Nicolas 
; Sfondrate, milanois, après avoir esté esleu au conclave 
. fat couronné sur la montée de Sainct Pierre, et se fit 
: appeller Gregoire quatorziesme. Le TR ee 
_ ilalla prendre possession à Sainct Jean de Latran selon 
la maniere accoustumée, mais avec une extraordinaire 
_allegresse du peuple de Rome; car, depuis Sainct Pierre 
jusques à Sainct Jean de Latran, ce n’estoit que pein- 
tures exquises et riches tapisseries. Devant Sa Saincteté 
marchoient à pied une quantité de jeunes gentils-hom- 
mes vestus de plusieurs livrées. Il estoit accompagné 
de grand nombre de prelats et de cinquante gentils- 
hommes romains, les chevaux desquels estoient couverts 
de velours noir. On luy dressa aussi un arc triumphal 
à l'entrée du Capitole, avec plusieurs belles inserip- 
tions. Sa Saincteté fut incontinent circonvenuë des mi- 
nistres d'Espagne et des agents de l'union, tellement 
que durant son pontificat les catholiques royaux en 
France ne le recognurent point, et disoient de luy 
qu'il estoit partial et non pere, bien qu'il fust mila- 
nois. Ce qui en advint nous le dirons lan suyvant. 
Voyons maintenant les entreprises que fit le duc de 


Savoye en ceste année. 

Nous avons dit que ce prince vouloit faireses affaires 
à part, et prendre en France ce qui luy venoïit à bien- 
seance, et que pour cest effect il avoit retiré toutes 
ses troupes des environs de Geneve, et avoit bloqué 

Versoy et La Bastie, aflin d'employer ses forces en. 
Provence et en Dauphiné; mais ceux de Geneve prin- 
drent peu après le fort de Versoy avec cinq canons 
qui estoient dedans, et celuy de La Bastie , lesquels ils 
bruslerent et hole : tellement qu’il ne luy resta 
que celuy de Saincte Catherine. Peu après il perdit 
aussi le fort du pas de La Cluse que ceux de Geneve 
receurent à composition. - : 

Pour empescher les heureux progrez de ceux de 
Geneve, le duc envoya le sieur dom Amedée, bastard 
de Savoye, avec de belles troupes, lequel reprint in- 
continent ledit fort de La Cluse, et les contraignit de se 
retirer vistement en leur ville, puis reprint tout le 
bailliage de Gez, et, poursuivant sa pointe, se logea ez 
environs de Geneve en intention de la reduire à l’ex- 
tremité. Il se fit entr’eux plusieurs charges et rencon- 
tres ausquelles les Savoyards furent quelquesfois vic- 
torieux, d’autresfois vaincus : bref, ce n'’estoit que 
bruslements et hostilitez barbares, tant d’une part que 


: d'autre. 


Dom Amedée, ayant resolu d'avoir Geneve par la 
famine, setint durant le mois de juillet dans le bailliage 
de Gez avec cinq cents chevaux et deux mille fantas- 


sins, et posa ses corps de garde à une lieuë de Geneve 


en divers villages sur les advenuéës pour avoir tout le 
pays libre afin d’en recueillir toutes les moissons, et 
fit venir pour cest effect plusieurs païsans de divers en- 
droicts. Or il y avoit dans Geneve assez de bons soldats, 
mais ils n'avoient point de chef experimenté au faict 
de la guerre, car le sieur de Lurbigny et son sergent 
maJor, Qui avoient accoustumé de les y mener, esloient 


t que ceux de Geneve estoient prompts aux 


il, en un lieu fort advantageux pour sa cavalerie. 
Aussi tost qu’il y fut il fit investir une compagnie de 


‘2 = 
_ pietons qui estoit sortie pour favoriser quelques-uns 
qui alloïient moissonner , et quand et quand fit appro- 
3 


cher quelques cavaliers à descouvert qui allerent enle- 
ver du bestail et tirer chacun un coup de pistolet fort 


proché de la ville, dont ils tuérent trois habitans. À 


ce bruit l'alarme se donna, et les Savoyards se reti- 

+ rerent en leur embuscade. SRE de Geneve, advertis 
_ queleur compagnie de pietons estoit investie, sortirent 
pour les secourir, les uns à pied, les autres à cheval, 
tous à la desbandade et sans beaucoup de conduite, 
comme font ordinairement les peuples d'une ville. 
Quelques heureux succez qu'ils avoient eus les jours 
precedents sur les Savoyards leur faisoient faire ceste 
temerité. Ainsi toutes les troupes sorties de Geneve 
s'arresterent à l'entrée de la plaine qui estoit entre Les 
Savoyards et la ville, et, sans considerer la difficulté 
du retour, coururent droict contre leurs ennemis, les- 
quels, les ayansattirez au bout de la plaine, firent du- 
rer l'escarmouche quelques trois quarts d'heure, jus- 
ques à ce qu’ils eurent veu qu'il estoit temps de les 
charger, ce qu'ils firent en un instant, et toute la ca- 
valerie de Savoye vint fondre sur celle de Geneve; la- 
quelle, se voyant trop foible, fut contraincte de prendre 

la fuite et se retirer, abandonnant les gens de pied, qui 
furent incontinent rompus: ceux quise peurent sauver 


roient. Le septiesme Al dos. Ana a 


> il mit plusieurs escadrons de cavalerie et d'in- 
“0 : 0 en embuscade à demy quart de lieuë de leur _ 


dans la He s’estimerent . ) car Ra en demeura 
plus de trois centssur la place, entre lesquels il y avoit 
six vingts bourgeois, un grand nombre de blessez qui 
moururent presque tous, et fort peu de prisonniers. 
Ceste desfaicte fit que les Savoyards acheverent les 
moissons tout à leur ayse, ruinerent tous les pays cir- 
convoisins de Geneve, et eurent esperance de se ren- 
dre bien-tost maistres de ceste ville et reduire les ha- 
bitans de Geneve à la disette et à la mort continuelle. 

Après qu'Amedée eut faict faire la moisson dans le 
baïlliage de Gez, et qu’il y eut faict faire un degast 
general, il alla passer le Rosne avec toutes ses troupes 
plus bas que lefort de La Cluse , et se vint loger en 
l’autre estenduë de pays entre Sessel et Geneve, où, 
après que ses troupes y eurent sejourné quelque temps, 
il les mit en garnison, et laissa le baron d’Armanse, 
lieutenant du duc ez pays de Thonon et de Chablais, 
pour leur commander et endommager ceux de Ge- 
neve le plus qu’il pourroit. 
» Mais ceux de Geneve, se voyans si fort pressez, et 
ayans receu coup sur Coup tant d’infortunes, eurent 
recours à leurs alliez : ils ne manquoient point de cou- 
rage, mais ils avoient besoin de personnes experimen- 
tées à la guerre. Le premier qui fut à leur secours ce 
fut Guillaume de Clugny, baron de Conforgien, lequel 
y arriva le 23 aoust. Peu après son arrivée ils firent 
quelques sorties par terre, et sur le lac avec leurs fre- 
gates, escumans quelques proyes, et asseurans le com- 
merce aux barques et bateaux qui venoient d'ordinaire 
en leur ville. 

Rasseurez peu à peu sous la conduite de ce baron, 
ils entreprirent de faire vendanges , puis qu’ils n’a- 

nt point d' espions dans ceste NE en furent in- 
continent advertis. Le baron d’Armanse convoqua 
_ toutes les garnisons voisines affin de les empescher. 
pe costé le baron de Conforgien fit preparer ceux 
_ de Geneve pour sortir à la campagne et faire ven- 

Le dixseptiesme septembre, entre septet huict heures 
du matin, les compagnies de Geneve sortirent de la 
ville conduisans quantité de tonneaux et charettes, et 
menerent avec eux force paysans et les domestiques de 
l’hospital. Tous sans aucune rencontre arriverent jus- 
ques à un vignoble à demy lieué de Bonne, où ils em- 
plirent leurs tonneaux et chargerent leurs charettes; 
mais, ainsi qu'ils se disposoient à la retraicte, lebaron 
d'Armanse, qui avoit esté adverty de leur sortie, vint 
avec ses troupes si à couvert qu'il se saisit des adve- 
nuës, logea dans un moulin quatre-vingts mousquetaï 
res, fé ses gens en plusieurs embuscades, et se 
plaça sur les costaux pour empescher la re 
ceux de Geneve que le baron de Conforgien condui- 
soit, lequel, estantadverty que les Savoyards paroïs- 
soient en trois escadrons de lanciers, mit en ordre sa 
troupe qui estoit de cent cinquante fantassins ct dé 


“cent trente cavaliers, et, les ayant exhortez au combat, 


envoya attaquer le moulin par quelques escarmou- 
cheurs suivis de cinquante bons soldats, lesquels don- 
nerent à teste baissée vers le moulin à travers les har- 
quebusades, et firent si bien qu'ils le gaignerent et 
tuërent tout ce qui se trouva devant eux. Cependant 
Conforgien avoit envoyé trente cavaliers pour recog- 
noistre ce qui estoit au dessus du costeau ; mais aussi- 


divers endroicts, car ces trente cavaliers de Geneve, 
revenus au combat pour soustenir les argoulets, enfon- 
cerent par les flancs un escadron de Savoyards; d'au- 


tre costé _Conforgien , ayant disposé des mousquetaires 


en une embuscade, fit faire une salve si rude à un autre 
‘escadron de lanciers qui le venoit charger, que ceux-cy 
s'escarterent incontinent après en avoir veu tomber 
nombre d’entr'eux; puis les deux gros de cavalerie, 
tant de party que d’autre, se vindrent à rencontrer fort 
furieusement; mais les Savoyards sans beaucoup s’o- 
piniastrer plierent et se retirerent, laissans leurs fan- 
tassins à la discretion de leurs ennemis, ausquels ils 
trouverent peu de misericorde. Ce ae dura depuis 
midy jusques à trois heures : trois cents Savoyards y 
demeurerent tuez sur la place, plus de cent blessez , 
dont peu reschaperent. Ceux de Geneve, estans de- 
meurez victorieux, emmenerent ce qu'ils avoient ven- 
dangé avecles despoüilles des Savoyards dans leur ville. 
Aussi l'on disoit lors qu'ils avoient esté victorieux en 
leurs vendanges, et avoient perdu en leurs moissons. 
Cela pourtant les encouragea beaucoup, et firent 
depuis plusieurs petites sorties où ils demeurerent 
quelquesfois victorieux et gaignerent quelques butins. 
Mais la cherté durant cest hyver y fut grande, et les 
paysans qui s'y estoient retirez endurerent beaucoup 
d'incommoditez jusques sur la fin de ceste année, que 
M°de Sancy alla par le commandement du Roy pour 


ne d’ nd - à Er foi ci eten 


DONNE PUS PNR 


uphiné ceux “de Grenoble ane declires 
arty de l'union, le sieur Desdiguieres fit fortifier 
 chasteau de Monthéésaist qui n’en est qu’à une 
ieué, et quelques autres petits forts pour tenir Gre- 
| Hote comme messes mais cependant que ledit sieur 
_ Desdiguieres s'estoit esloigné des environs de Greno- 
ble pour d’autres entreprises, ceux du parlement, qui 
estoient demeurez dedans avec les habitans, furent 
solicitez par les partisans du duc qui estoient dans 
ceste ville de se ressouvenir des offres et promesses 
qu'il leur avoit envoyé faire après la mort du Roy, 
ce qui fut cause qu'ils l’envoyerent prier de les venir 
delivrer de la subjection de Monthenaut, et qu’ils l’as- 
sisteroient d'artillerie, munitions et vivres. Le duc, 
à leur priere, envoya Antoine Olivera avec nombre 

de cavalerie et infanterie, lequel, assisté de ceux de 
Grenoble, batit et prit Monthenault, et l’accommoda 
très bien, et y mit bonne garnison pour ledit duc de 
Savoye : tellement que ceux de Grenoble, qui pen- 
soient que ce duc Les secourust pour le seul subject de 
la religion catholique, et qu'après avoir pris ce fort 
il le leur remettroit entre les mains, se trouverent 
deceus et reduits comme une gaufre entre deux fers, 
assavoir entre les Savoyards et le sieur Desdiguieres, 
et demeurerent près de huict mois en cest estat. 
Durant ceste année il se fit aussi plusieurs entre- 
prises en Dauphiné, tant par le marquis de Sainct 
Sorlin qui gouvernoit Lyon pour l’union en l'absence 
de son frere le duc de Nemours, que par le colonel 
Alfonse d'Ornano et par le sieur Desdiguieres pour 

divers endroicts, car ces trente cavaliers de Geneve, 
revenus au combat pour soustenir les argoulets, enfon- 
cerent par les flancs un escadron de Savoyards; d’au- 
tre costé.Conforgien, ayant disposé des mousquetaires 
en une embuscade, fit faire une salve si rude à un autre 
‘escadron de lanciers qui le venoit charger, que ceux-cy 
s’escarterent incontinent après en avoir veu tomber 
nombre d’entr'eux ; puis les deux gros de cavalerie, 
tant de party que d'autre, se vindrent à rencontrer fort 
furieusement; mais les Savoyards sans beaucoup s'o- 
piniastrer plierent et se retirerent, laissans leurs fan- 
tassins à la discretion de leurs ennemis, ausquels ils 
trouverent peu de misericorde. Ce combat dura depuis 
midy jusques à trois heures : trois cents Savoyards y 
demeurerent tuez sur la place, plus de cent blessez , 
dont peu reschaperent. Ceux de Geneve, estans de- 
meurez victorieux, emmenerent ce qu'ils avoient ven- 
dangé avecles despoüilles des Savoyards dans leur ville. 
Aussi l'on disoit lors qu’ils avoient esté victorieux en 
leurs vendanges, et avoient perdu en leurs moissons. 
Cela pourtant les encouragea beaucoup, et firent 
depuis plusieurs petites sorties où ils demeurerent 
quelquesfois victorieux et gaignerent quelques butins. 
Mais la cherté durant cest hyver y fut grande, et les 
paysans qui s'y estoient relirez endurerent beaucoup 
d'incommoditez jusques sur la fin de ceste année , que 
M: de Sancy alla par le commandement du Roy pour 

ble pour d’autres entreprises, ceux du parlement, qui 
estoient demeurez dedans avec les habitans, furent 
solicitez par les partisans du duc qui estoient dans 
ceste ville de se ressouvenir des offres et promesses 
qu'il leur avoit envoyé faire après la mort du Roy, 
ce qui fut cause qu’ils l’envoyerent prier de les venir 
delivrer de la subjection de Montbenaut, et qu'ils l'as- 
sisteroient d'artillerie, munitions et vivres. Le due, 
à leur priere, envoya Antoine Olivera avec nombre 
de cavalerie et infanterie, lequel, assisté de ceux de 
Grenoble, batit et prit Monthenault, et l'accommoda 
très bien, et y mit bonne garnison pour ledit duc de 
Savoye : tellement que ceux de Grenoble, qui pen- 
soient que ce duc les secourust poun le seul subject de 
la religion catholique, et qu’après avoir pris ce fort 
il le leur remettroit entre les mains, se trouverent 
deceus et reduits comme une gaufre entre deux fers, 
assavoir entre les Savoyards et le sieur Desdiguieres, 
et demeurerent près de huict mois en cest estat. 
Durant ceste année il se fit aussi plusieurs entre- 
prises en Dauphiné, tant par le marquis de Sainct 
Sorlin qui gouvernoit Lyon pour l’union en l'absence 
de son frere le duc de Nemours, que par le colonel 
Alfonse d’Ornano et par le sieur Desdiguieres pour 

Desdiguieres s 'estoit esloigné des environs de Greno- 

teur le duc de Savoye qui avoit de longuemain prac- 
tiqué ce tiltre : les infortunes du sieur de Carses luy 
servirent de planche pour l'obtenir. Carses et aucuns 
de la noblesse voyans que ceux d'Aix avoient envoyé 
l'evesque de Ries, le sieur Dampus et l’advocat Fa- 
brique, prier le duc de s’acheminer en leur ville, ils 
se retirerent en leurs chasteaux et forteresses, resolus 
de n’obeyr au duc de Savoye. 

Sur le commencement du mois de novembre Île 
duc ayant receu lesdits deputez d'Aix, et leur ayant 
dit qu'il n’avoit pris les armes que pour conserver la 
religion catholique-romaine en ceste province là, il 
leur promit de s’acheminer à Aïx. Ayant assemblé 
ses troupes, il partit de Morti et vint à Frejus, où il 
fut deux jours. De là il arriva à Draguignan, où ce 
peuple le receut comme s’il eust esté leur roy, et luy 
firent deux arcs triumphaux où ils luy mirent pour 
luy complaire des inscriptions suivant ses pretentions. 
Au premier il y avoit : De fructu matris tuæ ponam su- 
per sedem tuam , affin de donner à entendre qu'il estoit 
fils de la fille du roy François premier, et qu’à cause 
de sa mere il seroit leur souverain seigneur. En l’au- 
tre il y avoit : Von est alius qui pugnet pro nobis. 
Cestuy-cy fut mis pour monstrer qu’ils ne vouloient 
point du comte de Garses qui se disoit gouverneur 
pour l'union en cesté*province; mais du depuis, sur 
le succez des affaires, les royaux en firent une allu- 
sion, et dirent que les ligueurs avoient prophetizé, 

que Dieu n'estoit point pour eux, et qu’il n’y avoit 
que ce duc, lequel ne garda pas aussi long temps la 
bienveillance de ce peuple volage et subject à changer 
selon les occurrences. En ceste entrée ils firent crier 


_ aux petits enfans : Vive la messe, vive Son Altezze, 


et soit chassé La Valette ! 

Le duc, party de Draguignan, alla recevoir Lor- 
gere qui fut abandonnée par les royaux, puis, le qua- 
triesme novembre, il arriva à Aix, où le parlement, 
le clergé, la noblesse et la Maison de Ville allerent 
au devant de luy : il y fut receu avec des harangues, 
tous l’appellerent le deffenseur de la religion; mais, 
quand ils luy presenterent le dais pour le porter sur 
luy, il le refusa; car il cognut, comme il est prince pru- 
dent, que tout cela n’estoit qu’une violence du peu- 
ple, et que, les affaires se changeans, cela luy pour- 
roit tourner à derision; bref, ceux d’Aix le receurent 
avec un grand honneur, le firent passer sous un arc 
triumphal, et fut conduit jusques à la grande eglise 
avec une grande multitude de peuple. Le troisiesme 
jour après son entrée il alla au parlement, où l'ad- 
vocat general fit, selon le desir dudit duc, une ha- 
rangue en sa loüange et de ses predecesseurs ducs de 
Savoye, après laquelle il fut declaré protecteur de 
toute la Provence. Du depuis tous les ordres de la 
ville, chacun en particulier, l’allerent saluër et luy 
baiser les mains. Plusieurs villes envoyerent aussi le 
recognoistre. Les Marseillois deputerent de leurs ci- 
toyens pour le prier de venir aussi en leur ville ÿ mais 
le sieur de La Valette et les royaux, qui tenoïent la 
campagne , l’engarderent de ne sortir d’Aïx tout le 
reste de l’année et jusques à ce qu'il eust receu du 

renfort que luy envoya le duc de Terranova, gouver- 
neur de Milan. Nous dirons l'an suyvant son arrivée à 
Marseille et son voyage d'Espagne. 

_: Le Roy avoit envoyé en Auvergne M. le grand 
prieur bastard de France, où il arriva au mois de 
juillet. Il se fit appeller comte d'Auvergne et de Cler- 
mont, suivant une donation que luy en avoit faicte la 
royne Catherine de Medicis peu de jours auparavant 
sa mort:I1 mit le siege devant Vicy; mais le marquis 
de Sainct Sorlin s’y acheminant pour le secourir, il | 
se retira, et depuis ils firent une trefve entr'eux pour 
quatre mois. 

M. le prince de Conty, estant de retour à Tours du 
siege de Paris, suyvant le commandement du Roy, 
alla attaquer Savigny sur Bray dont le sieur de Pes- 
cheray s’estoit saisi, qu’il reprit incontinent. De là il 
fit investir la ville et le chasteau de Lavardin, dont 
Le Vignau s'estoit encor emparé pour l'union. Les 
sieurs de Souvray, de La Rochepot, de Pouilly et 
plusieurs autres seigneurs, se rendirent incontinent 
auprès dudit sieur prince. Lés pieces estans en ba- 
terie, l’on fit bresche, laquelle ne se trouva raison- 
nable, et, faute de munitions, il falut tenir ce siege 
en longueur. M. du Fargis, qui y avoit amené trois 
compagnies de sa garnison du Mans, voulant recog- 
noistre une tour où les siens avoient faict leurs ap- 
proches, fut blessé d'une harquebusade en la mesme 
jambe où il avoit esté blessé à Bruslon, qui luy fra- 
cassa tous les os. Il fut conduit au Mans dans un bran- 
card, mais il lui fallut couper la jambe, en laquelle 
la gangrene se mit, dont il mourut. C’estoit un brave 
et vaillant seigneur, et qui estoit pour parvenir par les 

armes aux plus grandes dignitez. Le Roy donna son 3 


gouvernement du pays du Mayne à M. de Laverdin, 
à present mareschal de France, qui estoit lors gou- 
verneur dans Sainct Denis en France. Le siege de 
Laverdin continuant, Le Vignau et les siens se def- 
” fendirent fort bien : la batterie recommencée contre le 
chasteau, comme on estoit prest d'aller à l'assaut, les 
assiegez capitulerent de se rendre s'ils n’estoient se- 
courus dans un temps : ce temps expiré ils sortirent 
armes et bagues sauves, et furent conduits en lieu de 
seureté. Ceste place fut desmantelée, comme aussi les 
chasteaux de Montoire et de Savigny. De là M. le 
prince mena son armée en Poictou, ainsi que nous 
dirons l’an suivant. ; 
En divers autres endroicts de la France, comme en 
Bretagne, en Languedoc et en Gascongne, il se fit 
plusieurs entreprises et exploicts militaires où ceux 
qui estoient un jour victorieux estoient le lendemain 
vaincus, ainsi qu’il advient aux guerres civiles. Le roy 
d'Espagne, qui desiroit mettre la guerre aux quatre 
coings de la France, envoya aussi en Bretagne sur la 
fin de ceste année trois mil Espagnols au duc de Mer- 
cœur, lesquels arriverent à Nantes où ils estoient de 
long temps attendus, car, dez le mois d’aoust, s’estans 
mis à la voile pour y venir, plusieurs navires anglois, 
les ayans rencontrez sur la coste de Biscaye, les atta- 
querent et les contraignirent de s’en retourner à Go- 
raga. Du depuis rembarquez, et le duc de Mercæur les 
ayant receus, il asseura ses places, reprint la campagne, 
et se mit à faire la guerre aux royaux. Plusieurs ont 
escrit que l'Espagnol et le duc avoient tous deux des 
pretensions sur la Bretagne, celuy-là à cause de sa 
11. 

fille, et celuy-cy à cause de sa femme, et qu'ils s’ac- 
cordoient bien ensemble pour en deposseder le Roy 
qui en estoit le vray seigneur, maïs que quand il fust 
advenu que les royaux eussent esté chassez de ceste 
province là, que puis après les Espagnols et le duc 
fussent venus aux mains l’un contre l’autre pour sça- 
voir à qui elle demeureroit, et qu'il estoit impossible 
que la foiblesse du duc ne fust emportée par la force 
de l'Espagnol. 

Dez le commencement de ceste année le Roy avoit 
declaré par edict la guerre au duc de Lorraine ; et faict 
saisir ce qui luy appartenoit en France avec le revenu 
de l’evesché de Mets qui apartenoit à son fils. Les 
garnisons de Mets et les royaux de Langres firent en 
ceste année une infinité de courses, emmenant le bes- 
tail jusques aux portes de Nancy. Le peuple de Lor- 
raine regrettoit infiniement que leur duc se fust laissé 
aller à se partialiser contre le Roy; toutesfois il leur 
falut souffrir. Pour faire la recolte le duc de Lorraine 
et le sieur de Soboles qui commandoit dans Mets 
firent une trefve pour trois mois, pendant laquelle le 
capitaine Sainct Paul, qui alla reconduire le legat 
Caëtan sur la frontiere, surprit Ville-Franche. M. de 
Nevers y alla en diligence de Chaalons pensant la 
reprendre; mais Sainct Paul s’y estoit tellement forti- 
fié, qu'il fut contraint de s’en revenir à Chaalons. 

L'Allemagne fut assez pacifique en ceste année, ex- 
cepté ez circles de Westphalie et ez duchez de Juillers 
et de Cleves, où les Espagnols d'un costé, et les gens 
des Estats de l’autre, travailloient ces pays là par prises 
de villes, surprises de chasteaux, constructions de 
forts, courses et hostilitez. Au mois de may lesdits cir- 

cles s’assemblerent à Cologne, mais il n’y eut nulle 
resolution. Du depuis l'archevesque de Mayence, le 
comte Palatin, le duc de J'uilliers, et autres princes 
d'Allemagne, envoyerent leurs ambassadeurs, tant au 
duc de Parme à Bruxelles, qu'aux Estats à La Haye en 
Hollande. Ils demanderent, tant aux Espagnols qu'aux 
Hollandois, la conservation de leurs anciennes allian- 
ces et amitiez, que les uns et Les autres quittassent tout 
ce qu’ils tenoient et occupoient auxterres de l'Empire, 
et les rendissent à leurs vrais seigneurs, et qu’ils n’eus- 
sent plus à rien entreprendre ny faire aucunes hosti- 
litez sur les terres de l'Empire. De ce que leur respon- 
dit le duc de Parme il ne s'en est rien veu escrit; mais 
la responce des Estats fut imprimée, dans laquelle ils 
s’excuserent qu’ils n’estoient point les motifs de ces 
desordres, ains l'Espagnol, qu'ils estoient tous prests 
de rendre tout ce qu’ils occupoient de l'Empire chacun 
à leur vray seigneur, ne desirans que bonne paix et 
amitié avec tous les princes leurs voisins; mais qu'ils 
les prioient de joindre leurs forces avec les leurs pour 
ensemblement chasser l'Espagnol desterres de l'Empire. 
Les Allemans promirent de se mettre en armes pour ce 
faire; mais, selon que ces princes là ne sont ordinaire- 
ment trop prompts de se mettre en campagne, les cho- 
ses demeurerent comme ils estoient, et les entreprises 
se continuerent de part et d’autre jusques à ce qu'es- 
tans picquez d'avantage, ils furent contraincts de s’ar- 
mer, encor assez lentement, ainsi qu’il se peut voir à 
la suitte de ceste histoire et en l’histoire de la paix. 
Le marquis de Baden, en une conference qui se fit 
entre les peres jesuistes Pistorius et Busæus d’une part, 


et Smidelinus, lutherien, d'autre, ayant recognu en 

ceste conference que Smidelinus avoit allegué que Fe 


catholiques enseignoient qu’un homme ne pouvoit 


estre sauvé par la seule mort de Christ, et disoit que 
cela estoit mesmes dans le concile Trente, lequel luy 
fut à l'instant apporté affin qu'il monstrast le lieu où 
cela estoit, mais il ne put trouver aucun endroict pour 
prouver son dire; puis ayant aussi allegué quelque pas- 
sages du Maïstre des sentences et d'autres docteurs, 
lesquels les peres jesuistes verifierent estre par luy faul- 
sement alleguez à la seule lecture des livres, de quoy 
il devint si confus, que, sur une excuse qu’il trouva, il 
fit rompre la conference : ce qu'ayant bien recognu le 
dit sieur marquis, il se fit instruire par les susdits peres 
jesuistes, et abjura le lutheranisme, puis envoya de- 
mander absolution à Sa Saincteté, qui fit rendre loüan- 
ges à Dieu dans Rome pour la conversion de ce sei- 
gneur. 

En ceste année mourut l’archiduc Charles d’Austri- 
che, fils du feu empereur Ferdinand, et oncle de l’em- 
pereur Rodolphe. Durant sa vie il avoit, tant par ses 
procedures que par sa valeur , entretenu les frontieres 
voisines du Turc en paix; mais après sa mort toutes 
choses changerent en la Styrie et Carinthie, ainsi qu'il 
sera dit ez années suivantes. Ce princeavoitespousé Ma- 
rie de Baviere, de laquelle il eut unze enfans, desquels 
il y en avoit quatre masles, Ferdinand, Maximilian, 
Lupolde et Charles. Sa fille aisnée, aagée de dix-sept 
ans, fut mariée depuis à Sigismond, roy de Pologne, 
pour confirmer d'avantage la paix entre les familles 
d'Austriche et de Suece; car les princes polonois es- 
toient resolus d’avoir la raison de ce que l’archidue 
Maximilian n’avoit voulu jurer la paix de Bithonie, 

et en vouloient venir aux armes ; ce qui fut cause que 
l'Empereur envoya depuis en Pologne l'evesque de 
Vratislavie et Richard Saitner, lesquels furent receus 
fort favorablement du Roy, et leur ayda en ce qu'il 
put pour faire modifier quelques articles dudit traicté 


dé paix, et practiquerent tant avec quelques princes 


amys des deux costez, qu'ils unirent depuis ces deux 
puissantes familles par la susdite alliance de mariage, 
affin d’oster entr’eux toute source de guerre et que- 
relles. 

On delibera aussi de renouveller l'alliance du Turc: 
le baron Volfang, Henry de Strein, luy fut porter le 
present accoustumé, ce que du depuis, pour quelques 
occasions, on n'observa plus, et qui a esté la cause 
que les subjets de l'Empereur ont depuis eu de si 
grandes guerres contre les Turcs. 

La guerre entre le Turc et le Persan ayant duré 
long temps, tous deux desirans de donner quelque 
repos à leurs subjects de tant de ruines et de miseres 
qu'ils avoient souffertes, par la praticque de quel- 
ques-uns, le sophi envoya un prince persan à Constan- 
tinople, lequel fut honorablement receu d’Amurath, 
où après plusieurs difficultez la trefve fut accordée 
entre les Turcs et les Persans pour dix ans. 

[1591] C'ssr honneur que d'entreprendre, mais, 
quand il en succede quelque chose de sinistre, on en 
est blasmé, ainsi qu’il advint de l’entreprise que ceux 
de l'union firent sur Sainct Denis. Le sieur de Belin, 
gouverneur de Paris, voulant s’ayder de la commodité 
du temps, entreprint avec le chevalier d’Aumale de 
faire surprendre Sainct Denis durant la grande froi- 
dure qu’il faisoit en ce temps-là. Il sembloit que tout 
rioit à leur dessein, car ils avoient faict recognoistre 
que l’on pouvoit passer les fossez par dessus la glace 
et entrer aysément dans Sainct Denis ; aussi que deux 
jours auparavant M. de Lavardin avoit quitté le gou- 
vernement de ceste ville au sieur de Vic. Ils trouve- 
rent tant de facilité à leur entreprise, que le cheva- 
lier voulut luy-mesme l’executer avec la garnison qui 
estoit dans Paris. Pour ce faire ils s’acheminerent la 
nuict du troisiesme janvier, et arriverent prez de Sainct 
Denis sans que les royaux en eussent esté advertis : 
tout d'un temps trois à quatre cents hommes descen- 
dirent dans le fossé, passerent par dessus la glace, et 
entrerent aysément dans la ville, car les murailles en 
d’aucuns endroicts n’y sont pas de la hauteur d’une 
toise : en mesme temps ledit chevalier avec plusieurs 
hommes garnis de pinces, tenailles et autres ustan- 
cilles, ouvrirent la porte de la ville du costé de Paris, 
et entrerent tous dedans, cheminans droict vers l’ab- 
baye. Au premier bruit la guette qui estoit au clo- 

cher sonna si fort l'alarme, que les royaux furent 
incontinent sur pieds. Le sieur de Vic, estant à cheval 
devant l’abbaye, et ayant sceu que la porte de Paris 
estoit ouverte et que ceux de l'union la tenoient, com« 
manda aux lansquenets de se couler le long des mu- 
railles et tascher à la regaigner cependant que luy 
avec les siens iroit le long de la ruë droict à ceste 
mesme porte; mais il n’eut pas cheminé cinquante 
pas, qu’il trouva le chevalier d’Aumale en teste suivy 
des siens crians Z'uë, tuë! Or la ruë est fort estroitte 
en cest endroict là, où la valeur y estoit plus requise 
que le nombre d'hommes. De Vic vient aux mains, 
aucuns habitans sortirent aussi avec des espées à deux 
mains et autres armes pour le secourir; mais, cepen- 
dant que le combat s’opiniastroit en cest endroit là, les 
lansquenets qui estoient allez le long de la muraille 
regaignerent la porte, et repoulserent la cavalerie des 
Parisiens ainsi qu’elle y entroit la trompette son- 
nante. Aussi tost ce bruit courut parmy ceux de lu- 
nion que la porte estoit regaignée par les royaux, 
dont ils prirent telle espouvante, que chacun d'eux ne 
songea plus qu’à se sauver par dessus les murailles par 
où ils estoient entrez. Le chevalier d'Aumale, ne se 
voyant suivy, Commencça aussi à se vouloir retirer en 
combattant, mais il fat poursuivy de si près, qu’il fut 
renversé mort en la chaleur du combat avec quelque 
vingtaine des siens sans pouvoir estre recognu. Le 
sieur de Vic ayant ainsi repoulsé ceux de l’union, en 
fit rendre graces à Dieu, et , se voulant enquester de 
quelques prisonniers comment ceste entreprise avoit 
esté faicte, ils l’asseurerent que ledit sieur chevalier 
d'Aumale estoit entré dans la ville, et avoit long temps 

combatu à pied, et ne sçavoient qu’il estoit devenu. 
Aussi-tost il fit aller recognoiïstre les morts, lesquels 
_avoient esté desjà despouillez : les blessures du cheva- 
lier furent cause du commencement que l’on re le re- 
cognoissoit point; mais, estant apporté à l'Espée royale, 
il fut recogneu. À la pointe du jour son trompette vint 
à Sainct Denis pour le recommander s’il estoit prison: 
nier : son corps luy estant monstré, il alla reporter les 
tristes nouvelles de sa mort aux Parisiens. Depuis le 
sieur de Vic le fit porter dans l'abbaye Sainct Denis, 
et fut mis dans la chappelle Sainct Martin, où , faute 
de cercueil, un rat luy rongea le bout du nez, dont le 
sieur de Vic, fasché du peu de soin des Parisiens, leur 
manda que s'ils n’envoyoient un cercueil qu’il le fe- 
roit enterrer ainsi qu’il estoit. Le cercueil apporté, il 
fut mis dedans, et fut assez long temps dans ceste chap- 
pelle, couvert d’un poyle de damas blanc aux armes 
d'Anjou que les moynes mirent sur luy. | 
Le Roy fut incontinent adverty de cela, car il ar- 
riva en ce temps-là à Senlis du retour de la retraicte 
du duc de Parme , où l’on luy communiqua aussi un 
dessein de surprendre Paris. Ny luy ny quelques-uns 
de son conseil n’estoient point d’opinion de l’entre- 
prendre, mais on fit les choses si faciles, que l’on en 
tenta l’execution , laquelle ne se put faire sans que les 
Parisiens en fussent advertis. Sa Majesté donc ayant 
mandé au duc de Nevers qui estoit en Brie, au duc 
d'Espernon qui estoit en Picardie, et à toutes les gar- 
nisons voisines, de le venir trouver, tous se rendirent 
en la France entre Senlis et Sainct Denis la nuict 
du vingtiesme janvier, ets’acheminerent droict à Paris 
du costé de la porte Sainct Honoré. Le dessein des 

royaux estoit de se saisir de la porte Sainct Honoré 


par intelligence ou facilité, et de dohner en mesme 


temps en bas le long de la riviere, laquelle estoit lors 
petite et ne donnoit jusques à la muraille de la Porte 
Neufve , estaut facile d'y passer dix ou douze de front 
sans mouiller le genouil ; plus de donner aussi l’es- 
calade en divers lieux. Tout ce qui estoit necessaire 
pour une telle entreprise ne fut oublié à la maison, 
car ils avoient eschelles, ponceaux, mantelets, clayes, 
maillets et autres instruments, avec deux pieces de ca- 
non pour rompre les barricadès que les Parisiens 
voudroient faire. | 
Pour l’execution il y avoit soixante capitaines cou- 
verts d’habits de paysans conduisans des chevaux et 
charettes. Après eux marchoïit la premiere troupe 
conduite par M. de Lavardin avec cinq cents cuirasses 
et deux cents harquebusiers. La seconde troupe estoit 
de quatre cents hommes armez de cuirasses et huict 
cents harquebusiers conduits par le baron de Biron. 
Celle là estoit suivie d’autres grandes troupes condui- 
tes par le sieur de La Nouë, et après luy marchoïent 
les Suisses et le canon. Le Roy estoit au bout du faux- 
bourg avec M. de Longueville , le duc d'Espernon et 
autres , tous à pied, et n’y avoit que M. de Nevers à 
cheval, accompagné de cinquante ou soixante. 
Toutes ces troupes estans ainsi disposées , et ayans 
faict un silence admirable, arriverent sur les trois heu- 
res du matin dans le faux-bourg Sainct Honoré: Douze 
capitaines des soixante desguisez , conduisans chacun. 
un cheval chargé de farines, s’advancerent jusqu’à la 
porte de la ville, les autres estans demeurez vis à vis 
des Capucins, où arrivez, demanderent qu’on eust à les 

faire entrer; mais les Parisiens, ayans estéadvertis qu’il 
y avoit une entreprise sur leur ville, estoient en con- 
tinuelle alarme. Le sieur de Tremblecourt, qui es- 
toit à la porte Sainct Honoré , laquelle on avoit ter- 
rassée dez le soir avec de la terre et du fumier, en- 
questa ces aporteurs de farines s’ils avoient point veu 
les ennemis; mais ils luy respondirent si nayfvement 
en langage ordinaire de paysans qu’ils avoient veu 
quelque quinze chevaux qui battoient les chemins, 
desquels ils s’estoient cachez et craignoient qu'ils ne 
les vinssent coutelasser et voler dans les faux-bourgs, 
qu'aucuns qui estoient là en garde, bien qu'ils sceus- 
sent l’entreprise des royaux, leur dirent que la porte 
estoit terrassée, et qu'ils allassent passer le long de la 
riviere où on les recevroit par un bateau. Ayans ouy 
ceste nouvelle, ils se retirerent dans le faux-bourg , et 
rapporterent au Roy ce qu’ils avoient entendu. Sa Ma- 
jesté ayant cognu que ceste entreprise estoit descou- 
verte, toutes les troupes eurent commandement de 
s’en retourner en leurs garnisons, et luy se retira à 
Senlis, sans y avoir rien eu de perte de part ny d’au- 
tre. Voylà ce qui se passa en ceste entreprise, en la- 
quelle les Parisiens, n’ayans receu qu’un alarme, ne 
laisserent d’en faire chanter le 7e Deum, et ordonne- 
rent qu'à perpetuité en un tel jour ils en feroient une 
feste qui s’appelleroit la journée des Farines. Geste 
feste estoit la cinquiesme qu’ils inventerent, car ils en 
avoient faict auparavant quatre autres, sçavoir, la jour. 
née des Barricadés, la journée du Pain ou la Paix, de 
la Levée du siege et de l’Escalade: toutes ces festes fu- 
rent depuis abolies à la reduction de Paris, ainsi que 
nous dirons cy-après. 

M. de Mayenne, qui estoit en Tierasche, où il ba- 
tit et print quelques chasteaux sur la frontiere, es- 
tant adverty de ceste entreprise, despescha soudain (1) 

lesieur du Pesché avec nombre de soldats choisis ez 
regiments des Espagnols et Neapolitains, qui en amena 
une partie dans Paris, et l’autre fut mise dans Meaux 
sur un bruit qui courut que le Roy vouloit l’assieger. 

‘Les Seize de Paris se resjouirent de cette garnison 
et continuerent leurs poursuittes pour le retablissement 
de leur conseil general de l'union. Voicy la requeste 
qu'ils envoyerent à M. de Mayenne au mois de fe- 
vrier. 

« Monseigneur, les habitans catholiques de la ville 
de Paris vous remonstrent tres-humblement que, 
ayans dès il y a plus de six ans descouvert tous les 
artifices dont on usoit pour dresser et applanir aux he- 
retiques le chemin de la couronne, ils ont commencé 
à faire des assemblées et tenir des conseils où rien 
ne manquoit que l’authorisation du souverain qui 
nous estoit contraire, comme pouvez scavoir, monsei- 
gneur, et combien de salutaires advertissements et se- 
cours vostre maison en a receus, et comme à cest 
exemple ont esté dressez des conseils par toutes les 
villes catholiques, desquelles venoient ordinairement 
divers advis audit conseil general de tout ce qui se 
passoit en chacune province, defferans à ceste ville de 
Paris comme à leur premier patron et exemplaire ; 


(x) Despescha soudain. 1 paroït, au contraire, que cette garnison 
espagnole fut introduite à Paris contre le gré du duc de Mäyenne. 
Ce fut à l’aide de ces soldats étrangers que les Seize exécutérent, au 
mois de novembre suivant, les projets homicides qu'ils avoient formés 
contre Brisson, Larcher et Tardif. 

ce qui. a duré jusques au mal-heureux jour 23. fee 
cembre 1588, auquel, voyant que le masque de toute 
impieté estoit descouvert et qu’on attaquoit les catho- 
liques avec forces, lesdits supplians ont jugé estre ex- 
pedient s'opposer ouvertement à ceux que l'on avoit 
laissez en ceste ville pour l’execution des conseils de 
Blois , tellement que les catholiques, par le moyen de 
tels conseils, se rendirent les plus forts en ceste ville, 
tindrent les portes ouvertes à ceux qui eschapperent 
peu à peu des embusches des ennemis et de leurs mor- 
telles prisons; ce qu’ils ont continué jusques à vostre 
venuë très-desirée, après laquelle a esté le conseil 
general estably de tous les corps de la ville, et l’esta- 
blissement emologué et verifié ès cours souveraines, 
recogneu et approuvé par les provinces et villes ca- 
tholiques , loué et advoué par le Sainct Siege, princes 
et potentats chrestiens, et par lequel vous auriez esté 
volontairement esleu lieutenant general de cest Estat 
et couronne de France, depuis laquelle eslection le 

conseil, se tenant tous les jours, a conservé ceste ville 
‘et donné pied ferme à la forme et domination sous les- 
quelles les catholiques vivent maintenant; et a esté ce 
conseil à cest effect estably par un très-sage advis pour 
assoupir le desir de vengeance causé des entreprises et 
hardies executions necessaires en si grand changement ; 
et a ceste compagnie servy de barreentre les officiers et 
le peuple pour empescher la violence des uns et les 
practiques et menées des autres, les‘bons se reposans 
volontairement, et les meschans par force, sur le ju- 
gement dudit conseil, lequel estoit composé de gens 
de diverses qualitez, tellement que quiconque y avoit 
affaire y trouvoit de ses semblables, qui les recevoient 

avec bon visage et expedioient avec diligence. En- 
quoy faisant, vous, monseigneur, et le peuple, estiez 
servis franchement ét rondement, et les affaires s'ex- 
pedioient à la lumiere et devant les yeux de tous, et 
vous aydoient ceux dudit conseil de leurs moyens, 
_ credit et authorité, laquelle estoit si bien estimée, que 
toutes lesdites provinces y envoyoient leurs deputez 
avec procuration, et les princes chrestiens leurs agents 
avec memoires et instructions : les ecclesiastiques 18 
noblesse et tous les catholiques, y estoient bien venus 
et promptement expediez; tellement que ceux qui com- 
mandoient ez places prochaines de la ville, ne refusoient 
d'y venir rendre conte de leurs affaires et desporte- 
ments. Mais comme desiriez estre assisté de conseil en 
vos armées, vous eussiez tiré près de vous quelques- 
uns dudit conseil, aucuns faisoient quelque doute si, 
durant le regne de Charles dixiesme, ils pouvoient sans 
confirmation exercer leurs charges, lesquelles d’ail- 
leurs leur estoient très-onereuses pour les avoir fort 
long temps exercées sans aucune remise ny relasche, 
se sont resolus de prendre quelque temps de vacations, 
et ainsi different de s’assembler jusques à present, sui- 
vant un arrest qui en auroit esté par eux donné, sans 
toutesfois que ledit conseil ait esté revoqué, attendu 
qu'il a esté estably pour servir jusques à l'assemblée 
des estats. À ces causes, et que de l’intermission dudit 
conseil sont ensuivis plusieurs grands et infinis desor- 
dres ausquels il n’est possible de remedier sinon par 
la continuation dudit conseil, lesdits suppliants requie- 
rent très-humblement ladite continuation, affin qu'eux 
et tous autres catholiques unis y puissent faire leurs 
plaintes desdits desordres, et y trouver le remede pour 

le bien et advancement de la religion catholique, con- 
servation de l'Estat sous vostre authorité, et en parti- 
culier de ceste ville et desdits supplians, lesquels con- 
tinueront leurs prieres pour l'accroissement de S 
grandeur et de vostre prosperité. » 

Ceste requeste estoit accompagnée de memoires pres- 
que semblables en substance à ceux qu'ils presenterent 
au siege de Corbeil audit sieur duc de ER où ils 
disoient : . 

Que si peu qui restoit de princes catholiques estoient 
si mal accompagnés de la noblesse et assistez de con- 
seil, que, pour parler humainement, l'on ne pouvoit 
esperer qu'une prochaine ruyne de leur party, le salut 
duquel dependoit de la ville de Paris, qui avoitesté si 
cruellement traictée par les grands et ses superieurs, 
que ses ennemis mesmes ne luy eussent sceu faire pis, 
et que l’on voyoit bien que la tyrannie de la noblesse 
et l’injustice des chefs de la justice, ruinoient l’autho- 
rité et puissance des ecclesiastiques et la liberté du peu- 
ple s’il n’y estoit promptement remedié; qu’aucuns 
mesmes des magistrats que le peuple avoit instituez 
avoient connivé au mal, tolleré et souffert l’execution 
d’une infinité d’injustices, consenty l’eslargissement des 
gentils-hommes prisonniers contraires au party de l’'u- 
nion et.des chefs de justice, lesquels maintenant se 
vengeoient contre les catholiques, et avoient baïllé 
passeport pour faire sortir les biens des heretiques, 
ce qui avoit enflé le party contraire de forces et de 
moyens au detriment du party de l’union des catho- 
liques, qui estoit demeuré seul chargé dans Paris de 
toutes les charges de la guerre, et de toutes les levées 
ordinaires et extraordinaires que l’on y faisoit, et les 


au bien de la ville, qui estoit rente sans secours 

et enveloppée de toutes parts, comme elle estoit à pre- 

sent, de ses ennemis et sans aucun soulagement, es- 
tans les bons catholiques denuez de moyens et le 

peuple fort necessiteux; de sorte que l’on pouvoit dire 
avec verité que si leurs ennemis eussent eux-mesmes 

estably des agents en la ville de Paris, ils n’eussent pas 

mieux faict leurs affaires que l’on avoit faict; et qui 

plus augmentoit leur mal, c’estoit que quand aucuns 

des catholiques affectionnez à l'union s’en estoient 

voulu plaindre et remuër, prevoiants la ruine de la 
religion et de l’Estat sous un tel desordre, on les avoit 
calomniez jusques à les appeller voleurs, gens de 
neant et qui ne cherchoient qu’à mettre la ville-en 
confusion pour faire leurs affaires, semé des billets 
contr’eux, et usé de toutes les astuces qu’il estoit pos- 
sible pour faire perdre leur creance. Voylà leurs plain- 
tes. Pour y apporter remede, ils proposoient encor 
trois points Outre ce que dessus. 


1. Que tous ceux de Paris qui auroient suivy le party 
contraire (un royal), aydé à iceluy par intelligence 
de conference, presté argent, donné advertissement, 
ou se seroient absentez de la ville depuis la publication 
faicte pour r’appeller les absens et des deffences faictes 
de n’abandonner ladicte ville, fussent declarez here- 
tiques ou fauteurs d’iceux, et que comme tels leurs 
biens meubles et immeubles fussent saisis et vendus, 
et les deniers mis ez mains de six bourgeois de Paris, 
pour estre employez aux affaires et desengagement äe 
ladite ville, entretenement des garnisons d'icelle, et 

pour recompenser ceux de la ville qui en seroient di- 
gnes, sans pouvoir estre lesdits deniers convertis à 
_autre usage. | SAR 

II. Qu’une chambre fust de nouveau ble, la- 
quelle seroit composée, tant de conseillers que d'advo- 
cats, pour juger en dernier ressort des accusations 
contre les heretiques, leurs fauteurs et adherans’, et 
des conspirations contre l'union des catholiques, la- 
quelle chambre jugeroit aussi, tant en matiere civile 
que criminelle, des causes des catholiques (un des 
Seïze ) qui ont assisté et aydé à l'emprisonnement faict 
d’une partie de messieurs de la cour de parlement le 
6 janvier 1589. 

III. Que toutes les villes seroient priées de renéu- 
veller le serment de l’union, et de se joindre avec la 
ville de Paris, et faire par ensemble un fonds esgal et 
selon leurs moyens pour faire la guerre aux heretiques 
et à leurs adherans. 


Ces requestes, ces memoires et ces instructions, fu- 
rent veus au conseil estably près M. de Mayenne. On 
cognut par iceux encor plus la passion et l’animosité 
des Seize, et que tout leur zele et toutes leurs belles 
paroles dorées, qui n’avoient autre ton que l’ordre et la 
reformation, n'estoient que pour faire naistre encores 
plus de division, veu que l’on recognoissoit par iceux 
qu'ils ne vouloient estre subjets à aucune justice qu’à 
celle qu’ils establiroient d’eux mesmes, qu'ils ne vou- 
loient plus obeyr au parlement, que leurintention n’es- 
toit que de ruiner toutes les bonnes familles qui res- 
toient encor à Paris, sous de legers pretextes, affin que 
leurs biens fussent donnez pour recompense à ceux de 

Parisqui en seroient dignes (un des Seize Bref, eux et 
leurs predicateurs en vouloient à tous ceux du conseil 
que le duc de Mayenne avoit estably près de luy,; le- 
quel conseil estoit composé des plus grandes et nota- 
bles familles du party de l'union, et eussent voulu 
faire restablir ledit conseil general dans Paris, auquel 
quelques predicateurs avec le peuple y eussent exercé 
leurs passions. La suite de ceste histoire le monstrera 
assez evidemment. Ledit conseil des Seize, contrefaisant 
le conseil de quelque republique, rescrivit aussi au 
Pape en ce mesme mois de fevrier la lettre suivante : 

« Très-Saint Pere, ce qui plus allegrement nous a 
fait embrasser et poursuivre les premices de l'union 
saincte en ceste ville et autres de ce royaume pour la def: 
fence et conservation de la religion catholique, aposto- 
lique et romaine, a esté, après avoir consulté et pro- 
posé toutes les difficultez et hazards qui s’y pourroient 
presenter, l’esperance que nous avons eue en Dieu 
qu’en fin il nous en feroit sortir heureusement et glo- 
rieusement. Nous n'avons point esté deceus, car, bien 
que nous ayons beaucoup souffert, tant par les traverses 
d’aucuns des nostres que par la puissance et malice de 
nos ennemis, si est-ce qu’il a pleu à Dieu nous delivrer 
et conduire jusques en ces jours, èsquels, lorsque nous 
estimions estre esloignez de tout secours, nous avons 
non seulement receu ceste grande et immense conso- 
lation qu'il ayt voulu vous choisir son lieutenant et vi- 
caire general en son Eglise, mais aussi qu'ayons gousté 
des premiers fruicts de vostre paternelle benediction 
par les largesses dont Vostre Saincteté a daigné hono- 
rer et secourir les catholiques de ceste ville en leur ex- 

treme necessité, laquelle nous croyons vous avoir esté 
representée par M. le cardinal Caëtan , legat, la pre- 
sence et constance duquel au plus fort de toutes nos 
afflictions, desquelles il a eu.sa bonne part, nous a en- 
tierement consolez et corroborez; si que nous pouvons 
dire avec verité*qu’après Dieu et le roy Catholique, 
nous luy devons nostre conservation, esperans de 
Vostre Saincteté la perfection de l’œuvre. Or, Très 
Sainct Pere, chacun des catholiques s’est resjouy de 
ces heureuses nouvelles, et en a rendu à Dieu et à vous, 
“en public et en particulier, les actions de graces pos- 
sibles, et nos magistrats faict leur devoir de vous en 
remercier. Nous autres, qui sur tous sommes en hor- 
reur à l’ennemy et le but auquel fort souvent les foibles 
catholiques lancent les traicts de leur impatience, de- 
vons très-humbles remerciements à Vostre Saincteté, 
à laquelle nous osons tesmoigner combien l’excez d’al- 
legresse et de contentement que nous en avons receu 
nous oblige et donne force et courage de perseverer, 
voire d'autant plus que nous esperons que, prenant 
Vostre Saincteté nos affaires en protection, sous la- 
quelle nous nous rengeons et la supplions nous y re- 
cevoir, elle nous tirera de nos miseres et nous don- 
nera par ses prieres envers Dieu un roy très-chrestien, 
qui sçaura bien comme fils aisné luy rendre l’obeys- 
sance deue, par le moyen de laquelle la saincte reli- 
gion pourra estre conservée en ce desolé royaume, 
l'Estat d'iceluy maintenu en son entier, et le pauvre 
peuple catholique jouyr du repos qu'il doit desirer 
pour servir à Dieu et à son eglise. Et d'autant que c’est 
le seul remede pour mettre fin à nos calamitez et nous 
delivrer de l’entiere ruiñe de laquelle nous sommes 

D nous pps Vostre Saincteté s'y vouloir 
employer, et nous et nostre posterité luy serons infini- 
ment tenus, et luy en dirons à tousjours louanges et 
remerciements. Très Sainct Pere, après avoir ré très- 
humblement vos pieds sacrez, nous prions le Createur 
donner à Vostre Saincteté très- -parfaicte santé, très 
bonne, très longue et très heureuse vie. À Paris, ce 
24, fevrier 1591. De Vostre Saincteté les très humbles, 
très devots et très obeyssans subjets et serviteurs, ceux 
du conseil des seize quartiers de la ville de Paris, qui 
ont prié huict d’entre eux souscrire pour toute la com- 
pagnie. Signé : Genebrard, Boucher , Aubry, de Lau- 
noy, de Bussy, de La Bruiere, Crucé, Senault. » 5 


Sa Saincteté leur fit une ample responce, ainsi que 
nous dirons cy-après en son lieu. Voyons cependant 
plusieurs exploits militaires qui se firent en plusieurs 
endroicts de la France au commencement de ceste 
année. 

Nous avons dit l'an passé que M. de La Chastre, 
après le siege de Corbeil, fut renvoyé vers Orleans et 
le Berry avec une petite armée. On luy avoit promis 
de luy envoyer encor quelques troupes, en attendant 
lésquelles, peu après qu'il fat arrivé à Orleans, il reso- 
lut d'aller assieger Aubigny près de Sanserre en Berry 
Ayant donné ordre que l’on luy amenast de la grosse 
tour de Bourges trois canons et une coulevrine avec 
des munitions, il partit d’Orleans avec encor deux 
coulevrines et quantité de munitions, et s'achemina 
droict à Aubigny qu'il fit incontinent investir. Les 
royaux, qui avoient descouvert son dessein, renfor- 
cerent la garnison d’un regiment , et se resolurent de 

se bien defendre, et luy de les bien attaquer ; ce qu'il 


fit avec telle diligence, que la seconde nuit qu'il eut 


fäict investir ceste ville, il fit mettre son canon en bat- 
terie. Les sieurs de Chastillon, de Colligny, de Mon- 
tigny, de Requien, de Tannerre, et autres seigneurs du 
party royal, s’assémblerent incontinent vers Gyan (1) 
pour faire lever ce siege. M. de La Chastre, ayant esté 
adverty de ceste assemblée, et qu'ils estoient resolus 
d’aller x luy dans six heures, fit assembler les capi- 
_ taïnes de son armée. Les uns furent d'opinion que l’on 
ne devoit commencer la batterie que l’on ne se fust es- 
claircy de la puissance des royaux , pour entreprendre 
plus ou moins, affin de ne recevoir quelque honte ou 
ruine : leur raison estoit que, pour tenir ceste ville 
assiegée , l’armée estoit contraincte d’estre separée à 
cause d’une petite riviere et d'un estang , et qu'il estoit 
aisé à juger que les royaux y venant forts pour la se- 
courir, ils leur feroient quitter du moins un costé, et 
jetteroient dedans la ville des forces bastantes pour 
leur resister. Nonobstant ces raisons M: de La Chastre 


voulut essayer d'emporter Aubigny devant que la no- 


blesse royale y fust venuë au secours, disant qu'il ne 
pouvoit croire qu'ils fussent si tost prests. Son opinion 
estant suivie de quelques capitaines, il fit armer sou- 
dain et monter à cheval tous les siens, assigna à cha- 
cun sa place de combat, donnant au sieur de Comnene, 
mareschal de son armée, la garde du dehors; et luy et 
le baron son fils se rendirent si soigneux de la batterie, 
qu'en peu de temps il y eut breche, laquelle fut ren- 
due aux soldats en tel estat qu’élle se pouvoit gaigner. 
Vaudargent, luy ayant demandé la pointe de l'assaut, 


QG) Gyan : Gien. 

y alla avec son regiment assez bravement, mais sans 
nulle execution; car les royaux le repousserent si 
vifvement d’entre les poultres, soliveaux et masures 
des maisons abbatuës, qu’il fut contrainct de se retirer 
avec perte. Le viscomte avec son regiment de lansque- 
nets, pensant estre plus heureux, alla donner droict 
à la bresche pour l'emporter, mais il en fut repoulsé 
si rudement, qu’il n’eut loisir de s’y loger ny autour 
de là, non plus que Vaudargent. Après plusieurs con- 
seils, M. de La Chastre, sçachant que la noblesse royale 
tenoit la campagne, leva son siege et alla loger à une 
lieuë d’Aubigny, et le lendemain à La Chapelle d'An- 
giron, d’où trois jours après il renvoya les trois canons 
à Bourges, ne retenant que les coulevrines avec les- 
quelles il s’achemina à petites traictes vers Sangoing 
qu'il assiegea à la faveur des troupes du sieur de Neuvy 
Le Barrois, lequel:vint le joindre du costé de Bour- 
bonnois : ceste ville estant sans garnison, les habitans 
se rendirent incontinent. De là l’armée s'achemina au 
Chastelet; mais M. de La Chastre, ayant dressé sa bat- 
terie, receut advis que les sieurs de Chastillon, de Mon- 
tigny, et les susdits seigneurs royaux, avecsix cents cui- 
rasses, devoient loger à quatre lieuës de luy, ce qui luy 
fit encor lever le siege de devant ce chasteau, jugeant 
qu'ils ne s’estoient ainsi assemblez pour le quitter sou- 
dain, et qu'il luy seroit impossible de là en avant de 
suivre en leur presence aucune entreprise d'impor- 
tance. Ayant donc levé encor ce siege, il s’alla loger 
à Chasteau-melian, d’où deux jours après il partit; et 
tira droict entre Moulins et Dun le Roy, faisant tous- 
jours marcher son armée en estat de combattre. Les 
royaux, ayans peu d'infanterie et point de canon, ne 

laissoient toutesfois. de le costoyer, et pensoient ie 
traper aux passages de quelques rivieres; mais luy, 
qui avoit bonne cognoissance de son gouvernement et 
de l’estat des royaux, se fit faire voye et passage avec 
-ses coulevrines, et fit si bien qu’il arriva à Dun le Roy 
où il separa son armée et la mit en garnison en plu- 
sieurs villes du Berry : quant à luy il se retira à Bour- 
ges, où il ne fut gueres qu’il luy falut aller à Orleans 
sur l’advis qu’il receut que le Roy estoit en la Beausse 
pour assieger Chartres, ainsi que nous dirons cy-après, 
là où aussi ledit sieur de Chastillon et les seigneurs 
royaux qui avoient empesché ledit sieur de La Chastre 
de rien faire avec son armée en Berry, ayant repassé 
Loire, allerent le joindre. Voylà ce qui se passa en 
Berry sur la fin du mois de decembre de l'an passé et 
au mois de janvier de la presente année. 

En ce mesme temps M. le prince de Conty et son 
armée passerent Loire pour aller reprendre Moleon 
dont ceux de l'union s’estoient éemparez sur le capi- 
taine Chalenton : ceste ville assiegée et batuë, les sur- 
preneurs furent contraints de se rendre audit sieur 
prince vies et bagues sauves. 

De là ledit sieur prince s’achemina à Chemillé, ville 
sur les marches de Poictou et d'Anjou, dans quelle 
estoit Le sieur de La Perraudiere pour l'union, lequel, 
après avoir valeureusement soustenu trois assauts, Ca- 
pitula et rendit ceste place à composition de vies et 
bagues sauves. 

Après ces effects ledit sieur prince repassa Loire et 
vint à Duretail (1) en Anjou, où il receut les nouvelles 
que le vicomte de La Guierche , qui commandoit pour 

(1) Duretail : Duretal. 

a Poitiers, ayant amassé de cinq à six cents 
chevaux, quatre mil hommes de pied et trois canons, 
avoit prins plusieurs chasteaux aux environs de Poic- 
tiers, s’estoit saisi de Mirebeau dont ceux de Poictiers 
_ avoient pillé le chasteau apartenant à M. de Mont- 


- pensier, et qu'il tenoit assiegé dedans Belac messieurs 


d’Abin. | 

Ledit sieur prince, ayant redressé sonarmée, enla- 
quelle M. d'Amville, à present admiral de France, te- 
noit le second lieu , accompagné de messieurs de Ram- 
bouillet et de La Rochepot, desirant secourir Belac, 
partit de Duretail, print en chemin le chasteau de 
Vaux et en chassa l'union, et de là s'en alla passer 
Loire, mandant à M. de La Trimoüille , qui estoit à 
Touars, et à M. de Malicorne, gouverneur dePoictou, 
de le venir trouver avec le plus de forces qu’ils pour- 
roient. Cestuy-cy n’y faillit point, et, accompagné des 
sieurs de La Boulaye, de Sainct Gelais, des Roches 
Baritaut, de Parabelle et de Choupes, se vint Dre 
auprès dudit sieur prince à Latilly, lequel s'en alla 
delà loger à Vivonne. Mais le sieur de La Trimoüille, 
ayant assemblé quelques troupes, quoy que M. le 
prince luy eust mandé de le venir trouver, n’y vint 
point, ains s’en alla droict à Belac, affin d’avoir l'hon- 
neur d’en avoir luy seul fait lever le siege. Le vicomte 
de La Guierche, le voyant venir, pensant que ce fust 
toute l’armée dudit sieur prince, quitta son siege et 
se retira à Montmorillon, ville sur la riviere de Guar- 
tempe, là où il laissa son infanterie et son canon, et 
se retira dans Poictiers. M. d’Anville sur ceste rétraicte 
tint de rudes paroles audit sieur de La Trimoüille après 
qu'il se fut joint à l’armée (car il estoit son oncle), et 

luy fit cognoistre sa faute, lui monstrant comme sans 
doute ledict sieur vicomte-eust peu estre entierement 
deffaict audit siege s’il ne se fust point advancé seul 


pour secourir Belio; et qu'il se fust rendu en l’armée 
ainsi qu'il luy estoit commandé ; aussi ceste deffaicte 
eust contraint Poictiers de se rendre, et eust apporté 
la paix en toute ceste grande province. 

M. le prince, sans s’arrester à Belac, fit passer son 
canon au travers de la riviere à Lussac, et alla à Mont- 
morillon qu'il fit incontinent investir. Il y fut bien 
combattu dans un des faux-bourgs ‘qui fut prins et 
reprins par plusieurs fois; en fin, estant demeuré aux 
royaux, et les approches faictes, on commença en 
mesme temps à battre la ville, tant par le costé d’une 
eglise dont Le dessus de la voute fut incontinent gaï- 
gné, que par le chasteau qui en est à la main droicte. 
Après un long combat les royaux entrerent en mesme 
temps dans le chasteau et dans toute l’eglise, où ils mi- 
rent un drapeau blanc au haut du clocher; puis toutes 
les troupes donnerent de telle furie qu’ils emporterent 
toute la ville. Plusieurs, se pensans sauver, se noye- 
rent, et ceux qui eschapperent l'eau tomberent sous 
les armes du sieur de Choupes qui estoit en bataille 
de ce costé là, tellement qu’il fut tué à la prise de ceste 
ville de douze à quinze cents soldats, tous les capi- 
taines pris, dont quelques - uns furent pendus, en- 
tr'autres Bel-arbre et La Forge : le sieur de Boisseguin 
les pensa suivre sans quelques-uns qui intercederent 
pour luy. Ledit sieur prince fit faire ceste execution 
pour les cruautez que le sieur vicomte de La Guierche 
avoit fait faire peu de jours auparavant à la prise de 


l'abbaye Sainct Savin, où il fit pendre le capitaine. 

Taillefer (qui estoit un vaillant soldat, ct après avoir 
soustenu deux assauts et s'estre rendu à composition), 
ettailler en pieces tous ses soldats, contre la capitula- 
tion, qui portoit qu ’ils se Rccsent retirer vies et ba- 
gues sauves. En ceste prise ledict sieur prince gaigna 
“les trois canons dudit vicomte et quinze enseignes, : 
‘lesquelles il envoya au Roy. Sainct Savin, Le Bourg 
Archambault, Le Blanc en Berry et Angles se rendi- 
rent ; toute ceste contrée devint royale. L'armée dudit 
sieur prince s’'achemina du depuis à Chavigny , à Mi- 
rebeau, et jusques aux faux-bourgs de Poictiers, ainsi 
que nous dirons cy après. Retournons voir ce quefit 
le Roy après l’entreprise des Farines sur Paris. : 

. Le fait de Paris ayant succedé, comme nous avons 
dit cy dessus, sans perte de part ny d’autre, le Roy, re- 
tiré à Senlis , print son chemin vers la Brie, et se ren- 
dit à quatre lieuës de Prouvins, accompagné du duc de 
Nevers, chacun estimant qu’il voulust assieger ceste 
place. Il en fit semblant; de sorte que l'union y en- 
voya promptement cinq ou six cents pietons et deux 
cents chevaux. Mais voyans qu'il ne faisoit point d’ap- 
proches, ils crurent qu’il en vouloit à ceux de Troyes 
ou de Sens, et furent confirmez en ceste opinion en- 
tendans que le Roy marchoit vers Montereau - faut- 
Yonne. Là dessus fut semé un autre bruit que Sa Ma- 
jesté alloit à Tours remedier à une querelle survenuë 
au conseil entre M. le cardinal de Bourbon et M. le 
cardinal de Lenoncourt; mais il se tint caché dix ou 
douze jours avec le duc de Nevers, ayant mandé au 
mareschal de Biron (lequel estoit avec l’armée vers 
Mante de retour de Normandie, d’où il amenoit les 
poudres et les boulets que l'on avoit envoyez d’An- 

gleterre, qu'il receut à Diepe, après avoir pris Caude- 
bec, Harfleur , Fescamp et autres places , bref, reduit 

toute la Normandie à l’obeyssance du Roy, hors-mis Le 
Havre, Roüen, Pontoise, Louviers, et deux ou trois 
autres places) qu’il feignist de traverser la Beausse pour 
le venir joindre, mais que soudain il tournast la teste 
vers Chartres pour l’investir avant qu'il y pust entrer 
aucun secours, d'autant que la ville n’avoit que peu 
de garnison avec les bourgeois encores divisez, plu- 
sieurs yestans afféctionnez au party du Roy, nomme- 
ment l'evesque (1) qui estoit de la maison de Thou: 
ce que le mareschal executa si promptement et tant 
à propos, que Chartres fut investy le 9 fevrier. Le Roy 
se rendit le lendemain à Estampes , où il receut nou- 
velles que le regiment du capitaine La Croix Caute- 
reau , composé de soixante cuirasses et de deux cens 
harquebusiers, sorty d’Orleans pour entrer dans Ghar- 
tres, avoit esté entierement desfait, et n’en estoit es- 
chappé que cinq montez à l’advantage, dont La Croix 
en estoit l’un. 

Tous les gouverneurs des villes de l'union avoient 
bien preveu que ce que le Roy tournoioit ainsi estoit 
pour se jetter tout à coup sur quelque place, ainsi, 
disoient-ils, que faict un oyseau de proye pour em- 
pieter quelque gibier. Pontoise, Meaux, et plusieurs 
autres villes, avoient renforcé leurs garnisons; mesmes 
M. de La Chastre, ayant receu advis que Chartres 
estoit investy, s'achemina en diligence de Bourges à. 
Orleans sur la fin de fevrier, cognoissant que les di- 
visions des habitans de ceste ville avoient besoin de 


() Nommement l’evesque : Nicolas de Thou, oncle de lhistorien 
Jacques - Auguste de Thou, Ce fut lui qui sacra Henri 1v. 


sa presence, et mesmes le Roy « estant si proche d'eux, 
et aussi pour tascher de donner quelque secours à ceux 
de Chartres. Sitost qu’il fut arrivé à Orleans, il envoya 
battre l’estrade par des chevaux legers jusques dans 
l’armée du Roy, qui luy rapporterent de quelle façon 
Chartres estoit assiegé; surquoy il se resolut de faire 
jetter deux cents hommes de pied, conduits par le ca- 
pitaine Larchenau, qui se devoient couler en deux 
nuicts parmy l'estenduë de l’armée du Roy, feignans 
estre royaux, et, en la troisiesme traicte, qu’ils pene- 
treroient jusques sur les fossez et aux portes. Ce se- 
cours, party avec guides et signal pour estre receus 
dans Chartres, fut descouvert incontinent, car le Roy 
avoit donné ordre sur tout que l’on prinst garde du 
costé d’Orleans; si que, poursuivis, la plus-part fut 
taillé en pieces, les autres, ayans gaigné une maison, 
capitulerent , et demeurerent prisonniers. | 

Cependant ceux de Chartres , qui avoient pour gou- 
verneur le sieur de La Bourdaisiere, se deffendirent si 
courageusement qu’ils repoulserent par plusieurs fois 
les royaux du ravelin de la porte des Espars que l’on 
avoit attaqué, quoy que les assiegez n’eussent pas beau- 
coup de garnison et peu de noblesse, outre les sieurs 
de Grammont et du Pescheray, qui s’y estoient jettez 
sur la nouvelle d’un siege: cestuy-cy fut tué d’une har- 
quebuzade à la conservation de ce ravelin où il avoit 
acquis de lhonneur. 

Ce siege tira en longueur, et le camp y ayant se- 
journé près de deux mois et demy, le Roy fit faire 
bresche du costé de Galardon, où M. de Chastillon, 
ayant trouvé l'invention d’un pont de bois couvert 
qu'il fit dresser dans le fossé par où on eust esté sans 

danger jusques au pied de la bresche, fut cause que les 
Chartrins, prevoiants leur ruine, entrerent en capitu- 
lation qu’ils accorderent le vendredy sainct, laquelle 
contenoit que, si dedans huict jours ils n’estoient assis- 
tez par le duc de Mayenne, ils se rendroïent au Roy. 


Ils envoyerent des deputez vers ledit duc, lequel en- 


voya Faucon, son maistre d’hostel, et lesieur de Jauge, 
maistre de camp, avec dix ou douze chevaux pour 
tascher d’entrer dans la ville, avec intention et charge 
de faire opiniastrer les assiegez. Maïs ayans esté pris, 
le vendredy , dix-neufiesme jour d'avril , sur les quatre 
heures du soir, le Roy entra en armes dedans Chartres, 
et y coucha trois nuicts. Le samedy matin, lesdits 
sieurs de La Bourdaisiere et de Grammont, suivis des 
soldats de la garnison et.de sept ou huict cents per- 
sonnes, sortirent avec les armes, et soudain le mares- 
chal de Biron y entra avec douze cents harquebusiers 
et trois cents chevaux, garnison y assignée , et en fut 
le gouvernement redonné au sieur de Sourdis, lequel 
paravant y commandoit. Il sortit aussi force dames.et 
damoiselles en carrosses et chariots, qui se firent con- 
duire à Orleans. Chartres estoit tellement retranché et 
fortifié par dedans , qu’il fut jugé plus fort qu'Orleans; 
aussi le Roy ne voulut rien hazarder, autrement il y 
eust perdu la plus-part de ses forces. Tous les retran- 
chemens estoïent beaux et bien faicts. Du depuis l’on 
y fit bastir une citadelle. Les royaux ne perdirent en 
ce siege personne de qualité que le sieur de Belesbat. 
Le Roy ayant tiré quelques sommes de deniers des ha- 
bitans, et après avoir reduit Auneau et Dourdan à son 
ss partit incontinent pour aller secourir 
Ghasteautierry que le duc de Mayenne avoit assiegé 


’ - 


Re 


pour penser faire diver siege de Chartres; 
mais, en chemin, Sa Majesté receut les nouvelles que | 
le vicomte Pinard, ayant abandonné la ville, s’estoit 
retiré au chasteau , où il avoit capitulé avec le duc, ce 
qui fit retourner Sa Majesté à Senlis. Quiconque perd 
une place est subject à divers jugemens : ce vicomte 
m'en fut exempt, et plusieurs disoient qu'il eust pu et 
deu faire mieux qu’il n’avoit fait, et que le marché de 
la reddition de ceste place en estoit fait long-temps au- 
paravant. Le duc donna le gouvernement au sieur du 
Pesché. Ceste prise fit que ceux de l'union porterent 
plus patiemment la perte de Chartres, et disoient qu’elle 
leur demeuroit comme par forme de represaille, mais 
il y avoit à dire plus de la moitié. Le duc de Mayenne, 
voyant que le Roy repassoit la Seine, mit ses gens en 
diverses garnisons, n’estant assez fort pour tenir la 
campagne, et mesmes M. de La Chastre luy envoya 
encor ses lansquenets avec le regiment de Vaudar- 
gent, pour-ce que les villes de l'union en Berry ne 
pouvoient plus endurer de leurs deportements. . 

Peu après ce siege M. de-Chastillon, estant allé en 
sa maison qui est sur la riviere de Loin, devint ma- 
lade, dont il mourut. Il estoit de la religion pretenduë 
reformée, en laquelle il avoit esté instruit par son-‘feu 
pere l’admiral de Coligny; toutesfois, estant d’un esprit 
noble et grand, on esperoit de luy oster ceste opinion 
par instructions dociles, ainsi que l’on avoit faict à 
son frere le sieur d’Andelot l’an passé : sa mort em- 
pescha ce bon dessein. C'estoit un seigneur brave et 
vaillant , et sur tout bien entendu aux mathematiques, 
science que les nobles qui veulent parvenir aux plus 
grandes charges militaires doivent curieusement sça- 


192 fs Séih< CHRONOLOGIE NOVENAIRE® 
voir. Il en monstra aussi des effects audit sed 
Chartres en l'invention, du mes ARE fit faire pont = 
aller à l'assaut. 5e à 
Durant aussi ce siege.M. Fe lnsbmbont£ ; revenu 
de Rome, y vint trouver le Roy : or il avoit donné 
charge à un gentil-homme qu'il avoit laissé à Rome 
de bailler une sienne lettre à celuy qui seroit esleu . 
pape, laquelle contenoitamplement l’estat de la France; 
ce que le gentil-homme fit, et le pape Gregoire qua- 
torziesme luy promit du commencement d'y respon- 
dre, mais du depuis il ne le voulut faire estant diverty 
par les ministres d'Espagne; dequoy ayant eu advis 
ledit sieur duc de Luxembourg ST luy rescrivit ceste 
lettre que nous avons mise icy au long, pource qu’elle 
donne à cognoistre beaucoup de choses qui se sont 
passées à Rome, aussi que l’on y void le respect que 
messieurs les princes du sang, ducs, pairs, mareschaux 
et officiers de la couronne, ont porté au Saint Siege du- 
rant ces troubles, et comme il a esté preoccupé des 
ennemis de la France. 


«Très Sainct Pere, de ce que j’ay creu estre de mon 
devoir et de la charge que j’ay euë de tous les princes 
du sang , ducs, pairs, mareschaux, officiers de la cou- 
ronne de France qui suivent le Roy, je pense m’en 
estre acquitté le mieux qu'il m'a esté possible, tant 
que j'ay esté à Rome de leur part du vivant du feu 
pape Sixte, y ayant apporté non seulement ce que 
jay cogneu estre propre pour la tranquilité de ce 
royaume, mais encore veritablement ce que j'ay sceu 
estre pour le bien et advancement de la religion ca- 
tholique, apostolique et romaine, et le repos universel 


| de toute la chrestienté, 

de Rome j'en escrivis fort amplement au college des 


- cardinaux, et, pour ce que la passion d’aucuns d’en- 

tr'eux Mischa que mes lettres ne fussent veuës ne re- 
ceuës au conclave, je m’advisay d’en laisser une pour 
celuy qui par la divine inspiration seroit eslevé en la 
dignité pontificale. Celuy qui avoit charge de la pre- 
senter m'a fait entendre que Vostre Saincteté l’avoit 
humainement receuë, et que mesme elle estoit dis- 
posée d'y respondre et pourvoir en ce qu’elle juge- 
roit estre à propos; mais, entendant qu’elle a esté di- 
vertie de me faire cest honneur, et me doutant bien 
que ceux qui ont gaigné cest advantage s’efforceront 
de luy persuader de faire encore pis contre la France, 
Jay voulu prevenir ce mal, adjoustant ceste mienne 
lettre à mes precedens advertissemens, et remonstrer, 
en toute humilité, à Vostre Saincteté que ceux qui ne 
nous veulent point de bien, et qui fondent leur ambi- 
tion sur nos ruines, ne cerchent, sous le pretexte de 
religion, qu’à embarquer tout le monde avec eux et le 
souslever contre nous; et, pour faire croire que c’est 
pour la religion ce qu’ils en font, ils voudroïent bien 
que Vostre Saincteté prestast son authorité et son 
adveu à la guerre qu’ils nous brassent, afin que cela 
donnast d’autant plus de couleur à leurs pernicieux 
desseins; mais en effect ils n’en feroient pas grand 
conte, si l’esperance d’en tirer de l'argent ne les con- 
vioit d'avantage que le zele de la religion; et, pour 
parvenir à ce point, ils promettront, quant à eux, 
d'y fournir de leur part beaucoup plus qu’ils ne de- 
manderont à Vostre Saincteté, aflin de l’engager plus 
aysement en une guerre de laquelle elle ne se puisse 

après facilement retirer, eten 
les finances de Vostre Saincteté, qui pourroient bien 
mieux servir autre part qu'à nous ruiner : ils sont d’ail- 
leurs assez subtils pour le desirer à fin de ne laisser en 
son entier un fond de deniers si notable et si proche du 
royaume de Naples qu’on sçait bien estre du domaine 
de l'Eglise. La consideration de tout cela ne metravaille 
point : les menaces de la guerre ne me troublent point 
l'esprit, j'en ay accoustumé le bruit, et la noblesse de 
France y est tellement aprise, qu’elle, avec l'appuy de 
ses amis, n’en peut craindre une Re de quelque 
part qu’elle vienne. Mais ce qui me trouble, ce qui 
me passionne, et qui peut apporter beaucoup d'es- 
bahissement aux bons François, vrais catholiques, 
fils de ceux qui ont maintenu le Sainct Siege envers 
tous et contre tous, qui l’ont augmenté de richesses 
et de grandeurs, sera de voir Vostre Saincteté, en 
laquelle pendant cest orage de guerre ils esperent 
trouver un port de tranquillité, non seulement s’a- 
bandonner à la mercy des vents, par maniere de dire, 
mais quasi les exposer en proye à leurs cruels enne- 
mis. Le pape Sixte, d’heureuse memoire, circonvenu 
par les artifices de nos adversaires, avoit au commen- 
cement eu la mesme volonté, et avoit commencé de 
s’y employer à bon escient; mais, depuis qu'il eut re- 
cogneu la verité de nos affaires, et descouvert l’ambi- 
tion.de ceux qui, depuis fort long temps, ont commis 
les maux qu’on void maintenant esclorre, il changea 
de resolution, et, ce qu’il avoit projetté avec violence, 
il resolut de l’executer avec la douceur : ce qu’il avoit 
voulu faire comme ennemy, il commença à le faire 
comme pere. Aussi ay je ceste ferme croyance que 

| les ennemis de la memoire de 
ce Sainct Pere, et qui en x obscurcir la sou- 
venance en blasmant ceste sienne saincte intention, 
seront ceux qui la rendront plus illustre et plus belle 
par le contraire evenement de ce qu’ils pensent, 
attendu que les gens de bien cognoistront que Sa 
Saincteté estoit vrayement conduite de l'esprit de 
Dieu au chemin qu'elle tenoit pour appaiser nos: 
troubles. Dieu est juste, et, comme tel, ne voudra 
que la justice de la cause des bons François soit 
foulée aux pieds, ains qu’elle sera prudemment con- 
siderée par Vostre Saincteté. La France a eu pre- 
mierement recours à la divine bonté, et puis, par 
mon entremise, au Sainct Siege, duquel jusques icy 
elle n’a receu aucun desplaisir que ce qui est pro- 
cedé#de la mauvaise volonté de certains ministres qui 
se sont portez, non comme juges equitables, mais 
comme parties passionnées, non pour y faire luire la 
paix, mais pour y allumer la guerre. Je supplie très- 
humblement Vostre Saincteté penser que les François 
devront faire maintenant, s'ils se trouvent non seule- 
ment abandonnez d'elle, mais aussi poursuivis ouver- 
tement. Il y auroit à craindre que là où ils ne pour- 
ront apporter assez de resistance d’eux-mesmes, ils 
n’en cherchent ailleurs pour se deffendre de leurs 
ennemis par leurs ennemis, et que pour dernier re- 
fuge ils ne s’allient plustost avec qui que cesoit, que 
de se sousmettre à nulle autre domination qu’à celle 
que les loix du royaume ont establie pour legitimes 
successions de la couronne francçoise, ce que je dis 
d'apprehension du mal que je prevois inevitable, dont 


Vennuy me redouble quand je considere que devien- 

dra la religion, et en quel danger elle sera exposée, È 
Et si elle venoit à se perdre (Dieu me retire plustost 


de ce monde, affin de ne voir un tel malheur en mon 
vivant), qui en sera coulpable, sinon ceux qui, sous 
le faux pretexte de religion, et qui, aveuglez d’ambi- 
tion et d’avarice , favorisent l'injustice d’une telle 
guerre ? 

« On nous veut ste entendre que Vostre Sainc- 
teté envoye de l'argent aux Parisiens, et qu’elle pro- 
met beaucoup d'assistance à leur party. On dit d’a- 
vantage qu'elle envoye un prelat en France pour y 
voir les affaires et en estre advertie par luy selon la 
verité. Je ne puis croire le premier, ne me pouvant 
persuader tant de precipitation de sa part, que de 
nous vouloir condamner sans nous ouyr, comme cela 
seroit un prejugé. Quant à la venuë du prelat, j'en 
louë la resolution, mais il est à desirer qu’il ne face 
comme ceux qui y sont venus devant luy, qui, ayans 
charge de voir l’estat de la France et en donner advis, 
se joignirent au party des rebelles , et qu’il ne vienne 
avec volonté de nous ruiner, mais d’apaiser la guerre, 
qu'il n’ait l'esprit preoccupé de passion, l'ame aveu- 
glée d’avarice, d’ambition et des pensions d'Espagne; 
en somme, que, ne penchant ny d’un costé ny d'autre, 
il vueille tenir la ballance juste, et rapporter à Vostre 
Saincteté la verité de nos divisions. Mais je ne doute 
point que, par son extreme prudence, elle ne face 
eslection d’un personnage pourveu de si bonnes qua- 
lités qu’elle soit hors de crainte d’en estre trompée 
comme le Sainct Siege l’a esté cy-devant, et nous 
exempte des dangers où par tel inconvenient nous 
nous sommes trouvez. Car, quant à moy, quelques 

advis à ne donner de beaneoup de lieux, quoy 
que plusieurs personnes vueillent dire que Vostre 
Saincteté se laisse aller aux persuasions des ministres 
et pensionnaires d'Espagne, toutesfois je ne l'ai jamais 
voulu croire, opposant tousjours à leurs advertisse- 

ments ce qu'elle me daigna dire quand je la rencon- 
tray en Toscane auprès de Torniceri, comme elle 
s'acheminoit à Rome pour se trouver: à l’eslection 

d’un pape après la mort de Sixte cinquiesme; car, 
entr'autres choses, elle me fit cest honneur de me 
dire qu'il estoit necessaire que le roy de France fust 
roy de France, et celuy d'Espagne roy d'Espagne,.et 
que la grandeur de l’un servist comme de barriere à 
l'ambition de l’autre. Par ce peu de mots j'ay fermé 
la bouche à plusieurs, et descouvert en meilleure part 
la creance qu'ils avoient de Vostre Saincteté. M’es- 
tant tousjours reservé de luy faire entendre, comme 
je fais, la suppliant très-humblement que toutes les 
fois qu’il sera question de traicter de nos affaires, 
qu'elle se daigne souvenir et croire que lintention 
de tous les princes du sang, ducs, pairs, mareschaux, 
officiers de la couronne, de toute la noblesse, et de 
tous les bons François, est de n’estre jamais autres 
que très-catholiques, esperans, par leurs services, de 
pouvoir obliger leur roy de recognoistre la verité de 
la religion catholique, apostolique-romaine, pour en 
faire la profession comme tous ses predecesseurs ont 
fait. Et quant aux autres François qui suivent le party 
contraire,‘ ce sont personnes corrompues par l’en- 
nemy, qui, pour se maintenir, ont attiré le pauvre 
peuple, et l'ont abusé sous lé pretexte de religion. 
Là dessus considerera, s'il luy plaist, que, pendant 


—. DSoi] ET oniosus NOVENAIRE 
une telle guerre, le moyen d'instruire le Roy et & * 
‘ramener à la cognoissance de la vraye foy nous est 
osté, et le repos des chrestiens et catholiques d'autant 
retardé. Le zele que j ay à ma religion, et la cognois- 
sance que j'ai de ces affaires pour les avoir maniées 
à Rome, et mesme pour obvier et prevenir les sub- 
tilitez dont nos ennemis usént à l'endroit de ceux 
qu’ils veulent circonvenir, font que tant plus libre- 
ment j'ay osé prendre la hardiesse d’en escrire à Vos- 
tre Saincteté, et accompagner par ceste mienne lettre 
celle qui sera presentée par ce gentilhomme de la part 
des princes et noblesse qui sont en ceste armée, le- 
quel ils ont expressement depesché vers Vostre Sainc- 
teté en attendant que les autres princes et noblesse, 
maintenant dispersés par le royaume; y envoyent 
tous ensemble de leur part pour se conjouir avec 
elle de son assomption au pontificat, et luy faire 
plus amplement entendre l’estat auquel maintenant 
nous sommes, comme sans doute ils feront bien-tost, 
et principalement s’il plaist à Vostre Saincteté me 
tant honorer que de m’advertir, par ce mesme gentil- 
homme, comme elle aura agreable ceste ambassade, 
et ensemble me faire cest honneur de prendre en 
bonne part ce que je luy escris, croyant que mes pa- 
roles ne procedent que d’une extreme sincerité de 
conscience et d'affection que j’ay au bien, en ma re- 
ligion, et au repos de ma patrie, de laquelle je ne 
seray jamais deserteur, comme je n’oublieray aussi 
l'obeissance et le service que je luy dois; de laquelle 
baisant très - humblement les pieds, je prie Dieu, 
Très-Sainct Pere e, vouloir assister et conduire par son 
Sainet Esprit, et luy donner très-heureuse et longue 


est Chartres, le 8 avril 1591. Voë- 
tre ebimble et très-obeyssant fils et serviteur, 
François de Luxembourg. » 


— 


_ Avant fe de dire comme le Dénés au lieu d'em- 
_ brasser la cause de tant de princes françois qui le sup- 
plioient d'estre pere et non partial, envoya secours 
d'hommes et d’argent à ceux de l'union, et de ce qui 

en advint, voyons ce qui se passa au commencement 
de ceste année en Dauphiné, en Provence, et en d’au- 
tres endroicts. 

Le sieur d’Albigny, commandant dans Grenoble 
pour l'union, se trouvant pressé par le sieur Desdi- 
guieres, et se voyant sans esperance d’estre secouru 
ny du duc de Savoye qui estoit assez empesché en son 
entreprise de Provence et en la guerre de Geneve, ny 
du marquis de Sainct Sorlin qui commandoit à Lyon, 
rendit Grenoble audit sieur Desdiguieres, auquel les 
habitans par la composition payerent soixante mille 
escus. Ceste ville s’appelloit jadis Æccusion : depuis on 
la nomma Cullarone ; mais, ayant esté aggrandie par 
l'empereur Gratian, il la fit appeller Grationopolis, et 
en françois Grenoble. Elle est presque en figure d'o- 
vale, située en une plaine fertile, arrousée du fleuve 
d’Isere qui descend des Alpes, commandée d’un haut 
costau, au pied duquel est le faux-bourg de Sainct Lau- 
rens, et enceinte de vieilles murailles. Le roy Fran- 
çois 1 avoit proposé d’accroistre ceste ville; mais son 
dessein après sa mort ne fut poursuivy. Ledit sieur 
Desdiguieres, y ayant restably le parlement et la cham- 
bre des comptes qui en avoient esté transferez, comme 
nous avons dit, mit Le sieur de La Boïsse pour y com- 

mander avec trois cents hommes de guerre, fit faire 
plusieurs belles fortifications, et ceste ville du depuis 
par sa vigillance a esté maintenuë en l’obeyssance du 
Roy. Ceste reddition ayañt pacifié le Dauphiné, ledit 
sieur Desdiguieres s’'achemina avec toutes ses troupes 
en Provence pour secourir M. de La Valette, qui avoit 

- sur les bras le duc de Savoye, lequel, à la faveur de 
la comtesse de Saux et de ses partisans, estoit entré 
dans Marseille le second jour de mars, où les habi- 
tans luy jurerent obeyssance et fidelité comme à leur 
gouverneur et protecteur de la Provence. 

Ces choses là ne plaisoient point au duc de Mayenne 
ny au comte de Carses, ny à beaucoup des habitans 
de Marseille. Ils jugerent incontinent des desseins de 
ce duc, suyvant ce qui a esté dit cy-dessus, lequel, ne 
se voyant assez fort de son estoc pour se faire maistre 
de ceste province, et resister, tant aux royaux qu’au 
comte de Carses et à ses partisans, se resolut d'aller en 
Espagne pour avoir secours d'hommes et d'argent. Son 
pretexte fut que le Turc, disoit-il, levoit une grande 
armée en faveur du Roy pour se jetter en la Provence. 
Pour y resister , les Provençaux ses partisans , assem- 
blez à Marseille, envoyerent aussi six deputez avec 
luy en Espagne pour demander secours, sçavoir, deux 
du parlement d'Aix, deux consuls de Marseille, et 
deux au nom de toute la province. 

Le duc, avant que d'aller en Espagne ; pourveut à 
ce qu’il jugea necessaire pour la conservation de son 
party en Provence, et y laissa pour y tenir la cam- ” 
pagne le comte de Martinengue avec mil chevaux 
et deux mille hommes de pied, puis il partit environ 
la my-mars, et arriva heureusement à Barcelone. Le 

prince d'Espagne, aujourd'huy roy, son beaufrere, 
l’y receut avec toute demonstration d'amour. De là il 
s’achemina à Madrid, où les deputez provençaux cog- 
nurent que toute la determination de leur secours de- 
pendoit du roy d’Espagne seulement. 
= Cependant que ce Roy et le duc conferoient pour 
trouver les moyens de s’asseurer dela Provence, voicy 
un revers de fortune qui survint à l’armée du Savoyard 
à Esparon de Palieres le 15 d'avril. 

Les sieurs de La Valette et Desdiguieres , s’estans 
joincts au village de Vivon dez le quatorziesme avril, 
faisans ensemble neuf cents maistres et deux mil har- 
quebuziers, se resolurent d'attaquer les Savoyards et 
d’avitailler Berre qu'ils tenoient assiegé. Or, estans ad- 
vertis que les Savoyards avec quelques Provençaux, au 
nombre de mille maistres et de dix-huict cents harque- 
busiers , estoient logez en trois villages, leur advant- 
garde audit Esparon de Pallieres, la bataille à Rians, 
et l’arriere-garde à Sainct Martin de Pallieres, distans 
les uns des autres de demie lieuë, et à deux lieuës de 
Vivon , resolurent d’attaquer les Savoyards et aller 
droict à eux; ce qu’ils firent en cest ordre : les troupes 
du Dauphiné conduites par le sieur Desdiguieres fai- 
soient l’avantgarde, à la teste de laquelle estoient aussi 
les sieurs du Poët et de Mures ; le sieur de La Va- 
lette conduisoit le gros de la bataille, et le sieur du 
Buous faisoit l’arrieregarde avec cent maistres. Les 
royaux, cheminans en cest ordre, arriverent sur un 
costau près d'Esparon, justement à l’opposite où les 
Savoyards s’estoient rangez aussi en bataille, non tou- 
tesfois si avant dans la plaine que les royaux eussent 
desiré, car ils avoient fait advancer à la faveur de quel- 

ques fossez et hayes leur infanterie au devant de leur 
cavalerie. | 

Cependant que Parade ne s'advançoit dans la 
plaine, l'arrieregarde des Savoyards, logée à Sainct 
Martin, joignit ceux d'Esparon; ainsi rangez, et estans 
advancez à la portée du mosquet, le sieur Desdiguieres 
leur envoya un regiment en flanc, qui à la premiere 
salve leur fit quitter leur champ de bataille, et se retire- 
rent sur un petit costau qui estoit au dessus du village, 
dont le derriere leur estoit libre. Tout aussi-tost l’a- 
vantgarde royale gaigna ce champ, où elle fit ferme 
cependant que l’infanterie escarmouchoit d’une part 
et d'autre celle des Savoyards logée au village dont 
la royale essayoit de la chasser. Mais, voyant qu'il ne 
se pouvoit faire qu'avec beaucoup de perte, pour estre 
le Savoyard haut et advantageusement logé, le sieur 
Desdiguieres avec son advantgarde fit un grand tour 
et trouva le moyen de gaigner le derriere de son en- 
nemy. Ce que voyant un escadron de deux cents che- 
vaux conduits par le comte du Bar, et que ledict sieur 
Desdiguieres venoit droit à luy, il s’esbranla par deux 
fois, et en fin print la fuite, laissant l'infanterie et en- 
viron trois cents chevaux engagez dans le village. Cest 
escadron fut suivy jusques à ce qu’il se jetta sur les 
bras du comte de Martinengue dans Rians. Estans 
joints, ils firent une {charge aux royaux, qui la sous- 
tindrent fermement, et combattirent de telle vigueur 
qu'ils les mirent en route en les menant battant une 
lieuë durant. En cest exploict les Savoyards firent 
perte de deux cents maistres, trois cornettes et un gui- 
don : Le reste se retira en desordre à Rians. Au mesme 
temps que ceste route se faisoit, les royaux travail- 

et les Savoyards si advantageusement logez, pour ce 


jour ils ne gaignerent que quelques maisons où ils se 


- barriquaderent posahs des gardes à l’entour, afin que 


Fe 


_ceux de dedans ne se sauvassent à la faveur de la nuict 
et du pays assez propre pour l'infanterie : ainsi Tar- 
mée royale se campa à la plaine. 
Le lendemain quelques soldats qui s’estoient Fetrée, ; 
tant dans une eglise où estoit le sieur de Cucuron, 
que dans un collombier et dans un moulin à vent, jus- 


ques au nombre de deux cents, se rendirent à discre- 


tion : quelques-uns de qui on pouvoit tirer rançon 
furent pris prisonniers, le reste fut pendu. 

Le lendemain 17, ceux qui estoient au village d'Espa- 
ron, pressez de faim et de soif, empeschez d'une grande 
quantité de morts ou blessez, et sans esperance d’au- 
cun secours, se rendirent la vie sauve, et à l'instant, 
après la foy donnée, sortirent trois cents chevaux et 
mil hommes de pied desarmez et retenus prisonniers, 
entr'autres le sieur Alexandre Vitelly, le sieur de 


Sainct Roman, et trente capitaines, tant de cavalerie 


que d'infanterie. En ceste desfaicte les royaux gaigne- 
rent quinze drapeaux et une infinité de chevaux et ba- 
gage. Tout le butin venu à cognoissance fut party par 
moitié entre les sieurs de La Valette et Desdiguieres, 
et depuis dispersé aux compagnies. Le Savoyard per- 
dit cing cents maistres, tant morts que prisonniers, et 
quinze cents harquebusiers. Les royaux y perdirent 
le jeune Buous, une vingtaine de morts et une cen- 
taine de blessez. Voylà ce qui advint à Esparon de Pa- 
lieres. Du depuis aussi les Savoyards, comme disent 

les historiens italiens, parurent plustost assiegez que . 
deffenseurs de ceste province. 

Le duc de Savoye, retourné d'Espagne avec pre- 
sents, ayant obtenu des pensions pour ses enfans, et 
assignation de deniers pour faire la guerre, se trouva 
embarassé en beaucoup d’endroits ; cär, si les siens 
furent battus en Provence , les autres ne furent gueres 
plus heureux auprès de Geneve. Nous avons dit lan 


passé que M. de Sancy estoit allé par commandement 


du Roy pour lever des Suisses et faire la guerre en 
_-Savoye du costé de Geneve : ce qu’il executa au com- 
mencement de ceste année. Estant à Basle, trois com- 
pagnies de cavalerie d’Italiens l'y vindrent trouver, 
conduites par Pausanias Braccioduro, par le comte 
Mutio Porto,.et par Nicolas Naso, lesquelles le sieur 
de Maisse, ambassadeur du Roy à Venise, avoit faict 
secrettement lever. Ledit sieur de Sancy, ayant des- 
couvert qu’il y avoit huict soldats bien montez dans 
Basle, envoyez par les agents d'Espagne , lesquels por- 
toient sur eux cent mil escus d’or, bien cousus dans des 
cors de pourpoint et dans la selle de leurs chevaux, 
pour payer une levée qui se faisoit en Allemagne pour 
l'Espagnol, donna charge au capitaine Moron de les 
suivre avec douze cavaliers qu’il luy donna : ce qu'il 
fit si diligemment, qu'il les attrapa sur les terres de 
l'archiduc d’Austriche dans le bois de Rinfelt, où , les 
ayant attachez à des arbres et coupé les jambes de 
leurs chevaux, il prit les cent mil escus, avec plu- 
sieurs belles pierreries de grand prix lesquelles ils 
portoient pour faire des presents de la part du roy 
d'E Espagne. Moron , ayant executé son entr eprise, s'en 
retourna trouver le sieur de Sancy, auquel, ainsi que 

4 : plusieurs it escrit, il consigna sa prise fort fidelle- 
ment. | ; 


Après ceste prise ledit sieur de Sancy s’achemina 
-vers Geneve avec cent cinquante bons chevaux, les 
compagnies de Braccioduro et de Mutio, et cinq com- 
_ pagnies de Suisses sous la conduitte du colonel Dies- 
bach. Il y arriva le 22 de decembre de l’an passé, où y 
ayant trouvé aussi quelque cavalerie, trois compagnies 
d’argoulets, neuf compagnies d'infanterie, fit de toutes 
ces troupes un corps d'armée de deux mil combattans, 
avec laquelle il alla investir, le premier jour de ceste 
année, le chasteau de Buringe, et commença à le faire 
battre de deux canons, une coulevrine et un faucon- 
neau. Sur l’advis qu’eurent les garnisons savoyardes de 
Rumilly, d’Anecy et de La Roche comme ledit sieur 
de Sancy tiroit à Buringe, ils s’assemblerent environ 
trois cents lances pour faire quelque entreprise sous 
la conduite de Christofle Guevara, espagnol : mais au- 
cuns de ceux de Geneve, prompts à la picorée, estans 
allez jusques auprès de La Roche où ils s’estoient as- 
semblez, furent cause qu’ils monterent tous à cheval 
pour courir après eux, les uns armez, les autres non, 
et suivirent si vistement la piste de cés coureurs, qu'ils 
se trouverent à demy lieuë de Buringe où estoit le 
quartier des Italiens, lesquels ils eussent surprins 
s'ils n’eussent faict tant de bruit et de huées qu’ils fai- 
soient, ce qui donna occasion à Braccioduro et à vingt- 
cinq des siens de monter à cheval fort promptement, 
sans cuirasses pour la plus-part, car les lanciers sa- 
voyards ne leur donnerent pas loisir de les prendre, et, 
sans s’espouvanter, il alla les recognoistre et leur fit 
une charge assez furieuse, d’où il retourna inconti- 


s'y estoient rendus. Aya de tout fait deux troupes de 


cavalerie, il dit tout haut à un des siens : « Allez dire à È 


| tels et tels , qu'il nomma, qu’ils s’advancent avec leurs 
compagnies, et qu’ils aillent couper le chemin en un tel 
endroit. » Ceste parole, qui n’estoit qu’une feinte, fut 
occasion qu'un Milanoiïs du party savoyard se mit à 
crier : Volta, che siamio in mezzo (1); ce qu'ils firent à 
l'instant. Braccioduro, qui les vid tourner, donna si à 
propos et leur fit une si rude charge, qu’ils se mirent 
à la fuite, pensans devoir estre assaillis par devant et 
par derriere, et furent ainsi poursuivis jusques aux 
portes de La Roche. En combattant et en fuyant il y 
en eut quatre vingts de tuez avec leur conducteur Gue- 
vara : plusieurs y demeurerent aussi prisonniers. Les 
victorieux gaignerent trois cornettes et quarante bons 
chevaux. s 

Le lendemain ceux du chasteau de Buringe, ayant 
esté batus de soixante douze coups de canon, deman- 


derent à parlementer; mais, voyans que l’on ne les 


vouloit recevoirqu'àdiscretion, sortirent par une porte 
de derriere, gaignerent le pont que les assiegeans ne 
pouvoient garder pour estre commandé trop à descou- 
vert du chasteau, et se sauverent en assez de desordre 
à Bonne prez de là, fors huict qui furent tuez en 
s'enfuyant, et trois de pris, dont l'un servit de bour- 
reau pour pendre les autres deux. Ce chasteau fut peu 
après desmoly; mais les Savoyards depuis le racom- 


moderent et terrasserent, et le rendirent aussi fort . 


qu'il estoit auparavant. 


(x) Tournez, nous sommes entre deux feux. 

_ cinqcanons, où il y eut beaucoup d’hostilitez exercées. 

er, De se trouvant estre de trois mille 


hommes, tant François que Suisses ;etde quatre cens 


chevaux, on entra dans le bailliage de Thonon avec 


Compois, qui commandoit pour le Savoyard dans Tho- 
non, se voyant n'avoir que deux cents cinquante 
hommes pour en deffendre la ville et le chasteau, 
après avoir fait semblant de s’y vouloir opiniastrer, 
abandonna la ville, et se retira avec quatre-vingts des 
siens au chasteau, envoyant le reste à Esvian. Quitry, 
ayant fait tirer quatre-vingts coups de canon sans 
beaucoup d’effect, fit travailler à la mine en telle dili- 
gence, que, le 6 de ce mois, il fit jouër deux mines 
lesquelles fiernt quelque ouverture, et donnerent la 
mort à trente des assiegez, ce qui les occasionna de se 
rendre à composition la vie sauve seulement, excepté 
à Compois et à trois des siens, qui sortirent avec la 
dague et l’espée seulement. On trouva dans ceste place 
force butin. 

De Thonon l’armée s’achemina à Esvian, où com- 
mandoit le capitaine Bonvillars. Ceste villette est au 
bord du lac à deux hieuës de Thonon. Les Savoyards 
en voulurent deffendre l'entrée des fauxbourgs, mais 
l’on fit jouër le canon si rudement qu’ils farent con- 
traints de l’abandonner; puis, tout d'une suite, on 
planta un petard à la porte de la ville , laquelle estant 
enfoncée, et quelques autres endroits gaignez, en 
mesme temps toute l’armée entra dans la ville, en 
laquelle tous actes d'hostilité furent exercez. Bon- 
villars, s’estant retiré au chasteau qui est assez bon, et 

hors de sape et de mine pource qu'il est en lieu ma- 
rescageux , fit mine d'y vouloir mourir plustost que se 
rendre; mais, après quelques volées de canon, ayant 
tenu quatre jours, il se rendit vies et bagues sauves, 
et fut conduit en seureté. 

. L'armée, ayant fouragé les bailliages de ‘Thonon et 
d'Esvian, sur la fin de fevrier retourna vers Bonne. 
Les pluyes et les chemins rompus empescherent de 
pouvoir plus trainer le canon; toutesfois l’on en mena 
deux pieces dont on batit le chasteau de Polinge, qui 
se rendit; mais l’advis que receut M. de Sancy que 
dom Amedée, Olivares et Sonas avoient assemblé 
leurs troupes, qui estoient de six cents maistres, 
quatre cents argoulets à cheval et de cinq mil pietons, 
lesquels venoient droict à luy, fut cause qu’il fit re- 
mener ses cinq canons dans l’arcenal de Geneve. Et, 
ayant envoyé recognoistre l’armée savoyarde, et prins 
un Savoyard qui servoit de guide à dom Amedée, 
duquel il tira une partie des desseins dudit Amedée, 
il resolut, avec les sieurs de Quitry et de Conforgien, 
de faire mettre le feu dans quelques chasteaux et en 
retirer les soldats qu'il y avoit mis pour les garder, 
puis de se camper en lieu advantageux pour y attendre 
les Savoyards : ce qui fut fait, et l’armée, quittant le 
logis de Buringe, se vint loger à une lieuë de Geneve, 
où la place de la bataille fut prise sur le haut de 
Monthou. 

Dom Amedée, estant arrivé à Buringe le vendredy 
douziesme de mars, y fit en diligence redresser le 
pont, sur lequel ayant faict passer son infanterie, il se 
vint loger en plusieurs villages autour de Bonne. Les 
sieurs de Sancy et de Quitry, qui dressoient leurs 


F 


dE foi BR, pour ce 2 1h 

toit plus de midy, Ft SE les autres ne feroient 
= chose que de faire monstre de leurs forces ; 
mais il en advint autrement. Or ils avoient campé 
Eur armée sur la coline de Monthou, entre Geneve 
- et Bonne, au pied de laquelle est une petite vallée de 
soixante pas qui a à ses deux bouts deux chemins qui 
conduisent à Monthou : pour en empescher la venuë 
aux Savoyards, on avoit mis d’un costé le sieur d’Ari- 
mon dans quelques maisons qui y sont proches de là, 
avec deux compagnies d'infanterie, et de l’autre costé 
proche d’un bois le regiment du baron de Santanne. 
Les quatre compagnies d’Italiens servoient d’advant- 
garde. Le sieur de Sancy, avec les Suisses et l'infanterie 
françoise, faisoit le corps de la bataille, ayant à costé 
droit la cavalerie de Geneve, et de l’autre costé deux 
compagnies d'infanterie proches d'une maison avec 
quelques fauconneaux. Et pour l’arrieregarde estoit la 
cavalerie françoise du sieur de Quitry. Ceste armée, 
rengée de ceste façon et en lieu advantageux,sfit juger 
dèslors qu’elle valoit bien celle des Savoyards, encores 
qu’elle fust moindre de moitié, tant en cavalerie qu’in- 
fanterie. 

Aussi-tost que les Savoyards furent arrivez à La 
Baigue, leur chef, dom Amedée, se resolut de faire 
taster la valeur de ses ennemis, et, quoy qu'il en eust 
recognu l'ordonnance et la disposition estre bonne et 
forte, il commanda à cinq cents harquebusiers et mous- 
quetaires de gaigner le bois et les maisons où estoient 
le regiment de Santanne et le sieur d’Arimon:: ce qu'ils 
firent fort bravement, et en chasserent les François; 
puis, suivis d'Olivares, espagnol, avec huict cents 

4o. 14 

autres harquebusiers, ils gaignerent tous les 


fossez et hayes jusques auprès du bataillon des Suisses. 
Sonnas, qui les suivoit avec quatre cents chevaux pour 


les soustenir et passer outre suivant le progrez qu'ils 
feroient, s’'advança de passer la derniere haye pour 
entrer en la plaine ; mais si tost que le baron de Con- 
forgien, qui conduisoit la cavalerie de Geneve à la 
main droicte du bataillon des Suisses, le vid à demy 
passé, car le chemin y estoit estroit, et n’y pouvoit 
entrer qu’à la file, le chargea si à propos, que Sonas 
“et tous ceux qui estoient passez avec luy furent ren- 
versez morts par terre, le reste print la fuitte, et se 
sauva jusques au gros de la bataille où estoit dom 
Amedée. L'infanterie qui avoit gaigné les hayes et les 
bois, se voyant abandonnée de la cavalerie, et que l’on 
les venoit charger, commencerent à se retirer à la 
faveur de leur gros qui estoit proche, ce qui ne se fit 
sans confusion, et sans la mort de plusieurs. Les sieurs 
de Sancy et de Quitry, ayans rallié leurs gens, non sans 
peine, se retirerent et se joignirent en un corps, après 
avoir entierement despouillé les morts, qui se trou- 
verent au nombre de trois cents, entre lesquels il y 
avoit, outre Sonas, près de cent gentils-hommes. Les 
deux armées ayans demeuré encore à la veuë l’une de 
l’autre demie-heure, la nuict survenuë, chacun com- 
mença à desloger. Dom Amedée repassa l'Arve, et alla 
loger à La Roche et à Bonneville, et M. de Sancy à 
Geneve. 

Tous ces pays-là estoient si ruinez de la guerre que 
les deux armées furent contrainctes de s'en esloigner. 
Dom Amedée se retira vers Chambery, et les François, 
le vingt-troisiesme de mars, prindrent le chemin de la 


“ 


par He Monstier, après avoir 
laissé le sieur de Chaumont et le capitaine Craon pour 
faire la guerre dans Geneve. Voylà ce qu’il advint en 
la guerre de Geneve et de Savoye le long de ceste 
année ; ‘car du depuis ceste journée tout se passe en 
- courses, tant de part que d’autre, et ne s’ y fit rien de 
memorable outre l'ordinaire. M. de Sancy fit cest 
exploict affin, comme disent les historiens italiens, 
d’empescher z/ duca di Savoya ne suoi paesi, diver- 
tendogli le forze con le quali faceva progressi impor- 
tanti in Provenza (1). La deffaicte des Savoyards à 
Esparon de Pallieres, ainsi que nous avons dit cy- 
dessus, donne assez à cognoistre au lecteur en quel 
estat devindrent les affaires du duc de Savoye en ce 
temps là. É 
Sur la fin de ce mesme mois de mars M. de Brion 
fut surpris en sa maison de Mirebeau en Bourgongne 
par le sieur de Guyonvelle, lequel l’emmena prison- 
nier après avoir tué huict de ses serviteurs, pillé vingt 
mille escus en argent, cent cinquante chevaux, force 
bleds, et une grande quantité de precieux meubles et 
armes. Ce seigneur, de l’une des plus nobles et an- 
ciennes familles de la Bourgongne, se tenoit, à cause de 
son aage, comme neutre en sa maison, où , tant d'un 
party que d’autre, chacun y estoit bien venu; mais ses 
richesses furent cause que Guyonvelle, qui se declara 
du depuis espagnol sur un pretexte que le marquis 
fils dudit sieur de Brion estoit avec le Roy, le surprit, 
et ruyna de meubles ceste belle maison. Si nous met- 
tio ns icy toutes les surprises, pillements, meurtres et 


(x) D’occuper le duc de Savoie dans son propre pays, et d'empêcher 
ses forces de faire des progrés en Provence. 


d'autres 1 non, cela Re un gros volume: 
Voyons maintenant ce qui se passa au rence 
de ceste année en Italie. 
Toutes les provinces d'Italie furent téllement aflligées 

de la famine, que les potentats et les republiques 
pour le soulagement de leurs peuples, chacun en sa 
souveraineté, firent plusieurs provisions. Les uns en- 
voyerent acheter des bleds en Sicile, les autres pres- 
terent de l’argent aux communautez des villes, qui 
envoyerent acheter des bleds: où ils pensoient qu'il y 
en eust à commodité, affin de sustenter le pauvre 
peuple. Mais Rome sur toutes les autres villes fut la 
plus afligée, car on fut contraint d’y faire nombrer le 
peuple au commencement de fevrier, où il s’y tp 
cent dix-sept mille ames après que l’on en eut "faict 
sortir tous les pauvres et toutes les bouches inutiles, 
pour lesquelles nourrir, par la recerche qui fut faicte, 
il ne se trouva que trente mil rubio de bled, qui est 
une mesure un peu plus grande que leseptier de Paris, 
dont il en estoit consumé tous les jours quatre cents, 
quoy que l’on ne distribuast que dix-huict onces de 
pain par jour pour chasque teste. Le Pape, ayant en- 
voyé de tous costez pour avoir des bleds, et nulle na- 
vire ne revenant à bon port, fut contrainct de prier le 
grand duc de Florence de secourir Rome. Ce prince, 
qui, prudent, en avoit fait bonne provision, en envoya 
plusieurs vaisseaux chargez, mais, à cause des tempestes 
qui regnerent en ce temps-là sur la mer, ils ne purent 
entrer si tost dans la bouche du Tibre pour monter à 
Rome. Ce mauvais temps continuant jusques au mois 


ts FT A ne one ere 


nces s de pain par jour, d'où il advint que l’ob 
Fée. nce du caresme ne se fit dans Rome ceste année; 3 
“ et, pour ce que le rubio valoit trente deux escus, F5 en - 

F4 sustenter le menu peuple, Sa Saincteté leur permit  ?. 


7 de manger de la chair de bufle, qu'il fit vendre à cinq 
Gus la livre : ce qui continua jusques au com- 
mencement de may, que les galeres de Sa Saincteté 
arriverent aussi chargées de quantité de bleds, lesquels 
abbaisserent lors de pris per mancamento di molte 
migliaia di persone già morte per la necessità del vi- 
vere G), et par les maladies de fievres pestilentieuses 
qui regnerent principalement en l'Abbruzze, en la 
Marque (2), en l’'Umbrie et en la Romagne, où la mor- 
talité fut si grande, qu’en beaucoup d’endroicts les 

_terres y demeurerent sans estre labourées. 

À ceste afliction de famine l'Italie en avoit encor 
une autre qui la travailloit beaucoup. La terre estoit 
plaine de bannis, et les costes maritimes de corsaires. 
Ceux-cy, avec sept fustes, prindrent plusieurs navires 
chargez de grains, et fallut que les galleres du Pape 
usassent de grande diligence, allant tantost le long 
d’une coste, tantost de l’autre, pour asseurer la navi- 
gation. Et pour remedier à ceux-là, le pape Gregoire 
quatorziesme commença son pontificat par un bannis- 
sement qu'il fit contre Alfonse Picolomini, bien qu’il 
fust son parent, et contre quinze seigneurs et cinq 
cents de leurs complices, lesquels il declara criminels 
de leze-majesté, confisca leurs terres et biens, et 


{:) Par la diminution du nombre des habitans dont beaucoup étoient 


morts de faim. 
C) La Marque : la Marche. 

_ donna la comté de Montemarcian, qui estun petit Tea | 


en la Marque, appartenant audict Picolomini, à Her- 
cules Sfondrate, nepveu de Sa Saincteté; laquelle 
comté il erigea depuis en duché, ainsi que nous dirons 
tantost. Picolomini qui s’estoit resjouy de l’assomption 
au pontificat de son parent, et qui avoit fait un pre- 
sent à celuy qui luy en apporta les nouvelles, se voyant 
avec les autres bannis poursuivy, tant par le Pape que 
par le grand duc duquel il avoit esté fort favorit, et 

qui avoit obtenu une fois sa grace du pape Gregoire 
_treiziesme, partit de la Campagne avec Sciarra et ses 
autres compagnons après qu'ils y eurent fait une infi- 
nité d'embrasements et de cruautez, et s'acheminerent 
par bois et deserts vers Narvi, et de là vers Foligni, 
tousjours poursuivis, ou des gens du Pape, ou de 
ceux du grand duc, que conduisoit le colonel Bisac- 
cione, et d’un autre colonel Pierconte qui le poursui- 
voit avec cent cinquante Albanoïs pour se venger en 
une si belle occasion d’une querelle qu’il avoit contre 
luy. Lesdits bannis se voyans ainsi poursuivis, Sciarra 
se separa de Picolomini avec tous ses complices, et 
s'en retourna vers la Campagne et vers les confins du 
royaume de Naples, laissant Picolomini peu accom- 
pagné, lequel prit son chemin vers la Marque pour 
s'embarquer et sauver par la mer Adriatique; mais, 
feignant d’aller à Jesi, il tourna court à main droite, 
esperant trouver quelque barque sur laquelle il se 
mettroit. Ce dessein ne luy ayant reüssi, il tourna 
derechef à main gauche, pensant mieuxse sauver, mais 
il tomba sous les armes de Bisaccione auprès de Cese- 
natico, lequel le conduit incontinent à Imola pour ie 
mener à Florence. Le gouverneur d’Imola s’y opposa, 


disant/qu'i estoit justiciable de Pape pour les maux 
qu'il avoit commis aux terres de l'Eglise. Bisaccione, se 
| voyant reduit en ces termes, et cognoissant que ses 
_ labeurs ne tourneroient point à l'honneur de son sei- 
gneur le grand duc si ceste affaire se disputoit civile- 
. ment, il se resolut d'enlever d’Imola son prisonnier 
par la force, et laisser après le fait le soing au grand 
duc d'y remedier. Pour ce faire il mit à une des portes 
de la ville quelques-uns des siens, et luy avec le reste 
s'en alla enlever de la prison Picolomini : ce qu’il fit, 
et le mena à Florence, où peu de jours après il eut la 
teste tranchée. Aucuns autheurs disent que l’on le fit 
mourir appicato al ferro di ribelli (1). Bisaccione 
fut depuis en peine pour l'avoir enlevé des prisons 
d'Imola, et ses biens qu’il avoit sur les terres de l'Eglise 
furent saisis; mais le grand duc ayant fait remonstrer 
l'importance de cest affaire à Sa Saincteté, et excusé 
ce faict, Bisaccione rentra aux bonnes graces du Pape. 
Marco Sciara avec les autres bannis, bien qu'ils fussent 
poursuivis de Virginio Ursino, ne laisserent de faire. 
une infinité de massacres, de bruslements et de pil- 
leries. Bref, plusieurs ont escrit que l'Italie fut en ce 
temps là autant afligée de la famine et des bannis, 
que la France et la Flandre le furent des guerres ci- 
viles. 

Quelques-uns des princeset republiques qui doivent 
obeyssance au pape, à sa nouvelle eslection, en- 
voyerent incontinent leurs ambassadeurs à Rome; 
mais Sa Saincteté manda à quelques-uns qu'ils retar- 
dassent de venir faire ceste ceremonie jusques à un 
autre temps. Cependant il ne laissa de faire traicter le 


(1) Dans les fers. : 


| mariage de son | nepveu à comte Hercules Sfond 
avec la fille du prince de Massa, et sa belle sœur Sigis- 
monde, mere dudit Hercules, arriva incontinent à 
Rome avec ses deux autres fils, à l'un desquels Sa 
Saincteté donna son chapeau de cardinal avec le tiltre 
de Saincte Cecile, et l’autre, nommé François, fut 
faict chastellain du chasteau Sainct Ange. 

Au commencement de mars, après que le mariage 
eut esté consumé d'Hercules Sfondrate et de la prin- 
cesse de Massa en une maison de Paul Sforza, Sa 
Saïncteté crea, aux quatre temps de caresme, quatre 
cardinaux, sçavoir : Odoard Farnese, Octavien Acqua- 
viva, fils du duc d’Atri, Paravicin, evesque d'Alexandrie, 
et Plato, auditeur de la rote. Peu auparavant ceste 
creation moururent les cardinaux de Caraffe et de 
Sainct George, tous deux grands prelats. 

Le Pape, ne se ressouvenant plus des paroles qu'il 
avoit dites, estant cardinal, à M. de Luxembourg en 
leur rencontre à Torniceri, qu’il estoit necessaire que 
le roy de France fust roy de France, et celuy d’Es- 
pagne roy d’Espagne, et que la grandeur de l’un ser- 
vist comme de barriere à l’ambition de l’autre, se 
rengea du tout du party de l'Espagnol, par le moyen 


duquel, ainsi que plusieurs ont escrit, il avoit esté 


esleu pape. Le vingtiesme du mois de may il fit partir 
de Rome Landriano (1) avec tiltre de nunce, pour 
faire publier en France un monitoire contre messieurs 
les princes du sang, ducs, pairs, mareschaux, et 
antres officiers de la couronne qui suivoient le Roy, 
lequel de nouveau il aggrava de nouvelles censures. 


6) Landriano 


: Marsillo Landriano, prélat milanais, sujet de Phi- 
lippe 11. 


: 


et d'argent au nom de la ligue, il en de payer 


six mil Suisses qui seroient levez pour leur secours 


_ aux cantons catholiques, et qu’il leur envoyeroit son 
- propre neveu (1) avec mille chevaux italiens et deux 
mille hommes de pied. Ceux de l'union en France ne 


* manquerent de faire publier par tout la nouvelle de ce 


secours et de ce monitoire. Le cardinal de Lorraine, 
estant arrivé à Rome sur la fin de mars, requit Sa 
Saincteté que ce secours fust envoyé en le aine pour 
s’opposer à l’armée allemande que le prince d’Anhalt 
levoit pour le roy Très-Chrestien à la diligence du 
vicomte de Turenne, et de secourir son pere le duc de 
Lorraine d’un prest de deux cents mil escus : ce qu'il 
ne put obtenir de Sa Saincteté. Les agents de l'union 
à Rome, qui luy demandoïent aussi permission d’al- 


- liener en France du temporel de l'Eglise, en furent 


esconduits. 

Le Pape au printemps de ceste année se trouva assez 
mal disposé, estant malade de la pierre ; mais, ayant 
eu soulagement par quelques medecins au commen- 
cement du mois de may, il s'employa du tout pour 
executer son dessein et envoyer des gens de guerre en 
France. Il envoya le colonel Lusi pour faire la levée 
des Suisses, mais du commencement il y trouva de la 
difficulté, pour ce que le frere du colonel Phifer estoit 
à Rome, solicitant le cardinal Caëtan de luy faire de- 
livrer cent mille ducats que l’on leur devoit à cause 
des services qu'ils avoient faict l'an passé. Le thresor 
temporel de l'Eglise qui estoit dans le chasteau Sainct 


(x) Son propre neveu. Hercule Sfondrat , duc de Monte-Marciano. 

Ange, amassé avec tant de soing par le feu pape Si 


estoit. merveilleusement mugueté, avec desir de pla- 


sieurs officiers du Pape d'y tou. her et y faire leurs 


affaires. L'Espagnol desiroit sur tout de le voir dis- 


sipé, car 1l craint tousjours que les papes, ayans des 
deniers en reserve, ne les employent pour effectuer 
les pretensions qu’ils ont sur le royaume de Naples. 
Pour ce faire il commanda à son ambassadeur le duc 
de Sesse de demander à Sa Saincteté permission d'al- 
liener du bien des ecclesiastiques par tous ses royaumes 
pour luy ayder à supporter la guerre qu’il avoit en 
plusieurs lieux contre les heretiques. Cest affaire estant 
disputé au consistoire, il y fut resolu que l’on ne per- 
mettroit point d’aliener le bien de l'Eglise, et que l’on 
prendroit plustost des deniers au chasteau Sainct 
Ange. Voylà l'Espagnol qui obtint, non ce qu'il de- 
mandoit, mais ce qu'il desiroit, bien ayse de voir les 
deniers reservez au chasteau Sainct Ange, qu'il crai- 
gnoit à cause de son royaume de Naples, employez 
pour luy preparer la voye de s'emparer de la France. 
Campana, qui a escrit en faveur de l'Espagnol, dit : 
Fecesi conto nondimeno ch’ in si pochi mesi erano 
stati Spesi vicino à tre miliont di ducati , la maggior 
parte per l’occasion delle guerre di Francia, essendo 
perd commune opinione , che d’a suot ministri fosse in 
cid Sua Santità non ben servito, per la natura facile, 
et per li troppo candidi costumi di esso pontifice, che 
non sapeva giudicar quelle malote qualite in altrui, che 
cognosceva non essere in se stesso (1). Ceste nature fa- 


(1) « On calcula néanmoins que, en si peu de temps, il fut dépensé 
« prés de trois millions de ducats, principalement pour subvenir aux 
« frais des guerres de France, On pensa généralement qu’en cela Sa 


ds cie, tas tas Lu li ès 


France, car be ministres d’ Réneue Lis faisoient faire 


> #4 ils vouloient, et, au lieu de respondre à la lettre 
M. de Dci qu’il luy avoit envoyé, ny de 


3 vouloir escouter le marquis de Pisani, deputé de mes- 


* 


__ sieurs les princes du sang, ducs, pairs, et officiers de 


la couronne, pour luy representer l’estat de la France, 
_on luy fitescrire la lettre suivante au conseil des Seize 


de Paris, pour response à celle qu’ils luy avoient 
escrite en fevrier dernier, ainsi que nous avons dit : 


« Gregoire Pape, quatorziesme, à mes fils bien- 


aymez les gens du conseil des seize quartiers de la 
ville de Paris. à 

« Bien-aymez, le salut et benediction apostolique 
vous soient donnez. Nous avons receu vos lettres, et 
volontiers les avons leües; car autre nouvelle ne pour- 


roit plus aggreable parvenir jusques à nous, que d’en- 


tendre comme, soubs la protection de Dieu, vous avez 


esté delivrez de ce long et fascheux siege, et qu’ayants 
beaucoup travaillé, beaucoup souffert, et porté de mes- 
ayses et autres charges et incommoditez pour la def- 
fence de la foy catholique, vous estes maintenant sou- 
lagez et eschappez du danger. Mais il faut craindre 
faire naufrage quasi dans le port et sur le bord de la 
prosperité ; car qui sçait si Dieu peut estre vous auroit 
delaissé pour quelque temps, lors que vous estiez afili- 
gez et tourmentez des miseres passées comme de tem- 


« Sainteté ne fut pas bien servie par ses ministres. Le caractére trop 
« facile et la trop grande candeur de ce pontife l’empéchoient de soup- 
« conner en autrui des vices dont il étoit exempt.» 


pestes pour vous sesprouver,. ns passer outre, ; * 
pour mieux dire, afin qu'esmeus à penitence) car 
l’homme n'a parfaicte cognoissa É de ses fautes, sou- 


vent elles nous sont cachées, et celles d’autruy quel- 
quesfois imputées), vous vous approchiez de luy et luy 
adheriez de plus près, jusques à ce que le recognois- 
siez en la fraction du pain? 

« Vostre cœur donc doit estre ardent, et devez per- 
severer en ce soing continuel qu’en rememorant les 
choses magnificques que Dieu fait entrevous, que, avec 
le repos des corps et prosperité des biens, il vous mu- 
nisse et fortifie du don spirituel de foy, de son amour 
et de sa crainte. Voylà comme vous, qui vous estes 
joincts ensemble les premiers pour la paix et tranquil- 
lité de l'Eglise et union de la foy catholique en ce 
royaume, ayans les premiers experimenté le peril, 
vous en estes eschappez ; et nonseulement vous estes 
delivrez, mais aussi par vostre delivrance vous avez 
acquis salut à ceux lesquels, estans unis avec vous, se 
reposoient en vostre constante resolution et vigilance. 

« Nous nous esjouissons grandement en Dieu par 
l'occasion que nous en donnez en ce que, recognoissans 
tenir de luy tout ce bien, et que ne luy en pouvez 
rendre graces condignes desatisfaction, les luy rendiez 
par une humble recognoissance et confession. Ceste 
confession est salutaire, de laquelle nous devons user 
entre les adversitez pour subir en nous, attendant la 
correction, et nous doit estre engravée dedans le cœur 
entre les prosperitez pour en faire profit et salut. Par 
ce moyen il n’y auroit point d’orgueil, d'autant que 
de don nous confessans lavoir, nous ne serons point 
aussi coulpables d'ingratitude, pour ce que, le recog- 


“2% intention, a satisfait au deu d'action de graces Le. 
| passé, consequemment elle dispose le donateur à 
nous eslargir d'avantage à l’advenir. Desormais, vous, 

qui avez fait un si beau commencement et tant REèTe , 
perseverez constamment et ne desfaillez avant qu ’estre 


_ parvenus au but de la course; car, dit Nostre Seigneur, . 


non celuy qui aura bien commencé, mais qui aura 
perseveré jusques à la fin, sera sauvé. Ce n’est donc 
point assez de la resolution et courage presenté, mais 


il faut adjouster et affermir ceste premiere vertu d'une 


constance, perseverer sans régarder derriere vous, de 
peur qu’il ne sourde une statue ridicule au mesme 
lieu d’où le salut estoit esperé. Entre les longues tris- 
tesses que nous avons receu de vostre tribulation, es- 
tant soigneux de vostre salut, nous avons premiere- 
ment eu recours à Dieu par supplications pour vostre 

delivrance; en après, divinement inspirez, nous avons 
advisé de pourvoir de remedes necessaires aux. maux 
lesquels de toutes parts vous avoient accueillis et 
comme ensevelis. Premierement nous vous avons as- 
signé un secours de deniers, voire mesme par dessus 
nos moyens et plus que nos coffres ne permettent; et, 
oultre plus, conformement au devoir d’un bonpontife, 
universel et pere commun à tous, lequel doit hayr non 
les hommes, mais les pechez d’iceux, nous avons esleu 
nostre cher fils, maistre Marcilhus Landrianus, nostre 
notaire du Sainct Siege apostolicque, homme prudent, 
discret et fidelle, et l'avons envoyé nostre nunce du 
Sainct Siege au royaume de France, avec lettres et 
monitoires, afin qu’il s'employe de tout son possible 


confession, par une pieuse et devote 

venir avec vous en mesme union à pour la paix et ct repo 
de ce royaume ; et pour faire correspondre les effect 
aux promesses, nous vous avons envoyé, quoy que 
avec grands frais et charge de l’eglise de Rome, nostre 
cher fils et neveu, fils de nostre frere Hercules Sfon- 
drate, homme noble, duc de Mont-Martian, avec se- 
-cours d'hommes, tant de cheval que de pied, pour,avec 
les armes, les employer à vostre deffence et conserva- 
tion. Que si, oultre cela, vous avez encores besoin de 
quelque chose cy après, nous y pourvoirons affin 
qu'on ne nous puisse objecter que nous ayons rien ob- 
mis de nostre devoir. 

« Nous avons fort aggreable ce que nous escrivez 
des louanges de nostre bien aymé fils Henry, cardinal 
Caetan, en partie pour la consideration de ses merites, 
s’estant fort bien et louablement acquitté de la charge 
apostolicque qui luy estoit commise du Sainct Siege, 
en partieen contemplation et faveur de tout le royaume, 
lequel, avec instance merveilleuse, il continue nous 
recommander. 

«Quant au digne, vous resjouyssans, vous nous con- 
gratulez de nostre promotion au supreme pontificat, 
c'est avec raison, veu que Dieu, pere des misericordes, 
lequel departit à tous batiment avec abondance 
ses graces, ne nous a pas esleus à ceste souveraine di- 
gnité de l'apostolat à cause de l'humilité qui soit en 
nous, mais pour le bien et salut de ceux qui se con- 
fient en luy. Autresfois du fort il a tiré la viande et fait 
distiller la douceur du miel desirée. Que sçait-on si 
d'un infirme et foible doit issir une vertu non esperée, 

et d'un imbecille et cassé une vigueur et force non 


cat elquesfois Dieu choisit le plus debile pour 
| terrasser le plus robuste et puissant, et exalte le petit 
| et humble pour deprimer et ravaller le plus orgueil- 
leux et superbe. 

« Si vous comprenez et goustez ces s choses, en sou- 


haittant le bien, humiliez-vous, rompez vos cœurs et 


afligez vos ames, affin que de la contrition et repen- 
tance prenne fin la persecution que vous souffrez. 

« Que si nous bruslons pour l'amour de vous, si 
pour vous nous sommes en angoisses, si pour vostre 
salut et conservation nous sommes travaillez et en de- 
tresses, ne cerchans autres choses en cela que de vous 
veoir garantis du mal et en repos, à la louange et 
gloire de Jesus-Christ et pour le salut commun à tous, 
que devez vous faire, vous, le procès desquels est sur 
le bureau, où il s’agit de vos biens? Vous devez à la 
verité despouiller toutes affections terriennes, mettre 
en arriere tout appetit et esperance de gain et proffit 
particulier, ne respirer en vos ames, ne porter en vos 
cœurs, ne vous proposer devant les yeux, que la reli- 
gion de la foy et de l'Eglise catholique, de laquelie 
depend toute vostre prosperité, voire tout vostre bien 
estre; composer toutes divisions, accorder tous dis- 
cords particuliers , ou pour le moins les deposer et re- 
mettre jusques à ce qu’ayez obtenu un roy très-chres- 
tien et vrayement catholique, sous l’umbre duquel 
vous puissiez jouyr d'un heureux repos, et sous la 
conduite duquel vous puissiez simboliser en mesme 
affection et volonté. Et, afin que parveniez au fruit de 
telle esperance, nous n’y cesserons de le vous procu- 
rer par tous les moyens à nous possibles, et par nos 
humbles requestes et prieres à Dieu. Cependant nous 


vous faire FEES He Donné 


ce Foie huy 12 may Sp, et +. nostre pontfcat # | 
ete M. Vestrius Barbianus. » 

Voylà la Fespôñse que manda Sa Saincteté au conseil 

des Seize. Tous ceux de ceste faction en firent grand’es- 
time, se voyans ainsi asseurez de la bonne volonté du 
Pape, et sollicitez sous main par les ministres d'Es- 
pagne à Paris. Ils dresserent encor plusieurs memoires | 
et instructions pour parvenir au but de leurs desseins, 
qui estoit de brouiller tellement les affaires en France, 
que les guerres civiles y fussent entretenués sans espe- 
rance de reconciliation. Pour representer leurs plaintes 
à M. de Mayenne, ils deputerent l’advocat Oudineau 
et trois d’entr'eux pour l'accompagner. Voicy la cop- 
pie des instructions que l’on leur baïlla, par laquelle 
on cognoistra mieux leur intention. 


« En premier lieu, remonstrer à Monsieur que les 
deux colonnes du royaume sont la piété et la justice, 
lesquelles sont tellement courbées en ce royaume de 
France, qu'elles se voyent quasi abbatuës. 

« Que, pour y remedier, il est besoin les redresser et 
restablir, et à ceste fin commencer à l’ordre ecclesias- 
tique, lequel est le conservateur de la pieté. 

« Qu'en ceste ville de Paris ceste colomne est gran- 
dement esbranlée par schismes qui naissent et prennent 
accroissement , tant en l’eglise cathedrale de Nostre- 
Dame de Paris qu'autres communautez ecclesiastiques, 
et jà entre quelques curez. 

De est non seulement absent de son clergé, 

_ mais: tient et suit notoirement le party contraire à la - 

religion et union des catholiques, et seme et fait se- 
mer par les siens schismes et divisions, tant en ceste 

Æ ville de Paris que par tout son diocese. jt Le a 

_« Que, pour redresser ceste premiere colomne -en 
ceste ville et diocese, sera ledit sieur supplié d’escrire 
à Sa Saincteté à ce qu’il lui plaise nous pourveoir d’un. 
autre evesque, et cependant qu’il plaise à Monsieur es- 
crire à messieurs du chapitre de ladite eglise d’user 
de leurs privileges et authorité permise par les decrets: 

* pour pourveoir aux charges et dignitez ecclesiastiques 
qui sont vacantes, tant par-mort que par absence de 
ceux qui tiennent le party contraire, ou retirez ez 
villes et pays de l'obeyssance de l’ennemy. 

« Pour le regard de la seconde colomne, qui est la 
justice, remonstrer à Monsieur que le peuple de Paris 
est jusques à maintenant obeyssant sans justice, fort 
vexé de l'injustice , laquelle depuis quelques années a 
regné, comme elle faict encores de present. Pour ceste 
cause, qu’il plaise à mondit sieur parachever la purga- 
tion du parlement selon les memoires qui lui ont esté 
baillez et seront encores; remplir de gens de bien les 
places des absens, et ce jusques au nombre ancien, 
comme aussi les chambres des comptes et des mon- 
noyes. Et d'autant que la declaration faicte par mondit 
sieur pour appeller et recevoir toutes personnes dans 
les villes de l’union en faisant le serment et autres sub- 
missions y contenues, pourroit estre mal interpretée 
et practiquée par aucuns, qu'il plaise à mondit sieur 
en amplifiant ladite declaration, et à ce que les juges; 

gouverneurs et eee n ’en puissent - et ; 
leurs jugements soient resolus sans"ambiguité = soit 


ordonné que tous ceux qui ont porté les armes ou 
servy de conseil, ayde d'argent, ou eu intelligence 
avec ceux du party contraire, et qui se sont retirez ez 
villes et pays d'obeyssance de l'ennemy, ne seront ad- 
mis en l'exercice d’aucuns offices , soit publics ou 
particuliers, mais seulement pourront habiter ès villes 
et parmy les catholiques, et jouyr de leur bien libre- 
ment comme leurs concitoyens, en faisant par eux le 


‘sermeñt de l'union des catholiques avec les submis- 


sions y contenués et abjuration du party contraire. Et 
pour le regard de ceux qui se sont retirez en leurs chas- 
teaux, maisons fortes et fermes, sans avoir fait aucun 
acte d’hostilité ny eu intelligence avec l’ennemy, qu'ils 
seront receus ès villes de l'union, sans toutesfois exer- 
cer aucun estat qu'un än après qu ‘ils auront fait les 
submissions requises entre les mains des magistrats, et 
fait apparoistre par suffisante information de leurs des- 
portements et actions. Et pour le regard de ceux qui 
se sont retirez ès villes de l'union pour la necessité, 
avec permission et passeport des magistrats, seront ad- 
mis ès villes de l'union, en faisant par eux le serment 
et submissions, si fait ne l'ont, et toutesfois ne pour- 
ront entrer que six mois après la submission faicte en 
leurs estats et offices. 

. & Qu'il plaise à mondict sieur rendre à la ville de 
Paris l’authorité ancienne que les roys ne luy ont ja- 
mais ostée, sçcavoir est, en temps de guerre, le conseil 
d'Estat et le grand seel; et en temps de paix, quand les 
roys se sont eslongnez hors d’icelle ville, ont tousjours 
honorée d’un conseil, encores qu’ils n'y emmenassent 


dis él dé RE AE nat 


leur “fée d'Estat et le seel, affin que les citoyens 


n’allassent point chercher le secours de la justice hors 


de leurs murs; et pour ce faire qu’il plaise à Monsieur, 
dès à present, commander par lettres patentes à ceux 
qui sont du conseil d’Estat de faire leur sceance en la 
” ville de Paris, de leur envoyer le seel pour en user se- 
lon que l’on a fait ès dernieres années." 

« Qu'il luy plaise avoir plus grand soin de la ville a 
Paris que par le passé, et luy donner autre secours 


qu’il n’a faict, et, à cest effect, deshouscher les passages . 


occupez par l'ennemy pour la commodité de dehors, 


et, pour l’asseurance du dedans de la ville, redoubler 


les garnisons estrangeres, et outre icelles y mettre deux 


cents hommes de cheval, et ne la plus laisser mespri- 


ser et non plus honorablement traicter comme simple 
bicoque, mais la recognoistre comme la capitalle du- 
royaume, et la premiere qui s’est opposée à la tiran- 
nie pour le bien de la religion et de l’Estat, et parti- 
culierement pour la defence de sa maison, ayant ser vy 
d'exemple aux autres pour en faire de mesme, joint 
qu’elle a supporté tous les frais et charges de la guerre, 
tant en general qu’en son particulier. 

« Plus, qu'il lui plaise entretenir les garnisons de la 
Bastille et du bois de Vinsennes, et pourvoir au paye- 
ment de leur solde. 

« Qu'il luy plaise faire razer les chasteaux et places 
fortes qui sont ès environs de Paris, à ce que la ville 
ne souffre plus d’incommoditez, et oster la retraicte 
aux ennemis d’icelle. 

« Etsur toutes choses, qu’il luy plaise faire la guerre 
contre le roy de Navarre, hereticque, relaps et excom- 
munié, et ne point traicter, composer, ny mesmes con- 

à 


ferer avec luy : ny. ses agents; a les poursuivre et 
travailler comme ennemis de Dieu et de son Eglise : le + 
tout selon le serment et promesses reiterées de M. de 
Mayenne, lesquelles il sera sommé et interpellé d’ac- 
complir, comme de la part des catholiques affection- 
nez ils sont presls: ‘de faire le semblable et y employer 
le reste de leurs biens. » 


Le docteur Boucher et Oudineau, porteurs de ces 


memoires, ne receurent du conseil de M. de Mayenne 


la response qu ’ils desiroient, car toutes leurs demandes, 
couvertes du pretexte de redresser dans Paris les co- 
lonnes de la pieté et de la justice, furent incontinent 


recogneuës estre une source de desordre et de confu- 


sion, et.que ceux-là qui les faisoient proposer desi- 
roient seulement leur profit particulier et practiquer 
leurs passons « Car quelle apparence , disoit-on , de 
demander qu'on mette un autre evesque à l’eglise de 
Paris que M. le cardinal de Gondy ? Il n’y en a point, 
car il a esté tout le long du siege dans Paris, et on 
sçait qu’il ne s’est retiré à sa maison de Noësy qu'après 
avoir pris une infinité de peines pour.faire avoir la 
paix et aux Parisiens et à la France en general, et n’y 
a pointd'autre prise sur luy-que celle-là. Mais qui est- 
ce qui desire jouyr du revenu de l’evesché de Paris ? 
C'est un des Seize qui ne jouyt pas de son evesché de 
Senlis (1), et voudroit jouyr de celuy de Paris par 
forme pe represaille. De dire que M. de Mayenne es- 
crive à messieurs-du. chapitre qu’ils pourvoyent aux 
charges et dignitez ecclesiastiques, c’est autant à dire 


(a) Qui ne jouyt pas de son evesché de Senlis. Cet évêque étoit 
Guillaume Rose. 


” 


conseil des Seize , et qui veut commander au chapitre 
de disposer du FE de Paris. . À 
« De dire que le peuple de Paris est sans justice, 
-C'est une mocquerie. N'y a il pas la cour de parlement 
et les autres cours? A quel propos M. de Mayenne os- 


tera il des compagnies souveraines les principaux con- 


seillers sur une simple requisition des Seize > pour 
mettre en leur lieu les plus remüans de cesté faction k 
qui, au lieu de justice, n’exerceront que leurs passions 
entre leurs concitoyens? L’on entend trop leur inten- 
tion; c’est qu'ils desirent faire entrer, tant en l’eglise de 
Pré qu'en la cour de parlement, chambre da comp- 
tes et des monnoyÿes, les principaux de leur faction, et 

faire que tous ceux qui se sont retirez en leurs maisons . 


aux champs pour la necessité commune n’ayent plus 
de charges de ville, et qu’ils en soyent les seuls pour- 
veus; aussi que, pour conserver ces factieux dans Paris 
en leurs desseins ;, M. de Mayenne leur face donner des 
garnisons espagnoles afin d'y estre les plus forts. » Voilà 


comme on jugea des mémoires des deputez des Seïze, 


et disoit-on qu’ils n’estoient propres que pour rendre 
Paris lé theatre de toutes cruautez. Le peu de compte 
que l’on fit de leurs deputez les mit en de telles manies, 
qu'ils firent la lettre qu’ils envoyerentau roy d'Espagne, 
et ensuite, leur passion occupant leur jugement, ils pen- 
dirent le president Bris$on, ainsy que nous dirons cy 
après, ce qui du depuis fut cause de leur ruine. Nous 
avons fait suivre tout ce que dessus après ladettrequeSa 
Saincteté escrivit aux Seize, affin que l’on juge mieux 
quels estoient les comportements de ces gens-là. 

Aussi le mesme jour que le Pape leur escrivit, qui 

à estoit le douziesme de mai, il fit duc de Monte-mar= 

cian son nepveu le comte Hercules Sfondrate. Ceste 
ceremonie fut celebrée dans l’eglise de Saincte Marie 
Majeure. Sfondrate estant vestu comme sont les che- 
valiers de l'ordre de Sainct Jacques, Sa Saincteté luy 
donna le baston de general de l’armée qu'il devoit con- 
duire en France, avec deux estendarts, en l'un des- 
quels estoit depeint un crucifix, et l’image de sainct 
Pierre et saint Paul, et en l’autre les armes de Sa 


Saincteté ; à cestuy-là il y avoit escrit : Hæc est vic- 


toria quæ vincit mundum fides nostra ; et à cestuy-Cy: 
Dextera Domini fecit virtutem, dextera Donuni exal- 
tavit me. 

Le lendemain de ceste ceremonie, le duc de Mon- 


temarcian partit de Rome, et s’en alla vers Milan 


dresser ses troupes. L'’archevesque Matteucci, commis- 
saire de ceste armée, receut deux cents mille escus 
pour en faire l'assemblée, qui fut un peu plus longue 
que l’on ne desiroit, à cause d’une fievre tierce qui re- 
ünt au lict plusieurs jours ledit duc de Monte-mar- 
cian, ce qui fut cause que le plat pays du duché de 


Milan, quoy qu’il n’y eust point de bannis, ne laissa 


d'estre aussi bien affligé que les autres provinces d’Ita- 
lie où il y en avoit; car, outre l'assemblée que l'on y 
fit des gens de guerre que le Pape envoyoit en France, 
le gouverneur d'Alexandrie de La Paille, et le sieur 
de Sassuolo y assembloient aussi des troupes au nom 
du roy d’Espagne pour aller en Flandres, lesquelles, 
comme rapportent les historiens italiens, traicterent 

les paysans de ceste duché con ricattamenti tirannici, 

Ô con più che barbare insolenze (1). Dix compagnies: 


(*) Avec tyrannie et barbarie. 

du Terzo de Sicile, où il y avoit deux mille vieux at 
dats espagnols conduits par Loys Velasco, estans ar- 
rivez Si: mer à Vai, sejournerent aussi quelque temps 
au Milanois, et s'estans joincts avec les troupes de Ca- 
pizucca et Marescotti, levées en la Remagne, s’en al- 
_lerent en Flandres. En ce mesme temps aussi furent 
levez en ce mesme duché, pour le service du duc de 
Savoye, deux mille hommes de pied, sous la conduite 
des comtes de Beljoyeuse, de Rangon et Stampa, et 
des sieurs Annibal, visconte de Landriano, lesquels, 
s'estans joincts avec huict vingts cuirasses que le 
comte François Villa avoit levez au Ferrarois, s’ache- 
minerent pour venir en France, où ils furent desfaits 
par le sieur Desdiguieres, ainsi que nous dirons cy- 
après. Voylà l'Italie toute en armes pour porter la 
guerre en la France et en la Flandres. Voyons comme 
l'Allemagne aussi d’un autre costé n'en faisoit pasmoins. 

Le roy Très-Chrestien, affin de resister à tant de for- 
ces que l'Espagne et l'Italie preparoient pour l’assaillir, 
eut recours à ses alliez, et envoya, dez le commence- 
ment de ceste année, M. le vicomte de Turenne, à 
present mareschal . France, et appellé le mares- 
chal de Bouillon, en Angleterre, demander secours 
d'hommes, d’argent et de munitions. La royne Eliza- 
beth luy promit tout secours, ce qu’elle fit, et mesmes 
permit à quelques particuliers anglois de prester leurs 
deniers au roy de France. Ledit sieur vicomte par- 
tant d'Angleterre pour s’en aller en Hollande, et de là 
en Allemagne, ladite Royne luy donna aussi.lettres 
aux princes protestans d'Allemagne, les priant de s’es- 
forcer de secourir le roy de France d'hommes et d’ar- 
gent contre le Pape, l'Espagnol et les ligueurs, leurs 

“ennemis communs. En l’ assemblée que les  … 


testans allemands firent à Altemburg, ils promirent 
audict sieur vicomte de Turenne de secourir le Roy 
son maistre de dix mille reistres et de seize mille 
lansquenets. Christian, prince d’Anhalt, y fut esleu 


conducteur de ceste armée d’Allemands; la description 


de laquelle, avec le nom des princes, seigneurs, rit- 
maistres, colonels et capitaines qui devoient la con- 
duire en France, fut incontinent imprimée et publiée 
partout; mais comme le fer d’Allemägne ne se remue 
‘point sans or et sans argent, ce secours fut long à le- 
ver; ce qui fut cause que ledit sieur vicomte de Tu- 
renne, estant à Francfort le 10 d'avril, en l’assemblée 
qui s’y fit des deputez des princes protestans qui 
avoient promis ce secours, il leur remonstra que si 
l'Espagnol et les princes de la ligue demeuroient vic- 
torieux du roy de France son maistre, qu'ils ne pou- 
voient douter de les avoir sur les bras, et qu’ils ne 
tournassent toutes leurs armes contre l’Allemagne, 
pour y contraindre les princes protestans de recevoir 
le concile de Trente; ce qui estoit toute l’intention du 
Pape, du roy d'Espagne, et de tous les princes de la 
ligue; et, si cela advenoit, que lesdits princes protes- 
tans ne perdroiïent pas seulement leur religion, pour 
laquelle maintenir ils avoient donné tant de batailles, 
mais aussi leurs Estats et seigneuries. « Bref, leur dit 
ledit sieur vicomte, du secours que vous donnerez 
d'hommes et d'argent au Roy mon maistre despend 
la liberté de vostre religion, le repos et la tranquilité 
des Estats des princes vos seigneurs et maistres. » 
Les deputez des princes allemans, après s’estre plu- 
sieurs fois assemblez, et mesme qu'il eut couru un 

_ bruit (faux) que l'eslecteur de 

u Brandebourg, le plus 
vieil des princes eslecteurs laïcques de l'Empire, ne 


_vouloit nullement ayder d'argent par prest ny autre- 


ment, et que plusieurs vouloient suivre son opinion, 


nonobstant, par la diligence dudit sieur vicomte, ils 
-arresterent, et luy promirent de donner secours au 


Roy son maistre; mais l’ordre qui avoit esté resolu à 
Altembourg fut changé, et d’autres colonels et reit- 
maistres allerent en divers endroicts de l'Allemagne 
assembler leurs troupes, tant en Saxe, Thuringe, 
Misne et Silesie, qu’au Palatinat. Le prince d’Anhalt, 


ayant convenu avec les autres princes combien les 


gens de guerre-payeroient de toutes sortes de vivres 
qu'ils prendroient, toutes les tgoupes s'acheminerent 
et se rendirent auprès de Francfort sur le Mein, et, le 
11 d’aoust, ils firent monstre en une plaine proche de 
Hochlein, où il se trouva six mille huict cents reis- 
tres et dix mille lansquenets, lesquels jurerent tous 
de venir en France et y combattre pour le Roy trois 
mois durant; après lequel serment ils s’acheminerent 
pour gaigner les bords du Rhin, qu’ils passerent près 
de Vallauf sur soixante et dix bateaux. Comme ceste 
armée arriva en France, et comme le Roy alla la re- 
cevoir en la plaine de Vandy le neufiesme de septem- 
bre, nous le dirons cy-après en son lieu. 

Cependant que le Roy practiquoit ainsi ses alliez 
pour tirer d’eux du secours, le duc de Mayenne aussi 
envoyoit vers tous ceux de qui il esperoit estre se= 
couru. L'armée du Pape, comme nous avons dit, es- 
toit loing et tardive à venir. Paris cependant éstoit 
merveilleusement travaillé, car, nonobstant tous les 
convois de vivres qui y pouvoient entrer venans de 


Soissons, de Meaux, où de: Pontoise , les Parisie 
toient reduits en une extreme necessité , Car les prac- 
ticiens et ceux de Ja justice n'y gaignoient rien, les 


marchands estoient sans trafic, et le menu peuple sans 
rien faire. La necessité et les maladies après la levée 


du siege rendirent ceste ville si miserable , que, pour. 


la soulager, le duc de Mayenne envoya, au commen- 


cement de ceste année, le comte de Brissac (qui, après 
avoir esté pris à Falaise et demeuré sept mois pri- 
sonnier, estoit sorty libre ) en Flandres vers le duc 

de Parme pour le prier de retourner en France. Le 
comte estant arrivé à Bruxelles, et ayant ditsa charge 
au duc de Parme, il eut de luy pourresponce que le 
roy d'Espagne ne luyÿ avoit pas commandé de retour- 
ner en France, aussi qu’il ne pouvoit laisser la Flandre 
en l’estat auquel à present elle estoit reduite ; qu'il 
attendoit le commandement d'Espagne de ce qu'il de- 
voit faire, et que d'hommes il n’en avoit pas lors assez 
pour resister aux Hollandois; toutesfois, ce qu’il pour- 
roit qu’il le feroit. Le comte de Brissac, voyant qu'il 
ne pouvoit avoir secours de gens de guerre, requit au 
moins secours d'argent, ce qu’il obtint, et receut deux 
cents mille florins, qui ayda à ceux de l'union pour 
s’entretenir jusques au secours qui leur vint ez mois 
de juilletet d’aoust. Puis que nous sommes tombez sur 
les affaires de Flandres, voyons ce qui s’y passa de- 

puis que le duc de Parme y fut deretour de son voyage 
de France. 

Nous avons dit qu’il n’avoit pas trouvé les affaires 
des Pays-Bas en tel estat qu'il les avoit laissées, et que 
le prince Maurice luy avoit en son absence bien pre- 
paré de la besongne. Plusieurs ont escrit qu'outre cela 

F y svt du mescontentement de quelques grands Es- 
pa contre luy. Ce duc, pour reparer les pertes 
a passé, practiqua au commencement de ceste 
année de reprendre par intelligences Breda; mais, son 
_ dessein descouvert, les entrepreneurs furent executez 

à mort. Au contraire, ceux de Breda surprirent, le 
deuxiesme d’avril, le réstes de Turnhout par lemoyen 
d'un vallet de brasseur de biere qui, estant arrivé dans 
la porte du chasteau avec sa charrette, jetta la senti- 
nelle dans le fossé, tua encor un autre soldat, et tint 
bon dans ceste porte jusques à ce que l’'embuscade de 
ceux de Breda, qui estoit en une maison fort proche, 
s’y rendit incontinent , qui gaigna ceste place. 

Au printemps de ceste année le prince Maurice et 
les Estats, cognoissans {la foiblesse du duc de Parme, 
se delibererent de ne le laisser à repos, et de se pre- 
valoir du temps et de l’occasion, employans, pour l’exe-° 
cution de leurs desseins, la ruse, la vigilance, la di- 
ligence et toutes leurs forces; tellement qu’après avoir 
assemblé leurs compagnies, tant de cavalerie que d'in- 
fanterie, le prince fit courir un bruit qu’il vouloit avec 
quarante gros canons, qu’il avoit fait exprès embar- 
quer, assieger les villes de Bosleduc et de Gheertruy- 
demberghe, et envoya mesme des gens de guerre pour 
se saisir de quelques digues du costé de Bosleduc, les- 
quelles il fit semblant de faire percer pour y faire 
passer ses navires , et fit aussi loger ses troupes auprès 
de Breda. Le duc de Parme, n'ayant pas grandes for- 
ces en Flandres pour assieger et tenir la campagne, 
envoya seulement renforcer la garnison de ces deux 
places, et les fournit de toutes sortes de munitions. 
Mais le prince, qui le vid empesché de ce costé là, 

partit avec | centsnavires, et fe eignit vouloir entrer a ; 
la Meuse, puis tourna son cliemin, remontant le Rhin ë 
vers Arnhem, et entra … dans la riviere d'Yssel, où, 
poussé d'un vent de bize , en peu de temps il se rendit 
à Doësbourg auprès de Zutphen, d'où, le 22 de may, 
il fit partir quinze ou seize soldats accoustrez en pay- 
sans et paysanes, les uns chargez de paniers debeurre, 
les autres d'œufs, de fromage et d'herbes, lesquels, au 
point du jour, arrivez à la porte du grand fort qui est 
sur le bord de la riviere vis à vis de Zutphen, ils s’y 
_ reposerent quelque temps, attendans qu’elle fust ou- 
verte ; mais ainsi qu’ils l’avoient prejugé il advint, car 
une partie de la garnison de ce fort, ayant ouvert la 
porte, s'en alla passer l’eau vers la ville, si bien que 
les soldats du prince, accoustrez en paysans, s’'advan- 
cerent pour entrer dans le’ fort; mais estans dans la 
porte , chacun s’addressa à un des soldats du corps de 
garde qu'ils tuerent. Au bruit le colonel Veer, qui 
estoit en embuscade, y accourut incontinent, se saisit 
de la porte , se rendit maistre du corps de garde, et 
puis de tout le fort, où le prince arriva incontinent 
après de Doësbourg avec toute son armée et son ar- 
tillerie, et investit la ville de Zutphen, faisant le len- 
demain dresser un pont sur des bateaux pour y passer 
cinq chevaux de front. Aux approchesle comte d’'Evers- 
tein y fut tué d’une harquebusade. Mais la diligence 
dont le prince usa pour affuster, mener'et pointer son 
canon par des matelots foris et habiles qu'il avoit 
choisis, fut cause que ce mesme jour, après quelques 
canonnades tirées, les assiegez demanderent à parle- 
menter. La ville estoit grande ét forte, mais il y avoit de- 
dans peu de gens de guerre, de munitions et de vivres ; 

| ce qui fut cause que le gouverneur et les habitans, 
: Jugeans qu ’ilsn’estoient capables pour soustenir un as- 
saut, et voyans qu'ils ne pouvoient estre promptement 
secourus, accorderent, par capitulation, quele gouver- 
 neur et ses soldats sortiroient avec l’espée et la dague, 
-et autant de bien q qu ils en pourroient emporter sur 
leurs dos. Ainsi fut pris le fort et la ville de Zutphen, 
dont la prise en fut plustost divulguée que le siege. 
Ce mesme jour -le prince envoya toute sa cavalerie 
investir la ville de Deventer, qui n’est qu’à deux lieuës 
de Zutphen, et, à l'instant il s’y achemina avec toute 
son armée et son canon; puis, ayant divisé son armée 
en deux, fit deux ponts pour aller d’un camp à l’autre, 
et commença le neufiesme de j juin à l'aube du jour de 
faire jouër vingt-huit doubles canons contre ceste ville. 
Le comte Herman de Berg, qui y commandoit pour 
le roy d'Espagne, sommé par un trompette de se ren- - 
dre, luy respondit : « Dites à mon cousin le prince 
Maurice que je luy donne le bon-jour, mais que je 
garderay la ville au Roy mon maistre tant que l'ame 
me battra au corps. » À ceste responce ce ne furent 
plus que canonnades, et, sans aucun relasche, il fut tiré 
quatre mil coups de canon. Pendant ceste furieuse bat- 
terie le prince fit amener quelques navires sur les- 
quelles fut dressé un pont dans le havre pour aller à 
l'assaut; mais le pont s’estant trouvé court, cela fut 
sans effect. Les assiegez, s'estanstrouvez avec sept en- 
seignes à la bresche, en repoulserent ques An- 
glois lesquels marchoient à la pointe et s’estoient 
jettez du haut en bas du pont, et avoient franchy le 
cay, mais, nese voyans suivis, quelques-uns d’eux fu- 
rent tuez, et les autres se retirerent. Le pr ince, voyant 


la contenance À der assiegez ; fit soudain tirer deu 
lées de canon dans la bresche, qui en tua quantité, : 
_et y fut mesmes blessé le susdit comte Herman ; ce qui 
fut occasion que le lendemain, ainsi que l'on recom- … 
mençoit la batterie, les assiegez demanderent à parle- 
menter. Le prince, qui desiroit d’avoir ceste ville, leur 
accorda incontinent la composition , et permit aux 
soldats assiegez d’en sortir vies et bagues sauves. 

Le prince, poursuivant sa bonne fortune, passant 
outre , entra au pays Groëningeois, où il assiegea la 
grande forteresse de Delfziel, qui se rendit à luy le 
deuxiesme juillet, puis il prit, aux environs de Groë- 
ningue, les forts de l'Oslach, d’Immentil et de Dam, 
et se prepara pour assieger les Groëningeois. Aussi- 
tost que le duc de Parme eut receu nouvelles du siege 
de Deventer, ne pensant pas que le prince Maurice 
deust emporter ceste ville en si peu de temps, il assem- 
bla tout ce qu’il put de troupes pour y aller au se- 
cours; mais, estant arrivé à Marienboom au pays de 
Cleves, où il avoit deliberé de passer le Rhin pour 
attaquer en campagne le prince et les Holandois, il en 
entendit la reddition; ce qui fut cause qu'il n’alla pas 
plus avant et demeura quelque temps en ce pays-là, 
où le sieur de Glem, gouverneur de Numeghe, et 
quelques-habitans le vindrent prier de les delivrer du 
fort de Knotzembourg dont nous avons parlé cy des- 
sus, et lequel estoit à l’opposite de leur ville. On luy 
en fit l’expedition si aysée qu'il resolut d’y aller, et 
fit passer le Rhin à toute son armée le quinziesme de 
juillet, sur les barques, bateaux et pontons qu’il put 
recouvrer. Le duc, ainsi entré en la Betuve, envoya in- 
vestir ledit fort de Knotsembourg, où il fit tout ce 

qu'un ur tel qu “il estoit devoit faire pour 


assièger une place si près de son ennemy ; ; tellement 
que | la batterie commença le vingt - - deuxiesme juillet 
avec neuf pieces de canon; mais ce fort n’estant que 


a + terre, tout ce qu’il y fit fut sans effect. 

Rstost que le prince Maurice sceut que le duc 
LA Parme estoit entré dedans la Betuve, il quitta Groë- 
ninghe, et vint passer le Rhin à Arnhem en Gueldre 
sur un pont de bateaux qu'il fit dresser en toute dili- 
gence. Ses troupes passées , il dressa une embuscade, 
tant de cavalerie que d'infanterie, sous la conduite du 
comte de Solms et du chevalier Veer, colonel des An- 
glois, laquelle il mit proche le Rhin; puis il envoya 
recognoistre le camp du duc par deux cornettes, les- 
quelles, estans descouvertes, furent aussi-tost chargées 
par Pierre François Nicelly, grand cavallerizzo, et ca- 
pitaine de la compagnie de la garde dudit duc, lequel 
commandoit en ce quartier là avec quatre cents che- 
vaux. Ces deux cornettes , ayant quelque peu opinias- 
tré le combat, se mirent en un instant à la fuite. Ni- 
celly, ne se souvenant du commandement que le duc 
de Parme luy avoit fait le jour d’auparavant en faisant 
la reveuë de son armée, où il luy commanda expres- 
sement que quelque attaque que l'on luy vinst faire 
de ne s'engager au delà du premier pont qu'il luy 
monstra, fit tout le contraire de ce commandement, 
et, ne pensant à l'embuscade que le prince luy avoit 
ar il passa ce pont poursuivant ces deux cornet- 
tes dont il en print une et quelques prisonniersz ce 
qu’il faisoit pour acquerir de l'honneur : mais aussi-tost 
qu’il eut passé l’embuscade, les fuyards s’arresterent 
court, et tournerent teste. Nicelly, se voyant attaqué 


par les se de ut de. mosquetaires, voulut 
tourner pour venir regaigner le pont; mais il trou 


la cavalerie du prince enteste qui le vint charger si 


rudement, que toute lasienne, estant environnée de 
. tous costez, fut entierement desfaicte, Nicelly pris avec 
_ Alfonse d’Avalos, frere bastard du marquis du Guast, 
Desiderio Manfredi, Senigaglia, Arnatucci et Padiglia, 
tous capitaines de cavalerie; ces deux derniers, blessez 
à mort, moururent peu après. En ce combat, outre les 
morts, parmy lesquels il se trouva plusieurs gentils- 


‘hommes italiens et espagnols, les victorieux gaigne- » . 


rent deux cents cinquante chevaux et deux cornettes, 
sçavoir, celles de Nicelly et de Jerosme Caraffe, lequel, 
estant blessé à la teste, trouva moyen de se sauver. 
Ceste desfaicte fut en partie cause que le duc de Parme 
fut contraint de lever le siege de devant Knotsembourg, 
_ce qu'il fit toutesfois en plein midy, le vingt-cinquiesme 
juillet, pour monstrer au prince Maurice, ainsi que 
plusieurs ont escrit, qu’il ne levoit ce siege par con- 
trainté, ains par obeyssance et suivant les lettres du 
roy d'Espagne, qui luy mandoit che senza dilata 
di tempo passasse con quel più di gente ch'assembrata 
avesse a soccorrer le cose di Francia, lasciando perd 
gli Stati Bassi in quella miglior sicuressa che potesse(r). 
Plusieurs firent des discours.sur la levée de ce siege : 
ceux qui escrivoient en faveur du prince Maurice et 
des Estats disoient qu'ils avoient chassé le duc de de- 
vant Knotzembourg et des environs de Numeghe, et 
que s’il eust attendu d'avantage, qu'il estoit certain 


() Que, sans délai, il marchât, avec le plus de troupes qu'il pourroit 
rassembler, au secours des catholiques de France, prenant toutefois les 
mesures les plus eflicaces pour la sûreté des Pays-Bas, . 


inde qui devaloient pour 

d me br iier, ledit duc’eust esté ÉRTRETA 
desfaict; car, disoient-ils, il estoit ‘tellement contraint 
# 5 ce siege, qu'il laissa deux pieces d’artillerié 

_ en la puissance des Hollandois, lesquelles il ne put 
emmener, et quelques pontons que l’on mit au fond 
_ de l’eau, et mesmes que le duc sortant de Nümeghe, 
les Habitats se brocarderent tout haut de luy. Aussi 
le prince Maurice dèslors fut maistre de la campagne, 
tant en Gueldres qu’en Frise, les Espagnols n’y osans 
paroistre hors de leurs garnisons; ce qui fut cause 
que le prince n'ayant point d'ennémis à combattre en 


campagne, il s’en: alla assieger Hulst en Flandres au 


pays de Vaës, qui se rendit à luy par composition ; 
d'où il sen revint assieger Numeghe, ainsi que nous 
-Verrons cy-après. 

Ceux qui escrivirent en faveur de l'Espagne disoient 
que la retraicte que fit le duc de Parme de devant 
Knotsembourg estoit digne de grande loüange, pource 
qu’il la fit en plain jour, et à la barbe de son ennemy 
qui estoit plus fort beaucoup que luy, sans perdre un 
homme, passant un large fleuve avec son artillerie, sa 
cavalerie et tout son bagage; en cinq heures. Toute 
retraicte d'armée qui se fait de jour au devant d'une 
autre armée ennemie ne s’est jamais gueres faicte sans 
une desroute et sans confusion , et toutesfois ce duc 
fit ceste -cy sans perte, par le moyen des tranchées 
qu'il fit faire, avec des forts, où, cependant qu'il faisoit 
passer l’eau à son canon et à sa cavalerie, 1l°y atusa 
son ennemy; puis, ayant fait retirer les siens de la pre- 
miere tranchée qu’il avoit fait faire entre le Vahal et 

_la levée du costé d’où venoit le prince Maurice, 1l 

fit faire ferme au premier fort cependant que ceux de 4 


la premiere tranchée se retiroient eh la seconde , et 
que son infanterie passoit l’eau avec tout le bagage; il 
fit retirer ses troupes de tranchée en tranchée jusques 
à la derniere et au dernier fort, où il fit faire ferme à 
mille fantassins qui passerent les derniers. Le prince 
son fils, qui estoit venu d'Italie pour le veoir, quoyqu'il 
: fust bien jeune d'aage, se trouva en ceste retraicte. Le 
duc, le. voyant actif à faire passer les troupes suivant 
ce qu'il avoit ordonné, luy dit: Non vi affannate 
‘tanto, ranucchio, ch’ assai fa presto chi fa bene (). 
Il luy vouloit monstrer qu'il n’estoit point contraint 
de se retirer par la force, et qu'ez actions telles que 
celle là, il falloit que l’asseurance et la patience do- 
minassent sur la crainte du danger et sur la hastiveté. 
I monstra à ce coup là au prince Maurice, qui pen- 
soit le contraindre au combat, qu’un advisé'chef d’ar- 
mées comme il estoit n’y peut estre contraint sil ne 
veut. Il l’avoit assez donné à cognoistre aux François 
quand il se retrancha au marais près de Chelles, ainsi 
que nous avons dit l'an passé , et leleur monstra encor 
depuis à Caudebec, ainsi que nous dirons l'an suyvant. 
Le duc de Parme s’estant retiré dans Numeghe, il 
tint un conseil où il fut ordonné que Verdugo avec 
trois cents chevaux et deux mille hommes de pied de- 
meureroient en Gueldre pour y deffendre les places 
que le prince Maurice y attaqueroit ; que trois com- 
pagnies de lansquenets seroient laissées dans Numeghe, 
pour ce que les habitans ne voulurent souffrir d’avan- 
tage de garnison; et que tandis que ledit duc iroit pren- 


(1) Ne vous tourmentez pas tant, mon fils : celui-là qui fait bien fait 
toujours assez vite. ë 


- tagli parte dal béver lungo tempo ae parte dell 
estreme fatiche sofferte nell'assedio di Anversa, nei 
É Cui loghi ser NT nes spesso anche 


“3 F4 tutte quelle attiont militari (à), comme dit Cam- 
pana, que l’on feroit advancer au secours du duc de 


Mayenne et de ceux de l’union en France don Charles, 


; prince d’Ascoli, fils naturel du roy d’Espagne, qui n’a- 


voit bougé de la frontiere de Flandres et de France, 
avec quelques troupes; que l’on tascheroit aussi d’ap- 
paiser les mutinez de Diest, Herental et Lieve, pour 
s’acheminer en France dez que ledit duc seroit de re- 
tour de Spa, suivant la volonté du roy d’Espagne. De 
ce qui advint de toutes ces choses nous le dirons cy- 
après. Voyons ce qui se fit en France depuis le siege 
de Chartres. 

Après le siege de Chartres nous avons dit que le 
Roy alla à Senlis, et, voyant que le duc de Mayenne, 
ayant repris Chasteautierry, s’estoit retiré sans tenir la 
campagne , Sa Majesté separa aussi son armée, et les 
troupes qui resterent auprès de luy furent logées en 
divers endroits de l’Isle de France. Quant à luy ils’en 
alla à Compiegne, pensant faire reüssir la resolution 

, que le marquis de Menelay avoit prise de luy rendre 
La Fere en Picardie et de se remettre à son service ; 
mais ceste practique ne sceut estre si secrettement me- 
née qu’elle ne fust descouverte; dont s’ensuivit l'assas- 


(:) I vouloit calmer la goutte qu’il avoit ‘prise, soit pour n’avoir bu 
long-temps que de l’eau, soit par suite des fatigues qu’il avoit éprouvées 
au siége d'Anvers, se tenant souvent dans l’eau jusqu'aux genoux , afin 
d’être présent à toutes les opérations de ce siége. 

sinat dudit. sieur : marquis de nc par des ge 
qu 'aposterent aucuns de ceux de Vunion, la plus-part 
desquels ont esté depuis pendus, après que le Roy fut 
rentré dans Paris. Geste place avoit esté surprise par 
ledit sieur marquis sur le sieur d'Estrée, qui estoit 
royal, dez l'an 1589, et l’avoit tousjours tenuë pour 
la ligue. Ce marquis, qui avoit sceu que ceste place 
estoit demandée par le duc de Parme à ceux de l’u- 
nion pour servir de retraicte aux armées du roy d’'Es- 
pagne, ne vouloit que ses labeurs fussent pour l'Espa- 
gnol, tellement que, par l’admonition que M. de 
Pienne son pere luy fit (qui estoit fort affectionné au 
party royal ), il s’estoit resolu de se remettre, luy et sa 
place, en l’obeyssance du Roy ; mais il en advint tout 
au contraire, car ledit sieur marquis fut assassiné, et 
la place, dont le visseneschal de Montelimar fut pour- 
veu du gouvernement par ceux de l’union, tomba sous 
la puissance de l'Espagnol. Sur ce que le prince d’As- 
coli vint au secours de ceux de l'union, les relations 
italiennes disent que pourfsa retraicte 7 Farnese aveva 
ottenuto da principi della lega La Ferra(), qui estune 
forte place en Picardie, située dans des prairies où se 
joignent les rivieres d’Oyse et de Serre, qui environnent 
et rendent ceste place fort aisée à deffendre et malaisée 
àassaillir. Le long siege que le Roy tint devant en l'an, 
1596, ainsi que nous dirons, doit servir d'exemple 
à l’advenir aux François de ne donner jamais de place 
aux estrangers qu'ils appellent à leur secours en leurs 
divisions. Les chefs de l'union aussi malagevolmente 
s’indussero a dar quella piazza (2), pour beaucoup 


() Farnése avoit obtenu des princes de la ligue la ville de La Fére. 
() Difficilement se prétérent à faire cette paix. 


<- t pas bons; aussi ne voulut il faire advancer 
_ aucun secours que ceste place ne fust livrée à ceux 
qu’il ordonneroit : ce qu ayant esté fait, il y envoya 


uné bonne garnison d'Espagnols et de lansquenets, 
pores. aflin que les habitans ne fissent quelque en- 
- treprise contr'eux, y firent une citadelle pour mieux 
conserver ceste place au roy d'Espagne. 
Durant le susdit siege de Chartres M. d'E RPerRÈn 
estoit allé avec ses troupes en son gouvernement de 
Boulenoïis, là où en une rencontre il desfit la cavalerie 
qui estoit en garnison dans Montreuil, print le gou- 
vérneur et son gendre prisonniers, et quelques autres 
capitaines ; puis, ayant donné l’ordre requis au Bou- 
lenois, il revint pour trouver le Roy ; mais, passant au- 
près de Pierre-Fons, et ayant assiegé ce chasteau , il 
advint qu'il fut blessé d'une harquebuzade qui luy 
perça la joüe et luy abbatit quelques dents, la balle 
estant sortie au dessous du menton; ce qui fut cause 
que ses gens leverent le siege, voyans leur chef blessé. 
Après que le Roy fut retourné des environs de 
La Fere, il vint retrouver son armée à Villepreux, 
où il se fit une grande assemblée de princes et sei- 
gneurs. L’execution de ce qui y fut resolu se verra cy 
après. Le 29 de may Sa Majesté en partit et vint loger 
à Montfort Lamaulry, d'où M. de La Noûe partit pour 
aller trouver M. le prince de Dombes, pour l’accom- 
pagner à faire la guerre en Bretaigne contre le duc de 
Mercœur et les Espagnols. Le lendemain le Royalla 
à Mante, où les chevaliers du Sainct Esprit y firent la 
solémnité de cest ordre dans leglise Nostre Dame 
le j our dela Pentecouste, là où assisterent messieurs 

de Névets, dé See de La Guiche, et autres 


chevaliers dudit ordre. Le lendemain ledit sieur duc … 
de Nevers partit pour s’en aller en son pouver = 


de Champagne faire la guerre; et le Roy s’en alla à 
Vernon pour faire l’entreprise sur Louviers, laquelle 
. s’executa le sixiesme jour de juin. 

Ceste entreprise fut tramée par un nommé le capi- : 
taine Marin, homme fort accord, lequel, ayant esté 
mis dans le chasteau de Vaudreuil par le sieur du 
Raulet, gouverneur pour le Roy dans le Pont de Lar- 

- che, prit tant de cognoissance et familiarité avec les 
gentilshommes et autres gens de guerre de ces quar- 
tiers là, qu'après que ledict sieur du Raulet l’eut mis - 
hors de Vaudreuil pour quelques paroles qu'il y eut 
entr’eux deux, il ne laissa pas de demeurer au pays 
chez ses amis, et depuis print cognoissance à un habi- 
tant de Louviers, qui estoit caporal à la porte par où 
l'on sort de Louviers pour aller à Rouën, qui estoit 
fort catholique, quoique son pere eust esté de la reli- 
gion pretendue reformée. Marin sceut si dextrement 
manier ce caporal en devisant des conditions des habi- 
tans de Louviers, de leur rudesse et des cruautez qu'ils 

_avoient exercées Le temps passé, tant contre les hugue- 
nots de leur ville et des environs, que contre les ca- 

. tholiques royaux, que ce caporal, de parole en parole, 

luy ouvrit son cœur et luy dit qu’autres-fois ceux de 

Louviers avoient fait mourir son pere pour sa religion, 

après lavoir traisné sur une claye et fait mille indi- 

gnitez, mais que pour cela il n’en vouloit d'autre ven- 
geance. Le capitaine Marin, luy ayant repliqué qu'il 
en devoit avoir toutesfois du ressentiment, et que, 
sil vouloit, il pouvoit en tirer la raison en faisant 


dr ane pour le ervice du Roy, qui ke en 
NP” recompense, ce caporal luy dit que cela me- 


7 ritoit bien d'y penser, et qu’une autresfois ils en traic- 


_teroient. Sur cela l’un et l’autre se separerent. Mais : 
Marin solicita tant, que le caporal le vint retrouver en 


— une maison auprès de Louviers, où, ayans devisé de 


LI 


plusieurs manieres pour pouvoir remettre ceste ville 


en l’obeyssance royale, le caporal luy dit qu'il en 


feroit faire la surprise sans perte d'hommes, pourveu 
que l’on luy promist que l’on n’y exerceroit aueun 
pillage ny aucune rançon. Marin, desirant en sçavoir 
la maniere, l’asseura qu’il ne s’y feroit aucune hos- 
tilité. Alors le caporal luy dit qu’il avoit moyen de 
tenir la porte ouverte et faire entrer tant de gens de 
guerre qu'il voudroit dans Louviers, pourveu que 
l'on‘ y vinst à l’heure qu’il diroit, mesmes que le pres- 
tre qui estoit à la guette dans le clocher estoit de ses 
amis, et qu’il le feroit condescendre à son dessein, et 
qu’il ne sonneroit point quand il descouvriroit les 
royaux. Marin ayant jugé ce moyen pour le meilleur, 
dit qu’il vouloit parler au prestre, et qu’il leur failloit 
encor gaigner un tiers afhidé pour s’entredonner les 
advertissemens necessaires. Le caporal luy dit : « Ne 
vous souciez de cela, j'ay un amy qui est huillier, et 
duquel ceux de Louviers ont faict mourir le pere de 
mesme façon que le mien, qui fera ceste charge.» Ma- 
rin, qui veut voir clair en ceste affaire, voulut parler 
au prestre et à l’huillier, ce qui fut fait, et banqueterent 
deux ou trois fois ensemble, où il leur fit promesse de 
dix mille escus de recompense. Les voylà tous quatre 
d'accord, il n’est plus besoin que de execution. Or, ce- 
pendant que Marin brassoit ceste surprise, il s'addressa 


à M. de RIRES gouverneur d us 0 pour le OYs 
affin de luy LR des gens pour  l'executer ; mais, ,ne 


luy en voulant declarer le secret, ce seigneur ne vou- 


lut rien entreprendre. Du depuis ils ’addressa au sieur 


de Sainct Bonnet, neveu de M. de Pontcarré, qui luy 


conseilla d'en parler au sieur du Raulet. Marin, pour 
le mescontentement qu’il avoit de luy, n’y vouloit con- 
descendre; mais ledit sieur de Sainct Bonnet, luy ayant 
asseuré qu’il le feroit rendre content et satisfaict, prac- 
tiqua entr'eux une entreveuë où ils resolurent tous 


trois d’en aller parler au Roy : ce qu ‘ils firent à à l’instant, 


et le vindrent trouver vers Mante, là où, suivant la 
promesse du capitaine Marin, les dix mille escus fu- 
rent promis aux trois entrepreneurs, et à luy autres 
dix mille. Pour executer ceste entreprise toute l'ar- 
mée s’achemina vers Louviers. Le baron de Biron fut 
chargé d'y conduire les gens de pied, et le sieur du 
Raulet et quelques-uns des siens de se tenir en une 
embuscade proche de la ville pour se rendre maistres 
de la porte en attendant ledit sieur de Biron. Tout se 
prepare pour l’execution. Le prestre qui estoit à la 
guette du clocher de Louviers descendit et se vint 
rendre à la porte avec le caporal. Sept soldats deter- 
minez entrerent dans la porte de Louviers avec les es- 
charpes noires, et s’'amuserent à parler au caporal pour 
se saisir du corps de garde. L’huillier va advertir le 
sieur du Raulet de s’advancer: ce qu’ilfit, accompagné 
du prevost Morel et du capitaine Saincte Catherine et 
de quelques autres, lesquels se rendirent maistres de 
la porte où ledit caporal fut mesmes blessé, n'ayant 
assez lost pris son escharpe blanche, et eust esté tué si 
le prevost Morel ne l’eust recognu. Geste execution ne 


s que l'alarme ne fustincontinent don- 
ute la ville. Ce que voyant ledit sieur du 
_ Raulet, ilresolut de donner jusques aux halles avec le 
 prevost Morel et quelques autres : ce qu'ils firent, 
 crians Vive le Roy ! mais ils trouverent les habitans, 
qui dez le premier bruit avoient couru aux armes, ran- 
F gez en trois escoüades, là où il y eut longuement com- 
batu, tant que Fontaine-Martel eut loisir de rentrer 
dans la ville, d’assembler ses gens et de repoulser ledit 
sieur du Raulet jusques auprès de la porte par où il 
estoit entré. Le prevost Morel estant retourné à la 
porte, il la trouva abandonnée , n’y ayant plus qu'un 
soldat qui avoit mis un drap blanc qu'il avoit trouvé 
dans le corps de garde pour signal au baron de Biron, 
lequel, depuis l'entrée du sieur du Raulet, demeura 
plus d’une grande demie heure à venir, ce qui cuyda 
rendre l’entreprise sans effect. Du Raulet, estant ainsi 
contraint de se retirer dans la porte, se vid poursuivy 
de soixante harquebusiers, et Morel, estant descendu 
d’une guerite où il estoit allé pour voir si le baron de 
Biron ne venoit point, receut tant d'harquebuzades 
dans sa cuirasse, sans que pas une ne le blessast, qu’il 
en bransla. En ce peril il s’advisa de crier : « Cà, cà, 
compagnons, c’est icy, à moy, à moy! » ce quifut cause 
que les habitans se retirerent un ke ; pensans qu’il y 
eust là quelque embuscade ; mais à l'instant entra le 
baron de Biron avec ses troupes qui les repoulserent 
jusques aux hales. Alors il y eut bien combatu l'espace 
de près de deux heures, où en fin les royaux demeu- 
rerent maïistres de la ville, après avoir perdutrente 
des leurs, et ceux de l’union quelque quarante. Fon- 
taine-Martel demeura prisonnier du Roy, avec M. de 

Sainctes, evesque d'Evreux, qui fut mené à Caën où ei 


il mourut peu de jours après. Les soldats incontinent 
se mirent au pillage. Le Roy y estant arrivé, le fit def- 
fendre; mais, aussi-tost qu’il fut party pour s’en retour- 
ner vers Gaillon, le mareschal de Biron, qui y estoit 
arrivé avec la chere. souffrit que ceste ville fust 
entierement pillée, qui estoit fort riche pour ce qu’elle 
n’avoit jamais esté prise pour sa force, et tout le bien 
du plat pays avoit esté porté là dedans comme en lieu 
inexpugnable pour y estre en seureté. Entr’autres 
choses il y eut grande quantité de toiles prises. Ledit 
sieur du Raulet y fut laissé gouverneur. Voylà ce qui 
se passa en la surprise de Louviers. | 

Quatre jours après le Roy alla coucher à Andely, 
d’où il partit le quatorziesme dudit mois de juin pour 
aller à Dieppe y recevoir cinq cents Anglois et des 
munitions; puis ilrevint à Gisors le vingt-quatriesme 
trouver son armée que le mareschal de Biron condui- 
soit. De Gisors Sa Majesté se rendit à Mante, et, le 
vingt neufiesme dudit mois, il alla au devant de ma- 
dame de Bourbon sa tante, abbesse de Soissons , que 
ceux de l’union avoient mise dehors de son abbaye, 
quoy qu'elle fust plus que sexagenaire : c’estoit une 
princesse très-vertueuse. M. le cardinal de Bourbon, 
M. l'archevesque de Bourges, et plusieurs autres eves- 
ques qui avoient demeuré à Tours depuis la mort du 
feu Roy, tenans le conseil d'Estat, estans mandez par 
le Roy de le venir trouver, vindrent premierement à 
Chartres, où ils trouverent M. le chancelier de Chi- 
verny avec l’autre partie du conseil, lequel depuis ne 
fut plus divisé ; et toute ceste compagnie vint avec 
madame de Bourbon et ledit sieur cardinal à Mante. 


ES 


ivée se passa en tite: les honnestes recep- 
_ tions que lon peut imaginer entre de si pose pa- 
ÂLe Roy toutesfois avoit tousjours l'œil sur ce que 
: niet ses ennemis. Il eut advis, ceste mesme jour- 
- née, que le vicomte de Tavannes, le sieur de Villars, 
. et les autres chefs de la ligue en Normandie, lesquels 
_ estoient dans Rouen, avoient une entreprise sur le 
Pont de L’Arche; ce fut ce qui le fit partir déz le len- 
demain pour s’en aller à Magny, où ayant joinct quel- 
ques troupes il retourna sur le soir à Vernon, d’où il 
partit incontinent avec huict cents cuirasses et douze 
cents harquebuziers à cheval et mil hommes de pied, 
et arriva en ceste sorte à Louviers, justement au poinct 
du jour. De là, ayant fait armer un chacun, il fit chie- 
miner droict au Pont de l'Arche; mais ceux de l'union 
- furent advertis que les royaux battoient les champs 
en deliberation de les attraper, ce qui fut cause que 
rien,ne parut. Les troupes retournerent trouver le ma- 
reschal de Biron en l'armée, et le Roy revint à -Mante, 
d’où il envoya, le huictiesme juillet, M. de Luxem- 
bourg en Italie vers les Venitiens pour les maintenir 
en son alliance ,‘ainsi qu’il avoit esté arresté au conseil 
tenu à Villepreux, dont il a esté faict mention cy-des- 
sus. En ce temps plusieurs choses qui furent deliberées 
_en ce conseil furent executées, entr'autres deux edicts, 
Jun pour le restablissement des edicts de pacifcation, 
par lequel le Roy cassoit, revoquoit et annulloit les 
edicts de l’an 1585 et 1588 que le feu Roy avoit-esté 
contraint de faire par l'importunité des princes de la 
ligue, et tous les jugements, sentences et arrests don- 
nez en consequence desdits edicts, voulant que les 

France, ainsi qu’ils'estoient du vivant du feu Roy : le 

tout par provision, jusques à ce qu “il eust pleu à Dieu 
luy donner la grâce de reünir tous ses subjects par 

l'establissement d’une bonne paix en son royaume, et 
pourvoir au fait de la religion, ainsi qu’il avoit pro- 

. mis à son advenement à la couronne. 

- L'autre edict contenoit deux clauses. Par la pre- 

miere le Roy promettoit de maintenir la religion ca- 
tholique, et la seconde estoit contre le nunce Landriano, 
envoyé, comme nous avons dit cy dessus, par le pape 
Gregoire x1v pour fulminer contre les catholiques qui 
suivoient Sa Majesté ; car, auparavant que ce nunce 
fast entré en France, il avoit fait publier une patente 
que s’il y venoit qu'il vinst vers luy, et qu’il seroit ho- 
norablement receu; mais que, s’il se retiroit vers ceux 
de l’union qui estoient ses ennemis, il commandoit 
que tous ses subjects n’eussent aucunement à luy obeyr. 
Les mots dudit edict que j’ay adjoustez icy, donneront 
assez à cognoistre son intention et ce qui se > passa en 
ce temps-là. 


« Cest'ardent desir que nous avons cy-devant porté, 
premierement comme prince chrestien et soigneux par 
bonnes œuvres d'en meriter le tiltre, et puis pour le 
rang que nous avons tousjours tenu en ce royaume, 
et l'interest que nous avons à la conservation de ce qui 
est de la dignité d’iceluy, s'est en nous augmenté et 
accreu autant qu'il est comprehensible depuis le fu- 
neste accident de la perte du feu Roy dernier, nostre 


dr -4 Üdu.st mémbabet 


ct de egitime succession ; nous LÉ ère ceste 
ne, et que nous nous sommes sentis chargez et 
re: responsables de la conservation de tant de peuples, et. 
| avec onvair et authorité d’ordonner nous-mesmes de 


ee 

_ vers les autres. Ce fut aussi le premier acte que nous 
_ voulusmes faire en ceste dignité souveraine que de: 
clarer solemnellement que nous ne desirions rien plus 
que la convocation d’un sainct et libre concile, par 
lequel ce qu’il y a de different et discordant au faict 
de la religion peut estre si bien esclaircy et vuidé, 
qu'il ne peut jamais estre en aucune dispute et incer- 
titude; et que pour nostre particulier nous ne portions 
nulle opiniastreté ou presumption de science ou doc- 
trine; que nostre intention estoit de recevoir plus vo- 
lontiers que jamais toute bonne instruction qui nous 
pourroit estre donnée, et, si par icelle Dieu nous fai- 


soit la grace derecognoistre si nous sommes enerreurs,' 


de nous en departir, et nous reduire à ce qu'il per- 
mettra que nous verrons et jugerons estre de nostre 
salut et de ses commandements: ayans cependant juré 
et promis que nous ne changerions ou imnoverions, ny 
ne souffririons estre rien changé ou innové au fait et 
exercice de la religion catholique, apostolique et ro- 
maine, laquelle nous voulons conserver et maintenir, 
et ceux qui font profession d’icelle, en touteslesautho- 
ritez, franchises et libertez, comme il est particulie- 
rement porté par l'acte de ladite declaration signée de 
nous, et qui a esté veuë et registrée en toutes nos 
cours de parlement. Ge qu'ayant esté ainsi cognu et 
notoire à un chacun, devoit suflire pour amortir et 


ce qu’ auparavant nous ne pouvions qu’interceder en-. 

esteindre ceste guerre de rebellion, si le pretexte ae en 
ont pris les athouré d'icelle eust esté veritable, etqu'il 
fust, comme ils le publient, sur-le fait de la religion, . 
-pour le bien de laquelle la convocation dudit concile, et 
nostre submission particuliere à une nouvelle instruc- 


tion, estoit le meilleur acheminement qui s’y pouvoit 
desirer. Mais eux, qui craignent et abhorrent le plus 
ce qu’ils veulent persuader de desirer le mieux, qui 
fuyent la lumiere pour demeurer dans les teneires, 


lesquelles tiennent en protection les crimes, pressez de 


leurs consciences qui leur en sont autant de juges ir- 
reprochables, ayans plus de soin de se parer contre la 
justice des hommes que contre celle de Dieu, quand 
ils ont veu plus de disposition à l’ordre, c’est lors qu'ils 
se sont precipitez en la plus grande confusion, et; par 
leurs seuls deportements, ils se sont eux-mesmes con- 
vaincus comme malicieusement ils ont abusé d’un 
sainct nom de religion pour couvrir leur insatiable 
ambition. Les premiers mouvemens et le temps de leur 


souslevation les manifeste assez, s’estans rebellez sous 


le nom et pretexte de ladite religion contre le feu Roy, 
nostre très-honoré seigneur et frere, qui a tousjours 
esté très-catholique, et lors que plus il faisoit la guerre 
pour la religion catholique. La continuation de leurs 
procedures à tousjours depuis confirmé le premier ju- 
gement que l’on en a deu faire, tant que, sans qu'il 
ait esté besoing de plus particuliere information, ils 
ont d'eux-mesmes descouvert si clairement leurs des- 
seins, qu’il n’y a si simple qui ne voye que le faict de 
la religion dont ils s’arment le plus, c’est dequoy il 
s'y agit le moins. Les ligues et associations qu’ils ont 
faictes pour l'invasion de ce royaume avec le roy d'Es- 

| pagn ducs de Savoye et de Lorraine; le partage 
de toute l’usurpation faicte et à faire qui est conclu 
_entr'eux stesmoignent assez que ce trouble n’est qu'une 
_ faction d'Estat, qu'ils ne tiennent ceste guerre qu’en 
_ traffic et commerce, et pour y profiter seulement. Ce 

m'est plus aussi qu'envers les plus simples et ceux les- 
. quels ils veulent associer en la despense seulement et 

- non au proffit qu’ils en esperent, qu'ils font valoir leurs 

. pretextes, comme ils ont fait à l'endroit des derniers 
papes, pour leur faire cherement payer le tiltre ima- 
ginaire qu’ils leur proposent de chefs et superieurs en 
ceste cause. Mais ceste leur malice fut bien-tost des- 
couverte par le feu pape Sixte, que l’on a veu en ses 
derniers jours se repentant d’avoir esté par eux abusé, 
bien resolu de fulminer contre eux rigoureusement, 
et plus qu’à leur instigation il n’avoit auparavant fait 

» contre d’autres. Ils ont depuis acquis en ceste dignité 
un sujet pour eux plus convenable, pour le moins 
jusques icy ; sa trop facile credulité et la violente et 
precipitée condamnation qu’il a faite contre ceux qui 
n’ont esté ouys ny defendus, fait presumer qu’il soit 
plustost partial en ceste cause que pere commun et 
esgal à tous , tel qu’il devroit estre. Ayans esté adver- 
tis que, sur la simple declaration qui luy a esté faicte 
de la part desdits rebelles que nous avions conjuré 
contre la religion catholique, que nous rejections toute 
instruction, il nous a tenu pour incapable d’icelle, et, 


par un nunce envoyé exprès, il a faict jetter des mo-. 


nitions en aucunes villes de ce royaume contre des 
princes, les cardinaux et officiers de la couronne, ar- 
chevesques, evesques, prelats et tous autres, tant du 
clergé, de la noblesse, que du tiers-estat, qui sont à 

Hosts service et nous. ont Le ss fidelité et c! 4: 
.sance que naturellement ils nous doivent, estant ledit 4 
nunce entré en cn nostre' roÿaume sans nostre 
congé et permission, ny ; nous’ avoir donné aucun advis 
de son voyage ny de sa charge, s’estant âu contraire 
addressé ausdits ennemis et aux villes qu’ils usurpent 
pour y recevoir d'eux les instructions de ce qu'ils vou- 
droient qu'il fist, comme éstant plus leur ministre que 
de celay de qui il est envoyé. En quoy nous recog- ; 
noissons avoir à rendre graces à Dieu de ce qu'ila 
| permis’ que nosdits ennemis et rebelles soient réduits | 
à ceste necessité que leurs plas fortes raisons, et sur 
lesquelles sont fondées leurs principales inductions, se 
| puissent si aisement convaincre de faulseté et recog- 
noistre pour impostures et calomnies , comme ils n’en 
pouvoient alleguer une plus grande que d'imposer 
que nous rejettions l'instruction que nous avons pro- 
mis de recevoir, laquelle‘au contraire nous recher- 
chons et desirons avec entiere affection, et l’aurions 
desjà receuë sans l'exercice violent et continuël auquel 
les affaires que nous donnent lesdits rebelles nous tien- 
nent, sans y avoir encores eu un seul jour d'intermis- 
sion et de repos; et l’autre n’est pas moindre, de dire 
que nous ayons rien innové ou alteré au faict de la 
religion-catholique, apostolique et romaine, dequoy 
nous les voulons bien tous pour teemoings, s'ils peu- 
vent remarquer que nous ayons souffert ou permis, 
depuis nostre advenement à ceste couronne, qu'il y ait 
esté attenté aucune chôse. La seule disposition aussi 
du gouvernement de cest Estat les peut convaincre de 
faulseté, estans les princes de nostre sang, les officiers 
de la couronne, les gouverneurs et lieutenans generaux 

nces. HE frinchylie conseillés et minis. 
tres, iéPeeux qui manient et expedient nos plus impor- 
“AR affaires, tous de la religion catholique, ayans en 
_nostre conseil d'Estat les cardinaux et principaux pre- 
lats de ce royaume, nos parlements tous remplis d’of- 
_ficiers catholiques : qui sont, avec la conviction de 
. leurs impostures, toutes Fu et suffisantes cautions 
de l’accomplissement de la promesse que nous ayons 
_ faite pour la conservation et manutention de ladite 
religion catholique, apostolique et romaine ; laquelle 
desirant inviolablement effectuer, et à ce que tous nos 
bons et fidelles sujets catholiques en soient inforraek et 
asseurez, x 
« Nous declarons der achef par ces presentes, et, con- 
formement à nostredite precedente declaration, pro- 
_testons devant Dieu, que nous ne desirons rien tant 
que la convocation d’un sainct et libre concile, ou de 
quelque assemblée notable, suffisante pour decider les 
differents qui sont au fait de la religion catholique, 
pour laquelle nous recevrons tousjours en nostre par- 
ticulier toute bonne instruction, ne reclamant rien 
tant de sa divine bonté, sinon qu’il nous face la grace, 
si nous sommes en erreur , de le nous faire cognoistre, 
pour nous reduire au plustost à la meilleure forme, 
n'ayant autre plus grande ambition que de voir de 
nostre regne Dieu servy unanimement de tous nos 
subjects selon sa loy et commandement, affin que la 
France soit tousjours l’asseurance du nom chrestien, 
et en nous se conserver aussi legitimement ce tiltre 
qu’en aucun autre de nos predecesseurs. 
« Promettons cependant et jurons de vouloir con- 
server la religion catholique, apostolique et romaine, 
40. 17] 


privileges, sans re. qu ail mie rien See alteré 
ou attenté, aussi peu que nous ne souffririons qu'il fast : 
_ fait à nostre propre personne, selon qu’il est plus am- 
plement porté par nostredite precedente declaration » 
laquelle nous avons de nouveau confirmée, approuvée 
et ratifiée, confirmons, approuvons et ratifions par ces 
presentes. | FE 

« Et pour le regard de l’entreprise faicte par ledit 
nunce, combien que les fautes qui sont en la cause, au 
jugement et en l’execution qui en a esté faicte soient 
telles et si evidentes qu’elles rendent toute sa proce- 
dure nulle et de nul effect et valeur , toutesfois, par ce 
que cela regarde non seulement nostre personne et 
ceux qui y sont à present interessez, mais aussi nos 
successeurs et les dignitez et authoritez de cest Estat, 
ne voulant que de nostre regne il y soit rien attenté ou 
entrepris, ny aussi peu que nostre no ait peu servir 
d'y faire aucun prejudice, recognoissans aussi que les 
privileges de l'Eglise Gallicane y peuvent estreinteres- 
sez, à la protection et conservation desquels nous nous 
sentons particulierement obligez par nostre susdite 
promesse, comme à chose dependante de la dignité 
et du fait des ecclesiastiques de ce royaume, nous 
voulans que cela soit publiquement reparé sans y rien 
prononcer de nostre seule authorité, nous avons resolu 
de remettre tout ce fait à la justice ordinaire , pour y 
proceder selon les loix et coustumes du royaume, la 
garde et conservation desquelles appartenant naturel- 
lement à nos cours de parlement, noùs leur en avons 
delaissé et remis toute la jurisdiction et cognoissance. 
À ces causes, nous mandons et enjoignons aux gens 

Foi Pa courts de parlement qu'ils ayent, inconti- 
nent ces presentes receuës, et sans intermission et de= 
lay, à proceder contre ledit nunce et ce qui a esté par 
luy executé en ce royaume, sur les requisitions qui en 
seront faites par nos procureurs generaux, et selon 
qu'ils verront estre à faire par raison et justice. 
«Exhortons aussi les cardinaux, archevesques, eves- 

ques, et autres prelats de ce royaume, d’eux assembler 
promptement, et adviser à se pourvoir par les voyes 

de droit, et selon les saincts decrets et canons, contre 
lesdites monitions et censures induëment obtenues et 

executées, et à ce que la discipline ecclesiastique ne 
soit aucunement intermise ny les peuples destituez 

de leurs pasteurs ét des saincts ministeres et offices 

qu’ils doivent attendre d’eux. À quoy ceux desdits 
prelats qui defaudront, comme ils s’accuseront deser- 

teurs desdits privileges de l'Eglise Gallicane, aussi ils 

demeureront indignes de la jouissance d’iceux et de 

tous autres. Mari os en outre, etc. Donné à Mante, 
le quatriesme jour de juillet, l’an de grace mil cinq 

cents quatre-vingts et onze, et de nostre regne le 

deuxiesme. Signé Henry. » 


Cest edict estant envoyé à tous les parlements, il ÿ 
fut leu, publié et enregistré. Celuy de Tours, qui estoit 
la cour et Le siege des pairs de France, fit publier l’ar- 
rest cy-dessous sur la remonstrance faicte pour le 
procureur general, touchant les libertez de l'Eglise 
Gallicane et les nullitez desdites monitions et censures 
données par le pape Gregoire xrv, publiées en France 
par son nunce, où fut allegué la sentence que sainct 
Hierosme escrivoit ad Theophilum: Christus non ful- 

minans et non terrens , sed vagiens in cunnis , sed Es 
dens in cruce Ecclesiam redemit. La conclusion estoit 
qu'il falloit honorer le Sainct Siege apostolique, et le 
pape seant en iceluy, quand il seroit pere et non par- 
tial. Ce fut pourquoy, après la lecture desdites bulles 
monitoriales, la cour ordonna que sur le reply des 
lettres sera mis : Leuës, publiées et enregistrées ; ouy 
et ce requerant le procureur general du Roy. Et ayant 
esgard au surplus des conclusions par luy prises, a 
declaré et declare les bulles monitoriales données à 
Rome le premier jour de mars mil cinq cents nonante, 
nulles, abusives, seditieuses, damnables, pleines d’im- 
pietez et impostures, contraires aux saincts decrets, 
droits , franchises et libertez de l'Eglise Gallicane ; or- 
donne que les copies scellées du seau de Marcelline 
Landriane, soubssignées Sesteline Lampineto , seront 
lacerées par l’executeur de la haute justice , et bruslées 
à un feu qui pour cest effect sera allumé devant la grand 
porte du Palais; a fait inhibitions et deffences, sur crime 
et peine de leze - majesté, à tous prelats, curez, vi- 
caires et autres ecclesiastiques, d'en publier aucunes 
copies, et à toutes personnes, de quelque estat, qualité 
et condition qu’elles soient, d'y obeyr, d'en avoir et 
retenir; a declaré et declare Gregoire, se disant pape, 
quatorziesme de ce nom, ennemy de la paix, de l’u- 
nion de l'Eglise catholique, apostolique et romaine, 
du Roy et de son Estat , adherant à la conjuration d’Es- 
pagne, et fauteur des rebelles, coulpable du très-cruel, 
très-inhumain et très-detestable parricide proditoire- 
ment commis en la personne de Henry ur , roy de très- 
heureuse memoire, très-chrestien et très-catholique; 
a inhibé et defendu, inhibe et defend, sur semblable 

| peine, à tous banquiers respondre ou faire tenir par 
voye de banque à Rome or ny argent pour avoir 
bulles, provisions, dispenses et autres expeditions quel- 
conques , et si aucunes sont obtenuës, aux juges d'y 
avoir esgard. Ordonne la cour que Marcelline Lan- 
-driane, soy disant nunce dudit Gregoire, porteur des 
ET. sera prins au corps, et amené prisonnier en la 
conciergerie du Palais, pour là procez luy estre fait et” 
parfait, et si prins et apprehendé ne peut estre, ad- 
journé en trois briefs jours au plus prochain lieu de 
seur accez de la ville de Soissons. Enjoinct à tous gou- 
verneurs de villes et capitaines des chasteaux et places 
fortes de l’obeyssance du Roy, de donner confort et aide 
au susdit decret. Et, pour rendre la saincte et juste in- 
tention du Roy notoire à ses subjets, ordonne que co- 
pies collationnées, tant des lettres patentes que du 
present arrest, seront mises et affichées par les carre- 
fours et principales portes des eglises de ceste ville, et 
envoyées aux balliages et seneschaussées de ce ressort, 
pourestre leuës, publiées, registrées et affichées comme 
dessus, et aux archevesques et evesques, pour estre 
par eux notifiées aux ecclesiastiques de leurs dioceses. 
Enjoint aux baillifs et seneschaux, leurs lieutenans 
generaux et particuliers, proceder à la publication, et 
aux substituts du procureur general, de tenir la main 
à l’execution, inforiner des contraventions, et certifier. 
la cour de leurs diligences au mois, sur peine de 
privation de leurs estats. A Tours, en parlement, le 
cinquiesme d'aoust mil cinq cens nonante un. Signé 
Tardieu. 
Cest arrest fut executé le mesme jour de relevée. 
Peu après, plusieurs particuliers firent imprimer des 

livres. pour response à ces commonitoires et excom- 
munications du Pape, dans lesquelles ils remarquoïent 
vingt-six nullitez. Sur la remonstrance que l'on fit au 
“ibn de Chaalons pour le procureur general, la 
cour fit lacerer en pleine audience ces deux moni- 
toires, si tost qu'ils furent publiez ez villes de la ligue 
en Champagne, et ordonna que le procureur general 
du Roy auroit acte de l’appel par luy interjecté au fu- 
tur concile legitimement assemblé. François de Claris, 
jurisconsulte, fit aussi imprimer quatre livres qu’il in- 
titula les Philippiques contre les bulles et autres fac- 
tions d'Espagne. Dans sa troisiesme , qu'il ne put 
mettre en lumiere qu'après la mort du Pape, qui fut le 
15 d'octobre de ceste année, il dit : 

« Il faut done, si le Siege romain nous destituë en 
ceste cause, et veut rompre nostre alliance pour perdre 
ce riche royaume au profit de l'Espagnol, que, pour la 
deffence des droicts de France, pour la vengeance de 
nos injures, et pour la conservation commune de leurs 
dignitez et empires, tous les princes se donnent icy la 
main, se joignent et lient chrestiennement, comme ez 
temps des Henrys d'Allemagne, de Federic, de Sigis- 
mond, de Maximilian et Loys x1r, pour la tenuë d’un 
concile general; remede salutaire, non seulement à la 
France, mais très-necessaire et très-important au repos 
et asseurance de tous les royaumes, tant pour la reso- 
fution et esclaircissement des poincts contentieux en 
la foy, que pour nettoyer sainctement de mille taches 
mille rides et tares difformes, la discipline de l'Eglise 
que Dieu a logée en leurs mains, et pour renverser 
vigoureusement d’un effort uny et concerté l’insup- 
portable audace espagnolle si violante et si croissante, 


| st 7. voile nptanté de religion et de la fauce 
_ deffence de l'Eglise. À quoy si les peres qui se serront 
legitimement sur la chaise de sainct Pierre apportent 
_ une ame reposée et non tachée des restes de l'envie de 
_ Gregoire, s'ils ne retiennent rien de son injustice et 
violence, successeurs seulement de sa place, non pas 
- de ses violentes humeurs, je desireray plus que tout 
autre de leur y voir retenir le rang honorable de leur 
ordre , que nostre amitié et alliance leur conserverent 
au concile de Vienne, convoqué pour la justice de pa- 
reilles injures ; sinon il faudra que les princes qui 
tiennent le gouvernail du monde, vice-rois et saincts 
lieutenans de l'Empire de Dieu, après avoir ordonné à 
tous les pasteurs de leurs eglises d'y apporter leurs 
justes et genereux suffrages, selon la dignité et anti: 
quité de leurs sceptres, prennent en main la modera- 
tion de ceste celebre assemblée, sur les pas chrestiens 
et les pieuses traces de Constantin, Theodose, Mar- 
tian, Justinian 11, Charlemaigne, et Otton r. 

« Ilest temps que tous les princes et toutes les eglises 
se disposent à contribuër leurs authoritez et prudences 
à l’effect de ce renommé concile, l’asseurance de leurs 
Estats comme du nostre. Que si Dieu nous favorise 
tant de voir reluire-ce jour de bon heur, comme nous 
l'esperons et attendons de sa grace, ces saincts comices 
de l'Eglise seront nostre confort, les juges de nostre 
fidelité comme de nostre religion , et de l’infamie et 
honte de tant de conspirations estrangeres. En ceste 
grande et saincte compagnie de tant de dieux;-en 
ceste troupe esleuë de tant d’evesques et oingts du Sei- 
gneur, consacrée et authorisée de la presence des roys 
et pasteurs de toutes les eglises; en cest abregé de la 


pieté du eo en la face de toute « l'Eglise parée et 
mise à son jour, tenant son lict < de justice, assise en 
majesté ouverte, nos insolens : ennemis et tous les pro- 
tecteurs de ces balle outragéuses trembleront d’hor- 
reur et d’effroy ; la seule veuë de tant de saïncteté et 
de grandeur les accablera d’estomnement;, les esclats 
des vertus de tant de princes et de saincts peres esclai- 
rans comme estoilles, comme les vives lampes et so- 
leils de la chrestienté, les esblouyront de rencontre et 
d’abord, et les rempliront de confusion et de crainte ; 
leurs injustices paroistront à descouvert et à nud, es- 
clairées des yeux religieux de tant de graves person- 
nages, la fleur et l'eslite de toute la grandeur, saincteté 
et justice du monde. Là où au contraire l'Eglise Galli- 
cane, comme une des filles aisnées de l'Eglise, glo- 
rieuse de l'honneur de ce celebre jugement desployé 
pour sa conservation et pour la gloire de sa constante 
fidelité et religion, reprendra son premier cœur, etre- 
gaignera ses authoritez anciennes, animée et fortifiée 
de l'assistance de tant de puissans roys et d’un si grand 
nombre de sainctes eglises ses sœurs germaines, toutes 
interessées et offencées en la douleur de ceste cause si 
commune et si conjoincte. » 

Voylà l’advis de ce jurisconsulte, qui ne fut du tout 
pareil à la resolution de l'assemblée generale du clergé 
qui se tint au mois de septembre à Chartres pour, 
suivant l’exhortation que le Roy leur avoit faicte par 
son edict, adviser par les voyes de droict à se pour- 
veoir contre lesdites bulles. Ceste assemblée fut celebre, 
et s'y trouva nombre de prelats et ecclesiastiques Le 
divers endroicts de la France, et mesmes plusieurs ar- 
chevesques et evesques des one de l'union, car peu 


- se trouverent _de es dec ce party qui ne chasserent 
_ leur evesque, abbé, ou leur principal prelat. Les deux 
_ monitoires y estans leus, le premier addressé au clergé 
et gens ecclesiastiques de France, par lequel il Les ex- 
è communioit si dedans quinze jours ils ne se returoient 
de l’obeyssance et suitte de Henry de Bourbon, et en 
. outre, si dedans quinze jours ensuivant ils ne le lais- 
_ soient, il les privoit de leurs benefices. Le second estoit 
addressé à la noblesse, gens de justice, et tiers-estat de 
France, qu’il invitoit à faire le mesme ; et, en cas qu'ils 
ne luy voulussent obeyr, il les menaçoit de tourner sa 
bonté et pieté paternelle en severité de juge, declarant 
en outre le Roy excommunié et-descheu de tous ses 
royaumes et seigneuries pour estre heretique etrelaps, 
promettant d'envoyer des forces au party de l'union 
pour mettre en effect son excommunication. Après que 
ladite assemblée eut examiné lesdites bulles monito- 
riales , elle les declara nulles, injustes, et suggerées par 
les ennemis de l’Estat de la France, protestant toutes- 
fois de ne se vouloir despartir de l’obeyssance du Sainct 
Siege apostolique; et y fut resolu d’envoyer deux pre- 
lats d’entr’eux avec quelques autres du clergé vers Sa 
Saincteté pour l’inviter à se recognoistre. Voylà ce que 
fit ceste assemblée , suivant en cela le concile national 
de l'Eglise Gallicane assemblé à Tours l'an 1510. W1- 
sum est concilio ante omnia mittendos ab Ecclesia Gal- 
licana legatos ad D). papam Julium , qui fraterna 
charitate et secundum Evangelicam correctionem eum 
admoneant, ut à cœptis desistere velit, etc. Quod si 
nolit legatos in hoc audire, interpelletur de convocando 
concilio libero (1). 


(1) «Il a paru an concile que l’Eglise gallicane devoit, avant tout, 

La mort dudit} pape Gregoire, survenuëé, comme nous 


avons dit, le 15 d'octobre, fut cause que ceste legation 


ne se fit; et ne à ont escrit que quand elle se fust 
faicte que l’on n’en eust tiré aucun fruit. Quelques-uns 
ne laisserent de faire publier les raisons qui avoient 
meu ceste assemblée de declarer les bulles monito- 
riales du Pape injustes, disans que la qualité seule de 
ceux que l’on vouloit excommunier par lesdites bulles 
les rendoit nulles, tant par la disposition du droict que 
par l’authorité des saincts docteurs; car, lors qu’il y al- 
loit du peché d’une multitude, il n’estoit loisible, di- 
soient-ils, de l’excommunier, principalement quand 
telle excommunication peut causer un schisme en l'E- 
glise, comme il estoit deduit amplement par sainct 
Augustin, en son troisiesme livre, contre l’Epistre de 
Parmenian Donatiste, où il dit que tels conseils d’ex- 
communication sont inutiles, pernicieux, pleins de sa- 
crilege et d’impieté, et troublent plus les a infirmes 
qu xls ne corrigent les meschans. 

Qu'en la Pragmatique et au concordat, les constitu- 
tions de l'Eglise Gallicane ne permettoient point au pape 


« envoyer des députés au pape Jules pour lui faire des représentations 
« conformes à la charité et aux règles de l'Evangile, et pour le conju- 
« rer de renoncer à ses entreprises. » 

Ce concile national, convoqué par Louis xu1 afin de réprimer l’am- 
biion du pape Jules 11, n’eut aucune suite, et le Roi, qui auroit désiré 
assembler sous ses auspices un concile général à Pise, fut obligé, en 
1514, de reconnottre le concile de Latran présidé par Léon x. 

L'acte dont parle Cayet fut publié à Chartres par les prélats roya- 
listes le 21 septembre 1591. Il est signé par deux cardinaux, un ar- 
chevèque, sept évêques et trois docteurs. Nous avons inséré cette pièce 
importante dans l’Introduction aux OEconomies royales, seconde série, 
tome 1, page 147. 

sissfques d'en d’entre les Prnti nf. FE evoquer, ains 
devoient estre Jugées par les ordinaires en premiere 
instance, et, après que par appel elles ont cheminé de 
degré en degré jusques au Sainct Siege, les papes n’ont 


1 pouvoir de les juger à Rome, ny commettre le juge- 


ment d’icelles à estrangers, ains doivent nommer des 
juges regnicoles sur les lieux pour les terminer en 
dernier ressort soubs leur nom; dont s’ensuivoit que les 
excommunications desquelles il s’agissoit n’avoient pe 
estre decernées à Rome. 

Plus, qu'il estoit impossible d'executertelles bulles ; 
d’excommunier, disoient-ils, tous les prelats, prestres 
et autres ecclesiastiques des villes qui estoyent en l’o- 
beyssancedu Roy, s'ils ne s’en retiroient promptement, 
c’est un injuste commandement; car on voit bien qu’ils 
ne peuvent laisser leurs troupeaux destituez de pas- 
teurs, sans exercice de leur religion, et, s'ils l'eussent 
faict, c'estoit proprement preparer la voye aux minis- 
tres de la religion pretendue reformée de prendre leurs 
places vuides. 

Plusieurs livrets se publierent pour monstrer que 
les roys de France ne pouvoient estre excommuniez, 
suivant plusieurs declarations qu’en avoient faictes au- 
cuns papes, ny leurs subjects en general, ny les officiers 
de la couronne, ausquels je renvoyeray la curiosité du 
lecteur qui voudra voir ce qui s’en passa en ce temps 
là. Bien diray-je que ceste resolution que firent lors 
ces bons prelats et ecclesiastiques de demeurer auprès 
du Roy, luy assister de conseil, faire continuer le ser- 
vice divin à la suite d’iceluy, comme il se faisoit du- 
rant les feux roys, luy faire entretenir sa chappelle, et 

ne l'abandonner point jusques à ce qu'ils l'eussent ra 
mené dans l'Eglise catholique-romaine, resistans Cou- 
rageusement aux entreprises que vouloient faire ceux 
de ladite religion pretenduë de s'instaler où il ne leur 
estoit permis par les edicts des feux roys, ont esté 
actes dignes de loüange, et sont d'eternelle memoire, 
veu l'heureux succez qui en est advenu en la paix dont 
la France jouyst à present. 
Le 8 d’aoust, ceux du parlement qui estoient de- 
meurez à Paris pour le party de l'union, par arrest, 
 declarerent que ce qui avoit esté faict au parlement de 
Chaalons estoit nul, avec deffences à toutes personnes 
de recognoistre ny obeïr aux arrests dudit parlement. 
Voylà comme en ce temps là se banderent les parle- 
ments contre les parlements , et les autels contre les 
autels. Geluy qui fit imprimer le Discours de l’estat de 
la France en ceste année là dit toutesfois que si le Roy 
ét sa noblesse n’eussent eu à faire qu'aux princes et 
seigneurs de l'union, et aux villes et à la populace qui 
en estoient, et que personne ne se fust meslé de la que- 
relle des François, que les royaux fussent demeurez 
les maiïstres; mais que ceux de l’union, secourus du 
Pape et de l'Espagnol, et les royaux d'Angleterre, 
d'Allemagne et des Suisses, qu'ils mirent les uns et 
les autresla France aux derniers hocquets; « Car, dit-il, 
ceux qui venoient au secours de l’union, ne pouvans re- 
cevoir autre rescompense des villes et des peuples que 
de s’en rendre les maistres, n’y demeuroient qu'avec 
une extreme insolence et un desir de les ruiner, de 
les picorer et de les conquerir; et ceux qui assistoient 
le Roy luy donnoient ceste incommodité qu'il les fal- 
loit payer. » Voicy les propres mots de cest autheur, 


qui def mieux à cognoistre en quel: estat estoit 
lors la France. 


. «Or, encores qu’au party du Re tout y soit plus 
reglé et asseuré qu'en celuy de la ligue, il n’a pas esté 
possible neantmoins que, parmy tant de ee que 


_ ‘tantost la diversité de la religion, tantost les estranges 


advantures du Roy et de son predecesseur, ont appor- 
tées, il n’y ait eu de la corruption icy aussi bien qu’en 
celuy de la ligue, je dy de telle sorte que ceste cor- 
-ruption s’en va en gangrene qui n’y pourvoira. Les 
corps malades ont tousjours quelques cacochimies, et 
la plus saine partie n’est pas exempte de venin. Car, 
comme dans le party populaire les villes ont des des- 
seins de division, de liberté, de mutinerie, de repu- 
blique; comme ceux de la ligue, par le mespris qu'ils 
ont introduit de l’ordre et des magistrats, par la con- 
fusion qu'ils ont receuë, se sont trouvez à la fin au 
royaume des grenoüilles où le plus grand criard est 
maistre ; aussi , dans le party de la monarchie et 
parmy les nobles, les desordres ont fait naistre une 
certaine monstruosité, une certaine bosse qui ne se 
redressera de long temps si Dieu n’y met la main. 

« Ce sont les gouverneurs des provinces et des pla- 
ces, qui sont tels aujourd’huy que le plus sage et le. 
meilleur d’entr’eux n’estime rien plus à luy que son 
gouvernement, que sa ville, que sa place (il n’y a regle 

si generale qui n'ait son exception ); le plus sageet le 
meilleur, vingt-trois heures le jour, seroit peut estre 
bien marry que la paix fusten France, que l’authorité 
du Roy fust recognuë , que la justice regnast, et qu’il 
ne fust besoin de garnison. Ceste douceur de comman- 
dement absolu leur plaist tant, ily à tant de friandise 


270 : 
_ à disposer des deniers du Roy, des corvées et de k 
suëur du peuple, que plustost le royaume de leur con- 
sentement ira c'en dessus dessous , qu'ils laissent ja- 
mais de leur bon gré ceste vie. De trois paroles vous 
leur orrez dire la conservation de ma place : sous ce 
tiltre toutes les violences du monde passent sans re- 
plique. Cependant si le Roy les mande, bien, pour 
quinze jours, ils y meneront jusques à leurs valets ar- 
. mez; mais cela ne leur part pas tant de bon zele comme 
de vanité, pour dire: « C’estun homme de creance il a 
‘une belle troupe. » Le terme est il passé, on a beau 
parler de bataille, beau voir le duc de Parme, beau 
crier, si vous en allez au lieu que nous sommes à la 
fin de la guerre , que Paris s’en va prins, que desor- 
mais après ce petit labeur on vivra en repos, tout cela 
ne sert de rien. M. le gouverneur veut aller pourveoir 
à sa place ; et, tout content, sont-ils prests à partir, c’est 
à messieurs les secretaires d'Éstat à travailler; brevets 
de toutes sortes, abbayes, confiscation des ligueurs, 
entretenement de nouvelles compagnies, c'est à dire 
entretenement de la cuisine, pensions sur le vieil et 
nouveau domaine, dons, engagemens ; il faut en somme 
que sur le champ on leur forge un autre royaume, car 
en cestuy-cy il n’y a pas assez à donner. Là dessus, si 
vous les oyez plaindre en l’antichambre, c’est mer- 
veille. Ils ne sont point payez, on ne leur donne rien; 
ils ont tous les jours quarante ou cinquante hommes 
à nourrir. Le Roy qu'ils ont pillé, de qui ils devorent 
le bien , tiennent les tailles et les deniers, encores leur 
est beaucoup obligé. Sangsuës, dequoy voulez vous 
qu'il vous paye? Faictes donc comme ce philosophe 
qui. simaginoit tant de mondes : faites luy un autre 

| roy aus D'où. luy viennent + dise que de ses 
receptes generales ? Et vous scavez qu’en la plus riche 
ail n’y a pas assez de fonds pour payer les garnisons. 
x Que luy vallent les decimes aujourd'huy ? Que 
ay valent les equivalens, les aydes, les entrées et 
- issues, les partis du sel, veu qu'il n'est pas maistre 
des principales villes ? Que luy vallent les parties ca- 
suelles, quand élles sont plustost demandées qu’es- 
cheuës? Quand il seroit seigneur paisible de son 
royaume (on vous verifiera cela sur l’estat de ses 
finances), il s’en faudroit plus de quatre millions d’or 
qu’il n’y eust assez de fonds pour vous payer tous, et 
neantmoins il ne jouyst aujourd’huy pas du quart. De- 
quoy luy servent donc ses conquestes? S'il gaigne au- 
jourd’huy une province ou une ville, ce n’est pas à 
demy pour l’entretenement du gouverneur qu’il y met- 
tra ; car il ne luy en reviendra non plus que si les en- 
nemis la tenoient. 

« Il n’y a remede; il faut que je die que ce mal de- 
vient insupportable, et, s’il n’y est pourveu, il n’y a 
moyen que le royaume puisse durer. Ce pendant ils 
se servent la plus part des miseres publiques, du mes- 
pris dé l’authorité royale, pour se bastir des chasteaux 
en Espagne. Il n’y a pas un qui ne forge un comté 
ou un duché de sa place, et qui, au pis aller, ne dise: 
« Après que j'auray faitma main, si je ne suis bien venu 
d’un costé, je me jetteray de l’autre. » C’est le mal qui 
le plus, à mon jugement, presse le party du Roy : cela 
entretient la haine du peuple contre la monarchie, in- 
- cite par exemple la plus-part de la noblesse à n'aymer 
pas la paix; car, à limitation de ces gros gouverneurs, 
il y a tant de picoreurs, tant de gens qui font la guerre 

de frontiere, que, quant il faut que le Roy dresseune 
armée, personne ne s'y trouve, si ce n’est à trois pas 
de leur fort pour aller au butin, et, dès qu “elle s ’eslon- 
gne, revenir chargé de despoüilles. » : 

Voylà l'opinion de cest autheur, qui semble estre 
veritable. Et si aucuns des gouverneurs dès places qui 
tenoient pour le party du Roy disoient : « Après que 
j'auray faict ma main, si je ne suis bien receu d'un 
costé, je me jetteray de l’autre, » ceux du party de la 


ligne n'en disoient pas moins, aucuns desquels practi- 


querent assez cela. 

Nous avons dit cy-dessus que le party de la ae 
estoit plein de divisions, que les uns se vouloient jetter 
sous l’obeyssance de l'Espagnol, d’autres s’estoient 


mis sous la protection du Savoyard, et que le duc de 


Mayenne, comme chef de ce party, vouloit estre re- 
cognu seul avoir toute l'autorité et disposer de tout. 
Outre toutes ces divisions entre les chefs, dans toutes 
les villes de l’anion, il y avoit aussi grand nombre de 
partisans pour le Roy qui y practiquoient avec affec- 
tion. Bref, il y avoit en ce party bien du desordre et 
de la confusion, au contraire du party du Roy qui es- 
toit sans aucune division : ce qui fut entretenu jusques 
au temps de la publication des bulles monitoriales du 
pape Gregoire x1v, que d’aucuns voulurent engendrer 
un tiers-party (1), et le former des catholiques qui es- 


G) Engendrer un tiers-party. Ce parti, qui pressoit Henri 1 de se 
convertir, ayoit de bonnes intentions; mais sa précipitation pensa tout 
brouiller. Il avoit pour chef le cardinal deVendôme, quiavoit prisle titre 
de cardinal de Bourbon depuis la mort de celui que les ligueurs avoient 
reconnu pour roi sous le nom de Charles x. 


dans le pays, et qui font de leurs maisons des villes 


A Te 


uns royal. Hnrehes imprimer comme 
un advis ou remonstrance au Roy, dont la substance 
estoit que l'Eglise avoit sa droicte succession de sainct 
_ Pierre, aussi bien que la couronne de Sa Majesté qui 
. regnoit, de son predecesseur sainct Louis; qu’il falloit 
aussi peu changer une vieille doctrine pour une nou- 
velle, comme un vieil prince pour um nouveau ; que le 
Roy avoit esté baptisé à l'Eglise, et qu’il y devoit mou- 
rir ; que tous les roys jusques à luy avoient esté catho- 
liques; que sainct Loys n’avoit pas esté canonisé à 
Geneve, mais à Rome; que si le Roy n’estoit catho- 
lique , qu'il ne tiendroit pas le premier rang des roys 
en la chrestienté; qu’il n’estoit pas beau que le Roy 
priast Dieu d’une sorte,.et ses officiers, les princes et 
les seigneurs, d’une autre; que le Roy ne pourroit 
estre sacré, et qu’il ne pourroit estre enterré dans 
Sainct Denis, s’il mouroit sans se faire catholique. 
Les parlements jugerent incontinent à quel dessein 
on avoit fait publier toutes ces choses, et que tels im- 
primez sont signes qui ont accoustumé preceder un 
plus grand mal: d’avoir envoyé toutes ces raisons en 
particulier au Roy, bien; mais de les avoir publiées 
au vulgaire, que l’intention de ceux qui l’avoient fait 
faire estoit mauvaise. Ce fut pourquoy le parlement 
de Tours enjoignit à tous les imprimeurs, sur peine 
de la vie, de n’en vendre ny d’en imprimer (car il n’en 
fut faict que deux cents copies à Angers); ce qui fut 
très-estroictement observé. Plusieurs de la religion pre- 
tendue reformée firent imprimer des responces à cest 
advis, en ce qu’ils pensoient que cela leur touchoit. 
Quelques catholiques royaux y respondirent aussi, et 
mesloient tousjours en leurs escrits quelques mots 
: 4o. 18 

contre Jnthorité. du Pape , ne laissans toutesfois 
entremesler des choses belles et doctes. Le Franco 
-imprimé en ce temps là, finit son discours par ces mots: 
« Je dis que de conséiller simplement au Roy de se 
faire catholique c’est mal parler en la religion, mais 
bien d’essayer par devotes prieres d'obtenir cela de 
Dieu, ou de luy conseiller de souffrir une instruction. 
sa Je dis davantage que par la guerre le christianisme 
:.. ne peut s’augmenter ny s’entretenir, et que la religion 
par les armes ne peut florir ny s’accroistre; que ce 
‘grand schisme, qui trouble aujourd’huy la republique 
des chrestiens, estant tel qu'il la my-partit presque 
en deux parts egalement, qu'il ne peut plus estre re- 
primé par les armes, ny'par le glaive du magistrat le- 
gitime, mais par un concile general de toute la chres- 
tienté; que Dieu nous commande très-estroictement 
l'obeyssance à nos roys et au magistrat souverain; 
que quand mesme le Roy seroit heretique, que, selon 
Dieu, nous ne le pouvons mescognoistre ny luy de- 
nier l’obeyssance, pourveu qu'il ne nous commande 
rien contre l'honneur de Dieu ; qu’il ne nous est, selon 


# 


Dieu, nullement loisible de nous armer ou eslever 
contre luy, sous quelque pretexte et pour quelque 
juste cause que ce puisse estre ; que si le Pape nous 
commande le contraire nous ne le devons escouter 
ny en ce cas luy obeyr; qu'il ne peut selon Dieu le 
faire; que s’il procede pour cest effect par censures 
contre nous, que cela ne nous peut selon Dieu blesser, 
et que telles procedures, selon la doctrine de l’Evan- 
gile, sont nulles et de nul effect. 
« Ce sera aussi à vous, Sire, à qui j'addresseray 
mes derniers vœus, et en qui je finiray ce discours, 


oser , comme elle a ue par és és à 
| recevoir. ce remede public de l'Eglise, pour reünir 
_ sous une mesme bergerie et dans un mesme trou- 
0 tous ses subjects incontinent que Dieu luy en 


aura mis les moyens en main, et de se rendre de tant 


. plus prompt à recevoir ceste instruction, que sur la 


2 


premiere apparence, et sur le front de toutes ces 


questions de conscience , il peut juger et recognoistre 
l'antique succession de l'Eglise catholique, apostolique 
et romaine , continuée sans vuide, sans espace et sans 
intermission, depuis sainct Pierre jusques à nous, mär- 


que infaillible et irreprochable de sa constance et de 


sa verité. » , 

Ainsi le premier imprimé que fit faire Le tiers-party 
se vid tant combatu dez sa naissance, que ceux qui en 
vouloient estre les parrains furent contraincts de l’en- 
tretenir sécrettement de douces viandes dans leurs ca- 


binets, jusques à l’heureuse conversion du Roy qu'il 


fut du tout esteint, ainsi que nous dirons l'an 1593. 

C’est assez sur ces matieres; retournons trouver le Roy 
à Mante où nous l’avons laissé cy-dessus qui envoyoit 
M. de Luxembourg à Venise. 

Le Roy ayant resolu avec ceux de son conseil ses 
principaux et importans affaires, il partit de Mantes 
le 16 juillet, avec resolution de s’en aller en Cham- 
pagne pour , en attendant que son armée qui luy ve- 
noit d'Allemagne, ainsi que nous avons dit, s’y ache- 
minast, employer ses forces contre les places qui y 
tenoient pour l'union, et advisa par mesme moyen 
de prendre son chemin par la Picardie pour, en y 
passant, distribuër des pouldres et dés munitions à au- 

15: 

cunes des villes de ceste province qui en aie : 
soin, sans dessein d'y faire aucun sejour. Sa Majesté 174 
estant arrivé à Sainct Denis, le mareschal de Biron 
alla à Conflans sur Oyse qui se rendit, et y laissa de- 
dans le sieur de Chemon. Le 19 les Anglois entrerent 
dans Gormeille, où les habitans s’opiniastrerent telle- 
ment à leur ruyne, s’estans retirez dans leur eglise et 
y voulans tenir bon, que l’on mit le feu au pied du 
clocher pour enfumer ces pauvres miserables, qui, se 
sentans pressez de la fumée et du feu, aimerent mieux 
se precipiter du haut en bas que de se rendre à la vo- 
lonté du Roy. De là le Roy alla à Gerberoy, à Beau- 
mont , à Senlis, à Compiegne, d’où il revint à Creil re- 
trouver son armée. Sur l’advis qui luy fut donné de 
la foiblesse de la garnison de Noyon, à la requeste de 
la noblessede Picardie, il resolut d’assiegerceste place, 
pource qu’elle incommodoit fort le passage de Com- 
piegne à Chauny, Sainct Quentinet Corbie, et fit par- 
tir le baron de Biron pour l'aller investir : ce qu’il fit 
le 24 de ce mois, le Roy estant alléà Compiegne, d’où 
il se rendit le lendemain devant Noyon; mais estant 
malaisé de l’investir si tost de tous endroicts, pource 
que ceste ville est environnée de divers ruisseaux d’un 
costé etd’autre, et d'une montagne couverte de vignes, 
Rieux, qui commandoit dans Pierrefons, scachant très- 
bien les advenuës pour estre du pays, y entra avec 
quarante chevaux et autant d’harquebusiers qu'ils 
avoient en croupe. Ce secours encouragea les habitans 
et le sieur de Villes qui y estoit gouverneur; de sorte 
qu'ils s'opiniastrerent de tenir sur l’asseurance que 
leur envoya dire le vicomte de Tavannes qu'il leur 
donneroil secours; car le duc de Mayenne l’avoit en- 

voyécen ceste province avec te ou cinq cents nel 
vaux et quatre regiments de gens de pied pour y se- 
courir ceux de l'union qui en auroient besoin. 
- Le premier qui voulut entreprendre d'y entrer avec 
son regiment fut le sieur de La Chanterie; mais il fut 


- Chargé si à propos de la garnison de Chauny, qu’une 


partie de ses soldats furent taillez en pieces, le reste 
se sauva le mieux qu'il put, et n’y eut que La Chan- 
terie et le capitaine Brouilly, suivis d’une douzaine 
d’autres, qui y entrerent. Le regiment de Tremble- 
court, ayant esté commandé pour y entrer, aussi fut 
rencontré par les garnisons du Castelet et de Carhier 
et fut entierement desfaict. 

Sur ces deux desfaictes le vicomte de Tavannes re- 
solut luy mesmes de mener quatre cents harquebusiers 
au secours des assiegez de Noyon, et, ayant assemblé 
dans Roye trois cents cuirasses pour leur faire éscorte, 
il en partit le premier d’aoust, ayant faictrecognoistre 
son chemin dans les bois, où il marcha si à couvert 
qu'il se rendit, àune heure après minuict, à une mous- 
quetade des assiegez sans avoir receu aucune allarme 
ny destourbier; mais, ayant rencontré en garde les che- 
vaux legers du Roy, et la garnison de Corbie, tout ce 
secours prit une telle espouvante, que, sans rendre 
grand combat, chacun s'enfuit qui çà qui là, et, se 
sauvans à la faveur des bleds qui n’estoient pas encor 
coupez, laisserent ledit sieur vicomte engagé au com- 
bat, où il fut blessé et pris avec quelques - uns des. 
siens. 

Le duc d'Aumalle, accompagné des sieurs de Belle- 
glise, Lonchan, Gribouval et autres, se vint rendre à 
Han, distant de quatre lieues de Noyon, où, ayant as- 

semblé trois cents bons chevaux et trois cents h 
busiers, et desirant reparer la perte du vicomte de'Fa 
vannes par quelque bel exploit, il entreprit de faire 
enlever le logis des chevaux legers du Roy et faire en- 
trer trois ‘cents harquebusiers dans Noyon, s'il en 
voyoit l'occasion. Ayant faict partir de Han toutes ses 
troupes, ils arriverent le 8 d’aoust à la pointe du jour 
près du logis desdits chevaux legers, et, les trouvans 
en garde, ils n’oserent rien attaquer, mais attendirent 
qu'ils fussent sortis de garde, affin qu’estans desarmez, 

et leurs chevaux à l’estable, ils en eussent meilleure 
raison; ce qui fut executé comme ils lavoient deli- 
beré, car ils donnerent si à propos, que deux logis fu- 
rent forcez, et, quelque résistance que firent les che- 
vaux legers de Sa Majesté, il en fut tué une quinzaine 
avec le mareschal des logis. Ceux des royaux qui n’es- 
toient pas encores desarmez monterent incontinent à 

cheval, et tindrent en alarme ceux de l'union, tandis 
que leurs autres compagnons s'armerent. Les sieurs de 
Largerie et de Launay y estans arrivez avec leurs 
compagnies au bruit de l’alarme, il y eut là bien com- 
batu de part et d'autre : toutesfois à la longue les royaux 
eussent pu avoir du pire, n’estans bastans contre le 
nombre de leurs ennemis; mais le baron de Biron, ad- 
verty, monta promptement à cheval avec soixante cui- 
rasses et cent argoulets. Les royaux l'appercevans ve- 
dir reprirent courage , et, se jettans au mitan de ceux 
delunion, crierent :« Voicy le Roy, voicy le Roy. » Ces 
paroles espouvanterent tellement leurs ennemis, que, 

Voyans ce renfort venir, ce ne fut plus d'eux qu’une 
desroute : la poursuite se fit jusques auprès de Han. Ce 
combat fut grand, et s’y fit plus d’une douzaine de 

us et soixante autres, dm morts sur 
ace , et Lonchan avec quatre-vingts des siens, en-° 
tre lesquels il y avoit quelques gens de cofééhnde- 
ment, demeurerent prisonniers. 
El nant on ne laissoit de faire les approches de- 
4 _vant N oyon. Le 13 de ce mois six pieces furent menées 
devant l’abbaye Sainct Eloy qui -est en l’un des faux- 
bourgs , laquelle n’estoit pas moins forte que la ville, 
estant bien flanquée et fossoyée ; trois pieces furent ti- 
rées en batterie, et les autres aux deffenses de l’eglise. 
Mais, aussi-tost qu'il y eut un trou fait dans la mu- 
raille par où on pouvoit passer, les Anglois s’enfour- 
nerent incontinent dans ceste eglise, et firent quitter 
la place aux assiegez, qui, en se retirant, mirent le feu 
aux bastiments de l’abbaye, puis se coulerent dans le 
fossé, et de là dans la ville, et ne perdirent que deux 
des leurs et quarante de prisonniers. Ceste eglise prise 
donna un grand espouvantement à la ville. 

Le duc de Mayenne estant à Roüen, où ilestoit allé: 
pour y donner ordre à quelques remuëments qui s’y: 
vouloient faire, eut advis que le Roy et son armée-pas- 
soient en Picardie ; cela fut cause que de Roüen il vint 
à Beauvais assez bien accompagné; mais, voyant le 
Roy resolu de s’arrester devant Noyon, il manda au- 
dit dnc d’Aumale et au vicomte de ‘lavannes d'y don- 
ner le secours qui y estoit necessaire, et luy retourna 
vers Mante pour y executer l’entreprinse que le sieur 
d'Alincourt , gouverneur de Pontoise pour Funion, 
avoitsur ceste place, et pour cest effect vint à Pontoise, 
reprint Conflans sur Oyse ,. et paÿsa la Seine pour exe- 
cuter son dessein. Les sieurs de Belin et de Vitry luy 

la garnison de Dreux le vint trouver aussi. Avec ces 4 
troupes, quiestoient de cinq cents bons chevaux et six 
cents hommes de pied, il arriva à une heure après mi- 
nuict à cinquante pas de Mante, où il fitmettre pied 
à térre à toute sa cavalerie, en intention d’executer son 
intelligence; mais le sieur d'Alincourt receut à l'heure 
mesme advis que l’execution- ne se pouvoit faire pour 
ce jour. Le due, estant ainsi contraint dese retirer avec 
les siens sans rien faire, sur la pointe du jour, fut des- 
couvert par les ‘sentinelles, qui donnerent l’alarme 
par la ville. Les sieurs de Buhi.et de Rosny firent in- 
continent saluër de quelques pieces. les troupes du 
duc qui se retiroient, mais sans grand effect. Depuis 
ils pourveurent à la seureté de la ville. 

Le duc de Mayenne, ayant failly ceste entreprise , 
s’approcha de Houdan, qui est à cinq lieuës de Mante, 
pour y desfaire huict cents Suisses du regiment de So- 
leure qui y estoient attendants quelque argent que le 
Roy leur avoit promis pour s’en retourner; mais il les 
trouva si fortement logez qu'il ne put rien entrepren- 
dre sur eux. Ayant receu l’advis de la deffaicte et prise 
du vicomte de Tavannes, et des secours qui vouloient 
eûtrer dans Noyon, il resolut de secourir luy mesme 
ceste place, et despescha incontinent vers le sieur de 
Rosne, qui conduisoit son armée (laquelle estoit bien 
avanten la Ghampagne pour aller au devant du secours 
du Pape, qui se devoit rendre en Lorraine), de le ve- 
nir rejoindre et s'approcher de Han pour le secours de 
Noyon. Ceste armée, ayant aussi joint le prince d’As- 
coli avec les forces qu'il conduisoit du Pays-Bas, se 
trouva estre de sept à huict mil hommes. Bref, sur la 


ri Mie: il repassa ù Seine, suit et ruyna L'Isle 
… Adam sur Oyse, assembla toutes les garnisons des villes” 
dé son party en Picardie et du long de la riviere de 
_ Marne, qui, s’estans joinctes ensemble, arriverent à La 
_Fère le jour mesme que Le Roy y avoit failly une en- 
… treprise, qui eust reussi sans une femme qui descou- 
vrit une mesche de l’un des soldats royaux. De La Fere 
le duc, ayant joint son armée, alla à Han, mettanttous- . 
jours entre le Roy et luy une riviere ou des marests ; 
puis, ayant faict passer son armée de là la Somme, vou- 
lut y attendre l’oportunité de faire lever le nias au 
Roy, ou de luy donner bataille. | 

Toutes les villes de Picardie avoient les yeux tendus 
sur l’evenement de ce siege, voyans les deux ar mées 
si proches l’une de l’autre, et mesmes celle du duc de 
Mayenne plus forte que celle du Roy, qui n’avoit en 
ce siege que de six à sept mil hommes de pied, treize 
cents cuirasses et quatre cents reïstres, et que le duc 
de jour en jour recevoit quelques troupes de cavale- 
rie, si qu'il se trouva avoir deux mil cinq cents che- 
vaux et dix mil hommes de pied. 

Le Roy, qui void son ennemy si proche de luy, 
manda toutes ses forces qui estoient aux provinces 
-les plus prochaines. Au bruit d’une bataille chacun 
y accourut. Les sieurs de Bouteville, de Chermont et 
de Bethune avec leurs compagnies s’y rendirent in- 
continent. Sa Majesté avoit resolu que si le duc s'ap- 
prochoit plus près que Han avec son armée d’aller 
‘au devant de luy une lieuë et demie pour luy donner 
bataille, et qu'il laisseroit deux mille hommes seule- 
ment pour tenir la ville assiegée; mais, voyant que le 


en seulement de luy faire enlever un logis, il resolut de 
_mettre fin à ce siege; de sorte qu'ayant faict pointer 


_ duc bus de longueur et ne S ’esforçoi 


_huict pieces sur la contrescarpe du fossé pour tirer 
en batterie entre les faux-bourgs des Roys et de Dame- 
Jour, quatre autres près de l’abbaye, lesquelles bat- 
_toient en courtine, et trois petites pieces au haut du 
portail de l’abbaye pour favoriser les assaïllans qui 
iroient à la bresche, il envoya M. le mareschal de 
Biron avec cinq cents chevaux jusques aux portes de 
Han pour le tenir adverti de ce que feroit le duc. 
Le samedy 17 d’aoust, la batterie ayant commencé 
assez furieusement, à la troisiesme volée les assiegez 
demanderent à parlementer. Combien que le Roy les 
eust peu forcer aysement suivant le bon ordre qu'il 
avoit mis par tout, toutesfois il ayma mieux les rece- 
voir à composition, laquelle fut accordée ceste mesme 
journée, à la charge que le sieur de Villes remettroit 
Noyon entre les mains de Sa Majesté dans le lundy 
ensuivant, heure de midy, avec l'artillerie, munitions 
de guerre et vivres qui y estoient, si, dans le lende- 
main dimanche, dix-huictiesme dudit mois, pour tout 


le jour, le duc de Mayenne ne donnoit bataille à Sa 


Majesté, et ne luy faisoit lever le siege, ou Jjettast 
pour le moins mil hommes de guerre dans ladite ville. 

Le lundy les assiegez n'estans secourus, suyvant 
la capitulation, la garnison et tous les gens de guerre 
sortirent avec leurs armes, chevaux et bagages. En 
ceste sortie il arriva un accident pitoyable, qui est 
que, comme les royaux passoient sur le pont de la 
porte par où l’on va à Han, par laquelle ils devoient 
entrer et ceux de l’union sortir, les deux gardefous du 


unberent etc ceux qui. ‘stoient appuyez contre “ 
- lesquels. en tumbant happerent les plus. EScu 
| d'eux pensans s’arrester; ceux cy, pour se retenir, s’a- 
_ grafoïient à d’autres qu'ils entrainerent quand et eux; 
_ de sorte que tous ceux qui estoient sur le pont tum- 
-berent pesle-mesle parmy les pierres, les uns dessus 
les pierres, les autres dessous : neuf moururent en 
ceste cheute, plusieurs eurent les jambes rompuës, 
les autres les bras; peu de ceux qui tumberent furent 
preservez sans avoir du mal. Le Roy n'’entra que le 
mardy vingtiesme dans Noyon. Les babitans furent 
cottisez à trente mil escus, et eurent pour gouverneur 
- M. d'Estrées, combien que plusieurs pensoient que 
ce dust estre le sieur de Rumesnil. De personnes de 
marque le Roy ne perdit en tout ce siege que M. du 
Fourny, maistre de camp, qui fut tué le jour que la 
ville fut investie. 

Le lendemain le Roy se resolut d’aller avec la moi- 
tié de sa cavalerie voir la contenance de son ennemy, 
et alla jusques auprès de Han, où il demeura deux 
heures entieres à la portée du canon, duquel on tira 
sur luy plusieurs volées, toutesfois sans faire dom- 
mage, et n’y eut autre chose que des paroles : ce qui 
fut cause que les royaux reprocherent depuis aux li- 
gueurs qu’ils estoient peu courtois et incivils, et qu'ils 
avoient laissé retourner Sa Majesté à Noyon sans le 
reconduire, puis qu’il avoit pris la peine de les venir 
voir toute leur armée estant en bataille. j 
- Deux jours après la prise de ceste ville, M. d'Hu- 
mieres, gouverneur de Compiegne, investit Pierre- 
fons, et M. le mareschal de Biron y alla depuis avec 

l'armée, ce que plusieurs conseillerent de faire Pc 


ce que le capitaine de Rieux, qui commandoit dan X 
Piérrefons, fit du malcontent contre M. de Mayenne 


quand il sortit de Noyon, et dit qu’il n’estoit plus de- 
liberé de luy faire service puis qu'il ne l'estoit pas 
venu secourir : Ce qui n’advint, Car ce siège reüssit 
très mal. Or le Roy, ayant sejourné quelques jours 
dans Noyon, vint à ce siege, où le comte d’Essex, avec 
soixante gentils-hommes anglois, luy vint baiser les 
mains, et luy offrir quatre mil Anglois et cinq cents 
PRES que’ la royne d'Angleterre sa maistresse luy 
envoyoit pour son service. 

Le Roy, estant adverty de sa venuë, envoya le comte 
de Chaune à Compiegne pour l'y recevoir le vingt- 
neufiesme d'aoust. Quand à la personne dudit comte 
d'Essex et de ceux de sa suitte, il ne se pouvoit rien 
voir de plus magnifique, car, entrant dans Compiegne, 
il avoit devant luy six pages montez sur de grands 
chevaux, habillez de velours orangé tout en broderie 
d’or, et luy avoit une casaque de velours orangé toute 
couverte de pierreries; la selle, la bride, et le reste 
du harnoïis de son cheval accommodé de mesme ; son 
habit et la parure de son cheval valoient seuls plus'de 
Soixante mil escus : il avoit douze grands estafiers, et 
six trompettes qui sonnoïent devant luy. De Compie- 
gne il vint au camp de Pierrefons le dernier jour 
d’aoust trouver le Roy, d’où ils s’en allerent à Noyon, 
là où Sa Majesté le festoya trois jours durant avec tout 
son train. 

En ce mois d’aoust le Roy receut advis-de plusieurs 
choses qui estoient advenuës en divers endroicts de la 
France, entr'autres comme M. de Guise s’estoit sauvé 


: 
1 


5 


# 


- d'Orleans auprès de La Modus et la deffaicte dé 
- vicomte de La Guerche. Voyons, avant que de voir ce 
qui se passa dans le mois de septembre, comme toutes 
7 ces choses advindrent. 
Nous avons dit cy dessus comme le prince de Gin- 


_ ville fut arresté prisonnier à Blois à l'heure mesme 


LL 


que l’on tua son pere, après la mort duquel il prit le 
tiltre de duc de Guise, et comme le feu Roy lavoit 
faict changer de divers lieux avant que de le faire met- 
tre dans le chasteau de Tours sous la garde du sieur 


. de Rouvray, lieutenant de l’une des compagnies des 


archers de la garde du corps, lequel en eut tel soin, 
avec quelques archers et Suisses de la garde, que les 
entreprises que quelques-uns voulurent faire pour 
sauver ledit sieur duc furent sans effect et les entre- 
preneurs executez, jusques au 15 d’aoust de ceste an- 
née, que, nonobstant toute l’estroite garde et toute la 
diligence de ceux qui le gardoient, il se sauva. Les 
grands qui sont prisonniers trouvent tousjours des 
inventions pour se mettre en liberté, lesquelles au- 
paravant ne se peuvent juger devoir estre faictes pour 
ce qu’elles sont sans exemple du passé: les deux fois 
que s’est sauvé M. de Nemours durant ces dernieres 
guerres, une fois du chasteau de Blois aflinant ses gar- 
des, l’autre du chasteau de Pierre-sise à Lyon, en ser- 
vent assez de preuve; comme fait aussi l'invention que 
M. le comte de Soissons trouva pour se sauver du chas: 
teau de Nantes. Or le duc de Guise, ne pouvant sortir du 
chasteau de Tours par le seul moyen de ses gens, en 
ceste longue prison gaigna, par promesses d’advance- 


dre à Eu e 
nommé Verdier, que eStedit 5 
aller jouër du luth devant ledit sieur es car il l'a- 
voit veu domestique de M. le cardinal de Bourbon, 
et sçavoit que quoy qu'il allast à la messe, que son 
pere estoit de la religion pretenduë reformée, qui, à 
la Sainct Berthelemy dans Paris, avoit receu vingt- 
neuf coups d’espée, et laissé pour mort : bref, il ne 
se doutoit nullement de ce jouëur de luth. Ce duc, 
ayant souvent et secrettement des nouvelles de M. de 
La Chastre, qui, pour l'amitié qu’il avoit portée à feu 
son pere, s’offroit de travailler et de s'employer de 
toute affection pour favoriser sa delivrance, luy manda 
que l’ordre que les habitans de Tours avoient estably 
pour la garde des portes de leur ville luy ouvroit un 
moyen de se sauver de sa prison, pource que, depuis 
unze heures jusques à une heure après midy, cepen- 
dant que l’on disnoit, toutes les portes estoient fer- 
mées, et les clefs portées chez le maire; durant lequel 
temps il trouveroit moyen de descendre avec une 
corde par des fenestres qui sont en une galerie au plus 
haut du chasteau du costé de la riviere qui estoit lors 
fort basse, par où il pouvoit aisement se sauver le long 
de la greve. Sur cest advis M. de La Chastre envoya de 
Bourges à Selles son fils le baron de Maison-fort, 
lequel, ayant sceu le jour que ceste deliberation se 
devoit executer, partit de Selles, et se rendit avec 
soixante bons chevaux à Sainct Avertin, une lieuë 
près de Tours, où il y a un pont sur la riviere du 
Cher qui y passe, laquelle se va jetter dans Ja Loire, 


. duc de Guise : daé ne e de son Rithé 
_ une’ corde qui estoit nouée d'un assez gros nœud de 
= Ta pied en demy pied, sortit de Tours pour aller 
au devant dudit baron; et le duc, qui avoit accous- 
__tümé de s’esbatre avec ses gardes, inventant tousjours 
. quelque exercice nouveau pour passer le temps, ainsi 
4 qu'il avoit faict quelques jours auparavant, s'advisa 
de jouër encor avec eux à qui monteroit le plus vis- 
tement à clochepied les degrez, depuis le pied de la 
montée jusques au haut de la gallerie qui regardoit 
sur l’eau. Les gardes, sans se douter de rien, font de 
_ mesmes luy ; et, montez, le duc, estant en la gallerie, 
- advisa que la porte du pont de la ville estoit fermée, 
ce que voyant, il leur dit : « Allons recommencer. » 
Aïnsi qu'il descendoit, deux de ses domestiques qui 
estoient dans le chasteau, et auxquels il avoit baillé la 
corde, monterent à la gallerie, et l’attacherent dili- 
gemment à une des croisées des fenestres. Le duc ce- 
pendant recommença à monter à clochepied les de- 
grez; ses gardes le suyvirent; mais luy, qui est d’une 
belle disposition, devançant ses gardes, monta si di- 
ligemment qu’il gaigna le devant de beaucoup, et, en- 
tré dans la gallerie, ferma la porte après luy, et devala 
par la corde avec ses deux domestiques ainsi qu'ils 
avoient déliberé. Cependant les gardes qui s’esba- 
toient avec luy, arrivez à la porte de la gallerie, après 
avoir dit plusieurs fois : « Monsieur, ouvrez, ouvrez 
la porte, » voyant qu'il ne leur respondoit rien, com- 
mencerent à frapper rudement, et, se doutans 15 du 
fait, descendirent en une chambre où par une fe- 
nestre ils adviserent que le duc se sauvoit; ce que 

voyans, ils se prirent à crier si fort : « ps 24 
restez M. de Guise qui se sauve, » que le dernier qui 
descendoit par ladite corde, se laissa tomber de vingt 
pieds de haut, lequel, tout estourdy de la cheute,ne 
laissa de se relever, et se mit à courir sans chapeau, 
qui luy estoit tombé de sa cheute, pour ratraper 
M. de Guise, qui passa par dessous la premiere arche 
du pont de la ville où il n’y avoit point d’eau, et de là, 
continuant de courir sur le cay de la ville, passa le 
long du faux-bourg de La Riche, puis, prenant son 
chemin tousjours courant vers le chasteau du Plessis, 
maison des roys de France, distant d’un quart de lieué 
de Tours, monta sur un cheval qu’on promenoit là à 
cest effect , puis, passant le canal là où les rivieres de 
Loire et du Cher quand elles sont grosses s’assemblent, 
remonta pour gaigner le pavé des ponts de Sainct 
Avertin, là où il trouva ledit sieur baron de La Chas- 
tre avec sa troupe qui l’attendoit, avec laquelle ledit 
sieur duc, ravy d’ayse, et sollicité de doute que ceux 
de Tours ne le poursuivissent (ainsi qu’ils firent après 


.que la porte Neufve fut ouverte; mais le long temps 


qu’ils demeurerent à l'ouvrir, pource qu’il failloit al- 
ler querir les clefs chez le maire et revenir ouvrir la 
porte, fut cause que leur course ne leur servit de rien), 
ne tarda gueres à gaigner Selles, et de là Viarzon, 
puis à Bourges où il fut receu par M. de La Chastre, 
qui luy alla bien avant à la rencontre, avec beaucoup 
de joye. Ainsi M. de Guyse reprint sa liberté après 
avoir esté deux ans sept mois et vingt et deux jours 
prisonnier. Geste nouvelle sceuë à Rome, le Pape s’en 
resjoüit fort, et en fit rendre graces à Dieu par toutes 
les eglises; toutesfois les relations italiennes disent 


* 


EN 


F esprits j 
uscita del signor duca di Ghisa fuori di prigione era 


g rent incontinent che quella 


la ruina della lega (x), pour les diverses intentions de 
luy et du duc de Mayenne son oncle : l’on verra ce 


: qui en advint à la suitte de ceste histoire. Le Roy, qui 
en receut les nouvelles à Noyon, dit à celuy. a les 
* Any apporta : « Plus j’auray d’ennemis, et plus j'’auray 


_ d'honneur à les deffaire ; » mais, quand en ce mesme 


jour là on luy eut apporté les nouvelles de la mort 
de M. de La Nouë, il en fut fort triste, comme aussi 
furent M. de Longueville et plusieurs autres seigneurs. 
Le Roy avoit envoyé M. de La Nouë en Bretagne 
pour accompagner M. le prince de Dombes à resister 
aux efforts du duc de Mercœur et des Espagnols > AUS- 
quels ledit sieur duc avoit baillé Ie port de Blavet pour 
leur retraicte et de leurs navires. Ils fortifierent en peu 
de temps si bien ceste place, qu’ils donnerent à cog- 
noistre que l’on ne les en tireroit pas dehors quand on 
voudroit. Le Roy ayant demandé secours à la royne 
d'Angleterre, outre ce qu’elle avoit ordonné de luy en 
voyer par Dieppe, elle envoya aussi trois mille Anglois 
en Bretagne, lesquels se joignirent à l’armée de M. le 
prince de Dombes auparavant que ledit sieur de La 
Nouë y arrivast; ce qui fut cause de quelques jalousies 
contre luy par quelques seigneurs qui estoient en ceste 
armée, car il avoit charge du Roy d'y tenir le second 
lieu. Ceste armée s’achemina vers Lamballe qui tenoit 
pour l’union, laquelle fut incontinent investie : les ap- 
proches faictes, le canon ayant tiré quelques volées, 
ledit sieur de La Nouë delibera d'y faire donner un 
assaut et de l'emporter ; mais, ayant envoyé quelques 
(x) Que cette délivrance du duc de Guise étoit la ruine de la ligue. 

_uns pour recognoistre ce que faisoient les assieg 
luy rapportant point selon son intention, il y alla 1 y | 
mesmes, où, estant monté à une eschelle , et conside- 
rant ce que faisoient les assiegez, qui ne songeoient 
qu’à abandonner la muraille de la ville, et se retirer 
dans un fort qu'ils y avoient faict au mitan pour leur 
servir de retraicte, il se descouvrit plus qu’il ne devoit, 
et une mousquetade qui donna contre une pierre en 
fit rejaillir des esclats si rudement contre le front du- 
dit sieur de La Nouë, que ce coup le fit tumber à la 
renverse de dessus l’eschelle, dans laquelle sa jambe 
où il avoit esté blessé aux faux-bourgs Sainct Martin 
durant le siege de Paris, ainsi que nous avons dit, de- 
meura empeschée, ce qui luy fit recevoir de grandes 
douleurs, pource qu’elle n’estoit pas encores bien gua- 
rie. Relevé et porté en son logis, estant pensé très-mal 
de la blessure qu'il avoit receuë à la teste par l’esclat 
de ceste pierre, il s'y engendra une contusion dont il 
mourut peu de jours après (1). Les assiegez sçachans 
sa blessure reprirent cœur, et, au lieu qu'ils songeoient 
d'abandonner la ville, ils s'encouragerent tellement à 
la deffence de leurs murailles, que les royaux furent 
contraincts de lever ce siege. Ainsi mourut messire 
François de La Nouë, que les Espagnols, les Lorrains 
et les ligueurs qui l’avoient cognu, ont tenu pour un 
grand et prudent chevalier. Le roy d'Espagne mesmes 
le tenant son prisonnier long temps, et estant comme 
contrainct de le rendre’en eschange du comte d'Eg- 


mont quiestoit l’un des principaux seigneurs du Pays- 
Bas, ne voulut consentir sa liberté qu’il ne luy eust 


G) Dont il mourut peu de jours après, Voyez les détails de cette mort 
dans la Notice sur La Noue, première série, tom. xxx1v, p. 1 117. 

- juré de er les'armés contre luy, et qu’il n’eust 
. les ducs de Lorraine et de Guise pour cautions de ceste 
| promesse. Ce Roy, que ses historiens disent avoir esté 
* plus puissant d'hommes et plus grand terrien que le 
Turc, ne ressembla pas en cela à Bajazet, lequel dit 
- au comte de Nevers (1), fils du duc de Bourgongne, et 
» aux autres grands seigneurs de France, lesquels il avoit 
- pris à la bataille de Nicopoli, et s’en vouloient revenir 
en France après avoir payé leurs rançons : « Jean, si je 
faisoie doute et je vouloie, avant ta delivrance je te fe- 
roie jurer, sur ta foy et sur ta loy, que jamais tu ne 
tarmeras contre moy, ne tous ceux qui sont en ta 
compagnie; mais n’enny, ce serment à toy n’à eux ne 
feray jà faire; mais je vueil, quand tu seras venu et 
retourné par delà, et il te vient à plaisance que tu as-, 
sembles ta puissance , et viennes contre moy, tu me 
trouveras tousjours tout prest, et appareillé à toy et 
à tes gens recueillir sur les champs par bataille. Et ce 
que je di, di l’ainsi à tous ceux à qui tu auras plaisance 
de parler, car assez suis je pour faire armes et tous- 
jours prest, et de dé - de avant. 

Le roy d’Espagne n’en fit pas des mesme à l’endroit 
du sieur de La Nouë, car, auparavant que de consentir 
sa liberté, il voulut des cautions aflin qu’il ne portast 
plus à l’advenir les armes contre luy. Celuy qui fit l'e- 
pitaphe de ce vaillant chevalier dit 


Qu'il brava ses prisons, et, parmy sés catenes, 
Qu'il orna de lauriers les horreurs de ses peines. 


(x) Au comte de IVevers. Ce prince fut depuis le fameux Jean-sans- 
Peur, duc de Bourgogne, qui désola la France sous le règne de Char- 
les vr. La bataille de Nicopoli fut livrée le 15 septembre 1396. Voyez 
la Notice sur Bouciçaut, première série, tome vi, page 368. 

Aussi deux heures auparavant sa blessure Be 
Lamballes, ainsi qu'il passoit dans un jardin, il pri 
deux petites branches de laurier, et, estant monté dans 
sa chambre, sans autre compagnie que de ses domes- 


tiques, s'approchant de la table sur le bout de laquelle 


estoient ses armes, il print un cousteau, et, ayant ame- 
nuisé l’une de ces branches, il la mit à son armet au lieu 
de pannache. Cependant qu'il faisoit cela le sieur de 
Mont-martin, gouverneur de Vitré, entra dans la cham- 


. bre pour parler à luy; mais, le voyant seul près de la 


table, pensant qu'il fist quelques desseins, ne le voulant 
destourber, il print un des domestiques dudit sieur de 
La Nouë avec lequel il s’'approcha de la cheminée, et 
entrerent en devis. M. de Ea Nouë, ayant paré son ar- 
met de lauriers, se tourna, et, advisant ledit sieur de 
Mont-martin, s'advança vers luy et luy dit : « Qui vous 
pensoit là, mon cousin? — J’attendois vostre commodité 
pour vous parler, dit le sieur de Mont-martin, ne vou- 
lant vous interrompre. — À ce que je faisoy, repliqua 
le sieur de La Nouë, vous y pouviez bien. » Puis, s’ap- 
prochants de la table, il luy monstra son armet en- 
touré de lauriers, et luy dit : « Tenez, mon cousin, 
voylà toute la recompense que vous et moy esperons, 
suivans le mestier que nous faisons. » Belle parole, et 
digne d’un gentil-homme qui avoit le courage magna- 
nime. Aussi ceux qui sont nais à l'honneur n’ont point 
de souhaits plus ardents ne plus ordinaires que d’em- 
ployer leurs vies en de belles et vertueuses actions, affin 


-que leur nom demeure à la posterité immortel dans 


les histoires. 


Durant sa longue prison, luy, qui n’avoit autre sub- 
ject pour ses devis ordinaires que la recherche de ce 


: 

qui pouvoit re restablir l'Estat de Nate. et akéiel 
de la chrestienté, en sa premiere dignité, composa plu. 


sieurs beaux discours (1) politiques et militaires, lesquels 


ôn mit en lumiere peu après sa liberté, aflin quelles. 


_ princes chrestiens, delaissans leurs divisions, prissentre- 
solution de s'unir ensemble pour faire la guerre contre 


les princes mahumetistes, à la fin desquels discours il 


faict aussi de très-belles observations sur plusieurs 


- choses advenues en France aux trois premiers troubles 


où ce seigneur s’estoit trouvé. Les journées de Lusson 
et de Senlis, desquelles il eut la conduitte, tesmoignent 
assez l'experience militaire qu’il s'estoit acquise. Mes- 
sire Odet de La Nouë son fils, estant sorty, au mois de 
fevrier en ceste année, de sa longue prison du chasteau 
de Tournay où il avoit esté depuis l’an 1584 qu'il fat 
pris par les Espagnols en allant d'Anvers à Lilloo, pen- 
sant venir voir son pere en Bretagne, receut les nou- 
velles de sa mort en Anjou, et, au lieu qu’il pensoit se 
conjouyr avec luy poursa liberté, il n’arriva que pour 
luy faire faire les derniers offices qu’il luy devoit. 
Quant à la desfaicte des habitans d’Orleans au com- 
mencement de ce mois d’aoust, elle advint de ceste fa- 
con. Nous avons dit que M. de La Chastre, après lesiege 
de Chartres, voyant que le Roy repassoïit la Seine, avoit 
renvoyé les lansquenets et le regiment de Vaudargent 
au duc de Mayenne pour leurs insolences. Ces deux re- 
giments partis, ledit sieur de La Chastre retourna en 


* Berry, et laissa le sieur Dragues de Comnene à Orleans, 


J 


et quelques gens de pied logez aux villages à une lieue : 


(1) Plusieurs beaux discours. Nous avons recueilli la partie historique 
de ces discours dans le tome xxxiv de la première série, 

près. Le sieur du Coudray avec son regiment, ‘estant | 
logé sur le bord de la riviere.de Loire du costé de La 
Magdelaine, se trouva investy en un matin par lés 
sieurs d’Antragues et de Montigny qui avoient assem- 
blé leurs garnisons de Blois, de Boisgency et de quel- 
ques endroits de là autour. Ceste nouvelle venuë au 
maire d'Orleans, il la porta soudain au sieur de Com- 
nene, lequel ne se voyant pour lors aucunes forces de 
‘cavalerie, les uns estans avec ledit sieur de La Chastre 

en Dune les autres. estans allez par diverses petites 
troupes de quinze ou vingt chevaux courir par la 
Beausse, le Mayne, la Touraine et autres provinces 
voisines, pour y prendre des prisonniers et des-butins, 
où ils s’estoient desjà affriandez, tout ce que ledit sieur 
de Comnene put faire, ce fut de faire monter à cheval 
cinquante volontaires pour avec eux donner une 
alarme aux royaux, tascher de les attirer à luy, et 
baïller moyen audict sieur du Coudray de sortir, cou- 
ler au long de la riviere, et gaigner la ville à sauveté, 
que cependant on luy envoyeroit trois ou quatre: bat- 
teaux pour le faire passer l’eau, ou s’en servir ainsi 
que bon luy sembleroit. Ledict sieur de Comnene mes- 
mes, pour favoriser sa retraicte, fit border de ce costé là 
la courtine de mousquetaires et harquebusiers, et fit 
pointer quelques canons sur son chemin; puis, ayant 
mené quand et luy cinquante harquebusiers des mieux 
aguerris des habitans, il alla plus de la moitié du 
chemin où estoit logé Le Coudray; mais ses coureurs 
luy ayans rapporté que les royaux les avoient descou- 
verts et s’estoient mis à les suivre, il logea ses harque- 
busiers derriere une haye le long du grand chemin, 
et, S'advançant luy mesmes pour recognoistre, il vid la 


Le venir —. à . qui estoit ce qu vil 


desiroit. Estans approchez les uns et les autres d’un tir 
de pistolet, les royaux ne s'advancerent, ayans entreveu 
au travers du plus clair des hayes lesdits harquebusiers < 
qu'ils pensoient estre en plus grand nombre; ce qui les 


fit tourner visage aflin de les attirer hors 2e cest en- 


droict. En ces entrefaictes grand nombre des habitans 
d'Orleans sortirent avec leurs armes, et, suivans sans 
commandement ledit sieur de Comnene, arriverent à 
La Magdelaine. Connene , jugeant de l’evenement de 
ceste sortie d'habitans, leur manda qu'ils eussent à se 
retirer, et leur envoya protester que s'ils ne s’en re- 
tournoient il les tenoit pour perdus. H eut beau. les.ad- 
vertir de leur salut, ils respondirent au capitaine 
Duneau qu’ils vouloient voir les maheustres ( ainsi ap- 
pelloient-ils les royaux ) aussi bien que les autres. Ces 
habitans, s’'advançans à grands pas, arriverent où estoit 
ledit sieur de Comnene à la teste d'un grand champ, 
d’où ils virent à. l’autre bout les royaux à descouvert» 
et, les ayans apperceus descocher à.eux, ils changerent 
si bien d’advis et de contenance, que, pensans regaigner 
Ea Magdelaine pour y tenir ferme, les royaux leur 
passerent sur le ventre, tuerent les uns, firent prison- 
niers les autres, et ledit sieur de Comnene et.sa cavale- 
rie, avec quelques-uns desdits habitans des moins ad- 
vancez, furent contraints de prendre la course pour se 
sauver à toute fuite dans Orleans. Voylà comment l'o- 
piniastreté de ces habitans fut cause de leur ruyneet 
de la desroute du sieur de Comnene : ainsy qu'ilad- 
viendra tousjours à quiconque se meslera à la guerre 
avec les habitans des villes hors de leurs murailles, et 
toute autre sorte de menu peuple, par ce qu’estans sans 

experience, crainte et obeyssance en la PR | 
taire, ils se persuadent de loin des rodomontades et 
chimeres estranges et ridicules; maïs, incontinent qu “ls 
voyent arriver le moindre evenement contraire, la 
peur leur saisit tellement les esprits, qu’ils ne peuvent 
plus concevoir de raison ny n’ont recours qu’à la fuite, 
laquelle ils s’imaginent leur estre aussi loisible et as- 
seurée que de se retirer quand bon leur semble de la 
ruë ou d’une place publique. 

Ce succez apporta de la tristesse et du dueïl dans 
Orleans, où le peuple se mit à exclamer contre le maire 
d'Armonville, quoy qu’il leur eust defendu de sortir ; 
et, au contraire, les royaux emmenerent en leurs gar- 
nisons grand nombre de prisonniers dont ils tirerent 
plusieurs rançons, et quitterent là le regiment du Cou- 
dray. Voylà ce qui *s’est passé en ceste desfaicte à La 
Magdelaine près d'Orleans. 

Pour la desfaicte et mort du vicomte de La Giierthe 
elle advint de ceste façon. Nous avons dit que toute 
son infanterie fut taillée en pieces dans Montmorillon. 
Tandis que M. le prince de Conty prit plusieurs pe- 
tites places aux environs de Poictiers, et qu’il assie- 
geoït Mirebeau , ledit sieur vicomte receut le secours 
que luy envoya M. de Mercœur pour tascher à tra- 
verser les heureux progrez dudit sieur prince. Parmy 
ce secours estoit nombre d'Espagnols. Mais, sur l’advis 
que ledit sieur vicomte receut que le sieur de Salerne, 
gouverneur de Loches, avoit pris son chasteau de La 
Guierche au pays de Touraine, duquel on enlevoit 
tout ce qu'il y avoit dedans, il se resolut de reprendre 
son chasteau et d’y attraper ceux qui l’avoient pris ; 
et, pour cest effect, il s'achemina de Poictiers si dili- 


L 

gemment avec toute sa cavalerie et la plus- part de 
son infanterie , qu'il eust executé son dessein si mes- 
sieurs d’Abin et de La Rochepousé, avec plusieurs gen- 
tils-hommes de ce pays-là, serviteurs du Roy, au nom- 
bre de plus de cinq cents chevaux, ne se fussent ren- 


— dus à La Guierche quand ils le virent tourner de ce 


costé là. Le vicomte avec les siens le lendemain pen- 
sans y entrer rencontrerent les royaux en teste >ety 
eut là un grand combat qui fut tellement opiniastré 
de part et d'autre, que le vicomte, voyant par terre 
plus de trois cents des siens, et entr’autres plusieurs 
gentils-hommes, et le reste bransler, print la fuite pour 
se sauver des premiers, et passer lariviere de laCreuse 


_ aubac; mais, ainsi qu’il advient d'ordinaire en ces fui- 


tes qui se font de jour, les siens ne le virent pas plus- 
tost aller, que chacun en fit de mesme, et la confusion 
fut telle pour entrer dans le bac, que plusieurs à la 
foule y estans entrez avec ledit sieur vicomte, tous 
pesle mesle, le bac estant trop chargé, quand il fut 
hors du bord, il coula à fond , où ledit sieur vicomte 
avec ceux qui estoient dedans senoyerent :de sorte que 
toutes ces troupes de cavalerie et d'infanterie tumbe- 
rent sous la puissance des royaux, ou se noyerent. 
Cinq cents Espagnols perirent en ceste desfaicte, et 
plus de deux cents de la cavalerie. Voylà comme le 
gouverneur du haut Poictou et de la Marche pour lu- 
nion perdit ses troupes et sa vie. 

Puis que nous sommes tumbez sur le Poictou, 
voyons ce qui s’y passa en l’armée de M. le prince de 
Conty depuis la prise de Montmorillon. Après ceste 
execution et la reddition de quelques places l’armée 
marcha à Chauvigny : la garnison du chasteau estant 


sommée se ds vies et sauves. De là l'armée ù 


_s’achemina à Dissay, chasteau appartenant à l'evesque 
de Poictiers, là où son bastard demeura prisonnier en 
rendant ce chasteau , et fut eschangé du depuis avec le 
sieur du Plessis La Roche prisonnier à Poictiers. 

De là on alla à Mirebeau qui fut incontinentinvesty. 
Aux approches il y eut de belles escarmouches, en 
l'une desquelles fut blessé le sieur de Chastelieres Por- 
tant d'une harquebuzade au bras. La ville battuë et 
bresche faicte, les royaux voulurent donner un as- 


- saut, d’où ils furent repoulsez avec perte, et contraints 


de sejourner en ce siege en attendant des munitions 
pour faire bresche plus raisonnable, et des forces. nou- 

‘velles qu'amena audit siege M. de Sainct Luc, à sça- 
voir, les regiments des sieurs de Vibrac et de Sainct 
Georges. Celuy du sieur de La Forest Bourdesaute 
s'y rendit aussi, et peu après le marquis de Besle -isle 
et sa troupe, qui venoit demander secours à M. le 
prince pour conserver sa place de Machecou, laquelle 
M. de Mercœur se preparoit d’assaillir. 

Ainsi ces munitions et ces forces venuës devant Mi- 
rebeau, la batterie de nouveau recommença, et, la 
bresche faicte, les royaux donnerent l'assaut si furieu- 
sement cependant que le sieur de Choupes, gouver- 
neur de Loudun, faisoit d »nner l'escalade par un autre 
endroict, que le sieur de La Jovaigniere mit une en- 
seigne sur la muraille : la ville emportée de force, tous 
les assiegez qui ne purent gaigner le chasteau furent 
taillez en pieces. En une sortie que firent ce mesme 
jour ceux du chasteau , ils tuërent le sieur du Plessis 
d'Ansay, gouverneur de La Ferté Bernard. Après cela 
ledit chasteau fut assiegé de tous costez, et mit on une 


| bonne garde de Mere vers Poictiers pour empes= 
‘cher le secours qui pourroit venir de ce costé là. Les 
assiegez ,sommez derechef, respondirent qu'ils estoient 
resolus de mourir dans ceste place; mais la batterie 
ayant < commencé à jouér, ils demanderent à parlemen- 
ter, et se rendirent armes et bagues sauves. Ceste place 
appartient à M. le duc de Montpensier; il y eut bien 
des brigues pour en avoir le gouvernement, en fin 
M. de La Rochepot, pource que le Mirebalois depend 
de son gouvernement d'Anjou, y fit establir le sieur 
de Villebois pour gouverneur, dont beaucoup eurent 
du mescontentement. Ledit sieur de Villebois depuis 
(sçavoir l’année suivante) print Le party de l'union, et 
se mit luy et ceste place en la protection de M. de 
Mercœur, et appella le sieur de La Perraudiere qu'il 
logea dans la ville, et firent fort la guerre aux servi- 
teurs du Roy, et l’a tousjours tenuë jusques à ce que 
ledit sieur de Mercœur se soit rendu au service de Sa 
Majesté. Ledit sieur de Villebois se couvroit de quel- 
ques mescontentements qu’il disoit avoir receus, qu’il 
n’est besoin d’escrire , car ceste excuse ny autre, telle 
qu’elle soit, n’est rot ny recevable pour faire chose 
prejudiciable au service que nous devons naturelle- 
ment au Roy. 

Après la prise de Mirebeau M. le prince et son ar- 
mée allerent loger à Vouillay en approchant de Poic- 
tiers pour deux occasions , l’une, que l’on avoit intel- 
ligence avec quelques-uns de dedans qui devoïent li- 
vrer une porte, ce qui nereüssit ; l’autre, que le sieur 
de Pichery , durant le siege de Mirebeau, donnantavec 
sa troupe jusques dans les faux-bonrgs de La Cueille 
dudit Poictiers, y reput, et les siens firent butin, sans 


que ceux de la ville tent defense: ice qu ile 


penser audit sieur prince qu ils estoïentestonnez pour 
les pertes qu'ils avoient receuës, ainsi qu'il a esté dit 
cy-dessus. En partant de Chasseneuil on fit marcher 
l'armée en bataille avec une coulevrine droict à Poic- 
tiers: ce qui fut fait; mais les royaux y trouverent dans 
les faux-bourgs ceux de l'union qui s’y estoient bien 
barricadez, là, où il s’attaqua une belle escarmou- 
che, l'infanterie de ceux de l'union conduite par le 
sieur de Cluseaux, et la cavalerie par le sieur des Ro- 
 Ches Baritaut. Les royaux voyans qu’au lieu de leur 
livrer une porte, l’on ne leur tiroïit que des coups de 
canon de la ville, et que les faux-bourgs estoient si 
bien gardez qu’il n’y avoit esperance de les emporter, 
ils se retirerent à Chasseneuil avec perte de quelques 
soldats ; mais, pensans avoir le lendemain meilleure 
fortune, l'armée vint loger au pont d'Ozence, de l’au- 
tre costé de Poictiers, où M. le prince, ayant receu ad- 
vis, par quelques-uns de la ville, qu'il n’y avoit point 
de moyen de faire reussir leur intention, retourna loger 
à Mirebeau, et de là à Montcontour (où la noblesse 
de Poictou print congé de luy , non sans quelques dis- 
putes, voyans que ledit sieur prince emmenoit hors 
de leur province les canons qu'il avoit gaignez à Mont- 
morillon), et puis à Montreuilbellay , d’où il partit au 
mois deseptembre pour aller assieger Selles en Berry , 
à la supplication de M. de Montigny qui estoit gou- 
verneür pour le Roy en Berry et au Blezois. 

Au commencement du mois d’aoust les gens de 
guerre que nous avons dit que l’on levoit en Italie 
passerent les monts : les Espagnols et les Italiens des- 
tinez pour la Flandre les avoient passez les premiers , 


PTS UT. 


E-et davslilerent quelque temps en Savoye pour 4 ser- 
vice du duc, lequel , nonobstant la route que les siens 
receurent à Esparon de Pallieres, ne laissa, estant de 
retour d'Espagne, de faire continuér le siege de Berre, 
qui se rendit aussi au commencement de ce mois au 
comte de Martinengue, dit Malpaga, les seigneurs de 
La Valette et Desdiguieres ne pouvans secourir ceste 
place pour les diverses occurrences qui arriverent en 
ce temps là, car ledit sieur Desdiguieres fat contraint 
d'aller recognoistre l'armée du Pape que conduisoit le 
duc de Montemarcian, laquelle passoit les monts, ce 
qu'ilfitafin de l’'empescher deruyner la valée de Graisi- 
vodan, ny de s’y loger, et principalement pour recog- 
noistre ceste armée, et en donner advis au Roy; ce 
qu’il fit, et la recognut en une prairie auprès de Mont- 
melian, où, avec trois cens chevaux, il les fit attaquer, 
et les recognut s’estans mis en bataille, l’advantgarde 
conduitte par Pierre Gaëtan, la bataille par le duc de 
Montemarcian, general de ceste armée, et l’arriere- 
garde par Apio Conti. En ceste escarmouche il futtué 
d’une part et d'autre vingt-cinq soldats. Mais un vent 
etune tempeste s’estants eslevez, l’armée du Pape s’ache- 
mina pour passer le pont de Lizere , sur lequel la vio- 
lence du vent fut si grande qu’elle enleva plus de cin- 
quante soldats dans l’eau qui s’y noyerent, et de là 
elle s’alla loger à Chambery et aux villages des envi- 
rons, où elle demeura quelque temps pour se refrais- 
chir. Aussi les Suisses que l’on avoit levez pour le Pape 
l'y vindrent joindre, affin d’estre plus forts si on Les 
vouloit attaquer en leur passage; puis tous ensemble, 
avec les forces cy-dessus dites que l’on envoyoit en 
: Flandres, allerent passer le pays de Bresse , et entre- 

rent en la Franchecomté pour se rendre en la Lor- 
raive , ainsi que nous dirons. Mais quant au sieur Des- 


diguieres , n’ayant forces bastantes pour les forcer, les 


ayant seulement recognus, il s'en retourna vers la 
Provence, où la prise de Berre pourle duc deSavoye, 
lequel avoit mis dedans pour gouverneur Alexandre 
Vitelly, fut cause du mescontentement de la comtesse 
de Saux contre ledit duc, car elle desiroit y en mettre 
un à sa devotion, pour jouyr à sa volonté du profit 
des salines , ne pensant pas que ledit duc luy deust 
refuser cela, veu l'obligation qu’il luy devoit à cause 
qu’elle avoit pourchassé l’establissement de ses affaires 
en la Provence. Ce mescontentement fut en partie 


. cause de la ruyne des affaires du duc de Savoye en ces 


quartiers là. 

Cependant que le sieur de La Valette assiegeoit 
Gravaison, M. Desdiguieres alla surprendre Lus, et 
de Rà s’en alla emparer de Corbon qui est à deux 
mousquetades de Dignes, qu’il desseignoit d’assieger 
quand il receut advis que le duc de Savoye, avec les 
nouvelles forces d'Italie qu’il avoit receuës, conduites 
par les comtes de Beljoyeuse et Rangon, assembloit 
une armée de sept mil harquebusiers et de huict cents 
maistres, et se preparoit pour assieger Grenoble ; mes- 
mes que desjà don Amedée, don Olivera et le marquis 
de Trevic avoient assiegé Morestel, qui estoit un fort 
que ledit sieur Desdiguieres avoit fait faire depuis peu 


* pour couvrir Grenoble du costé de Savoye. 


Sur cest advis ledit sieur Desdiguieres, changeant de 
deliberation , au lieu d’assaillir Dignes se resolut de 
secourir Morestel, et, pour cest effect, le vingt -cin- 
quiesme d'aoust, partit de Provence aflin d’assembler 


que luy se tro 

à 


phiné: ce qu'il fit en telle diligence, 
uvant à Grenoble le douziesme septem- 
bre, il y assembla deux mille sept cents harquebusiers 
ét trois cents maistres qu’il logea aux environs; ce 
qu'ayant esté sceu par les Savoyards, ils se retirerent 


_ d'autour de Morestel, et se logerent à Pontchara, une 


demie lieuë plus loing, où ils se retrancherent et bar- 
ricaderent en intention de s’y deffendre. ESS Dr 

Le sieur Desdiguieres, n'ayant pu partir de Greno- 
ble que le seiziesme de ce mois à cause d’un caterre 
qui l'y retint quatre jours malade, estant arrivé en la 
petite armée royale, et luy ayant esté rapporté quelle 
jour d’auparavant le sieur de Bellier, avec quelques 
harquebusiers à cheval, avoit enfoncé la garde d’une 
compagnie de cavalerie de Savoyards laquelle il avoit 
entierement desfaicte, et mesmes que les sieurs de Mu- 
res et de Morges, en voulant recognoistre la garde de 
l'armée savoyarde, estoient entrez pesle-mesle dedans 
et l’avoient jettée sur les bras de ceste armée, en toutes 
lesquelles deux charges on avoit gaigné de bons che- 
vaux, il voulut lui-mesme recognoistre leur logis et 
considerer l'assiette du lieu; ce qu'il fit le lendemain 
avec une telle experience militaire, que, le soir mesme, 
il fit le dessein sur une feuille de papier comme il de- 
voit renger les siens suyvant ce qu'il avoit prejugé 
que ses ennemis ordonneroient leur armée, laquelle, 
à cause du lieu, se trouva rengée le lendemain dix- 
huictiesme ainsi qu’il l’avoit premedité; l’ordre en 
estoit tel : Sa teste estoit tournée vers Grenoble; à la 
main gauche estoit son infanterie sur un costau de 
vignes, en rond, au dessous du chasteau de Bayard; à 
sa main droite la riviere de l’Is ere, et, entre ladite ri- 

viere et le ia sa cavalerie en trois escadrons de- 


dans les prez proches de la maison du sieur de Bernin, 

et, au devant de ceste cavalerie, environ quarante 

maistres advancez en un champ plus relevé que les 
prez, ausquels on ne pouvoit aller dudit champ qu'à 

la file, y ayant un vallon ou precipice qui empeschoit 

les royaux d'aller à eux en bataille. s 

Les Savoyards s’estoient mis en cest ordre par ce 
que de loing ils avoient descouvert la troupe dudit 
sieur Desdiguieres venir à eux. Les royaux estans ar- 
rivez à deux mousquetades du champ de bataille de 
leur ennemy, on fit faire alte en un bas près la ri- 
viere où ils estoient couverts d'arbres à fin de n’estre 
recognus. Cependant le sieur de Prabaud , avec quinze 
cens harquebusiers, suivoit ie costau à main droite, 
en deux troupes, dont l’une tenoit le haut pour faire 
deloger ceux qui occupoient le costau, et l'autre sui- 
voit le chemin au bas pour faire quitter l'infanterie qui 
favorisoit la cavalerie de Savoye ; et, en attendant que 
ledit sieur de Prabaud s’advançast, le sieur Desdi- 
guieres fit paroistre quelque infanterie et cavalerie sur 
le champ où estoit la garde de l'ennemy, et peu de 
temps après, ceste cavalerie, qui n’estoit pas plus de 
vingt maistres conduits par le sieur de Verace, lieu- 
tenant de la compagnie du sieur de Briquemaud, alla 
droit à ladite garde qui ne voulut point attendre, mais 
quitta sa place pour se jetter au gros. 

Le sieur Desdiguieres voyant ceste contenance » et 
que d’ailleurs son infanterie avoit commencé à esbran- 
ler celle de son ennemy qui estoit sur ledict costau, 
il fit monter ses troupes sur le champ de bataille qu’il 
avoit choisi, qui estoit celuy mesme où la garde des 

É Sas e estoit auparavant posée, et sur le champ 


- rangea son armée en ceste façon. L’infanterie,conduitte 


parlesieur de Prabaud, tenoit la main droicte, comme 


‘ilaesté dit; le sieur de Mesplais, avec un bataillon 


d'infanterie , la main gauche sur le bord de la riviere; 
“la cavalerie au milieu, rangée en trois escadrons se 
suivans l’un l’autre, sans comprendre les coureurs en 
forme d'avant-garde, commandée par le sieur de Bri- 
quemaud; l’escadron qui le suivoit de prez, conduit 
par les sieurs de Mures et de Morges; le deuxiesme, 
la cornette dudit sieur Desdiguieres conduite par le 
sieur de Poligni; et le dernier, c’estoit la cornette 


blanche accompagnée de cinquante-deux maistres cou- 


verts, et toutesfois paroïssoient pour cinq cents mais- 
tres, parce qu'il y avoit à la queuë six vingts harque- 
busiers à cheval , et les valets ayans tous l’espée à la 
main, ce qui donna beaucoup d’effroy aux Savoyards. 
À la main gauche il y avoit un bataillon d'infanterie 
pour favoriser ladite cornette blanche qui servoit d’ar- 
riere-garde. 

Ainsi rangez en mesme temps que l’escarmouche 
s’eschauffoit entre l'infanterie d’une part et d'autre, et 
que celle des Savoyards commençoit à quitter son lo- 
gis, les royaux chargerent la cavalerie savoyarde, qui 
au premier abbord fit assez belle contenance et sous- 
tint ceste charge, puis poussa un peu l’advantgarde 
royale, qui, se voyant soustenuë, rompitles Savoyards 
qui avoient mis tous leurs escadrons en un pour faire 
mieux leur retraicte ; toutesfois ils firent encor un 
tour dedans les prez de la maison du sieur de Bernin, 
et attendirent l’advantgarde royale de la longueur de 
la lance; mais peu après ils commencerent à fuir, et 

continuerent, sun Hi Montmeli 
_où les fuyards ne se retirerent tous, parce queles uns … 
furent tuez sur la place, et les autres s’en allerent à … 
vau de route vers La Rochette, Aiguebelle, Miolans, 
et dedans les bois. 

Le nombre des morts fut de deux mil cinq cents. 
Les royaux y gaignerent plus de trois cents chevaux, 
plusieurs capitaines, lieutenans et enseignes prison- 
niers. Dix-huict drapeaux portans la croix rosés et 
une ‘cornette y furent aussi prins. 

Le sieur Amedée se sauva à Miolans. Les sieurs mar- 
quis de Trevicet Olivera furent perdus dedans les bois 
l’espace de trente-six heures, et depuis se sauverent à 
Montmelian. Les SS Aimer ent aussi pour Les 
tin aux royaux. 

Le 19, deux mil Robien et Milanoïs qui s ’estoient 
sauvez dans le chasteau d’Avalon avec le comte Ga- 


leotte de Beljoyeuse leur chef s’estans rendus à dis- 
cretion, la furie des soldats ne put pardonner à six ou 
sept cents d’iceux qui furent taillez en pieces, et le 
reste, avec le baston blanc, mis en lieu de seureté par 
ledit sieur Desdiguieres, sous les promesses qu'ils fi- 
rent de se retirer en leurs maisons sans jamais faire 
la guerre contre le Roy: 

Ceste victoire fut signalée pour ne s’y estre perdu 
aucun homme de marque des royaux. Et, après la re- 
cerche faite par les compagnies, il se trouva un cheval 
leger du sieur de Briquemaud et deux soldats morts, 
le sieur de Vallouze et deux soldats blecez. 

Le butin que firent les royaux se monta à plus de 
deux cents mil escus, la plus grande partie en chaines, 

ss or, argent monnoyé; ma argent riches. 
accoustremens, et en chevaux et en armes. 
_ Les royaux disoient qu’il sembloit que la mémoire 


| de ce grand capitaine, le chevalier de Bayard, en son 


æ temps si affectionné à la France, n’avoit voulu per- 
za mettre que ses anciens ennemis receussent autre traic- 


tement à la veuë d'une maison que yes “HUE avoit - 
fait bastir. HAE 
Si ceste infanterie italienne fut si mal tracés en 
Savoye par les armes, les incommoditez du temps et 
les maladies ne ruinerent pas moins celle de l’armée 
du Pape, laquelle estant arrivée à Lion le Saunier (1) 
en la Franchecomté, le duc de Monte-marcian, gene- 
ral d'icelle, et Pierre Gaëtan, son lieutenant, se pri- 
renttellement de paroles , que, sans l’archevesque Mat- 
teucci, qui faisoit l'office de commissaire general en 
icelle, ils en fussent venus aux mains l’un contre l’au- 
tre ; tellement que Gaëtan, pour le respect du Pape, 
fut conseillé de se retirer de ceste armée : ce qu'il fit, 
et prit son chemin pour s'en retourner en Italie par 
le pays des Suisses, là où il fut arresté à Toffano par. 
quelques colonels suisses, sur le pretexte qu'il leur 
éstoit deu nombre de deniers pour le service qu'ils 
avoient fait l’an passé en France, dont le cardinal Caë- 
tan son oncle, y estant legat et chambellan de Eglise, 
leur avoit respondu, et fut contraint, avant que d’estre 
mis en liberté, asseurer lesdits colonels de leur deu. 
Du depuis le depart de Gaëtan l’armée du Pape se 
diminua de jour en jour. De la Franchecomté elle vint 
à Verdun où le duc de Mayenne, après l’evenement 
du siege de Noyon, s'estoit venu rendre avec le duc de 
(1) Lion le Saunier : Lons-le-Saunier. 5 


20. 


San CHRONOLOGIE NOVENAIRE à 
Lorraine pour tascher d'empescher l'armée du Roy | 
qui luy venoit d HR d'entreprendre sur la 
Lorraine. S ” 

Le duc de Monte-marcian arrivé auprès de Verdun, 
les ducs de Lorraine et de Mayenne, avec Camille Ca- 
pizzucchi, qui conduisoit lors les gens de guerre du 
roy d'Espagne lesquels estoient au party de l'union, 
allerent, bien accompagnez, le rencontrer, et fut receu 
d'eux avec beaucoup de demonstration de contente- 
_ment. La monstre de ceste armée fut faicte à trois 
lieuës de Verdun : pour la cavallerie, elle estoit en 
belle ordonnance, et pouvoit estre mille bons che- 
vaux; mais pour l'infanterie, elle estoit en si pauvre 
estat, que les chefs desiroient qu’elle pust estre en Iita- 
lie, car la plus grand part estoient aflligez de flux de 
sang, d’autres de fievres pestitentieuses, dont ils mou- 
rurent la plus-part, ces maladies leur estant procedées 
de manger des fruicts qui n’estoient pas meurs, car ils 
avoient eu necessité de vivres. Après ceste monstre 
l’on fit passer ceste armée au travers de Verdun, et la 
fit on loger en des bourgades proches de là, où chasque 
soldat receut deux escus pour teste, et y demeurerent 
jusques sur la fin d'octobre, que les nouvelles de la 
mort du Pape furent venuës, ce qui acheva de ruiner 
du tout ceste armée. Cependant qu’elle estoit logée au- 
près de Verdun, le Roy, qui estoit venu à Sedan, les 
alla convier de venir à l’escarmouche , ainsi que nous 
dirons ; mais que nous ayons dit comment le Roy alla 
recevoir le prince d'Anhalt et son armée d’Allemans 
‘ aux plaines de Vandy. 

Nous avons laissé le Roy, sur la fin du mois d’aoust, 
qui festoyoit le comte d’Essex dans Noyon pendant 


qu'il se preparoit pour A recevoir l’armée des Alle- 
mans, ce qu'il pensoit faire avec toute son armée; mais 
le siege de Pierrefons tirant en longueur, il fut neces- 
sité de l'y laisser sous la conduite du mareschal de 
Biron , auquel il commanda que si tost qu’il auroit pris 


_ ceste place, qu'il s’'acheminast en Normandie pour 
… faire la voye au siege de Rouën qu'il avoit resolu de 


faire ; mais il advint du siege de Pierre-fons tout autre- 
ment qu’il ne pensoit; car, après que ledit sieur mares- 
chal de Biron eut esté trois semaines devant ce chas- 
teau , et tiré huict cents coups de canon sans y avoir 


pu faire breche d’un pied seulement, il leva le siege, . 


et s’en alla vers la Normandie, ainsi qu'il sera dit cy 
après. Quant au capitaine de Rieux, il devint si inso- 
lent pour avoir soustenu ce siege, qu’il se mit à executer 
de telles cruautez sur les royaux, qu’estant pris quel- 
que temps après par ceux de Compiegne, ils le pen- 
dirent. Il estoit parvenu de peu, n’estant au commen- 
cement de sa fortune qu’un petit commis aux vivres; 
mais il devint depuis capitaine de gens de cheval et 
redouté : ce que je dis aflin que ceux qui liront ceste 
‘histoire à l’advenir ne pensent pas que ce capitaine 
de Rieux fust de la noble maison de Rieux en Bre- 
tagne, ny parent de M. de Rieux qui estoit mareschal 
de l’armée royale, non plus que ceux qui ont aussi 
appellé le capitaine Sainct Paul M. de Sainct Paul, 
car on ne doit penser que ce capitaine fust de l'an- 
cienne maison des comtes de Sainct Paul dont porte 
aujourd'huy le nom le puisné de la maison de Lon- 
gueville, mais estoit fils d’un qui avoit eu charge 
de la despense du feu sieur de Beanvais Nangis, le- 
quel s’estoit advancé par les armes du vivant du few 


duc de Guise, ainsi que célay y qui a faict le Tra 


des causes de la ge La armes en D 1589 le e 


rapporte. . 

Le cinquiesme de dbre M. sde Montpensier 
arriva à Noyon. Nous avons dit qu'après la levée du 
siege de Paris le Roy le renvoya en Normandie, là 
où il tint long temps assiegé Avranches qui en fin se 
rendit à luy. D'autre costé le chevalier de Grillon,. 
pour l'union, pendant ce siege, surprint Honfleur sur, 
la fin de fevrier. Bref, tant d’un party que d'autre, ce 
 n’estoient qu'entréprises, que surprises, que rencon- 


tres, où ceux qui estoient victorieux un jour estoient . 


quelquesfois deffaicts le lendemain. Ledit sieur duc de 
Montpensier, ayant laissé son armée en la Normandie 
vers Caën pour y empescher les entreprises de ceux 
de l'union, vint trouver le Roy seulement avec son 
train, sa compagnie d'hommes d’armes et ses gardes, 
affin de l'accompagner en son voyage de Sedan. 

Le quinziesme dudit mois le Roy partit de Chauny 
pour aller recevoir ses reiïstres. Les compagnies qui 
estoient avec luy estoient sa cornette, ses chevaux 
legers sous la conduite du sieur de Givry, celles du 
sieur de La Curée, de Pralin, de Malivaut et de Lar- 
gerie, avec celle dudit sieur duc de Montpensier; tout 
cela pouvoit faire huict cents bons chevaux et trois 
cents harquebusiers à cheval, tant des gardes du ba- 
ron de Biron que des garnisons de Picardie et le re- 
giment de Sainct Ravy qui s'y joignirent. Aïnsi le Roy, 
laissant le mareschal de Biron devant Pierrefons avec 
Ja plus grande part de son armée, partit de Chauny, et 

vint passer si près de La Fere par la faute de la guide, 
que ceux du dedans tirerent sur luy plus de soixante 


puis, laissant Laon à : droicte , ; il vint coucher à 
- Crecy, et le lendemain à Poliot en Tierasche, d'où le 
Roy alla à La Capelle tandis que sestroupes 5 date 
rent à Rumesnil, et de là à Maubert-fontaine où il les 
ÿ vint retrouver, et changea dans ceste place ceux qui 
Y commandoient, qui estoient trois soldats lesquels 
avoient tué leur gouverneur qui tenoit pour l'union, 
pour-ce qu’il ne s'asseuroit pas beaucoup dé leur fi- 
delité. Le 20, le Roy logea à trois lieuës de Mezieres, 
et le ns à La Cassine, maison forte appartenant 
à M. de Nevers, où il estoit lors, et assiegeoit le fort 
chasteau de Hautmont, lequel luy appartenoit, distant 
d’une lieuë de La Cassine et de quatre de Sedan: Si tost 
que M. de Nevers sceut que le Roy venoit, il alla au 
devant de luy avec tous les seigneurs de son armée, et, 
Vayant acconduit dans La Cassine, il y traicta magnifi- 
quement Sa Majesté et tous les princes,et grands seiï- 
gneurs de sa suitte. Au souper le Roy estoit seul à sa 
table servÿy comme de coustume; en l’autre table, qui 
faisoit un angle droict, estoient d’un costé messieurs les 
ducs de Montpensier et de Nevers, les seigneurs de La 
Guiche, le baron de Biron et de Larchant ; de l’autre es- 
toient messieurs de Longueville et comte de Saïnct Pol, 
les seigneurs de Grandmont, comte de Brienne, vicomte 
d'Auchy, La Chapelle aux Ursins, et autres seigneurs. 

Le vingt-troisiesme, le Roy entra dans Sedan où il 
fut honorablement receu par madamoiselle de Bouil- 
lon et par les habitans; toutes les pieces, tant du chas- 
téau que de la ville, furent deslachées en signe de res- 
jouyssance, puis firent jouër une infinité de petar ds. 
Le lendemain M. le vicomte dé Turenne’ arriva à Se- 

dan, et alla trouver le Roy au jeu de paulme où il . 
joüoit, auquel il asseura que son armée CARE 
estoit à une journ  prez. 

‘ Cependant ceux de Mouzon, qui est à deux lieuës 
au dessous de Sedan vers la Lorraine, et qui s’estoient 
tousjours tenus neutres, furent sommez de;se rendre : 
le gouverneur qui estoit dedans les y vouloit con- 
traindre, mais ils le mirent dehors, et envoyerent 
leurs deputez vers le Roy le supplier qu'ils demeu- 
rassent neutres, ce qu'ils obtindrent moyennant dix 
mil escus. 

En mesme temps ceux d'Attigny, petite ville qui 
appartient au chapitre de l'eglise de Reims, dans 
laquelle y avoit forte garnison qui s’entretenoit de 
courses et de picorées , tenans tout le pays en leur 
subjection, intimidez de l’armée estrangere qui n’es- 
toit qu'à une lieuë d'eux, et du Roy qui estoit pro- 
chain, abandonnerent ceste ville, les uns se sauvans 
à Rethel qui n’en est qu’à quatre lieuës, les autres à 
Reims. Les premiers de l'armée du Roy qui y entrerent 
furent le sieur de Ruart et sa troupe, lesquels y trou- 
verent bien dequoy gaigner. Ceux de l’union aban- 
donnerent aussi un autre fort nommé Givry. Du 
depuis toute l’armée alla loger à Attigny. Le Roy 
mesmes y fut le vingt-septiesme pour aller voir son 
armée d'Allemans, où il vid un beau mesnage dans 
ceste ville, car, après avoir esté pillée, les soldats 
mirent la plume de tous les lits au vent. Ce qui y 
estoit demeuré entier estoit quantité de bleds, d’a- 
voines et de foins, desquels, oultre le degast que l’ar- 
mée fit, M. de Nevers en fit serrer quatre cents muids 
de grain dans La Cassine, 


r 
d 


 estrangere parut aux plaines de Vandy en : bataillé 
rangée, qui, faisoient nombre deseize mil combattans, 
tant reistres que lansquenets, sous la conduite du 
- prince d'Anhalt, avec quatre pieces de canon et plu- 
__sieurs autres petites pieces. Le Roy, accompagné de sa 


… noblesse, lesalla recevoir, où, ensigne deresjouyssance, 


A 


ces estrangers firent jouër toutes leurs pieces par plu- 
sieurs fois avec une si grande dexterité qu’un coup 
n’attendoit pas l’autre, tant ils estoient prompts à les 
recharger. Les reistres paroissoient en quatre gros 
osts, et les lansquenets en quatre autres, ét avoient 
leurs pieces devant eux. La forme de leur battaille 
estoit en demy cercle. Le prince d’Afhhalt avoit son 
bataillon composé de cinq cornettes et sa colonelle, 
desquelles sa colonelle estoit de cinq cents reistres, 


» 


les autres chacune de trois cents, qui revenoit en tout 
à deux mil cent chevaux. Le baron d'Otthnaw avoit 
son bataillon composé de trois cornettes, desquelles 
sa colonelle estoit de cinq cents chevaux, les deux 
autres chacune de trois cents, qui revenoient à unze 
cents chevaux. Le comte de Creange avoit semblable- 
ment trois cornettes et pareil nombre d'hommes. Ro- 
quendolf, leur mareschal de camp, avoit semblables 
troupes, qui faisoient cinq mil cinq cents reistres. 
Oultre ce y avoit huict cornettes de gentils-hommes 
messins qui estoient venus avec la permission des 
princes d'Allemagne sous la conduitte de deux colo- 
nels Frenc et Istinkc, qui faisoient quelques einq 
cents hommes, ayants leurs cornettes estroittes, res- 
semblantes aux guidons des François, sinon qu’elles 
n’estoient pas fenduës, armez à la françoise, et quel- 


s 


| fanterie estoit con 
il y avoit le regiment du comte 
est mort de maladie au siege de Roüen, composé de 


colonels, sçav o 


neuf énseignes , ‘chasque enséigne de trois cents cin- 
quante hommes; de sorte qu'ils faisoient monstre de 
trois mil cinq cens hommes; le regiment de Lanty qui 
estoit de pareil nombre d’enseignes et d'hommes, qui 


joincts revenoient à sept mil hommes. Outre ce il y 


avoit deux regiments sous la conduitte de Rebours et 
du Temple, qu'ils avoient amenez à leurs propres 


d'Huicq, qui depuis 


cousts et -despens, qui-estoient de quelque neuf en- | 


seignes, ét, Tee ensemble, faisoient quelque deux 
mil cinq cens Hommes ou trois mil. | 

Le Roy alla d’escadron en escadron pour les recog- 
noistre mieux, aussi affin d’estre veu d'eux, et, après 
avoir émbrassé les colonels, tant des reistres que des 
lansquenets, et les avoir bien-veigniez et remercié 
de leur bon office envers Sa Majesté, descendit en la 
tente du prince d'Anhalt où la collation luy fut pre- 
parée. Cependant l'armée demeura en bataille jus- 
ques à une heure avant la nuict. 

. Le lendemain Sa Majesté voulut esprouver si les 
ducs de Lorraine, de Mayenne et de Montemarcian 
avec sa cavalerie italienne, qui estoient à Verdun, 
avoient envie de faire quelque escarmouche, et pour 
cest effect prit quatre mille chevaux, tant des reistres 
nouvellement arrivez et des vieux reistres qui estoient 
sous la conduite de Dammartin, que des François; 
avec ceste troupe il alla jusques auprès de Verdun où 
les Italiens estoient logez. Le Roy s’estoit mis avec les 
chevaux legers qui marchoient les premiers, et rén- 


pagni ens-d’armes italiens, lesquels. ppercevans 
les royaux, s'enfuirent vers : Verdi et. 
_ l'alarme à toutes les autres troupes. Sept de ceste com 
pagnie d'Italiens ne voulurent fuir avec léurs autres 
- compagnons, où pour le moins avant que ce faire ils 
eurent envie de tirer le coup de pistolet. Sa Majesté, 
_les voyant deliberez, envoya contr'eux les sieurs de 
- Pralin et de La Éiée avec deux chevaux legers de 
_ leurs compagnies, puis après le sieur de Largerie qui 


_faisoit le cinquiesme, lesquels firent si bien qu'ils 


tuërent chacun leur homme, et emmenerent les deux 
autres Italiens prisonniers et blessez. Le Roy voyant 
que ses ennemis s’estoient retirez dans Verdun, il ré- 
tourna de ceste corvée à Attigny le 2 d'octobre, et le 
sixiesme 1l alla pour voir la batterie et l'assaut que 
M. de Nevers vouloit faire donner à Hautmont qu’il 
tenoit tousjours assiegé. Après que l’on eut tiré quel- 
ques coups, Sa Majesté voulut luy mesme pointer le 
canon, et fit donner au mitan du portail : ce coup fut 
si heureux, que le capitaine, le lieutenant et l'enseigne 
en furent tuez, ce qui baïlla une telle espouvente aux 


assiegez, qu’ils monstrerent un chapeau sur la mu- 


raille pour signal qu’ils vouloient parlementer. La 
composition fut qu’ils rendroient la place, et que 
ceux qui voudroient prendre le party du Roy auroient 
leurs armes, et les autres qui ne voudroient le pren- 
dre s’en iroient avec un baston. On tenoit que s'ils 
eussent enduré l'assaut , que le Roy y eust bien perdu 
des hommes, pource que ce lieu est du tout inacces- 
sible. 
L'unziesme de ce mois Sa Majesté retourna de Baion- 

ville, où il estoit logé, à Sedan, là où il ft a accorder = 


mariage d’entre M. le vicomte de Turenne et made- 
moiselle Charlotte de La Mark, duchesse de Bouillon, . 


et princesse souveraine de Sedan. Nous avons dit cy 
dessus comme, après la mort du duc de Bouillon et du 
comte de La Mark ses freres, le duc de Guise, luy 
faisant la guerre , esperoit la faire avoir à son fils pour 
femme, mais qu'après les Barricades de Paris, le duc 
de Lorraine ayant tenu longuement assiegé Jamets, 
par la trefve qui fut faicte, en decembre 1588, entre 
luy et ladite princesse, madame d’Aramberg, dela part 
dudit duc, proposa le mariage de M. le marquis du 
Pont et: de ladite damoiselle de Bouillon, mesme que 


le sieur de Lenoncourt, baillif de Sainct Mihel, fut, au 


mois de mars de l’an 1589, de la part dudit sieur duc, 
vers le feu Roy, pour le supplier de l'avoir pour ag- 
greable : ce que M. de Montpensier, qui estoit lors 
prez de Sa Majesté, estant oncle de ceste princesse, et 
son tuteur, ne voulut consentir, esperant la faire avoir 
. à son fils M. le prince de Dombes. La response que fit 
le feu Roy audit de Lenoncourt, sçavoir qu'il esperoit 
aller luy mesme à Sedan dans trois mois et pacifier 
tous ces differents entre le duc de Lorraine et mada- 
moiselle de Bouillon, fut cause que ledit duc de Lor- 
raine, prenant cela pour un refus, assiegea, batit et 
prit à composition le chasteau de Jamets, et fit faire 
beaucoup d’hostilitez sur les terres de Sedan, et con- 
tinua jusques à ce voyage icy dont nous parlons, au- 
quel Sa Majesté, ayant promis à M. de Montpensier 
d'avoir le soin du mariage de M. le prince de Dombes, 
donna ladicte duchesse de Bouillon à M. de Turenne, 
afin de donner un homme au duc de Lorraine qui le 

_tinst tousjours en cervelle, et l’'empeschast d’entre 
: prendre rien sur ses voisins : ce que ledit sieur vicomte 
de Turenne executa très-bien, ainsi qu'il se pourra 
_ voir à la suitte de ceste histoire, et commença, le jour 
_de devant ses nopces, par la surprise de Stenay dont - 
“il vint heureusement à bout ; preferant, en ce faisant, 
l'honneur et la gloire à ses plaisirs particuliers. Ceste 
surprise de Stenay ne fut plustost sceuë du duc de 
Lorraine, qu’il envoya en diligence ses troupes autour 
de ceste ville pour tascher à la reprendre ; mais ledit 
sieur vicomte de Turenne, que le Roy avoit fait ma- 
reschal de France, et que d’oresnavant nous appel- 
Jlerons M. le mareschal de Bouillon, ayant fait un gros 
de ses gens qu’il avoit amassez pour aller retrouver le 
Roy vers la Normandie, fit lever ce siege, et fortifier 
ceste place qu’il avoit conquise, laquelle depuis incom- 
moda fort les Lorrains. 

Dez que le Roy eut accordé ce mariage, le 19 d’oc- 
tobre il vint à Bargerolles où toute l’armée estoit, et 
pensant allér coucher à Aubanton, petite ville, les ha- 
bitans fermerent les portes au mareschal de l’armée; 
de sorte que Sa Majesté fut contraint de retourner cou- 
cher à Rumesnil ; mais le lendemain, ayant fait advancer 
les lansquenets aux; faux'- bourgs d’Aubanton, la ville 
incontinent se rendit à discretion, et fut pillée pour 
peine de leur temerité et d’avoir voulu attendre toute 
l’armée. De là le Roy, traversant tousjours pays, arriva 
le 26 à Origny en Tierasche, d’où il envoya investir 
Vervins, capitale du pays, et le 29 vint coucher à Fon- 
taine-chasteau, à un quart de lieuë dudit Vervins, puis 
l’armée repassa la riviere d'Oise à deux lieuës près de 


sa Source. 


| Gestè pauvre vie ds e Vasins fut ons ai 
en ceste année; car, après que M. de Longueville Y | 
battué et prise, le duc de Mayenne pendant le siege | 
de Noyon, pensant que le Roy deust lever son siege 
pour secourir ceste ville, l'assiegea, la batit, et la ren 
print, et le Roy en ce passage l'ayant fait investir, le | 
29 de ce mois, entra dedans, en chassa ceux de l'union, 
et y mit pour commander le sieur de Monceaux, FRE 1 
tenant du sieur de Maley, gouverneur de La Capelle. | 
: Le dernier d'octobre l'armée royale se separa en | 
quatre. Le Roy alla d’une traicte à Noyon, M. de 
Montpensier, avec toute la maison du Roy et la suitte 
de la Cour, alla à Crecy, et de là s’en alla en Nor- 
mandie; M. de Nevers demeura avec ses troupes à 
Vervins pour s’en retourner en Champagne, ce qu’il ne 
fit; et le baron de Biron, conduisant le gros de l’armée, 
prit son chemin entre les rivieres de Somme et d'Oise, 
passant près Sainct Quentin. Mais, le jour de ce des- 
partement, il advint que les lansquenets, qui estoient 
en plus grand nombre que les François, et qui avoient 
pensé que toutes les forces royales fussent allées au 
devant d’eux pour les recevoir sur les frontieres, après 
avoir faict une infinité de maux par où ils avoient passé, 
pour ce que ce pays n’estoit pas beaucoup frumenteux, 
et qu'ils avoient eu disette de pain, conclurent entr’eux, 
au desceu de leurs chefs, de s’en aller, ce qu'ils tra- 
merent sur l’indignation qu'ils avoient conceuë de ce 
que lon leur vouloit faire observer les loix militaires; 
et bien que generalement tous les lansquenets ne 
fussent pas de ceste opinion, si est-ce que tout le re- 
giment de Lanty, et une bonne partie de celuy d'Huicq, 
au lieu d'aller au quartier qui leur estoit donné, re- 


sent entrez avant qu'on a en eust peu mes 
_n'eust esté deux compagnies qui avoient esté com- 


Rt 


ESA d'entrer en garde au quartier de M. le baron 


de Biron, lesquelles, y estant entrées deux heures avant 
our, plierent leur bagage, arracherent par force des 
* mains de leurs capitaines enseignes leurs deux dra- 


_ peaux, et s'acheminerent après leurs compagnons. On 
jugeoit bien qu’ils avoient quelque mauvaise intention. 


dans l'esprit, mais on ne pouvoit juger que c’estoit. 
_ M. le baron de Biron, adverty de ceste fuite, fut toute 
la nuict en armes, et manda, le jour de la Toussaincts 
avant jour, au prince d’Anbhalt etau colonel Lanty ce qui 
estoit passé, les priant de luy assistér pour faire retour- 
ner ces lansquenets, ou bien, s'ils ne vouloient retour- 
ner, luy ayder à les tailler en pieces afin que l’ennemy 
ne s’en servist. Eux, fort estonnez de cecy, se joignirent 
incontinent audit sieur baron,.et coururent après ces 
lansquenets : ils rencontrerent premierement les deux 


compagnies qu'ils firent retourner, puis poursuivirent 


le gros qui estoit party le jour precedent au soir, et les 
rencontrerent à une lieuë de Rocroy, ville du party 
de l'union. Si tost que ces lansquenets eurent aperceu 
que l’on couroit après eux, ils se mirent en bataille. 
Ledit sieur baron les vouloit forcer; mais leurs chefs les 
ayans gaignez, partie par menaces, partie par douces 
paroles, ils retournerent en l’armée royale. Ils avoient 
desjà creé des capitaines et conducteurs à leur guise, 
et avoient chassé tous ceux qui leur commandoient. 
Et fut on contraint de porter patiemment ceste éscorne, 
et faire encor bonne mine, comme si on leur eust esté 
beaucoup obligé de ce qu'ils estoient retournez. Du 

depuis ledit sieur baron , pour les ‘empescher de cote 4 


derechef un semblable tour, les fit passer Sainct Quen- 
tin, pour gaigner tousjours pays et les faire reculer 
de la frontiere; et le Roy revenu en l’armée commença 
à faire cheminer tous les reistres et ces lansquenets en 
Ja bataille, Sa Majesté avec les troupes françoises 
menant l’avantgarde, et M. de Nevers l’arrieregarde, 
ce qui les empescha de faire beaucoup de meschancetez 
qu'’ils-eussent fait s’ils n’eussent esté ainsi serrez. Voylà 
tout ce qui se passa en ceste armée jusques au mois de 
novembre. Nous dirons cy après comme elle alla au 
siege devant Roüen. Voyons une chose remarquable 
qui se passa à Louviers cependant que le Roy alla re- 
cevoir ceste armée estrangere. 

Nous avons dit cy-dessus comme Louviers fut sur- 
prins par les royaux, et que le Roy donna le gouver- 
nement de ceste place au sieur du Rolet. Les ligueurs 
avoient un extreme regret de l'avoir perdue, et tente- 
rent plusieurs entreprises pour la r’avoir par surprise. 
Le frere du sieur de Fontaine-Martel avoit resolu d’en 
executer une le seiziesme d’aoust ; mais, sçachant que 
ledit sieur du Rolet estoit adverty de son dessein, et 


qu’il avoit mis bon ordre pour le recevoir, ne voulut 


se hazarder de l’executer. Toutesfois, en ceste nuict, 
il advint dans Louviers un cas esmerveillable et digne 
d’estre icy recité , qui fut tel : 


Devant le portail de la grande eglise l'on avoit mis 


un grand corps de garde. Sur la minuict un grand 


bruict s’entendit en une maison qui estoit en une petite 
rué vis à vis dudit portail. Le capitaine Diacre, com- 
mandant audit corps de garde, y accourut, pensant 


it vdi s dis 


PO Maieneg 


_ que ce fussent quelques ennemis qui se fussent retirez 


_ dans ceste maison. L’alarme se donna fort chaude par 
_ toute la ville, cependant que les tables, bancs, chaires, : 


landiers de cuivre, et autres meubles, estoient jettez 


_ par la fenestre sur ledit capitaine Diacre et ses com- 


pagnons, sans qu’ils vissent personne : ce qui les con- 


. traignit de jetter quelques pierres dans la chambre, 


Ÿ 


dont ils firent appaiser le bruit; puis deux femmes se 
presenterent aux fenestres, qui crierent à l’ayde, se 
voulans jetter du haut en bas, disans que c’estoit un 
esprit qui les avoit tourmentées, et avoit tout renversé 


_ sans dessus dessous les meubles de la maison. Diacre 


et ses compagnons les rasseurerent, et leur baillerent 
par la fenestre une lanterne avec une chandelle allu- 
mée dedans, et une hallebarde, et leur commanderent 
d'ouvrir la porte, ce qu'ils feirent; et, montez en la 
chambre, virent les liéts, couches et buffets tous renver- 
sez sans dessus dessous : ée que voyant ledit Diacre, il 
en advertit ledit sieur du Rolet qui s’estoit mis en armes 
avec tous ses gens de pied et de cheval, lesquels s'es- 
toient rendus diligemment en son logis. Voyant ceste 
allarme appaisée, il se resolut le matin d’aller voir 
luy-mesmes ce que c’estoit avec M. l'abbé de Morte- 
mer, le sieur Seguier, grand maistre des eaux et fo- 
rests, et le sieur Morel, prevost general de la mares- 
chaussée en la province de Normandie, et plusieurs 
autres. Ils trouverent ces deux femmes fort esbahyes, 
deschevelées, et tout le mesnage renversé; les ayant 
interrogées, ils luy dirent que sur la minuict un es- 
prit estoit descendu par la cheminée comme un bran- 
don de feu, qui s’estoit adressé à leur servante, l’avoit 
poursuivie en la ruëlle du lict, l’avoit battuë d'une 

hallebarde, dont elle avoit le visage meurtry, et avoit 
fait tous les brisements et tout le desordre qu'ils 
voyoient. Le sieur du Rolet se douta incontinént qu'il 
y avoit en tout cela du faict de la chambriere, et com- 
manda au prevost Morel de s’en saisir et de descouvrir 
la verité. Elle fut incontinent menée prisonniere ; et, 
interrogée, l’on la trouva fort variable en ses res- 
ponses, ce qui fit-douter qu'il y avoit de la sorcellerie 
en son faict : toutesfois, suivant le dire commun,.on 
crut que le diable n’avoit nulle puissance sur les sor- 
ciers estans entre les mains de la justice. Geste servante 
fut laissée en prison quelques jours, pendant lesquels 
ledit prevost fut contraint de monter à cheval et assis- 
ter à certaine occasion pour le service du Roy, et ne 
revint à Louviers que le dernier jour d’aoust; mais, 
comme il s’alloit mettre à table pour disner au logis 
dudit sieur du Rolet, le geolier arriva tout effrayé, et 
leur dit qu’il leur remettroit et rendroit les clefs des 
prisons s'ils ne faisoient sortir ceste chambriere, la- 
quelle estoit possedée du malin esprit, et que, pour 
les choses espouvantables qu’elle faisoit, tous les pri- 
sonniers vouloient rompre les prisons pour s’enfuyr. 
Le prevost Morel, ayant quitté le disner, va avec ses 
archers à la prison, où les prisonniers luy asseurerent 
qu'ils avoient veu tomber une porte (qui estoit tout ce 
que sept ou huict hommes pouvoient porter) sur la- 
dite chambriere, nommée Françoise Fontaine, et que, 
comme ils s’estoient efforcez d’oster ceste porte de des- 
sus ladite Fontaine, qu’ils avoient veu un cuvier à les- 
sive et des poinçons qui estoient dans le cachot où 
elle estoit s’eslever en l'air avec un grand bruit, et 
que du depuis elle estoit demeurée comme esvanouye, 

“ayant la gorge enflée, ainsi qu'il la voyoit. Alors le 
- prevost Morel la fit lever et emmener dans le parquet 


où se tenoit la jurisdiction pour l'interroger ; mais, 
comme le greffier commençoit à escrire le procez ver- 
bal, ils virent ladite Fontaine enlevée en l’air deux 


Bed de haut sans que personne la touchast, et aussi 


tost tomber à terre sur son dos, tout de son long, les 
bras estendus comme une croix, et, après, icelle se 
traisner, la teste devant, sur son dE le long dudit 


parquet, dont” ledit prevost Morel et plusieurs per- 


sonnes qui estoient là furent fort estonnez. 

Le curé de Louviers, un medecin, un apoticaire et 
un barbier, furent incontinentenvoyez querir par ledit 
prevost, lequel, en attendant leur venuë, voyant ladite 
Fontaine derecheftourmentée , s’advisa de dire l’evan- 
gile sainct Jean ]n principio erat verbum, remede 
que l’on tient estre très-utile pour appaiser la peine 
des maniaques; mais, tout aussi tost qu’il l’eut com- 
mencée, voilà ceste chambriere, qui estoit encor con- 
tre terre, la face en haut, qui commença à se trainer 
de ceste façon, toute descoiflée, les cheveux herisson- 
nez, et aussi-tost fut eslevée hors de terre de:trois à 
quatre pieds de haut, de son long, la face en haut, et 
portée le long de ladite jurisdiction sans toucher rien, 
ny que l’on vid aucune chose qui la tinst; et ce corps, 
ainsi eslevé en l'air, vint droit pour toucher le prevost 
Morel, qui se retira dans le parquet, fermant la porte 
sur luy, contre laquelle ce corps, estant tousjours en 
l'air, vint fraper de la plante des pieds, et en ceste fa- 
con fut encore remportée, la teste devant, horsde ladite 
jurisdiction , et s’arresta en l'allée de la prison, entre la 
porte et celle de la ruë. Le prevost Morel, qui s’estoit 

enferméseul dans le parquet pendant toute ceste action, 
- demeura fort estonné. Quelques prisonniers ayans ou- 
vert la porte de la prison le vindrent trouver, et luy 
promirent de l’assister. Mais ayant trouvé Françoise 
couchée en la mesme façon que dessus proche la porte 
de la prison, il s'advisa (suivant ce qu’il avoit autres- 
fois ouy dire que pour empescher un sorcier de faire 
mal qu'il le faut battre d’un ballay neuf de bois de 
bouleau) de la faire frapper d’un ballay neuf par des- 
sus ses habits, dequoy elle revint comnie hors de pas- 
moison; et, à l’ayde de plusieurs, il la fit remener 
dans la jurisdiction, où un medecin, nommé du Rous- 
sel, qui estoit de la religion pretenduë reformée, avec 
un chirurgien, arriverent; mais, comme ledit prevost 
conferoit avec eux. de ce qu'il estoit besoin de faire, 
elle tomba derechef sur le dos, et se traina encore de 
la mesme façon que dessus, ayant la gorge fort enflée. 
Le medecin dit qu'il ne sçavoit donner ordre à cela, 
et qu’elle estoit possedée du malin esprit. Le curé de 
Louviers, nommé Belet, arriva peu après avec un 
clerc et de l’eau beniste : le prevost le requit et pria 
d'exorciser ce$te chambriere. Il luy jetta de l’eau be- 
niste, ce qui la fit revenir à soy, se plaignant de sa 
debilité et lassitude. Le prevost, la voyant revenuë, 
luy fit plusieurs remonstrances, et luy monstra l’image 
du crucifix, à la veuë duquel elle souspira ; mais no- 
nobstant, interrogée,ne voulut rien recognoistre de la 
verité : ce que voyant le prevost, il la menaça de luy 
faire couper les cheveux, auquel elle respondit qu’elle 
voudroit desjà que c’en fust faict; toutesfois le pre- 
vost pria le curé de la vouloir ouyr particulierement, 
et ürer d'elle la verité, s’il pouvoit. Le curé la print 

par la main, et la mena dans.le parquet, où elle luy 
dit plusieurs choses, entr’autres qu'elle avoit esté vio- 
lée par quelques soldats de la garnison de Louviers, 
dont elle s’estoit desesperée, et avoit quelque chose 
dans le corps. Le curé, ayant appellé le prevost dans 
le parquet, luy dit ce qu’il avoit tiré d’elle par forme 
de devis, et que du surplus, qu'il advisast à faire ce 
qu’il trouveroit bon de faire, mais que pour luy qu'il 
s’en alloit retirer. Le prevost Morel luy fit commande- 
ment de par le Roy et à tous les assistans de l’assister, 
et derechef procedant à l’interrogation de ladite cham- 
briere, et ayans pris le serment d'elle de dire verité, 
elle luy fit un recit comme elle avoit esté violée par 
trois soldats, comme elle s’estoit desesperée et n’avoit 
peu entrer en l’eglise de Louviers, d’où elle se seroit 
depuis retirée en une ferme appartenante au sieur Le 
Guay, dont sa femme l’avoit ramenée en la ville, en sa 
maison, où elle avoit esté prise prisonniere. Cet in- 
terrogatoire fut fort long : ce n’estoient que menteries 
qu’elle disoit. Mais, comme le prevost. et le curé la 
virent fort foible, advertis mesmes qu’il y avoit trois 
jours qu’elle n’avoit mangé, le prevost et le curé firent 
venir du pain et du vin que le curé benit; mais, 
ayant refusé de boire et manger, pressée, elle print 
le vin qu’elle mit en sa bouche, et vuida le verre; 
mais, si tost qu’elle eut remis le verre sur le bureau 
où le greffier escrivoit, le vin et le pain se retrouverent 
entierement dedans, ce qu’elle fit plusieurs fois; dont 
le prevost entra en telle colere qu’il luy dit que, si 
elle ne beuvoit ledit vin et mangeoit ledit pain, il 
l'offenseroit. Elle print derechef le verre, et avalla 
fort peu dudit vin, ce qu'elle fit avec une très-grande 

peine, en suant à grosses goutes par le front, la gorge 
fort enflée, ét les yeux qui luy sortoient à demy de 
Ja teste. ” 

Derechef, en continuant RS + elle con- 
fessa qu’un grand homme noir depuis quelque temps 
s’estoit apparu à elle par plusieurs fois, luy disant 
qu'elle s'estoit donnée à luy quand les trois soldats la 
violerent, et qu'il luy avoit monstré de l'argent. Mais 
à chasque coup elle se jettoit à deux genoux, et s’es- 
crioit les mains joinctes : « Je suis morte! si je vous 

dis la verité ce grand homme noir me tuera. » Mais, 
asseurée par le prevost qu’elle n’eust point de crainte 
estant entre ses mains, et que les malins esprits n’a- 
voient aucune puissance sur la justice ny sur ceux 
qui estoient entre leurs mains, elle confessa que ce 
grand homme noir l’avoit tant importunée qu’en fin il 
avoit eu sa Compagnie par plusieurs fois, ce qu’il avoit 
continué toutes les nuicts, reservé à la nuict passée, 
. qui estoit la cause pourquoy ce grand homme noir 
lavoit tant tourmentée. 

Or toutes ces interrogations furent fort longues, si 
que la nuict survenuë , et le prevost, voulant faire re- 
diger par escrit ce qu’elle confessoït, fit allumer des 
chandelles, l’une desquelles qui estoit fort grosse fut 
mise sur le bureau où le greffier escrivoit; et ladite 
chambriere, interrogée derechef, confessa que tout ce 
qu’elle avoit dit estoit veritable, et, d'abondant, que ce 
grand homme luy avoit demandé pour gage, tantost 
un de ses doigts, puis an poulce, ou bien seulement 
un ongle, mais qu’elle n’en avoit jamais rien voulu 
faire, ains pour gage luy avoit donné de ses cheveux 
qui tomboient lorsqu'elle se peignoit : ce que ledit 

grand homme avoit receu pour gage, et d'avantage 
qe ‘il luy avoit faict prendre deux ans de terme pour 
s'en aller avec luy sans plus revenir. Mais, ainsi que 
Françoise racontoit toutes ces choses au prevost, estant 
devant lui à deux genoux, elle tomba le visage contre 
‘terre, comme si l’on l’eust jettée du haut en bas, et les 
chandelles qui estoient dans les chandeliers esteintes, 
reservé celle qui estoit sur le bureau, qui fut soufflée 
par plusieurs fois sans qu’elle fust esteinte ny veu au- 
cune personne la souffler ; mais on la vid à l'instant 
enlever du chandelier toute allumée, puis froter con- 
tre terre pour l’esteindre , laquelle en fin esteinte, il 
fut ouy un grand bruit sans avoir veu aucune chose ny 
personne qui eust pris ladite chandelle; ce qui estonna 
tellement le curé, le grefñier, le geolier, les archers 
et plusieurs autres qui estoient presens, qu’ils se reti- 
rerent tous fuyans hors ladite jurisdiction, et y lais- 
serent seul le prevost Morel avec ladite Françoise. Il 
estoit bien lors près de neuf heures du soir. Le prevost, 
setrouvant seul, se recommanda à Dieu, et commanda 
au diable que, par la puissance qu’il avoit comme 
juge, qu'il eust à laisser le corps de ceste Françoise, 
et luy dire ce qu’il demandoit. A l'instant le prevost 
se trouva saisy par les jambes, corps et bras : ce qui 
le tenoit par le bas des jambes avoit de la chaleur, 
mais pour le reste il ne sentoit aucune chaleur, ains 
seulement une grande pesanteur et entortillement 
comme d’un grand vent, entendant frapper plusieurs 
coups sur ladite Françoise, dont elle crioit; puis tout 
aussi-tost ledit prevost se sentit fraper par le mollet 
des jambes avec quelque chose qui estoit dur comme 
bois, et receut un grand coup sur le visage du costé 

dextre, qui luy escorcha et enleva la peau jusques au 
sang, depuis le dessus de l'oreille jusques au menton 
le long de la machoire. Le prevost alors mit la main 
droicte à son espée pour la tirer; mais, sans avoir senty 
aucun attouchement de personne; le bras droict luy 
fut saisi, ce qui luy empescha de tirer soudainement 
._ son espée, ayant receu un coup au poignet de la main 
‘ droicte, dont il fut fort offencé jusques au sang : de ce 
coup la peau luy fut enlevée de là largeur de quatre 
poulces, de la façon d’un grand tiret à fermer une let- 
_tre, la peau luy estant demeurée attachée au poignet 
aussi tenue que la peau d’un gand. Nonobstant tous 
ces empeschemens, le prevost tira son espée, et la ma- 
nia parmy le parquet, commandant tousjours au diable 
de parler à luy. De tous ceux qui s’en estoient fuys de la 
jurisdiction nul ne voulut y rentrer, sinon le curé qui 
se hazarda d'y rentrer, et saisit par le corps le prevost 
pour l'enlever; mais, luy estant impossible, le prevost 
le pria de se retirer et faire venir en diligence des tor- 
ches et flambeaux. Cependant le prevost avoit l’espée 
nuë en la main, et continuoit de commander au diable 
de parler à luy, et luy dire ce qu’il demandoit; maisül 
sentit soudain saisir sa main droicte dont il tenoit son 
espée nuë, etcomme un pesant fardeau sur son dos, sans 
avoir nul sentiment qu’il fust tenu d'aucune personne, 
reservé par le bas des jambes où il y avoit de la cha- 
leur, qu’il pensoit estre ladite Françoise sur laquelle 
il entendoit frapper de grands coups. Peu après, le 
prevost se sentant deschargé, et le bras dont il tenoit 
son espée libre, ayant remué son espée autour de luy, 
et voyant que personne n’apportoit de la clarté, il 
commença à avoir frayeur pour ce que son manteau 

lay sonné à terre; ce qui le fit de sortir d'une 
_traitte, hors à aleine et fort eschauffé, jusques dans la 
rue; mais, à l’ayde de plusieurs et de grand nombre 
de torches et flambeaux, ledit prevost rentra dans la- 
dicte jurisdiction, et trouva à l'entrée du parquet ladite 
— Françoise esvanouye et blessée, d'où il la fit inconti- 
nent tirer et lever : elle avoit tout le visage esgratigné 
comme si c'eust esté des ongles d’un chat, dont il sortit 
plus de deux pots de sang. Il estoit tard et bien entre 
neuf et dix heures du soir quand Le prevost commanda 
qu'elle fust emmenotée de peur qu’elle ne s’offençast, 
et la laissa en garde au geolier et à aucuns des prison- 
niers qui se chargerent de la garder la nuict. 

Le prevost Morel, s’estantretiré en son logis, manda 
le curé le lendemain , avec lequel il resolut que la- - 
dite Françoise seroit le lundy matin menée à l’eglise. 
Comme ils parloient le geollier arriva, qui dit au pre- 
vost qu’il ne pouvoit plus garder ladite Françoise, pour 
ce que les prisonniers luy avoient dit qu’ils romproient 
les prisons et s’en iroïent si on ne l’ostoit, à cause 
de la peur qu’ils avoient, suppliant le prevost de s’y 
transporter, où il verroit ladite Françoise la teste en 
bas dans un puits, tenant la corde avec ses deux mains 
emmenotées , là où elle avoit esté transportée sans que 
l'on eust veu personne l'y transporter, et s’y fust preci- 
pitée sans luy, ses serviteurs et huict prisonniers qui 
l'avoient arrestée par les pieds et par ses habits, dont 
ils ne la pouvoient retirer, les suppliants d'y venir 
donner ordre. Le prevost luy dit qu’il n’y pouvoit aller 
pour son indisposition, et pria le curé Belet d'y aller: 
ce qu'il fit; et ayant trouvé encor ladite Françoise dans 
le puits, la teste en bas, les pieds en haut, que sept ou 


RS ANR nn PRES DANNETR + SE 


SE Te MORE ; L 


330 [159 + CHRONOLOGIE NOVENAIRE 

huict hommes tenoient par les pieds pour la retirer, 
ce qui leur estoit impossible, ledit curé, après l'avoir 
exorcisée et jetté sur elle de l'eau beniste, aussi-tost les 
hommes la retirerent, ayant toutes les jambes gastées, 
meurtries et offensées. 

Le curé derechef la laissa en garde au geollier et 
aux prisonniers jusques au lundy matin, deuxiesme 
de septembre, qu’il revint avec le prevost pour l'em- 
mener à l’eglise. Après qu'il l’eut ouye en confession 
et baillé de l’eau beniste, on la mena à l’eglise Nostre- 
Dame en la chappelle de la Trinité, où un chapelain 
de ladite eglise, nommé Buisson, dit la messe, pen- 
dant laquelle Françoise parut tousjours assez tran- 
quile ; mais, Buisson estant à l’action de graces, le curé 
ne voulut pas qu'il la parachevast qu'il n’eust premie- 
rement administré le saint sacrement de l’eucharistie 
à ladite Françoise. Buisson s’estant arresté, le curé 
s’'approcha de Françoise, laquelle il ouyt derechef en 
confession, puis exorcisa et conjura le malin esprit. 
Françoise ayant déclaré publiquement qu’elle renon- 
çoit au diable, le curé s’approcha d’elle pour la com- 
munier après luy avoir faict dire son Misereaturetson 
Confiteor ; mais, luy ayant presenté la saincte hostie 
devant la bouche pour la recevoir, tout aussi-tost il 
s'apparut comme un ombre noir hors l’eglise, qui cassa 
une lozenge des vitres de ladite chapelle, et souffla le 
cierge qui estoit sur l’autel, dont il esteignit tellement 
le lumignon, qu’il sembloit, à le voir, qu'il y eust plus 
de dix ans qu’il n’avoit esté allumé, et tout aussi-tost 
ladite Françoise, qui estoit à deux genoux, fut enlevée 
si espouvantablement, que ce fut tout ce que purent 
faire six personnes que de la ramener à terre, sans 

_ toutesfois veoir ny appercevoir aucune chose. Plus de 
douze cents personnes virent cela, entre lesquels es- 
toient les sieurs abbez de Morte-mer, de Rate, les 
sieurs de Rubempré, les barons de Neuf-bourg, des 
Noyers, le sieur Seguier, grand maistre des eaux et 
forests, et plusieurs autres. 

Drechot le curé, luy ayant faict abjurer le malin 
esprit, luy presenta pour la seconde fois la saincte 
hostie ; mais elle fut alors levée de terre plus haut que 
l'autel, comme si on l’eust prise par les cheveux, d’une 
si estrange façon, que, sans que plusieurs hommes 
qai se jetterent à ses accoustrements et l’abbatirent à 
terre en se jettant sur elle, le malin l’eust enlevée. Les 
yeux sortoient de la teste de ladite Françoise, et les 
bras et jambes luy estoient tournez c’en dessus des- 
sous. Ce que voyant le curé, il s’approcha d’elle, luy 
ayant encor jetté de l’eau beniste et exorcisé, et con- 
juré le malin, et, la voyant le visage contremont, il fit 
allumer un autre cierge. Alors elle revint à soy et re- 
print ses esprits, et cria mercy à Dieu, et renonça au 
malin. Ce que voyant le curé, il luy presenta encor 
la saincte eucharistie; mais tout aussi-tost elle fut-enle- 
vée par dessus un banc qui estoit devant l'autel, et fut 
emportée en l'air du costé où la vitre avoit esté cassée, 
Ja teste en bas, les pieds en haut, sans que ses accous- 
trements fussent renversez , au travers desquels, devant 
et derriere, il sortoit une grande quantité d’eau et de 
fumée puante; et, ayant estéainsi quelque temps trans- 
portée en l'air sans qu’on la peust reprendre, enfin 
sept ou huict hommes, s’estans jettez à elle, la reprin- 
drent et mirent contre terre. Tous ceux qui estoient 
presents, tant catholiques que de la religion preten- 

 duë reformée, se mirent lors tous à genoux, pleurans 
et prians Dieu pour le salut de l'ame de ceste ee. 
Françoise. ; SR 
Le curé, après avoir exorcisé le te et que Fran-. 
coise, revenuë à soy, eut dit tout ce qu’elle luy avoit 
veu faire, Le sieur Ratte, abbé, dit au curé qu’il super- 
cedast de vouloir baïller le sainct sacrement à ladite | 
Françoise, laquelle n’estoit en estat de le recevoir; et 
toutesfois, s’estant mise à genoux, le curé luÿ presenta 
l’hostie qu’elle adora et baisa sans empeschement. Plu- 
sieurs soldats et autres qui estoient de la religion'pre- 
tendue reformée, ayans veu tout ce que dessus, firent 
dès-lors leur renonciation, et protesterent d’aller à la 

messe et vivre catholiquement à l’advenir. 

- Françoise estant remenée à la prison, le prevost se 
souvint qu’elle luy avoit dit la premiere fois qu’il l’in- 
terrogea : « Je voudrois que vous m'eussiez jà faict 
couper les cheveux. » Ce fut pourquoy il delibera l'a- 
prèsdinée de les luy faire couper. Pour cest effect il 
se transporta à la prison avec le procureur du Roy, le 
greffier et ses archers, où se trouverent aussi le sieur 
abbé de Mortemer, le sieur du Rolet, madame de 
Larchant, le curé et plusieurs autres, et la trouva 
sur un lict blessée au front. L’ayant interrogée qui luy 
avoit faict cela, elle dit que c’estoit le malin esprit, 
pource qu’elle ne luy avoit plus voulu donner de ses 
cheveux. Si tost que le medecin Roussel et Gautier, 
chirurgien, furent arrivez, ledit prevost fit amener 
Françoise à la salle de la cohuë où elle demeura à 
l'entrée, et, interrogée derechef par luy sur ce qu’elle 
avoit dit qu’elle eust voulu que l’on luy eust coupé ses 
cheveux, le confessa, mais en pleurant dit qu’elle ne 


- vouloit que l'on re coupast pource que le malin luy 
avoit dit qu’elle se gardast bien de les faire couper, et 
- qu’il ne la tourmenteroit plus. Le prevost, nonobstant 
_sonrefus, ordonna qu'ils luy,seroient presentement cou- 
pez et bruslez. Le chirurgien ayant mis une nape à 
-Ventour du col de Françoise, de laquelle il avoit lavé 
Jes cheveux qui n’estoient grands que d’un pied, et 
faict faire un grand feu à l’un des coings de la salle de 
la cohuë, commença à razer les cheveux de ladite 
Françoise par le devant de la teste, estant tenuë de dix 
archers par les jambes, corps, cuisses et bras, lesquels 
pour ce faire avoient quitté leurs armes ; mais, au troi- 
siesme coup de razoir que le chirurgien baïlla venant 
sur los coronal de la teste, Françoise fut enlevée en 
V'air d’entre les mains de tant de gens qui la tenoient;. 
lesquels, contraints de courir après pour la reprendre 
ainsi en l'air, l’attraperent par ses accoustremens, et la 
mirent à terre en se jettant sur elle, pource qu’elle se 
debatoit de telle sorte qu’il ne se pouvoit voir chose 
plus espouventable, ayant la bouche ouverte et les 
yeux gros et renversez en la teste. Le curé luy jetta de 
l'eau beniste, exorcisant et conjurant le malinesprit. 
Aussi-tost qu’elle fut revenué le chirurgien la fitre- 
prendre par les archers, et, continuant à luy razer les 
cheveux, on la vid en un instant enlevée en l'air fort 
haut, la teste en bas, les pieds en haut, sans que ses 
accoustrements se renversassent, au travers desquels il 
sortoit, par devant et par derriere, grande quantité 
d’eau et fumée puante. En fin estant reprinse, et tous 
les archers s’estans jettez sur elle de peur que le ma- 
lin ne l’enlevast, le curé, le procureur du Roy, tous 
les assistans, et ceux mesmes qui estoient aux fenestres, 

en la voyant si horrible, se mirent lors à genoux tous à 
en prieres : le prevost aussi entra dans le parquet de la | 
jurisdiction, et se mit à genoux sur le degré au bas de 
la chaire du juge au dessus de laquelle y avoit un. 
crucifix, là où estant en priere, le curé ayant jetté de . 
l’eauë besniste à ladicte Françoise et exorcisé le malin | 


esprit, elle reprint ses esprits, et demanda à parler au 
prevost, que l’on alla querir comme il estoit en prieres; 
mais en se relevant de dessus ledit degré, il trouva que 


tout le bas et le long d'iceluy il y avoit grande quantité | 


de cheveux qui estoient dans le plastre et sortoient 
dehors demy pied, de la longueur de plus de six pieds 
et de demy pied de large, qui l’estonna; maïs ledit pre- 
vost venu à ladite Françoise qui estoit. contre terre la 
face en haut, et luy ayant demandé ce qu’elle luy vou- 
loit, elle luy dit par trois fois: « Faictes les couper vis- 
tement, monsieur le prevost, tous les cheveux : » ce 
qu'ayant entendu le prevost, il commanda au chirur- 
gien de les luy razer vistement, ce qu’il continua de 
faire; mais, nonobstant qu’elle fust tenuë par lesdits 
archers, elle fut encore ostée de leurs mains et enlevée 
en l’air le long de la cohue, les pieds en haut, la teste 
en bas, hurlant et criant estrangement, continuant de 
jetter de l’eau et de la fumée qui passoit au travers du 
bas de ses accoustrements ; mais, estant reprise et asper- 
gée d’eau beniste, le chirurgien luy paracheva de razer 
ses cheveux, non sans grand peine. Le prevost Morel, 
voyant qu’elle avoit la teste razée, appella tous les as- 
sistans, et leur monstra les cheveux qu’il avoit trouvez 
au bas des degrez de la chaire du-juge, dequoy ils de- 
meurerent tous estonnez; mais Françoise, interrogée, 
dit que c'estoit ses cheveux qu’elle avoit baïllez au ma- 


1 + DE PALMA caver. [1591] 335 

lin esprit qui les avoit là rapportez, comme elle avoit: 
- veu. Le prevost fit confronter. par le chirurgien les 

_ Cheveux razez avec ceux là, qui se trouverent sembla- 

bles ; et ayant interrogé le geollier et tous ses serviteurs 

si jamais ils avoient veu ces cheveux, dirent tous que 

- non, et mesmes qu'ils avoient ballié l'auditoire la mesme 
_ matinée, et n’y avoient rien veu. Le prevost, ayant faict 
apporter un pic et une pelle pour oster ces cheveux, 

- lesquels estoient plus de trois doigts dedans le plastre, 

Les fit tous brusler avec les autres cheveux razez. No- 

nobstant , Françoise estoit tousjours tourmentée, ce 
qui occasionna le prevost d’ordonner que le poil de 

dessous les aisselles et celuy des parties honteuses luy 

seroit aussi razé ; mais Françoise voulant se despouiller 
et obeyr au commandement du prevost, voylà à l’ins- 
tant, sans voir personne luy toucher, que ses deux bras 
luy furent renversez par derriere le dos, et icelle jettée 
contre terre et traisnée sur le dos de vistesse, la face 
en haut dans le feu où brusloient ses cheveux, et, sans 
le secours du curé, du chirurgien et des archers qui 
la reprindrent par les pieds la retirant avec grande 
peine du feu, elle y eust sans doute esté estouffée. Re- 
tirée, le curé continua les exorcismes en luy jettant de 

l’eau beniste, et cependant que les archers la tenoient 
elle fut despouillée, et le chirurgien luy raza soudain 

le poil, et le jetta incontinent au feu. 

Françoise lors commença à dire au prevost qu’elle 
estoit allegée, se jetta à deux genoux, commença à re- 
garder le crucifix, demanda pardon à Dieu, le supplia 
de recevoir sa priere, renonça au malin esprit, et mons- 
tra les blessures que le diable lui avoit faictes à la teste 
et aux bras tandis que l’on luy faisoit ses cheveux. 


er 


Ledit prevost la voyant) assez paisible ne luy voulut. : 
faire razer le poil de ses parties honteuses, ains la fit 
revestir et remener en l eglise, où maïstre Pierre Hau- 
demare, l’un des curez de Louviers, eut charge de 
l'oyr en confession, et tirer d'elle plus avant que ce 
qu’elle avoit dit. Confessée, elle supplia qu’elle fist le 
lendemain ses pasques. La nuict elle ne bougea de de- 


‘dans une chapelle avec quelques gens d'eglise, et le 


lendemain le prevost, estant venu en l'eglise Nostre- 
Dame, s'enquesta encor de ladite Françoise, laquelle 
luy dit que depuis qu’il luy avoit fait razer et brusler 
son poil, qu'elle n’avoit plus eu de vision et se treuvoit 
bien. Le curé Haudemare par le commandement du 


sieur du Rolet, qui y estoit venu avec M. de l’Archant, 


gouverneur Sn et plus de huict cents personnes, 
chanta une messe basse, et à la fin d’icelle fit recevoir 
à ladite Françoise son Createur, dont tous les assistans 
louerent Dieu. Du depuis elle a demeuré à Louviers 
et autour de Louviers assez long temps, et après la re- 
duction de Rouen, l’an 1594, elle alla à Rouen servir, 
et n’a esté du despuis aucunement tourmentée de l’es- 
prit. Avant que de finir ceste histoire il ne sera hors 
de propos de dire qui estoit ceste fille Françoise Fon- 
taine, et ce qu’elle confessa après avoir esté delaissée 
du malin. | 
Sur ce qu’un prisonnier de guerre, qui estoit de la 
ville de Bernay, laquelle tenoit pour l'union, dit à 
Louviers qu’il avoit veu ladite Françoise à Bernay, 
et qu'elle y avoit esté possedée et tourmentée ez pre- 
sence de plusieurs personnes et de quelques corde- 
liers du lieu, ledit prevost Morel, sans que ladite 
Françoise sceust rien de ceste deposition, derechef 


Ê la pa où Fe estoit encores, et, 5 
Dis ER pnbre, luy dit qu'elle ne luy avoit pas dit 
4 la verité, et qu’elle avoit esté tourmentée ailleurs. 
Alors elle se jetta de genoux, et, protestant qu’elle luy 
diroit la verité, confessa qu’il y avoit deux ans dez la 
_Sainct Jean derniere que, demeurant à Paris en la 
. ruë de Champ-fleury, il se presenta la nuict à elle 
_ comme un pigeon, puis comme un chat, et par après 
comme un homme, ce qui l’avoit fort tourmentée, et 
fat cause que l’on la chassa, comme l’on fit aussi de 
plusieurs endroicts qu’elle nomma, où elle alla demou- 
rer puis après, entr'autres chez un homme nommé 
Olivier prez l’eglise Sainct André des Arts, « 
malin esprit la poursuivant tousjours, il En 
jour qu’estant ledit Olivier malade, le malin esprit 
descendit par la cheminée comme un brandon de feu, 
ce qui espouvanta tellement ledit Olivier, que, tout 
malade qu’il estoit, ilse leva, et appella par la fenestre 
ses voisins à son ayde, sans le secours desquels il se 
fust jetté par la fenestre, car le malin esprit s’estant 
adressé à elle, ledit Olivier l’avoit veuë jetter contre 


terre, puis traisner à la cave, où les voisins furent 
pour la retirer, ce qui leur fat impossible, et falut 
aller querir aucuns cordeliers, lesquels, estans venus 
avec la croix et l’eau beniste, la retirerent de ceste 
cave; qu’estant chassée de ceste maison personne n’en 
voulut plus, pour le bruit et l'importunité dudit es- 
prit; aussi que quelques curez de Paris avoient esté 
importunez de l’exorciser, mais qu’ils ne luy avoïent 
sceu que faire ny baïller aucun allegement, entr'autres 
M. Hervy, curé de Sainct Jean en Greve, et M. Be- 
noist, curé de Sainct Eustache. Plus, elle dit que la 
4o. 22 

femme d'un tailleur de court demeurant près Sainct 
André des Arts l’avoit retirée, disant qu’elle ne crai- 
gnoit point les diables; mais que le malin ne l'aban- 
donnoit jamais, et plusieurs fois s'estoit presenté à 
elle, tantost en la forme d’un sien oncle mort, luy 
enchargeant d'accomplir quelques vœus; ce qu'ayant 
dit à sa maistresse, elle la mena à M. le penitencier 
de Nostre-Dame, auquel elle confessa tout ce que 
dessus, qui luy enchargea de faire lesdicts vœus; ce 
que s’estant mis en devoir d’ accomplir et d'aller à Nos- 


tre Dame des Vertus sans parler, envelopée d’un drap, - 


des soldats de la ville, l’ayans rencontrée, la prin- 
drent, luy disant que c’estoit quelque grande dame 
desguisée qui s’enfuyoit: sa maistresse, qui l’accompa- 
gnoit, leur dit que c’estoit une fille possedée du malin, 
et les pria de ne les importuner; nonobstant il fallut 
qu’elle parlast; que ces soldats les ayant quittez, elle 
etsa maistresse poursuivirent leur chemin, et allerent 
aux Vertus où ils firent chanter messe, laquelle elle 
ne peut ouyr, ayant tousjours un bourdonnement à 
ses oreilles ; cela faict, qu'ils s’en revindrent par Sainct 
Laurens à leur maison, où, peu de jours après, ainsi 
que sa maistresse estoit allée à la messe et qu'il n’y 
avoit personne à la maison, ledit malin s’estoit pre- 
senté à elle estant entré par la fenestre, lequel luy 
dit qu'il estoit un marchand de l’autre monde qui es- 
toit amoureux d'elle, puis la baisa , et, après plusieurs 
allechements, qu’elle luy avoit accordé de faire ce 
qu'il voudroit d'elle, et qu’elle s'estoit donnée à luy, 
pensant que ce fust quelque riche marchand, veu les 


bagues qu'il avoit aux doigts, et qu’il la deust pren- 


dre à femme et luy faire du bien, qui fut l’occasion 


ol be. ‘à à 


2 156 à De et eut sa compagnie, 


laquelle toutesfois n’estoit nullement aggreable, avec 

mille villenies indignes de referer; ; bref, que ledit ma- 
- lin la poursuivit tant, que pour gage elle luy donna 
: de ses cheveux, et » pour s’en aller avec luy tout à faict 
“en l’autre nt. , qu’elle avoit pris deux ans de terme 
. qui expiroient dans trois sepmaines, et que le malin 


luy avoit dit qu'il la viendroit querir pour l'emmener 
avec un courtaut noir; que depuis ce temps ledit 
malin avoit tousjours continué d’avoir sa compagnie 
une fois le jour, et qu'il estoit devenu tant jaloux 
d’elle, que s’il la rencontroit parlant à quelqu'un il 
la battoit et outrageoit estrangement , et aussi qu’elle 
par continuation de temps estoit devenuë amoureuse 
de luy; mais que le legat Gaëtan durant le siege de 
Paris, ayant esté adverty qu'elle estoit possedée du ma- 
lin, avoit fait faire une procession generale où elle fut 
menée et tourmentée par le malin qui l'avoit enlevée 
de terre par plusieurs fois durant la procession; mais 
que ledit sieur legat ne luy ayant sceu donner aucun 
allegement, on l’avoit chassée hors de Paris, d’où elle 
estoit venuë droict à Poissy, là où elle avoit rencontré 
la femme d’un tailleur nommé Quatre-mares qui l’a- 
voit amenée avec elle à Bernay, où ledit malin l’avoit 
tousjours poursuivie et tellement tourmentée, que l’on 
lavoit aussi chassée de Bernay, et s’en estoit de Ber- 
nay venuë à Louviers, où tousjours le malin Favoit 
tourmentée jusques à ce que, par la grace de Dieu, le 
prevost luy avoit faict couper ses here que-ceste 
sienne derniere deposition estoit la pure verité, que 
s’il se trouvoit au contraire que l’on la fist mourir, et 
qu'il ne se trouveroit qu’elle eust jamais faict mal à 
22. 


rogée sur ce qu’elle avoit dit que > le malin esprit avoit 
crainte de la justice, pourquoy © est qu'il a offéncé le 
prevost Morel, et dequoy c’est qu’il l’avoit offensé, elle 
respondit que le malin, ayant crainte que le prevost 
me retirast ladite Françoise de ses mains, pour ce qu’il 
la vouloit emporter, après avoir soufflé les chandelles, 
avoit prins le banc sur lequel ledit prevost estoit as- 
sis, dont il luy en auroit baillé plusieurs coups sur les 
jambes pour les luy rompre, ce qu’il n’avoit sceu 
faire : ce que voyant le malin s’en estoit retourné, et 
avoit apporté un grand cousteau pointu qui avoit le 
manche noir, avec lequel il s’estoit efforcé de couper 
la gorge audit prevost, ce qu’il n’auroit aussi sceu faire, 
et estoit ce qu’il avoit escorché au dessous de la mas- 
choire du coup qu’il luy avoit baïllé dudit cousteau; 
plus, que le malin voyant que le prevost vouloit 
mettre la main à l'espée, qu'il luy avoit voulu cou- 
per le poignet de la main droicte, ce qu’il n’avoit 
sceu faire, et luy en avoit seulement enlevé la peau : 
ce que voyant le malin, et qu’il n’avoit nulle puis- 
sance sur ledit prevost pource qu'il estoit juge, il 
auroit baillé le cousteau à ladicte Françoise pour 
tuër ledit prevost, ce qu’elle n’avoit voulu faire, 
qui estoit pourquoy il l'avoit tant batuë et outragée, 
s'esforçant de l'enlever, ce qui l’auroit occasionnée 
d'avoir prins le prevost par les jambes avec ses mains 
pour empescher que le malin ne l’enlevast; mais que 
le malin ayant veu que le prevost manioït son espée 
toute nuë autour de luy, il s’en séroit allé. Après 
toutes ces confessions le prevost ordonna, veu qu’elle 
n'avoit plus que trois sepmaines de temps pour estre 


personne, ny autre es que « ce que ue Inte RE 


nds ét 


em dé malin, dérelé dédiuréroie encor. uw 
A6 dns ladicte chapelle avec les prestres et les ar- 
_chers qui la gardoient, pendant nn. temps et du 
depuis, comme nous avons dit, elle n'a plus esté tour- 
_mentée du malin. 


* y FOOPNTEETR VEATLE 


: Ceste histoire est notable, d'autant que par icelle 
on void que Satan abuse des Fe en toutes sortes, 
quelquesfois sous le pretexte des vœus, et d’autresfois 
sous l'habitude des personnes decedées, et par ce 
moyen pretend de les mettre en erreur de devotion ; 
tellement que mesmes les docteurs en sont quelquesfois 
surpris pensant bien faire; dont il est bien besoin que 
nous prenions garde à nous, comme dit sainct Paul, 
Sçachant que les ruses de Satan sont grandes, T1 Co- 
rinth. 7. Or ceste histoire est tellement veritable Gi}, 
que tous les actes en sont escrits et signez authenti- 
quement par plusieurs gens d’eglise qui ont veu tout 
ce que dessus, par ledit sieur prevost, par les substi- 
tuts de messieurs les ie du Roy, et plusieurs tes- 
moings. 

Au reste, d'autant que ledit prevost , après le temps 
passé que ladite Françoise eust deu craindre son en- 
levement et transport par ledit malin, voyant qu’au 
contraire elle estoit d’un bon sens rassis , et qu’estant 
mise entre les mains d’une bourgeoise du Pont de 
L’Arche, elle s’estoit fort long-temps gouvernée sage- 
ment; qu'aussi il ne se trouvoit point qu’elle eust 


Fr 

(2) Or ceste histoire est tellement véritable. Le lecteur peut appré- 
cier les preuves qu'apporte l’auteur. On doit cependant avoir égard 
aux effets que l'imagination peut produire sur les hommes, lorsqu'il s 


sont convaincus d'avance des prodiges qu’ils sont chargés de vérifier. 


1 

À 


ce qu l'elle. avoit esté violée ‘où déc ëé du commence : 
ment, comme il a esté dit en ceste miserable histoire, 
tout cela estoit comme ce qui pourroit advenir à une 
simple fille par la violence de quelques meschans hom- 
mes, en quoy une pauvre fille auroit plus besoin de com- 
passion que non pas qu’elle fust digne de punition ; 

Pour ces causes et raisons ledit sieur prevost, par 
l’advis-du conseil, relascha du tout ceste pauvre Fran- 
çoise Fontaine, et est advenu que quelques années 
après, que ledit sieur prevost estant à Rouën, ladite 
Françoise se vint jeter à ses pieds, et, luy ne la re- 
cognoissant pas, elle luy dit : « Monsieur, je suis ceste 
pauvre femme à laquelle vous avez sauvé la vie dans 
Louviers; maintenant, par la grace de Dieu, je suis 
mariée avec un tailleur d’habits, et vivons, graces à 
Dieu, en tout bien et honneur. — M’amie, luy dit le 
prevost, Dieu vous face la grace de vivre en femme- de 
bien, et priez bien Dieu qu'il vous assiste. » 

Ceste histoire sert pour instruire ceux qui ont la 
vie des hommes en leur pouvoir d’en user modere- 
ment, à l'exemple de la cour de parlement de France, 
qui est le throsne souverain de la justice sous le scep- 
tre des roys Très-Chrestiens, lesquels inclinent tous- 
jours volontiers plustost à la justification des pauvres 
delinquans et coulpables qu’à la condamnation, mes- 
mement en tels cas de surprinses violentes des malins 
esprits envers les pauvres personnes qui s’en trouvent 
afiligées, d'autant que souvent autrement summum jus 
seroit summa tnjuria. : 

Le 15 d'octobre mourut le pape Gregoire xiv, ayant 
tenu le pontificat dix mois et quelques jours. Il avoit 


y 


esté Le  etudinre k de Hs l’aage LE dx 
huict ans il n’avoit beu que de l'eau, ce qui fut cause, 
comme plusieurs ont escrit, qu'il fut fort aflligé de la 
pierre, pour ce qu’il n’y a nulle eauë, tant pure sçauroit 
elle estre, qui n'ait quelque excrement terrestre. Il 


fut en son temps d’une admirable abstinence, et fut 


exemple de la pieté; mais, comme plusieurs ont es- 
crit, sa trop grande facilité fut cause que la France 
fut fort afligée. Estant mort et ensevely, les cardinaux 
entrerent au conclave, où ils esleurent pape, le 29 oc- 
tobre, Jean Antoine Fachinetto, bolognois, cardinal 
de Sainct Martin du Mont, lequel se fit nommer In- 
nocent 1x. Il avoit soixante onze ans et quelques mois 
quand il fut esleu; il estoit de petite complexion : ce 
qui fit juger dèslors à plusieurs qu'il ne tiendroit 
gueres le pontificat, comme il advint, car il mourut 
le dernier jour de ceste année, et ne fut que deux 
mois pape. 

Ce Pape, ayant en sa jeunesse faict toutes les affaires 
de la maison du cardinal Farnese, et ayant esté ad- 
vancé par son moyen aux plus hautes dignitez, favo- 
risa aussi le party de l'Espagne et de la ligue en France 
contre le roy Très-Chrestien, ainsi qu’avoit faict Gre- 
goire quatorziesme; et aussi tost qu’il fut esleu il manda 
au duc de Parme, par un courrier exprès, que s’il pen- 
soit qu’il retournast en France pour tout le mois de 
decembre avec l’armée du roy Catholique, qu'il feroit 
payer pour six mois l’armée du duc de Montemar- 
cian; autrement, qu’il entendoit que ceste armée fust 
licenciée; plus, il promit cinquante milescus par mois 
pour le secours de la ligue en France, et crea deux 
cardinaux , sçavoir : l’evesque de Plaisance, nommé 


Sega, bolognoïs de nation a fl me le c 
_ peau de cardinal en France avec bulles pour y estre 
legat, et Anthoine Fachineto petit nepveu de Sa Sainc- 


| teté. Ce Pape fit fort peu de choses memorables pour 


le peu de temps qu'il tint le siege. Quant à à ce que fit 
le legat Sega nous le dirons en son lieu. 
Nous avons dit que M. Le prince de Contys ’achemi- : 
_noîit sur la fin de septembre pour aller assieger Selles 
en Berry. Ceste nouvelle vint à M. de La Chastre 
ainsi qu'il eppresteit pour conduire M. le duc de 
Guise, lequel, après s’estre sauvé de Tours, et recreé 
quelque temps à Bourges, desiroit aller trouver son 
oncle le duc de Mayenne et madame de Guise sa 
mere, et se rendre à Paris. De Bourges ils s'achemine- 
rent à Orleans, d'où le sieur de La Chastre envoya 
son gendre le sieur de Lignerac avec forces suflisantes 
dans Selles pour le defendre en cas d’un siege; puis il 
mit dans Orleans le sieur Dragues de Comnene pour 
gouverner ceste ville, ce qu’il refusa du commence- 
ment à cause des grandes partialitez qu’il y avoit entre 
les habitans, les uns tenans le party des politiques ou 
royaux, dont estoit l’evesque, une partie des plus riches 
du clergé, une bonne partie des juges, des capitaines, 
et des principaux de la ville. Les autres estoient de la 
faction du Cordon, qui se disoient zelez à la religion : 
de ceste-cy estoient le maire qui estoit lors, les esche- 
vins, quelques jesuites et religieux des Mendians, et 
presque tout le menu peuple : ils s’entendoient avec la 
faction des Seize de Paris pour l'Espagnol ; entrans en 
ceste faction, ils juroient de n’espargner leurs propres 
frerés ny enfans qui s’opposéroient à leur confede- 
ration; et d’estre prests d’obeyr et prendre les armes 


eux qui seroient dpt 1 Ô 
factions furent cause du commencement que 
ur de Comnene refusa ce gouvernement, pour 
ce, dit-il audit sieur de La Chastre, « si vostre pru- 
dence et vostre authorité n’ont peu faire assoupir les di- 
ages de ceux d’Orleans, quelle apparence y à il que 

5 _ jele face? » Mais, nonobstant son refus, ledit sieur de 

_ La Chastreluy dit que quand bien les affaires d'Orieans 
_ seroient parvenues au plus grand mal, qu’il faudroit 
- faire en tel cas tout ainsi qu’à un malade abandonné 
_ des medecins, lequel pour cela on ne laisse d’alimenter, 


et d’en avoir soin jusqu’au dernier souspir; et puis que 
l'occasion l’appelloit à telle charge, qu’il ne la pou- 
voit refuser, estant obligé d'apporter pour le bien de 
son party tout ce qui‘estoit en sa püissance. Ceste re- 
monstrance eut tant de force que Comnene se resolut 
d'accepter ceste charge, et de s’ayder mesme de la 
division et des factions des habitans d'Orleans, et en 
tirer son authorité et sa seureté, en contrebalançant, 
ores d’un costé, ores de l’autre, jusques au retour dudit 
sieur de La Chastre, lequel eut ceste resolution fort 
aggreable, et incontinent donna l’ordre pour lentre- 
tenement dudit sieur de Comnene, sur le droict casuël 
du quint que les gens de guerre payoiïent durant ces 
troubles aux gouverneurs, provenant des rançons des 
prisonniers et des butins declarez de bonne prise; ce 
qui se montoit tous les mois à grand nombre de de- 
niers, car les gens de guerre qui estoient dans Orleans, 
depuis la sortie des portes, couroient cinquante liéuës 
Loing jusques au Maine, Anjou, Touraine, le Perche, 
et par tous ces quartiers là, passans toutes les rivieres 


à gué, butinans et Te  .. en pays qui 
leur estoit ennemy, et n'y avoit que les garnisons 
royales de Gergeau. de Boisgency et de Janville, qui 
_ souvent les attrapoient en leur retour, et sauvoient 
seulement les rançons aux prisonniers; car, pour les 
butins qu’ils recouroient, ils estoient aussi bien perdus 
pour ceux à qui on les avoit pris, et jugez de bonne 
prise, comme estans pris sur l’ennemy qui lemportoit. 
C'estoit le regne de ce temps là. 

M:.le duc de Guise et M. de La Chastre avec ses 
troupes estans partis d'Orleans pour aller à Paris, le 
sieur de Comnene fit incontinent faire monstre à sa 
compagnie de cavalerie qui estoit en garnison à Or- 
leans, et à celle de chevaux legers du capitaine La 
Croix Cautereau, et les mena battre la campagne vers 
le Blaysois, où, trouvans tout le plat pays ennemy, ils 
rapporterent force butins et prisonniers, par lesquels 
ils sceurent que M. le prince de Conty avoit assiegé 
Selles et estoit logé à L’Avernelle, petit village à un 
quart de lieuë dudit Selles, et toute son armée à l’en- 
tour de la ville. 

Selles est une petite ville sur la riviere du Cher 
dont le capitaine du Bois s’estoit emparé peu après la 
mort du feu duc de Guise, d’où il avoit fait une infi- 
nité d’'hostilitez en la Touraïne. Geste ville est petite, 
et n’y a que deux portes : celle du costé du Berry est ap- 
pellée la porte Grosset, et l’autre est au bout du pont 
vers la Sologne qui traverse toute la riviere du Cher, 
lequel est fort beau et les arches de pierre. Au chas- 
teau il y a une grosse tour à une encoignure du costé 
du Berry, laquelle bat du long du pont et de la riviere. 

Dans ceste place, ainsi que nous avons dit, le sieur 


A) 


estoit entré pour gouverneur et pour 
e siege, accompagné des sieurs de La Sau- 
FREE es Angis et du baron du Chesne, et autre no- 
blesse de l'union, ét quantité d'infanterie, outre les 
habitans, tous fort affectionnez à la ligue. 


2 M. le prince, ayant en son armée messieurs d'Am- 


5 ville, de La Rochepot, de Souvray, de Montigny, 
-d’Arquien, de Valencé, de Vatan, et beaucoup d'au- 
tres seigneurs de ces quartiers-là, ayant fait recog- 
noistre Selles et faict faire les approches, les pieces 
furent mises en batterie, qui firent bresche du costé 
de la riviere du Cher en une encoigneure de la ville 
sur le bord de ladite riviere, sur laquelle les royaux 


- Avoient fait un pont pour la commodité de l’armée 


qui estoit logée d’un costé et d'autre de ladite riviere; 
mais la bresche recognuë, et n’estant trouvée raison- 
nable pour y donner l'assaut, aussi que les assiegez - 
avoient faict derriere ladite bresche-un grand retran- 
chement bien flanqué, cela fut cause que ledit sieur 
prince fit loger des pieces de l’autre costé de l'eau 
affin de battre en courtine et essayer de voir derriere 
ledit retranchement. Ce siege fut assez long sans que 
les assiegez fissent aucunes sorties. La riviere du Cher 
estoit lors fort petite; tellement que le sieur de Li- 
gnerac, se voyant pressé pied à pied, fut contraint de 
capituler et promettre de rendre audit sieur prince 
la ville de Selles avec toutes les pieces de fonte et 
munitions de guerre qui estoient dedans, s’il n’estoit 
secouru dans douze jours. 

Pendant ce siege ceux de l’union, tant d'Orleans que 
du Berry, firent tout ce qu’ils purent pour y donner 
secours; mais, voyans que ce qui estoit en leur puis- 

Nemours de les secourir puis que le secours du duc: 
de Mayenne ou de M. de La Chastre, qui estoient de 
là la Seine assez empeschez pour traverser le Roy cn) 
son dessein d’avoir Roüen, leur estoit hors de toutes 
esperance. | 
Nous avons laissé sur la fin de l'an passé lédit sieur. 
duc de Nemours, qui, après avoir deffendu Paris du- 
rant le siege, se preparoit pour aller en son gouverne-. 
ment de Lionnois, où il arriva avec de-belles troupes 
sur la fin du mois de mars : par son credit il les aug- 
menta de beaucoup, et, aymant d’estre tousjours avec 
la cavalerie, en peu de temps il se trouva assisté de 
mille bons chevaux avec lesquels il tenoit la cam- 
pagne ès provinces de Lyonnois, d'Auvergne et Bour- 
bonnoïis. En ceste année il print Espoisse par compo- 
‘ sition, le chasteau de Bressy par force, il s'assubjetit 
. plusieurs places en Dombes; ceux d’Annonay en Vi- 
varais se sauverent d’estre pillez en luy donnant douze 
mil escus; et eust donné de la peine à ceux de Cler- 
mont en Auvergne, si le mareschal d’Aumont qui estoit 
en Bourgongne n’eust faict tourner la teste à son armée 
pour luy aller empescher ses progrez en cés quartiers 
là. Or, durant le siege de Selles, ledit duc de Nemours 
avec son armée assiegeoit Saïnct Poursain, à cinq lieuës 
de Moulins en Bourbonnois, ce qui fut cause que tous 
ceux de l'union, tant d'Orleans que du Berry, par Fadvis 
dudit sieur de Comnene qui avoit esté nourry en la 
maison de Savoye, luy rescrivirent pour le supplier 
de leur donner secours et d'apporter ce bien à leur 
Party; mesmes ledit sieur de Comnene luy en escrivit 
en particulier, cognoïssant que ce duc estoit assez 


cc nvoiteux bre pour entreprendre ce secours. 
Sur les advis particuliers dudit sieur de Comnene ledit 
sieur duc se resolut de secourir Selles aussi tost qu il 
; auroit pris Sainct Poursain, ce qu'il fit deux jours 
après, où ayant estably un gouverneur, il passa du 
_Bourbonnois avec toutes ses Houpes dans le Berry ; 
Jequel il traversa, et vint jusques à Viarzon, là où ledit 
sieur de RTS le vint trouver avec tout ce qu'il 
y avoit de gens de guerre au gouvernement d’Orleans; 
le sieur de Richemont, quicommandoit aussi au Berry 
en l'absence du sieur de La Chastre, s’y rendit avec le 
plus de troupes qu’il put, esperant tous faire lever le 
siege de Selles audit sieur prince de Conty; mais il 
‘en advint tout autrement, car, le jour expiré de la ca- 
pitulation, ledit sieur prince, ayant eu advis de la venuë 
dudit duc de Nemours à Viarzon et de l'assemblée 
qu'il y faisoit, fit mettre toute son armée en bataille, et, 
après que le sieur de Lignerac et tous les gens de 
guerre furent sortis de Selles et conduits en lieu de 
seureté, et que M. de La Rochepot, qui faisoit l'estat 
de mareschal de camp en ceste armée, eut mis, par la 
poterne du costé de Berry, dedans le chasteau A Selles 
le sieur de Malerbe, capitaine des gardes dudit sieur 
prince, pour y commander avec la garnison y assignée, 
l’armée royale s’advança de deux grandes lieuës sur 
le chemin de Viarzon par où devoit venir le duc de 
Nemours, lequel, ayant veu arriver ledit Lignerac, 
fasché que son voyage ne serviroit de rien, licentia les 
troupes qui estoient venuës d’Orleans et du Berry, et 
luy s’en retourna en son gouvernement de Lyonnois : 
ce qui ne se fit sans faire des reproches audit Li- 
gnerac, lequel yerifia qu'il ne pouvoit faire mieux 

pour estre fort pressé des royaux, et qu’il avoit baillé 
sa parole et ses ostages auparavant que de pouvoir 
croire que ledit duc pust venir le secourir; mesmes 
que, s’il n’eustcomposé, lesroyaux l’eussent peu forcer 
auparavant l’arrivée d'aucun secours. KT 
Ces choses passées en la facon que dessus, peu de 
jours après, M. le prince fit cheminer son armée vers 
Menethou sur Cher, à six lieuës de Selles et à quatre : 
de Viarzon; la ville et le chasteau se rendirent incon- | 
tinent. M. le prince, voyant qu'il n’y avoit point d’au- 
tres ennemis à battre à la campagne, et que c’estoit la 
saison de l’hyver, ilse retira à Tours, d’où il alla sur 
le printemps de l’an suivant assieger Craon, ainsi que 


; 


nous dirons. 

Quant à Selles, ilne demeura gueres du party royal, 
car le sieur de Malerbe estant allé à Tours solliciter 
_ l'establissement du payement de sa garnison, et aussi 
pour avoir des munitions, le capitaine du Bois, qui y 
avoit, comme nous avons dit, esté tousjours gouver- 
neur pour l’ünion, par sa practique, le surprint la 
premiere semaine de caresme, et y entra par le chas- 
teau, duquel il se rendit maistre et de la ville aussi. 
Voyons les preparatifs du siege de Roüen. 

Nous avons dit que durant le mois de juillet, lors 
que le Roy alla assieger Noyon, le duc de Mayenne 
fut à Roüen pour donner ordre à quelques remuëmens 
qui s’y vouloient faire, 1à où il laissa pour commander 
le sieur de Villars, qui estoit gouverneurdans Le Havre 
de Grace, et le fit lieutenant general au gouverne- 
ment de Normandie pour l'union, ayant pourveu le 
prince Henry de Lorraine son fils du tiltre de gouver- 
neur en ceste province. Ce seigneur de Villars estoit 

de la maison d'Oyse en Provence, descendu de la fa- 
mille des Brancas, et non pas de ne des marquis de 
Villars qui sont descendus de Honoré, bastard de Sa- 
_ voye. Il avoit esté mis dedans Le Havre de Grace par 
le feu duc de Joyeuse, auquel il estoit parent, quand 
ce duc fut pourveu du gouvernement de Normandie 
… parle feu roy Henry IIL. Il avoit pour conseil auprès de 
- luy Philippes Desportes (1), abbé de Tyron, docté per- 
 sonnage, qui tenoit sa fortune dudit feu sieur Roy. Ce 
seigneur de Villars estoit un gentil-homme brave et 
vaillant, et qui desiroit s’advancer par les armes aux 
plus hauts grades militaires. Il avoit tiré de grandes 
pensions de ceux de la ligue depuis la mort du duc de 
Joyeuse pour demeurer ferme en ce party, par le 
moyen desquelles pensions il avoit recherché et en- 
tretenu des hommes. Le profit des butins qu’il avoit 
faicts sur mer depuis qu’il estoit au Havre de Grace le 
faisoit pecunieux:tellement que, se trouvant hommes, 
argent et: conseil, il se resolut de poulser sa fortune 
plus hautement. M. de Mayenne luy ayant accordé 
ceste qualité de lieutenant general en ceste province 
et de commander dans Roüen, il s’estudia en tout et 
par tout pour l’estre en effect. Un bruit sourd courut 
que le Roy, ayant receu son armée d’Allemans, assie- 
geroit Roüen. À ce bruit il ne parla plus que de faire 
faire des fortifications, faire entrer des compagnies de 
gens de guerre pour la seureté de la ville, publier des 
ordonnances pour y conduire des vivres, avec injonc- 
tion aux habitans de se pourvoir de vivres pouten- 


(1) Philippes Desportes. Ses poésies, très-célébres dans leur temps, 
ont été considérées comme ayant contribué puissamment aux progrés 
de la langue française. 


dos rer un long siege; faict abattre les faux-bourgs 

met des gens à sa devotion aux lieux forts; bref, il & 
s’establit et se rendit maistre de Roüen. Il fit le sieur 
de La Londe, qui estoit maire, son lieutenant, le sieur 
du Mesnil Bauquemare, capitaine du vieil palais, et 
laissa le sieur de Gessens dans Le fort de l’abbaye Saincte 
Catherine, après la mort duquel, qui advint durant le 
siege, il y mit le capitaine Boniface, homme qui luy 
estoit fort aflidé. Quelques-uns ont escrit que, cepen- 
dant qu’il faisoit ces preparatifs, il ne laissoit de faire 
entretenir M. le cardinal de Bourbon qui presidoit au 
conseil du Roy (lequel estoit en ce temps là, tantost à 
Chartres, tantost à Mante), et ce par le moyen dudit 
sieur Desportes qui en confera avec le docteur Beran- 
ger, jacobin, abbé de Sainct Augustin, et en furent les 
paroles si avant, qu’il fut parlé audit conseil de donner 
mainlevée des abbayes et benefices dudit sieur Des- 
portes occupées par les royaux : mais ceux qui en 
jouyssoient firent rejetter ceste proposition si loing 
que ceste practique fut rompuë , avec mespris dudit 
sieur Desportes, lequel depuis monstra que peut un 
homme de conseil quand il rencontre un homme 
d’execution. 

M. le mareschal de Biron , après avoir levé le siège 
de devant Pierrefons, ainsi que nous avons dit, s’ache- 
ina avec l’armée du Roy pour aller joindre les An- 
glois qu'avoit amenez le comte d'Essex ; ce qu'ayant 
fait, plusieurs de la cavalerie françoise et angloise 
s'approcherent de Roüen, et vindrent sur le mont aux 
Malades devant la porte Cauchoise avec une coule- 
vrine, dont ils tirerent trois coups sur la ville affin de 
voir la contenance des gens de guerre qui estoient de- 


du comte d'Essex, et plusieurs autres. Ceux de Roüen 


Lo ceste Écarinodié perdirent peu degens. Les ÉSYAUX 
“se retirerent à Pavilly, à trois lieuës de Roüen, d'où 


ledit sieur mareschal, affin de ne laisser rien dstie 
qui pust incommoder au siege que le Roy desiroit mettre 


devant Roüen, alla attaquer Gournay qui luy fut in- 


continent rendu. De là il alla aussi à Caudebec que le 
sieur de Courcy, lequel ledict sieur de Villars avoit mis 
dedans, rendit incontinent. Geste ville est entre Roüen 
et Le Havre de Grace sur la riviere de Seine, laquelle 
durant ces troubles a esté prise et reprise beaucoup 
de fois, tant d’un party que d’autre, pour n’estre def- 
fensable. 

Le sieur de Villars, voyant que ledit sieur mareschal 
de Biron s’estoit saisy de ces deux villes, jugea lors que 
l'intention du Roy estoit d’attaquer Rouen, quelque 
bruit que l’on fist courir qu’il en vouloit à Reims: ce 
fut lors qu’aydé de son conseil, il fit mettre premiere- 
ment dehors de Roüen ceux qu'il pensoit y favori- 
ser le party royal, et, faisant reiterer les ordonnances 
sur la provision de vivres, ‘il fit une telle diligence 
pour faire entrer dans ceste ville des munitions et 
des gens de guerre, qu'en moins de quinze jours il'y 
fit venir cinquante pieces d'artillerie, tant de fonte que 
de fer, et nombre de pouldres et balles, avec tant de 
gens de guerre, qu’ilse trouva, oultre le grandnombre 
des habitans, six cents cuirasses, trois cents argoulets 
à cheval, douze cents hommes de pied françois, trois 
cents lansquenets, parmy lesquelles troupes il y avoit 

_ dans. Ce bruit en fit sortir ones avec en ere 
_ bourgeois conduits par le sieur de La Londe, lesquels 
en escarmouchant tuërent le comte de Dreux, nepveu 


nombre nobles " ee. es. TS sieurs chevaliers 
d'Oyse, de Quitry, le baron de Nonant, de Mathon- 
ville, de Morgny, de Sainct Arnoul, le capitaine 
Perdrier, le capitaine Jacques, et autres bons capi- 
taines de cavalerie. Parmy l'infanterie estoit le cheva- . 
lier Picard avec son regiment, le capitaine Boniface 
avec lesien, leditcapitaine Jacques avec son regiment, 
le chevalier d'Oignon, le capitaine Boirozé, et plusieurs 
autres. Toutes ces troupes furent logées par quartiers 
sur chacun bourgeois pour les nourrir, payer et lo- 


-ger : ce que ledit sieur de Villars fit avec tel ordre, tel 


apparat et puissance absoluë, que la ville de Roüen se 
vid incontinent reduite sous sa volonté, sans qu’au- 
cun habitant, quelque affectionné royal eust-il pu estre, 
eust osé se descouvrir. Ainsi, ayant pourveu aux gardes 
de la ville, tant de nuict que du jour, où il faisoit 
assister nombre de gentils-hommes et gens de toutes 
qualitez, tant de la ville que des refugiez, il mit dans 
le fort du bout du pont le capitaine Marc, et ordonna 
que le capitaine Anquetil commanderoit sur le pont 
et à tout ce qui se feroit sur la riviere, le comman- 
deur de Bourgoult dans la galere, et le capitaine 
Bontemps aux petites barques de guerre. 

Aïnsi le sieur de Villars se prepara pour defendre 
Roüen; et le mareschal de Biron, ayant receu le com- 
mandement du Roy , alla le jour de la Sainct Martin 
l'investir. Sur les huict heures du matin l’armée royale 
se presenta sur le mont de la Justice, regardant la 
porte Beauvoisine. Le sieur de Villars, la voyant si 
proche, fit une sortie, et là y eut bien escarmouché 
de part et d'autre jusques sur les unze heures, que, 
les quartiers de l’armée faicts, ledit sieur mareschal 

_selogea à Dernetal, et chacun se retira en son quartier. 

Ledit sieur mareschal commença ce siege en vou- 
Jlant oster aux assiegez la commodité des fontaines et 
des rivieres qui faisoient moudre les moulins dans 
Roüen; il fit couper la riviere de Robec, sur laquelle 


 tournoient unze moulins dans la ville, qu’il rendit 


inutiles ; mais il ne put destourner le cours de celle 
d’Aubette, ny de quelques fontaines. Aussi le sieur de 
Villars, se doutant de cela, avoit fait faire grand nom-. 
bre de moulins à bras par tous les quartiers; et, desi- 


rant en ce siege acquerir de l'honneur en la deffence, 


il se resolut d'attraper les royaux, tant par doubles 
practiques et intelligences, ainsi que nous dirons cy 
après , que par escarmouches et sorties, où les siens, 
estans bien conduits , endommageoient souvent les 
assiegeans. Le quinziesme de novembre, ceux du vieil 
fort Saincte Catherine firent une sortie sur ceux qui 
estoient logez et barricadez dans la ferme du Plant, et 
leur firent quitter leur logis, butinerent quatre-vingts 
chevaux, et mirent le feu dans une grange, où ceux 
qui s’y estoient retirez furent bruslez outuez. C'estoit 
l'exercice en laquelle s’employoïient les assiegez jour- 
nellement. 

Villars, qui desiroit se faire signaler par ce siege (sur 
quelques lettres qu'avoit escrit le comte d'Essex au 
chevalier Picard, portant que, hors mis la cause qu’il 
soustenoit, il luy estoit amy pour l'avoir cogneu avec 
M. de Marchemont en Angleterre, mais qu’en ceste 
guerre il seroit très-ayse de le trouver à Îa teste de 
son regiment la picque au poing ), manda pour res- 
ponce au comte d’Essex qu'il trouveroit tousjours prest 
le chevalier Picard pour luy en faire passer l'envie 

seul à seul, ou avec tel = seroit are 
et qu'il s ’offroit de faire ceste partie pour luy. À la- 


quelle offre le comte d'Essex respondit : « Quant est 
de vostre offre de faire une partie pour moy, je res-, 
_ponds que j'ay commandement d’une armée en laquelle 


se trouvent beaucoup de la qualité du chevalier Pi- 
tard, et suis lieutenant d’un souverain absolu. Mais si 


- vous voulez combattre vous-mesmes à cheval ou à 
-pied, armé ou en pourpoint, je maintiendray que la 
querelle du Roy est plus juste que celle de la ligue, 
que je suis meilleur que vous, et que ma maïistresse 


est plus belle que la vostre; que si vous refusez de 
venir seul je meneray avec moy vingt, le pire des- 
quels sera une partie digne d’un colonel, ou soixante, 
le moindre estant capitaine. Signé Essex. » 

A ceste lettre Le sieur de Villars respondit : « Pour 
venir à l’article de vostre lettre par laquelle vous me 
desfiez au combat, vous sçavez assez qu'il n’est en ma 
puissance de l’accepter pour le present, et que la 
charge où je suis employé m'oste la liberté de pou- 
voir particulierement disposer de moy. Mais, lors que 
M. le duc de Mayenne sera par decà, je l’accepte très- 
volontiers, et vous combattray à cheval avec armes 
accoustumées aux gentils-hommes, ne voulant cepen- 
dant faillir de respondre à la conclusion de vostredite 
lettre par laquelle vous voulez maintenir que vous 
estes meilleur que moy; surquoy je vous diray que 
vous en avez menty, et mentirez toutes les fois que 
vous le voudrez maintenir, aussi bien que vous men- 
tirez lors que vous voudrez dire que la querelle que je 


soustiens pour la deffense de ma religion ne soit meil- | 


leure que de ceux qui s'efforcent de la destruire: Et 

nee . en veux croire due os 'estes non D ve- 
ritable en cet article qu'aux deux autres : toutesfois, 


ce n'est pas chose qui me travaille fort HaUr dé pre- 


sent. Signé Villars. » 
+ Ces lettres coururent de main et main en ce temps 


1 


à , sur lesquelles plusieurs firent divers jugements, 


selon l’affection des partis qu’ils tenoïent : on remar- 
quoit en l’une le naturel ancien des vieux chevaliers 
anglois qui couroient le monde pour maintenir la 
beauté de leurs maistresses ; et en l’autre, un dementy 


donné promptement, pour lequel maintenir on s'ex- 


cusoit sur l’absence de M. de Mayenne. Aussi toutes 
ces choses ne furent que des paroles. 
Cependant le Roy, que nous avons laissé au com- 
mencement de ce mois en Picardie, s’achemina avec 
son armée d’Allemans pour venir au siege de Rouën. 
À yant fait un tour jusques à Noyon, il passa par Cor- 
bie, et revint joindre l’armée à Foleville le 15 dudit 
mois de novembre, et, passant par Blanc-Fossé, Cre- 
vecœur et Granvilier, il arriva le 21 à Oisemont, où 
il receut nouvelles asseurées que M. de Rubempré 
estoit venu à bout de l’entreprise qu'il avoit fait sur 
Sainct Esprit de Ruë, et qu'il estoit maistre de la 
citadelle et de la ville qu'il avoit surprise justement 
à la diane avec beaucoup de peril, les siens ayans 
esté contraincts, pour faire ceste surprise, de se mettre 
en l’eau jusques au dessous des aisselles pour s'ap- 
procher des murailles. Les surpreneurs s’accommode- 
rent du pillage de ceste ville, et leur servit bien pen- 
dant le long siege de Rouën, où le Roy arriva le 24. 

dudit mois à Dernetal, grand bourg qui estoit de 


quinze éents feux, à demie licaëtäé Rouën, et proche & 


du fort Saincte Catheritie , Sans toutesfois qu’il y pust 
estre incommodé, ny du fort ny, de la ville, pour estre 


en un vallon et couvert de tous costez de hautes mon- 


tagnes. M.le comte de Soissons arriva le lendemain 
avec ses troupes, et fut logé de là l'eau à Saïnct Es- 
tiénne. Les Anglois estoient logez au mont aux Ma- 
lades. M. du Hallot avoit ses troupes logées un peu au 
dessus-de Croïsset, où se logea M. le duc de Montpen- 
sier et les troupes qu’il amena en ce siege, et n'y vint 
qu'au mois de janvier, après qu'il eut pris en y venant 
le chasteau de Harcourt. Voylà ce qui tenoit la ville 
assiégée. Quant au fort, les regimens de Boësse, Pilles, 
Verdun et Vignolles, en estoient logez à un demy quart 
de lieuë, à Bouville, et les Suisses au Mesnil; et aux 
villages au de là, en tirant au Pont de Larche, estoient 
logez la cornette du Roy et autre cavalerie. Les lans- 
quenets que le Roy avoit laissez à Granvilier pour 
venir en ce siege à petites journées sous la conduite 
du sieur de La Bastide, en passant près Blainville ; chas- 
téau appartenant à M. d’Allegre, duquel ceux de l'union 
s’estoient emparez, Sa Majesté voulut qu'ils prissent ce 
chasteau, et envoya M. de Riéux pour commander à 
ce siège, lequel après avoir faict tirer deux cents 
coups de canon, les assiegez luy rendirent la place à 
condition qu'ils sortiroient, sçavoir les capitaines mon- 
tez sur des bidets, et Les soldats avec l’espée; mais, es- 
tans sortis à démy lieuë de là, les lansquenets les tail- 
lerent en pièces; et, quoy que c’est une chose belle 
que de garder la foy promise, pource que c’estoient 
tous gens cognus pays qui surprenoient tousjours quel- 
que place, puis voloient les environs, on estima que la 

Après ce siege, les lansquenets du regiment de 
#06 vindrent loger à Neufvillette, et celuy d'Huicq 
à La My-voye. Le regiment des gardes du Roy estoit 
aux Chartreux, qui sont justement au pied du mont 


Sainte Cathérities depuis on y logea les Anglois, et 
les gardes allerent loger au bois Guillaume. M. de La 


Trimouille fut logé à Martinglise, et le mareschal 
d’Aumont et ses troupes prit son logis à Blainville. 
Voylà comme l'armée royale fut logée aux environs 
de Roüen. Devant que de dire ce qui se passa en ce 
siege, voyons comme M. de Mayenne (qui donnoit 
ordre aux villes de Picardie et de Champagne, affin 
que le Roy avsc son armée estrangere n’en attaquast 
quelqu’une à despourveu en son passage, et solicitoit 
aussi les ministres d'Espagne et le duc de Parme pour 
avoir du secours) fut contrainct en ce mois de no- 
vembre de courir en diligence à Paris pour donner 
ordre aux executions tragiques que les Seize firent 
de M. le president Brisson, de Larcher, conseiller au 
parlement, et de Tardif, conseiller au chastelet. 

M. de Mayenne, comme estant chef du party de 
l'union, se vouloit maintenir en son authorité, et vou- 
loit ordonner absolument de tout ce qui dependoit de 
V'Estat, et ne permettre qu’il fust empieté sur luy par 
qui que ce fust. Ceste volonté s’augmenta en luy sur 
l'advenement de deux occasions, ainsi que plusieurs 
ont escrit : l’une, à cause de la liberté de son nepveu le 
duc de Guise, que les Seize vouloient de toute leur 
affection porter au throsne royal, tant pour la memeire 
de feu son pere, que pour la haine qu'ils avoient con- 
ceuë contre ledit duc de Mayenne, qui n’avoit tenu 

compte. de leurs memoires et requestes qu'ils luy 
avoient presentez, ainsi que nous avons dit cy-dessus; 
l’autre, à cause des entreprises desdits Seize, lesquels, 
par une lettre qu’ils éscrivoient par le pere Mathieu 
au roy d'Espagne (laquelle luy fut surprise par le 
sieur de Chazeron, gouverneur pour le Roy au Bour- 
bonnois, qui l’envoya au Roy, et le Roy au duc de 
Mayenne), luy mandoient qu'ils le desiroient pour leur 
roy, sinon qu'il y establist quelqu'un de sa posterité, 
(entendans l’Infante sa fille), et qu'il se choisist un 
gendre (entendans M. de Guise) auquel ils obeyroient, 
et le recevroient pour roy. Voicy la teneur de ceste 
lettre, où leur intention se pourra inieux cognoistre. 
« Si Vostre Majesté Catholique nçus ayant esté 
tant benigne que de nous avoir fait entendre par le 
très-religieux et reverend pere Mathieu, non seule- 
ment ses sainctes intentions au general de la religion, 
mais particulierement ses bonnes affections et faveurs 
envers ceste cité de Paris, nous esperons en bref que 
les armes de Sa Saincteté et de Vostre Majesté Ca- 
tholique joinctes nous delivreront des oppressions de 
nostre ennemy, lequel nous a jusques à present, et 
depuis un an et demy, bloquez de toutes parts, sans 
que rien puisse entrer en ceste cité qu'avec hazard, ou 
par la force des armes, et s’esforceroit de passer outre 
sil ne redoutoit les garnisons qu'il a pleu à Vostre 
Majesté Catholique nous ordonner. Nous pouvons 
certaïnement asseurer Vostre Majesté Catholique que 
les vœus et souhaits de tous les catholiques sont de 
voir Vostre Majesté Catholique tenir le sceptre de ceste 
touronne et regner sur nous, comme nous nous jettons 
très-volontiers entre ses bras, ainsi que nostre pere, 

où bien qu” le y establisse quelqu'un de sa en 


_ Que si elle nous en veut donner un autre qu’elle 
_mesme, il luy soit agreable qu’elle se choisisse un 
gendre, lequel, avec toutes les meilleures affections 
et toute la devotion et obeyssance que peut apporter 
| un bon et fidelle peuple, nous recevrons pour roy; 
+ Car nous esperons tant de la benediction de Dieu sur 

ceste alliance, que ce que jadis nous avons receu de 


_ ceste très-grande et très-chrestienne princesse Blanche 
de Castille, mere de nostre très-chrestien et très-reli- 
gieux roy sainct Loys, nous le recevrons, voire au 
double, de ceste grande et vertueuse princesse fille de 
Vostre Majesté Catholique, laquelle par ses rares 


vértus arreste tous les yeux à son object, pour en 


alliance perpetuelle fraterniser ces deux grandes mo- 
narchies sous leur regne à l’advancement de la gloire 
de nostre Seigneur Jesus-Christ, splendeur de son 
Eglise, et union de tous les habitans de la terre sous 
les enseignes du christianisme, comme Vostre Majesté 
Catholique, avec tant de signalées et triomphantes 
victoires, sous la faveur divine, et par ses armes, a faict 
de très-grands progrez et advancemens, lesquels nous 
supplions Dieu, qui est le Seigneur des batailles , con- 
tinuer avec tel accomplissement que l’œuvre en soit 
bien-tost accomply, et pour ce faire prolonger à Vostre 
Majesté Catholique en parfaicte santé la vie très- 
heureuse, comblée de victoires et triomphes de tous 
ses ennemis. De Paris, ce deuxiesme jour de sep- 
tembre 1591. Et plus bas à costé : Le reverend pere 
Mathieu, present porteur, lequel nous a beaucoup 
ediffez et bien instruit de nos affaires, suppleera au 
defaut de nos lettres.envers Vostre Majesté Catholique, 

laquelle nous prions bien humblement adjouster foy à ! 
c& qu'il luy en rapportera. » Ceste lettre estoit sous- … 
signée de huict des principaux des Seize, entr ’autres 
des docteurs Genebrard et Martin. < 

Il advint en ce mesme temps que Brigard (qui avoit 
esté dez les Barricades commis par feu M. de Guise 
pour exercer l'office de procureur du Roy de l'Hostel 
de la ville de Paris, et confirmé en ceste commission 
par le vingt-cinquiésme article des articles secrets de 
l’edict d'union faict en juillet 1585, ainsi que nous 
avons dit) envoyoit par son lacquais une lettre à Saïnct 
Denis, laquelle estoit en mots obscurs (ainsi que les 
amis d’un et d'autre party s’entr'escrivoient en ce 
temps là), pour bailler à un sien oncle qui estoit du 
party royal, laquelle fut descouverte par aucuns de 
ceste faction des Seize lesquels estoient lors en garde 
à la porte Sainct Denis, qui arresterent ce laquais 
ainsi qu'il passoit par ceste porte tenant une bouteille” 
en sa main; auquel, après avoir demandé où il alloit, 
et leur ayant respondu qu’il alloit querir du vin dans 
le faux-bourg, ils commencerent à douter de luy, et 
jugerent qu’il portoit quelques lettres à Sainct Denis: 
estant fouillé, et ne luy estant rien trouvé sur luy, on 
cassa sa bouteille, et fut trouvé au milieu du bouchon, 
qui estoit d’estoupes, la lettre dudit Brigard. À ceste 
descouverte on alla prendre Brigard, et fut mené pri- 
sonnier à la Conciergerie. Toute la faction des Seize 
s’'empescha lors contre luy, et soliciterent à ce qu'il 
fust puny de mort, pour ce qu'ils l’avoient tousjours 
tenu pour estre un des premiers de leur faction. Mais 
la cour, ayant cognu que ce n’estoit qu’une certaine 
animosité entr'eux, declara par arrest Brigard absous, 

et sortit déprison : ce qui fut cause que les Seize 
4 


firent une infinité d'assemblées particulieres entr’eux. 

‘En celle qui se tint le deuxiesme de novembre en 
- la maison de Boursier, rue de la Vieille Monnoye, où 
_ de - a presidoit, qui fit quelques propositions 


2 “pour s'opposer à certaines daces et imposts que le duc 


4 * de Mayenne vouloit faire lever à Paris ; Cromé, pre- 
_Imier Opinant, dit : « Il ne faut point s’arrester à choses 
si legeres, vous disputez de lana caprina ; il se pre- 


sente à present des choses de plus grande importance 
ausquelles il est besoin de remedier, car vous sçavez 
l'injustice qui a esté faicte au procès de Brigard que 
la cour de parlement a absous en haine de ceste com- 
pagnie et pour leur faire despit, et ont dit que c’estoit 
pour eviter à limportunité que l’on leur faisoit. » Après 
ces paroles chacun commença à en dire son opinion, 
comme il advient d'ordinaire en telles assemblées de 
peuple, les uns voulans que l’on resolust sur le champ 
ce que l’on feroit de cest affaire , les autres disans 
qu'il failloit en deliberer plus amplement avec quel- 
ques-uns de leur compagnie qui estoient absens, que 
l'on advertiroit de se trouver en l'assemblée prochaine 
qui se feroit le cinquiesme dudit mois. 
Pelletier, curé de Sainct Jacques, voyant que l’on 
ne vouloit rien resouldre, prit la parole, et dit : « Mes- 
sieurs, c'est assez connivé, il ne faut pas jamais es- 
perer d’avoir justice ny raison de la cour de parle- 
ment : c’est trop enduré, il faut jouer des cousteaux.» 
Ausquelles paroles les deux tiers de ceste assemblée se 
teurent. Durant ce silence Gourlin se leva de sa place 
et alla parler à l’aureille dudit curé de Sainct Jacques, 
puis, retourné en sa place, ledit curé se leva, et dit 


: encores : _« Messieurs, je 
_traistres en ceste compagnie, il { 
jetter à la riviere. » Quelques-u S'éstans trouvez | 
scandalizez de ces paroles, ceste assemblée se despartit, 
et la deliberation pour le faict de Brigard fut remise à 
un autre fois. 

Cependant Cromé, qui avoit ceste affaire à cœur, 
travailloit à faire imprimer le faict du procez de Bri- 
gard afin de faire esmouvoir d'avantage ceux de ceste 
faction des Seize en le voyant imprimé ; mais M. Molé, 
qui exerçoit la charge de procureur general au parle- . 
ment, en estant adverty, envoya deux huissiers pour 
faire saisir ce qui s'imprimoit. Cromé, survenant dans 
l'imprimerie, leur arracha de leurs mains la copie 
qu’ils en avoient prise, et les huissiers de la cour 
furent contraints de s’en retourner sans l'emporter , et 
se contenter de faire leur procès verbal de ceste re- : 
“bellion; et Cromé, continuant en ses hardiesses, alla 
querir quelques harquebuziers et hallebardiers de la 
compagnie de Crucé, lesquels il mit en garde dans la 
maison de l’imprimeur, et fit achever d'imprimer ce 
qu'il vouloit. 


Le cinquiesme dudit mois l'assemblée des Seize se 
ünt au logis de La Bruiere le pere (), et s'y trou- 
verent bien soixante de ceste faction. Launay, conti- 
nuant sur ce qui avoit esté proposé du faict de Brigard, 
dit : « Messieurs, il nous faut deliberer sur deux 
points très-necessaires : le premier, d’eslire dix bour- 
geois de ceste compagnie, bien asseurez et aflidez, pour 
le conseil secret, desquels l’on advouëra les actions et 


(G)° La Bruiere le pere. X fut l’aïcul du célébre La Bruyère ‘auteur 
des Caractères. 


À deportesiene, ; ZA toutesféfs les avoir communiquez 


à la compagnie si besoin en est. L'autre point est de 

reïterer le serment de l’union plus que jamais, attendu 
la necessité des affaires et le nombre effrené des 


_ traistrés desquels le parlement fait si peu de cas de 
_ faire justice, tesmoin le gouverneur de ceste ville au- 
: quel l’on devroit avoir toute fiance, et lequel neant- 
moins, à la derniere sortie qui fut vers Sainct Denis, 


en la presence dé tous les estrangers, alla embrasser 


le sieur de Grillon en plaine campagne, recognu 
toutesfois ennemy capital de ceste ville, ainsi qu’il le 
fit paroistre le jour des Barricades. » 

Ces propositions font assez cognoistre la passion des 
principaux de ceste faction. À quel propos blasmer de 
trahison le sieur de Belin leur gouverneur, pour 
avoir en plaine campagne embrassé M. de Grillon 
son ancien amy, joyeux de le voir bien porter et guary 
de ceste grande harquebusade qu’il avoit receuë au 
travers du corps aux faux-bourgs de Tours, quand le 
duc de Mayenne les print , car ledit sieur de Belin, du 
vivant du feu Roy, avoit esté capitaine des gardes 


. dont ledit sieur de Grillon estoit maistre de camp? De 


vouloir faire mourir Brigard pour avoir rescrit à son 
oncle, quelle apparence y avoit il que ce ne fust une 
injustice de le faire? « Mais, disoient les Seize, tous 
bons catholiques (un de leur faction)nedoiventtraicter, 
conferer, ny avoir aucune intelligence ny frequenta- 
tion à ceux qui se sont opposez à la ligue, ains les 
poursuivre et travailler comme ennemis de Dieu et de 
son Eglise, fussent ils leurs propres freres et leurs 
propres enfans, ainsi que le serment de la ligue le por- 
toit, et que ceux d’entr’eux qui avoient juré leurdite 

ligue lesquels faisoient le contraire estoient refrac- | 
taires, et comme tels, suyvant le sixiesme article de 
leur ligue, devoient estre offensez en leurs corps et 
biens en toutes sortes qu’on se pourroit adviser.» . 
Quelles paches de ligue! Si ee serment estoit equi- . 
table, j'en laisseray le jugement au lecteur. 

Or, sur les deux propositions de de Launay, il fut 
resolu sur la derniere que le serment de l’union seroit 
reïteré en la façon accoustumée, et plus estroictement 
si faire se pouvoit, et qu’à ce faire tous ceux de leur 
confederation y seroient invitez. 

Quantau premier, touchant l’eslection des dix pour 
le conseil secret, ils resolurent d'y proceder par balo- 
tage, et qu’à ceste fin le lendemain chacun d'eux ap- 
porteroit son billet, auquel il escriroit les dix qu’il 
eshroit pour estre de ce conseil secret. 

Le lendemain l'assemblée se fit en la maison de 
Bourcier, sur l’après-disnée, où chacun apporta son 
billet. En ceste assemblée de Launay et Martin y fai- 
soient Les presidents. Il en fut deputé un d’entre-eux 
pour controoller les billets, lesquels estans ouverts et 
redigez par escritpar unnommé Lochonquileur servoit 
de greffier, il fut trouvé que Sainction, Le Gresle, du 
Bois, Hameline, Louchard, Thuault, Borderel Rosny, 
Durideau, Raïinsant et Besanson, eurent le plus de 
voix. Ce faict, l'affaire de Brigard fut mise en avant 
par ledit de Launay; mais, sur la diversité qu'un cha- 
cun d'eux en parloit, ils resolurent que les dix du 
conseil secret adviseroient comme on pourroit tirer 
raison du procez de Brigard à l’encontre de la cour 
de parlement, et qu’ils en advertiroient la compagnie 
si besoin estoit; et d’abondant, qu'oultre ces dix 

eéleus 4 que Cromé, qui estoit plainement instruict de: 
l'affaire dudit Brigard, les assisteroit, comme aussi 
” feroient lesdits de Launay, Martin, ES et les curez 
_de Sainct Jacques et de Sainct Cosme, si bon leur 
Rnbloit Et sur ce que quelques-uns Auot qu'il fail- 
 loit proceder en cest affaire avec les plus douces voyes 


. que l’on pourroit, « Non, non, ne craignons point, 


_ 


dit Cromé, nous avons de bons bras et de bonnes mains 


pour venger l'injustice que l’on nous a faicte au procès 


de Brigard. » 

Pour faire derechef le serment de l'union, ils arres- 
terent qu'il se feroit au logis dudit La Bruiere le pere, 
là où ils s'assembleroient le vendredy huictiesme du- 
dit mois, et que chacun d’eux y appelleroit le plus de 
ceux de leur confederation qu’ils pourroient : ce qu’ils 
firent sur les unze heures du matin, où se trouva Bussy 
Le Clerc avec sa compagnie ordinaire, assisté de Ha- 
milton, curé de Sainct Cosme. Le serment de l’union 
mis derechef en deliberation, tous s’accorderent de le 
jurer et de le signer. Sur cest accord, Bussy, assisté de 
dix de ceste assemblée, estant monté en la chambre 
haute dudit La Bruiere pour, comme il disoit, rediger 
par escrit les articles dudit serment, peu après redes- 
sendit tenant un grand papier blanc, et dit : « Mes- 
sieurs, nous serions trop long temps à rediger par 
escrit les articles du serment, et craindrions que la 
compagnie s'ennuiast; mais, s'il vous plaist signer ce 
papier après moy et plusieurs autres gens de bien qui 
signeront les premiers tout presentement, ce sera 
autant de temps gaigné. Nous laisserons de l’espace 
par dessus les signatures, où après nous redigerons les 
articles dudit serment. » 


“prés S'y accorderent L 
pressa un chacun de signer For d’entre-eux dit 
. qu’il seroit raisonnable que ce que Von entendoit signer 
fust escrit auparavant, que cela n’estoit point si pressé 
que l’on n’attendist bien encores un jour, et que de- 
dans deux heures les articles pourroient estre escrits; 
auquel de Launay respondit : « Si vous avez peur 
et entrez en desfiance, ne signez pas; toutesfois vous 
n’en devez faire difficulté après tant de gens de bien. » 
Aussi-tost les dix du conseil secret firent mettre deux 
hommes à la porte de la sale pour empescher qu’au- 
cun ne sortist qu’il n’eust signé. Et pour donner à en- 
tendre que tout ne se faisoit que pour le serment de 
l'union, La Bruiere apporta sur la table un Messel 
pour jurer sur iceluy. Et ainsi chacun se prepara à 
signer. De Launay faisoit mettre la main sur l'Evan- 
gile, disant ces mots : « Vous jurez et promcttez à Dieu 
le Createur de garder et observer inviolablement les 
articles que vous allez presentement signer pour la 
conservation de la religion catholique, apostolique 
et romaine. » 

Mais d'autant que ceste assemblée ne sembloit 
encor assez grande aux dix du conseil secret, ils la 
remirent au dimanche ensuyvant, en la maison d’un 
chanoine de Nostre Dame, auquel lieu Bussy Le 
Clerc, avec sa compagnie d'ordinaire, garny de son 
grand papier auquel il n’y avoit encore rien d’escrit 
que les signatures, se presenta avec un Messel à un 
bon nombre de bourgeois qui n’en avoient ouy par- 
ler, lesquels signerent tous en voyant tant d'autres 
qui avoient signé auparavant eux : ce que fait, il serra 
le papier en son sein. Surquoy aucuns de ceux qui 

 avoient signé dez la premiere assemblée, voyant que 
le papier n'estoit pas remply, soupçonnerent quel- 
que chose de mal là dessus, et un d’entr'eux dit tout 
haut : « M. de Bussy nous vient voir à ceste heure en 
. nostre compagnie bien souvent, il a la reiteration du 
serment de l'union en recommandation; mais nous 
trouvons fort estrange que l’on nous faict néon un 
papier sans savoir ce que c’est. » 

Bussy, ayant tant de signatures, fut liprhlenes 
au conseil secret des dix, lequel se tint chez de Lau- 
nay, là où Cromé et les autres quatre esleus avec luy 
se trouverent. Lochon y servoit encor de greffier. .Il 
fut discouru de la maniere et comment on se saisiroit 
du president Brisson et autres gens de justice, comme 
on les feroit mourir, des accidents qui en pourroient 
advenir, de l’ordre qu’il faudroit tenir en leur entre- 
prise; ce qu’ils ne purent resouldre que le lendemain, 
aux conseils qu’ils tindrent encor au mesme lieu le 
matin et l’après-disnée. 

Le mardy douziesme , l'assemblée des Seize se 
trouva chez ledit La Bruiere, où il fut proposé gene- 
rallement qu’il se falloit bien unir les uns avec les au- 
tres. Bussi, assisté tousjours du curé de Sainct Cosme 
et autres ses adherans, presenta encor son papier à 
signer. Un nommé Morin, nouveau commis pour pro- 
cureur de la ville en la place de Brigard , s’y trouva 
avec plusieurs autres qui signerent tous encor le pa- 
pier dudit Bussy. Cest office de procureur de ville 
avoit esté fort brigué par les Seize affin qu'il ny en 
eust point d'autre en ceste charge que de leur faction; 
et mesmes, à l’eslection des eschevins qui se font à la 
Nostre Dame en aoust, ils avoient fort desiré que le 

commissaire Louchard qu ils avoient esleu y demeus 
rast. Mais M. de Mayenne, qui s'estoit reservé l'ag- 
greation de l'eslection desdits eschevins (ainsi que 
. font les roÿs de France }; ayma mieux que Roland 
fust encor continué eschevin que d'y mettre ledit 
Louchart : ce qui augmenta de beaucoup la haine des 
Seize contre ledit sieur duc, et les divisions entr’eux 
s’en augmenterent fort; car ils attribuerent ce faict à 
la practique du sieur de La Chappelle Marteau, secre- 
taire d’Estat de la ligue, et audit esleu Roland, aussi 
grand audiencier de la ligue, et publierent par escrit 
que tous deux adheroient à la volonté et aux conseils 
du duc de Mayenne pour ruiner les Seize, et qu'ils 
n’avoient jamais tendu qu’à faire leurs affaires aux 
despens de la ligue; que tous deux s’estimoient comme 
chefs de la ligue, et avoir plus de conseil et de cer- 
velle que tout le reste des ligueurs, mesprisoient le 
conseil des predicateurs, se mocquoient d'eux, et ten- 
doient à la ruyne de leur party. Nous avons dit cy 
dessus comme lesdits La Chapelle et Roland avoient 
esté des premiers à faire bastir la ligue ou faction des 
Seize, et comme ils se firent introduire aux plus 
grandes charges de la ville de Paris; et voicy qu'aussi: 
tost qu'ils virent que le duc de Mayenne eut cassé le 
conseil de l'union pour se conserver son authorité , 
comme nous avons dit, non seulement lesdits La 
Chapelle et Roland, mais toutes les grandes familles 
commencerent à se retirer de ceste faction des Seize, 
et voulurent despendre de la volonté dudit sieur duc, 
et du conseil qu'il avoit estably près de luy, où ils 
eurent tous des charges. Voylà comme et pourquoy 
ils se diviserent. Aussi, pour revenir à l’histoire de ce 


| | DE PALMA GAYET. [159 1] 37 Le 
qui se tite ez assemblées des Seïze, en celle qui fut 
_ tenuë le jeudy 14 au logis dudit La Bruiere pere, 
sur cé qu'ils resolurent de donner tous leurs voix à 
Borderel pour estre receveur de la ville; Bussy y 
__estant arrivé, à la proposition que l’on fit a deputer 
“deux personnes de ceste assemblée pour aller supplier 
le lieutenant La Bruiere de favoriser ledit Borderel 
en l’eslection qui se feroit d’un receveur de la ville, 
_ il dit ces mots : « Messieurs, nous deussions souhaitter 
que ceux de ceste compagnie eussent les principales 
charges de la ville; ce seroit un grand bien et grand 
advancement pour nostre religion. » A quoy Hame- 
line repliqua ces mots : « Je pense que je n’ay point 
 receu tant de graces de Dieu au jour de mon bap- 
tesme comme je reçois d’avoir cest honneur d’estre 
de ceste compagnie; et, partant, messieurs, je prie 
un chacun d’estre ferme et stable à la manutention 
d'icelle, à nous entre-secourir les uns les autres, et: 
Dieu nous fera sentir le fruit de ses benedictions. » 
Plusieurs de ceste assemblée préjugerent lors qu’il se 
feroit quelque chose d’extraordinaire qui apporteroit 
du mal-heur, voyant ledit Bussy Le Clerc, suivy du 
curé de Saint Cosme, de Crucé, Nicolas, Le Normant, 
Drouart, Mongeot et le peuple, qui ne faisoient qu'’al- 
ler et venir, tantost montans en haut à la chambre 
dudit La Bruiere, puis descendans, se chuchetoient 
aux aureilles les uns aux autres : ce qu’ils avoient fait 
paréillement aux assemblées du mardÿ et mercredy 
auparavant. z 
Quant au conseil secret des dix, il se tenoit tous les 

matins à la chambré de de Launay, et se tint encor 
ceste matinée, au sortir duquel ledict de Launay alla 


24. 


372 [1591] cHRONOLOGIE NOVENAIRE 
disner chez le lieutenant La Bruiere, où on tient 7 3L 
luy communiqua l'entreprise. 

Toutes ces assemblées ne se faisoient point s si se- 
crettement que le president Brisson n’en fust adverty, 
car du commencement, audit conseil secret, ils avoient 
resolu de le faire tuër dans sa maison, et de faire aussi 
tuër dans: leurs maisons cinq des principaux de la 
-cour par quelques soldats ,determinez que l'on gai- 

meroit pour de l'argent. Suivant ceste resolution ‘un 
Res nommé L’Evesque, luy fit.de 
belles promesses: s'il vouloit entreprendre de tuër 
ceux que l’on luy diroit.-Ge L’Evesque estoit un.bon 
soldat qui avoit esté pris et repris plusieurs fois aux 
Porcherons, ayant tousjours esté du party royal, mais 
ruinétoutàfaict de sa derniere prise. Si tost que l’on 
luyeut fait ceste proposition, il-dit qu’il l’entrepren- 
droit, et qu’il en viendroit-à bout, ne demandant qu’à 
gaigner. Il fit de prime abord tant de belles pro- 
messes, que l’on luy nomma ceux que l’on vouloit 
faire tuër; mais luy, qui ne demandoit qu’à sortir. de 
Paris et se retirer à Sainct Denis, alla chez son pro- 
cureur nommé Le Merquant, et luy donna charge 
d’advertir ledit sieur president de toute ceste entre- 
prise: ce que ledit Merquant fit faire par un greffier 
de la cour, familier dudit sieur president. Sur cest 
advis ledit sieur president voulut mesmes parler au- 
dit L'Evesque, lequel alla le trouver de nuict en sa 
maison, et l’asseura que ce qu’on luy avoit dit estoit 
vray, et luy raconta sa derniere prise, et comme.on 
l’avoit tiré de nuict de la prison de Sainct Eloy pour 
le poignarder et jetter dans la riviere, comme il avoit 
entrepris de le tuër, et avoit eu du depuis liberté d’en- 

 trer et sortir dans Paris, entretenant les Seize, et leur 
| Es qu'il attendoit quelques soldats determinez en . 

qui il se fioit pour l’assister en ceste entreprise. Après 
quelques paroles que luy dit ledit sieur president sur. 
la haïne que luy portoient les Seize, L'Evesque luy 
“dit: « Monsieur, croyez moy, sortez de Paris , et vous 
- ferez bien : pour moy, si vous voulez, j'entreprens 
sur ma vie de vous rendre dans Sainct. Denis. Je 
vous remercie de vostre advis et de vostre bonne af- 
fection, luy dit le president, mais cela ne se peut 
faire pour beaucoup de raisons. » L'Evesque, ayant 
pris congé dudit sieur president, dez le lendemain ma- 
tin sortit de Paris, et se retira dans Se Denis, et est 
encores à present en vie. 

Aussi ledit jour de jeudy, quatorziesme de ce 
mois, ledict sieur president estant allé au college de 
Navarre, à la grande ordinaire que faisoit le jeune 
Benoist de Limoges, M. l'abbé de Saincte Geneviefve, 
qui y estoit, luy dit: « Monsieur , songez à vous; Po- 
quart,.en disnant avec moy , m'a asseuré que l’on en- 
treprenoit sur vostre vie.» Mais ledit sieur president 
negligea tellement tous ces advis, et en tint si peu de 
compte, que le lendemain ses ennemis n’eurent au- 
cune peine de le prendre et de le faire mourir. 

Toute ceste journée, les dix du conseil secret des 
Seize, avec Bussy, Crucé et leur suitte, disposerent de. 
l’ordre de leur entreprise. Crucé et Anroux allerent 
au petit Chastelet, et ayans parlé à Dantan .qui.en. 
estoit geolier, et lequel estoit de leur faction, et luy 
ayans communiqué leur entreprise, l'asseurerent qu'ils 
le feroient geolier de la Conciergerie du Palais. Sur: 

l'esperance de ceste recompense, il Br promit qui 
feroit ce qu'ils voudroient. E 

La nuict entre le jeudy et le ss. qui estoit le 
quinziesme du mois, l'assemblée se tint chez le curé 
Sainct Jacques. Oultre tous ceux qui estoient en con- 
seil, il se trouva grand nombre de personnes du menu 
peuple qui estoient avec leurs espées devant ce logis: 
A la pointe du jour, ledit curé avec La Bruiere le pere 
et quelques autres en sortirent, et allerent porter, tant 
aux capitaines des Espagnols que des Napolitains; ‘un 
papier signé de Bussy, Sainction, Louchart, Crucé et 
Soly, contenant les causes pour lesquelles ils pre- 
noient les armes. En mesme temps Bussy, Louchart, 
Le Normant et Anroux, suivis de plusieurs autres , 
se rendirent au bout du pont Sainct Michel, où, si tost 
qu'ils ‘virent venir le president Brisson qui alloit au 
Palais, Le Normant et Anroux luy mirent la main 
sur le collet, puis le firent destourner par le Marché- 
Neuf, et le menerent dans le petit Ghastelet, où, 
ayant veu à la porte du Boys (qui estoit un peintre, 
lequel estoit dès quatre heures du matin entré dans 
le petit Chastelet avec Crucé pour faire apprester tout 
ce qui estoit de besoin à leur entreprise), luy dit 
ces. mots : « Monsieur du Bois, je me recommande 
à vous, vous representez M. Oudineau; je ne sçay 
pourquoy l'on m’a amené icy. » Ce du Bois ne fit sem- 
blant de l'ouyr. 

Ledit sieur president fut incontinent mené à la 
chambre du conseil par un des guichetiers, où un 
nommé Cochery faisoit le juge. Cromé luy fit quel- 
ques interrogations, scavoir, premierement, s'il n’a- 
voit pas escrit depuis peu de temps au roy de Navarre: 

à laquelle demande ledit sieur president respondit 
que non; secondement, s'il ne luy avoit pas baillé sa 

vaisselle d'argent : à quoy il dit que non, et qu’elle 

luy avoit esté volée; tiercement, pourquoy c'est qu'il 

n’avoit pas faict mourir Brigard : « Je n’ay pas estéson 

“juge, dit le president; il a esté envoyé Eté par 

arrest de la cour. » 

Alors Hameline (qui avoit un roquèt de toile noire 
sur lequel il y avoit une grande croix rouge, comme 
aussi avoient ceste journée plusieurs de ceste faction) 
alla frapper sur l’espaule dudit sieur president, et luy 
dit ces mots : « Le Seigneur t'a aujourd’huy touché de 
luy rendre l'ame, et as une grande faveur que tu ne 
mourras point en public comme traistre à la ville. » 

Cependant que l’on faisoit ces demandes audit sieur 
president, Choulier, qui se disoit lieutenant du grand 
prevost de l'union, et n’estoit que clerc du greffe de 
la cour des aydes, suivy d’une troupe de factieux qui 
avoient des pistoles sous leurs manteaux, print M. Lar- 
cher, l’un des conseillers de la cour, ainsi qu'il entroit 
dans la court du Palais, et l’amena aussi audit petit 
Chastelet. 

En mesme temps le curé de Saint Cosme, suivy de 
quelques prestres et autres gens de faction, allerent 
au logis du sieur Tardif, conseiller au Chastelet, où ils 
le prindrent, et l'amenerent aussi audit petit Chastelet. 

Crucé cependant envoya querir l’executeur de jus- 
tice, et s'empara des clefs de la porte, et y mit quatre 
hallebardiers de sa compagnie les plus aflidez qu'il 
eust , et leur deffendit de ne laisser entrer personne. 
L’executeur Jean Rozeau venu, le geolier le fit mon- 
ter au lieu destiné pour faire mourir lesdits sieurs 

ei et conseillers; mais Jean Rozeau luy. ayant 


demandé que c’estoit qu’on vouloit executer là dedans, 


attendu que ce n’estoit pas la forme de justice de faire : 


des executions dans une-prison, luy dit : « Viens avec 
moy, et tu le verras : regarde seulement si ceste place 
est commode pour faire une execution et y pendre 
. trois hommes. » à 

Le geolier ayant mené l’executeur à la chambre du 
conseil, où estoient Cromé, Hameline, Cochery, Le Nor- 
mant, du Bois, Crucé, Sainctyon, Anroux, et autres 
leurs complices, et leur ayant dit que la place estoit 
commode pour y faire une execution, Cromé luy dit: 
« Allez donc prendre dans ceste chambre le president 
Brisson, et l’y allez pendre.—Je ne le sçaurois faire, luy 
dit l’executeur, si vousne me monstrez un jugementou 
ordonnance de justice. » Sur laquelle response on luy 
dit : « Si tu ne le fais promptement, on te pendra 
toy-mesme. » L’executeur voyant que c'estoit un faire 
le faut, leur dit : « Je n’ay point de cordes, il faut 
que j'en aille querir. — Va, luy dit-on, et n’arreste 
point. » Mais, ainsi qu’il estoit prest à sortir le guichet, 
le geolier dit à Crucé : « Il vaut mieux retenircest èxe- 
cuteur, et luy fournir de cordes ; » ce qui fut cause 
que Crucé l’arresta, et luy dit : « Fu ne sortiras point 
de ceans, je te fourniray de cordes. » Crucé ayant de- 
mandé et commandé à son caporal, qui s'estoit rendu 
à son mandement avec ses armes dans le petit Chas- 
telet avec quelques hommes de sa compagnie, de luy 
bailler sa mesche, il la luy refusa : surquoy le geolier 
bailla de l'argent à un guichetier pour aller acheter 
des cordes, ce qu'il fit incontinent, et les alla porter 
droict au lieu où se devoit faire ce massacre. Cepen- 

dant on alla dire audit sieur president qu'il falloit 
qu'il descendist. Ce fut lors qu'il apprehenda la mort, 
car, advisant dans la petite salette où on fait les es- 
croües des prisonniers plusieurs personnes qui avoient 


leurs manteaux à l’entour de leur nez, « Helas, mes 
amis, dit-il en parlant à Cochery qui, le suyvant, fai- 


soit le juge, où me voulez-vous mener ? Laissez-moy 
en la chambre où j'estois, et me baïllez des gardes à 
mes despens si vous avez peur que je m’envoise ; je 
n’ay garde, je ne me sens coulpable de rien. » 

Mais sa mort estant conjurée, l’on le fit monter 
viste en la chambre où on le vouloit faire mourir. 
L'executeur s’estant saisy de luy, l'ayant lié, luy pre- 
senta une croix de bois que l’on a accoustumé de 
bailler aux patiens que l’on meine au gibet, laquelle il 
refusa de prendre , et luy dit : « Ceste croix est pour 
des malfaicteurs, ouvre moy mes boutons, j'ay une 
croix penduë à mon col, qui est contre ma chair, la- 
quelle est de la vraye croix que j'adore : c’est celle-là 
que je veux baiser. » L’executeur, luy ayant destaché 
quatre boutons , la trouva et la luy bailla, et la baisa 
par plusieurs fois. Il demanda fort à parler à un ad- 
vocat nommé d’Alançon qu'il tenoit en son logis pour 
songner à l'impression de ses œuvres ; mais, voyant que 
l'on ne luy faisoit que dire plusieurs calomnies et le 
pressoit-on de mourir, il dit : « Je vous prie donc de 
luy dire que mon livre que j'ay commencé ne soit 
point broüillé, qui est une tant belle œuvre. » L’exe- 
cuteur, aydé par un guichetier et par Logereau,,pos- 
tulant à la justice du prevost Oudineau, qui se trou- 
verent là, ayant pendu ledit sieur president à une 
poutre, on alla querir ledit sieur Larcher, lequel, 

s'estant trouvé mal, on avoit fait desjeuner. Il avoit 
donné au geolier un anneau qu'il avoit au doigt;ile 
priant de le bien traicter, et pensoit n’estre que pri- 
sonnier ; mais quand ik fut monté, et qu'il eut veu 
ledit sieur president mort, illeur dit : « Despeschez, 
bourreaux, je n'ay point regret de mourir puisque je 
vois le plus grand homme de monde mort innocent. » 
Après qu'ils leurent pendu, ils allerent querir ledit 
sieur. Tardif (1), qu'ils firent aussi mourir de la mesme 
mort. 

Tandis que les principaux des Seize faisoient ceste 
tragedie, aucuns d’entr'eux se mirent en armes. Du- 
chesne assembla sa compagnie, et fit un corps de 
garde proche le petit Chastelet. Ce n’estoient qu’allées 
et venuës, que mots à l’aureille que l’on se disoit les 
uns aux autres. Les uns prejugeoïent le mal-heur qui 
leur adviendroit, et, quoy qu'ils fussent affectionnezau 
party de lunion, ils detestoient ceste entreprise. Plu- 
sieurs bonnes familles parisiennes, au premier bruit qui 
courut de la mort de ces personnages, penserent que le 
dessein des Seïze tendoit au sac de leur ville : beaucoup 
en particulier rescrivirent à M. de Mayenne qui estoit 
à Laon, et le supplierent de venir en diligence mettre 
ordre à ceste sedition. Bref, ceux que l’on estimoit 
politiques et royaux dedans Paris eurent en cesté 
journée de la peur. Le fils dudit sieur Larcher fut 
aussi amené prisonnier audit petit Chastelet , et quel- 
ques autres. Les quatre hallebardiers que nous avons 


G) Ledit sieur Tardif. Au moment où Tardif fut arrêté, il étoit ma- 
lade, et venoit d’être saigné. On le porta au petit Châtelet, et il s’é- 
vanouit en voyant les cadavres de Brisson et de Larcher. On l’exécuta 
sans lui donner Le temps de reprendre ses sens. 

dit que Crucé y avoit. mis à la garde de la porte pri- 
rent la robbe dudit sieur president, et le frippier 
Poteau, qui estoit l’un des quatre, l'acheta, et firent 
bonne chere de ceste vente. Le sieur. Picart, maistre 
des comptes, et Bechu, audiencier du Chastellet, et 
autres, furent amenez par quelques-uns des Seize 
dans la chambre où estoient les corps morts, ausquels 
on disoit à chacun d'eux en particulier : « Regarde, 
lon ne t'en fera pas moins qu’à ceux-là, pense à toy, 
car tu es mort; que nous veux-tu donner ? » Ainsi äls 
tirerent quelque argent de ceux-cy et les laisserent 
aller, attendans tous le lendemain de faire mieux 
leurs affaires. Ceux qui demeurerent en garde audit 
pétit Chastelet se mirent à faire bonne chere; et, sur 
la resolution que le conseil secret des Seize prit de 
faire pendre les trois corps morts à la place de Greve 
le lendemain matin, après qu’ils eurent soupé, Charles 
du Sur, espicier, dit Jambe de Bois, de la compagnie 
de Crucé, fit des escriteaux où estoïent en grosses let-. 
tres escrits les noms desdits trois sieurs morts. 

Le samedy matin, sur les quatre heures, deux cénts 
de ceste faction des Seize se rendirent au petit Chas- 
telet. Crucé ayant faict venir trois crocheteurs avec 
leurs crochets, l’executeur mit sur chacun d’eux un 
desdits sieurs morts, tout debout, nuds en chemise, 
ayans chacun leur escriteau pendu au col. Ceux qui 
virent ceste action la trouverent merveilleusement 
piteuse et espouvantable. Sur toutes les advenuës des 
ruës , depuis le petit Chastelet jusques à la Greve, ils 
avoient mis des gardes. Premierement marchoient quel- 
que centaine de personnes, les uns avec des hallebar- 
des, les autres avec harquebuses, et aucuns n'ayans 

que leurs espées avec leurs manteaux dont ils se bous- 
choient le nez, et nombre de-lanternes sourdes. À 
quinze pas de ceste troupe, sans aucune lumiere, sui- 
voient les trois crocheteurs qui portoient, ainsi qu’il 
est dit cy-dessus, les trois corps morts desdits sieurs 
que l’executeur et ses valetsaccompagnoient; et quinze 
pas après, suivoit une autre troupe de cent personnes 
armez comme la premiere, avec force lanternes sour- 
des. En ceste façon ils allerent faire mettre lesdits 
sieurs en une potence en la place de Greve. : 
Les principaux des Seize pensoient que ce spectacle 
feroit esmouvoir le peuple; mais ny les Espagnols ny 
le peuple ne s’en esmeurent point : chacun alloit les 
voir , aucuns haulsoient les espaules sans dire mot, 
d’autres blasmoient ceste acte, tellement que, sans y 
avoir eu aucun remuëment, la nuict du dix-septiesme 
de ce mois, l’executeur osta les corps, les vendit aux 
vefves et aux enfans desdicts sieurs morts pour les faire 
enterrer; ce qui fut cause en partie que depuis ledict 
executeur fut pendu, comme nous dirons en son lieu. 
Aucuns ont escrit (1) que la garnison espagnole 
abhorra ce faict, et que si les ministres d'Espagne l’eus- 
sent approuvé, qu’ils se fussent pu rendre maistres de: 
Paris, mais, au contraire, que Diego de Ibarra rescri- 
vit au roy d'Espagne en ce temps-là en ces mots: 
« La faute si grande de faire justice, de leur authorité,. 
de ce president et conseillers, est procedée d’ailleurs: 
que des ministres de Vostre Majesté. » 


(1) Æucuns ont escrit. Presque tous les Mémoires contemporains s’ac- 
cordent au contraire à dire que les ministres espagnols poussérent les 
Seize à cet attentat, qui fut commis sous la protection des soldats de 
leur nation qu'ils avoient fait entrer à Paris quelques mois auparavant 

Or le duc de Mayenne, ayant receu les nouvelles 
de ces tragedies, partit incontinent de Laon, et à 


grandes raittes s’en, vint à Paris, et amena avec luy 


le sieur de Vitry et sa compagnie, et quelque peu de 
forces estrangeres. Ilarriva par la porte Sainct Anthoine. 


Quand les Seize sceurent qu’il venoit ils s’'assemblerent. 


Le docteur Boucher estoit revenu de Soissons où il es- 
toit allé, et n’avoit point de part à ce qu’avoient faict 
les Seize en son absence. Ils se douterent bien que le- 
dit sieur duc ne venoit à Paris que pour ceste occasion ; 
ce fat pourquoy la plus-part des Seize avec ledit doc- 
teur Boucher, qui devoit porter la parole, furent au de- 
vant dudit sieur duc jusques au petit SainctAnthoine, 
où ils avoient envie de luy faireune remonstrance sur 
ce qui s'estoit passé. Mais, aussi-tost que Boucher eut 
dit au duc qu'il desiroit luy parler, au nom de plusieurs 
bons bourgeois, sur ce qui s’estoit passé le 15 de no- 
vembre à Paris, ledict sieur duc luy dit : « Monsieur 
nostre maistre, ce sera pour une autre fois, adieu ; » et 
ainsi passa viste et entra dans Paris. Les Seize cognu- 
rent lors à son visage qu'il estoit fasché contr’eux, car 
on luy avoit rapporté qu’ils s’estoient assemblez dans 
la chambre dudit Boucher, où on avoit proposé s’il le 
failloit laisser entrer dans Paris, et des moyens de luy 
fermer les portes, et qu’en fin ils avoient resolu de le 
poignarder, et qu'un d’entr’eux avoit dit qu’il vouloit 
avoir l'honneur de luy baiïller le premier coup. 

Le duc à son arrivée trouva les choses fort douteuses, 
pour l'apparence qu’il y avoit que les Seize et le menu 
peuple, qui estoit de ceste faction , ne fussent favorisez 
des garnisons espagnoles. Patientant pour quelques 
jours, il escouta un chacun, et descouvrit le cœur de 

plusieurs qui éstoient mal-contents des desportements 
furieux des Seize. On a escrit que les quatre freres de 
la mâison des Hennequins, le president d'Orcey, le 
conseiller d'Amours, lé colonel d’Aubray, et plusieurs 
autres, luy dirent qu’il failloit exterminer trois sortes 
de gens dans Paris, sçavoir : les predicateurs de la fac- 
tion des Séizé, qui né preschoient que là guerre; les 
principaux dés Seïize, qui‘estoient des voleurs et san- 
guinaires, lesquels ne demandoïent qu’à ruyner les 
bonnes familles de Paris; et les garnisons d'Espagnols; 
qui ne venoient en France que pour piller et ravager; 
comme ennemis de toute ancienneté ; ce qui seroit aysé 
à faire audit sieur duc s’il vouloit y interposer son au= 
thorité, et qu'il seroit assisté de toutes les cours souvé- 
raines ét de toutes les bonnes familles. 

En fin le duc résolut de faire chastier les principaux 
des Seize. Il eustbien desiré avoir Bussy Le Clerc, mais 
il ne sortoit plus de la Bastille. En l'assemblée genérale 
qui se fit en l’Hostel de Ville, où tous les principaux 
des Seize se trouverent, sur la proposition qui fut faicte 
d’appaiser ce qui s’estoit passé en la mort du president 
Brisson, ledit sieur duc en demanda advis mesmes à 
ceux qu'il cognoissoit estre de ceste faction, les tançant 
seulement de ce qu’ils l’avoient faict, et qu'il n’y falloit 
plus retourner. Eux luy respondirent diversement, 
chacun selon leur passion; mais plusieurs des bonnes 
familles de Paris qui se trouverent en ceste assemblée 
le supplierent que ce faict ne demeurast point impuny. 
Les principaux des Seize récevoient divers advis de 
leurs amis que l’on devoit entreprendre contr’eux et 
en pendre d’aucuns; mais la bonne fâce que leur mons- 
tra en ceste assemblée ledit sieur duc leur fit oster 

toute sinistre opinion; mesmes aucuns furent soupper 
avec luy, et ne tint on en soupant que des devis et pa- 
roles joyeuses, tellement qu'ils se retirerent ce soir 
chacun chez eux, fort contents dudit sieur duc. 

Le duc, qui avoit resolu de faire punir nombre de 
- ces Étieux » Jugea que l'execution ne luy en seroit si 
difiicile que l’on luy avoit proposé. Le sieur de Vitry 
ayant entrepris d'en prendre les plus mutins, on resolut 
de lés faire pendre dans le Louvre. On va querir l'exe- 
cuteur cependant que sur les quatre heures au matin 
le sieur de Vitry va reveiller Anroux, Emonot et Ha- 
meline, lesquels, amenez au Louvre, furent incontinent 
pendus. Le sieur de Congis, ayant fait esveiller Lôu- 
chart et monté en sa haies luy dit que M. de 
Mayenne vouloit parler à luy pour une affaire de 
consequence, et qu’il s’habillast vistement ; sa cons- 
cience le jugeant, à chasque coup il demandoit : « Mais 
que me veut-il? » Habillé, sa femme luy donna un mou- 
chouër, et luy, la baïsant, luy dit:« Adieu, ma femme, je 
doute de ne te revoir jamais. » Ledit sieur de Congisalors 
le consola, et l’asseura que M. de Mayenne vouloit 
seulement parler à luy; mais, passez qu’ils furent l’hos- 
tel de la Royne où ledit sieur duc estoit logé, et Lou- 
chart ayant recognu qu'aux advenues des rues il y avoit 
des gens de guerre, il dit : « Monsieur, vous me me- 
nez à la mort. — Je vous meine, luy dit le sieur de 
Congis, parler à M. de Mayenne qui est au Louvre, » 
où, estans arrivez et entrez dans la basse salle, il advisa 
les trois autres pendus à une grosse solive. M. de Vitry, 
qui estoit là, commanda incontinent à l’executeur de 
se saisir de luy. Louchart luy dit que M. de Mayenne 
l’avoit mandé pour parler à luy et non pour le faire 

mourir. L’executeur et son valet voulans se saisir. de 
luy, il commença à se deffendre tellement d'eux qu'ils 
tumberent à terre les unssur les autres , sans qu’il fust 
possible à Jean Rozeau de luy mettre la corde, au col, 
ny de le lier. M. de Vitry, voyant que l’executeur 
n’en pouvoit venir à bout, luy dit : « À quoy vous sert 
ceste resistance? il vous faut mourir, — Ha! monsieur 
de Vitry, luy dit Louchart, je ne crois point que M.de 
Mayenne vueille que je meure; je vous prie de sçavoir 
encor de luy sa volonté, et luy dire que je Le prie que 


l'on ne me face point mourir. — Bien, dit le sieur de 


Vitry, j'y vay; mais s’il dit qu'il le veut il faudra que 
vous y obeyssiez. — J'y obeyray, dit Louchart. » Le 
sieur de Vitry estant sorty et demeuré un bon demy 
quart d'heure à revenir, ikluy dit : « M. de Mayenne 
commande que l’on vous face mourir. » Aces mots, 
Louchart, gemissant et n’en pouvant plus mesmes, se 
laissa saisir_à l’executeur qui le pendit auprès (des 
trois autres. 

De Launay, Cromé et Cochery furent bien cherchez: 
advertis, ils se sauverent en Flandres, d’où ils n’ont 
bougé du despuis. Crucé fut prins; mais le docteur 
Boucher fit tant envers M. de Mayenne, qu’il se con- 
tenta de ce qu'Anroux, qui estoit son lieutenant, avoit 
esté pendu. Le chanoine Sanguin, Thierée, Poteau, 
Regis, La Mothe, Renault et quelques autres, furent 
aussi emprisonnez. Bref, les principaux de ceste fac- 
tion, qui avoient assisté ou consenty à la mort ignomi- 
nieuse desdits sieurs president et conseillers, furent en 
ceste journée bien recerchez. 

Bussy Le Clerc, qui faisoit le fendant dans la Bastille, 
et qui s'y devoit faire enterrer pour ceux de sa faction, 

à la premiere sommation que leditsieur duc de Mayenne 
luy fit faire de luy rendre ceste place, comme il estoit 
homme né parmy le peuple, ayant sceu la mort de ses 


confederez, ne songea qu’à demander sa vie au duc, 


et permission de faire sortir ses biens meubles de de- 


-dans la Bastille, ce qui luy fut accordé; mais, en ayant 
faict sortir tout ce qu’il y avoit, et les ayant mis à un 


logis proche de la Bastille, aussi-tost que le duc eut 
mis la garnison qu'il desiroit dans ceste place et que 
Bussy en fut sorty, plusieurs gens de guerre entrerent 


dans ce logis, pillerent tous ses biens et tout ce qu'il | 


avoit volé et rançonné depuis les Barricades jusques au 
commencement de ce mois; tellement que tout ce qu'il 
put faire fut de se sauver de peur d’estre tué, sortir de 
France et gaignér Bruxelles , là où depuis il a vescu 
fort miserablement, gaignant sa vie à estre prevost de 
sale, se nourrissant des bien-venuës qu'il pouvoit at- 
trapper des escoliers qui vouloient apprendre à tirer 
des armes ; et sa femme, qui fit tenir si long temps 
prisonnier à la Bastille l'abbé de Fayoles, chanoine de 
la Saincte Chappelle, pour avoir une bague de quinze 
mil eseus qu’il avoit-en despost d’une dame sienne pa- 
rente, s’est veue bien changée de condition. Ce sont 
des jugements de Dieu très-grands. Je diray encor sur 
ce subject que non seulement ledict Bussy, mais tous 
ceux du peuple qui se sont meslez durant ces derniers 
troubles d’emprisonner ou tuer les presidents et con- 


. seillers dés autres parlements, sont tous peris misera- 


blement. L'exemple est memorable d’un capitaine 

Desarpens, que l’on a veu à Paris, à l'Escole Saimct- 

Germain, s’espouiller sur le bord d’un batteau, et ne 

vivre d’autre chose que de ce que l'on luy donnoit pour 
40. 25 

y prendre garde, après avoir, au commencement de 


ces troubles, fait tant des siennes dans Rouen, où ilne. 


cheminoit qu'avec gardes par la ville, somptueusement 
vestu, rançonnant les officiers royaux selon sa volonté. 

L’autheur du livre du Manant et du Maheustre dit 
que M. de Mayenne fit pendre ces factieux pour le 
seul subject d’avoir communiqué avec l'Espagnol, sous 
un pretexte qu’il emprunta, encores que la verité fust 
que la vraye occasion estoit la lettre que les Seize 
avoient escrite au roy d'Espagne comme à leur vray 
. roy (la copie de laquelle nous avons mise.cy-dessus), 
ainsi que madame de Montpensier le sceut bien dire 
le lendemain de l’execution, le jour de laquelle, dit 
cest autheur, l’on faisoit courir un bruit contre les 
Seize qu'ils avoient voulu attenter à la personne du 
duc de Mayenne, le second jour que c’estoit parce 
qu'ils estoient espagnols, et à ceste fin la dame de 
Montpensier representa une coppie de ladite lettre 
envoyée par les Seïze au roy d'Espagne, qu’elle mons- 
tra à toutes personnes pour les animer contre les Seize, 
et en despit des Espagnols; et le troisiesme jour on fit 
courir le bruit que c’estoit à cause de la mort du pre- 
sident Brisson et ses deux compagnons : de sorte qu’en 
trois jours l’on fit courir trois divers subjects contre les 
Seize; mais le sécond estoit le plus veritable, comme 
mesmement le duc de Mayenne ne put se retenir 
qu'il ne le dist à l'ambassadeur d'Espagne, que l’on 
vouloit porter la couronne de France à son maistre 
par les membres , mais qu’il luy failloit porter par les 
chefs; joint que par plusieurs fois le duc de Mayenne 
a dit que les Seize luy avoient gasté ses affaires, mais 
qu'il s’en vengeroit, et l’a rescrit à tous les gouverneurs 

de l'union pour leur faire trouver bon l'execution 
qu'il avoit faict faire contre les Seize, les appellans, | 
par ses lettres, gens turbulens et violens ausquels il 
ne se fieroit plus, et qu'il se remettroit du tout à la 
volonté et bon conseil du parlement de Paris. 

Voylà l'opinion de l’autheur de ce livre. Il estoit de 
la faction des Seize. Il dit cela afin de faire croire 
que ceste journée du quatriesme decembre avoit esté 
seulement faicte en haine des Espagnols, concluant 
que ledit sieur duc de Mayenne ne souffriroit jamais 
aucune intelligence entre le peuple et l'Espagnol: Mais, 
quoy que ce livre ait esté escrit plus d’un an après 
ceste journée, si est-ce que ledit sieur duc, bien qu’il 
eust pu faire punir tous ceux de la faction des Seize, 
tant pour avoir consenty à la mort dudit sieur presi- 
dent Brisson, que pour leurs autres attentats, il fut con- 
seillé que puis que la justice avoit eu quelque cours. 
en l’execution de quelques-uns, de faire une abolition 
generale de tout ce qu’ils avoient faict, et, par icelle, 
les empescher seulement que d’oresnavant par assem- 
blées ils pussent faire pareilles entreprises. Son inten- 
tion se pourra mieux cognoistre par la lecture de ceste 
abolition que par ce que l’on en pourroit escrire. En 

voicy la teneur. 


« Charles de Lorraine, duc de Mayenhe, lieutenant 
general de l'Estat et couronne de France, à tous pre- 
sens et à venir, salut. Comme en la capture et empri- 
sonnement injurieux, meurtres et assassinats Commis, 
en ceste ville de Paris, ès personnes des deffuncts les. 
sieurs Brisson, president en la cour de parlement, 
Larcher, conseiller en icelle, et Tardif, conseiller au 

2 


en face those le seiziesme x-septiesme dudit 
mois, deux sortes de personnes se sonbtrouvées coul- 
pables, les uns, poussez de mauvaise volonté, se cou- 
vrant de quelque prétenduë entreprise et conspiration 
qu'ils pHhioient avoir esté faicte sur cestedite ville, ét 
les autres s’y estans laissé aller par simplicité et ardeur 
de zele, estimans bien faire, sans sçavoir au vrayÿ les 
causes d’une telle violence; en quoy les loix dejustice 
divine ét humaïne ont esté violées, au grand estonne- 
‘ment des gens de bien, qui craignoient que semblable 
- chose tollerée ne donnast licence à chacun d’entre- 
prendre ce qu'il voudroit en ceste ville capitale du 
royaume qui doit servir de lumiere et de guide à toutes 
Jes autres, et de seureté et de repos à tous ceux qui y 
resident et vivent sous l’obeyssance des loix et dès ma- 
gistrats. Ce qu’estant venu à nostre cognoissance, nous 
nous y serions promptement rendu, tous autres affaires 
cessans, pour pourvoir à ce mal par le chastiment des 
principaux autheürs d'iceluy sur lesquels nous avons 
advisé de restraindre la peine, et, usans de douceur 
à l'endroit des autres, les contenir en devoir,etirele- 
ver la justice, l’un des principaux liens de l’'Estat, qui 
sembloit aucunement alterée par un si funeste accident 
advenu en la personne de son chef. Sçavoir faisons 
qu'après avoir faict punir le commissaire Louchart, 
Barthelemy Anroux, Nicolas Hamelyne et Jean Emon- 
not, desirans empescher un plus grand mal et pour- 
voir à la seureté publique, nous avons, pour le regard 
des autres qui ont participé à ceste entreprise, :soit 
en la deliberation ouexecution d'icelle, ou qui y ont 


| presté conseil, confort et-aide, en n quelque Fa 
‘maniere que ce soit, aboly et esteint, abolissons et 
esteignons par ces presentes, en vertu dé nostre pou- 
voir, le faict et cas dessusdits. Voulons et entendons 
que tous en general, et.chacun d’eux en particulier, 


en soient et demeurent quittes et deschargez , Comme 


ayant esté leur simplicité circonvenuë par les induc- 
tions et artifices des autres, et ne s’en estans entremis 
que sur la crainte du peril qu'ils estimoient present, 
et le desir qu'ils avoient de se conserver en ladite ville, 
sans qu'ores ny à l’advenir ils en puissent estre aucu- 
nement inquietez, travaillez ny recerchez; et quant 
à ce, avons imposé et imposons silence per petuel : au 
sieur procureur general et à tous autres, fors et excepté 
le conseiller Cromé, Adrian Cocheri, et celuy qui a 
servi de grefher, ra nous n ri pia d'A jouyr de 
l'effect de la presente abolition, et les en avons, comme 
estans principaux autheurs de cest attentat, pour plu- 
sieurs considerations exceptez et reservez, afin que la 
justice en soit faicte. Et par ce que le mal est provenu 
des assemblées privées qui se sont cy -devant faictes 
en ceste ville sans authorité et permission des magis- 
trats, et que tels accidents pourroient encores à l’ad- 
venir produire de plus dommageables effects s'il estoit 
permis aux particuliers de ladite ville de tenir conseils 
et faire lesdites assemblées, nous faisons tr ès-expresses 
inhibitions et defences à toutes personnes, de quelque 
qualité ou condition qu’elles soient, et sous quelque 
pretexte ou occasion que ce soit, mesmes à Ceux qui 
se sont cy-devant voulu nommer le conseil des Seïze, 
de faire plus aucunes assemblées pour deliberer ou 
traicter d'affaire quelconque, à peine de la vie et de 


rasement de maisons uses 
assemblées avoir esté faictes, enjoignant à toutes per- 
sonnes, sur ladite peine de la vie, qui sçauront les lieux 
où se seront faictes lesdites assemblées, de les indiquer 
promptement au gouverneur, procureur general, ou 
prevost des marchands et eschevins de cesteditewville ; 
et si aucuns des habitans, bourgeois, ou autres parti- 
culiers habitans de ladite ville, ont quelque chose à 
proposer concernant le salut et repos d’icelle ville, ils 
s’en addresseront audit gouverneur, procureur general, 
. Ou prevost des marchands et eschevins, ausquels le soin 
de la seureté et conservation de ladite ville doit appar- 
tenir : ce que nous les exhortons de faire, avec pro- 
messe de les recognoistre de tout nostre pouvoir, selon 
le merite de leur affection. Aussi deffendons, sous la 
mesme peine, à toutes personnes de ne faire cy après 
aucune mention ny reproche les uns aux autres pour 
raison des choses passées, que nous voulons demeurer en 
perpetuel oubly comme chose non faicte ny advenué; 
semblablement de ne parler au mespris et desavantage 
de ce sainct party, ains qu’à l’encontre de toutes per- 
sonnes generalement quelconques qui voudront trou- 
bler le repos et seureté publique, et semer divisions 
entre les catholiques, ou qui favorisent les heretiques, 
il soit procedé à l’encontre d'eux par les rigueurs de 
justice, sans exception d'aucune personne. Si prions 
messieurs de la cour de parlement, etc. Donné à Pa- 
ris au mois de decembre 1591. Signé Charles de Lor- 
raie, et sur le reply, par monseigneur, Beaudouyn, 
et à costé visa et scellée de cire verde sur de la soye 
rouge et verde. Leuë, publiée et registrée, ouy sur ce 
le procureur general du Roy, ce requerant. À Paris, 


se. trouveront lesdites 


en pudéient le dixiesme ; jour de decembre 1597, et 
publié à son de trompe et cry public par les carrefours 


de ceste ville de Paris ledit jour. Signé Boucher. » 
. p L : A" + 


Ainsi ledit sieur duc cassa les assemblées du conseil 


_ des Seïze; toutefois du depuis ils ne laisserent de con- 


tinuër sous main leurs practiques avec l'Espagnol, et 
leurs predicateurs presenterent encores quelques re- 
questes audit sieur de Mayenne, s'attribuans le nom 
de la Faculté en theologie, comme nous dirons au 
temps qu'ils les presenterent. Ceste abolition deffen- 
doit bien de semer des divisions entre les catholiques, 
et toutesfois du depuis il y eut tousjours trois partis 
formez dans Paris jusqu’à la reduction en mars 1594, 
sçavoir, celuy du duc de Mayenne, celuy des politi- 
ques ou royaux , et celuy des Seize et Espagnols. La 
suite de ceste histoire monstrera comme celuy des 
Seize et des Espagnols fut du tout ruyné, comme ce- 


luy du duc de Mayenne se reünit dans le royal, et 


comme celuy des royaux est demeuré le maistre des 
deux autres. 

Le parlement de Paris estant sans president en la 
grand-chambre par la mort du president Brisson, les 
cinq autres presidents estans du party royal, ou à 
Tours, ou à Chaalons, ledit sieur duc en pourveut 
quatre de ceste dignité, sçavoir : le sieur Chartier, qui 
estoit fort vieil et le plus ancien conseiller de la cour, 
pour premier president, mais il se deporta de luy 
mesmes d'exercer ceste charge, les sieurs de Neuilly, 
de Hacqueville et Le Maistre. Voylà comment les 
Seize, par leurs violentes et sanglantes tragedies, pen- 
sans s’instaler aux principales charges de la ville de 


Mayenne n’a jamais faict 2 
3 rable pour | luy que celuy-là, ‘faisant prei 


ces mutins au milieu de É ville de pes 6 
leurs amis. Ps 

Il fut fait plusieurs vers qui coururent en ce temps 
A sur ce subject, entr’autres ceux-cy: 


RTE PR 5 stp ets 
De seize ‘ils sont ra uit à à douze, 
 Etfaut que le reste se houze, 
Pour aprés les quatre prémiers 
 Estre perchez comme ramiers. 


et of nes, tft dl si 


iGôlur qui 3 os ces vers pensoit qu ‘ils ne fussent 
las) quesseize factieux, mais il se trompoit, car ils 
estoient Plus de quatre mil. Un autre poëte, pensant, 


mieux dire sur ce qu’il avoit veu escrit Le conseil des 


seize quartiers de la ville de Paris, ft ces vers, pre= 
nant ne pour quartiers: ti 


A baton le sien c’est justice : 
À Paris seize quarteniers, 

À Montfaucon seize piliers, 
C’est à chacun son benefice. 

Celuy cy se trompoit fort, car, des seize quartenieré 
de la ville de Paris, il n’y en avoit que cinq de ceste. 
faction, comme ils le monstrerent bien à la reduction 
de la ville de Paris; mais ce dernier rencontra plus 
heureusement, disant : 


Seize, Montfaucon vous appelle; 


* À demain, crient les corbeaux : 


Seïze piliers de sa chapellé 
Vous seront autant de tombeaux. 


Les faire mourir tous, c’eust esté trop. Aussi M. de 


l 

| A qu’en une partie ceux qui es VE 
conseillé de ruinér trois sortes de personnes: les Seize, 


leurs predicateurs, et les garnisons d'Espagnols. Pour 
les predicateurs, il n’a jamais voulu que l’on-touchast 


aux ecclesiastiques qui avoient practiques et intelli- 
_— gences avec l'Espagnol, ny à ceux mesmes qui depuis 


furent descouverts estre affectionnez au party royal, 
et qui faisoient des practiques dans Paris pour l'esta- 
blissement du Roy. Quant aux Espagnols, il avoit af- 
faire de leur secours pour Dssenéger Roüen que le 
Roy tenoit assiegée, Aussi il n’y avoit pou d’'appa- 
rence qu'il suivist ces conseils. 

L’autheur de la suitte.du Manant et du Maheustre, 
contre toute apparence de verité, veut faire accroire 
que le sieur comte de Brissac avoit esté envoyé à Paris 
par ledit sieur duc pour advertir M. de Belin qu’il se 
falloit desfaire dudit president et ses compagnons, 
voire d’une grande partie du parlement, pource qu'ils 
traictoient avec le Roy et promettoient de luy donner 
entrée dans Paris, et qu’en cas que ledit sieur de Belin 
ne voulust l’entreprendre, que les Seize y tinssent la 
main pour l’executer ; plus, que plusieurs du parle- 
ment en estoient consentans, et leur avoient requis 
main forte pour ce faire. À quel propos publier toutes 
tes menteries, puis que l’on a veu le duc de Mayenne, 
le sieur de Belin et le parlement, pourchasser leur pu-- 
nition pour avoir faict mourir ce president, estimé un 
des doctes hommes de son siecle? Voicy ce qu'escrit 
Scevole de Saincte Marthe de la vie de ce president, 

« M. le president Brisson , natif de Fontenay en 
Poictou, lieu fort fertile à produire des hommes 
d’excellent esprit, estoit fils d’un pere, homme honno- 


| He et. riche, lentenst dudi ontenay qui est un 


très-beau siege. Par le moyenet conduite de son pere, 
il fit Laureusaent le cours de ses estudes, tellement 


qu en peu de temps il parvint à un souverain degré de 


science en toutes sortes, et en acquit un los non ac- 


-coustumé, laquelle science il ne tint pas cachée dans 


son estude pour s'y amuser en oysiveté, mais il la fit 
paroistre à descouvert, avec un très-grand lustre, à la 
veuë du public, parmy les grands personnages, car, : 
presque dès sa prime jeunesse, il fit une très-belle 
monstre de son sçavoir au barreau de la cour de par- 
lement entre les advocats les plus celebres, usant 
d’une façon de parler remplie d’eloquence et toutes- 
fois non affectée, mais claire et facile, d’un langage 
pur et net, fluide comme un ruisseau coulant douce- 
ment. En laquelle profession d’advocat ayant fait de 
grands progrez, il s’acquit un tel bruit, qu’il fut in- 
continent promeu par ce grand roy Très - Chrestien 
Henry troisiesme de pieuse memoire, premierement 
à l'office d’advocat general, puis après de conseiller 
d'Estat, et finalement il le fit president de ce grand 
parlement, sans beaucoup differer d’un temps à l’au- 
tre; et lors mesme Sa Majesté luy fit tant d'honneur 
de dire qu'il n’y avoit prince au monde qui eust 
homme à luy qu'il pust mettre en parangon avec ledit 


-sieur Brisson; tellement qu’il l'envoya en ambassade 
; q Æ 


en Angleterre pour de très-grandes affaires. Et ayant 
Sa Majesté proposé de faire un recueil de tous ses 
edicts et ordonnances de ses predecesseurs, il estima 
qu’il estoit l'unique suflisant de luy en donner con- 
tentement, veu la grandeur de l’œuvre contenant tout 
le droict par lequel la France se gouverne; lequel 

œuvre ledit sieur Brisson acheva avec une diligence et 
promptitude admirable et incredible, et le nomma, du 
nom de Sa Majesté, le code Henry. En oultre il a 
escrit un grand et docte volume de la signification des 
termes du droict françois; item, un autre des forma- 


_ ditez et du style usité au droict civil entre les Romains, 


qu'on appelle droict escrit, et plusieurs autres opus- 
cules, partie desquels il a mis en lumiere, et d’autres 
qui y ont esté mises après sa mort, laquelle le prince 
et chef du party de l'union mesmes n’a voulu laisser 
impunie. » Voylà ce que dit Scevole de Saincte Marthe 
de la vie et mort de ce president. 

« Si ceste mort eust esté advouée et passée sous si- 
lence par le duc de Mayenne, dit l’autheur du livre du 
Manant et du Maheustre, le Roy n’eust plus eu d’agèns 
dans Paris pour luy, et eussent tous perdu courage; 
mais qu'après la journée du 4 decembre la cour de 
parlement se restablit en sa premiere authorité; que 
ce fut un coup d’Estat pour l’establissement du Roy; 
que ce qui advint en ceste journée authorisa et fortifia 
le party formé en la cour de parlement et les politi- 
ques de Paris contre les Seize et leurs predicateurs. » 

Ce mesme autheur dit en son dialogue plusieurs 
choses sur ceste journée, la substance desquelles icy 
referées feront aysement juger comme tout s'est passé 
en ce temps-là. 

« C’est la maxime des princes, dit-il, de se servir du 
peuple au commencement de leur establissement; mais 
estant fait il n’en faut plus parler. Auparavant les Bar- 
ricades et la mort des duc et cardinal de Guise, on 
trouvoit bon que les Seize se remuassent, qu'ils s’op- 
posassent et servissent de rampart contre tous les efforts 


et dote feu Het ; «pos 
et biens contre la puissance de Sa Majesté, et de là est 

venu ce grand changement que l'on a veu en France, 
_ car alors les princes communiquoient avec les Seize, 
tout se faisoit par une mutuelle intelligence, et les 
princes de la ligue ne faisoient rien sans en advertirle: 
dit conseil des Seize, et en fut descouvert plusieurs 
_memoires et missives que le feu duc de Guise leur en: 

voyoit. Mais, depuis que le duc de Mayenne a esté 

estably, et que les Seize luy ont donné l’authorité sur 
eux et le souverain commandement, et qu'il a gousté 
d'iceluy, il ne l’a voulu depuis demordre aucunement, 
ains s’en est accommodé en proprieté, encor qu'’iln’eust 
céste authorité qu’en depost, en attendant la resolu- 
tion des estats ; et delà, dit-il, est venu tout malheur 
au party de l'union; car le duc de Mayenne, sentant la 
volonté des Seize affectionnez au roy d'Espagne pour 
luy oster son authorité, les a eus depuis tellement à 
contrecœur, que dèslors leur ruine fut complotée. Il 
rompit premierement l’authorité du conseil general 
de l’union, qui estoit l’establissement et conduite des 
affaires de la ligue, et en fit un particulier auprès de 
luy, qu’il composa de personnes qui luy estoient aff- 
dées, qui a esté le plus grand traict d'Estat que jamais 
ledict sieur duc de Mayenne ait faict pour son parti- 
culier, ayant par ce moyen formé son establissement 
et ruyné les Seize et leur faction; car, par la rupture 
de ce conseil, toutes les provinces et villes de la ligue 
qui se trouvoient joinctes et liguées ensemblement, 
tant du vivant du duc de Guise qu’après sa mort, et 
qui avoient communication avec ledit conseil des 


seize, et depuis avec ledict conseil general de l'union 


E É fqués après la mort dis F- 4 dues fat composé 


de tous ceux qui avoient esté dudit conseil des Seize), 
se trouverent des-unies sans plus conferer ensemble, et 
chasque ville advisa lors à son profit particulier; mes- 
mes les grands qui y estoient gouverneurs pour l’u- 
nion leur osterent en plusieurs endroicts le maniement 
des affaires. Et par ainsi les Seize de Paris demeure- 
rentseuls, desnuez de moyens, secourset intelligences. : 

« Plus, que ladite execution du quatriesmedecembre 
despouilla lesdits sis de toutes forces, authorité et 
puissance, jusques à n’oser parler, et furent. dèslors 
abandonnez de plusieurs des grands du party de l’'u- 
mon, entr'autres du duc de Guise, luy qui auparavant 
leur avoit envoyé le sieur de Jauge leur porter toute 
creance d'assistance, faveur et ayde, qui au contraire 
se mocqua aussi d'eux, mesmes que le simple peuple, 
subject à vaciller, les commença à avoir en mespris, et 


devindrent en horreur à toutes les provinces et villes 


>! 


de l'union à cause des lettres que ledit sieur duc de 


Mayenne y avoit escrites contr'eux, lequel, pour: es- 
? Là - 


tablir son authorité et s’asseurer d'avantage en sa qua- 
lité de chef de l’union, fit promettre les cinq conditions 
suivantes à tous les grands et gouverneurs de ce party.: 


I. De ne l’abandonner jamais, ny de se bander con- 
tre luy pour quelque occasion que ce fust. 

H:De ne favoriser la nomination d’un roy que par 
son consentement. | 

III. De consentir tous les accords qu'il feroit avec 
le Roy ou autre. | / 

IV. De ne favoriser les Espagnols ny écférer avec 
eux que par sa licence et selon son: instruction. 

V. De resister et mn. parole: conseil et 
effect, contre ceux qui favoriseroient le peuple et em- 
pescheroïent'ses desseins, et de faire en sorte que l’au- 
thorité entiere luy demeurast audit party de l'union, 
pour y disposer de tout selon sa volonté. ». 


Cest autheur, qui estoit un des principaux desdits 
Seïze, après avoir dit que l'ordinaire des grands est 
de hayr ceux de qui ils tiennent leur advancement et 
ceux qui n’adherent à leur volonté, mesmes que le 
duc de Mayenne avoit introduit aux villes de leur 
party ceux qu’il avoit voulu, et en avoit osté les li- 
gueurs qui luy avoient baïllé telle authorité, il s'ex- 
clame et dit : 

« Où est ce nœud d'union d'entre les princes de 
Lorraine et nous? Où est ce secours mutuël qu’ils nous 
ont juré tant de fois et promis? Où est ceste amitié 
tant de fois jurée aux Barricades et à l'instant d'i- 
celles? Où est la forme de nostre union? Où est l’in- 
telligence et confederation tant belle et serieuse que 
nous avions practiquée avec les principales provinces 
et villes de France, qui, à nostre sollicitation, vigi- 
lance et frais, s’estoient joinctes à nostre party, que les 
princes et ceux que nous avons esleu au magistrat nous 
ont ravies et perduës tout ensemble? Où sont les agents 
des provinces qui de toutes parts nous venoient voir et 
prenoient de nos mains les instructions necessaires 
pour l’advancement du party de l’union ? Où est nos- 
tre retraicte? Où est nostre asseurance? » 

Voylà la plainte que fait cest autheur pour les 
Seize. Plus il dit : « Je sçay pour vray que le duc de 
Mayenne n’a cherché qu’occasion de ruiner les Scize, 

ayant à ceste fin introduit à Paris ses agents contre les 
predicateurs, les curez et les Seize, par la faveur et 
support d’aucunes princesses, specialement de ma- 
dame de Montpensier, du sieur de Belin, gouverneur, 
du prevost des marchands, et du corps de la cour de 
- parlement, avec le support des politiques qui se sont 
joincts ensemble à cest effect à la ruyne des Seize; 
car, encores que les politiques n’ayment le duc de 
Mayenne, et au contraire ils taschent à le ruiner pour 
introduire le Roy dans Paris, si est-ce que, pour nuire 
et destruire les predicateurs, et les Seize, et le peuple, 
qui resistent resoluëment à l’establissement du Roy, 
ils se sont rengez du party du duc de Mayenne, non 
pour quelque faveur ou amitié qu’ils luy portent, mais 
en despit des autres; et pour les diviser et ruiner l’un 
l’autre, et par ce moyen faire les affaires du Roy et l’es- 
tablir. En une assemblée faicte en la maison de d’Au- 
bray (1), où le conseiller d’Amours et le doyen Seguier 
estoient, à la fin du mois de decembre 1591, il fut ad- 
visé qu’il failloit faire contenance d’embrasser le party 
du duc de Mayenne en indignation du duc de Guyse 
et des autres princes, affin de les mettre en discord 
les uns envers les autres, pour sur ceste division bastir 
les affaires du Roy; et ont tous ces corps complotté la 
ruine des predicateurs, des Seize et des estrangers: 
estant la verité que le duc de Mayenne, au partir de 
Paris audit mois de decembre, donna charge à tous 
ces corps de faire du pis qu’ils pourroient contre les 
predicateurs, les Seïze et les Espagnols ; et deux jours 
après qu'il fut party pour aller à Soissons, et de là 

(:) Aubray. C’étoit l'un des royalistes les plus zélés. I joue un rôle 
très-noble dans la satire Menippee. 

à Guise pour conferer avec : le duc de Parme de ce 
qu'ils devoient faire pour le secours de Rouen, les co- 
lonels de Paris, qui estoient politiques, resolurent de 
desarmer les Seïze, el de faire deffendre à tous bour- 
géois de porter armes ou les prendre sans le congé 
desdits colonels et de leurs capitaines, pour quelque 
occasion que ce fust; mesmes le quatorziesme jan- 
vier 1592, de la part de la cour de parlement, de là 
chambre des comptes, de la cour des aydes, des gene- 
raux et des politiques, il se fit une assemblée où ils 
jurerent un support et commun ayde entr” eux, comme 
aussi firent lesdits colonels et capitaines de la ville qui 
se recognurent ensemblement, et depuis ruinerent le 
party des Seize, et firent tout ce qu’il leur sembla bon 
pour le service du Roy.» Bref, cet autheur dit que 
‘la resolution de la cour et de la chambre des comptes 
et de toutes les cours souveraines a esté, auparavant 
et depuis la mort du feu Roy, de se rendre les sou- 
veraihs gouverneurs de l'Estat FoEs se sousméttre au 
Roy. 
Ceux qui escrivirent contre les Seize pour M. de 
Mayenne disoient que ledit sieur duc avoit bien faict 


de punir la temerité de ces Seize, pource que cela 


estoit sans exemple que les particuliers eussent mis la 
main sur les magistrats, et que la consequence en es- 
toit dangereuse; qu'Aod, Jehu, Phinées et Mathatias, 
alleguez par les Seize en leurs déffences d’avoir mis 
les mains sur les magistrats, sans charge ny adveu, 
mais poussez seulement de l'honneur de Dieu, n'’es- 
toit pas à propos, car Dieu a beny les nommez cy- 
dessus particuliers, et a pérmis que leurs actions ayent 
profité au peuple et rendu leur Hbeïté; maïs, au con- 

trair e,Jes actions des Seize n’avoient de rien 4 
ains-tout estoit tourné à la perte et ruyne de leur 
party et d'eux-mesmes; tellement que ce faict estoit 
-abominable, et Dieu ne les avoit favorisez et advoüez; 
aussi la forme dont ils avoient usé estoit tellement de 
“consequence, que si ledit sieur duc ne l'eust repri- 
mée ils en eussent abusé avec violences. J'ai mis icy . 
ces opinions de divers escrivains, affin que le lecteur 
juge mieux de l’estat des affaires de ce temps-là. 

Tandis que les choses cy dessusdites s e passoient en 
France, voyons ce qui sé faisoit aux Pays-Bas. Nous 
avons dit que le prince Maurice se rendit maistre de 
Hulst le vingtiesme de septembre, où, ayant laissé le 
comte de Solms pour gouverneur, et assubjetty tout 
le pays de Vaës, il fit rembarquer toute son armée sur 
cent vaisseaux, envoyant sa cavalerie en toute dili- 
gence vers le pays de Gueldre, où il avoit resolu de 
faire voile et remonter par la riviere de Vahal. 

Le sieur de Mondragon, gouverneur de la citadelle 
d'Anvers, entendant la perte de Hulst, amassa incon- 
tinent une armée de quatre mille fantassins et mille 
chevaux, à laquelle se joignirent les Espagnols mu- 
tinez qui s’estoient saisis de Diest, Herental et Lieve, 
lesquels l’on avoit appaisez en leur donnant quelques 
payes, et substituant pour leur maistre de camp Al- 
fonse de Mendozze au lieu de Vega. Ceste armée s’a- 
cheminant à Hulst, Mondragon trouva ceste place si 
bien garnie d'hommes de guerre et de munitions, et 
quelques digues rompuës, qu’il fut contraint de se 
retirer après avoir faict un fort proche de Hulst pour 
empescher les courses de ceux de dedans. 

Le prince Maurice, remontant le Vahal, fit desbar- 

: e she, ét l'assi sicgea 
par éau et par terre; ayan ser un pont sur la 
riviére pour aller d'un quartier utre à la faveur 
‘du fort de Knotzemboürg. Ceux de Numeghe en ce 
‘commercement de siege se: monstrerént très-coura- 
géux, et tirerent fort de la tour Sainct Hubert; mes- 
_ mes d’un coup de coulévrine ils rompirent lédit pont, 

“dont le prince fut contraint de le faire mettre plus bas 
qu'il n'estoit. Six jours s’estans passez à faire les ap- . 
‘proches et les tranchéés, et à dresser quarante deux 

_ pieces de canon en bättètie prestes à tirer, plusieurs 

‘des habitans qui avoient, par la präctique .d’un-secre- 

taire des Estats, nommé Christian Hugues, léquel es- 

toit prisonnier de guerre dans Numeghe, esté gaignez 

‘pour le partÿ des Estats, et entr'autres un des bour- 

guemaistres qui avoit esté jusques à La Haÿe commu- 

niquér de leur entreprise, commencerent à parler de 

se rendre, et donnérent tellement la peur aux autres 

habitans du grand apparat que le prince faisoit de les 

assieger en pant les desportements et gouverne- 

ment de l'Espagnol , ainsi que l’on faict d'ordinaire en 

telles actions, loüant le bon ordre des Estats ; que tous 

d’une voix ils ne parlerent plus que de se rendre et 

composer avec le prince: ce qu’ils disoient devoir faire 

promptement avant que Verdugo eust jetté des gens de 

guerre dans leur ville, qui pourroïent lors les con- 

traindre d’endurer un siege. Ainsi les habitans de Nu- 

meghe, ayans communiqué leur resolution aux chefs 

des trois compagnies qu’ils avoient en garnison, én- 

voyerent quatre deputez vers le prince Maurice, et fut 

tant exploicté, que le 21 la composition fut arrestée, 

ct, ce mésme jour, le prince mit dedans la ville quatre 


DE PA las à E_ 
3 | , et, le vingt-deuxiesine, le de de Ghe- 
leyn, les capitaines Snater et Jean de Verden, sortirent 
_ avec leurs compagnies, les enseignes desployées, avéc 
 Jéurs hardes et bagages, et furent conduits jusques au- 

_ près de Grave. Les habitans, qui eurent si haste de 
composer, perdirent l'exercice libre de la religion ca- 
tholique-romaine, et celle dés calvinistes ‘où preten- 
duë reformée y fut establie. Les églises, qui y estoient 
très-belles et bien ornées, se virent incontinent vuides 
d'images, de reliques et d'ornements. 

Le comte Philippe de Nassau fut mis gouverneur 
dans ceste ville avec une garnison de six compagnies 
d'infanterie et de deux de reistres: Le cadavre du co- 
lonel Martin Scenck, dont nous avons parlé cy dessus 
en l’an 1589, et dit qu'après s’estre noyé en voulant 
surprendre Numeghe il fut mis en quatre quartiers 
sur les ramparts de ceste ville, et que depuis il fut mis 
en une biere dans une tour, à la requeste du marquis 
de Varambon, fut après ceste reduction enterré dans 
la grande eglise. En la pompe funebre militaire qui 
luy fut faicte, le prince Maurice y assista, suivy de 
tous les colonels et capitaines de son armée, et de tous 
les magistrats de la ville de Numeghe. La reddition de 
ceste ville fut le comble dès heureux succez qu’eut le 
princé Maurice en ceste année; car, après qu'il y eut 
donné l’ordre requis, il s’en retourna avec son armée 
passer les froidures de l’hyver en Holande. 

Le roy d'Espagne, qui avoit jetté tous ses desseins 
sur la France, et croyoit estre impossible de trouver 
une si belle occasion pour s’en pouvoir rendre le mais- 
tre qu’en ce temps- iCÿ » à cause de la division des 
François, né laissa rien derriere pour prendre ceste 

de sucre. qu “1 us en oder +. Jaissast les 
Pays-Bas avec le plus de seureté qu’il pourroit. Outre 


ces deux choses, il avoit encor donné ordre à deux 
autres qui ne luy reüssirent selon son desir. La pre- 


miere, il avoit fait lever en Espagne douze mille hom- 
més de pied et deux mille chevaux sous la conduite 
d’Alonzo de Vargas, qu'il avoit deliberé d'envoyer en 
France par la Navarre; mais la revolte qui fut faicte 
en Arragon à l’occasion d’Antonio Perez, ainsi que 
nous dirons, fit que ceste armée fut employée pour 
favoriser l’execution qu’il fit faire de quelques Arra- 
gonnois, tellement qu’elle ne vid point la France. La 
seconde estoit de tascher à faire la paix avec le prince 


Maurice et les Holandois, qu’il appeloit ses rebelles, | 


affin que, n'ayant à faire qu’à la France, il luy fust plus 
aysé de venir à bout de son dessein. Son ambassadeur 
près l'Empereur, qui estoit dom Guillaume de Sainct 
Clement, mena ceste practique, et fit que Sa Majesté 
Imperiale envoya en ambassade, aux despens du Roy 
son maistre, les seigneurs Jean Baron de Pernestein, 
les comtes d’Isenbruch et de Lippe, le seigneur de 
Rhede, et le frere de l’evesque de Virtzembourg, avec 
quelques docteurs. Ces seigneurs arriverent à Cologne 
au mois d'octobre, et de là ils vindrent à Namur où 
le comte d’Aremberg les fut recevoir par le comman- 
dement du duc de Parme, et les conduit jusques à 
Bruxelles où ils arriverent "s premier jour de decem- 
bre, et y furent receus avec toutes sortes de carresses ; 
et menez au logis que l’on leur avoit appresté de la 

| meilleure forme et maniere’ ‘que l’on avoit peu. Trois 
_ jours après le duc de Parme , qui estoit à Valentienne 
ety faisoit ses apprests pour entrer en France, s’estant 
mis en un coche pour ce qu'il estoit empesché de ses 
goutes et ne se trouvoit gueres mieux de sa maladie 
pour avoir beu des eauës de Spa, se rendit aussi à 
Bruxelles. Et le cinq, six et septiesme de ce mois, les- 
dits duc de Parme, ambassadeurs de l'Empereur, et 
le conseil d'Estat, resolurent plusieurs choses entr’eux 
touchant cest afaes ; mais lesdits ambassadeurs ayans 
envoyé demander un passeport pour aller à La Haye 
en Hollande, les estats generaux des Provinces Unies 
les prierent de vouloir espargner cetravail , veu qu'ils 
ne trouvoient nulle asseurance au traicté qu’ils pour- 
roient faire avec leroy d'Espagne, ainsi qu’il se pou- 
voit aysement juger par les lettres interceptées que ce 
Roy escrivoit audit sieur de Sainct Clement son am- 
bassadeur. Nonobstant ceste response, lesdits sei- 
gneurs ambassadeurs ne laisserent d'envoyer un d’en- 
tr'eux , le sieur de Rhede, à La Haye, où il arriva sur 
la fin de l’année, et y fut environ trois mois, et s’en 
retourna avec une responce par escrit que luy bail- 
lerent lesdits sieurs des Estats, contenant les causes 
pourquoy ils ne pouvoient traicter avec le roy d'Es- 
pagne, et les raisons des desfiances qu’ils avoient de 
luy. Ainsi ceste praticque fut sans aucun effect. Quant 
au duc de Parme, ayant demeuré quatre jours à 
Bruxelles à conferer avec lesdicts ambassadeurs, il 
s’en retourna à Landrecy pour s’acheminer en France. 
Pour la revolte d'Arragon à l’occasion d’Antonio 
Perez, secretaire d’Estat d'Espagne, et personne de 
grande authorité, où fut empeschée l’armée qu'avoit 

portent les historiens espagno à cause qu'Escovedo, 


secretaire de dom Jean d'Austriche, bastard de lem-- 


pereur Charles. le Quint, , mandé de Flandres « en Es- 
pagne .durant le vivant de son maistre, estant ar- 
rivé à Madrid, fut assassiné de nuict, en ie rué 
par Garzia d'Arzes et autres complices, à l'induction 
d'Antonio Perez. La vefve et les enfans d'Escovedo 
ayans accusé Perez de cést assassinat, le secretaire 
Mathieu Vasques en presenta la plainte, et souste= 
_noïent que Perez et la princesse d'Eboly l’avoient 
faict faire pour une haine particuliere qu’ils avoient 


dvint, ainsi que rap= 


: 


s . . . 1 . 
contre Escovedo. Perez, estant mis prisonnier, et crai- 


gnant d’estre puny, se sauva de prison et s'enfuit en 
Arragon, où il.fit revolter le peuple sous un faux 
donné à entendre, et fut cause des afllictions que re 
ceurent les Frove en ceste année. 

Ceux qui ont escrit en la defense dudit .Perez a 
sent que dom Jean d’Austriche, desireux de parvenir 
à une, grandeur superlative, à ce poulsé par un sien 
secretaire, Jean Soto, se promit un temps de se pou- 
voir faire roy de Tunes en Afrique. Du depuis, ce 
secretaire ayant esté rappellé en Espagne, et envoyé 
en sa place ledit Escovedo, dom Jean, peu après es- 
tant pourveu du gouvernement des Pays-Bas, eut.des- 
sein de se faire roy d'Angleterre sans le sceu du 
Roy d'Espagne, à quoy ledit Escovedo l’entretenoit 
et faisoit toutes les menées et practiques secrettes de ce 
dessein; mais, tout cela n'ayant rien reüssy pour plu- 
sieurs occasions, dom Jean fit encores plusieurs prac- 
tiques, tant en Flandres qu'avec le duc de Guise en 
France,sans le sceu dudit roy d'Espagne; dont Jean 


mate He à 
SLR eur en la cour de Me | 
tissoit ledit Perez qui le rapportoit audit Roy; mesmes. 
que lesdits dom Jean et Escovedo ayant rescrit plu- 
sieurs lettres audit Antonio Perez. comme à leur amy; 
touchant le mescontentement dudit dom Jean; il en: 
avoit communiqué aussi les secrets. au- Roy , ce qui: 
… fut cause qu'Escoyedo fut mandé en Espagne; et fut: 
- resolu par le Roy de s'en despescher: par poizon ou, 
autrement, tant à cause de sa grande licence, de sa: 
hardiesse dont il usoit en escrivant, et d’äucunes dé: 
ses paroles du tout desplaisantes audit roy d'ispa-: 
gne, que pour ses menées et practiques. Luy semblant. 
estre dangereux de le renvoyer aux Pays-Bas près de! 
dom Jean, il advisa, avec le. mar quis de Velez à qui, 
il communiqua son. RUES de le faire tuër , et reso-. 
lurent que si les assassins venoient à estre prins, que: 
Perez , prenant seul la coulpe pour soy,:s'enfuyroit 
en Aragon où le roy d'Espagne le pourroit mieux 
garantir qu’en Castille. 2319 
Escovedo ayant esté assassiné, sa re et ses en-- 
fans firent informer contre Perez. Le roy d’Espagne 
reçoit leurs plaintes en son conseil d'Estat, et, au liew 
de les renvoyer devant la justice ordinaire, donna luy- 
mesme tout le faict à cognoistre au president de Cas- 
tille, avec. charge: de parler aux enfans d'Escovedo. 
et au secretaire Vasques aflin.de les faire taire; mais 
toutes les admonitions du president ne firent que d’a- 
vantage les aigrir : ce qui fut l'occasion que Perez 
conseilla au Roy de laisser venir ce faict en droict, 
avec. une- lente poursuitte, sans neantmoins y faire 
rien ordonner, ou bien qu’il luy donnast congé de se: 
retirer de la Cour. Le Roy print de mauvaise part 


case demande de ser 
Perez, en foy de cavalier, de ne l'a onner jamais. 

- Après là mort du marquis ‘de Velez, qui estoit le 
tesmoing vif et cathegorique de toutes ces choses, la 
plainte de la mort d'Escovedo s'augmenta, et fut pre- 
senté au Roy par escrit plusieurs plaintes, tant con- 
tre la princesse d'Eboly que contre Perez, sur les- 
quelles le Roy n’ordonna rien; au contraire, il com- - 
manda à son confesseur de reconcilier la princesse et 
Perez avec Vasques; à quoy ladite princesse d'Eboly 

_né voulut entendre , pource que Vasques, disoit-elle, 
westoit de sa qualité. Perez eust bien desiré qu’elle 
l'eust faict, maïs il ne luy en oza rien dire, et fut 
contrainct, sur les continuelles plaintes et poursuittes 
que Vasques.faisoit, de supplier le Roy encore une 

_ fois de luy permettre de se retirer. 

Le Roy, qui se sentit offensé de ceste demande et 
de la princesse d'Eboly qui n’avoit voulu se recon- 
cilier avec Vasques, ayant pris advis de son confes- 
seur et du comte de Barayas, president de Castille, il 
les fit en sa presence tous deux mettre prisonniers, 
où Perez fut quatre mois, durant lesquels il fut visité 
souvent par le confesseur, et mesmes le Roy envoya 
voir la femme de Perez pour la reconforter, et luy 
fit dire qu'elle-ne se mist en peine de son mary. 

Après ceste prison de quatre mois, Perez fut ren- 
voyé avec gardes en sa maison, et fut contraint, 

par le commandement du Roy, de donner sa pro- 
messe, en foy de gentil-homme, ez mains de dom Ro- 
drig o Manuël, qu'il seroit amy de Vasques: et: ainsi 
demeura en sa maison depuis l'an 158ojusques en l'an 
1585 (supportant les frais de l’estat d’icelle sans re- 

mal versé en leurs Charges. & 


cevoir tn ny Srigeé , qu'il fut ne 
plusieurs autres secretaires à la visita, qui sont juges 
lesquels recherchent les secretaires et autres Que ont 


œe” 


. Perez, voyant que d'or sur une gas 


_ Sation de dix mille ducats, en advertit le confesseur, 


et luy monstra pour sa descharge l’escrit propre de 
la main du Roy. Sur ce, ledit confesseur luy deffendit 
de s’en purger par l’escriture du Roy : à quoy Perez 
obeït pour ne divulguer les secrets de son prince, et 
se laissa condamner en l'amende de trente mil ducats, 
suspension de son office, de tenir prison deux ans, et 
d’estre -banny huict ans. Perez mené de sa maison au 
chasteau, ce jugement luy ayant esté insinué, on luy 
dit qu’il ne se mist point en peine, et qu’il ne satis- 
feroit à ce jugement; mesmes il eut main-levée de ses 
biens saisis auparavant, et ledit Perez baïlla entre les 
mains du confesseur le billet escrit de la main du 
Roy, portant descharge desdits dix mille ducats dont 
il estoit accusé, lequel billet ledit confesseur a nyé 
depuis luy avoir esté baïllé. Plus, on demanda à Perez 
qu'il delivrast tous les papiers et escritures que le Roy 
luy avoit escrits, et celles qu'il avoit escrit au Roy. 
Perez l'ayant refusé, on vint pour executer ledit juge- 
ment, et nonobstant qu’il se fust sauvé en une eglise, 
on ne laissa de l’en tirer: mais pour ce coup l’execu- 
tion fut differée. Toutesfois, peu de jours après, le 
confesseur, nommé frere Diego Chaves, voulant avoir 
lesdits papiers, sçachant de combien ils importoient à 
l'honneur du Roy, Perez fut reprins et mené au chas- 
teau de Turnegano, là où il fut tenu quatre-vingts et 
dix jours prisonnier , les fers aux pieds, par le licentié 


qu nelle eust à alé Les er Fs son mary; ce qu'elle. 
refusa. Perez , de l'autre costé, en estoit aussi solicité, 
et tellement affligé, qu’il fut contraint d'escrire, de son. 
sang propre, une lettre à sa femme, luy mandant 
qu’elle eust à les delivrer, ce qu’elle fit en partie; mais, 
comme femme advisée, elle en retint aucuns; les au- 
tres elle les envoya audit confesseur (qui estoit lors. 
_en la ville de Mouson) dans deux coffres avec les. 
clefs, lesquelles furent baillées ez mains propres du 
Roy. Moyennant la delivrance de ces papiers, ladite, 
Jeanne Cuello fut mise en liberté, et son mary Perez. 
fut mis dans Madrid;-un peu.plus au large, l'espace 
de quatre mois, ayant congé d’estre visité spRs les 
siens et d’ouyr messe. LE 
Peu après le fils d'Escovedo estant venu renou- 
veller ses vieilles plaintes contre Perez, on le remena 
derechef en prison au chasteau, et tost après fut mandé 
en cour, où, estant interrogé sur le faict d'Escovedo, 
il ne voulut rien declarer du secret du Roy, et fit ad- 
vertir Sa Majesté de la façon que l’on procedoit con-. 
tre luy. Perez, n'ayant eu que dix jours pour respon- 
dre sur les points principaux d’un procès qui avoit 
duré dix ans, fut conseillé par ledit confesseur de 
confesser l’assassinat d'Escovedo sans en declarer les 
vrayes raisons ; ce que Perez n'ayant trouvé bon, s’ad- 
visa d'accorder avec les parties interressées en leur 
baillant vingt mil ducats, qui-furent payez content. 
Le president Rodrigo Vasques, parent d'Escovedo , 
après cest accord , escrivit au Roy qu'il pesast bien 

ceste RS” pour ce qu’un chacun jugeroit à l'ad: + 
venir que Sa Majesté l’avoit faict faire, et qu’il fail- 
loit qu'il fist declarer à Perez pourquoy il avoit faict 
faire cest accord , tant afin de fermer la bouche à ceux 
qui en foudéslent parler à l'advenir, que mesmes 


pour la descharge dudit Perez. Sur ceste lettre le Roy 


escrivit un billet à Perez qu'il eust à declarer les _ 
raisons pour lesquelles il avoit par son commande: 
ment faict tuër Escovedo. Ce billet fut occasion que 
plusieurs dirent dèslors : «Si le Roy luy a commandé 
de faire mourir Escovedo, quelle raison ou quelle 
amende en pretend-il ? Est-il temps, au bout de douze 
ans, de luy faire demander les raisons pourquoy Sa 
Majesté le luy a faict faire?» Quelques grands tindrent 
ces paroles audit confesseur, qui leur respondit qu'ils 
s'en tinssent à repos, et que ce qui en avoit esté faict 
n’estoit que pour donner contentement audit president 
Vasques, et que tout se porteroïit bien. Nonobstant, 
Perez fut peu après examiné sur le billet du Roy, sur 
lequel , ne voulant estre estimé d’avoir creu legere: 
ment, il ne voulut rien dire. De là le juge print oeca- 
sion de luy faire donner la question ordinaire et ex- 
traordinaire jusques à effusion de sang. Perez, par ces 
tourments qu’il enduroit, jugea que sa mort estoit re- 
soluë, et, voulant faire paroistre la lumiere de son 
innocence, confessa comme le faict d’Escovedo estoit 
passé et tout ce qui a esté dit cy-dessus, produit pour 
preuve un tesmoin encor vivant, et allegua les lettres 
originales de Sa Majesté. 

Perez, adverty qu'il y alloit de sa vie, et qu'en son 
procès, ny le.billet du Roy, ny sa derniere deposi- 
tion, ny aucune chose qui servist à sa justification, 

n’estoient produits au proc sa plus à avoir 
d'autre recours qu'à s’eschapper di es etise 
sauver en Arragon; ce qu'il fit, par l'assistance de sa 
femme et de Gilles de-Mesa;' gentil-homme arrago- 
nois et son parent, la nuict du jeudy absolut, et cou- 
rut la poste trente lieuës sans se reposer, jusques à 
ce qu'il fust arrivé aux confins d’Arragon d’où il es- 
toit natif, où, tout cassé et rompu qu'il estoit de sa 
torture, il se retira dans un monastere à Callatajud. 
Le Roy, après avoir fait mettre la femme et les enfans 
. de Perez prisonniers avec un de ses amis, manda in- 
continent à un chevalier du pays d’Arragon de se 
saisir dudit Perez : mais les religieux de ce monastere 
s’y estans opposez, il fut laissé dans une cellule de ce 
monastere pour prison. 

De Callatajud Perez escrivit au Roy; mais derechef, 
par exprès commandement de Sa Majesté, il fut en- 
levé de ce monastere, quelque resistance que les re- 
ligieux et le peuple fissent , et fut mené à Sarragosse, 
où, nonobstant tout ce qu’il escrivit au Roy, cognois- 
sant qu’il y alloït de sa vie (pour ne tomber en l’in- 
convenient que Piso fit, lequel ne se voulut justifier 
de la mort de Germanique par le commandement 
par escrit que luy en avoit fait Tybere), il fit un re- 
cueil bien ample de tout ce qui est dit cy dessus, avec 
les lettres et billets du Roy servans à sa justification, 
lesquels par: l'industrie de sa femme luy avoient 
esté conservez, et en forma un livre qu’il exhiba en 
justice. 

Le marquis d’Almenare, de la maison de Mendozze, 
que le Roy avoit envoyé à Sarragosse, voyant que 
la justice souveraine d’Arragon ne procedoit contre 

Perez sea intention du Roy, voulut que ce procès. 
fust traicté devant la justice des enquestes d’Arragon 
_ où le Roy estoit juge et partie. Perez y fut accusé de se 
vouloir sauver en Hollande ou en Bearn; mais, nonobs- 
tant toutes ces procedures, ladite justice des dix-sept 
- d’Arragon , qui est la souveraine par dessus toutes les 
autres, declara que la justice de l’enqueste ny le Roy 
n'avoient nulle action contre Perez. Voylà bien des 
contradictions de justice ; ce qui fut cause de la grande 
revolte qui advint, car le marquis d’Almenare, ayant 
veu mesmes que le salmedine de Sarragosse, qui est 
le premier juge de ceste ville, avoit esté’ mis prisonnier 
par l'ordonnance de ladite justice d'Arragon, à cause 
qu'il avoit receu la deposition de .quelques-tesmoins 
qui asseuroïient contre Perez qu'il se vouloit sauver 
ausdits pays de Hollande ou en Bearn, practiqua les 
officiers de l’inquisition , lesquels, le vingt-cinquiesme 
de may, enleverent Perez de la prison comme estant 
tenu de respondre devant eux, puis qu’il estoit accusé 
de s’estre voulu sauver en des pays tenus par heretiques. 
Quatre heures après que Perez fut enlevé par ceux 
- de l’inquisition en leur prison, un tumulte populaire 
s'esmeut dans Sarragosse à l’instigation des amis de 
Perez, prenans leur pretexte que l’on vouloit rompre 
les privileges d'Arragon. En ce tumulte ceux de l'in- 
quisition furent contraints de remettre Perez en la pri- 
son d’où ils l’avoient transporté. Le peuple, non assez 
satisfaict à leur gré, estant en fureur, scachant que 
ledit marquis d’Almenare estoit celuy qui solicitoit 
dans Sarragosse contre Perez, alla aussi où il estoit 
logé, et commença à mettre le feu en quelques mai- 
sons; mais Jean de La Nucça le vieil, qui tenoit la qualité 

quoy qu’ il fast scédpghe de rer "0 ar. 
fagoniriois , ledit marquis, après avoir esté injurié et 
battu par la lie du peuple, fut tellement blessé 1 
mourut huict jours après. 

 Quoy qu'en ceste premiere esmotion il n'y eust que 
lé menu peuple qui s’en meslast, si est-ce qu’ils estoient 
soustenus de plusieurs ecclesiastiques et de la noblésse ; 
“et disoient que Perez estant fils d’un Arragonois, ilne 
pouvoit éstre jugé que par el justicia, qui est juge 
souverain d'Arragon par dessus le Roy, puis qu'il es- 
toït question, suivant la loy de mamfestation, de la 
conservation du droïct de Perez.contre les Re 
que luy vouloit faire le Roy. 
_ Les Arragonnois, s’estans affranchis des Mores qui 
occuperérnit l'Espagne sept cents ans, et ayans de- 
meuré quelque temps en ceste liberté, desirerent d’a- 
voir un roy, et en demanderent l’advis au Pape, qui 
leur conseilla, puis qu'ils en vouloient un, de luy 
prescrire des loix, et par dessus luy un juge souve- 
rain avec des assesseurs, afin qu'ils ne tumbassent en 
quelque tyrarinie. Croyans ce conseil, premier que 
d'eslire un roy ils erigerent la dignité de el justicia 
avèc dix-sept deputez, et firent plusieurs loix pour la 
manutention desquelles ils en firent deux, l’une por- 
tant que si le Roy vouloit rompre leurs loix ils se- 
roient delivrez de leur serment et en pourroient creer 
un autre; l’autre, que les seigneurs du royaume pour- 
roient faire alliance et confederation contre leur roy 
en cas d'oppression ou d'infraction de leurs droic- 

le; juge souverain qui est el justicia, et, à teste nuë, 
jure d'observer toutes les loix du’ pays; puis, après 
qu'il a juré, les Arragonnois prestent le serment 
de fidelité et luy disent : « Nous qui valons autant 
comme vous, et vous autant comme nous, nous vous 
faisons nostre roy à condition que vous garderez nos 
privileges et libertez; si vous ne le faictes nous sérons , 
deelivrez de nostre serment. » C’est pourquoy l’on dit 
que les roys d’Arragon sont maistres et valets tout 
ensemble. Pour plusieurs raisons, en une assemblée 
d'estats durant le regne de dom Pedro a poignard, 
les quatre membres du royaume casserent la loy d’es- 
lection, ét rendirentle royaume successif ét heredi- 
taire, en se reservant toutes leurs autres loix et privi- 
leges. Ce que ledit roy dom Pedro jura de maintenir, 
comme ont aussi fait tous les roys ses successeurs jus- 
qués à present, mesmes lesdits privileges se voyent 
encor imprimez par permission de plusieurs roys. 
Quand le Roy eut eu advis de la mort du marquis 
d'Almenare, et de ce qui estoit advenu en voulant 
mettre Perez à l'inquisition, il manda au vice-roy 
d’Arragon d’avoir l'œil que ledit Perez ne pust s’es- 
chapper hors d’Arragon, et de le faire soigneusement 
garder en une prison perpetuelle. Le vice-roy ayant 
communiqué la volonté du Roy à la justice souveraine 
et aux dix-sept deputez ou assesseurs d’Arragon, ils 
trouverent bon le commandement du Roy; mais, sous 
main, il y en avoit un autre de trouver moyen dé tirer 
Pérez ét Jean François Majorini de la prison où ils 
estoient , et les envoyer en Castille. Jean Loys de Mu- 

LS que Perez devoit estre livré à l'inquisition. Lesamisde 
“La Perez, advertis que son affaire alloit mal, donnerent "3 
| à entendre au peuple que ce. n’estoit que par ven- 

_ geance, haine et animosité que l’on en vouloit à. Perez, 

et qu’il n’estoit point coulpable : tellement que ledit 
vice-roy et Lieqiton ; voulans entreprendre le 

20 d’aoust de s’ emparer de Perez.et de.Majorini, ne 
l’oserent faire sans avoir la main armée, sur. les pa- 

roles qu’un chacun tenoit pour la deffence de Perez. 

Le vingt-quatriesme de septembre, ledit vice-roy, 

suivy de Jean,de La Nuca le pere, juge souverain, et 

de plusieurs seigneurs et chevaliers, ayant bien as- 

semblé deux mille hommes de guerre, et les ayant 

faict renger en ordre de bataille aux places de la ville, 

et mis plusieurs hommes armez dans les maisons voi- 

sines de la prison, pensant donner une crainte au peu- 

ple et l’espouvanter, affin qu’ils ne sortissent de leurs 

maisons, fit faire une salve d’harquebuzades : quel- 

ques-uns qui se voulurent remuër en ce commence- 

ment furent empeschez; le vice-roy en blessa mesmes 
quelques-uns. À l'heure du conseil, les inquisiteurs y 

allerent demander que l’on eust à leur mettre entre 

leurs mains Perez et Majorini : ce que le conseil leur 

accorda, nonobstant les requestes que presenterent 

aucuns Arragonnois affectionnez au party de Perez, 

et obtinrent fiat. En mesme temps plusieurs seigneurs 

et officiers allerent en la prison pour y recevoir les 
inquisiteurs, lesquels y vindrent peu.après avec deux 

_ drerde là justice : plusieurs gens de guerre aussi les 
accompagnerent pour tenir main forte; mais, Cepen- 
dant qu’ils faisoient descendre Perez, et voulans ob- 
_ Server toutes les ceremonies sur ce qu’il protestoit de 
æ V'infraction des privileges d’Arragon, et tandis que 
Ton luy mettôit les fers aux pieds et à Majorini aussi 1 
en un instant-on vid accourir tout le peuple de Sar- 
ragosse à grands troupes crians : Libertà! libertà ! Ge 
m'éstoit. du commencement que quelques gaigne-de- 
niers et la menue populace, dont peu estoiént armez, 
qui se jetterent en la place de Justicia. À.ce bruit 
toute la ville se mit en armes. Le sieur Gilles de Meza, 
qui‘avoit aydé à sauver Perez du chasteau de Madrid, 
estoit lors'à Sarragosse : requis du peuple d'estre leur 
chef pour maintenir leur liberté, et ayant mis quelque 
ordre parmy eux, avec les amis de Perez et les siens 
il attaqua si furieusement la cavalerie du viceroy, 
qu'il mit tout ce qui se voulut opposer devant luy en 
fuite. Ledit viceroy et autres seigneurs, s’estans sau- 
vez dans une maison, n’eurent autre loisir que de s’en 
retirer de peur d'y estre bruslez, car, sur quelque re- 
sistance qu'ils y penserent faire, le peuple mit le feu 
dans ceste maison. Les mulets des coches dans les- 
quelles Perez et Majorini devoient estre menez en 
Castille furent sur le champ tuez et les coches bruslés. 
Ledit Jean Loys de Muriano et Pierre Jerosme de 
Baradix, ennemis de Perez, furent aussi tuez et quel- 
que soixante personnes, et bien autant de blessez, Le 
peuple, criant sans cesse Liberia! libertà! alla à la 
prison où ils trouverent les inquisiteurs qui avoient 
desjà mis les fers aux pieds à Antonio Perez, lesquels 
40. 27 

ils luy firent. oster par les officiers de ladite inquisi- à 
tion, et le menerent au logis de dom Diego d'Eredia, 


puis sllerert encor tirer de prison à Majorini, et mirent 
plusieurs autres prisonniers en liberté. 


Perez et Meza dez le soir de ceste journée sortirent 


” de Sarragosse, et furent trois jours sur une montagne, 
où advertis que le viceroy et le gouverneur de Sarra- 
gosse les cherchoient, ils r’entrerent dans la ville, et y 
furent.cachez quarante jours chez leurs amis. Pendant 
ce temps le roy d'Espagne, fasché de ceste revolte, 
‘ manda à dom Alonzo de Vargas de tourner teste avec 
son armée et entrer dans l’Arragon. Perez et Meza, 
avec quelques gentils-hommes de ses amis, entendans 
que Vargas s’'acheminoit à Sarragosse, en sortirent, et 
cheminerent par rochérs-etmontagnes, et firent tant 
qu'ilsarriverent à Sala, d’où Perez envoya Meza prier 
madame Catherine, sœur unique du roy Très-Chres- 
tien, et gouvernante pour le Roy son frere en Bearn, 
laquelle estoit à Pau, de les recevoir sous sa protec- 
tion (1) et sauvegarde. Ceste princesse, qui estoit d’un 
bon naturel, luy manda qu’il pouvoit venir asseure- 
ment avec ceux de sa compagnie, et qu’il trouveroit 
toute seureté et franchise en son endroict, etmesmes 
luy envoya quelques chevaux pour l'amener chezelle. 


(:) Dé les recevoir sous sa protection. L’acharnement de Philippe 11 
contre Antonio Perez venoit de ce que ce dernier avoit été bien traité 
par la princesse d’'Eboli, maîtresse du monarque; et Perez avoit fait 
assassiner Escovedo, parce qu’il le soupçonnoït d’avoir éclairé Philippe 
sur cette intrigue. Ce seigneur arriva à Pau le 26 novembre 1591. Il 
s’attacha à Henri 1v, qui, lorsqu'il fut affermi sur le trône, lui donna une 
pension. Il occupa ses loisirs à composer des Mémoires sur sa vie. Phi- 
lippe 11 essaya plus d’une fois de le faire assassiner. Il mourut à Paris le 
3 novembre 1511, un an après son bienfaiteur. 

Les Sarragossans, voyans Vargas et son armée en- 
trez dans le pays d’Arragon, presenterent une requeste 
à Jean de La Nuça le jeune qui avoit nouvellement 
succedé à son pere à l'estat de el justicia, contenant 
qu'il n’estoit point permis au Roy de faire entrer une 
armée dans le royaume sans le consentement des estats, 
et qu’il eust à prendre les armes, suivant leurs privi- 
leges, pour repoulser Vargas et son armée. Sur ceste 
requeste, par un decret qu’ordonnerent les dix-sept 
deputez, on courut aux armes pour repoulser Vargas. 
Les predicateurs en leurs sermons animerent le peuple 
à maintenir leurs libertez; commission fut donnée à 
dom Jean de La Nucça pour estre general de l'armée, 
laquelle commission fut signée par l’abbé de Piedra, 
Louys Navarra, Jean Loys de Marcuello, dom Jean 
de Luna , Hierosme d’Oro et autres, et scellée de el 
justicia. Incontinent on mit l’estendart Sainct George 
au vent. Les Arragonnois sortirent de Sarragosse envi- 
ron trois ou quatre mille; mais aussi-tost les capitaines 
et gens de guerre qui estoient parmy eux se retirerent 
file à file, tellement que ceste armée fut en un rien de- 
venue à neant. Vargas qui la vid ainsi fondue par le 
moyen des lettres qu’il avoit escrites aux grands sei- 
gneurs et gens de guerre qui s’estoient mis avec ce 
peuple, en leur mandant que Sa Majesté ne se vouloit 
ressouvenir de tout ce qui s’estoit passé, et qu'il n’avoit 
charge que de faire tenir un chacun en paix; mesmes, 
quand on luy parloit des privileges d’Arragon, il leur 
disoit : « Je ne pense pas qu’il y aytun meïlleur Ar- 
ragonnois que moy. » 
Ces lettres et ces douces paroles firent qu'il entra, 
luy et son armée, dans Sarragosse sur la fin de novem- 

mi au ue qe cent 
seigneurs, chevaliers, gentils-hommes, advocats, pro- 
cureurs et marchands, mesmes sur quelquessecclesias- 
tiques et “officiers de la sainte inquisition qui s'estoient 
aussi bandez avec les autres pour la-liberté d’Arragon. 
Plusieurs dames, damoiselles et autres femmes, furent 
prisonnierés. Phuiours juges furent depossedez de leurs 
offices. Mais dom Jean de La Nucça estant pris, onluy 
* monstra ce petit billet escrit de la main du Roy : Leyda 
esta, muera Juan de La Nuca, e seale cortada la ca- 
beza. Yo el Rey (). h test. #65h 

Geseigneur, ayant veu ce commandement, se prepara 
à la mort, et fut à la mode du pays esgouzillé, luy es- 
tant la gorge coupée comme à un mouton : ils appellent 
ceste mort degollar, qui est une maniere de supplice 
pour les grands. Voylà comme le roy d'Espagne fit 
mourir ce seigneur qui estoit le souverain magistrat 
par dessus luy comme roy d’Arragon, et qui en Arra- 
gon estoit assis cinq degrez au dessus de luy. Après que 
l'on eut ainsi faict mourir les plus grands, on en fit 
aussi condamner par justice plusieurs des petits. aux 
galleres. Il y eut bien lors des rigueurs exercées contre 
les Arragonnoïs. Dom Jean de La Luna, prince arra- 
gonnois, se sauva aussi pour un temps en Bearn, comme 
fit aussi le duc de Vilhermouza, lesquels, sur une prag- 
matique et pardon general que fit publier Vargas au 
nom du Roy, s’en retournerent; mais ils se trouverent 
incontinent enveloppez et executez à mort, et leurs 


G) Qu'aprés la lecture de cette lettre Jean de La Nuça meure, et 
que la tête lui soit coupée. Moi le Roi. 

Martin de La Nuça, Diego d'Heredia, Se 
d’Ayerbe, et autres Arragonnois qui estoient en Bearn 
avec Perez durant que ces executions se faisoient à 
” Sarragosse, envoyerent un d’entr'eux monter en Arra- 

gon pour recognoistre leurs amis, afin de leur ayder et 


recevoir à l'entrée des montagnes, d'où estant revenu 
ils se presenterent à à Madame, sœur du roy Très-Chres- 
tien, et en toute humilité la requirent de leur vouloir 
donner des gens pour monter en Arragon, luy pro- 
mettans faire merveilles. Madame, par son conseil, 
ayant pris d'eux le serment en tel cas requis, leur donna 
cinq cents hommes sous la conduite de quelques ca- 
pitaines biarnois, ‘avec promesse de plus, selon le suc- 
cez des affaires. Son Altesse fit garder le droict des pa- 
zeries, qui est que d’une terre à l’autre les habitans 
des montagnes s’entr’advertissent de la guerre, afin 
qu'ils advertissent le prince, si bon leur semble, et 
aussi que rien ne courre risque quant à eulx, laissant 
cependant faire la guerre aux gens de guerre. Avec 
ces cinq cents il en monta beaucoup d’autres. Ils pas- 
serent par Jaque, ville premiere au dessus d’Oleron, 
et gaignerent incontinent toutes les montagnes, chas- 
serent: la justice d’Arragon, c’est à dire le magistrat 
superieur au Roy mesme dans ce pays-là, et cestuy-cy 
n’estoit que substitut du general justice d’Arragon- 
Ils prirent la vallée de Tonte, riche au possible en 
grains, en argent et en bestail, et forte d’advenues. In- 
continent ils renvoyerent vers Son Altesse, et la sup- 
plierent de leur envoyer du secours. Par sôn conseil 
elle ordonna mille bons soldats, le tout encor sous la 

eonduitte des capitaines de Bearn. Estans prests à mon- 
ter, le sieur de Salettes, gouverneur d'Oléron, qui les 
devoit conduire, supplià Son Altesse de }uy permettre 
de ne partir jusques au lundy prochain à cause d’un 
sien enfant à baptiser le lendemain qui estoit le di- 
manche; mesmes Son Altesse luy fit cest honneur d’es- 
tre la marraine. Or il advint un malheur qu’une pe- 
tite fille se noya, niepce dudit sieur de Salettes, ce 
qui le fit demeurer encor deux jours à Pau : tellement 
qu'à ceste occasion ce secours ne s’estant advancé il 
ne put passer, car ceux de Jaque regaignerent le pas; 
et d’ailleurs en la vallée de Tonte y eut dissension 
entre les capitaines arragonnois et biarnois, d'autant 
que les uns et les autres vouloient commander absolu- 
ment, et aussi qu'il arriva qu'un soldat biarnois des- 
roba un calice dans une eglise, qui fut cause que tous 
les gens de la vallée leur devindrent ennemis qui au- 
paravant leur estoient amis; tellement que les cinq 
cents Biarnois, sous la conduite du capitaine La Vacque 
etautres, furent contraints de s’evader, avec grand peine 
et difficulté, par dessus le pas de Saincte Helene, au 
travers des neiges, et faillirent à se ruiner du tout. 
Dom Alonzo de Vargas en print quelques-uns qu'il 
renvoya ayant sceu que c'estoit par le commandement 
du prince, et manda à Son Altesse que c’estoit obra 
de mugeres ce qu’elle avoit entrepris. 

Heredia, d'Ayerbe, et les Arragonoïs qui y furent 
pris en vie par ledit Vargas, furent executez à mort. 
Quand à Perez, ne l'ayant peu avoir, l’inquisition luy 
fit son procès comme à un heretique, et.le condam- 
nerent à estre bruslé. Du depuis quelques Espagnols 
ont attenté plusieurs fois à sa vie; mais Dieu l'en a 

tonjotfé preservé jusques à ce jourd’huy: Voylà ce 
que j'ay peu recueillir en diverses relations de ce qui 
s'est passé en la revolte d’Arragon, pour laquelle les 
Arragonois perdirent leurs privileges en voulant cog- 
noistre du fait d'Antonio Perez après .que le Roy 
- leur'eut mandé que la cognoissance de ce faict luy ap- 
partenoit à luy seul , ou à ceux à qui il bailleroït com- 
mission d'en cognoistre, à. cause: de-l’importance et 
des secrets dont il estoit question; que l'accusation 
contre Perez n’estoit point un fait particulier commis 
par un Arragonnois dans le pays d’Arragon, mais par 
un de ses principaux officiers (bien que fils d’un Arra- 
gonois) en sa cour à Madril, qui n’est pas en Arragon, 
mais en Castille ;.que non seulement luy, mais tous 
les autres rois ‘commettoient, en affaire de pareille 
consequence, tels juges qu’il leur plaisoit pour en 
cognoistre. Aussi, après le faict, les Arragonoïis ne de- 
meurerent sans se repentir de s’estre opiniastrez con- 
tre la volonté de leur Roy. 

Au mois de septembre de ceste année, don Alonzo 
de Baza, frere du marquis de Saincte Croix, admiral 
de la flote qui revenoit des Indes Occidentales, ren- 
contra six grands navires anglois dont le milord 
Thomas Havard estoit admiral, lequel, aussi-tost qu'il. 
eut veu les Espagnols qui estoient bien cinquante 
navires, gaigna le vent et se sauva à la voile. Son vice- 
admiral Richard Grenevelt, estant sur. un navire ap- 
pellé la Revenge, plus près que luy de l'isle de La 
Fleur, ne le pouvant suivre, et se trouvant entre la 
flote espagnole et l'isle, pensant passer par, force au 
travers des Espagnols, se trouva tellement environné 
d'eux, qu'ayant combatu quinze heures durant, receu 

un caque ‘près, commanda à son) maistre çanonier, 
voyant qu'il estoit. prest de tomber. "4 les mains 
des Espagnols ; de percer et faire‘enfoncer son naviré 
qui estoit à la royne d'Angleterre, plustost qu’il tom- 
bast en la puissance de:ses ennemis. Mais de contre- 
maistre , ayant entendu la resolution de Grenevelt; s'y 
opposa, et dit qu’ayans tous faict leur devoir, mg 
valloit mieux ayder à sauver la vie aux blessez’et à 
éeux qui restoient encor sains; puis aussi tost se miten 
l'esquif, et tira vers l’'admirale espagnole; où dom 
Alonzo, l'ayant éscouté, craignant qu’à l’extremité les 
Anglois ne missent le feu dans leurs pouldres, ‘ce qui 
les eust pu faire voler en l'air les uns:et les autres; ac- 
corda -aüdit contre-niaistre que les matelots anglois 
retourneroient en Angleterre, que les autresdemeure- 
roient prisonuiers et seroient mis à-rançon , et quela 
navire royale luy seroit renduë:ce qui fut faict: Gre- 
nevelt, trois joùrs après, mourüt des playés qu’il avoit 
receuës en ce combat. Maïs ceste flote espagnole’ se 
voulant refraischir aux isles Açores, elle: fut agitée de 
telles tempestes que plusieurs navires y'perirent, «et 
entr’autrés ceste vice-admirale d'Angleterre. Peuraprès 
le comte de Gomberland, anglois, qui s’estoit mis en 
mer pour butiner sur l'Espagnol, rencontra près la 
Terceré deux navires espagnols qui revenoient des 
Indes Orientales, l’un desquels fut bruslé après avoir 
long temps combatu ; l'autre, appellé Madre dé Dios, 
du port dé quinze cénts tonneaux, fut'priset:meñé‘én 
Angleterre, dans laquelle il fut trouvé plus d’un milion 
d'otévaillant. Se 

eslecteur, angé seulement de trente-cinqans, mourut, 
à Dresden, et laissa, de soy ‘et de Sophie de Brande-, 
bourg sa femme, deux masles, assavoir, Christian.et 
Jean George, le premier dehuictans; et l’autre de six." 
Les obseques en furent faictes'au commencement de 
| novembre avec une grande pompe, premierement à 
Dresden , et. puis\à.Friberg là..où il fat ensevely:le 
cinquiesme de novembre. Plusieurs-grands' princes, 
furent presens à ses funerailles pour l'honorer,-pantie 
personnellement, partie par ambassadeurs, assävoit : 
Federic-Guillaume de Saxe, arriere-népveu! dudit 
deffunct duc, comme estant fils du fils de Jean Federic 
qui fut prisonnier dé Charles le Quint ; Jean-George, 
electeur de Brandebourg, sonbeau:peresset Jéan Ca- 
simir, palatimyJeän Casimir de Saxe, cousin du susdit 
Federic Henry, Jule, duc de Brunsvic, les trois lantd- 
graves de Hesse, assavoir, Guillaume, Loys et Géorge, 
et Jean Federic, duc dé Pomeranie. Ledit  Kederic 
Guillaume fut esleu tuteur. Depuis: il chassa les cal- 
vinistes, lesquels le deffunct duc avoit approchez:de 
luy. voulant faire quitter à son peuple le luthera- 
nisme, ce qui causa une grande altération dans le 
pays; tellement que le chancelier de Saxe, Paul Grisle, 
fut mis prisonnier, et aussi les professeurs du calvi- 
nisme Urbain Pierius et Christofle, Grunderman, et 
autres calvinistes. Il y eut aussi à Strasbourg quelques 
reniuëments. Les habitans de‘ceste ville imperiale-sont, 
lutheriens. Il y avoit encores proche ceste-ville un. 
monastere de chartreux là où quelques religieux :fai- 
soient le service divin : ils resolurent de léruiner, et 
prirent un pretexte que l’'evesque dé Strasbourg, qui 
nie leur :estoit pas:amy, avoit éstélà-quelques jours 

avec le‘fils du duc de Borel comme i incognus , ef 
disoient qu ‘ils y estoient pas venus que pour entre- 
prendre contre leur ville : tellement qu'ils ruinerent 
tout ce monastere. La bibliotheque, qui ÿestoit très- 
belle, fut pillée, et ne choses sacrées et pro- 
PRE 
“En ce mesme temps le cardinal Ratzivil , estant 
envoyé de la part du roy de Pologne, arriva à Grat- 
zen pour espouser au nom du Roy son maistre la 
fille du feu archiduc Charles : ce qu'il fit au desir 
dudit Roy. Les Polonois se resjouïssoient de ceste al- 
liance , mais leur resjouïssance ne dura gueres à cause 
des courses des Turcs, lesquelles ils firent de nouveau 
dans la Pologne; et, nonobstant que le sieur de Crecviz 
eustesté expédié par l'Empereur pour porter au Turc 
le present accoustumé pour le royaume d'Hongrie, 
selon leurs capitulations, neantmoins Sinan bascha ne 
laissa point de molester tous les confins de la Hongrie 
et Croatie, tellement que plusieurs villages furent 
mis à feu et à sang, et fut faict un commencement de 
guerre fort lamentable, d'autant que quelques lieux 
voisins de Canise ayans esté fourragez par quinze 
mille Turcs qui firent diverses courses en ce pays là, 
le baron de Nadaste et le comte de Sumuschi amas- 
serent Le plus de gens qu’ils purent, tant de pied que 
cheval, et se mirent franchement en campagne à l’en- 
contre. D'ailleurs le bascha de Bosne et les Turcs r’as- 
semblez en Bagnoluc mirent sur la riviere de Save 
deux ponts pour passer l’armée et trente pieces d’ar- 
tillerie ; mais, combien qu’ils fussent plus grand nombre 
que’les chrestiens, neantmoins tout ce qu'ils purent 
faire fut de faire un degast à l’entour de Canise, et 

d'emmener é prisonniers de Croatie, Stirie et Carnie: 
ce qu’ils ne firent sans recevoir plusieurs chasses et 
desroutes par le seigneur d'Uvan et Fe les barons 
Palf et Nadaste. 
L'occasion de ceste guerre fut que 4e bascha Ferat, 

__estant retourné de Perse, practiqua la paix avec F 
vieux sultan Mehemen surnommé Codoban, qui est 
un puissant prince asien qui possede plusieurs pro- 
vinces le long de l’Euphrate, et ce par le moyen du 
premier visir Sinan. Affin que les accords de ceste paix 
s’observassent mieux, Codoban envoya à Constanti- 
nople un petit enfant son nepveu d'environ sept ans. 
Ainsi, la guerre de ce costé là finie, et la paix faicte en 
Perse, Sinan conseilla à Amurath d'envoyer toute son 
armée en ‘quelque guerre qui luy fust profitable. 
C’estoit la seule cause qu’il avoit lors de faire la guerre, 
ne se souciant pas mesmes quand il eust perdu toute 
ceste armée, pourveu qu’il donnast crainte de sa gran- 
deur aux princes chrestiens, d'autant que, pour la mul- 
titude de femmes permise aux Turcs, il trouveroit 
tousjours assez d'hommes pour remettre sus une autre 
armée. Suivant le conseil de Sinan, Amurat-escrivitau 
roy de Pologne qu'il eust à luy estre subject ou à luy 
payer tribut, autrement qu’il luy declaroit la guerre, 
et, sans attendre la response, fit passer Ibrahim, be- 
glierbey de la Grece, c'est à dire lieutenant general, 
dans le pays de Silistrie, qui est la haute Esclavonie, 
avec bon nombre de gens de guerre, spachis et timars. 

Pietrasque, despost de Bogdanie, subject du Turc, 
qui estoit limitrophe de ces deux princes, craignant 
d’estre ruiné par telle occasion et de:tomber en la 
puissance de l’un ou de l'autre, selon que la victoire 


seroit: à lun id à eau $ RL: accor der qüi 
fut par le moyen de Barthelemy- Bratti de Dulcine; 
trucheman de Venise, qui fit si bien qu'il y eut pour 
parler de capitulation de paix entre le roy de Pologne 
ete Turc; sous condition que le Polonois : LR 
pour cens la quantité de: cent cimbals (c'est: à-dire 
quintals ) de‘martes. sublines , Ce qui fut comme ac- 
cordé au mois de juin. Mais depuis le Turc voulant en 
avoir quatre mille par an d'ordinaire tribut, cela em- 
pescha l'execution dudit accord, si bien que le Purc 
fut-sur le point:de:vouloir entrer par armes ‘en Po- 
logne ‘ce que’le bogdan-voyant, et que toutes choses 
tournoient à la guerre, espouvanté de Y'infelicité de 
som népveu le prince de Valachié qui avoit esté con- 
traint deise faire turc, s'enfuit avec. ce. sg il avoit de 
plus: exquis en Allemagne. NÉE | 
‘En ce temps les ambassadeurs de Erant et An 
terre eussent ‘bien desiré qu’Amurath eust tourné ses 
armes dontre le:roÿ d'Espagne, leur ennemy commun, 
pour laisser en:paix le-roy de Pologne, et fut proposé 
à Amurath une très-grande facilité d’emporter les Es: 
pagnols s'il les attaquoit par l’'Andalouzie et le Por- 
tugal; que le roy de Portugal: dom: Anthonio; «chassé 
dudit Portugal; luÿ donnéroit:entréé dedans. Amurat 
prestant: l'oreille à ceste. proposition, ét sé fiant aux 
proguostications: d’Assan, astrologue , ‘ennemy ‘des 
chrestiens, qui luy' promettoit grand advantage, il 
escrivit de sa main à Sinan bascha qu'il dressast la 
plus puissante armée: qu'il pourroit par mer, et qu'il 
armast trois cents cimquante gäleres legeres, dix huict 
Maôns, qui sont gros vaisseaux: moitié guerre ét 
moitié marchandise, et trois cents tant galions; na- 

vires, que caramouschials, qui RÉ 
munitions (ce sont chaloupes). Maïs; pource que ceste 
entreprise requeroit une grande despense, ibconsulta 
long temps comment il pourroit faire trouver: de l’ar- 
… gent sans qu'il .en sortist rien de sa bourse ou de sés. 

- mains. Pour ce faire il ordonna donc qu'on mist: en 
reserve les payesdes soldats pour fournir à ceste armée ; 
et ainsi prit l’occasion de faire deux choses: l'une de 
faire son profit en éspargnarit la despense, l'autre :de 
mettre son Estat en repos, parce que le nombre des. 
janissaires estoit cru, à cause de la guerre .de Perse 
jusques à vingt-trois mil hommes, au lieu qu’enttout 
temps il ne-passoit pas douze mille ; car-pour telles 
crués jamais les payes n'en, sont augmentéés; ce’qui 
est: la cause, quessouvent les janissaires $e revoltent, 
comme il advint lors qu'Amurath fit mourir le susdit 
Ibraim, beglierbey de là, Grece. On faisoit estat que 
par ce moyen Amurath profitoit de‘huict cents: mil 
soltanins par an, qui, par succession d’anenan,inonte- 
teroit à une somme très-importante de-millions, prin- 
cipalement.pource qu’il fit encore doubler certainim- 
post. pour chacune ‘teste de ses subjects, ce qui se 
faict d'ordinaire dans Constantinople quañd le>Furc 
veut dresser une armée. Ztem, il fit revoir les comptes 
de toutes lés mosquées, et, tant des pensions que quel: 
ques soldats ont sur icelles, que-de celles qu'y.ont les 
hommes privez, il print tout ce qui estoit de restant 
les charges payées : ce qui luy revint à la valeur de: 
cinq cents mille ducats. I] fit aussi un extraict de tous 
les debteurs du public en tous les endroicts de son 
- domaine, et voulut que tous les baschas, sangiacs et 
beys des lieux où lesdits debteurs demouroient, 

payassent toute ladite somme deuë de leurs deniers, à 
la charge qu'ils le devroient puis après reprendre des 
particuliers debteurs avec le gain de dix pour cent: 
ce qu'ils accepterent êt firent promptement; mais ils 
avoient intention de prendre cent.pour cent, au lieu 
de dix pour cent. Il se declara aussi l'unique heritier 
de tous ceux qui mouroient à la Porte (c’est à dire à 
sa cour dans Constantinople) à la poursuitte des af- 
faires, et que cela fust observé à l’advenir perpetuel- 
lement de tous les biens de quiconque mourroit en ceste 
. condition, encore que les mourans eussent des enfans, 
et que tout cela revinst de Lon, tant aux soldats qui 
seroient lors près de sa personne, que pour estre em- 
ployez à dresser les armées. Ces successions se mon- 
terent.incontinent à une somme excessive d’or, pource 
que cela croissoit de jour à autre. | 

Il surchargea aussi le bogdan de cinquante mil sol- 
tanins, et le prince de Valachie d'autant, avec provi- 
sion d'envoyer certaine quantité de rouzine de pal- 
miers par chacun an. Quant à l’impost du Transsil- 
vain, il le doubla assavoir de cent mil soltanins et 
de tous les canevas qu’il faudroit pour les voiles des 
vaisseaux de l’armée qu’il pretendoit faire. Plus il crea 
un thresorier exprès (que les Turcs appellent tes- 
tandar) pour recevoir tous ces deniers là et payer 
son armée. Il ordonna aussi que tous seigneurs, tant 
le long de la mer que dans la terre, eussent à dresser 
galeres à leurs despens, que ceux qui seroient pau- 
vres se missent deux à deux pour en faire une, et aux 
autres qui estoient dans le plat pays il leur ordonna 
unimpost de six mille soltanins. Pour faire observer 
tout ce que dessus il baïlla charge expresse au bascha 

Sinan et au susdit astrologue Assan, lequel estoit 
beglierbey de la Grece, et au capitaine Assan, veni- 
tien, qui commandoit à la mer. Al fit semblablement . 
entendre aux ambassadeurs de France et d'Angleterre, 
et au roy dom Anthoine de Portugal, que tout cela 
estoit pour attaquer l'Espagnol, leur ennemy commun. 

Il s’estoit eslevé en ce temps-là un certain negre 
nommé Marabut, qui sous pretexte de religion avoit 
faict un grand amas de negres, et, pour le réprimer, 
Amurath commanda au bascha Ferat qui estoit à 
Tunis qu'il eust à le prendre, ce qu'il fit, et, estant 
escorché, envoya sa peau plaine de paille à Constan- 
tinople, qui fut mise en la place publique et empalée, 
et puis enchaisnée, et ainsi laissée en spectacle pour 
plus grande infamie: 

Cependant l’armée turquesque s'advançoit avec 
grand:diligence. Les bois estoient pris des forests de la 
mer Majour, les ferrures tirées des mines de Xamaco 
près de Philipopoli, là où il y a force mines de fer, et 
aussi sur la mer Noire. Plusieurs vaisseaux de charge 
pleins de lames de fer furent amenez à Scheiri vers 
Sinople, et, oultre ce, on fit fondre plusieurs pieces 
d'artillerie dans le Tossan devers Galata, vis à vis de 
Constantinople. Plus, on fit venir d'Alexandrie, sur six 
galeres, grande quantité de sel nitre qui se tire en 
Egypte en très- grande abondance. Bref, les Turcs 
faisoient une provision très-grande de toutes choses 
necessaires pour une grande armée. 

Tous les potentats chrestiens craignoiïent cet appa- 
reil. Les Venitiens doutoient qu’ils attaquassent leur 
isle de Candie, et principalement à cause que le capi- 
taine Assan, venitien, ennemy de leur republique, 

armée. L'empereur Chrestien, de Fantré tes mit eu 
advis secret de. Constantinople que l’on avoit deliberé 
d'assaillir: la. Croatie: pour. se venger: des: corsaires 
usocchiens. qui, contre la: foy des princes souverains, 
faisoient une infinité de pilleries dans le goulfe de Ve- 
nise, et dans les rivieres de -Groatie, dont les Turcs, 
lès marchands juifs et les Venitiens mesmes: faisoient 
une infinité de plaintes, : et se retiroient sur les terres 
d'Auêtriche, et:qüe quelque bruit que l'on:fist courir, 
que l’onen vouloit à Vienne en Austricheé, qui est 
maintenant lé boulévard de la chrestienté deice costé 
là Et ce qui fit croire cela à l'Empereur, ce futque lès 
Turcs ne faisoient provision que de bois de maom; qui 
est plus propre-à-faire des barques de passage que 
des. vaisseaux de guerre; L'Espagnol et lés:princes 
d'Italie craignoient aussi ce preparatif d’afrnée, et 
disoient que le roy de France avoit promis aux Tures 
le port de Toulon en Provence pour reposer, refrais- 
chir.et hyverner leurs vaisseaux : c'estoient suspicions, 
car; l'Espagnol traittoit secrettement pour avoir-une 
suspension: d'armes avec le Turc, ce qu'il obtint fort 
facilement sur. les nouvelles qui vindrént à Cons- 
tantinople de ce qui se passoit en Perse, qui furent 
telles : 

Meheñet, sophy de Perse, sè sentant vieux et cassé, 
ceda son empire entre les mains de son. fils second 
nommé Emirencé Merisé, pource que les -enfans de 
l'aisné estoient trop jeunes. Or ce Merisé estoit un 
brave prince, lequel estoit reveré.de tous’: sa pre- 
miere resolution fut d'attaquer Usbec, prince de plu- 
sieurs pays sur les bords de la mer Gaspie, lequel 

avoit € sur les Persans durant la guerre qu'ils 
avoient e eu l'encontre des Turcs, et lequel avoit par- 
ticulierement occupé le royaume de Corazan , et s'en 
estoit faict seigneur de la plu atie à l'insti- 
gation du Turc et deses ambassadeurs. Ce fut la cause 
_ que Merisé entreprit de Iuy faire la re pour re- 
tirer le royaume de Corazan. Usbec, se voyant attaqué, 
demanda sRgQurs au Turc, qui luy refusa, disant 
qu'il n'avoit rien à desmesler avec les Perses qui 
estoient par la paix devenus subjects de. l'empire des 
Ottomans. Usbec, n’estant secouru du Turc, perdit in- 
continent le royaume de Corazan sans combattre, à 
cause que tous ses peuples se remirent volontairement 
à l’obeyssance du Persan. Ce que voyant Usbec, il 
pourveut lors à sa seureté-partn à abouchement qu'il fit 
avec ledit Merisé, et luy rendit tout ce qu'il tenoit du 
royaume des Perses ,.et espouza une sienne sœur. Par 
le moyen de ceste alliance, Usbec, devenu amy de Me- 
risé, luy monstra la lettre du Turc par laquelle il luy 
avoit mandé que les Perses estoient devenus subjects 
des Ottomans. Ceste lettre anima tellement Merisé, 
qu’ilse resolut de faire la guerre au Turc , mesmement 
sur ce que l’on luy dist que Imacul, arbacgéar du 
Persan, s’estoit laissé corrompre au bascha Ferat à la 
paix de Cosbin, d'autant qu'il luy avoit accordé que 
Tauris, Gengé, Sirvan et Cars (qui sont quatre grandes 
villes et puissantes forteresses) demeuréroient entre les 
mains du Turc avec forte garnison, et tous les pays 
des environs. Merisé, desirant de ne laisser cest honte 
aux Perses, assembla promptement une armée de qua- 
tre-vingts mille chevaux, et avec Usbec son allié, qui 
se declara aussi contre le Turc, traverserent la Perse, 
40. 28 

phis). Main: érrivée je fit anche là teste à Imacul, 
celuy qui avoit faict la paix avec le Turc, nonobstant 
qu'il fust grand seigneur et qu'il alleguast beaucoup 
d’excuses. Puis après il fit brusler tout vif un.sien frere; 
et quatorze autres grands seigneurs leur sparenseurent 
la teste tranchée pource qu’ils s’estoient voulu esleyer 
contre luy. De là il envoya un mandemént au bascha 
Giaffer dans Tauris (chef de tous les beglierbeys de 
_ Turquie qui estoient dans la Perse) à ce qu'il eust à 
luy rendre lesdites quatre places susnommées, sinon 
qu’il luy livroit la guerre à feu et à sang, et qu'il n’es- 
pargneroit mesmes les mosquées. Giaffer, estonné de ce 
sousleyement.de.guerre si subit, luy respondit qu’il ne 
le pouvoit faire sans en avoir le commandement du 
Grand Seigneur; et, usant de belles paroles comme ad- 
visé qu’il estoit, il obtint quelque temps pour ce faire, 
et envoya advertir le Turc en diligence par courriers 
exprès qui arriverent à Constantinople à la my-may. 
Le Grand Seigneur se trouva esbahy de ces nou- 
velles. Or il n’avoit sorty de son serrail il y avoit trois 
ans, depuis le sedition que firent les spachis pour leur 
paye, et qu'ils Le contraignirent de faire mourir Hi- 
braïm son mignon, à cause qu’Assan l’astrologue luy 
avoit dit qu’il estoit en danger d’estre tué d’un cous- 

teau la premiere fois qu’il en sortiroit, et que les astres 
l'en menaçoient; neantmoins ceste nouvelle des Perses 
l'en fit sortir, et alla par la ville gratifiant le peuple le 
plus qu’il pouvoit, et leur monstroit bon visage: Peu 
après les spachis et tout le peuple luy firent plaintes 
accoustumées, qu'ils appellent entr'eux arz et rocca 

en leur langue, qui est de se pouvoir plaindre de tous 
les gouverneurs, et les deposer de leurs charges : telle- 
ment qu'Amurath s’en alla retirér à un chiosque, c'est 
à dire une maison de plaisance champestre voisine 
de la mer, où il fut contraint d’ostér plusieurs gouver- 
rieurs, etmesme de chasser Assan, qui fut confiné dans 
une petite ville nommée Chine: près de Salli- 
nique. Il rescrivit incontinent au bascha Giaffer à 
Tauris à ce qu'il eust à conserver les forts qu’il avoit 
en charge en attendant qu’il luy envoyeroit du se- 
cours. Il rescrivit aussi au bascha Cigalla, general en 
Caraemit , à ce qu'il assemblast eh touté diligence la ca- 
valerie de Bagadet et des provinces voisines des Perses, 
pour au premier advis se rendre oùilluy-seroit mandé. 
Amurath fut longtemps mesmes à se resoudre s’il de- 
vroit aller en personne à la guerre contre les Perses, ou 
s’il y devoitenvoyer un capitaine general. Sa resolution 
fat longue de ce qu’il feroit, et cependant Merisé avec 
ses Perses tuoit tous les Turcs qu’il rencontroit sortis de 
leurs forts, et faisoit de grands ravages sur eux: ce qui fit 
beaucoup murmurer à Constantinople contre Amurat. 

Outre ceste guerre des Perses, Amurath réceut encor 
d’autres advis : c’est que le plus jeune fils du prince de 
La Mecque (qui est un prince tributaire des Ottomans 
comme est le prince de Valachie et de Bogdanie et 
autres, lesquels sont subjects à estre aggreez par le 
Turc, et ne se peuvent qualifier princes de leurs pays 
qu'ils n’ayent receu l’estendart turquesque) avoit faict 
une grande souslevation d'armes en l'Arabie Heu- 
reuse et au royaume de Gemen, desirant emporter la 
principauté contre son frere aisné à qui le prince leur 

Ainsi les guerres de Perse et de La Mecque fe 
qu'Amurath haine de volonté d'envoyer sa grande 
armée navalle qu'il faisoit esquiper pour. travailler 
l'Espagne, et fut contraint d’aviser à ce qui estoit de 
besoin pour la deffense de ses Estats. Toutesfois les ba- 
chas dans Constantinople. dissimulans, affin de faire 
paroistre la grandeur: de leur prince, faisoient tous- 
jours courir le bruit qu'ils ne s’'armoient que pour 
venir en Espagne. Les beglierbeys qui estoient ez con- 
fins des terres de l’Empire, de Hongrie et de Pologne, 
faisoient une infinité de courses sur les chrestiens affin 
de tascher. de les faire desirer et ratifier de payer le 
cens et:les presens aïnsi qu'ilssavoient promis; mais, 
nonobstant toutes ces courses, ny les Polonois ny 
TEmpereur ne renvoyerent à Constantinople. - 

Assan bascha, capitaine de la mer, envoya aussi quel- r 
ques galeres dans le golfe de Venise pour recognoistre : 
les ports de la Dalmatie et de la Pouille. Ils prirent 
quelques vaisseaux chargez de marchandises, et firent 
plusieurs butins sur ceux de Raguze. Mais Assan ne put 
pas se resjouyr des heureux succez de ses galeres, car il 
mourut au commencement du mois de juillet, non sans 
soupçon de venin. D'autres asseurent qu’il mourut du 
mal de Naples qu'il avoit laissé trop enraciner sur luy. 

Cest Assan avoit plusieurs enfans, tant de la royne 
de Fez sa femme, que de plusieurs autres femmes ses 
esclaves. Ayant laissé dans ses coffres trente six mille 
sequins d’or, Amurath, le scachant , les envoya saisir 
et faire apporter en son serrail, et s'empara mesmes 
de tous'ses autres biens sans rien laisser à tous ses en- 

fans. Le bascha Sinan, premier visir, estant tombé Te 
discours sur cesubject avec Ferat qui estoit second bas. 
Cha, luy dit : « C'est uneimpieté qu'Amurat exerce en- 
yers ses fidelles esclaves. d’oster les biens à leurs enfans 
: PS leur mort, puis qu ‘ils ont toute leur vie servy fidel- 
* lement FIslan, » c’est à “2 la° couronne ou l'empire. 

._ Lebascha Fait » qui aspiroit il y avoit si long temps 
après Vestat de premier visir, et qui en avoit offert un 
million d'or, fit son profit de ses paroles, et les rap-' 


porta à Amurath, lequel, irrité, sans avoir esgard que 
Slaan avoit executé vingt-deux entreprises dont la - 
derniere estoit celle de La Goulette, et qu'il avoit desjà 
si long temps tenu. ceste grande et souveraine autho- 
rité de premier visir plus grande-que n’avoit eu le 
bascha Mehemet Te grand, qui après avoir servy trois. 
des Ottomans fut finalement tué par un fol dans le 
“divan; ne se souvenant point aussi que c'avoit esté 
*Sinan qui avoit appaisé la mutinerie des spachis en. 
faisant accroire qu'Amurat avoit esté trompé par cer- 
taines personnes; bref, sans avoir esgard à rien, il le 
fit soudain masul, c’est à dire homme privé et sans 
charge, et par ce moyen le bascha Ferat-fut fait le 
premier visir, et le bascha Cigala fut fait capitaine de 
la mer, qui est ce que l’on appelle en France admiral, 
au lieu dudit Assan susnommé. Ainsi ces deux baschas 
devindrent très-puissans, et gouvernerent l'empire des 
Furcs, faisants de grands dons à chacun, etfirentrompre 
toutes les deliberations precedentes pour avoir experi- 
menté le danger des guerres loingtaines,etse contente- 
rent de faire la guerre aux pays voisins, comme en la 
Pologne, Hongrie, Croatie et autres confins. 

